
ARGUMENT 


Definirea exhaustivă a noţiunii de mit ni se pare mai 
riscantă decît încercarea de a umple butoiul danaidelor. Tot 
ceea ce ne înconjoară tinde să devină mit. Graniţele sînt atît 
de labile îneît definiţia ipotetică ar trebui permanent îmbo¬ 
găţită, ajungînd să cuprindă un volum aproximativ de cu¬ 
vinte cît „Epopeea“ lui Ghilgameş sau „Vedele w indiene. Dar 
renunţînd la „tot w nu trebuie să cădem în cealaltă extremă, 
la precizarea imposibilităţii de a-1 cunoaşte şi studia, adică 
la „nimic w . 

E necesar să reţinem cîteva afirmaţii care pot arunca un 
fascicol de lumină asupra acestei „terra incognita w care este 
mitul. De exemplu deosebit de revelatoare şi, în consens cu 
poziţia noastră materialist-dialeetică asupra lumii, este pă¬ 
rerea lui Roland Barthes potrivit căreia „unele obiective de¬ 
vin pradă cuvîntului mitic la un moment dat, apoi dispar, 
altele luîndu-le locul u . Intr-o asemenea accepţiune, universul 
„infinit sugestiv w poate fi asemuit unui generator din care 
epocile îşi aleg sau prefigurează miturile. Ar fi interesant de 
văzut ce factori stau la baza acestui mecanism sau îl deter¬ 
mină, desigur un ansamblu de factori generali care vizează 
existenţa obiectivă, dar şi subiectivi ţinînd de specificul fie¬ 
cărui popor, de ideile şi aspiraţiile lui. 

S-ar putea scrie, de pildă, o carte fascinantă despre apa¬ 
riţia miturilor antice, sau a celor moderne, prin prisma facto¬ 
rilor determinanţi. Iată un inegalabil tărîm de analiză com- 

parată în care sociologul, istoricul, etnologul, filozoful sau fi¬ 
lologul îşi pot contrabalansa argumentaţia în sprijinul unei 
teorii a genezei mitului care să aibă la bază un adevărat eşa¬ 
fodaj ştiinţific. 

Desigur există nume ilustre de exegeţi ai mitului, care 
au adus o valoroasă contribuţie în definirea noţiunilor şi func¬ 
ţiilor unui fenomen atît de contradictoriu, adevărat Ianus cu 
infinite feţe. Cartea lui Mircea Eliade Aspects du mythe poate 
fi citată în acest sens, ca o mostră de profunzime a analizei, 
în care savantul surmontează cu eleganţă aspecte diverse şi 
de o mare complexitate a unei spinoase şi mereu „declin 44 pro¬ 
bleme — mitul. Structuraliştii, în frunte cu Claude Levi- 
Strauss, au încercat cu succes să pătrundă în armătura in¬ 
timă a mitului, să-l cerceteze în diversele lui metamorfoze, 
descoperindu-i permanenţe şi variaţii, o formă pe care am 
asemăna-o cu aceea a celulelor cu atomi, nuclee, molecule. 

Se impune, cu imperioasă necesitate, aprofundarea mitu¬ 
lui din perspectiva cuceririlor pe care ştiinţa anului 2000 ni 
le oferă. E desigur datoria, în primul rînd a criticilor marxişti 
să-l analizeze ca fenomen de cultură, a filozofilor şi sociolo¬ 
gilor să-l studieze cu toată obiectivitatea necesară, eliminînd 
interpretările exclusiv naturaliste, psihologizante, mistico-re- 
ligioase sau fenomenologice. Contestat în unele aspecte de 
Platon sau în totalitate de pozitivişti, îmbrăţişat cu fervoare 
de iraţionalişti şi mistici, credem că mitul trebuie înţeles şi 
apreciat critic numai dacă îl raportăm la ceea ce Marx numea 
„lumea omului 44 . Această necesitate este cu atît mai evidentă, 
cu cît coordonata mitică se înscrie ca o valoare perenă. Ea 
răspunde nevoii vitale a omului de a „fantaza 44 , de a depăşi 
cadrul real al existenţei printr-o negaţie poetică — foamea 
de metafore, de eroi şi directive de viaţă, „modelele 44 de care 
vorbea Edgar Papu. Luciditatea umană se cere permanent 
completată de afect, sensibilitate şi imaginar. 

Din domeniul vast al mitului, privit ca fenomen de cul¬ 
tură, lucrarea de faţă îşi alege o secţiune bine distinctă — 
reflectarea motivelor mitice în dramaturgia românească. De 
la început precizăm că această opţiune porneşte din dorinţa 
de a demonstra o fluenţă de mituri, mai ales autohtone, la 
originea unor lucrări de referinţă din literatura noastră dra¬ 
matică. Fapt care poate să însemne, pe de o parte, că în spi- 

ritualitatea poporului nostru literatura orală îşi găseşte © con¬ 
tinuare firească în creaţiile cele mai izbutite ale scriitorilor, 
fundamentîndu-se artistic şi estetic în opere viabile, cu un 
pronunţat caracter naţional. Şi, de asemenea, că alături de 
legendă şi baladă, teatrul reprezintă un făgaş propice ilus¬ 
trării motivului mitic, pe care îl abordează însă într-o formă 
mai liberă, mai puţin hieratică, sărăcindu-1 poate în semni¬ 
ficaţia lui iniţială, dar îmbogăţindu-1 printr-o multitudine de 
alte sensuri, adăugîndu-i, în ultimă instanţă, propriul mister. 

Pentru a ajunge la sîmburele lucrării, adică la analiza 
enunţată în titlu, am considerat necesar să stabilim un raport 
între mit şi teatru, precum şi o succintă incursiune în istoria 
dramaturgiei în care să urmărim, în cîteva etape importante 
ale culturii umane, desacralizarea temei mitice şi, implicit, 
laicizarea ei. Este o primă bază teoretică generală, de la care 
să putem discuta modul în care literatura noastră dramatică 
preia miturile de circulaţie universală, precum şi felul în 
care îşi reflectă propriile-i mituri. 

Intr-un capitol următor axat pe preluarea miturilor uni¬ 
versale în configuraţii dramatice româneşti, vom încerca să 
descifrăm asimilarea sau respingerea, ordonarea ca şi arti¬ 
cularea lor pe baza unor argumentări care să pună în evidenţă 
originalitatea poporului nostru dar şi a unor preferinţe su¬ 
biective ce ţin strict de natura epocii şi de profilul scriitorilor 
care le îmbrăţişează în opera lor. 

Partea cea mai importantă, centrul de greutate al lucrării, 
va analiza mitul autohton reflectat în literatura dramatică. în 
tezaurul mitic al fiecărui popor, afirma Northrop Frye, există 
un grup de motive considerate mai profunde, de mare influ¬ 
enţă, mai educative şi mai aproape de adevăr. în literatura 
românească G. Călinescu stabilea patru asemenea motive: 
Mioriţa, Meşterul Manole, Traian şi Dochia şi Zburătorul. 
Chiar dacă numai două dintre ele au cunoscut, pînă în pre¬ 
zent, o rezolvare estetică plenară în teatru — mitul dacic şi 
cel al Meşterului Manole, ne îngăduim să credem că doar 
dificultăţi de transpunere, de rezolvare strict teatrală, au fă¬ 
cut ca celelalte să nu-şi găsească deocamdată făgaşul cel mai 
potrivit. Odată cu pătrunderea elementelor de sugestie şi de 
sinteză poetică, pătratul magic pe care l-a închipuit G. Că- 

linescu se va închide, realizîndu-se complet şi complex şi în 
literatura dramatică, întruchipîndu-şi axiomatic un orizont 
românesc. 

Ne vom opri cu precădere asupra operelor dramatice care 
au reuşit să dăruiască temelor mitice o dimensiune nouă, prin 
trecerea lor prin filtrul unei personalităţi care le regîndeşte 
artistic, estetic şi filozofic. Astfel vom ajunge la o analiză de 
structură aplicată celei mai valoroase piese din colecţia mi¬ 
tică românească, Meşterul Manole de Lucian Blaga. Prin ra¬ 
diografierea acestei monade vom încerca să exprimăm de fapt 
un punct de vedere general asupra felului în care mitul se 
regăseşte plenar în dramaturgia noastră, într-o perfectă sim¬ 
bioză între elementul popular şi cel cult, „ca un act meta¬ 
foric revelator modelat de categoriile stilistice pe planul ima¬ 
ginaţiei (Lucian Blaga — Artă şi valoare). Şi în jurul acestei 
piese pilot, ca în jurul unei veritabile „mese a tăcerii, vom 
aşeza producţiile dramatice născute din vechi mituri folclo¬ 
rice, mituri astrale, cosmogonice, mituri ale genezei, perma¬ 
nenţe sau pietre de edificiu ale spiritualităţii româneşti. 

La baza lucrării a stat ideea de ciclu, faptul că anumite 
motive mitice autohtone sînt reluate, după un interval de 
timp, într-o încercare dincolo de limitele posibilului de a le 
epuiza. Asemenea mituri includ, de fapt, caracteristicile epo¬ 
sului românesc, întrebările majore, meditaţiile asupra exis¬ 
tenţei, puse şi reflectate într-un mod specific care evidenţiază 
trăsăturile esenţiale ale naţiei noastre. In acest sens ciobanul 
mioritic şi constructorul Manole vor fi existenţe dramatice 
pînă în cea mai îndepărtată perspectivă. 

în final trebuie să arătăm că am fost tentaţi în aborda¬ 
rea acestui generos subiect de o premisă lansată de Lucian 
Blaga. Autorul Censurei transcendente afirma că mitul pune 
bazele literaturii, iar literatura îl esenţializează şi că „su¬ 
biectele artistice*, elaborate de imaginaţia poetică, nu repro¬ 
duc noţiunea ci o proiectează pe o dimensiune „în care realul 
se întîlneşte cu irealul, cunoscutul cu necunoscutul* — jalo¬ 
nare posibilă a noţiunii de mit. Plecînd de la această premisă 
(fără pretenţia de definire exhaustivă a mitului, o astfel de 
întreprindere, am arătat de Ia început că am respinge-o), am 
simţit nevoia să o verificăm prin intermediul literaturii dra- 

matice şi, .pentru a nu ne dispersa pe arii foarte largi, prin 
producţia dramatică românească inspirată din mit. 

Ne-a interesat o analiză a osmozei primordiale — popu- 
lar-cult, prin mijlocirea motivelor mitice reflectate în teatru. 
Am căutat să evidenţiem această continuitate care explică 
în ultimă instanţă un adevăr profund — viabilitatea unei 
culturi. 



I. MIT ŞI TEATRU 

SCURTĂ INCURSIUNE ÎN ISTORIA MITULUI DRAMATIC 


„Arta şi epopeea greac& ne procură încă şi astăzi 
o desfătare artistică şi intr-o anumită privinţă 
servesc drept normă şi model inegalabil." 

KARXi MARX 

Dacă pornim de la accepţiunea aristotelică, care revendică 
mitului o structură narativă de Jfabulaţie“ şi, în ultimă in¬ 
stanţă, îi conferă un sens de intrigă, am putea să-i găsim un 
corespondent apropiat într-un imperativ definitoriu de con¬ 
strucţie a literaturii dramatice. De aici concluzia că miturile 
şi-au aflat cel mai adecvat mod de exprimare în teatru. 

Silogismul enunţat ar putea să indice, doar ca speculaţie 
de idei, o posibilă legătură între mit şi dramă, conţinut şî 
formă, dar fără o acoperire ştiinţifică, în cazul încercării de 
absolutizare a concluziei. Pentru că, în primul rînd, premisa 
de la care s-a plecat, definiţia mitului din Poetica lui Aristotel,. 
este departe de a-1 caracteriza în esenţă şi, în al doilea rînd t , 
deoarece în structura dramei intriga nu mai are rolul pre¬ 
ponderent în formele noi de teatru numite pînă mai ieri tea¬ 
trul de avangardă. E neîndoios că în grandioasele elaborări 
epice ale poemelor homerice mitul a cunoscut, în antichitate, 
matca cea mai fertilă de expresie, dar rîurile care i-au urmat 
au îmbrăcat veşmintele teatrului numindu-se Eschil, Sofocle, 
Euripide. Pluralitatea mitică s-a spart ca o oglindă în zeci 
şi zeci de cioburi şi fiecare din ele, devenind motiv funda¬ 
mental, a generat o operă dramatică de sine stătătoare, care, 
la rîndul ei, cristalizlnd, s-a umplut de noi semnificaţii. 

S-ar putea întocmi, în acest sens, un tablou cu multiple 
ramificaţii, căci dacă adăugăm interogaţiei primare intero¬ 
gaţia secundară a celui care preia motivul mitic, în funcţie de 
numeroşi factori subiectivi : concepţii politice şi religioase,. 

date psihice şi temperamentale, toate barierele cenzurale ale 
acelui EGO care definesc o conştiinţă în cadrul unei epoci, 
vom ajunge să urmărim o adevărată istorie a ideilor şi con¬ 
cepţiilor omenirii în continuă transformare. 

Dacă privim mitul ca o meditaţie poetică asupra existen¬ 
ţei vom găsi argumente să-l plasăm în aria de expresie a 
dramei, teatrul constituind una din modalităţile cele mai vii, 
mai directe, în care omul gîndeşte despre specia sa, încercînd 
să pătrundă misterul existenţei. Apare astfel într-o formă su¬ 
perioară caracterul de interogaţie amintit, el fiind primor¬ 
dial, în timp ce naraţiunea reprezintă efortul sublim, îngreu¬ 
nat de o multitudine de piedici, de A CUNOAŞTE. 

Revelatoare ni se par şi corespondenţele dintre mit şi 
limbajul poetic şi, în această ordine de idei, exprimarea feri¬ 
cită pe care tema mitică o găseşte în teatrul poetic. De data 
aceasta avem îmbinate cele două elemente care plasează în- 
tr-un s-paţiu distinct mitul : naraţiunea şi metafora. Nu este 
deloc întîmplător că mitul degradat până la parodie — Ulysss 
al lui Joyce — este scris în proză. Dar şi în asemenea consta¬ 
tări trebuie să ne ferim de absolutizări. Poezia, prin caracterul 
ei inefabil, prin forţa de sugestie şi prin capacitatea ele a crea 
dincolo de real sau cunoscut echivalenţe sau valori comple¬ 
mentare, poate să îmbrace vast tema mitică, alterînd-o cît 
mai puţin, fiindcă odată devenit operă literară, mitul îşi pierde 
din conţinutul lui sacru, pătrunderea în taină însemnînd de 
fapt începutul descifrării ei. 

Revenind la paralela epic-dramatic, constatăm că la ori¬ 
ginea amîndurora se află motivul mitic, dar pe cînd epopeea 
se apropie mai sensibil de faptul şi personajul real, tragedia 
rămîne mai mult radul imaginaţiei, o creaţie cvasioriginală 
născută din nevoia de a explica fenomene pe care mintea ome¬ 
nească, cu instrumentele epistemologice rudimentare ale vre¬ 
mii, nu le putea desluşi. Iată, deci, că am şi schiţat un înce¬ 
put de cronologie, în care mitul este supus unor stratificări, 
de la cugetarea iniţială la înţelegerea pe o treaptă superioară, 
prin detaşarea de tiparul primar, la o „remodelare“, cum au 
numit-o unii cercetători. Dacă în epopee esenţiale sînt eveni¬ 
mentele, faptele, întâmplările, în tragedie accentul se depla¬ 
sează pe problematica individului, pe vinovăţia şi responsabi¬ 
litatea sa, pe înfruntarea destinului implacabil. Este un alt 

mod de creaţie, care implică nu numai structuri diferite, ci 
şi o nouă atitudine existenţială a omului. 

Vom încerca o succintă trecere în revistă a metamorfozei 
pe care domeniul mitului îl suferă în decursul is.toriei, 
metamorfoză reflectată în literatura dramatică, urmărind prin¬ 
cipalele sale etape de desacralizare, de pătrundere a elemen¬ 
telor raţionale care reduc sau pur şi simplu anulează mis¬ 
terul. 


* 

Mitul apare din necesitatea omului de a se explica pe 
sine şi prezenţa sa în univers, de a da un înţeles rostului fiin¬ 
ţei sale. Dar şi din nevoia de certitudini, din dorinţa vitală 
a omenirii de a acoperi petele albe, temerile care îi însoţesc 
întreaga existenţă. Mistuit de curiozităţi şi nelinişti, aflat per¬ 
manent în faţa unei naturi străine şi de nepătruns — omul, 
ca într-un reflex de apărare, se străduieşte, cu ajutorul ima¬ 
ginaţiei, acea ^fonction fabulatriee“ cum o numeşte Bergson, 
funcţie originară şi profund vitală, să limiteze spaţiul necu¬ 
noscut care-1 înconjoară. Mitul ar fi în acest sens o muncă 
sisifică de descoperire a unor Americi imaginare dintr-un 
infinit continent ineognitus. Putem, deci, determina de la 
început două aspecte distincte în structura mitului. Unul real, 
legat de fenomenul care a generat interogaţia şi căruia vrea 
să-i expliciteze originea, în ultimă instanţă Geneza, şi celă¬ 
lalt religios, vizînd interpretarea şi care reclamă o interven¬ 
ţie supranaturală. Potrivit definiţiei lui Mircea Eliade mitul 
desemnează „o istorie sacră, relatează un eveniment care a 
avut loc într-un timp primordial, în timpul fabulos al înce¬ 
puturilor. Altfel spus, mitul povesteşte în ce chip, datorită 
faptelor deosebite ale unor fiinţe supranaturale, o realitate 
a dobîndit existenţă, fie că e vorba de realitatea totală, de 
Cosmos, fie numai de un fragment al ei (...). Mitul e deci 
totdeauna povestirea despre O GREAŢIE. U 1 

Nu se poate tăgădui faptul că mitul include elemente 
extraraţionale, dar nici nu e posibilă reducerea funcţiilor lui 
la sacru şi ritual, în dauna valorilor gnoseologice, estetice, 
etice. Mitul arhaic se recomandă tocmai prin caracterul său 
sincretic fiind în egală măsură cunoaştere, credinţă, normă, 


1 Mircea Eliade, Aspects du mythe , Gallimard, Paris, 1963, p. 13. 

artă. Strîns legat de rit, anterior sau concomitent cu acesta, 
cu timpul s-a golit de conţinutul magic religios, laieizîndu-se. 
Antropomorfizarea Panteonului elin a imprimat mitologiei 
greceşti nota ei de umanitate individualizând-o faţa de mito¬ 
logiile înclinate spre aniconismul primitiv sau theriomorfism. 2 3 
„Sufletul elinic se înalţă la orizont purtat pe carul soarelui. u 3 

In etapa elaborării miturilor, atunci cînd ele erau „vii*, 
erau „trăite*, după cum afirmă Mircea Eliade, se defineau 
mai ales prin „sacralitatea* lor, participînd la legătura teo- 
nomă a omului cu divinitatea. Pentru societăţile arhaice mi¬ 
tul nu constituie o simplă povestire, o ficţiune, „mitul nu este 
mit, el este realitatea însăşi*. 4 Dar istoria culturii umane nu 
a conservat aceste mituri nescrise, ci pe cele ^povestite* şi 
prin urmare „modificate, articulate şi stilizate* graţie geniu¬ 
lui creator al unor indivizi excepţional dotaţi, fie că e vorba 
de Homer şi Hesiod, de Stesihoros, Solon, Simonide şi Pindar, 
de tragicii greci, de Fidias sau de primii filozofi. Erau stră¬ 
vechi mituri din etapa preliterară miceniană, transmise oral 
prin aezi, rapsozi, poeţi hieratici ca Orfeu, Filamon, Musaios, 
Melampus. 

Deci de la miturile „vii* se ajunge la LITERATURIZA¬ 
REA lor, la mitologemele literar-artistice care sînt în primul 
rînd mythos, adică fabulaţie, ficţiune. 5 Homer şi Hesiod au 
dat viaţă poetică Teogoniei Eladei, dar ei nu au creat mituri, 
ele erau deja existente în tradiţia folclorică şi în religia gre¬ 
cilor. Şi, dacă în această etapă, e greu să atribuim poeţilor 


2 Desigur multe din miturile greceşti au afinităţi cu cele ale 
Asiei impregnate de reminiscenţe orientale, cu cele vedice sau indice. 
Dealtfel Panteonul grec se constituie spre sfîrşitul celui de-al doilea 
mileniu î.e.n. conform Linearului B al lui Sir Arthur Evans, deci cu 
două-trei milenii după cel mai vechi Panteon cunoscut — Ogdoade. 
Dar aşa cum arată tăbliţele descoperite la Cnosos, Pilos, Micene, 
superioritatea zeilor „Olimpici 44 , prin caracterul lor antropomorfic, 
este evidentă faţă de religiile neolitice care adorau o zeitate feminină 
a fecundităţii şi credinţele care se sprijineau pe elemente de magie, 
totemism, fetişism. 

3 Elie Faure, Istoria ariei , Arta Antică , Ed. Meridiane, Buc. 1970, 
p. 198. 

4 Georges Gusdorf, Mylhe et metaphisique, Flammarion, Paris. 
1963, p. 11. 

5 Nicolae Balotă, Permanenţe mitice în literatură, în Euphorion, 
E.P.L., Buc., 1969, p. 75. 

elaborarea miturilor, putem afirma, ca şi A. H. Krappe, că 
„ele se CREEAZĂ mereu trecînd prin poezie 44 6 . 

Cu primii poeţi începe şi DESACRALIZAREA miturilor, 
coborîrea lor din imperiul supranaturalului în cel al realului, 
reînnoirea şi redimensionarea sensurilor simbolice, metafo¬ 
rice şi alegorice. Valenţele care ţineau de rit şi sacralitate ce¬ 
dează locul celor estetice, funcţia artistică capătă prioritate şi 
le integrează şi pe cele cognitive, magice, etice, mitul sacru 
devine mit poetic. De la mentalitatea mitică se trece la cea 
reflexivă, la afirmarea unui eu raţional. 

în clipa în care omul a început să poetizeze conştient, a 
început să gîndească liber. Alături de imaginaţia constructivă 
grecii au fost înzestraţi şi cu o luciditate severă. Logos-ul s-a 
ridicat împotriva mythos-ului, dar şi împotriva poeziei, filo¬ 
zofia a invadat spiritul grec opunînd miturilor homerice şi 
hesiodice vaste construcţii raţionale. Deosebit de revelatoare 
apare atitudinea lui Platon faţă de mit. Autorul Republicii îl 
considera singurul mijloc de a atinge adevărul şi recurgea 
la el, fie sub formă de apolog, fie de alegorie, pentru a ex¬ 
prima noţiuni care nu erau susceptibile demonstraţiei dialec¬ 
tice. 6 7 Platon afirma însă că numai filozofii pot elabora mituri 
autentice şi din necesitatea argumentării demonstraţiilor sale 
şi-a configurat propriile mituri. Intrăm astfel în faza în care 
mitul este CREAT şi capătă valoare arhetipală. Dacă Homer 
PRELUA mitul deja existent în tradiţia folclorică şi religioasă 
şi-i da o semnificaţie şi un conţinut nou, Platon îl CREEAZĂ. 
La Homer mitul PRECEDE poezia, la Platon FILOZOFIA şi 
POEZIA PRODUC noi mituri. 

Dar grecii nu erau dispuşi să se lipsească nici de Homer, 
nici de ştiinţă şi căutînd o conciliere au găsit-o în răstălămă- 
cirea alegorică (alegoreza) lui Homer. Interpretarea alegorică 
s-a născut din nevoia justificării lui Homer în faţa filozofiei, 
corespunzînd, scria E. R. Curtius, unei trăsături fundamentale 
a gîndirii religioase greceşti — credinţa că zeii s-ar revela 
în formă enigmatică, prin oracole sau mistere. 8 Presocraticii 
intuiau în zeii şi eroii homerici semnificaţii cosmice, stoicii 


6 A. H. Krappe, La genese des mythes , Payot, Paris, 1938, p. 23. 

7 Perceval Frutiger, Les mythes de Platon , Librairie Felix Alean, 
Paris, 1930, p, 275. 

8 Ernst Robert Curtius, Literatura europeană şi evul mediu latin, 
Ed. Univers, Buc., 1970, p. 241. 

noţiuni morale, în tinxp .ee Euhemer îi înfăţişa în Istoria sa¬ 
cră ca fiinţe reale, divinizate, ridicate la rangul de zei. Se 
iniţia astfel o nouă modalitate de valorificare a miturilor, 
preponderentă în literatură, şi anume utilizarea lor sub formă 
de SIMBOLURI. Pentru cercetătorul romantic Fr. Creuzer 
care îşi intitula opera fundamentală Simbolica şi mitologia 
popoarelor antice, „simbolul devenit sensibil şi personificat dă 
naştere mitului*. 

Mitul a reprezentat pentru greci „un fruct savuros as¬ 
cuns sub o haină înşelătoare ; trebuia să-i pătrunzi secretul 
şi să tragi ideea din imagine, precum din ciorchine vinul*. 9 
Homer a ştiut să o facă şi l-a utilizat ca ,pe o oglindă a lumii 
invizibile care ascunde sensuri profunde. Lui şi Iliadei sale îi 
atribuie George Steiner primele elemente ale artei tragice 
„teme şi imagini în jurul cărora se va cristaliza sensul tragic 
a trei milenii de poezie, scurtimea vieţii eroice, omul supus 
capriciilor şi violenţei ucigaşe a inumanului, căderea cetăţii 
(...), căderea Troiei, ca primă mare metaforă a tragediei*. t0 

Se poate vorbi de o „arheologie* a mitului n , de trepte 
de evoluţie, începînd cu stadiul mitului arhaic în care se con¬ 
stituie arhetipurile fundamentale legate de funcţiile capitale 
ale vieţii : naşterea, dragostea, moartea pentru a ajunge la o 
treaptă superioară — tragedia. Mythos-ul-mitul, ethe — ca¬ 
racterele şi dianoia —• judecata sînt menţionate de Aristotel 
în Poetica sa drept elementele constitutive ale tragediei. Pen¬ 
tru Stagirit motivele mitice „numele transmise de tradiţie* 
trebuiau să fie în primul rînd verosimile „ce-i cu putinţă e 
lesne de crezut* şi potrivite, prin nenorocirile relatate, spe¬ 
cificului tragediei : „tragediile cele mai izbutite au ca subiect 
isprăvile eîtorva familii*. 12 

De la aceste „nume transmise de tradiţie* şi, în primul 
rînd de Homer, pleacă tragicii greci, dar mentalitatea de pre¬ 
lucrare diferă atît de mult de la Eschil la Euripide încît pare 
că nu mai e vorba de trepte, ci de genuri diferite de creaţie. 


9 Felix Buf fiere, Les mythes d'Homer e et la pensee grecque , 
Les Belles Lettres, Paris t 1956, p. 2. 

10 George Steiner, La Mort de la tragedie , Editions du Seuil, 
Paris, 1965, p. 8. 

11 Mihai Gramatopol, Moira , mythos , drama , E.L.U., Buc., 1969, 
p. 120. 

rJ Aristotel, Poetica , Ed. Acad. R.P.R., Buc., 1965, p. 69—70. 



Faptul se explică atît prin transformările fundamentale in¬ 
tervenite în viaţa Atenei pe plan politic, social, filozofic şi 
religios, cît şi prin natura şi sensibilitatea proprie marilor 
tragici. Vito Pandolfi observa că lumea religioasă îşi păs¬ 
trează la Eschil „toată prospeţimea iniţială u şi se contopeşte 
cu povestirile mitologice într-o viziune completă despre lume. 
La Sofocle este strîns legată de lumea mitologică şi constituie 
„elementul determinant al structurii sociale u , în timp ce la 
Euripide reprezintă un simplu element convenţional, de con¬ 
servare, pretext pentru o analiză psihologică prin interme¬ 
diul personajului. 13 

Eschil aparţine încă epocii mitice, mitul şi întreaga cul¬ 
tură elină pînă la el sînt stăpînite de conştiinţa soarteâ ine¬ 
luctabile. Eroul tragic eschilian nu poate înlătura nici eî 
soarta, „nu-i poate alunga loviturile, dimpotrivă le primeşte, 
dar îi opune lumea cea nouă a conştiinţei sale treze, îi opune 
un EU din care va ţîşni fapta liberă w . 14 Faţă de lumea ho¬ 
merică, care nu cunoştea sentimentul culpei, eroul eschilian, 
victimă a fatum-ului implacabil, are conştiinţa şi răspunderea 
vinei sale. In aceasta constă, după afirmaţia lui Hegel, şi 
măreţia eroilor tragici — ei fiind „tot atît de vinovaţi pe 
cît sînt de nevinovaţi 44 , „gloria lor rezidă în faptul' de a fi 
săvîrşit ceea ce au săvîrşit 44 . 15 

La Sofocle acţiunea dramatică se întemeiază pe o anu¬ 
mită tradiţie mitologică în care mitul apare mult umanizat. 
Eroii săi sînt oameni, aşa cum ar trebui să fie, oameni care 
se înalţă deasupra condiţiei obişnuite prin suferinţă. Natura 
eroului determină acţiunea, conflictul se desfăşoară, nu atît 
în lupta cu un necunoscut din exteriorul fiinţei sale, ci mai 
ales cu unul dinăuntrul său, Hamârtia — greşelile sale. Oedip 
în faţa Sfinxului dezleagă enigmaticele întrebări prin supe¬ 
rioritatea inteligenţei sale. Noutatea mitului sofoclean constă 
în demonstrarea unui eroism care rezidă nu în forţa fizică, 
ci în acurateţea, subtilitatea, puterea minţii. 


13 Vito Pandolfi, Istoria teatrului universal, voi. I, Ed. Meridiane. 
Buc., 1971, p. 64—65. 

14 Alice Voinescu, Eschil , Fundaţia pt. lit. şi artă, Buc., 1946, 

p. 21. 

13 Hegel, Prelegeri de estetică , Ed. Acad. R.S.R., voi. II, 1966, 
p. 613—614. 

Euripide a trăit intr-un climat social şi spiritual profund 
diferit : lumea lui Cleon şi a lui Nicias, o lume a crizei, de¬ 
zechilibrului şi derutei. 16 Sofiştii zdruncină credinţa în zei, 
Protagora (Despre zei) le pune la îndoială existenţa, celebrul 
său dicton fiind expresia puterii creatoare a omului — „Omul 
e măsura tuturor lucrurilor w . Pentru Anaxagora (Despre 
natură) mitul echivalează cu o pură alegorie, o ficţiune în 
spatele căreia trebuie căutat adevărul. Euripide va supune 
şi el mitul unei analize lucide şi-l va folosi ca simplu pre¬ 
text adaptîndu-1 cerinţelor artistice şi etice. Distrugerea vi¬ 
ziunii mitice este strins legată de distrugerea sacrului, ac¬ 
centul se deplasează de pe planul divin pe cel uman, acţiu¬ 
nile eroilor fiind determinate de libera lor voinţă. Desigur 
sînt încă prezente credinţele religioase, Euripide nu putea 
rupe total cu elementul tradiţional, dar zeii acţionează mai 
mult ca intervenţii simbolice, apariţia lor în chip de Deux 
ex machina, pentru a rezolva situaţiile dificile, se explică 
prin faptul că Euripide a încercat astfel să atenueze nota 
prea laică a tragediilor sale. 

Oreste ni se pare exemplul cel mai elocvent pentru a 
demonstra poziţia diferită a celor trei tragici in preluarea 
motivului mitic. Eschil este mai aproape de semnificaţia le¬ 
gilor divine şi religioase, viziunea lui mai mult mitică decît 
eroică, face din erou un instrument RĂSPUNZĂTOR în faţa 
zeilor. Umbra lui Agamemnon se ridică puternică cerînd 
aproape un act ritual de răzbunare. 17 La Sofocle, Oreste 
ştie că zeii l-au adus pe calea întoarcerii, dar că SINGUR 
trebuie să meargă pînă la capăt în împlinirea destinului, 
argumentul hotărîtor este nu atît de natură divină, ci umană, 
suferinţa morală la care a fost supus în exil şi umilirea 
Electrei. La Euripide oracolul îi ordonă să ucidă pentru a 
pedepsi crima, dar atît; totul îl îndeplineşte El îndemnat de 
ura fără margini a Electrei. Eschil explică nebunia lui Oreste 
din perspectiva religiei, eriniile fiind preludiul sancţiunii zei¬ 
lor. La Euripide regretul vine odată cu actul care-1 însoţeşte, 
lamentaţia este pur umană, starea aproape maladivă. Eschil, 


16 Liviu Rusu, Eschil , Sofocle , Euripide , Ed. Tineretului, 1961, 
p. 265. 

17 Pierre Brunei, Le mythe d’Electre , Librairie Armând Colin, 
Paris, 1971, p. 67. 

prin simţirea sa de poet şi prin gîndirea sa filozofică, se bi- 
zuie cu profunzime pe un fond religios. Euripide nu este nici 
el un ateu, dar la el primează sentimentul îndoielii faţă de 
cel al respectului. Nietzsche afirma că Euripide ar fi dimi¬ 
nuat măreţia miturilor. Dar tocmai prin aceasta a schimbat 
însăşi esenţa tragediei, a UMANIZAT-o, coborînd-o din cer 
pe pămint. 

Dacă Euripide LAICIZEAZĂ mitul prin DESACRALI- 
ZARE, Aristofan îl DEPRECIAZA prin IRONIE. Cel mai de 
seamă reprezentant al comediei atice fără a fi un ireligios 
manifestă o poziţie contradictorie faţă de religie şi mituri. 
Preferinţa declarată pentru Eschil era, în fond, regretul pen¬ 
tru o apusă glorie spirituală a Atenei cu tradiţiile şi cu cla¬ 
sicismul ei. De aci respectul pentru tot ce ţine de trecut, de 
Homer şi Hesiod, de marile mituri şi de strălucirea Eladei. 
Dar adîne interesat de soarta cetăţii sale, Aristofan face din 
comedii un mijloc de educaţie cetăţenească şi, prin vervă şi 
ironie, satirizează superstiţii, credinţe în oracole şi în zei. 
Parodierea miturilor este continuată apoi de scriitorii apar- 
ţinînd comediei medii, de farsele fliacice şi hilaro-tragedia 
sau farsa rintonică din perioada de înflorire a comediei noi, 
precum şi de cel mai reprezentativ comediograf latin — Plaut. 

Antichitatea latină, afirma Cicero în Tusculanes sau 
Quintilian în De institutione, este o copie a celei greceşti, 
„o imitaţie 44 dar şi o „aemulatio 44 (întrecere) în calitate. Ori¬ 
ginalitatea şi valoarea incontestabilă a unui poet şi filozof 
ca Seneca îi permit să insufle tragediei un aer viguros şi să 
confere miturilor greceşti noi semnificaţii. Limbajul incan¬ 
descent, sentimentele mărturisite direct, poate cu brutalitate, 
dar cu remarcabilă forţă, pasiunile violente îl recomandă, 
alături de tragicii greci, şi pentru anumite perioade chiar 
mai mult decît ei, ca pe unul din principalele izvoare ale 
creaţiei dramatice universale. 

Am insistat asupra raportului mit-literatură dramatică 
în antichitate deoarece aci găsim „in nuce 44 datele necesare 
înţelegerii şi interpretării mitului. Homer şi Hesiod, acel „mo¬ 
del patern 44 pe care s-a clădit o bună parte din cultura uma¬ 
nităţii, au LITERATURIZAT bogata tradiţie folclorică a Ela¬ 
dei, iar Eschil, Sofocle şi Euripide, hrăniţi din „firimiturile 
marelui ospăţ homeric 44 au edificat un estimabil tezaur de 

frumuseţe artistică şi valoare umană — tragedia greacă. Ală¬ 
turi de mitul lui Prometeu sau Oreste se înscriu şi miturile 
Cavernei sau al lui Protagoras. Dacă Eschil PRELUCREAZĂ 
miturile îmbogăţindu-le cu noi semnificaţii, Platon le 
CREEAZĂ. De la Sofocle la Sartre istoria culturii umane nu 
va face altceva decît să PREIA miturile existente, revalori- 
ficîndu-le sau să CREEZE altele noi. Miraculosul cotidian al 
secolului nostru, remarcă Lucian Blaga, înnoadă şi deznoadă 
mituri la fiecare pas. 

Filozofii antici opun mitului logos-ul, opun mythos-ului 
raţiunea. De la DESACRALIZARE la DEMITIZARE şi la 
PARODIE nu e decît un pas. Ne-o demonstrează Aristofan 
şi Joyce. 

Mitul antic rămîne o permanenţă a culturii umane, iar 
mitologia greacă, după cum scria Marx, prin farmecul ei, „ne 
procură încă şi astăzi o desfătare artistică* 4 şi ne serveşte 
drept „normă şi drept model inegalabil 44 . 18 

Sînt însă şi epoci total refractare miturilor antice. Astfel 
Evul Mediu le RESPINGE considerîndu-le ficţiuni fără va¬ 
loare şi în locul lor îşi fundamentează propriul Panteon — 
raiul ceresc şi iadul, populat de îngeri şi demoni. 

Sînt şi curente literare, romantismul de pildă, care, prin 
unii din reprezentanţii săi, Victor Hugo sau Lamartine, ma¬ 
nifestă o apetenţă deosebită faţă de miturile creştine, Biblia 
fiind considerată sursa cea mai înaltă a poeziei. Le Genie 
du Christianisme al lui Chateaubriand înseamnă victoria mi¬ 
raculosului creştin, iar Eloa a lui Alfred de Vigny, capodo¬ 
pera sa. 

După cum sînt şi scriitori cu o sensibilă comprehensiune 
faţă de miturile creştine. Marele dramaturg Paul Claudel, ca 
şi Lucian Blaga, înnoadă şi deznoadă mituri la fiecare pas, 
poezia sa are valoare taumaturgică, iar verbul creează un 
nou cosmos cu putere de demiurg. In acest cosmos se poartă 
un dialog patetic între bărbat şi femeie în prezenţa unui 
personaj mut — Dumnezeu, autorul întregului univers, un 


18 K. Marx şi F. Engels, Despre artă , voi. I, Ed. Politică, Buc., 
1966, p. 131—132. 



Dumnezeu asemănător figurii supranaturale a lui Christ din 
tablourile lui Rembrandt. 19 

Alături de mitul antic sau de mitul biblic se prefigu¬ 
rează încă din Evul Mediu un alt fenomen preponderent în 
romantism şi ajuns la plenitudine în epoca modernă prin 
piesele lui John Synge, Butler Yeats, Jean Cocteau, Lucian 
Blaga sau Adrian Maniu. Este vorba de fundamentarea unei 
MITOLOGII AUTOHTONE prin investigarea PROPRIILOR 
MITURI şi LEGENDE NAŢIONALE. Siegfried , Tristan şi 
Isolda , Regina Rosamunda ale meistersinger-ului Hans Sachs 
au deschis, în Renaştere, drum mitologiei nordice şi Walhalei 
wagneriene. Tot acum fondul mitologic slav s-a reflectat în 
pastoralele dramaturgilor sîrbi, în vestitele sărbători ruseşti 
Kupala şi Kolinda, în cîntecele şi dansurile skomorohilor, în 
ritualul nunţii — o manifestare folclorică asemănătoare celei 
a lui Dimitrie Cantemir din Descriptio Moldaviae. 

Secolul luminilor manifesta un interes deosebit pentru 
miturile celtice şi scandinave, prefigurînd astfel studiul MI¬ 
TOLOGIEI COMPARATE, ale cărei baze le va pune, un veac 
mai tlrziu, Max Mliller. De asemenea se naşte şi gustul pen¬ 
tru miturile orientale, cultivate de Voltaire, Diderot, Cre- 
billon, odată cu traducerea de către Antoine Galland a sedu¬ 
cătoarei O mie şi una de nopţi . 

In evoluţia categoriilor mitice remarcabil este, aşa cum 
am mai arătat, şi procesul de PROMOVARE, de CREARE a 
noi mituri. Fantezia artiştilor Renaşterii acordă un aspect 
inedit MITULUI FAUSTIC prin Cristopher Marlowe sau do- 
bîndeşte o funcţie mitopoetică, PLASMUITOARE DE MITURI, 
prin Don Juan al lui Tirso de Molina. 

Mirajul călătoriilor, atît de drag epocii luminilor, a atras 
după sine un nou mit, cel al cetăţii ideale, al insulei şi al 
lui Robinson Crusoe, eroul lui Daniel Defoe. 

Miturile lumii moderne nu se mai realizează, ca miturile 
arhaice, „la nivelul comportamentului uman al întregii so¬ 
cietăţi", ci la nivelul „EXPERIENŢEI INDIVIDUALE", fă- 
cîndu-se simţite, aşa cum preciza Mircea Eliade, în „visuri, 
fantezii şi nostalgii ale omului modern", în activitatea „in- 


111 Georges Duhamel, Paul Claudei, Mercure de France, Paris, 
1919, p. 40. 

conştientă şi semieonştientă a oricărui individ 44 . 20 înseamnă, 
deci, că lumea contemporană oferă o infinitate de mituri, 
aflate într-o dialectică neîntreruptă a apariţiei şi dispariţiei 
lor, fenomen amplu analizat şi de Roland Rarthes în cunoscuta 
lucrare Mythologies unde identifică domeniul miturilor cu 
cel al sloganurilor epocii moderne. înţeles astfel conceptul 
de mit se dezarticulează, se demonetizează. „Dacă ne-am 
orienta după eseistica zilnică, afirma Lucian Rlaga, «mit» ar 
fi orice idee acuzat ireală, îmbibată de o credinţă mistică 
sau, dacă ţinem seama de o întrebuinţare mai ştearsă a cu- 
vîntului, «mit» ar fi o idee care, despuiată de orice altă va¬ 
loare, şi-a mai păstrat doar preţul unei ficţiuni utile, şi chiar 
inutile în economia vieţii sau în gospodăria cunoaşterii utile. 44 

Un alt aspect important vizînd recurenţa miturilor se 
referă la preferinţa anumitor epoci pentru anumite mituri 
şi pentru anumiţi eroi mitici. Intr-un secol atît de agitat şi 
încărcat de idealuri revoluţionare, cum a fost secolul al 19-lea, 
nu este deloc întîmplătoare prezenţa lui Prometeu, Satan şi 
Cain simbol al luptei împotriva nedreptăţii şi tiraniei. 

Renaşterea, clasicismul sau neoumanismul german şi-au 
găsit afinităţi depline cu miturile antice însuşindu-şi idealul 
de armonie, simplitate şi perfecţiune al lumii greceşti. Re¬ 
descoperind antichitatea Renaşterea redescoperă şi idealul 
estetic al umanismului. De hominis dignitate a lui Pico della 
Mirandola reprezintă cel mai frumos elogiu adus omului — 
singura fiinţă capabilă să-şi făurească propriul destin. 

Este fascinant de urmărit modul în care miturile, şi mai 
ales cele eline, au constituit un izvor inepuizabil al culturii 
umane, mecanismul preluării sau respingerii lor. Claude Levi- 
Strauss distingea în dialectica structurilor mitice o valoare 
constantă, permanentă, numită de el „armătura 44 mitului, un 
text invariabil, transmis prin „coduri 44 receptorilor care con- 
ceptualizîndu-1 duc la texte variabile. Analizîncl decupajul 
mitului lui Oedip în unităţi constitutive, în aşa-numitele 
„mytheme 44 îl compara cu „o partitură de orchestră 44 ce trans¬ 
mite „mesaje 44 de la „emiţătorii 44 cei mai îndepărtaţi, la „re- 


20 Mircea Eliade, Mythes , reves et mysteres , Galiimard, Paris, 
1957, p. 23. 


21 



ceptorii 44 cei mai recenţi, la moderni. 21 Mitul se compune 
din „ansamblul tuturor variantelor sale u care-şi «păstrează in¬ 
dependenţa faţă de arhetip, neexistînd versiune adevărată 
faţă de care celelalte să fie copii sau ecouri deformate ; va¬ 
riantele alcătuiesc „un grup de permutaţii 44 şi fac posibilă 
reducţia mitului la o anumită schemă. Problema variantelor 
unui mit se corelează cu circulaţia motivelor, în timp, cu 
dialectica raportului dintre tradiţie — preluare şi inovaţie — 
modificare. Fiecare nouă variantă presupune o REMODE- 
LARE, O RECREARE, O REINTERPRETARE a „armăturii 
mitului 44 în funcţie de determinismul interior — eul poetic 
şi determinismul exterior —, epoca căreia îi aparţine artis¬ 
tul. Fiecare nouă variantă ar implica astfel o nouă viziune 
filozofică şi estetică, şi o nouă modalitate de expresie artis¬ 
tică. Faptul are loc numai atunci cînd receptarea motivului 
mitic este nu doar IMITATIVA, de preluare simplă şi atît, 
ci aşa cum preciza şi E. R. Curtius, PRODUCTIVA, de în¬ 
noire şi îmbogăţire a sensurilor mitului. 

Deşi miturile eline domină teatrul Renaşterii şi cel al 
clasicismului, doar în puţine cazuri se poate vorbi de opere 
viabile, reprezentative. După amurgul zeilor antichităţii, poe¬ 
ţii au conservat amintirea' „acestor ciudate şi încîntătoare 
făpturi 44 , „Afrodite şi Poseidoni, nimfe şi sirene 44 , transfigu¬ 
rarea poetică fiind doar o transpunere a unei iniţiale trans¬ 
figurări mitice. 22 Actul mitopoetic se rezumă la găsirea unor 
echivalenţe plastice verbale, miturile sînt simple ORNA¬ 
MENTE şi CONVENŢII traduse într-un limbaj de simboluri 
golite de SACRALITATE şi MISTER. 

In tragediile Renaşterii se COPIAZĂ motivele mitice 
ajungîndu-se la imitaţii copleşite de intenţii didactice sau 
supraîncărcate de erudiţie, scriitorii fiind încorsetaţi de „re¬ 
gulile aristotelice 44 promovate de Artele poetice ale timpului. 
De la Etienne Jodelle la Montchrestien, de la Thomas Norton 
la Thomas Kyd, miturile păgîne sau biblice sînt utilizate în 
tragedii a căror structură este asemănătoare : se narează con¬ 
secinţele greşelii săvîrşite de eroi excepţionali şi exemplari, 


21 Claude Levi-Strauss, Anthropologie structurale , Platon, Paris, 
1958, p. 242. 

22 N. Balotă, Euphorion, p. 74. 

pe un fond de crime îngrozitoare şi povestiri oribile, într-un 
mod patetic, retoric şi moralizator. In manieră creştină des¬ 
tinul este înlocuit prin providenţă, iar disperarea prin spe¬ 
ranţă mesianică. 23 

In tragediile de inspiraţie mitică ale clasicismului fran¬ 
cez semnate de Alexandre Hardy, Jean de Mairet, Jean de 
Rotrou sau de epigonii lui Racine domină preţiozitatea, rafi¬ 
namentul exagerat al stilului, tonul elegant şi nobil. Eroii 
legendari, cu peruci bogat pudrate, merg graţios ca gentilo¬ 
mii de la curte, adresîndu-se cu „Seigneur 44 şi „Madame 44 şi 
exclamînd la fiecare pas „O, Zeus, Dieux, Juste ciel 44 . Divi¬ 
nităţile olimpice cînd apar pe scenă sînt pretexte .pentru 
dezvoltări spectaculoase, personificări ale fenomenelor natu¬ 
rii, sau un simplu „cod 44 folosit de toţi scriitorii : alegorii la 
Boileau, metafore la Corneille. Dealtfel emoţia atît de epurată 
şi de elevată a lui Pierre Oorneille nu s-a simţit niciodată 
în largul ei pe teren grec. Medee , Oedip, La Toison d’or, 
scrise într-un încărcat stil baroc, deplasează sensul mitului 
pe scene nesemnificative cum sînt cele amoroase între Tezeu 
şi Dirce, o „eroare 44 după expresia lui Gustave Lanson. 

Spectacolele de curte ale Renaşterii engleze, aşa-numi- 
tele MASKS, precum şi pastoralele lui John Lyly, Guarini, 
Tasso, eglogele lui Juan del Encina, precum şi cele ale cla¬ 
sicismului francez aparţinînd lui Thomas Corneille, Jean de 
Mairet, comediile balet ale lui Moliere, Corneille, Quinault, 
sau opera mitologică creată de Lully şi Quinault abundă în 
elemente mitologice. Cu toată bogăţia şi varietatea lor mitu¬ 
rile rămîn ORNAMENTE CONVENŢIONALE, galanteria le 
miniaturizează pînă la anulare. 24 

Fireşte sînt şi excepţii. Atunci cînd „Marele Brit 44 recurge 
la izvoare mitologice, aşa cum se întîmplă în Visul unei nopţi 
de vară , topeşte în feericul unui vis de sînziene, şi în vis 
totul e posibil, siluetele diafane ale zînelor, spiriduşilor şi 
muritorilor prinşi în ameţitoarea horă a dragostei, sub baghe¬ 
ta miraculoasă a năstruşnicului Puck. Numai geniul shakes¬ 
pearian putea să îmbine, cu o uimitoare artă, lumi atît de 


23 Jacques Morel, La tragedie , Armând Colin, Paris, 1964, p. 19. 

24 Pierre Albouy, Mythes et mythologies dans la litterature 
franţaise, Lib. Armând Colin, Paris, 1969, p. 39. 

diferite — cea mitologică a lui Tezeu, cea supranaturală şi 
cea reală, intr-o operă perfect unitară. 25 

Marii scriitori ai Secolului de aur spaniol eliberaţi de 
sub canoanele aristotelice, cum o demonstrează Arte nuevo 
a lui Lope de Vega, promovează o artă supusă legilor naturii 
şi firescului, scrisă pentru cei care „şi-au plătit biletul de 
intrare şi care nu cer reguli, ci viaţa unde să se poată re¬ 
cunoaşte efectiv 44 . Indiferent de temele care animă Autos 
Sacramentalele lui Calderon — legende creştine sau păgîne 
transpuse în mitologia creştină, linia simplă a acţiunii îm¬ 
bracă caracter alegoric şi, ceea ce le salvează de rigorismul 
dogmaticii creştine este extraordinara viaţă care le animă, 
pitorescul situaţiilor, adîncimea simbolică, virtuozitatea artis¬ 
tică şi „limbajul poetic aproape sublim u . 26 

In sfîrşit Racine, „dulcele Racine 44 , poetul tulburătoare¬ 
lor iubiri, va ridica tragicul uman la o expresie permanentă 
şi universală. Graţie unei intuiţii geniale a găsit elementul 
esenţial care să salveze mitul şi, implicit tragedia, de Ia eşe¬ 
cul contemporanilor —- verosimilitatea şi adevărul pasiunilor 
omeneşti, reînviind simbolurile legendare pentru a le înscrie 
în planul unei realităţi interioare. 

Racine face din piesele sale „un lanţ al pasiunilor 44 şi 
alternează, în spiritul atît de scump epocii, două sentimente 
opuse — speranţa şi teama, fatalitatea antică cedînd locul 
dragostei pătimaşe, un adevărat hybris care duce la nebunie 
şi crimă. Tragediile sale mitice sînt tragedii moderne, cu un 
puternic suflu antic, „tragedii de curte 44 după indicaţia lui 
Ravel Elliot, 27 cu personaje greceşti — prin situaţia în care 
se găsesc şi lumea legendară în care evoluează şi tipic fran¬ 
ceze —, seniori şi marchize de la curtea Regelui Soare, prin 
felul de a se exprima şi de a reacţiona — politicoşi, eleganţi, 
rafinaţi. Este unic modul în care Racine reuşeşte să sugereze 
impresia unei lumi supranaturale, arhaice, sîngeroase res- 
pectînd cu stricteţe regulile clasice, supunîndu-le legilor sce¬ 
nei. Să nu uităm că spectacolele se desfăşurau în maniera 


25 G. K. Chesterton, Visul unei nopţi de vară, în voi. Pater, 
Chesterton, Eliot, Eseuri literare, E.L.U., Buc., 1966, p. 175. 

28 Roland Derche, Quatre mythes poetiques, Societe cTEditions 
d’Enseignement Superieur, Paris, 1969, p. 142. 

27 Revel Elliot, Mythe et legende dans le theâtre de Racine, 
Lettres Modernes Minard, Paris, 1969, p. 98. 

strălucitoare a curţii şi că nimic nu trebuia să rupă armonia 
gestului şi a cuvîntului. Marea lui artă constă tocmai în a 
aduce un haos barbar şi primordial în interiorul strict al 
formei clasice, realizînd, remarca G. Steiner, „acea fericită 
transpoziţie a unui ideal trecut într-o formă prezentă*. 28 

ILUMINISMUL deschide perspectiva interpretării FILO¬ 
ZOFICE a mitului şi urmăreşte definirea şi mai ales expli¬ 
carea originii acestuia. Giambattista Vico elaborînd concep¬ 
tul de „mito-poesie* accentuează elementul fanteziei în ge¬ 
neza poeziei şi, implicit, a mitului. Omenirea, în accepţiunea 
sa, parcurge trei mari etape — vîrsta zeilor, a eroilor şi a 
oamenilor, care coincid cu existenţa omului limitată la sen¬ 
zaţia pură, a omului creator de mituri, prin fantezie, şi a 
omului creator de filozofie prin raţiune. 29 Miturile sînt rodul 
logicii poetice, anterioare logicii raţionale, expresie primitivă 
şi, deci, figurată a unui adevăr istoric. Vico a fost primul 
filozof care a remarcat că întreaga existenţă a primitivilor 
e modelată pe mit, subliniind astfel una din datele funda¬ 
mentale — exemplaritatea, valoarea arhetipală şi rolul său 
modelator. 30 

A studia miturile era pentru filozofii francezi ai seco¬ 
lului luminilor o trecere în revistă a erorilor şi nebuniilor 
omeneşti. „Ocupaţie — comentează Pierre Grimal 31 — uneori 
distractivă, alteori melancolică, ca şi cum ai frunzări un al¬ 
bum unde sînt culese imagini ale unui timp revolut*. Fon- 
tenelle, de pildă, în De Vorigine des fables găsea justificarea 
acestei grămezi de „himere, reverii şi absurdităţi* în men¬ 
talitatea omului primitiv, în efortul lui raţional de a-şi ex¬ 
plica universul. Teoriile sale anunţă SCIENTISMUL POZI¬ 
TIVIST al lui Auguste Comte. 

Descoperirile arheologice care au scos la lumină vestigiile 
Pompeiului au determinat, în ultimii ani ai secolului, o re¬ 
surecţie neobişnuită a mitului antic. Lira cea mai sensibilă 


28 George Steiner, Op. cit., p. 76. 

29 Giambattista Vico, Ştiinţa nouă , Studiu introductiv Nina Fa^on, 
Univers, Buc., 1972, p. 134. 

3U Cesare Pavese, Dialoguri cu Leuco şi alte eseuri , Ed. Univers, 
Buc., 1970, p. 200. 

31 Pierre Grimal, Mythologies de la Mediterranee au Gange , 
Paris, Larousse, 1963, p. 4. 

va fi aceea alui Andre Chenier, supranumit „geniul păgînis- 
mului francez“, deviza lui : „Să scriem antice versuri cu 
gînduri noi w devine deviza secolului. 

In tragedii miturile dezgolite de semnificaţiile originare 
devin VEHICULE ALE UNOR DISCUŢII POLITICE, FILO¬ 
ZOFICE, MORALE, întruchipări ale idealurilor iluministe. 
Voltaire, cel care a fost, după expresia lui Victor Hugo, nu 
un om ci „un veac w atribuie tragediilor valori antidinastice, 
antifeudale, anticlericale, iar miturilor antice noi sensuri în 
concordanţă cu năzuinţele epocii lui. Ca şi lui Voltaire tra¬ 
gedia de inspiraţie mitică îi serveşte lui Vittorio Alfieri pen¬ 
tru a exprima în tipare clasice idealul moral şi eroic al timpu¬ 
lui său. „Omul nou în veşmînt clasic w , cum îl prezenta De 
Sanctis, adept al regulilor şi admirator al teatrului antic îşi 
propune să reia motivele mitologice cunoscute, deoarece „a 
lua, a varia şi a face proprii teme deja tratate“ i se pare mai 
dificil decît un subiect de invenţie proprie. 32 Alfieri atribuie 
mitului antic sau biblic semnificaţii simbolice, într-o pers¬ 
pectivă general-umană şi în acelaşi timp îl adaptează noilor 
exigenţe teatrale, apropiate mai mult de spiritul melodramatic 
decît de cel tragic. 

REVALORIFICAREA miturilor începe odată cu ROMAN¬ 
TISMUL şi este determinată de interesul pentru folclor şi 
creaţiile orale, de cercetările arheologice şi descoperirea „căr¬ 
ţilor de lut w în toamna anului 1872 de către George Smith* 
de investigarea artei popoarelor primitive. 

Caracteristic secolului al XlX-lea este prezentarea mito¬ 
logiilor din unghiul unor discipline diverse, dintre care Lu¬ 
cian Blaga enumera etnologia, filozofia, sociologia, psihologia* 
istoria şi literatura. 33 O importanţă deosebită în înţelegerea, 


32 V. Alfieri, Tragedie , voi. II, Firenze, Le Monnier, 1926. 

23 Lucian Blaga analizînd problematica mitului şi a magiei şi a 
raporturilor lor (Despre gîndirea magică y Fundaţia pentru literatură 
şi artă, 1941) înfăţişează principalele puncte de vedere formulate de 
cercetători cu privire la mit. Scientismul pozitivist şi mai ales Auguste 
Comte consideră mitul o fază spirituală depăşită „primul stadiu al 
progresului omenirii‘\ un stadiu perimat al valorilor umane. Şcoala 
antropologică germană şi reprezentantul ei de frunte Max Miiller de- 
preciază egal mitul, cînd vede în el doar o formă primitivă a ştiinţei 
şi religiei. Tendinţa şcolii engleze este mai ales de a explica mitologia 

explicarea şi mai ales raportarea mitului la literatură îi re¬ 
vine şcolii romantice germane, prin fraţii Schlegel, care sub 
influenţa lui Vico prefigurează resurecţia mitologiei în spi¬ 
ritul nou al filozofiei. Ca şi fraţii Schlegel, Fr. W. Schelling 
consideră mitologia (Filozofia mitologiei şi a revelaţiei, Filo¬ 
zofia artei) condiţia permanentă a artei. Ca şi ei distinge mi¬ 
tul de alegorie, socotindu-1 nu numai produsul fanteziei in¬ 
conştiente a întregului popor, ci şi al individului, fapt ce-i 
permite să recunoască drept poeţi mitici pe Shakespeare, 
Cervantes, Goethe şi personaje mitice pe Don Quijote, Lear, 
Falstaff. în plus acceptă şi mitologia creştină, ca subiect de 
artă, şi-i sesizează Sjpecificul — tendinţa spre alegorie faţă 
de caracterul simbolic al celei antice. 

Momentul Wagner—Nietzsche ocupă un loc aparte în 
estetica mitului. Pentru Richard Wagner mitul reprezintă cea 
mai autentică expresie a omenescului şi în Opera und Drama 
îi explică originea sub influenţa antropomorfismului lui Feu- 
erbaeh, prin cauze care ţin de împrejurările de viaţă şi struc¬ 
tura mentală a individului. Fără a neglija fondul mitologiei 
eline, preferinţa sa se îndreaptă însă spre vechile mituri au¬ 
tohtone, nibelungii fiind consideraţi o sursă tot atît de im¬ 
portantă pentru literatura germană cum fuseseră poemele 
homerice pentru greci. „Marele de la Bayreuth u realizează 
prin tetralogia Inelul Nibelungilor cea mai desăvîrşită întru- 


prin elemente empirice, în perspectiva psihologiei intelectualist-aso- 
ciaţioniste şi a evoluţionismului. Lui E. B. Tylor (Primitive culture) 
îi este proprie teza despre originea „animistă" a mitologiei, lui 
W. Wundt (Psihologia popoarelor) cea despre gîndirea asociativă ; 
— fantezia plăsmuitoare de mituri a primitivului este atrasă de „fapte 
care stârnesc afecte violente" (boală, moarte, nebuni-e, eclipse solare, 
secetă, inundaţii). Sociologii francezi văd în mituri fie reprezentări 
colective ale popoarelor — fîmile Durkheim, fie produse ale mentali¬ 
tăţii primitive bazată pe „Legea participaţiei" — Levy-Briihl. în opo¬ 
ziţie cu scientismul pozitivist unii gînditori preţuiesc mitul mai mult 
decît ştiinţa — ca Ludwig Klages sau mai mult decît istoria — ca 
Schelling. Lucian Blaga analizînd aceste ipoteze formulate pe mar¬ 
ginea mitului respinge atît atitudinea depreciativă a acestuia, cît şi 
pe cea care îl supraevaluează în dauna ştiinţei şi a istoriei. Mitul, 
ca şi ştiinţa şi istoria, este determinat în accepţiunea filozofului 
român de „matricea stilistică" a omului, a popoarelor, a insului; este 
însufleţit de „aceleaşi categorii abisale 44 . Matricea stilistică, precizează 
Blaga, „împrumută mitului suprema demnitate ce o poate avea o 
•creaţie omenească, demnitatea UMANA 44 (p. 88). 

chipare poetică a Walhalei germanice şi revoluţionează şi 
muzica, şi dansul, şi poezia dramatică într-o sinteză asemă¬ 
nătoare teatrului antic grecesc. 

Creaţia wagneriană şi-a găsit o strălucită argumentaţie 
în lucrarea lui Friedrich Nietzsche, Die Geburt der Tragodie 
aus dem Geiste der Musik . în accepţiunea lui Nietzsche tra¬ 
gedia elină reprezintă o îmbinare între elementul apolinic şi 
cel dionisiac, între lumea seninătăţii, echilibrului şi raţiunii 
şi cea a beţiei, dezordinei şi iraţionalului. Pe plan estetic 
apolinicul constituie încercarea de a umaniza lumea, prin 
armonie, iar dionisiacul confundare cu cosmosul, printr-o 
trăire frenetică, mitul echivalînd cu o forţă care transformă 
suferinţa în viziune a frumuseţii, transformare imaginativă a 
vitalismului dionisiac, prin mijloace apolinice, în artă. Cu 
Nietzsche se produce, aşa cum preciza Tudor Vianu, un ele¬ 
ment decisiv în valorificarea mitului : „O dezintelectualizare" 
ce permite interpretarea lui ca „teren fecund al artei şi cul¬ 
turii 14 , „ca o putere a vieţii şi creaţiei". 34 

Prin creaţia lui Holderlin se realizează un fapt de o im¬ 
portanţă vitală în înţelegerea lumii antice şi, implicit, a mi¬ 
tului. Dacă ele la Renaştere pînă la neoclasicismul german al 
lui Goethe şi Sehiller, viziunea asupra Greciei era cea a lui 
Winckelmann din Istoria artei antice delimitată în cadrele 
„simplităţii nobile şi măreţiei calme". Holderlin a trăit şi a 
gîndit o altă lume. „Ultimul efeb al elenismului german", 
cum îl numeşte Ştefan Zweig, a fost primul modern care a 
intuit acea NACHTSEITE elinică — NATURA NOCTURNĂ 
şi tragică a grecilor. Zeii pe care îi invocă în poemele sale 
nu sînt divinităţile homerice ale Olimpului, ci zeii unui uni¬ 
vers aorgic, ai unei lumi arhaice — lumea lui Uranus şi 
Cronos. 

Atras de o unică şi permanentă temă — „ZEUL MITU¬ 
LUI", după propria-i expresie, considera miturile nu doar 
„expresii ale unei inerţii formale cu pojghiţă antichizantă, ci 
idei şi indici ale unei zguduitoare trăiri". 35 Zeii Greciei nu 
îi apar ca simple valori culturale, teme ce urmează a fi poe- 


31 Tudor Vianu, Filozofie şi poezie , Ed. Enciclopedică română,. 
Buc., 1971. p. 41. 

35 Edgar Papu, Holderlin , poetul solar, Secolul 20 , 2/1970. 

tizate, metafore sau simboluri, ci experienţă vie, realitate, 
natură, forţe atotcuprinzătoare, destin omenesc. Umanitatea 
eroică în care crede e produsul naturii, Diotima este fiica 
soarelui. Poetul preconizează reîntoarcerea la zeităţile cos¬ 
mice, prin jertfa creatoare a lui Empedocle. Aruncîndu-se în 
moartea purificatoare, prin puterea focului, eroul găseşte ple¬ 
nitudinea vieţii. încercarea de a RESACRALIZA mitul ră- 
mîne însă, ca şi la Wagner şi Nietzsche, o experienţă tragic 
izolată, aflată sub semnul amurgului zeilor. 

Cu Holderlin se statorniceşte şi funcţia demiurgică a 
poetului în cosmos. Heidegger preciza că „poezia este în¬ 
temeiere, ctitorie, prin cuvînt şi în cuvînt (...). Poetul dă 
nume zeilor şi numeşte toate lucrurile ce sînt... Poezia este 
întemeierea existenţei prin cuvînt... 4136 Autorul lui Empedo¬ 
cle îşi descoperă vocaţia sa de „constructor mundi 44 . 

Romantismul impune mitul ca UN TEREN FECUND AL 
ARTEI ŞI CULTURII, AL VIEŢII ŞI AL CREAŢIEI. După 
spectacolul cu Tannhăuser (1861) Baudelaire exclama entu¬ 
ziasmat : „Mitul este un arbore care creşte pretutindeni, în 
orice climat, sub orice soare, spontan şi fără butaşi 44 . 

Savanţii secolului XX tratează mitul dintr-o perspectivă 
nouă deplasînd accentul de pe „ficţiune 44 , „născocire 44 , „fa¬ 
bulă 44 pe „istorie adevărată 44 . Cercetările etnologilor, psiho¬ 
logilor, istoricilor religiilor şi ai culturii se referă mai ales 
la miturile societăţilor arhaice care păstrează caracterul de 
sacralitate, de revelaţie primordială şi model exemplar. Este 
explorat acel „ARHE 44 al culturii şi spiritului, căruia îi sînt 
proprii miturile vii, miturile trăite. 

Cel mai autentic mitolog al veacului, Mircea Eliade, con¬ 
sideră miturile „vii 44 atunci cînd furnizează modele pentru 
comportamentul uman şi conferă, prin aceasta, semnificaţie 
şi sens existenţei. Modelele transmise din timpurile cele mai 
vechi nu dispar, nu-şi pierd puterea de actualizare, arhetipul 
continuă să fie creator de valori pentru conştiinţa modernă. 
Dacă în societăţile arhaice exprimau ADEVĂRUL ABSOLUT, 
O ISTORIE SACRA, O REVELARE TRANSUMANA care are 
loc în zorii acelui GRANDS TEMPS, mitul fiind REAL, SA¬ 
CRU, EXEMPLAR şi REPETABIL, noutatea lumii moderne 


36 Heidegger, Hdlderlin şi esenţa poeziei , Secolul 20, 2/1970. 

se traduce printr-o revalorificare a lor la nivelul PROFAN* 
Laicizate, degradate, completate, miturile şi înfiripările mitice 
se reîntâlnesc pretutindeni. Omul este „prizonierul intuiţiilor 
sale arhetipale create din momentul în care a luat cunoştinţă 
de situaţia sa în Cosmos u . 37 

Interpretarea pe care Mircea Eliade 38 , acest Bachofen al 
secolului nostru, a dat-o mitului, a avut un ecou deosebit în 
cultura modernă. Prin teoriile sale se accentuează funcţia ar¬ 
hetipală a mitului, ca model exemplar ale cărui semnificaţii se 
pot schimba de-a lungul secolelor, cu putere de actualizare şi 
mesaj inepuizabil. înţelegerea mitului ca o permanenţă a 
culturii umane, cu forţă de înnoire nelimitată, face posibilă 
reluarea în toate epocile a unor teme şi motive care, adap¬ 
tate noilor împrejurări, rămîn valori estetice indiscutabile şi 
dobîndesc profunde semnificaţii ideologice. Prin reîntoarce¬ 
rea la acel ILLO TEMPORE, la acel univers primordial, se 
exprimă o nevoie proprie a fiinţei umane născută din dorinţa 
de certitudini, de esenţe şi simboluri perene. Acest „eternei 
retour w semnifică în acelaşi timp întoarcerea la izvoarele vie¬ 
ţii, la timpul pur al începuturilor care, prin î'epetabilitate, 
se identifică cu eternitatea. Ea echivalează de asemenea cu 
încercarea de a recrea lumea, de a reconstitui perfecţiunea 
originară. Arta devine taumaturgică, funcţia poetică — plăs- 
muitoare de mituri, iar artistul un constructor mundi. 

Tot asupra miturilor aparţinînd societăţilor primitive se 
opresc şi structuraliştii, în aceste culturi închise şi stabili¬ 
zate schemele fiind mai uşor de observat şi de analizat. 


37 Mircea Eliade, Trăite d'histoire des religions, Payot, Paris, 
1964, p. 363. 

38 S-au sesizat, şi pe bună dreptate, unele carenţe în înţelegerea 
mitului de către Mircea Eliade, carenţe care ţin mai ales de accen¬ 
tuarea hierofaniei în dauna realului. Miturile nu sînt numai, sau în 
primul rînd, „istorie sacrăci fenomene complexe care semnifică şi 
trăire, şi cunoaştere, şi cristalizare, şi norme de reflectare. Aşa cum 
foarte exact remarca Nicolae Balotă (Mitologie şi romanesc — Fa¬ 
milia, 11—12/1969), gîndirea mitică nu e lipsită de categoria timpului, 
omul arhaic nu trăieşte în atemporal. Structura timpului său este 
însă una duală „sacră şi profană*. Timpul mitic nu este aşadar un 
timp istoric trecut. El este o PREZENŢA în repetiţia continuă. Trăirea 
mitică este trăire în prezent. Omul care trăieşte mitul caută (repetînd 
un gest sacru sau originar) să realizeze exemplarul. 

Claude Levi-Strauss, autorul Antropologiei structurale , acordă 
o valoare generalizatoare concluziilor oferite de studiul mi¬ 
tului arhaic, istoria mitică prezentîndu-i „paradoxul de a fi 
simultan ruptă şi legată de prezent 44 . Ruptă, deoarece stră¬ 
moşii sînt „creatori 4 * şi legată, de la apariţia lor petrecîndu-se 
doar evenimente a căror „recurenţă şterge periodic specifi¬ 
cul lor 44 . 39 Limitele structuralismului ies în evidenţă mai ales 
atunci cînd metoda este aplicată la cercetarea istorică, la stu¬ 
diul dialectic al evoluţiei fenomenelor. 

Psihologia are în vedere tot miturile arhaice stabilind 
corespondenţe între inconştient şi structurile mitice. Pe baza 
analogiilor existente între psihologia primitivului şi cea a 
nevropaţilor, între eu şi psihologia masei, Sg. Freud intro¬ 
duce noţiuni frecvente în limbajul psihanalizei : inconştient, 
complex, libido (şi mijloacele sale de apărare — refulare, re¬ 
gresiune, identificare, proiectare). 40 Pornind de la paralele 
descoperite între vis şi mit se afirmă că primul, prin rădă¬ 
cinile sale infantile, coboară în „preistoria u individului, ce¬ 
lălalt în „preistoria 44 rasei, visul exprimă multiple nuanţe ale 
complexelor personale, iar mitul ale complexelor primitive 
comune întregii rase. Pentru Cari Gustav Jung visele sînt 
reflexe „ale proceselor subterane ale psihicului 44 41 , iar arhe¬ 
tipurile inconştientului colectiv echivalenţe ale factorilor psi¬ 
hici. Dacă Freud se referă la ideea inconştientului colectiv 
legat de sexualitatea infantilă, Jung are în vedere inconştien¬ 
tul social raportat la arhetipul gîndirii primitive. 

Influenţa psihanalizei asupra criticii 42 şi literaturii con¬ 
temporane a fost enormă, tezele lui Freud şi Jung au tentat 
şi numeroşi dramaturgi dispuşi să analizeze cazurile mala- 


Claude Levi-Strauss, Gîndirea sălbatică , Ed. Ştiinţifică, Buc., 
1970, p. 403. 

40 Dr. Sg. Freud, Totem et tabou. Interpretation par la psycha- 
nalyse de la vie sociale des peuples primitifs, Paris, Payot, 1932 ; 
Psychologie collective et analyse de moi, traduit par S. Jankelevitch, 
Payot, Paris, 1924. 

41 C. G. Jung, Psychologie et religion , traduction par Marthe 
Bergson et Gilbert Cahen, Ed. Buchet/Chastel, Paris, 1959, p. 43. 

42 Ch. Baudouin, Psychanalyse de Vart, Librairie Felix Alean, 
Paris, 1929 ; Charles Paul Mauron, Des metaphores obsedantes au 
mythe personnel. Librairie Jose Corti, Paris, 1963 ; Gaston Bachelard, 
Psihanaliza focului , Sec . 20, 2/1970, Paul Diel, Le symbolisme dans 
la mythologie grecque, Paris, 1952. 

dive, substituind fatum-ului antic şi ideii de destin un con¬ 
cept de fatalitate organică, de ereditate morbidă. Se creează 
însă o falsă perspectivă socială, deturnîndu-se sensul adevărat 
al relaţiilor şi raporturilor sociale, în favoarea sondării zo¬ 
nelor incerte ale inconştientului. Lucian Blaga reproşa inter¬ 
pretării psihanaliste a mitului faptul că îl reduce la simbo¬ 
luri ale trăirii subconştiente, la amintiri embrionare şi in¬ 
fantile, la visuri imaginative, creaţie a unor idei refulate. 43 
Atitudinile şi valorificările axiologice ale omului nu pot fi 
lăsate în penumbra inconştientului, alături de tendinţe, in¬ 
stincte şi reflexe, ele sînt, precizează şi C. I. Gulian, „rodul 
libertăţii şi cunoaşterii 44 umane. 44 

Sub semnul psihologiei nevrozelor, pradă pasiunilor şi 
sentimentelor devoratoare determinate de ereditatea mala¬ 
divă, membrii familiei Manon se zbat în dezlănţuiri sălbatice 
de ură şi răzbunare. Eroina o’neilliană (Din jale se întrupează 
Electr a) nu mai sancţionează o crimă, în numele dreptăţii şi 
al unui înalt comandament moral, ci este o refulată ale cărei 
fapte stau sub imperativul biologicului. Problema eredităţii 
nu e străină nici Electrei lui Hofmannsthal, nici celor ale lui 
Benedito Perez Galdos, Gerhart Hauptmann, Giraudoux sau 
Margueritei Yourcenar. 

Un curent filozofic care şi-a pus amprenta asupra unei 
substanţiale părţi din literatura ultimilor decenii a fost exis¬ 
tenţialismul. Pornind de la ideea că orice individ se defineşte 
prin actele sale şi orice act presupune o alegere, Oreste (Les 
mouches) îşi alege deliberat libertatea sa de om. Fatum-ul 
nu mai acţionează, omul îşi creează singur destinul şi îşi asu¬ 
mă răspunderea faptei. Sartre amplifică filozofia «disperării, 
libertatea de opţiune a lui Oreste îl duce la însingurare, ce¬ 
tatea îl respinge şi îl obligă la un tragic exil. Aceeaşi proble¬ 
matică a alegerii faptei libere, în deplină concordanţă cu 
voinţa eroului, şi nu în funcţie de un dat exterior, este pro¬ 
prie şi Antigonei lui Cocteau sau Antigonei lui Anouilh. 

Indiferent dacă dramaturgii scriu sub semnul esteticii 
lui Nietzsche, al psihanalizei lui Freud sau al filozofiei exis- 


43 Lucian Blaga, Despre gîndirea magică , p. 58. 

44 C. 1. Gulian, Istoria , omul şi cultura , Ed. Politică, Buc., 1970, 
p. 106. 

tenţialiste, preferinţa pentru mituri se înscrie ca o coordonată 
fundamentală a teatrului modem. Pentru greci miturile au 
constituit răspunsuri grave date de imaginaţia poeţilor pro¬ 
blemelor pe care omul nu încetează să şi le pună despre na¬ 
tura şi destinul lui. Pentru moderni sînt o formă de expri¬ 
mare a obsesiilor şi angoaselor omului alienat şi frămîntat 
de gravele probleme existenţiale implicând orice eludare a 
SACRULUI. 

Reluarea miturilor antice în .parametrii culturii contem¬ 
porane urmează două modalităţi esenţiale — una pe care am 
numit-o NEOCLASICA, scriitorii reeditînd miturile în toată 
demnitatea şi măreţia lor tragică, nepermiţîndu-şi decît o ex¬ 
presie mai concisă şi mai locală : Hauptmann (Atrizii), Andre 
Suares (Oreste) sau Cocleau (Antigone, Oedip-Roi). Fără să 
reprezinte o RESACRALIZARE, se conturează, cum remarca 
Clio Mănescu, o nostalgie a unor valori stabile, un fel de 
nostalgie a sacrului, în afara domeniului religios propriu-zis, 
depăşind sferele misticului pentru a accede fie sfera esteti¬ 
cului la Hofmannsthal, fie a eticului la Giraudoux sau Anou- 
ilh. 45 Şi o altă modalitate foarte frecventă pe care am numit-o 
DEMITIZANTÂ prin care scriitorii se distanţează faţă de temă 
şi o supun modificării propriei fantezii : Gide (Le Roi Cart - 
daule) 9 Cocteau (Machine infernale), Anouilh (Antigone) sau 
Giraudoux (Electre). In acest caz miticul nu mai este identic 
cu mitologicul, figurile sublime altădată dobîndesc acum un 
sens parodic. 

Alteori mitul antic devine un simplu pretext, nemaiexis- 
tînd decît aproprieri formale cu arhetipul cunoscut, ca în 
titlul piesei lui Tennessee Williams Orfeu în infern sau în cele 
ale lui T. S. Eliot The Family Reunion sau The Elder States 
man (Marele om de stat). Noţiuni ca NEMESIS, CATHARSIS 
sînt cuprinse într-un sistem contemporan, cel al Lordului 
Claverton amintind traiectoria anticului Oedip. 

De la antici la moderni miturile au trecut printr-o con¬ 
tinuă metamorfozare, iar odiseea lor a cunoscut numeroase 
avataruri. Antichitatea a creat metafore de proporţii uriaşe. 
Recrudescenţa acestor metafore reprezintă un fenomen de 


45 Clio Mănescu, Mitul antic elen şi dramaturgia contemporană , 
Editura Univers, Buc., 1977, p. 85. 



asimilare dar şi de reflectare a unei alte epoci. Semnificaţiile 
se comprima dar se şi dilată, în acelaşi timp. Este vorba de 
o dialectică a valorilor în cadrul aceluiaşi motiv. Desigur cînd 
nu e un simplu travesti. O privire retrospectivă în istoria 
culturii ne indică faptul că omenirea are nevoie de mituri. 
Cinci cele existente nu-i mai ajung îşi creează altele. Mitul 
— ca un efort sublim de generalizare încearcă să acopere o 
arie cît mai mare de problematică umană. El reprezintă o 
PERMANENŢA A CULTURILOR. Regăsirea lui poate în¬ 
semna şi bogăţie, prin reevaluare, dar şi sărăcie de inspiraţie 
prin preluare simplă şi atît. 

Reîntoarcerea la mit a devenit o deviză — refugiu în faţa 
unui secol care ucide ;poezia. Dar a devenit şi un refugiu în 
faţa unei realităţi care se cere descrisă fără nici o umbră de 
disimulare. Prin reluarea unui motiv mitic autorul modern, 
arăta Edgar Papu, se poate exprima pe sine şi întreaga sa 
epocă —, aici nemaifiind vorba de „demitizare şi de inver¬ 
sare, ci de un alt teren de creaţie cu totul complementar ce¬ 
lui vechii 46 Personajele mitologice din antichitatea elină au 
fost mereu readuse în literatură, ele abundă în drama con¬ 
temporană devenind expresia unor preocupări şi probleme ale 
epocii noastre. Desigur s-au operat numeroase transformări 
în structura operei literare la nivelul situaţiilor dramatice, a 
personajului, a limbajului, în esenţa tragicului. Chiar atunci 
cind structura simbolului se păstrează nealterată, mitul do- 
bîndeşte noi semnificaţii. Roland Barthes semnala : „Forma 
nu anulează sensul mitului ; ea nu face decît să-l îndepărteze, 
să-l ţină într-o stare de disponibilitate. Sensul va constitui 
pentru formă un fel de rezervă instantanee de istorie, o bo¬ 
găţie cucerită, pe care o poţi apropia sau îndepărta într-un 
fel de alternanţă rapidă.“ 47 

Mitul rămîne pentru dramaturgia contemporană o RE¬ 
ZERVA DE ISTORIE, a cărei apropiere înseamnă transpu¬ 
nerea în atmosfera şi în problematica zilelor noastre. Moda¬ 
litatea este proprie, aşa cum vom încerca să demonstrăm, şi 
dramaturgiei româneşti. 


46 Edgar Papu. îdeea de „ Reluare“ în veacul nostru , Secolul 20 , 
10, 11, 12/1971. 

47 Roland Barthes, Mythologies , Paris, fîd. du Seuil, Paris, 1957, 
p. 225. 

II. MITURI UNIVERSALE IN CONFIGURAŢII DRAMATICE 


1. MITUL ANTIC REGĂSIT 


„Originalitatea unui popor nu se manifestă numai 
în creaţiile cc-i aparţin, ci şl în modul cum asi¬ 
milează motivele de largă circulaţie" 

Lucian Blaga 

Cu primele decenii ale secolului al XlX-lea ne aflăm în 
plină dezvoltare a culturii româneşti. Realizată în salturi 
uriaşe nu a determinat dispute literare spectaculoase ca în 
Franţa, făcînd posibilă coexistenţa şi întrepătrunderea clasi¬ 
cismului, luminismului şi romantismului. în cîţiva zeci de 
ani ţările româneşti au parcurs un proces istoric căruia în 
Occident i-au trebuit cîteva secole. Includerea tîrzie în cir¬ 
cuitul lumii modeme a favorizat scurtarea fazelor de evo¬ 
luţie, acea „ardere a etapelor 441 , cînd „vîrstele 44 s-au inter¬ 
ferat şi s-au suprapus de multe ori, s-au completat şi s-au 
îmbogăţit reciproc. Sînt ani de deosebită emulaţie intelec¬ 
tuală, care îl îndreptăţeau pe Alecu Russo să afirme : „în 
16 ani, de la 1835 la 1851, mai mult a trăit Moldova decît în 
cele cinci sute de ani istorice de la descălecarea lui Dragoş 
la 1359, pînă în zilele părinţilor noştri 442 . Putem vorbi de o 
adevărată foame de cultură şi civilizaţie a unui popor sen¬ 
sibil la frumos, care îşi deschide orizonturile la suflul în¬ 
noitor al Apusului, înglobîndu-1 însă în zariştea matricei pro¬ 
prii. Europenizare, fără a se renunţa la specificul tradiţiilor 
naţionale — iată deviza Daciei literare. 

Propensiunea pentru studiul mitologiei greeo-romane se 
include în sfera de interes a intelectualilor noştri faţă de an¬ 
tichitate, preocupări enciclopedice izvorite din renaşterea sen- 


1 Paul Cornea, Originile romantismului românesc , Ed. Minerva, 
Bucureşti, 1972, p. 605. 

2 Âlecu Russo, Piatra teiului , E.P.L., Bucureşti, 1963, p. 12. 


35 



timentului naţional al originii şi din dorinţa emancipării’ nea¬ 
mului. Hotărîtoare rămîne formaţia clasică a cărturarilor, tra¬ 
diţiile foarte vechi fiind sesizabile încă din epoca scrierilor 
în limba slavonă. Ouvîntările din literatura patristică bizan¬ 
tină ale oratorului Grigore de Nazianz, traduse la începutul 
secolului al XV-lea moldav, conţin primele referiri la MITO¬ 
LOGIA antică, primele note explicative despre zeităţile Olim- 
pului. 3 

Literatura veche românească abundă în trimiteri la mi¬ 
tologia elină şi romană —* argument peremptoriu pentru a 
demonstra şi pe această cale descendenţa latină a poporului 
român. „De la Hîm ne tragem* afirma cu convingere, în se¬ 
colul al XVII-lea, Grigore Ureche. După aproape două veacuri 
Chesarie, în Prefaţa Mineului din luna ianuarie (Rîmnic 1779), 
proba cu elemente mitologice originea a numeroase obiceiuri 
româneşti care provin „ori de la Traianu, sau de la mare 
împărat Constandinu u . 4 

Apelul la mitologie se face alteori în manieră livrescă, 
din necesităţi stilistice, exprimarea căpătînd astfel strălucire 
şi erudiţie. Ca şi Homer care invoca muzele la începutul Ilia - 
dei 9 Miron Costin recurgea la aceeaşi tehnică oratorică, adre- 
sîndu-se în Istorie în versuri polone despre Moldova şi Ţara 
Românească „muzei sarmate*, zeiţelor din Helicon, cântăre¬ 
ţelor din Helespont, Aretuzelor şi Pieridelor, Dianelor din 
Asiria. 5 

Mult mai tîrziu, în poezia celui mai desăvîrşit romantic 
al literaturii noastre, Mihai Eminescu, reluarea miturilor an¬ 
tice se va face din nevoia de a exprima adevăruri existen¬ 
ţiale fundamentale în forma armonioasă, echilibrată şi senină 
a aticismului. „A învăţa vocabule latine pe dinafară^fără a 
fi pătruns de acel adînc spirit de adevăr, de pregnanţă şi de 
frumuseţe a antichităţii clasice — preciza poetul — a învăţa 
regule gramaticale, fără a fi pătruns acea simetrie intelec¬ 
tuală a cugetării antice, este o muncă zadarnică, o literă fără 
înţeles.* 6 


3 Dim. Păcurarii!, Clasicism şi tendinţe clasice în literatura 
româna , Cartea românească, 1979, p. 25. 

4 Ioan Bianu, Nerva Hodoş, Bibliografia românească veche 

(1508—1830), II, Bucureşti, 1910, p. 234. 

6 Miron Costin, Opere , E.S.P.L.A., Bucureşti, 1958, p. 218. 

* Apud Dim. Păcurariu, Op. cit. t p. 259. 



Studiul mitologiei clasice constituie una din disciplinele 
de bază ale învăţământului umanist predata la Academiile 
domneşti din Bucureşti şi Iaşi, la gimnaziul din Blaj, la Şcoala 
de la Sf. Sava, la Pensionul lui Victor Cuenim, la Şcoala 
Filarmonică sau la Conservatorul filarmonic dramatic din Iaşi. 
încă din primele decenii se încearcă definirea mitologiei ca 
„o zicere grecească", ce cuprinde istorii fabuloase despre zeii 
şi eroii vechimii, ale căror fapte sînt interpretate ca alegorii 
ale fenomenelor cosmice. De la început mitologia este consi¬ 
derată drept una din cele mai importante forme ale culturii 
umane, a cărei cunoaştere devine obligatorie pentru orice 
naţiune civilizată. „Poate cineva, se întreba Stanciu Căpă- 
ţîneanul, să se plimbe vreodată prin biblioteci, prin galerii 
şi prin muzee, fără ca mai întâi să aibe cunoştinţe de aceste 
ştiinţe" ? Profesorul Şcolii Normale din Craiova îşi propunea 
prin Mitologie pe Limba Românească (1830), prima lucrare 
de acest fel, din cîte cunoaştem, „să arate toţi zeii şi zeiţele 
vechimii greceşti şi romaneşti, cu alegoriile lor dezlegate în 
înţelesuri de învăţături fireşti şi moraliceşti". 7 Este o în¬ 
cercare de explicare a mitologiei, un fel de manual asemănă¬ 
tor celor apărute în secolul al XVI-lea european. ( L’histoire 
des Dienx de Gyraldi, 1548, Mythologie de Natale Conţi, 1551, 
Les Images des Dieux de Vincenzo Cartari, 1556.) 

Şi hii Alexandru Odobescu, căre prefaţa în 1879 Poveş¬ 
tile unchiaşului sfătos, Basme păgineşti întocmite de Petre 
Ispirescu, „MITURILE religiunii anticilor Eleni" îi apar ea 
„o învăţătură folositoare şi înlesnită pe care cărturarii o do¬ 
bândesc, cu anevoinţe mari, prin studii îndelungate şi gre¬ 
oaie". 8 Mitologia este privită de asemenea ca un „model pa¬ 
tern", izvorul cel mai important al culturii. Numai aborda¬ 
rea subiectelor mitologice, considera dr. I. Kiriac, poate ri¬ 
dica creatorul la „apogeul aspiraţiilor intelectuale" şi poate 
conferi operei „răsunet universal". 9 Mitologiei i se atribuie şi 


7 Stanciu Căpăţîneanul, Mitologie pe Limba Românească, 1830. 

8 Din poveştile unchiaşului sfătos. Basme păgineşti întocmite de 
Petre Ispirescu, cu o precuvîntare de A. I. Odobescu, Bucureşti, Tipo¬ 
grafia Academiei Române, 1879, p. IX. 

9 Dr. I. Kiriac, Mythologie, I, II, Bucureşti, Tipografia profesio¬ 
nală Dimitrie C. Ionescu, 1920—1921, p. 5. 

funcţia de „nisus formativus u , de formare şi modelare a „spi¬ 
ritului şi gustului“ 10 în contact cu cele mai desăvîrşite ca¬ 
podopere. înţelegerea ei se face în mod dialectic, ca o disci¬ 
plină activă, deschisă, în care miturile circulă şi se între¬ 
pătrund, capătă originalitate în funcţie de specificul fiecărui 
popor. 11 

In numeroase cazuri se stabilesc analogii şi paralelisme, 
uneori fanteziste, între mitologia greeo-romană şi cea româ¬ 
nească. Este un aspect deosebit de important, vehiculat mai 
ales de curentul latinist, asupra căruia vom reveni, şi anume 
demonstrarea şi prin intermediul mitologiei a unităţii naţio¬ 
nale a neamului şi a continuităţii lui în Dacia. Gregoriu Silaşi 
afirma în acest sens : „Mitologia este un testimoniu strigător 
pentru latinitatea noastră, pentru faptul că noi românii da- 
ciani nu sîntem nicidecum o naţiune nouă de origine meste¬ 
cată, ci pur şi simplu continuare modificată după loc şi timp 
a românilor celor vechi“. 12 

Lucrările apar fie ca simple traduceri cum sînt cele rea¬ 
lizate de St. Mihăileanu după E. Economopol 13 sau de Mar¬ 
gareta H. Canianu 14 după Hey. Alteori sînt prelucrări făcute 
cu gustul şi fineţea eruditului AI. Odobescu, care reia într-o 
manieră proprie Tales of ancient Greece — lucrarea autoru¬ 
lui în mare vogă la sfîrşitul secolului — G. W. Cox (prelu¬ 
crată şi în Franţa de Mallarme). Tonul folosit de Petre Ispi- 
rescu în Povestirile unchiaşului sfătos este cel al glumei le¬ 
jere, al poveştilor de la şezătorile săteşti, Paris fiind de pildă 
„mocîrţanul w , Zeus „plescariul“, „tartorul u sau „procletul de 
unchieş w . 

Şi numeroasele ediţii ilustrate ale mitologiilor semnate 
de G. Popa-Lisseanu, dr. I. Kiriac, I. Cuţui sau G. Dem. An- 

10 Demetriu N. Preda, Mythologia grecilor , romanilor şi a egip¬ 
tenilor, Bucureşti, 1863. 

11 Dimitrie Iareu, Mitologia (Prescurtată), Tipografia Lucrători¬ 
lor asociaţi, Bucureşti, 1867. 

12 Gregoriu Silaşi, Românul în poezia sa poporală, Transilvania, 
an. IX, nr. 18—23/1876, Braşov, 15 sept., p. 206. 

13 Şt. Michăileanu, Mitologia dtipă E. Economopol, voi. I, Bucu¬ 
reşti, 1900. 

14 Margareta R. Canianu, Legende din mitologia greacă şi ro¬ 
mană traduse după Hey. Bucureşti, Ig. Ilaimann, f.a. 

dreescu 15 , printre cele mai cunoscute în secolul nostim, sînt 
concepute tot ca manuale şcolare mai mult sau mai puţin 
complete, mai mult sau mai puţin pedante, inspirate fie din 
antici — Homer, Hesiod, Pindar, Virgilius, Apulleius, Ovi- 
diu — fie din moderni : R. Menard, R. Comtoelin, G. Schwab, 
F. Nosselt, O. Semănn şi lexiconul mitologic al lui Roseher. 
Mitologie clasică a lui Lazăr Şăineanu, apărută la hotar de 
secol ni se pare cea mai interesantă, nu atît prin prezentarea, 
destul de comună a faptelor, ci prin comentariile capitolelor 
finale. Bun cunoscător al celor mai recente teorii asupra mi¬ 
tului (teoria alegorică a lui Bacon, cea a lui Dupuis — Ori¬ 
ginea tuturor cultelor şi Creuzer — Simbolica, a lui Euhe- 
mer şi Spencer despre cultul strămoşilor, cea antropologică 
a lui Bastian, Waitz, Andrew Lang), Lazăr Şăineanu îşi de¬ 
fineşte şi un punct de vedere propriu. Ca şi elenistul Otfried 
Muller (Prolegomene la o mitologie ştiinţifică) consideră mi¬ 
tul rezultatul unei acţiuni inconştiente, produsul spontan al 
imaginaţiei. Accentuînd rolul fanteziei în naşterea miturilor, 
nu poate fi de acord cu interpretarea lui Max Muller care 
reducea mitologia la un pur verbalism, la o boală a limba¬ 
jului. 16 

Lucrările menţionate au meritul de a fi prezentat şi ana¬ 
lizat miturile cele mai cunoscute şi de a le fi înţeles drept 
unul din principalele izvoare ale culturii umane. Dar, fără o 
metodă de cercetare riguros ştiinţifică, s-a ajuns la expli¬ 
carea genezei miturilor doar ca reflex al forţelor naturii şi al 
dorinţei omului de a-şi lămuri prin imaginaţie şi fantezie 
natura înconjurătoare. Ori, nu se poate neglija, aşa cum sub¬ 
linia Fr. Engels, rolul factorilor sociali, Olimpul homeric fiind 
„o reflectare a vieţii sociale şi politice a grecilor^. 17 Expli¬ 
carea raţională şi interpretarea materialistă a plăsmuirilor 
mitice i-au determinat pe Alex. Mitru, Gheorghe Muşu, Vic- 


15 G. Popa Lisseanu, Mitologia greco-romană în lectură ilus¬ 
trată , voi. I, Bucureşti, 1912, voi. II, Bucureşti, 1926 ; Gh. Dem. An- 
dreescu, Nouă basme mitologice , Bucureşti, f.a. ; I. Cuţui, Mitologia 
şi cultul : 1925. 

16 Lazăr Şăineanu, Mitologia clasică , Ralian şi Ignat Samitca, 
Craiova 1898. 

17 Engels, Anti-Dilhring , ed. a Il-a, ESPLA, 1955, p. 350. 

tor Kembach 18 să retransmită miturile antice de la nivelul 
cunoştinţelor noastre ştiinţifice de astăzi despre lumea care 
le-a generat, cu respectul cuvenit faţă de felul în care s-au 
cristalizat ele în opera autorilor clasici ai antichităţii. 

In ceea ce priveşte abordarea motivelor mitice în litera¬ 
tura secolului trecut, credem că se pot distinge trei etape. 
Prima ar fi aceea a poeziei anacreontice, în care antichitatea 
elină, în pofida înglobării cărturarilor noştri în sfera culturii 
greceşti, continuă să rămînă o „terra incognita 44 cunoscută nu 
„ad fontes 44 , ci din lirica neogreacă sau franceză. 19 Poezia se 
rezumă la un repertoriu de motive „gramaticalizate 44 , la nume 
proprii şi personaje mitice, fără a avea nimic din grandoarea 
vechiului umanism : „Nu găseşti, scria Mihail Kogălniceanu, 
decît muze şi iar muze, Apolon, Orfeus, Belona cînd Marş, 
cînd Aris, Aheron, Dafnis, Tirsis şi toţi zeii din Olimp şi din 
Tartari 2 <> Mitologia e redusă la un pur verbalism şi orna¬ 
ment al limbajului, la un veşmînt confecţionat şi panaş stră¬ 
lucitor, cu un aer convenţional şi desuet. Numele zeităţilor se 
declină emfatic la toate cazurile sentimentale şi pe toate ga¬ 
mele iubirii, în largi perifraze sau în forme rebarbative în li¬ 
rica lui Ienăchiţă şi Alecu Văcărescu, a neoclasicului prero¬ 
mantic Costache Conachi şi a admiratorului liricii horaţiene 
şi ovidiene — Iancu Văcărescu. Un caz oarecum singular îl 
prezintă Gheorghe Asachi „cel dintîi scriitor care a reprezen¬ 
tat o influenţă conştientă a antichităţii clasice în literatura 
noastră 44 . 21 Şi în poeziile sale abundă figurile mitologice, dar 
de cele mai multe ori invocarea lor urmăreşte exaltarea pa¬ 
triotică, demonstrarea „romanei ginte 44 a neamului. Ştefan cel 
Mare este „fulgerul lui Aris 44 , iar Suceava, vechea cetate de 
scaun a Moldovei, „Anticul Ilion 44 (Imnul de seară). 


18 Al. Mitru, Legendele Olimpului , voi. I—II, Ed. Tineretului, 
Buc., 1960 ; Gheorghe Muşu, Zei, eroi, personaje , Ed. Ştiinţifică, 1971 ; 
Victor Kernbach, Miturile esenţiale , Ed. Ştiinţifică şi Enciclopedică, 
1978. 

19 Paul Cornea, Op. cit., p. 82. 

20 Mircea Anghelescu, Preromantismul românesc i Ed. Minerva, 
Bucureşti 1971, p. 247—248. 

21 D. Caracostea, Izvoarele lui G. Asachi , Ed. Socec et. Co., 
Bucureşti, 1928, p. 84. 

Urmează apoi a doua perioadă în care antichitatea este 
gustata pentru Homer şi pentru marile epopei istorice. „Un 
singur vers al lui Omer exprimă cît o faptă întreagă a lui 
Fidia şi ceea ce exprimă o Iliadă întreagă nu exprimă toată 
plastica şi muzica împreună 44 22 f scria entuziast Cezar Bolliac 
în 1864. Epopeea fusese visul generaţiei Asachi, Eliade, vis 
din păcate nerealizat : Ştefaniada lui Asachi a ars, cea a lui 
Negruzzi s-a pierdut, Mihaida lui Eliade a rămas un simplu 
proiect iar din Anatolida, o epopee cosmogonică impresionantă, 
nu a realizat decît Căderea dracilor. Nici mai tîrziu încercă¬ 
rile lui Dimitrie Bolintineanu şi Aron Densuşianu de a da o 
epopee naţională nu au fost încununate de succes. Lui Bolinti¬ 
neanu i-au lipsit şi intuiţia istorică, şi posibilitatea indivi¬ 
dualizării personajelor, şi a conturării atmosferei, eroii lui din 
Traianida fiind vizibil îndepărtaţi de austeritatea şi vitejia 
cunoscută a geto-dacilor. 

A treia etapă a preluării motivelor mitice în literatura 
noastră o constituie prezenţa lor în dramaturgie. 23 Teatrul 
de inspiraţie mitică al secolului trecut nu realizează însă decît 
tragedii de interes documentar, antichitatea fiind receptată 
tîrziu şi în opere cu totul minore. 

N-au lipsit nici încercările comice, pastoralele, eglogele, 
idilele pe teme mitice. In Giudecata femeilor de Costache 
Conachi, scrisă la „leat 1806 44 în stil aristofanesc, Zeus şi Er- 
mis, „îngerul acestuia, erau invocaţi pentru a prezida disputa 
femeilor contra lui Amor şi a săgeţilor sale. De vină sînt nu 
săgeţile amoroase ale zeului iubirii, ci boierii desfrînaţi care 
preferă dragostei curate concubinajul, mezalianţa, piesa in- 
cheindu-se cu o invitaţie rousseau-istă şi o interogaţie cu ca¬ 
racter moralizator : 

Dar spuneţi-mi, ce-i pricina de nu iubiţi şi fecioare 
Cu care legînd amorul cu vecinică neschimbare 
Să vă cununaţi pe urmă după lege cu dreptate 
Şi să ţineţi o credinţă fără semn de strîmbătate ? 24 


22 Paul Cornea, M. Zamfir, Gindirea românească în epoca pa¬ 
şoptistă , voi. I, E.P.L., 1969. 

23 Precizăm că nu avem în vedere traducerile efectuate la sfîr- 
şitui secolului al XVIII-lea şi de-a lungul secolului al XlX-lea. 

C. Conachi, Scrieri alese , E.P.L., 1963, p. 220. 

O altă scenetă a lui Conachi, Amoriul şi toate harurile 
ca şi Giudecata femeilor, satiriza moravuri ale Înaltei socie¬ 
tăţi moldave, recurgînd la aceleaşi personaje şi simboluri 
ale mitologiei greco-romane. Dacă la Conachi cadirul este real, 
în pastorala lui Timotei Cipariu Ecloga 25 sau în Mirtil şi 
Hloe 26 , prelucrare de Gheorghe Asachi după Gessner şi Fio- 
lian, domină atmosfera idilică, cu personaje specifice genului 
— Alexis, Thyrsit, Aminta, Damon sau proprii mitologiei gre¬ 
ceşti. Chiar şi opera comică a lui Matei Millo, Baba-Hîrca 27 y 
cu vădite accente realiste în intrigă (dragostea tînărului boier 
Lascu pentru fiica unui pădurar, logodită cu un bătrîn bogat), 
caracterizarea personajelor, localizarea acţiunii, prezentarea 
tradiţiilor, nu se poate sustrage influenţei pastoralei, prin ca¬ 
drul idilic, atmosfera festiv sărbătorească, personajul vrăjito¬ 
resc al babei sau cel mitologic al lui Amor. Dealtfel pastorala 
era genul „en vogue“, foarte gustat în epocă, prin atmosfera 
arcadiană, de dulce pace şi înfrăţire cu natura, dintr-un pier¬ 
dut Eden al veacului de aur. Telemaque al lui Fenelon, Poves¬ 
tirile morale şi romanul Belisaire ale lui Marmontel, Gala - 
theea şi Istoria lui Sofronim şi a Haritei cei frumoase (cum 
a tradus-o V. Aaron), precum şi pastoralele lui Salomon Ges¬ 
sner au constituit deliciile publicului. Imaginaţia adolescentului 
Mihail Kogălniceanu, în consonanţă cu cea a începutului de 
secol tresărea înfiorată la farmecul iubirii păstorilor şi păs¬ 
toriţelor : „...aş fi dat totul în lume ca să fiu Nemorin, amo¬ 
rezul Estelei w . 28 

Alteori zeităţile erau invocate în numele valorii lor sim¬ 
bolice : Apolon, de pe cortina primului spectacol în limba ro¬ 
mână, Mirtil şi Hloe , întindea mîna Moldovei pentru a o in¬ 
vita să păşească pe calea artelor. Penelul inspirat al pictoru¬ 
lui Harffmann coborîse, în semn de omagiu, pe pereţii şi ta¬ 
vanul caselor banului N. Ghica, unde s-a prezentat Iiecuba, 


25 Timotei Cipariu, Ecloga. întru mărirea Măriei Sale Domnu D. 
Joanu Lemenyi, Episcopul Fagarasiului greco-catolicu... Blaj, 1833 
(scrisă în 1826). 

26 Gh. Asachi, Mirtil şi Hloe, Iaşi, Tip. Instit. Albinei, 1850, {re¬ 
prezentată în 1816). 

27 Matei Millo. Baba Hîrca , operetă-vrăjitorie în două acte şi trei 
tablouri, Bucureşti, Tip. C. A. Rosetti şi Vinterhalter, 1851. 

28 Mihail Kogălniceanu, îlusii pierdute , în Cantora Foiei Săteşti, 
Iaşi, 1841, p. 75. 

întregul Panteon olimpic. Saturn, zeul timpului, din vestitul 
Prolog al lui Iancu Văcărescu, preconiza viitorul strălucit al 
teatrului românesc, în timp ce Astreea, zeiţa dreptăţii, revărsa 
din coşul abundenţei toate fericirile terestre. Alexandru Ga- 
vra îşi intitula Monumentul Şincai-Clainian „o dramă mare 
mitho-iiterală* şi îşi plasa acţiunea în Cîmpiile Elizee, în va¬ 
lea Olimpului, lingă Bucureşti şi Iaşi, invocînd-o pe „muza 
Clio“ şi pe cei „doisprezece zei de chepetenie ai romanilor*. 
Gccisio Gregorii în Moldavia Vodae Tragedice Expressa , con¬ 
siderată, pînă nu de mult, cea mai veche piesă românească 
cunoscută (1780) se încheia prin apologia lui Bacchus şi a epi- 
cureanului CÂRPE DIEM : 

Hai, dragii mei, să dansăm. 

Să fim veseli cît trăim 
Şi vom cinsti pe Bachus ; 29 

în tragedii antichitatea e receptată tîrziu şi în opere cu 
valoare doar documentară. Sînt prezente şi aici subiectele 
latinităţii, ca unul din primele stadii ale istoriei naţio¬ 
nale, dar ele par a fi descoperite nu atît sub impulsul mili¬ 
tantismului activ al Daciei literare sau al paşoptismului, aşa 
cum ne-âm fi atşeptat, ci mai degrabă sub cel al influenţei 
livreşti, italiene sau franceze. Piesele sînt, observa Vicu Mîn- 
dra 30 , sau produsul „UNEI IMITAŢII CLASICISTE DE BI¬ 
BLIOTECA*, cum este Rhea Silvia de N. Scurtescu 31 , „sau 
prelucrări, în aparent vers romantic, ale unor episoade de 
profil pitoresc* semnate de obscuri scriitori ai cenaclului ma- 
cedonskian 32 . întîlnim o adevărată invazie a personajelor ro¬ 
mane : Cicero, Catilina, Marţial, Torquato. 33 Autorii clasici- 


29 Lucian Drimba, Occisio Gregorii in Moldavia Vodae Trage¬ 
dice Expressa . Cea mai veche piesă de teatru românească cunoscută, 
în Limbă literatură, VII, 1964. 

30 Vicu Mîndra, Clasicism şi romantism în dramaturgia româ¬ 
nească, Ed. Minerva, Bucureşti, 1973, p. 135. 

31 N. Scurtescu, Teatru f Bucureşti, 1877. 

32 Th. M. Stoenescu, Caligula, Dramă originală în cinci acte. 
Revista literară , 21, 1900, p. 258—264 şi 22, 1901, p. 177—182 ; C. Can- 
tilli, La Cydnus, Forţa morală , II, nr. 11 şi urm. / 1902 ; Gr. Mărcu- 
leseu, Fundarea Romei, legendă Istorică în cinci acte în versuri, Bu¬ 
cureşti, 1897. 

33 N. A. Bogdan, Ciceron, Dramă în cinci acte, Iaşi 1892 ; Ion N. 
Şoimescu, Catilina, tragedie originală în 5 acte, Bucureşti 1886 ; V. A. 

zeaza epigonic, urmând preceptele lui Boileau, fapte petre¬ 
cute într-un timp legendar, cu vagi ecouri la contemporanei¬ 
tate, prin accentele antidinastice şi antidespotdce — reflex al 
influenţei voltaireiene. 

Dintre piesele de inspiraţie mitică elină amintim trage¬ 
dia Electra 34 , cu un vers fluent, datorat exersării verbului 
poetic de către Edgar Th. Aslan, un încercat traducător. Epo¬ 
sul antic este preferat şi pentru cadrul exotic cu iz romantic 
al tragediilor lui G. Bengescu — Pygmalion şi Amilcar Barca 35 . 

Strădaniile unor mari actori ai vremii au avut meritul de 
a da strălucire, prin talent şi dăruire, unor texte mediocre. 
Piesele menţionate oferă neaşteptate lovituri de teatru, apa¬ 
riţii supranaturale, largi desfăşurări de personaje, ciocniri 
violente între eroii principali, dueluri şi lupte armate pe scenă, 
lumini şi efecte sonore. Totul în gustul vremii pentru mon¬ 
tări fastuoase de mare spectacol. Entuziasmul contempora¬ 
nilor a fost enorm, un cronicar, Bonifaciu Florescu, compara 
succesul lui Pygmalion cu cel al Cidul-ui lui Corneille şi 
afirma că „de la această piesă trebuie să datăm teatrul nos¬ 
tru 44 . 36 Dramaturgia de inspiraţie mitică a secolului trecut 
se menţine într-un registru minor, cu lucrări aservite mode¬ 
lelor, oscilînd între rigorismul clasic al construcţiei şi roman¬ 
tismul verbului poetic. Lucrările apar tîrziu, sînt în număr 
redus şi aparţin unor condeie puţin inspirate. Explicaţiile se 
datorează, credem, faptului că literatura dramatică româ¬ 
nească a urmat, de la început, două linii esenţiale — una sa¬ 
tirică, alta eroică, în spiritul militant al paşoptismului de 
exaltare a virtuţilor naţionale şi a mîndriei patriotice. Ten¬ 
dinţa este accentuată şi prin influenţa dramei romantice cu 
temă istorică, gen Hugo, Dumas-tatăl, Casimir Delavigne, care 
proiecta în trecut eroi cu idealuri şi aspiraţii contemporane. 


Urechia, Marţial , trei acte în versuri în Literatorul VII (1886) ; S. P. 
Simionescu, Titu Manliu-Torcuatu, tragedie în 5 acte, 1893. 

34 Edgar Th. Aslan, Electra , tragedie în 3 acte, Convorbiri lite¬ 
rare , an. XXX (1896), voi. II, p. 203. 

35 G. Bengescu-Dabija, Pygmalion. Regele Feniciei, tragedie în 
5 acte. Bucureşti, 1886, Amilcar Barca. Generalism al Gartaginei, tra¬ 
gedie în 5 acte, Bucureşti, 1894. 

36 Al. Ciorănescu, Teatrul românesc în versuri izvoarele lui, 
Casa Şcoalelor, Buc., 1943, p. 123. 



Trebuie precizat că antichitatea nu mai era de mult o 
„terra incognita“ pentru intelectualii noştri, excelenţi cunos¬ 
cători ai tezaurului clasic. B. P. Hasdeu vedea în simplitatea 
intrigii sofocleene şi patosul dramei shakespeareiene elemen¬ 
tul esenţial al oricărui teatru viabil. Dar interesul dramatur¬ 
gului a mers către reconstituirea trecutului istoric al poporu¬ 
lui nostru îndreptîndu-se, aşa cum vom vedea, spre „vatra 
dacică“ sau spre acel frămîntat Ev Mediu românesc al seco¬ 
lului al XVI-lea. Al. Odobescu, un specialist al istoriei antice 
şi arheologiei, elev al unor vestiţi profesori europeni, cerea, 
în spiritul ideilor lui Winckelmann, renaşterea antichităţii 
singura oare putea să ofere acel „simţămînt de perfecţiune al 
formei u — mlădioasa armonie a limbii. Odobescu nu s-a sim¬ 
ţit atras de muza Thaliei sau Melpomenei. Junimiştii, în frunte 
cu mentorul lor, Titu Maiorescu, scriitori de formaţie clasică, 
cu bogate şi aprofundate lecturi din antici, admirabili teo¬ 
reticieni, poeţi sau prozatori mai mult sau mai puţin dotaţi, 
n-au avut însă vocaţie de dramaturgi. Doar lira eminesciană, 
atît de timpuriu stinsă, va reface în impresionante proiecte 
dramatice istoria mitică a poporului român. 

Abia teatrul secolului al XX-lea cunoaşte un reviriment 
al mitului antic şi realizează cîteva creaţii de incontestabilă 
valoare. 


a) PROMETEU — REBELUL 

Cultura modernă are nevoie de perenităţi. Adevărate ca¬ 
riatide care susţin bolta noilor cuceriri. Rememorarea expe¬ 
rienţelor umane se cere înfăptuită cu o periodicitate ce nu 
se supune unor legi cunoscute. Poate că există epoci care prin 
structura lor solicită reluarea anumitor mituri. Dar pot fi şi 
cazuri izolate de scriitori care, prin temperament sau alcă¬ 
tuire spirituală, să apeleze la izvoarele originare. Că Andre 
Gide îl reciteşte pe Prometeu este oare un accident ? Să fie 
de vină numai „idealul clasic u , acea nevoie de a te măsura cu 
titanii ca astfel să te poţi socoti asemeni lor ? Dar Albert 
Camus ? Am îndrăzni să afirmăm că îi era prea drag Sisif 
sau acea nemaipomenită sinteză din arhetipurile miturilor 
pentru a cocheta cu experienţa livrescă primară. Sau, dacă 
e vorba dfe o cerinţă generală a unei epoci, de ce întruchipa- 

rea sublimă a revoltei împotriva puterii despotice şi a sacri¬ 
ficiului pentru triumful umanităţii nu a fost preluată „in ex- 
tenso 44 de scriitorii Evului Mediu întîrziat cînd individuali¬ 
tatea era frustrată la modul absolut de cele mai elementare 
libertăţi ? A trebuit să treacă cîteva virste în istoria culturii 
ca Prometeu să fie redescoperit de romantici. 

Accepţiunea generală a mitului antic este cunoscută, nu 
vom insista decît pentru a sublinia anumite trăsături în ca¬ 
drul celor două semnificaţii care ne interesează. Ideea de 
„revoltat 4 * cunoaşte o anumită gradaţie, semnificaţia mitului 
prometeic evoluează de la Eschil la Camus. In Theogonia lui 
Hesiod fiul titanului Japet aduce binefacere oamenilor prin 
scînteia furată lui Zeus, dar şi nenorocire prin Pandora, tri¬ 
misă de mai marele zeilor, din răzbunare, pe pămint. Se poate 
face aici o analogie cu mitul biblic al „Pomului cunoaşterii 44 . 
Dar semnificaţia mitului antic este mult mai generoasă din 
punct de vedere general uman. Căci „actul în sine 44 la antici 
era privit ca o acţiune salutară, Prometeu fiind un eliberator 
care înfruntă nu numai pe Zeus, ci şi destinul. Eroul eschi- 
lian este un demiurg. Trăsătura specifică a revoltei lui în¬ 
seamnă afirmarea şi nu negarea. Alice Voinescu remarca va¬ 
lenţa lui supremă „de erou civilizator 44 care furînd „văpaia 
tăinuită a focului a scos oamenii la lumină dîndu-le speranţă 
şi încredere 44 . 1 Rebelul lui Eschil are dimensiunea tragică a 
viciului său. Căci el se rupe dintr-o comunitate, îşi trădează 
esenţa nemuritoare pentru a oferi oamenilor un pic de nemu¬ 
rire. Aram Frenkian nota, pe bună dreptate, că la Eschil 
Prometeu este „un răzvrătit obsedat de ceea ce crede el că 
e o nedreptate pe care i-a făcut-o Zeus 44 . 2 în acest sens ges¬ 
tul sublim s-ar putea transforma într-o meschină răzbunare: 
Intuim aici o răsturnare de valori care poate influenţa por¬ 
tretul eroului, dar nu şi semnificaţia gestului. Căci în esenţă 
ceea ce a preluat istoria culturii rămîne imaginea purificată 
a titanului şi, în ultimă instanţă, victoria spiritului asupra 
forţei brutale, autocratice. Avem un caz tipic de lectură „pro 
domo 44 , de mutaţie în semnificaţii potrivit cerinţelor unor 
alte epoci. 


1 Alice Voinescu, Op. cit,, p. 135—137. 

2 Aram Frenkian, înţelesul suferinţei umane la Eschil , Sofocle „ 
Euripide , E.L.U., Bucureşti, 1969, p. 29. 

Renaşterea îl descoperă pe Prameteu — ca poet — prin 
Florentin Filippo Villani, Marc-Jerome Vida, George Chap- 
man oare preiau o idfee a lui Lucian din Samosata. E desigur 
o sărăcire a semnificaţiei originare, o redescoperire la o sin¬ 
gură dimensiune. „Artistul — scria mai tîrziu Shaftesbury în 
Solilocviile sale — este un al doilea Creator, un Prometeu după 
Jupitier. La fel cu acest artist suveran sau cu natura plastică 
şi universală, artistul plăsmuieşte un întreg coherent şi pro- 
porţionat în el însuşi, prin subordonarea voită a tuturor păr¬ 
ţilor componente. Artistul poate imita astfel pe Creator*. 3 
Iată cum „rebelul* îşi pierde corozitatea şi intransigenţa de¬ 
venind „un al doilea CREATOR*. 

Secolul luminilor şi romantismul îndulcesc trăsăturile 
eroului, îi conferă o nouă spiritualitate de visător şi vizio¬ 
nar. Sturm und Drang-ul manifestă o preferinţă constantă 
pentru mit în general şi pentru mitul prometeic în special. 
Herder vedea în miturile antice, ca într-o monadă, ideea unei 
umanităţi, iar în eroii Eladei formele cele mai pure de uman. 
Iar Goethe reuşea să redea mitului ceva din grandoarea ori¬ 
ginară. „Prometeul* lui vizînd puterea nelimitată a geniului 
creator atinge din nou pragul viziunii cosmice. încercarea 
eroului de a ridica omul la înălţimea zeilor devine un vis 
faustic. De data aceasta nu mai avem de-a face cu un revol¬ 
tat în. plan secund. Pentru Goethe — omul — prin puterea 
demiurgică a spiritului său poate fi egal zeilor. Faust ca şi 
Prometeu este un jefuitor de taine. 

Schimbările care se operează în modul de interpretare a 
lumii în epoca modernă readuc cu acuitate figura lui Prome¬ 
teu pe primul plan. Anticii vedeau în realitatea înconjură¬ 
toare o armonie şi un echilibru perfect, scopul vieţii fiind în¬ 
cadrarea în această ordine statică a lucrurilor. Fapta lui Pro¬ 
meteu nu putea să aibă loc decît în epoca titanomahiei, o 
epocă haotică şi confuză care intră pe făgaşul stabilităţii odată 
cu victoria olimpienilor împotriva lui Cronos. Pentru mo¬ 
derni lumea este, aşa cum o concepe Hegel, o devenire per¬ 
petuă şi infinită. Ori, în această devenire, fapta lui Prometeu, 
de negare a unei lumi bazată pe asuprire şi de îndemn spre 


3 Apud Tudor Vianu, Mitul prometeic în literatura româna , în 
Studii de literatură universală şi comparată. Ed. Academiei Bucu¬ 
reşti, 1963, p. 623. 

fericirea universală nu putea să fie deeît unanim acceptată. 
Aşa cum era de aşteptat la romantici revolta face loc, dacă 
nu preponderent, cel puţin în egală măsură celei de a doua 
semnificaţii a mitului prometeic — sacrificiului. Desigur că 
revolta există la Byron şi Shelley dar ea capătă trăsături noi, 
mai pronunţate în exteriorizare şi mai sărace în conţinut. 
Revoltatului solitar al lui Byron care neagă anarhic şi se re¬ 
fuză compătimirii, printr-un nemăsurat orgoliu, i se opune 
Prometeul generos al lui Shelley. El trece de faza negării ab¬ 
solute întrezărind, vizionar, o etapă viitoare a omenirii li¬ 
berată de constrîngeri, trăind într-o armonie şi înţelegere 
universală. In acest sens Shelley e mai aproape de Eschil care 
intuia prăbuşirea iminentă a lui Zeus. Raymond Trousson îl 
caracteriza ca pe un „reprezentant al spiritului uman, un fel 
de microcosmos care rezumă în sine universul şi îi creează 
propriile valori^. „El este personificarea umanităţii şi cam¬ 
pionul ei“. 4 Şi tot la Shelley apare foarte marcat motivul sa¬ 
crificiului. De data aceasta nu mai găsim nici o aluzie la 
vreun interes propriu în actul revoltei. El se sacrifică pen¬ 
tru ceilalţi dintr-un spirit justiţiar, dintr-un dicteu al con¬ 
ştiinţei, ceea ce-1 umanizează, îi adaugă o dimensiune în plus 
faţă de alţi revoltaţi — Manfred, Satan, Cain sau Faust. 

E interesant de remarcat că revolta şi sacrificiul au fost 
de-a lungul veacurilor legate printr-o indestructibilă trăsă¬ 
tură de unire. S-ar putea afirma că din corelaţia lor a rezul¬ 
tat aproape un precept moral. Poetul romantic preluînd mi¬ 
tul lui Prometeu l-a ridicat pe un fel de piedestal care sim¬ 
boliza totalitatea aspiraţiilor. Nu trebuie să uităm că nuanţa 
noului revoltat îmbracă un cert caracter social. înfruntarea 
tiraniei, gestul de frondă al eroului avea corespondenţe di¬ 
recte în epocă, semnificînd drapelul de luptă al burghezie! 
revoluţionare. Noul revoltat este un inadaptabil, el neagă o 
lume nedreaptă, instituţiile ei, morala ei. La Shelley, cel mai 
optimist romantic, finalul lui Prometeu este un imn de bucu¬ 
rie închinat înţelepciunii şi iubirii, un zbor de pasăre în slăvi. 

Scriitorii secolului XX îl ferecă din nou pe Prometeu în 
cătuşele soartei. în primul rînd contemporanii se debarasează 
de armătura mitului. Reducţia se face pînă la detaşarea to- 


4 Raymond Trousson, Le theme de Promithee dans la littiratUŢe 
europeenne, Geneve, 1964, Tom. II, p. 329—326. 

tală de original. Gide căuta corespondenţe alături de mitul 
prometeic. Rezultatul îl constituie o meditaţie asupra unei 
alte meditaţii. Implicit originalul este supus unui comenta¬ 
riu critic, centrul de greutate se mută în sfera conştiinţei in¬ 
dividuale. Deci, am putea afirma că avem de-a face cu cea 
mai severă limitare a semnificaţiei. De la o viziune cosmică 
la un microcosmos. Omul cuprinde în el şi pe Prometeu şi 
pe Zeus, iar vulturul este conştiinţa fiecăruia. Un fel de mu¬ 
taţie în interior desacralizează mitul eroic, îi limitează sfera 
dar îi conferă o altă densitate spirituală. Revoltatul la Gide 
este propriul său călău. 

Literatura română a îmbrăţişat mitul lui Prometeu cu 
oarecare timiditate. Nu e vorba aici de mulţimea de opere 
inspirate din mitul antic, ci de acea comprehensiune activă, 
care să rememoreze la o tensiune spirituală o temă, supu- 
nînd-o unor rigori de contemporaneizare, de structură filo¬ 
zofica şi estetică, limbaj propriu de interpretare. Căci miturile 
antice rămîn un univers deschis şi creatorii moderni pot găsi 
veşnic alte filoane de explorat, fireşte, în măsura în care ştiu 
să le caute. Al. Odobescu în basmul Epimeteu şi Pandora , in¬ 
spirat după prelucrările englezului G. W. Gox, urmăreşte nu¬ 
mai firul anecdotic fără să realizeze sensul major al mitului. 
Povestirea este sfătoasă, cu elemente de oralitate populară. 
Demn de reţinut ni se pare efortul scriitorului de a face cu¬ 
noscut un mit de largă circulaţie, invitînd parcă la lecturarea 
adevăratelor opere scrise pe această temă. Poemul Izgonirea 
lui Prometeu de Al. Philiippide ne reţine atenţia prin origi¬ 
nalitate şi prin certe calităţi artistice. Tudor Vianu îl apro¬ 
pia pe eroul lui Philippide de marii individualişti Zarathus- 
tra şi Brand care „se refugiază în protest orgolios şi se de¬ 
solidarizează prin decepţie de luptele mulţimilor contempo¬ 
rane*. 5 Revoltatul lui Philippide proferează blesteme la 
adresa atotputernicului Zeus şi a omenirii ingrate, care n-a 
ştiut să beneficieze de preţiosul dar, şi se aruncă în soare. 
Poemul cu rezonanţe simboliste are forţă dramatică, un lim¬ 
baj de adîncă frumuseţe, rafinament şi capacitate de emo- 
ţionare. Ceea ce ne cîştdgă în mod deosebit este finalul — 
acea încercare a revoltatului însingurat de a dispare în pro¬ 
priul său element — focul. Este în acest gest o recunoaştere 


5 Tudor Vianu* Op. cit., p. 628. 

a înfrîngerii dar şi un sublim protest — refuzul lui Prome- 
teu de a-şi accepta (destinul. 

Desigur opera cea mai reprezentativă în literatura noas¬ 
tră, inspirată din mitul prometeic, este tragedia lui Victor 
Eftimiu. 6 Autorul a intuit temeritatea gestului său, precum 
şi dificultăţile care i se ridicau nu numai în confruntarea cu 
tragedia lui Eschil, dar şi cu multitudinea de lucrări valo¬ 
roase realizate de-a lungul veacurilor. După părerea noastră 
ceea ce reuşeşte V. Eftimiu este în primul rînd crearea unei 
permanenţe a mitului. Dramaturgul desfăşurîndu-şi acţiunea 
într-un timp nelimitat, vrea să demonstreze tocmai esenţa ne¬ 
perisabilă a eroului şi a sacrificiului său, actualitatea lui. De 
aici insa şi principala servitute a piesei, diluîndu-se prin ex¬ 
tensie, într-o suită de tablouri dramatice care se refuză uni¬ 
tăţii. Structura barocă, metamorfozele unor personaje, com¬ 
binarea de mituri, aluziile la teme adiacente îngreunează des¬ 
făşurarea acţiunii şi înceţoşează frumoasele intenţii cuprinse 
în mesajul artistic. Piesa, scrisă în 1918, imediat după pri¬ 
mul război mondial, se dorea ecoul marilor frămîntâri so¬ 
ciale ale vremii. Aşa după cum mărturisea autorul „în ea se 
răsfrîng preocupările de pace şi progres, care îşi luau avînt 
pe unele fronturi şi în spatele fronturilor, ura împotriva dic¬ 
taturilor imperiale şi imperialiste, Kaizer-ul, ţarul, Habsbur- 
gul de la Viena u . 7 Desigur aluziile la epocă nu au acuitatea 
trimiterilor sartriene la realitate. Dar ar fi cu totul inexact 
să afirmăm că ele rămîn pasive mulţumindu-se să rescrie, 
atît ca acţiune, cit mai ales ca semnificaţii, experienţe livreşti 
anterioare. S-a spus că Prometeul lui Eftimiu mută acţiunea 
din Olimp pe pămînt, în aceasta constând viziunea realistă a 
autorului, poziţia lui inedită faţă de tratarea clasică a temei 
mitice. Cosmopeea cedează locul unei tragedii de cea mai 
clară factură terestră. Prezenţa oamenilor ar constitui un ar¬ 
gument concret în definirea acţiunilor lui Prometeu. „Aceasta 
prezenţă directă şi uneori destul de activă, a omului, con¬ 
fruntarea directă a creaţiei mitologice cu făptura concretă, 
reală, a umanităţii, reprezintă punctul cel mai înaintat, pe 


6 V. Eftimiu, Prometeu , tragedie în 5 acte in versuri, în Teatru , 
voi. I, E.P.L., Buc., 1962. 

7 Victor Eftimiu, Prefaţă , Teatru , ed. cit., p. 8. 

linia realismului, al contribuţiei lui Victor Eftimiu la tema 
prometeică. 14 8 Subscriem la aceasta teză cu amendamentul 
că totuşi autorul nu-şi realizează pe plan artistic, pînă la 
capăt intenţia. Tributar unor influenţe diverse, dintre care 
nu cea mai de neglijat este cea romantică, Prometeul lui Ef¬ 
timiu merită a fi stimat pentru intenţii şi pentru netăgăduita 
frumuseţe a multor pasaje, poetul fiind adesea acela care-1 
biruie pe dramaturg. 

Începutul tragediei se desfăşoară în cel mai dulce stil 
romantic. Prometeu ni se dezvăluie în obsesiile sale pentru 
speţa umană, smuls dintr-o noapte de dragoste. Refuzîndu-se 
îmbrăţişărilor nimfei Eromeni el visează la „...acele două fi¬ 
inţe ciudate 44 , ce păreau „o corcitură de monstru şi zeiţă 44 . 
Intuim în atitudinea lui curiozitate şi milă. Dar şi neţărmu¬ 
rită dragoste pentru dezmoşteniţii soartei, „aruncaţi de Zevs 
printre fiare 44 . Se enunţă astfel tema majoră — revolta îm¬ 
potriva unei ordini nefireşti. Zevs — el e vinovatul! protes¬ 
tează eroul şi se proclamă pe sine campion al dreptăţii. Versul 
capătă accente patetice, „mînia 44 e strigată cu emfază, întreg 
arsenalul romantic e scos din culisa istoriei literare pentru 
a întregi tabloul. Eftimiu foloseşte cu predilecţie antiteza în 
zugrăvirea celor două planuri : Olimp — pămînt. E intere¬ 
sant de remarcat că în „civilizarea 44 oamenilor, înainte de a 
le oferi focul, Prometeu îi învaţă să rîdă. 

O altă remarcă se referă la apariţia pandantului feminin, 
a tovarăşei de luptă şi suferinţă, a eroinei. Autorul reali¬ 
zează un cuplu complementar, în sensul comuniunii de idei 
şi aspiraţii. Cu Eromeni, Prometeu pune la cale să fure „scîn- 
teia 44 dătătoare de viaţă. Sîntem la o depărtare de ani lumină 
de tragedia antică. Acţiunea devine terestră amintind de Her- 
nani sau Hoţii. In tratarea personajelor Than şi Li, Eftimiu 
apelează la metafore de corespondenţe, focul fiind „şoimul fer¬ 
mecat ce doarme sus pe munte, întemniţat 44 . In prezentarea 
troglodiţilor şi în general a atmosferei terestre nu poate face 
abstracţie de mitologia şi vechile credinţe populare româneşti, 
însăşi imaginea vizionară a viitorului îmbracă un veşmînt au¬ 
tohton. „Şi lumea se umple de şoimi înflăcăraţi / Şi mîine 


8 Radu Popescu, Postfaţă , Teatru , V. Eftimiu, voi. II, E.P.L., 
1962, p. - 457. 

tot pămîntul va fi o horă mare / De focuri mari întinse din 
zare pînă-n zare. w 

Deci, Prometeul lui Eftimiu nu mai este revoltatul soli¬ 
tar, lîngă el apar cele două chipuri luminoase Themis, mama, 
amintind de Fecioara Maria şi Eromeni, iubita credincioasă. 
La Eschil titanul se zbate intr-un univers ostil, compătimit 
de Oceanide şi de Apollo. Shelley introduce o prezenţă, nu 
numai emotivă, dar şi activă, acţionînd în numele unei con¬ 
ştiinţe superioare, înconjurîndu-1 pe erou. Eftimiu echili¬ 
brează şi mai mult balanţa celor două talere. Revolta lui Pro- 
meteu găseşte ecou. Alături de el sînt şi beneficiarii sacrifi¬ 
ciului său care ajung la un început de spiritualitate. Mitul an¬ 
tic e dezvoltat şi permanentizat. în accepţiunea autorul fiecare 
om are datoria să devină Prometeu. Iată acest mesaj de certă 
frumuseţe morală, lecţie de înaltă umanitate : 

Apropie de dînsul o ramură uscata 

Şi vei vedea cum naşte din ramură un pui 

De şoim, care va creşte şi el, la rîndul lui... 

Şi fiecare creangă e-o pasăre măiastră... 

Să daţi la toţi vecinii din bogăţia voastră... 

Şi ei vor da la alţii... şi voi mereu să daţi... 

Şi lumea se va umple de şoimi înflăcăraţi. 

In Olimp tonul e cel grotesc, personajul cel mai liber 
fiind bineînţeles Hefaistos. Tiranul Zevs e departe de mă¬ 
reţia antică. Reducerea lui la scară omenească îl dezmoşte- 
neşte de amplitudine, dar în acelaşi timp diminuează şi te¬ 
meritatea titanului căruia nu-i mai este dat să înfrunte un 
adversar de o forţă covîrşitoare. Confnmtarea Zevs-Prome- 
teu nu mai este de anvergură. Ea se vulgarizează pînă la in¬ 
vective şi îmbracă un pronunţat caracter politic, de luptă 
pentru putere. Desigur Prometeu are dreptate, el opune prin¬ 
cipiului de conducere oligarhic idealul lui de umanitate ma¬ 
terializat într-o superbă utopie. Focul simbolizează puterea. 
Zmulgînd din mîinile tiranului fie şi numai o părticică, o 
scînteie, Prometeu ţinteşte în însăşi temelia acestei forme de 
alcătuire. Cel mai reuşit fragment al piesei, atît sub aspect 
literar cît şi dramatic, ni se pare crucificarea lui Prometeu. 
Aici versul are plasticitate şi forţă de expresie emoţională, 
tabloul se încheagă unitar într-o frumoasă creştere dranţatică. 



S-a făcut deseori apropierea între acest moment şi răstig¬ 
nirea lui Isus. Ideea împrumutată de la romantici (la Shelley 
Prometeu are viziunea torturilor sale intuind în imaginea tî- 
nărului „cu priviri resemnate, răstignit, pe eruce u propria-i 
imagine) la Eftimiu este accentuată sau, mai bine zis, vizu¬ 
alizată. Finalul actului III aduce pe Themis şi Eromeni, ase¬ 
meni Fecioarei Maria şi Măriei Magdalena, la picioarele jert¬ 
fitului ca într-o pieta. Mitul prometeic se interferează cu mi¬ 
turile creştine. Continuarea dramei devine mai puţin intere¬ 
santă. Eliberat, eroul se izbeşte de nerecunoştinţa făpturilor 
pentru care s-a sacrificat şi care mimează acum grotesc or¬ 
dinea lui Zevs. Această rezolvare tipic romantică se pare că 
nu l-a satisfăcut nici pe dramaturg. Eftimiu mai adaugă un 
act de o densitate redusă, un fel de epilog, în care încearcă 
crearea perspectivei de care aminteam, adică un final des¬ 
chis. Preluat din generaţie în generaţie, Prometeu devine un 
simbol al binelui, al progresului în opoziţie cu Hefaistos — 
Satan, principiul răului. Este o proiecţie a personajelor în idei 
pe care o salutăm ca încercare inedită de rezolvare a unei 
teme mitice, dar o apreciem mai puţin ca rezolvare dramatică 
a tragediei. Tudor Vianu vedea în acest tablou o parafrazare 
a ispitei de pe munte. Dar Eftimiu refuză să intre în amă¬ 
nunte în legătură cu problemele religiei, Iehova, noul drmu- 
itor în locul lui Zevs, rămîne în afara discuţiei. Mitul creştin 
este mai mult un suport al acţiunii şi nu o componentă a pro¬ 
blematicii. Amesteeînd motivele mitice autorul şi-a submi¬ 
nat structura dramei şi şi-a supus fantezia şi capacitatea de 
creaţie unui tratament de Pat al lui Procust. Dealtfel ulti¬ 
mele două acte marchează o vizibilă scădere artistică, lip— 
sindu-le dramatismul. Poate că Victor Eftimiu printr-o eli¬ 
berare de teme impuse ar fi reuşit să dea o dezvoltare artis¬ 
tică echivalentă acelui valoros final -pe care sîntem datori să-l 
evidenţiem : 

Mi-e drag şi-acum omul — pricepi destinul meu, 

l-am dat ceva odată îi sînt dator mereu. 

Sacrificiul prometeic este asemeni unei flăcări care arde 
veşnic împărţind lumină. 

b) OEDIP SAU VOCAŢIA PENTRU ADEVAR 


Cităm dintr-un articol al lui AL Ivasiuc intitulat Funda¬ 
mentarea tragediei (II) cîteva reflexii despre Oedip şi esenţa 
tragediei sale : „Nu moartea îl preocupă pe Oedip, ci rezul¬ 
tatele unei crime al cărei înţeles i s-a relevat după făptuirea 
ei“. Şi mai departe : „eroul tragic devine astfel un mistificat 
al alienării, un duşman al concretului istoric, un iluzionist de 
înaltă principialitate, apărător — oa Antigona sau chiar ca 
Oedip — al unei ordini atinse de eroziunea timpului 44 . 1 Auto¬ 
rul preia, mărturisit, o idee a lui Camus după care „momentul 
tragic apare atunci cînd o anumită ordine socială intră în 
conflict cu realitatea istorică, cu necesităţile fluctuale ale 
timpului 44 . întru totul de acord cu ideea, subliniem dezvoltarea 
ei limitativă asupra tragediei lui Oedip, potrivit căreia nu 
uciderea în sine îl tortura pe Oedip, ci paricidul, ca o re¬ 
flectare a patriarhatului. Deloc neglijabile ni se par şi alte 
dimensiuni, dintre care am putea cita pasiunea sau vocaţia 
pentru adevăr a eroului şi trufia sa de a înfrunta destinul, 
în acest sens îl putem considera pe Oedip un nemulţumit faţă 
de condiţia sa, faţă de domnia arbitrariului, un precursor al 
existenţialiştilor. 

Povestea nenorocirilor care se abat asupra lui Labdacos, 
ce] ce se trăgea din neamul lui Cadmos, întemeietorul Thebei, 
şi al urmaşilor lui, i-a preooupat îndeaproape pe tragicii greci. 
Eschil, Sofocle şi Euripide au încrustat-o în capodopere ne¬ 
muritoare creînd ceea ce Malanchton numea adevărate „genus 
grande 44 . Ar fi hazardat să urmărim traiectoria motivelor mi¬ 
tice de la tragicii greci la Le dieu Kurt de Moravia, Oedip -ul 
lui Pasolini sau cel al lui Tewfik el-Hakim. Ne vom mulţumi 
să aruncăm o privire asupra regăsirii acestor motive în dra¬ 
maturgia românească, axîndu-ne în special pe figura tragi¬ 
cului rege Oedip, iubitorul de adevăr. 

Tot Victor Eftimiu se încumetă să reînvie în tragedia 
Thebaida 2 principalele evenimente legate de neamul labda- 
cid : sfîrşitul lui Oedip, lupta fratricidă între Eteocle şi Po- 


1 Al. Ivasiuc, Radicalitate şi valoare , Ed. Eminescu, Bucureşti, 
1972, p. 147. 

2 Victor Eftimiu, Thebaida , tragedie în 5 acte în versuri în 
Teatru , voi. I, E.P.L., Bucureşti, 1962. 

linice şi jertfa Antigonei. Încercarea prezintă numeroase 
riscuri, pe de o parte, avînd în vedere extraordinara bogăţie 
de fapte şi idei pe care autorul dorea să le înmănuncheze 
într-o singură operă, pe de alta narării oarecum impersonale 
a faptelor, cu mici variaţii faţă de tragediile anterioare, vi- 
zînd forma şi mai puţin fondul şi semnificaţiile. Autorul 
leagă subiectul mai multor tragedii antice numai printr-un 
„suivi* de timp şi o figură centrală — Antigona. Oedipus 
devine ca şi la Sofocle din damnat şi exilat un arbitru al 
situaţiei, în el rezidă acum forţa zeilor. Eftimiu a urmat în¬ 
deaproape modelul sofoclean, renunţînd însă la intervenţia 
lui Creon şi înlocuindu-1 pe Thezeu cu Tirezias care îi aduce 
bătrînului rege pacea şi uitarea. Eteokles şi Polinikes sînt 
desenaţi în culori foarte diferite de cele ale eroilor eschilieni. 
Eschil realiza prin Eteocle un caracter puternic individuali¬ 
zat, un conducător conştient de răspunderea sa, călăuzit de 
sentimente înalte, luptînd fără nădejdea de a fi mîntuit, dar 
cu nădejdea de a-şi mintui cetatea. Eteocle, nota Alice Voi- 
nescu, reprezintă „prima figură tragică în adevăratul şi ne¬ 
temporalul sens al cuvîntului. El luptă să-şi dobîndească li¬ 
bertatea esenţială : libertatea de a-şi împlini destinul* 3 . în 
Thebaida mobilul acţiunii celor doi fraţi îl constituie puterea, 
tronul disputat de individualităţi exacerbate, Eftimiu apro- 
piindu-se astfel mai mult de tratarea lui Euripide din Troie¬ 
nele , a lui Radne din Les freres ennemis sau Alfieri din 
Polinice. Eteokles acţionează numai în numele trufiei şi al 
ambiţiei deşarte, tentaţia domniei ducîndu-1 până la marginea 
cruzimii : 


Atotputernicia ! Vă spun la toţi pe faţă : 

Mă trag din regi, şi regii să fiu tiran mă-nvaţă ! 

Vreau să domnesc în slavă, bogat, iubit, temut. 

Acţiunile lui Eteokles şi Polinikes nemaifiind determinate de 
destin, ci dtoar de apriga dorinţă de cârmuire, tragedia devine 
la Eftimiu tragedia puterii şi a violenţei. Silvio d’Amico in¬ 
terpreta Cei şapte contra Thebei drept „o cronică radiofonică*, 
în adevăr, în pagini de rară expresivitate, crainicul relata 
lupta căpeteniilor duşmane, .culminînd cu confruntarea dintre 
Eteocle şi Polinice şi tragicul lor sfîrşit. Anticii, conform 


3 Alice Voinescu, Op. cit p. 123. 

Poeticii lui Aristotel, nu suportau omorurile sau cadavrele pe 
scenă. V. Eftimiu, în manieră romantică şi scontând pe un 
efect de impresionare, din păcate facil, aduce trupurile în¬ 
sângerate ale celor doi care mor sub privirile spectatorilor. 
Antigona, „cea mai soră dintre surori“, cum o numea Goethe, 
apare la Victor Eftimiu ca victimă lucidă şi deliberată a 
tiraniei. Eroina lui Sofocle acţiona în numele legilor nescrise, 
a legilor veşnice, dincolo de hotărîrile şi arbitrul oamenilor, 
simbolizând dragostea frăţească şi respectul pentru sentimen¬ 
tele omeneşti. In înfruntarea lui Creon, Hegel intuia lupta 
dintre instituţia familiei şi cea de stat, Antigona răzvrătin- 
du-se pentru a apăra vechea credinţă, religia zeilor morţii, 
în faţa argumentelor civice ale lui Creon : „Ştii tu că legea ta 
e bună şi la zei ?“ Antigona îi opune lui Creon un umanism 
luminos şi o rară nobleţe sufletească : „Eu m-am născut pen¬ 
tru a iubi, nu pentru a urî“. Sentimentul religios puternic 
acţionează ca o ananke, fatalitatea planează asupra neamului 
labdacid, dar hotărîrile eroilor sînt determinate şi de propria 
lor voinţă, ca rezultat al reflecţiilor personale. „în lumina 
conştiinţei spectatorilor apare mai ales omul şi mai puţin 
divinitatea". 4 

La Eftimiu eroina acţionează liber, din obligaţia morală 
faţă de fratele mort şi din respectul pentru om : 

Nu m-am născut din ură, nici pentru ură, eu ! 

Prin jertfă, pentru jertfă, şi milă şi iubire 

Mă îndîrjesc în ele şi-a lor înfăptuire, 

Şi-oricare-mpotrivire sînt gata s-o înfrunt ! 

Antigona îşi acceptă propria-i moarte ca o eliberare. Eftimiu 
dă tragediei o tentă de iubire, Hemon fiind cel care o ajută 
să-şi îngroape fratele. Declaraţia de dragoste pe care i-o adre¬ 
sează, indirect, în faţa întregii curţi, rugîndu-1 să-şi tăinuiască 
fapta e una din paginile emoţionante ale piesei. Aci Antigona 
aminteşte de cea a lui Anouilh — o făptură mică şi fără 
apărare, dorind alintarea mamei şi mîna ei caldă pe care să 
plîngă în voie. Ultimul act complică inutil acţiunea cu ta¬ 
bloul de coşmar al ciumaţilor, cadavrele descompuse, cron¬ 
cănitul corbilor şi plînsetul mulţimii. Antigona, rămasă în 


4 Octav Gheorghiu, Istoria teatrului universal , Ed. Didactică şi 
Pedagogică, Bucureşti, 1963, p. 51, voi. I. 

viaţă printr-un miracol, din hruba unde o aruncase Creon, 
prevesteşte viitorul strălucit al Athenei, cetatea primitoare a 
bătrînului Oedip. Piesei lui Victor Eftimiu îi lipseşte o idee 
centrală în jurul căreia autorul să-şi fi grupat şi organizat 
materialul, reţinînd numai acele pasaje şi acţiuni care să o 
evidenţieze, îi lipseşte acea selectare din ansamblu a esenţei 
care să corespundă unei alte viziuni, îmbogăţită cu noi ele¬ 
mente sau interpretări. Căci a accentua, de pildă, caracterul 
luminos pătruns de umanism şi nobleţe sufletească al Anti- 
gonei, în antiteză cu despotul Creon sau a diminua rolul fa¬ 
talităţii şi sentimentul religios în favoarea voinţei oamenilor, 
ca rezultat al reflecţiilor personale, sînt noi atitudini de 
înţelegere, dar nu şi o originală operă după un motiv mitic. 

Interpretarea pe care Radu Stanca o dă eroului sofoclean 
Oedip este cu totul inedita, noutatea izvorînd din accepţiunea 
modernă pe care o acordă tragicului. De cînd au răsunat, prin 
vocea lui Zarathustra, cuvintele lui Nietzsche „Dumnezeu e 
mort 44 se considjeră că tragicul a dezertat din teatru. G. Stei- 
ner atribuie, şi el, „moartea tragediei 44 şi, implicit a tragicului, 
aceleiaşi dispariţii a {divinităţii. 

Referindu-se la Oedip-ul creat de contemporani, Colette 
Astier constată că „subiectul cel mai tragic al antichităţii 44 , 
cum îl numise Racine, a încetat să mai fie astfel deoarece 
şi-a pierdut „tensiunea destinului 44 , „grandoarea tragică şi 
generalitatea mitică 44 , eroul devenind un individ care se con¬ 
fruntă cu istoria. A încetat de a mai fi, cum spunea Hegel, 
„sculptură 44 pentru a deveni caracter. 5 

Faţă de opiniile curente despre „moartea tragediei 44 Radu 
Stanca afirmă tocmai resurecţia ei, indicînd-o ca forma de 
teatru care corespunde cel mai bine contemporaneităţii. Eve¬ 
nimentele trăite de omenire în ultimele două decenii, crân¬ 
cenele încleştări de forţe şi spectacolul grandios desfăşurat 
pe scena istoriei mondiale aduc cu acuitate tragedia pe prim 
plan. Dramele individuale nu mai interesează decît dacă sînt 
ale tuturora, dacă se pot umple cu semnificaţii sociale. „In 
tragedie, scrie eseistul, eroul este angajat total, actele lui 
sînt definitive, ele angajează un univers întreg. Eroul tragic 


5 Colette Astier, Le mythe d’Oedipe, Librairie Armând Colin, 
Paris, 1974. p. 91. 

ne face Complici , pe cînci eroul dramatic ne face Martori & 
Radu Stanca concepe eroul tragic în spirit contemporan, atri- 
buindu-i două trăsături esenţiale, luciditatea şi maturitatea 
spirituală. Sînt şi datele definitorii ale lui Oedip, eroul dra¬ 
mei în trei acte Oedip salvat, scrisă în 1947. 

Dramaturgul imaginează o situaţie posibilă a lui Oedip 
care în drumul lui spre Kolonos este supus unor noi încercări 
din partea zeilor necruţători. Piesa porneşte de la un punct 
maxim de tensiune dramatică : Oedip întovărăşit de Antigona 
caută de zile întregi o urmă care să-i îndrepte spre Kolonos. 
Dar în pustietatea ce-i înconjoară totul este zadarnic : „Za¬ 
darnică nădejdea de a dobândi uitarea. Zadarnică rîvna de a 
scăpa de păienjenişul blestemului. Zadarnică orice căutare a 
drumului spre Kolonos 44 . Şi Oedip, biet „călător rătăcit de 
drumul ce-1 purta spre mîntuire, rege fără mormînt, fugar 
fără odihnă 44 , înalţă ochii spre cer într-o invocare dramatică 
adresată celor puternici. Şi ca o ultimă încercare a desti¬ 
nului, zeii hotărăsc să-i aducă pacea, dar cu ce preţ ! Va afla 
drumul spre Kolonos numai dacă va ucide un om în drum 
spre Theba. Iar ca supremă sfidare zeii fac să se întâlnească* 
în pustietatea unde nu ajunge nimeni niciodată, doi oameni 
— bătrânul Oedip „dornicul de uitare 44 şi tînărul Eumet „dor¬ 
nicul d)e fericire 44 , unul căutînd uitarea la Kolonos, altul fe¬ 
ricirea la Theba. Amândoi vor pieri sau vor accede limanul 
dorit numai ucigând. Omul este pus în faţa unei forţe cu o 
putere inexorabilă eare-i refuză împlinirea. Zeii vor să-l aducă 
pe Oedip pradă pieirii şi păcatului. Dar fatalitatea, „asemeni 
forţelor oarbe ale naturii, poate fi utilizată spre bine sau spre 
rău, şi Oedip demonstrează cu firească simplitate că reţeaua 
morţii se poate transforma în reţeaua vieţii 44 . 6 7 

Eroul tragic modern, scria eseistul Radu Stanca, nu mai 
poate fi considerat o victimă a destinului implacabil, puterea 
lui stă în „luciditate 44 şi „conştiinţa de sine 44 . Eroul acţio¬ 
nează nu fiindcă ar fi silit de destin, ci pentru că e liber, 
conştient de forţa creatoare a minţii lui. „Cothurnul vechiului 
erou tragic 44 e înlocuit „cu treapta spirituală pe care acesta 
o urcă doritor de a înfrunta forţele duşmănoase ce-i stau în 


6 Radu Stanca, Tragedia şi modalitatea ei scenică în perspectiva 
actualităţii , Tribuna , 5 ianuarie 1967. 

7 Virgil Nemoianu, Curajul lui Radu Stanca , Familia , 11, 1971. 

faţă 44 . Accentul se deplasează de la divin la uman, de la de¬ 
terminismul misterios la cel raţional. Oedip face parte din 
categoria acelor eroi dominaţi de luciditate şi absolut, călău¬ 
ziţi de conştiinţa de sine în lupta pentru împlinire, pentru 
adevăr, împotriva mistificării şi minciunii. Oedip este un 
„clarvăzător 44 şi aceasta îi conferă mîndria învingătorului. El 
înţelege încă înainte de a se fi pronunţat oracolul că preţul 
cerut de zei „e un lucru nevoit de oameni 44 . Iar în faţa de¬ 
ciziei inumane ridică refuzul hotărît al omului care are cu¬ 
rajul să spună NU unei fapte care anulează condiţia de om. 
Oedip se salvează prin voinţă şi raţiune, descoperind ade¬ 
vărul prin om şi pentru om : „Un om, un simplu om a fost 
de-ajuns ca să mă desfacă din încleştarea în care mă prin¬ 
seseră zeii. Sînt liber. Zeii îşi muşcă neputincioşi pumnii vă- 
zîndu-mă neatîrnat de ajutorul lor 44 . Radu Stanca îşi mani¬ 
festă dieplina încredere în om, în cinstea şi demnitatea lui. 
Este esenţializată aici filozofia poporului nostru, cu viziunea 
sa armonioasă asupra lumii, cu încrederea în sistemul unor 
valori durabile. 

Piesa pare o replică dată malentendu-ului caimusian. An- 
tigona şi Eumet nu se înţeleg fiindcă refuză să comunice 
între ei ascunzîndu-şi cu grijă gîndurile : „Stăm amîndoi, 
unul în faţa celuilalt. De ce nu mă întrebi nimic ? De ce 
nu-mi spui nimic despre tine ? Vreau să-ţi fiu într-adevăr 
de folos. De ce nu te foloseşti de mine ? Cum îţi pot sta 
într-ajutor, dacă nu mi te destăinui ? 44 — o întreabă Eumet 
pe Antigona. Dar interogaţia lui nu capătă răspuns. Oedip 
se salvează pe sine şi salvează umanitatea, deoarece crede 
în capacitatea oamenilor de a se înţelege, de a colabora, de 
a se solidariza reciproc. Intr-o frumoasă metafora Oedip şi 
Eumet vor porni, primul spre Kolonos, al doilea spre Theba, 
mergînd, fiecare pe urmele lăsate de paşii celuilalt: „Câlcînd 
unul pe urmele celuilalt, vom ajunge fiecare acolo unde 
rîvnim. Drumul meu te va ajuta să-l găseşti pe-al tău, iar al 
tău mi-1 va arăta pe-al meu. Truda unuia va fi de folos celui¬ 
lalt. Vom merge unul pe drumul făcut de celălalt ; făcut cu 
strădanie, cu istovire, cu rîvnă. 44 

Oedip salvat 8 , piesă de idei, de intensă vibraţie poetică 


8 Kadu Stanca, Oedip salvat , dramă în 2 acte, în voi. Teatru , 
E.P.L., Buc., 1968. 

transmite un puternic mesaj umanist. In lupta dintre bine şt 
rău, în drumul chinuitor spre adevăr Oedip este călăuzit de 
„flacăra prometeică 14 , care frînge voinţa zeilor. Eroul lui Radu 
Stanca devine un titan, acolo unde vechiul Oedip a încetat 
să mai fie — în drum spre Kolonos. Dacă pasiunea pentru 
adevăr îi dezvăluia tînărului Oedip groaznica faţă a lucru¬ 
rilor, făptuite de el fără să ştie, aceeaşi pasiune pentru ade¬ 
văr îl salvează acum prin încrederea nelimitată în nobleţea 
şi puterea fiinţei umane. 

Piesa, cu numeroase situaţii dramatice autentice, cu un 
limbaj ,poetic sobru şi auster, nu are însă suficient dramatism,, 
tensiunea scade spre final, forţa de elaborare a dramaturgului 
pare că se risipeşte prea devreme. Dar, aşa cum sublinia 
N. Carandino, „gravitatea temei 44 , „înaltele probleme de me¬ 
tafizică, de theodicee şi morală din care îşi hrăneşte sub¬ 
stanţa dramatică 44 9 o înscriu printre lucrările notabile ale- 
dramaturgiei noastre. 

Pe plan muzical Oedip şi-a găsit o deplină realizare în 
tragedia lirică în patru acte compusă de George Enescu pe 
libretul lui Edmond Fleg. 9 10 Lucrarea impresionează prin su¬ 
flul unei gîndiri moderne care înlocuieşte forţa divinităţii 
prin puterea creatoare a omului. Întîlnirea, într-o adversitate 
măreaţă, a Omului şi Sfinxului, şi răspunsul pe care Oedip 
îl dă înfricoşătorului monstru sintetizează ideea esenţială a 
tragediei: „Şi acum, răspunde-mi Oedip, / de te-ncumeţi : / 
în uriaşul univers, / pitic prin soarta lui, / să-mi spui pe 
cineva, / sau să numeşti ceva / să fie mai mare decît chiar 
soarta! 44 

Răspunsul lui Oedip răsună ca un cîntec de slavă închinat. 
Omului: „Omul! Omul! Omul! e mai tare decît chiar ur¬ 
sita 44 . Este momentul cel mai dramatic şi după cum mărtu¬ 
riseşte compozitorul i-a solicitat un efort deosebit: „...era 
nevoie, ca graţie muzicii să merg dincolo de ceea ce cuvintele 
puteau să sugereze, trebuia să creez o stare de tensiune 
aproape insuportabilă. Sfinxul îşi simte sfîrşitul aproape şi 
ţipă ca o pasăre de noapte pîndită de vînător. A trebuit să 


9 N. Carandino, Cronica spectacolelor din Bucureşti, Steaua, 1, 

1970. 

10 Oedip, tragedie lirică în patru acte, libretul Edmond Fleg,. 
prefaţă Mihail Jora, Bucureşti, 1964. 

inventez strigătul ei, să-mi imaginez inimaginabilul 44 . 11 

Oedip-ul lui George Enescu nu mai este un învins, ci 
un învingător, el dă socoteală de faptele sale nu zeilor, ci 
propriei sale conştiinţe. Finalul, mult mai optimist decît la 
Sofocle, ni-1 prezintă îndrumând paşii lui Tezeu, în pădurile 
sacre ale Colonei, unde-şi va găsi suprema linişte : „Ai mei 
ochi se deschid pentru calea cea din urmă, / eu, cel călăuzit, 
eu azi călăuzesc 44 . Ca în poezia populară, moartea apare ca 
o întoarcere firească în natură, în circuitul neîntrerupt al 
vieţii. Catharsis-ul oedipian aminteşte de seninătatea cioba¬ 
nului mioritic : „Mă veţi afla printre flori, / prin ierburi şi 
printre iederi 44 . Iar epilogul este o adevărată odă a bucuriei : 
„Fiţi fericiţi oameni, voi izvoare de primăvară 44 . George 
Enescu, fără a sărăci patetismul răscolitor al lui Oedip, ni 
l-a prezentat la dimensiunile OMULUI cu majusculă : „Din 
Oedip-ul meu n-am vrut să fac un Dumnezeu, ci o fiinţă 
de came, ca tine şi ca mine. Şi dacă anumite accente pe care 
i le-am dat au emoţionat pe anumiţi oameni, e — cred eu — 
pentru că aceştia au recunoscut în drama lui un ecou fră¬ 
ţesc 44 . 12 Igor Stravinsky în oratoriul Oedip Rex învăluia li¬ 
bretul lui Jean Cocteau (tradus în latineşte de Jean Danielou) 
într-o poezie primitivă şi hieratică, cu elemente amintind me¬ 
losul tibetan şi altaic. Originalitatea tragediei lirice enesciene 
constă în caracterul ei profund românesc. Flautul evocă nu 
numai vechiul Aulos, „dar şi vechea civilizaţie păstorească 
traco-elenă 4413 , fluierul ciobănesc, largile fraze doinite, im¬ 
presionantul bocet din tabloul ciumei sînt ale spaţiului mio¬ 
ritic. Nicolae Iorga a intuit apartenenţele româneşti ale ca¬ 
podoperei enesciene : acea solemnitate moldovenească şi du¬ 
ioşie caracteristică neamului nostru, acea strămoşească mă¬ 
sură care sînt „ale noastre, în adevăr ale noastre, chiar dacă 
străinii nu pot simţi de unde vin 44 . Aici trebuie căutată ori¬ 
ginalitatea şi puterea dramatică a unei opere care poate sus¬ 
ţine comparaţia cu culmile artei lirice. 


u B. Gavoty, Les souvenirs de Georges Enesco, Paris, 1955, 
p. 146. 

n Ibidem , p. 141. 

18 N. Mărgineanu, Enescu , în Sub semnul omeniei , E.P.L., 1969, 
p. 237. 

c) ATRIZII ŞI TENTAŢIA HYBRIS-ULUI 


In 1939, deci la 15 ani după Thebaida, Victor Eftimiu 
realiza o alta tragedie inspirată de astă dată .din legenda lui 
Atreu — Atrizii. 1 Materialul principal utilizat l-au constituit 
primele două părţi din celebra Orestie a lui Eschil, alături 
de Electra lui Sofocle, Electra , Troienele, Ifigenia în Aulis şi 
Elena de Euripide. Urmînd firul cunoscut al evenimentelor 
de la sosirea victorioasă a lui Agamemnon pînă la moartea 
Clitemnestrei şi a lui Egist şi la remuşcările lui Oreste, Efti¬ 
miu îşi propune să privească personajele într-o lumină nouă, 
mai apropiată de psihologia modernă, să le redimensioneze 
pe noi date şi noi raporturi. Zeci de detalii şi amănunte în¬ 
tretaie acţiunea, uneori în folosul ideii urmărite, alteori corn- 
plicind inutil faptele. Ga şi în cazul Thebaidei , Eftimiu în¬ 
cearcă să-şi centreze acţiunea ;pe un protagonist fără însă să 
reuşească, faptele cliluîndu-se, personajele nemaifiind consec¬ 
vente cu ele însele, surprinzînd prin schematism. Desigur în 
piesă îşi face loc o serie de idei juste, interpretările date sînt 
în spiritul înţelegerii contemporane. Răpirea frumoasei Elena 
de către Paris nu mai e decât un simplu pretext. Adevăratele 
cauze ale războiului troian, de natură economică, sînt arătate 
de Than ; „Sîntem prea mulţi pe-o stîncă săracă, n-avem 
grîu / Şi vite prea puţine, şi Troia e bogată ! / Pîndeam de 
mult prilejul şi iată-1, dintr-o dată ! / La Troia e belşugul...* 
Se precizează astfel de la început caracterul de agresiune, 
de cotropire al războiului troian, conturîndu-se datele funda¬ 
mentale ale personajelor. Agamemnon nu mai apare în „ma¬ 
turitatea sa sufletească 14 , în „plinătatea conştiinţei sale, ca¬ 
pabilă de actul liber* 1 2 , ci este mai degrabă un erou fără 
eroism, dominat de sentimente şi impulsuri. Pe Egistos îl tri¬ 
mite departe de Mikena fiindcă intuieşte în el un posibil 
rival la dragostea Kasandrei. îşi sacrifică fiica, pe Ifigenia, 
nu în numele unei înalte îndatoriri, ci numai din „trufie 
nebună 44 şi din dorinţa de a nu pierde o pradă bogată. Hy- 
bris-ul puterii domină orice alt sentiment. Nimic din măreţia 
simplă, din gravitatea şi înalta responsabilitate a persona¬ 
jului eschilian. Clitemnestra apare însă mult umanizată. E 


1 Victor Eftimiu, Atrizii , în Teatru , voi. I, E.P.L., 1962. 

2 Alice Voinescu, Op. cit., p. 224. 

în primul rînd mamă şi din dragoste pentru copii e gata 
să renunţe la domnie, dobîndind. frumuseţe morală : 

Sînt mamă, Agamemnon, sînt mai presus de zei ! 

Pentru ea Olimpul este „sterp 44 , zeii sînt absenţi, omul singur 
îşi făureşte „destine 14 . Nu va crede nici o clipă în miracu¬ 
loasa răpire de pe altar a Ifigeniei. Personajele ies astfel din 
ordinea divină pentru a intra în ordinea umană. Jertfa Ifi- 
geniei nu o mai cer zeii ci proorocul Kalkas pentru a răzbuna 
ofensa adusă cu ani în urmă de uşurateeul Agamemnon, 
fiicei sale Chryseis. Clitemnestra e hotărîtă să-şi uite tre¬ 
cutul de umilinţă, cei zece ani în care a fost părăsită şi, 
acum, cînd se întoarce stăpînul, să i se supună credincioasă. 
La fel ca şi eroina lui Alfieri nu plănuieşte de la început 
crima. Clitemnestra antică se considera „instrument al unei 
drepte răzbunări 44 . Clitemnestra lui Victor Eftimiu acţionează 
nu ca soţie înşelată sau regină jignită de prezenţa amantei 
căreia i se dau onorurile unei frunţi încoronate. Hotărîrea 
crimei e luată numai cînd mama trebuie să pedepsească pe 
ucigaşul fiicei sale. Dacă afecţiunea maternă salvează per¬ 
sonajul de schematism dîndu-i substanţă dramatică, schim¬ 
barea bruscă din actele finale îl sărăceşte şi-l unilateralizează. 
Satisfacţia cu care priveşte decăderea socială a fiicei sale 
Electra sau bucuria sadică cu care primeşte moartea lui Oreste 
contravin evoluţiei anterioare a personajului. 

Electra nu acţionează nici ea în numele justiţiei sau al 
dreptăţii morale, ci mai mult din ură şi gelozie, autorul fă- 
cînd din Clitemnestra rivala neştiutoare a fiicei sale la dra¬ 
gostea mincinoasă a lui Egistos. Electra se comportă ca o 
femeie înşelată în iubire şi răzbunarea ei capătă o tentă per¬ 
sonală, îmbracă o altă haină a hybris-ului. Din păcate nici 
unul din cele două sentimente, dragostea filială şi dragostea 
femeii, nu sînt suficient analizate, personajul alunecînd pe 
panta patologicului. Ca şi O’Neill, Victor Eftimiu face din 
Electra „un caz 44 , dar pe cînd eroina o’neilliană este un per¬ 
sonaj cu trăsături „în curs de a fi descoperite într-o regiune 
psihică embrionară, unde se pătrunde pe cale treptată, prin 
indicaţii sugestive şi aluzive 44 3 , Electra lui Victor Eftimiu se 


3 Edgar Papu, Jdeea de Reluare în veacul nostru , Secolul 20, 
10, 11, 12, 1971. 

descoperă tte la început, neoferind nici evoluţie caractero¬ 
logică, nici interes dramatic. 

Oreste ni se pare personajul care de la modelul eschilian 
la cel sartrian, de pildă, a cunoscut cele mai diverse inter¬ 
pretări. Mobilitatea psihologică a figurilor antice readuse în 
atmosfera zilelor noastre a fost observată de Kăte Hambur- 
ger 4 , care, în mod dialectic, constata menţinerea opoziţiei, 
dar şi a unităţii dintre constanţa unor situaţii tragice umane, 
exprimate prin subiect, şi varietatea atitudinii personajelor, 
opoziţie care dă impresia de unitate în varietate. La antici 
Oreste era prezentat ca un personaj mai slab, mai nehotărât, 
dominat de personalitatea puternică a Electrei. Modalitatea 
o întîlnim şi la Raeine în Andromaca, Goethe în Ifigenia în 
Taurida, Hofmannsthal în Electra. La O’Neill, Orin Mannon, 
suferind de complexul lui Oedip, îl ucide pe amantul mamei 
sale, nu atît din dorinţa de a răzbuna moartea lui Agamem- 
non, cît din gelozie, eroul prăbuşindu-se tragic sub povara 
eredităţii maladive. Giraudoux face din Oreste un adolescent 
superb, plin de vise, predestinat să se bucure de dragoste, 
de viaţă. Şovăiala lui nu se naşte din teamă, ci din dorinţa 
de a-şi trăi tinereţea, iar frumuseţea lui rezidă în aspiraţia 
spre absolut. Pentru Sartre, Oreste devine un erou al liber¬ 
tăţii, actul alegerii 11 face din deplina conştiinţă a puterii 
sale. Eroul lui Victor Eftimiu se apropie întrucîtva de cel 
sartrian aeţionînd nu sub imperiul lui Apollo, ci determinat 
de hotărîrea sa, de sfatul lui Pilade şi de îndemnul Electrei. 
Oreste constată întîi nenorocirile abătute asupra neamului 
său, apoi pedepseşte. Finalul ne prezintă un personaj din 
galeria o’neilliană, torturat de ideea „neamului ciumat“, arun- 
cînd întreaga vină asupra sîngelui şi blestemului strămoşesc. 
Celelalte personaje sînt lipsite de interes. Kasandra e un me¬ 
gafon al nenorocirilor, Elena o mondenă fără scrupule, Egis- 
tos un înşelător şi un tiran. Deşi prezent doar în cîteva 
scene, figura Plugarului se impune prin demnitate, înţelep¬ 
ciune, curaj şi generozitate. Tragedia lui Victor Eftimiu, mai 
curind o dramă a iubirii înşelate, deşi doreşte să aducă o 


4 Kăte Hamburger, Von Sophokles zu Sartre, Griechische Dra- 
menfiguren antik und modern, Stuttgart, Kohlhammer Verlag, 1962, 
p. 23, 24. 

nouă viziune în interpretarea acelui „genus grande w , rămine 
sub nivelul lucrărilor anterioare. In 1939, la premiera pielei. 
M., Sebastian sublinia, pe bună dreptate, caracterul retoric, 
ostentativ, abundenţa de „flamuri, stindarde, pumnale, otră¬ 
vuri, ţipete, un întreg arsenal de atrocităţi şi splendori* în 
maniera tot atît de „răsunătorilor Atrizi ai lui Alex. Dumas 
— pere“. 5 

în fragmentele dramatice Oreste, Electra şi cititorul 
din 1960 c , Alice Voinescu ne propune, în maniera dialogu¬ 
rilor lui Platon, un inedit mod de a releva esenţa umană a 
cîtorva din eroii atrizi, prezentaţi într-o triplă ipostază : a 
cunoaşterii şi definirii din perspectiva propriului eu, din cea 
a unor dramaturgi de excepţie ca Eschil, Sofocle, Euripide, 
Goethe sau a înţelegerii contemporane. Punctele de vedere 
expuse se completează armonios sau se resping, determinînd 
reliefarea sau estomparea unor noi faţete ale eroilor amintiţi. 
Eseuri filozofice dialogate, fără a se încadra rigorilor genului 
dramatic, reţin atenţia prin discursul logic al argumentării, 
acuitatea observaţiei, fineţea analizei psihologice. 

Eroul tragic, prototipul omului adevărat, parcurge dru¬ 
mul ascendent al conştiinţei de la interogaţia lui Oreste, ca 
prim element al eu-lui responsabil, la acţiunea lucidă a lui 
Oedip sau a Electred. Rostul fiului lui Agamemnon a fost să 
înfăţişeze vremii sale şi poate tuturor vremurilor „că omul 
nu poate ieşi din dilema în care îl pune dubla sa natură, 
decît prin curajul de a făptui, iar pe urmă de a suferi... 44 . 
Iar fiica lui Agamemnon a avut menirea „să ţină trează 
conştiinţa mulţimii 44 . Pentru Alice Voinescu, Electra devine 
simbolul dreptăţii, ţipătul ei se transformă „în cîntec“, care 
„nu mai cheamă spre răzbunare, cheamă spre Libertate ! 44 

Pe Nicolae Iorga l-a interesat, din personajele colaterale 
atrizilor, figura Casandrei. Preferinţa nu este lipsită de te¬ 
mei. Casandra ni se pare a fi unul din personajele cele mai 
tragice, în înţelesul accepţiunii moderne. Dacă Agamemnon 
se prăbuşeşte în culmea gloriei sale, dar fără să-şi fi cunoscut 
destinul, dacă Oedip îl cunoaşte, dar crede că poate lupta şi 
i se poate împotrivi, Casandra ştie de la început că orice 


• 5 M. Sebastian, Teatrul Naţional: „Atrizii “, de V. Eftimiu , în 
voi. Jntîlniri cu teatrul , Ed. Meridiane, Bucureşti, 1969, p. 197. 

6 Alice Voinescu, Oreste , Electra şi cititorul din 1960, în Manu- 
scriptum , nr. 3, 1974, anul V. ** 

încercare este zadarnică. Troia va cădea, neamul lui Priam 
se va stinge, iar ea va fi ucisă de Clitemnestra. Casandra 
merge la întîlnirea cu destinul, fără putinţa de a întreprinde 
nimic. Treaptă cu treaptă urcă spre moarte, pe un drum 
fără întoarcere. 

Eroina lui Iorga apare într-o nouă ipostază faţă de mo¬ 
delul antic. Ea încalcă ordinea firească a lucrurilor, dorind 
să afle ceea ce iputerilor omeneşti nu le este permis. Hybris-ul 
o face să dobîndească îngrozitorul dar al prezicerilor, viaţa 
devenindu-i un veşnic chin. Sub surîsul candid al lui Paris 
sau frumuseţea tulburătoare a Elenei descoperă zăbranicul 
negru al viitorului. In zadar încearcă să se sustragă funes¬ 
tului dar de a cunoaşte tainele de nepătruns ale firii, nimic 
n-o mai poate salva. Nici dragostea .pentru Alkidamos, nici 
claustrarea în tainiţele unde nu pătrund raza soarelui sau 
geana luminii. Este o damnată care sfîrşeşte sprin a fi consi¬ 
derată de toţi o biată nebună. Fericiţii troieni rămîn nepăsă¬ 
tori la strigătul ei de moarte care sfîşie ca o prevestire noap¬ 
tea : „...Treziţi-vă troieni, / Osînda vi-i aproape.. 7 Dacă 
Don Quijote se războia cu morile de vînt ale propriei sale 
închipuiri, Casandra trăieşte cu ochii deschişi dezastrul apro¬ 
piat. Intre ea şi troieni nu mai e posibilă nici o comunicare, 
limbajul pare că şi-a anulat propriile funcţiuni. Atunci cînd 
prezicerile devin certitudini e prea tîrziu. Şi eroina va pune 
capăt suferinţelor aruncînjdu-se în flăcări. Nicolae Iorga pro¬ 
iectează, în final, drama individului şi drama neamului în¬ 
treg, într-o simbioză cu valenţe tragice. Este impresionant 
creseendo-ul de la teama vagă, la spaimă şi apoi la împlinirea 
dezastrului. Ca şi în celelalte drame de inspiraţie antică : 
Răzbunarea pămîntului, Moartea lui Asur, Sîngele lui Minos 8 
şi aci soarta oamenilor .pare determinată icte bunul plac al 
unor forţe oculte — zeii vechi ai pămîntului, în dispută cu 
cei noi ai cerului, dispun printr-un joc al hazardului de viaţa 
muritorilor. Destinul, un dat inexorabil, din afara voinţei 
umane, trimite ca în filozofia stoică la resemnare şi pasivi- 


7 N. Iorga, Casandra 9 piesă in 5 acte „Cuvîntul u , Vălenii de 
Munte, 1931. 

8 N. Iorga, Moartea lui Asur , dramă în 5 acte, Ed. Teatrului 
Naţional, Bucureşti, 1934 ; Sîngele lui Minos , dramă în 5 acte, Văleofiii 
de Munte. 1935 ; Răzbunarea pămîntului , tragedie antică în trei acte. 
Vălenii de Munte, 1938. 

tate. Dar pe cînd dramele citate sînt interesante doar prin 
concepţia lor poetică, „Jăcînd punte între lirismul eminescian 
şi cel blagian 44 9 , Casandra ni se pare izbutită şi din punct 
de vedere dramatic. Scrisă sub semnul clasicismului, piesa 
manifestă preferinţa pentru construcţiile clare, formulările 
esenţiale, replica densă, stilul sobru, direct, neînflorit de mlă¬ 
dieri metaforice. Eroina lui N. Iorga îşi termină drumul acolo 
unde eroina antică abia îl începea — la asediul cetăţii lui 
Priam. Cunoscînd şirul nenorocirilor care o aşteaptă, Casan¬ 
dra rupe lanţul vieţii, eliberîndu-se în moarte. In puterea 
alegerii stă forţa gestului ei. 

Şi Dimitrie Cuclin se opreşte asupra mitului Atrizilor, 
în calitate de compozitor şi libretist, în spectacolul tragic în 
două părţi Aganiemnon 10 , realizat în 1922. Autorul explica 
în prefaţa lucrării preferinţa pentru piesa lui Esehil şi posi¬ 
bilitatea realizării unei tensiuni sporite, fiecare personaj re- 
liefînd diferite ipostaze ale tragicului : „sforţările de con¬ 
ştiinţă ale reginei ucigaşe, Klytaimnestra 44 , „imposibilitatea 
materială a Corului — de bătrîni — senatori — şi a poporului 
de a împiedica crima, deşi certitudinea apropiatei ei săvîrşiri 
se afirmă din ce în ce“, „măreaţa linişte a principalei vic¬ 
time, Agamemnon, în clocotul surd al vulcanului pe cale de 
a izbucni 44 . Inedit ni se pare «modul în care autorul raportează 
întreaga acţiune la un personaj care domină spectacolul^— 
Corul (poporului. El îndeplineşte funcţia de comentator, de 
sfătuitor, de complice sau opozant, dînd relief şi culoare dia¬ 
logului, unitate tragediei. Poporul apare ea depozitarul vir¬ 
tuţii şi al luminii împotriva tiraniei şi întunericului, ca sim¬ 
bol al triumfului binelui. Dealtfel, compozitorul mărturisea 
că a transcris muzical „aspiraţiile latente ale poporului nos¬ 
tru 44 . 11 Poporul opune ucigaşei Klytaimnestra, mîndră de 
fapta sa sîngeroasă, spiritul echităţii şi al umanităţii, iar ti¬ 
ranului Egistos, dominat de hybris-ul puterii, forţa maselor 
care nu suportă asuprirea : „Poporul te va smulge de pe ur¬ 
cuşul slavei 44 . D. Cuclin deplasează accentul mitului pe un 


9 I. Negoiţescu, N. Iorga , Argeş , 12, 1970. 

10 D. Cuclin, Agamemnon , Spectacol tragic în două părţi. Text 
după Aischylos si muzică... Libret cu 67 citaţiuni muzicale, Buc., 
1944. 

11 Vasile Tomescu. Drumul creator al lui D. Cuclin , Uniunea 
Compozitorilor din R.P.R., Bucureşti, 1956, p. 37. 

personaj de o factură nouă — poporul ca element principal 
al luptei împotriva tiraniei. Este, credem, principalul merit 
al compoziţiei sale. 


d) ALCESTA ŞI PUTEREA IUBIRII 

în deceniul al treilea a debutat un tlnăr scriitor format 
în spiritul aticismului, dar cu numeroase deschideri spre zo¬ 
rii culturii modeme. Este vorba de Dan Botta — poet, eseist 
şi dramaturg de certă valoare. Om de gust şi temeinică pre¬ 
gătire, prin tumultul inspiraţiei, este un romantic ce îşi caută 
refugiul în armoniile perfecţiunii eline. Antichitatea a fost 
marea sa iubire. Atena l-a fascinat. Ei îi dedică o splendidă 
mărturie de credinţă : „Tu din chaosul meu faci o cîntare. 
Tu mă redai mie fără preget. Tu mă înveţi să fiu eu u . 1 2 

In adevăr poetul, eseistul şi dramaturgul se regăseşte pe 
sine mai ales în acele pagini în care reînvie aroma miturilor. 
Pentru el lumea devine reală cînd îşi relevă structurile pro¬ 
funde, atunci cînd, sublinia Mircea Eliade, „ochiul minţii în¬ 
cepea să desprindă, înapoia aparenţelor, imaginile eterne, fi¬ 
gurile mitice 44 2 . „Ridicarea la izvoare 4 *, „permanenţa mitu¬ 
lui 44 , „integrarea omului în univers 44 , „corespondenţa între om 
şi lume 44 , viziunea cosmică, panteismul sînt idei care l-au 
preocupat cu consecvenţă pe scriitor. Interesat constant de 
preistorie, coboară la „obîrşiile thracice ale neamului 44 româ¬ 
nesc şi încearcă să descopere rădăcinile miturilor fundamen¬ 
tale autohtone. „Pantheismul concepţiei thracice străbate pînă 
în fundurile ei, ca o lumină de miracol, poezia noastră popu¬ 
lară 44 . Piesele sale, fie că e vorba de Deliana, Soarele şi luna 
sau Alkestis se înscriu în aceeaşi arie de preferinţă — trimi- 
ţînd spre izvorul autohton al mitului „thracic 44 sau spre cel 
elin. „Zeul mitului 44 , după expresia lui Holderlin, a fost tema 
predilectă a lui Dan Botta. Viziunea sa asupra Eladei va fi 
însă mai apropiată de aceea a neoclasicismului german al 
lui Herder, Goethe, Sehiller, a lui Winckelmann din Istoria 
artei antice delimitată în cadrele „simplităţii nobile şi mă- 


1 Dan Botta, Limite , în Scrieri, voi. IV, E.P.L., Bucureşti, 1968. 

p. 59. 

2 M. Eliade, Dan Botta , în Op. cit., voi. IV, p. 406. 

reţiei calme 44 . Cîntăreţ al marilor sentimente, vibrînd în faţa 
frumuseţii şi a gesturilor de înaltă nobleţe, scrie în 1939 
drama Âlkestis . 3 Figura purei Alcesta, care prin sublimul 
sacrificiu impresionase atît de puternic încît, scria Platon în 
Banchetul, zeii au încuviinţat întoarcerea ei din Hades pe 
pămînt, găsise în Euripide un poet de o mare forţă tragică. 
Dacă Hesiod accentuase elementul etic, insistînd asupra os¬ 
pitalităţii lui Admet, iar Frinicos asupra elementelor bur¬ 
leşti, Euripide va fi cîştigat de .puterea de sacrificiu a AlcesteL 
Ca şi „cel mai tragic dintre tragicii gred a , Dan Botta 
este interesat, în primul rînd, de actul liber consimţit al 
Alcestei. Eroina îşi alege singură soarta, jertfa de bunăvoie 
în schimbul vieţii celui iubit îi conferă grandoare tragică. 
Inedită apare noua lumină pe care o proiectează asupra lui 
Admetos. La Euripide regele din Phera este un erou neeroic, 
trezind simpatii, compasiuni dar şi rezerve. Simpatie pentru 
tinereţea, frumuseţea şi ospitalitatea sa, compasiune pentru 
nenorocirile cumplite abătute asupra casei sale. Rezerve pen¬ 
tru lipsa de voinţă şi egoismul exacerbat, pentru duritatea 
faţă de părinţi. Admet se defineşte astfel ca un caracter me¬ 
diocru, un fel de „grand segnieur 44 , cum îl aprecia Louis 
Meredier, cu calităţi dar şi cu defecte. Şi la Dan Botta, 
Admetos este prezentat în plinătatea tinereţii şi frumuseţii 
sale fizice, dar fără asprimile eroului antic. Viaţa are pentru 
el acelaşi mare preţ, se zbate cu aceeaşi înverşunare, fără 
însă a-i jigni pe cei ce nu vor să renunţe în favoarea sa : 
„...Totuşi cum sa ceri / Părinţilor tăi viaţă, cînd tu însuţi / 
Eşti viaţa lor... 44 . Iar cînd gîndurile i se învălmăşesc şi e gata 
să-şi admonesteze părinţii, se retrage înfiorat : „Nebune 
vorbe. Nici nu ştiu / Cum mi-au venit pe buze, tată a . Pentru 
Admetos nimic nu egalează iubirea faţă de Âlkestis. în clipa 
în care, fără şovăire, se ridică alb răspunsul ei : „Dar bine. 
Rege, eu / Vreau eu ! 44 , viaţa nu mai are nici un rost pentru 
el : „Ce pot să fac cu zilele vieţii ? / Cu zilele şi nopţile vie¬ 
ţii ? u Asemenea eroilor romantici, Admetos vrea să-şi gă¬ 
sească sfîrşitul pe mormîntul fiinţei dragi. Dealtfel, întreaga 
coloratură a piesei e romantică, scenele sînt construite anti¬ 
tetic. Arborii despletiţi de vînt, spălaţi de picăturile de ploaie 


3 Dan Botta, Âlkestis , dramă în 2 acte, în Scrieri , voi. IT, 
E.P.L., Buc., 1968. 



şi negrul de smoală al cerului fără stele lasă locul unei nopţi 
feerice, ou pulberea argintată a lunii, în adiere de dulce 
şoaptă şi murmur de izvoare. Scenei procesului funerar pur- 
tînd catafalcul reginei Alkestis, într-o atmosferă de adîncă 
tristeţe, îi urmează cea grotescă a cortegiului zeului Pan în 
„clinchetul unor mari desfătări 44 . Pe acelaşi contrast alb-negru 
se decupează şi chipurile protagoniştilor. Admetos trăieşte în 
apele tulburi ale neliniştii, toată fiinţa lui e zguduită de 
zbucium şi aşteptare. îngerul morţii îşi apleacă aripa întu¬ 
necată asupra lui. Alkestis învoită „ca un crin la marginea 
genunei 44 , „e luminoasă ca şi aerul 44 , „iubirea ei scîntee ca 
un chivot 44 iar făptura ei aduce armonie şi pace : „Ciutele 
îşi simt puii în pîntece, / Cîntecul privighetorilor e ca un 
fum, / Coarnele de cerb se luminează 44 . Romantic e şi modul 
în care Botta sugerează viziunea de coşmar a paraliticului, 
orbului şi ologului, în maniera tablourilor lui Bruegel. Se 
accentuează astfel una din ideile majore ale piesei — viaţa 
nu se poate cumpăra cu nici un preţ. Viaţa înseamnă darul 
cel mai scump din lume. „O veşnicie vom petrece sub pă- 
mint, / în schimb, viaţa-i scurtă, dar ce dulce e ! 44 , spunea 
Pheres acum mii de ani. „Cred, fiul meu, căci dulce e lu¬ 
mina / Pe care ne-o dau zeii 44 , va afirma peste veacuri şi 
omonimul său. 

Drama lui Dan Botta reprezintă un imn închinat puterii 
dragostei, vieţii dar şi morţii. Dacă la Euripide dragostea 
semnifica triumful vieţii, la Dan Botta, în sensul „concepţiei 
thracice 44 , „moartea e purtătoare de har 44 , „sufletul palpită 
liberat în sferele albe ale bucuriei 44 . Alkestis şi Admetos se 
vor uni în moarte, acolo va spune Persephoneea, e „măsura 
iuhirii 44 . Admetos o urmează pe Alkestis în lumea tăinuită a 
umbrelor, unde sufletele îşi păstrează „partea lor de eterni¬ 
tate 44 . 4 Dramă de concepţie, cu profunde meditaţii asupra 
sensului vieţii şi morţii, oferă mitului o nouă viziune în con¬ 
cordanţă cu sentimentul cosmic al morţii la vechii traci. Piesa 
lui Euripide putea fi considerată o dramă satirică datorită 
intervenţiilor burleşti ale lui Heracles, satiră pe jumătate 
serioasă, tragedie pe jumătate comică. Şi drama lui Dan Botta 
include elemente groteşti prin secvenţele Străinului (Pan) şi 
ale şerbilor, secvenţe care sparg însă cadrul limbajului poetic 


4 Dan Botta, Frumosul românesc , în Scrieri , voi. IV, p. 70. 

şi nu mai concordă cu atmosfera generală a piesei şi mai ales 
cu finalul ei. 

Piesa oscilează între clasicism prin migala şlefuirii cu¬ 
vântului, vigoare, echilibru şi armonii formale, şi între ro¬ 
mantism prin preferinţa pentru culoare, fond sonor, atmo¬ 
sfera şi limbajul antitetic. Dealtfel romantismul şi clasicis¬ 
mul sînt cele două mari modalităţi către care se îndreaptă 
preferinţa eseistului Botta : „Romantism şi clasicism, nota 
el, constituie dialectica lumii, ritmul devenirii intelectuale. 
Istoria spiritului uman e istoria litigiului etern al acestor 
forme. 44 5 Dramaturgul este atent la exprimarea îngrijită a 
limbajului, la puterea de expresivitate a cuvântului : „Ca şi 
vălul miraculos al zânei Maya, cuvintele aştern peste lume o 
adiere fantastică 44 . 6 Dar, precizează poetul, arta cuvîntului 
nu trebuie ruptă de sensul* ideii urmărite „ca şi în graiul în¬ 
gerilor evocat de Swedenborg, cuvintele se identifică ideii 44 . 7 
Dramaturgul alternează versul cu proza, comentariul shakes- 
pearean al corului cu metrul popular românesc. Numeroase 
versuri sînt concepute în ritmul poeziei populare : „închi- 
nare-aş frunţilor / Palide ale munţilor, / închinare-aş pietre¬ 
lor, / Apelor sirepelor, / Vîntului, genunilor, / Asprei flori a 
lumilor 44 . Pasajele lirice ale corului creează momentele cele 
mai reuşite dînd o coloratură mai mult lirica dfccît dramatică 
unei piese de certa valoare ideatică şi frumuseţe poetică. 


e) IFIGENIA ŞI JERTFA CREATOARE 

Prelucrarea unui motiv mitic se face atît în funcţie de 
determinismul exterior, epoca căreia îi aparţine scriitorul 
cit şi cel interior, subiectiv, universul afectiv şi sensibilitatea 
sa creatoare. „Artistul împrumută din mediul social ideile, 
sentimentele, aspiraţiile unei epoci pe care le traduce apoi 
concret în opera de artă 44 , „în raport cu propriile lui date 
sufleteşti 44 . 1 


6 Dan Botta, Teme romantice , în Scrieri , voi. IV, p. 144. 

6 Dan Botta, Virtutea cuvintelor , voi. IV, p. 112—116. 

7 Ibidem. 

1 Mircea Mancaş, Condiţionarea psihologică a artei , Bucureşti, 
Ed. Casei Şcoalelor, 1940, p. 177. 

Astfel, motivul mitic al Ifigeniei a generat în timp capo¬ 
dopere purtînd semnătura lui Raeine, Goethe, Mircea Eliade. 

Conştient de faptul că spectatorilor vremii sale li s-ar 
fi părut „absurdă şi prea de necrezut 44 substituirea unei că¬ 
prioare Ifigeniei, în plus intrigat şi de faptul ca ar fi putut 
să moară o fiinţa atît de virtuoasă, Racine dă viaţă Eriphi- 
liei. Natură bipolară, prin vehemenţa pasiunii şi orgoliu, apar¬ 
ţine secolului al XVII-lea francez, iar prin ideea de destin 
şi concepţia fatalităţii universului antic. Se conciliază astfel 
drepturile acestui „bun simţ 44 al logicii carteziene cu cel al 
mitologiei. Eriphilie a fost, şi foarte exact, înţeleasă şi de 
Lucien Goldmann şi de Roland Barthes drept cel mai tragic 
personaj racinian şi, prin urmare, cel mai apropiat de mo¬ 
delul teatrului grec. Deposedată de nume, neam, glorie, iu¬ 
beşte fără speranţă pe ucigaşul familiei şi distrugătorul Les- 
bosului şi moare pentru dragostea ei. Achile nu mai are fe¬ 
rocitatea mitologică, grandoarea sălbatecă sau simplitatea pri¬ 
mitivă din îliada , ci este prototipul acelui „honnet homme 44 
sau „galant homme 44 caracteristic secolului. 

Pe Olimpianul de la Weimar, îndrăgostit de idealul clasic 
al lumii eline, cu sufletul „îmbătat de lumină 44 , în urma că¬ 
lătoriei în Italia, l-a atras un alt episod al Ifigeniei. Atmo¬ 
sfera de calm, seninătate, deplină unitate a individului cu 
natura, concepţia etică legată de ridicarea morală a omului 
stau la baza Elegiilor romane şi a oelei mai armonioase şi 
proporţionate din piesele sale Iphigenie auf Tauris. Din mitul 
eroinei euripidiene, aflată sub semnul destinului, Goethe rea¬ 
lizează o dramă izvorîtă din superioritatea fiinţei umane, a 
acelui suflet frumos „Schone seele 44 care îi este atît de pro¬ 
priu. Divinitatea devine însăşi sufletul omului, eroina se sal¬ 
vează prin singura armă pe care o posedă — „crenguţa gin¬ 
gaşa a rugăminţii 44 şi puterea de a rosti adevărul. Vicleşu¬ 
gului antic i se opune respingerea violenţei, încrederea în 
adevăr a unei făpturi modelate după complexa personalitate 
goetheană, născută parcă „pentru a servi de exemplu uni¬ 
versului 44 . 2 

Tăcută şi trista, îndurerată de sfîrşitul neamului ei, su¬ 
pusa preoteasă a zeiţei Arthemis refuză orice posibil dialog 


2 Goethe, Theâtre complet , Introduction par Andre Gide, Tra- 
duction de G. de Nerval, Biblioth&que de la Pleiade, 1958, p. XI. 

cu cei doi prizonieri pe care indiferenta îi trimite la moarte. 
Imposibilitatea comunicării, a înţelegerii şi a cunoaşterii, de¬ 
clanşează ironia tragică a schiţei dramatice într-un act Ifi- 
genia în Tauris 3 de Paul Everac. Malentendu-ul camusian 
creează o nouă ipostază tragică. Nu zeii hotărăsc destinul ci 
hazardul care face ca neştiutoarea Ifigenia să curme viaţa 
fratelui ei, în momentul cînd dobîndeşte libertatea şi fericită 
pleacă spre Hellada pentru a-1 găsi. Victimă a jocului nefast 
al întîmplării, dar şi a indiferenţei faţă de semeni şi soarta 
lor, Ifigenia vibrează de iubire pentru pămîntul ţării şi de 
afecţiune pentru Oreste, într-o patetică mărturisire : „Lasă-mă 
să alerg către Hellada să-l îmbrăţişez pe fratele meu şi pa- 
mîntul elen. Nu mă mai ţine aici lingă un altar pe care l-am 
urît fiindcă el e izvodul nefericirii mele. Să mă duc, să mai 
sărut o dată pietrele palatului nostru şi curtea în care mă 
jucam fiind corpil.“ 

Ifigenia lui Mircea Eliade 4 constituie cea mai interesantă 
piesă românească din categoria producţiilor dramatice inspi¬ 
rate din mitologia antică. Şi aceasta nu datorită calităţilor 
ei teatrale ca atare. Confruntată cu scena şi-a dovedit lacu¬ 
nele de construcţie, impunîndu-se însă prin efortul salutar 
al autorului de a altoi străvechea legendă pe un trunchi de 
gîndire şi simţire autohton. Este un imperativ pe care nu 
l-au înţeles atlţia scriitori care au îmbrăţişat tema mitică, 
în formule originale lipsite de originalitate, schimbînd doar 
acţiunea sau caracterele personajelor în date neesenţiale. Iar 
in absenţa harului tragic al marilor titani Eschil, Sofocle, 
Euripide, rezultatul a fost de cele mai multe ori un hibrid. 

Mircea Eliade intuieşte o modalitate posibilă de apropiere 
de tema mitică antică, treeînd-o prin două filtre : acela al spi¬ 
ritualităţii româneşti şi bineînţeles prin propria sensibilitate 
artistică, prin modul său individual de gîndire şi reflectare. 
Istoricul religiilor nu alege fortuit mitul jertfei Ifigenlei ca 
subiect al dramei sale. El porneşte de la o consonanţă între 
două mitologii, proprie dealtfel şi altor popoare, de la un uni- 


3 Paul Everac. Ifigenia în Tauris, schiţă tragică în 15 scene, 
in voi. Urme pe zăpadă , Ed. Eminescu, Bucureşti, 1971. 

4 Mircea Eliade, Ifigenia , piesă în trei acte — 5 tablouri, în 
Manuscriptum, nr. 1/1974. 

versal valabil,- in cazul tratării mitului jertfei, ideea sacrifi¬ 
ciului creator şi în acelaşi timp necesar, de neînlăturat. 

Ceea ce este propriu şi original se datorează nu atît rea¬ 
lizării în sine ci viziunii de ansamblu, care conferă operei o 
nouă dimensiune. Este, în acelaşi timp, şi o preluare mo¬ 
dernă a mitului pentru că eroii îşi depăşesc de fapt timpul şi 
modul de gîndire, faptele şi ţesătura mitică fiind’ supuse unor 
judecăţi severe care amintesc raţionalismul cartezian şi exis¬ 
tenţialismul secolului nostru. Eliade găseşte corespondenţe 
mitului antic cu două creaţii avînd la bază mituri autohtone 
— Mioriţa şi Meşterul Manole, iar calchierea de universuri 
spirituale pare să evidenţieze o origine comună, un nucleu 
universal. Şi de această dată filozoful şi hermeneutul mitu¬ 
rilor trece pe primul plan depăşindu-1 pe literat, pentru ea în 
Ifigenia ideea expusă mai sus apare enunţată demonstrativ, 
riseînd să ducă la o anumită uscăciune a limbajului şi, în ul¬ 
timă instanţă, la tezism. Să ne amintim de minunatele con¬ 
strucţii dramatice ale lui Camil Petrescu minate în bună mă¬ 
sură -de. obsesia cea mai dragă scriitorului : aceea de a de¬ 
monstra o ( idee cu o meticulozitate şi argumentaţie aproape 
ştiinţifică, polemizînd, îndeobşte, cu un punct de vedere 
străin. Din această sete de a arăta, Mircea Eliade o pune pe 
Ifigenia să rostească laitmotivul Mioriţei, identificarea uni¬ 
versurilor spirituale mergînd, după părerea noastră, prea de¬ 
parte. Căci limbajul şi structura poetică, sensibilitatea şi sem¬ 
nele ineifrate, simbolurile sînt entităţi proprii ale eposului 
fiecărui popor. Luceferii sînt făclii la nunta-moarte a cioba¬ 
nului mioritic, dar numai la a lui, iar foşnetul brazilor-nun- 
taşi nu are cum să se audă pe crestele stincoase ale Eladei. 
îndrăznim să afirmăm că în setea acestei demonstraţii Mir¬ 
cea EliadSe a luat spiritul dar şi litera. 

Fără a schimba prea mult intriga lui Eurîpide (acţiunea 
e simplificată : Oreste nu mai e prezent, relaţia Achile — Cli- 
temnestra este uşor modificată, apar doua noi personaje — 
Ulise, din necesitatea unei confruntări mai dramatice, şi 
Chrysis, confidenta Ifigeniei, un comentator şi sfătuitor de¬ 
licat, in genul corului antic), Ifigenia scriitorului român în¬ 
cearcă să prezinte mai acuzat sîmburele de adevăr al legen¬ 
dei. Astfel cucerirea Troiei, Canaanul rîvnit dfe greci, se im¬ 
pune de la primele scene ca adevăratul ţel al expediţiei, ră- 


74 



pirea prea frumoasei Elena şi spălarea onoarei soţului ultra¬ 
giat fiind doar pretextul războiului. In timp ee în tabăra că¬ 
peteniilor aburii parfumaţi ai minciunii mai dăinuie, în rîn- 
durile oştirii a pierit orice disimulare. Era desigur şi o nece¬ 
sitate de construcţie deoarece Ifigenia trebuia să se jertfească 
pentru binele obştei — sensul major al ideii sacrificiului la 
Mircea Eliade, sacrificiu pe care ea îl accepta numai după 
înţelegerea înaltului comandament moral pe care îl implică. 
Din păcate soldaţii — sclavii, pandant al corului din teatrul 
antic, portparleurii oamenilor de rînd, apar ca o masă amorfă, 
nediferenţiată (dorinţă exprimată manifest de autor), acţio- 
nînd numai minaţi de interese şi reacţii primare, o mostră 
a spiritului gregar : „Pe rug ! Pe rug ! tf , se vor ridica vocile 
neîndurătoare, „Ca să scăpăm noi“. 

Dintre personaje, Agamenxnon ni se pare figura cea mai 
realizată a piesei pentru că el participă implicit şi implicat 
la jertfă, aşa cum Manole, zidind-o pe Ana în baladă, se au- 
tozideşte. Zbuciumul şi tribulaţiile lui poartă pecetea auten¬ 
ticităţii şi a unui dramatism tulburător. Scena implorării zei¬ 
lor pentru dezlănţuirea forţelor naturii care să oprească co¬ 
rabia Ifigeniei de a se apropia de Aulis, asemănătoare celei 
din baladă, este o admirabilă confruntare a omului cu pro¬ 
priul destin. O meditaţie poetică de un tragism' sfîşietor, în¬ 
cheiată cu acel „CUI SA MĂ ROG“ — strigăt de neputinţă 
şi durere al unei singurătăţi care-şi realizează condiţia de 
naufragiat pe o insulă pustie : LUMEA. Dar ea implică şi o 
înţelegere pe plan superior — eliberarea de sub tutela unor 
divinităţi protectoare, cărora le soliciţi sprijin, îngenunchind 
într-o veşnică dependenţă de serv. In sfîrşit, acea sclipire în 
beznă, descifrarea sensului jertfei, clipa în care în sufletul 
îndurerat al tatălui umanitatea învinge individul şi el se îm¬ 
pacă cu sine şi cu soarta : „Cuvine-se să ne bucurăm cu toţii 
într-o asemenea zi !“ 

Iphigenia, personajul central al piesei, pare mai puţin iz¬ 
butit, cu toată strădania autorului de a-1 învălui într-o aură 
de mister. E mai mult un profil vag de intuiţii, pendulînd în¬ 
tre setea de viaţă şi moarte, între Eros şi Thanatos, două sen¬ 
timente care parcă se confundă pentru ea. îşi aşteaptă nunta 
ca „o desăvîrşire 4 *, dar o teamă cumplită pune stăpînire pe 
sufletul ei :„Dulee e să vezi lumina zilei î Frumos e să-ţi 


75 



împlineşti viaţa năseînd prunci... dar e atît de cumplit sa 
pleci eu mult înainte de vreme, să cobori în pămlnt, să te-n- 
ghită noaptea, să te-mbrăţişeze umbrele ! u Ip-higenia lui 
Eliade are de la început presentimentul sfîrşituhii. Şi chipul 
iubitului îi este cunoscut înainte de a-1 fi văzut : ca un zbu¬ 
rător i se arată în vis, cu ochii lui care „ard ca două văpăi 
nestinse^, cu fruntea luminată de un luceafăr, cu „mlini pa¬ 
lide şi paşi sprinteni de căprioară speriată u . 

în intenţia autorului, credem, Iphigenia a vrut să simbo¬ 
lizeze dragostea, o fiinţă plămădită din văluri ezoterice şi an¬ 
goase existenţiale. Desăvîrşirea prin iubire şi acceptarea con¬ 
ştientă a jertfei îi definesc portretul moral. „Nunta w ei este 
nu moartea, ci risipirea în sufletele şi visele oamenilor. Poate 
pentru a-i învăţa să fie mai buni. Măreţia jertfei pentru co¬ 
lectivitate îi conferă serenitatea tragică de la sfîrşitul piesei, 
serenitatea în faţa morţii a ostaşului dac şi a păstorului mio¬ 
ritic. De data aceasta Mircea Eliade a găsit cea mai fericită 
corespondenţă cu lumea spirituală a mitului românesc şi, în 
acelaşi timp, şi expresia cuvenită artistică. 

Finalul, de o solemnitate austeră, are gravitate şi gran¬ 
doare tragică. Peste frămîntarea eroilor se aşterne calmul 
marilor decizii. Cadrul cu virtuţi simbolice participă activ 
la acţiune. Devine semn. Vijelia, fundalul sonor al piesei, în¬ 
soţind zbuciumul protagoniştilor, se linişteşte, vîntul îşi stru¬ 
neşte dezlănţuirea şi adie peste împietrirea din suflete. 

Autorul a ambiţionat să dea mitului jertfei un sens mai 
atotcuprinzător decît Blaga în Meşterul Manole . Există o re¬ 
plică, care revine obsesiv ca un ecou al acestei temerităţi, în 
lamentaţia din final a Ifigeniei : „Şi nici nu voi fi zidită la- 
temelia unei măreţe clădiri, ca s-o însufleţesc şi să-i dau 
viaţă. (...) Sufletul meu nu va rămîne închis între zidurile unui 
palat, ca intr-un trup de piatră. Sufletul meu nu va face să 
dureze nici o clădire înălţată de mina omenească — pentru 
că nici trupul meu nu va zace jertfit la nici o temelie de pia¬ 
tră şi var (...). Priviţi! Mormîntul meu nu va fi pe pămînt. 
Sufletul Iphigeniei va face să izbîndească şi să dureze alt¬ 
ceva, cu mult mai preţios, din altă lume ! w Ceea ce a reuşit 
este, desigur, să apropie mitul de contemporaneitate şi mai 
ales să-l definească într-o arie mai largă de umanism social* 

Piesa evidenţiază un model posibil de abordare dintr-un 
unghi inedit a temelor mitice şi în acelaşi timp o încercare 
de a circumscrie valori literare şi de gîndire româneşti într-o 
permanenţă spirituală universală. 


2. MOTIVE BIBLICE IN TRANSPUNEREA DRAMATICĂ 
a) NOE ŞI 1DEEA REGENERĂRII LUMII 

Creştinismul a respins miturile antice considerîndîu-le fie- 
ţiuni fără valoare, născute din ignoranţă, le-a convertit în noi 
reprezentări sau le-a înlocuit cu propriile mituri. Dogmatica 
creştină, elaborată după redactarea evangheliilor (sec. II—III) 
şi sinodul die la Niceea, aşează în locul idolilor păgîni noii idoli. 
Orice religie, scrie Karl Marx, este creaţia omului : „OMUL 
CREEAZA RELIGIA nu religia îl creează pe am tt . 1 

Creştinismul preia numeroase mituri păgîne, zeii antici su¬ 
pravieţuiesc Evului Mediu sub altă haină şi alt aspect. Se con¬ 
stată similitudini între învierea lui Isus şi învierea zeilor ve¬ 
getaţiei Osiris, Tomuz-Marduk, Attis, Mithra, între taina îm¬ 
părtăşaniei prin sîngele Mîntuitorului şi purificarea prin tru¬ 
pul şi sîngele ţapului zoomorficat în zeul Dionysos. Sf. Gheor- 
ghe este aidoma egipteanului Horus care se luptă cu crocodilul 
şi-l răpune, Moise, Ilie sau Petru săvîrşesc minuni ca şi Mi¬ 
thra. Religia creştină continuă seria religiilor de mistere, fiind 
cea mai tînără dintre ele şi, ca atare, moştenitoarea lor legală. 2 3 
Ea îşi va constitui propriul Panteon — raiul ceresc şi iadul 
populat de sfinţi, îngeri şi demoni. 

Teatrul medieval, în formele sale consacrate — drama 
liturgică, miracole şi mistere, va trata cu totală libertate o 
mare diversitate de teme şi procedee : „Scolastică, mitologie, 
istorie romană, literatură profană şi sacră, Virgiliu şi Ha- 
bacuc“. 3 In tiparele tragediei antice sînt transpuse subiecte 


1 Marx-Engels, Despre religie, Ed. Politică, Ed. a Il-a, Bucu¬ 
reşti, 1960, p. 37. 

2 Paul Bălă, Octavian Cheţan, Mitul creştin , Ed. Enciclopedică 
Rom., Bucureşti, 1972, p. 108. 

3 Lucien Dubech, Histoire generale illustree du Theâtre , Tom. II, 
Lib. de France, Paris, p. 68. 

creştine — Fecioara Maria, din poemul dramatic bizantin 
Christos paschon (Christos suferind), îşi plînge durerea în 
versuri amintind de eroina lui Eschil, Attosa, sau de cea a 
lui Euripide, Hecuba. Mulţimea piaţetelor şi a catedralelor 
care asista la reprezentaţii era cucerită nu de calităţile literare 
ale acestor texte, în care nu putea fi vorba nici de construcţie 
dramatică, nici de psihologii sau caractere, ci de fastuozita- 
tea montării. Mansioanele franceze, pageanturile engleze, es¬ 
tradele germane constituiau cadrul unor spectacole extrem 
de bogate, cu maşinării complicate, cu decoruri şi costume viu 
colorate, cu o acţiune trepidantă care antrena, prin partici¬ 
pare, întreaga comunitate. Fenomen complex de cultură, tea¬ 
trul medieval a ilustrat cu mijloace proprii mentalităţi şi stări 
de spirit, a îmbrăţişat un larg caracter popular şi a turnat 
fonme de viaţă în tipare religioase. Cu o libertate totală faţă 
de regulile teatrului antic, s-a folosit de modelele acestuia, 
i-a preluat miturile, pe care le-a diseminat în vasta şi ine¬ 
gala sa creaţie insuflîndu-le noi semnificaţii din perspectiva 
creştină. 

De-a lungul secolelor teatrul şi literatura de inspiraţie 
mitică creştină şi-au avut apărători devotaţi, începînd cu ad¬ 
mirabilul Ierusalim eliberat al lui Tasso, tragediile sau po¬ 
vestirile epice ale lui Garnier, Montchrestien, du Bartas, apo¬ 
logiile teoretice ale lui Vauquelin de la Fresnaye sau de Saint- 
Sorlin Desmarets. După cearta de două secole a „anticilor 44 
cu „modernii 44 , Geniul creştinismului de Chateaubriand va 
certifica superioritatea religiei creştine, prin subiectele ei mai 
adecvate artei şi prin morala proprie creării unui val de pa¬ 
siune, necunoscute anticilor. Iliadei îi e opusă Biblia, izvor 
infinit mai bogat decît tradiţia greco-Latină, prin simplitate, 
vechime, imagini poetice. 4 în termeni aproape identici va 
pune problema şi Ion Pillat atunci cînd considera că motivele 
cele mai tragice ale antichităţii sau epocii modeme, Oedip, Ifi- 
genia, Fedra, Faust, Hamlet .pălesc pe lingă cel al lui Isus — 
„transcendent şi totuşi atît de apropiat de noi 44 . 5 6 

Biblia îi apărea lui Goethe ca „o carte veşnic vie, activă 44 , 
de o candoare inimitabilă prin naivitatea şi poezia simboiu- 


4 Philippe van Tieghen, Marile doctrine literare în Franţa, Ed. 

Univers, Buc., 1972, p. 183. 

6 Ion Pillat, Tradiţie şi literatură. Casa Şcoaleîor, 1943, p. 291. 

rilor sale. O carte care trebuie receptată nu dogmatic şi fan¬ 
tezist, ci prin prisma FUNDAMENTELOR EI UMANE, renun- 
ţîndu-se la practicile mistificatoare şi la sistemele de preju¬ 
decăţi. în acest sens Engels aşeza Biblia alături de cărţile 
populare germane, care-1 ajutau pe ţăran sau meseriaş „să-şi 
limpezească simţul moral, să-l facă conştient de puterea, de 
dreptul, de libertatea sa, să-i trezească curajul şi patriotismul 14 . 
„Prin traducerea Bibliei, Luther a pus în mina mişcării ple¬ 
bee o armă puternică {...). Ţăranii întrebuinţaseră această 
armă în toate direcţiile : împotriva principilor, a nobilimii, 
a popilor. 44 6 

Dacă Iliada şi Odiseea sînt axate pe valori estetice, Ve¬ 
chiul şi Noul Testament conţin în schimb universuri eticon- 
centriee. Hegel a intuit cu profunzime această deosebire 
atunci cînd făcea distincţia între „religia frumuseţii 44 (eline) 
şi „religia sublimităţii 44 (iudaice). Receptarea .poetică a Bi¬ 
bliei urmăreşte, subliniază Ion Ianoşi, extragerea unor învă¬ 
ţăminte filozofico-morale care sînt ale vieţii înfăţişate, ale 
unui om pămîntean pe care l-au pus la grea încercare îndo¬ 
ieli şi eşecuri, suferinţă şi moarte, războaie şi exterminări. 7 
Povestirile ei înţelepte, privite în lumina semnificaţiilor eti- 
co-morale, ca metafore despre om şi condiţia umană, consti¬ 
tuie unul din importantele momente ale culturii universale 
cu o bogată iradiere artistică. De la Rousseau, Chateaubriand 
şi Vigny, de la Palestrina, Baeh, Mozart şi Hăndei, arta mo¬ 
dernă s-a pătruns de imensa bogăţie în aspecte şi nuanţe, a 
miturilor creştine „privite în adînca lor semnificaţie umană 44 . 8 

Nici literaturii noastre dramatice nu i-au fost străine mi¬ 
turile biblice pe care, în cele mai reprezentative creaţii, le-a 
preluat intr-o modalitate proprie autohtonizîndu-le şi aetu- 
alizîndu-le. Exemplul îl oferea arta populară a meşterilor ico¬ 
nari, elementele de viaţă încorporate conferind o nouă dimen¬ 
siune umană şi emoţională. Sfîntul Ilie se înalţă la cer într-o 
căruţă tipic ţărănească. în primplanul unei icoane apare 
Adam arînd, în alta Eva toarce. Un păstor cu cuşmă cîntă din 
fluier, la naşterea lui Isus, alţii poartă şube miţoase şi glugi 


u F. Engels, Războiul ţărănesc german , în Marx-Engels, Despre 
religie , Ed. Politică, Bucureşti, 1960, p. 100. 

7 Ion* Ianoşi, Religie , mit , artă , Viaţa românească , 11, 1973. 

8 Mireea Mancaş, Opinii estetice şi literare , Casa Şcoalelor, 1945, 
p. 50. 

specifice Ţării Făgăraşului. Maria are la gît o salbă de gal¬ 
beni, Sfîntul Toader împrumută chipul lui Mihai Viteazul. 
Motivele florale se revarsă într -0 paletă cromatică impresio¬ 
nantă amintind scoarţele olteneşti, vasele de lut sau stîlpii 
caselor şi -porţilor maramureşene şi gorjene. Creştinismul nos¬ 
tru a fost nu atît o teologie creştină, ci o morală creştină, 
o etică despre bine şi rău, drept şi nedrept, despre adevăr şi 
neadevăr, despre omenie — legea noastră strămoşească. în¬ 
ţelese doar în această lumină, a valorilor etern umane, ne va 
interesa şi transsubstanţierea poetică a cîtorva mituri biblice 
în dramaturgia românească. 

Motivul biblic cu cea mai largă răspîndire pe toate me¬ 
ridianele lumii este cel al diluviului. Potopul, fenomen loca¬ 
lizat cu 13—11 milenii în urmă, s-a reflectat, aproape fără 
excepţie în toate miturile, schema lui fiind în esenţă aceeaşi : 
nemulţumirea zeilor provocată de purtarea oamenilor şi ho- 
tărîrea de a-i distruge, prin foc, apă, zăpadă, pentru a crea, 
prin selecţie, o altă umanitate mai bună. Mitul capătă o sem¬ 
nificaţie morală, de regenerare a lumii, potopul reprezentînd 
sfîrşit de ciclu, dar şi începutul unei ere noi. Cu finalitate 
identică acţionează focul în mitologia egipteană, zăpezile ier¬ 
nii Fimbul în cea scandinavă, apa pluvială în Biblie, apa clo¬ 
cotită în Coran , smoala lichefiată în Popol Vuh (Cartea po¬ 
porului la populaţia maya), fulgerele în mitologia chineză. 9 10 Fie 
că eroul se cheamă Uta-Napistim în Epopeea lui Ghilgameş r 
Mann în legendele Asiei minore, Cox-cox la vechii mexicani, 
Deukalion în mitologia elină sau biblicul Noe în Geneză, el 
este întotdeauna alesul, cel care prin virtuţile lui morale este 
prevenit de zei pentru a-şi construi arca salvatoare. „Doar 
Noah a aflat bunăvoinţa în ochii lui Yahweh.“ „Intră cu toţi 
cei din casa ta în arcă, pentru că numai pe tine te-am văzut 
drept înaintea mea, în vîrsta aceasta. u 

Ne aflăm „în faţa unui motiv central 4410 , care a devenit 
motiv poetic al marilor epopei indiene Mahabharata , al le¬ 
gendei greceşti despre Deukalion şi Pirrha, al Eddei irlan¬ 
deze, al Genezei. De fiecare dată mitul a fost integrat unei 


9 Victor Kernbach, Miturile esenţiale , Ed. Ştiinţifică şi enciclo¬ 
pedică, Buc., 1978, p. 297. 

10 Ion Biberi, Poezia , mod de existenţă , EPL, 1968. p. 99. 

concepţii eticoreligioase, proprie fiecărui popor, politeistă la 
sumerieni, dualistă la perşi, monoteistă la evrei. In mitolo¬ 
gia poporului român potopului i se asociază, conform prin¬ 
cipiului maniheic, atît figura lui Dumnezeu cit şi cea a dra¬ 
cului. Erezia, de origine bogumilică, este o moştenire din mi¬ 
tologia iraniană, asimilată de creştinism. Tonului grav din 
Biblie îi ia locul, în legendele noastre, umorul sfătos, popu¬ 
lar : dracul se salvează de apele potopului, ajutat de Raveca* 
care sfătuită de el nu se urcă pe corabie decît după ce Noe, 
văzînd cît este de încăpăţînată, îi zice cu năduf „hai, drace, 
şi suie-te odată !* 11 

în aceeaşi manieră tratează şi Lucian Blaga mitul poto¬ 
pului în piesa Arca lui Noe . 12 Subiectul pe care i-1 oferea 
legenda din Povestea lumii de demult a lui Tudor Pamfile 
i s-a părut un excelent pretext -pentru a realiza un „mister* 
teatral, cu condiţia îmbogăţirii lui : „Legenda, ca un arbore, 
trebuie să-şi alcătuiască o coroană mare şi deasă, care să mi¬ 
roasă a frunză verde*. 13 Acţiunea şi-o plasează într-un sat 
mitic,, căruia i-a dat, după propria-i expresie, o aureolă „cum 
poate niciodată n-am făcut-o şi nu o voi mai face*. 14 Este un 
sat de munte etern şi arhaic, „situat în preistorie*, pulsînd 
în ritmuri ancestrale. Satul se integrează în destinul cosmic, 
omul trăieşte în supremă intimitate cu totul iar faptele şi 
întîmplările lui se prelungesc „într-o imaginaţie mitică per¬ 
manent disponibilă*. Avem de-a face nu cu satul real, ci cu 
cel imaginar, atemporal, sustras determinărilor social-isto- 
rice, cu SATUL IDEE. Satul idee se consideră „centrul lu¬ 
mii* 15 şi în numele acestui cosmocentrism toate întîmplă¬ 
rile sale sînt şi ale lumii şi invers. In acest sens Noe devine 
însuşi simbolul omenirii. „Mărturiseşte păcatele casei, bădiţă 
Noe, îl sfătuieşte Moşul, c-atunei mărturiseşti păcatele satu- 


11 Marcel Olinescu, Mitologie româneasca , Casa Şcoalelor, 1944, 
p. 157. 

12 Lucian Blaga, Arca lui Noe , piesă în patru acte, Ed. Dacia 
Traiană, Sibiu, 1944. 

13 Lucian Blaga, Arca lui Noe , fragment de jurnal, Gazeta lite¬ 
rară, , 6 iulie 1967. 

11 Luuan Blaga, Scrisoare către M . Livadă , în Corespondenţa lui 
L. Blaga , Rec. de istorie teorie literară 1, 1969. 

30 Lucian Blaga, Elogiul satului românesc , în Isvoade, Ed. Mi¬ 
nerea, Buc.. 1972, p. 39—40. 



lui ! Mărturiseşte toate păcatele satului, c-atunci mărturiseşti 
păcatele pământului. 44 

Noe, alesul, e un morar de treabă, muncitor şi cinstit, cu 
suflet curat ca de copil, de o candoare şi naivitate rară. 
Lui i-s -dragi toate vieţuitoarele — şi şoarecii, şi liliecii, pe 
care-i îngăduie să se hrănească din făina morii. Şi lui i se 
arată Moşul. Ca în mitologia populară, Dumnezeu apare sub 
înfăţişarea unui ţăran .„foarte bătrîn 44 , cu opinci roase şi pe¬ 
ticite, cu cioareci de lînă şi „cu pieptar înflorit bătrîneşte 44 . 
Moşul soseşte însoţit de „un măgăruş alb, cu desagă în spi¬ 
nare 44 şi i se adresează ţărăneşte „Sănătate, bădiţa, Noe 44 î 
Replicile lui învăluie personajul într-o taină care se lasă cu 
încetul descoperită. Moşul vine „de-aici şi de mai departe 44 , 
zilele nimeni nu i le-a numărat, „nimic nu îi e ascuns 44 , „aude 
şi frunzele codrului, cîte se mişcă spre miază-noapte şi spre 
miază-zi 44 . Venirea Lui e determinată de starea apocaliptică, 
de sfîrşit de lume, de „coadă a veacului 44 în care lucrurile şi-au 
ieşit din matcă : „Muierile trăiesc cu ăla, vacile alăptează 
şerpi, se dărîmă vetrele, se-nveninează fîntînile, fiii biciuiesc 
mormintele mumelor 44 . „Copiii sînt ucişi în pîntece 44 , „oa¬ 
menii se omoară la răscruce 44 . Prin apelul la magie, Blaga 
sporeşte misterul şi realizează o atmosferă de coşmar, Simion 
bici-ueşte nuormîntul „pînă cînd se aude un geamăt surd din 
pămînt 44 . Magice sînt şi furcile cu care copiii vor să-l înţepe 
pe Necuratul şi mai ales toaca — simbolul aşezării liturgice 
a universului, în concepţia creştină. Prin ea Dumnezeu ţine 
rînduiala vieţii : „Toaca e cale rostită în paşi şi menire pre¬ 
făcută în cîntec. Ea nu îngăduie împotrivire şi nici răzmeriţă 
deşartă 44 . 

Miracolul descoperirii adevăratei identităţi a Moşului are 
la bază o credinţă folclorică — cea a pămîntului străveziu, 
pe care filozoful Blaga o interpretează „sofianie 44 —, pămîn- 
tul odinioară translucid a fost întunecat de către Dumnezeu 
ca să nu se vadă trupul lui Abel ucis de Cain. Puritatea Mo¬ 
şului are darul de a da pămîntului pe care calcă calitatea ini¬ 
ţială, credinţa folclorică înţeleasă filozofic îşi păstrează intactă 
valoarea poetică. 16 „Se făcuse pămîntul străveziu, limepde 


lft I. Oprişan, Lucian Blaga şi transsubstanţierea estetică a cul¬ 
turii populare , în voi. Izvoare folclorice si creaţie originală , Ed. Acad. 
R. S. R., Buc., 1970. 

ca apa de munte, unde sta — iar cînd Moşul a ieşit din moară* 
deveni la fel şi drumul, că zăream în adine î Se făcuse lu¬ 
mina străvezie, sub opincile sale ! w îi mărturiseşte Noe Anei. 
Moşul, odată descoperit, Noe primeşte să ia pe umerii lui 
sarcina de a salva „sămînţa vieţii 44 , nu înainte de a cere milă 
pentru neamul lui. Şi Moşul e gata să ierte. El este prezen¬ 
tat nu intransigent şi intolerant ca în Biblie, ci uman şi în¬ 
ţelegător, ca în concepţia populară, dispus chiar să renunţe, 
dacă Noe va găsi în toată lumea şapte oameni cumsecade, 
ba, ca un negustor de treabă, lasă la şase, la cinci, la trei. 
Dar lucrul e greu şi atunci Noe purcede să construiască Arca 
„zămislire nouă în pîntecele lumii 44 . Şi Nefîrtate seamănă cu 
un ţăran „cam de vîrsta lui Noe 44 , deci mult mai tînăr decît 
Moşul, mai activ, de aceea relele sînt mult mai numeroase 
decît cele bune, şi împărăţia lumii devine tot mai mult îm¬ 
părăţia Celui fără pereche. Lui Nefîrtate i-a căzut cu drag 
portul împestriţat şi mai ales catrinţele îneît „stă ascuns în 
muierişte ca ursul în zmeuret 44 . Scena întîlnirii cu Moşul e 
aidoma aceleia dintre doi ţărani sfătoşi dar şi iscoditori, Mo¬ 
şul obosit şi cu o durere surdă, reumatică, nici nu-i de mi¬ 
rare, doar sîntern în ajunul unei ploi „cum n-a mai fost 44 , 
pare că-1 recunoaşte pe Nefîrtate doar atunci cînd acesta i 
se adresează direct cu „Fîrtate-Moşule 44 . Discuţia molcomă şi 
firească musteşte însă de gînduri şi întrebări nemărturisite. 
Asemenea mitologiei populare, în piesa lui Blaga, Dumnezeu 
şi dracul conlucrează la facerea lumii. Nefîrtate e „umbra 
Moşului 44 şi îl secondează atît în procesul Genezei cit şi în 
actul „regenerării 44 : „Nu ţi se pare, fîrtate-Moşule, că fiinţele 
despărţite în două, în bărbat şi în femeie, au ieşit dintr-un 
gînd greşit chiar de la început ? Pentru lumea nouă, la a 
cărei zidire purcezi, ar fi poate cu cale să îndrepţi neajunsul 
şi să mai pui la încercare şi alte izvoade 44 . Se resimte în 
această „ispită schismatică 44 a lui Fîrtate-Nefîrtate un ecou 
al dualismului bogumilic, preluat în eresuri, într-o modalitate 
care se abate de la doctrina bisericească. 

Blaga atribuie personajelor sale semnificaţii neîntîlnite 
în folclor : Dumnezeu, întruchipare a forţelor vieţii, este stă- 
pinul „fabricii de leagăne 44 , Diavolul, forţă a morţii, este cel 
al „fabricii de sicrie 44 . Noe şi Ana reeditează într-un anumit 
fel povestea lui Adam şi a Evei : „Un veleat ia sfîrşit, altul 
începe. Sîntern aleşi, tu şi eu, şi cei doi ai noştri, să fim înee- 

putui unui neam omenesc! Ca Adam şi Eva !“. Ţăran de 
munte cinstit, pentru care munca este ţelul suprem al vieţii, 
Noe are o trăsătură fundamentală — omenia. Şi Moşul, şi 
Ana, şi Nefirtate văd în el puritatea şi candoarea unui copil 
mare şi drept. Lui îi este dată cunoaşterea divinităţii, o cu¬ 
noaştere liniştitoare şi calmă. Marele Anonim nu-i mai opune 
„censura transcendentă 44 , ca neliniştitului Manole. Dealtfel şi 
Manole şi Noe trec prin aceeaşi dramă a cunoaşterii şi a 
creaţiei, o cunoaştere paradisiacă la Noe, o cunoaştere luci- 
ferică la Manole. Noe construieşte arca, sămînţă a vieţii noi, 
Manole înalţă biserica, dar pe cînd suflul divin cuprinde su¬ 
fletul lui Noe, cel al lui Manole râmîne prins în neliniştea şi 
frămîntările artistului de geniu. Ana este o Evă înainte de 
păcat, dar şi o Evă gafta să guste din fructul oprit numai pen¬ 
tru a-şi apăra „raiul 44 ei casnic, liniştea familiei şi rosturile 
fireşti ale vieţii. „Copiii îi sînt mai aproape decît cerul 44 şi 
fugara trecere a Moşului, care i-a scos bărbatul din cumpăna 
•obişnuită a faptelor, o miră : „Ce s-a întîmplat cu tine, Noe ? 
te-au scuipat, cînd erai copil, spaimele de la răscruce, de-ai 
rămas cu mintea-n muguri ? Sau te-a deochiat pădurea as¬ 
tăzi de dimineaţă, cînd ai măsurat din ochi puterea stejari¬ 
lor ? tt Năduful îi umple sufletul fiindcă Noe s-a însurat cu 
tăinuirea, s-a făcut gureş ca miezul nopţii şi i „s-a adunat 
sufletul ca unui arici 44 . Şi tocmai atunci apare Nefirtate. Pe 
măsură ce Noe se afundă în lucrul lui, Ana se apropie de 
Nefirtate, dintr-o inconştientă pornire a -păcatului, dar mai 
ales din dorinţa de a afla nedezlegata taină a Moşului. Cînd 
el se pierde în vorbele în doi peri ale femeii ea îl repede 
hotărît : „Să nu-mi atingi trupul, c-atingi lumină, Nefirtate ! 44 . 
Femeie cu trupul cald ca făina proaspăt măcinată, dorindu-se 
neştirbită în frumuseţea ei, mamă iubitoare şi gospodină pri¬ 
ceputa, Ana nu înţelege „sminteala 44 lui Noe. îl roagă, îl 
ceartă, îl ademeneşte, îl judecă cu vorbele satului : „Hai-Hui- 
Nebunul, cu corabia pe munte 44 . Cînd trebuie să se despartă 
de bunurile adunate cu grijă, în anii ei de dragoste şi feri¬ 
cire, îşi boceşte destinul nemilos : 

Dusu-s-au dus 
pe vînt în sus 
tot ce-am avut, 
rosturi şi lut 



fum s-au făcut. 

Omul în arcă 
sămînţă încarcă, 
sămînţa lumii 
si jalea mumei. 

Gînd rău 1-a-ncins 
vatra s-a stins. 

In final cântecul de toacă aduce lumină şi pace în sufletul eî 
tulburat. „Sălbăticiune nedomolită 44 , cum o numeşte Noe, Ana 
este feminitatea şi demonicul laolaltă, teluricul şi celestul 
într-un amestec de mare umanitate. 

Piesa, civ excepţia scenei judecăţii (actul III), nejustifi¬ 
cat de lungă, are o structură armonioasă, cu o acţiune di¬ 
namică şi gradată. După propria-i mărturisire Blaga a con¬ 
ceput-o „ca un joc de nuanţe, realizat cu mijloace simple, 
primare, dar în acelaşi timp cu suprem rafinament, atît ca 
închipuire cit şi ca expresie 44 . Inedit este tocmai modul în 
care reuşeşte să atribuie unor fapte obişnuite, diurne, o aură 
magică şi fantastică şi, în egală măsură, să menţină miracu¬ 
losul în limitele realului. Totul devine posibil printr-o cuce¬ 
ritoare notă de umor, de ironie ţărănească şi mai ales prin 
intermediul cuvintelor care păstrindu-şi esenţa poetică tră¬ 
dează ceea ce L. Blaga numea „sarcina mitică 4417 , — capaci¬ 
tatea de a concretiza ele însele sau prin metafore revelatorii, 
revelaţii ale transcendentului. Poetul Blaga devine, aşa cum 
sublinia eseistul Blaga, nu atît un „MÎNUITOR 44 cî-t un „MlN- 
TUITOR 44 al cuvintelor, el scoate cuvintele din starea lor na¬ 
turală şi le aduce „în stare de graţie 44 (Discobolul). Cuvîntul 
capătă sarcină transfigurativă, devine mesaj transsemnifiea- 
tiv. Limba, preciza Leo Spitzer, „cugetă înainte de toate mi¬ 
tologic 44 . Cuvintele la Blaga au înainte de orice o „sarcină 
mitică 44 . Este elementul fundamental care face din Arca lEi 
Noe una din cele mai autentice piese ţărăneşti ale literaturii 
noastre, o piesă în care limba îşi păstrează „prospeţimea din¬ 
ţii 44 , „musturile originare, limpezi şi totuşi grele de taină 44 . 18 


17 Lucian Blaga, Geneza metaforei şi sensul culturii , în Trilogia 
culturii , 1969, p. 300. 

18 I. Negoiţescu, Lucian Blaga, „Arca lui Noe “, in Scriitori mo¬ 
derni , EPL, 1966, p. 257. 

Fără a ţine seama de determinări spaţiale sau temporale, 
Ion D. Sîrbu 19 transformă arca biblicului Noe intr-o navă 
modernă, „amestec de transatlantic şi distrugător 44 , care rătă¬ 
ceşte pe un ocean nesfîrşit, lansînd disperate S.O.S.-uri în 
necuprinsul nopţii. Porumbelul cu ramura de măslin nu se 
mai iveşte, iar muntele Ararat pare o iluzorie speranţă. Sin¬ 
gurii locuitori ai navei şi poate ai lumii, Noe şi Noah, îm¬ 
preună cu fiii lor, au menirea de a păstra sîmfourele vieţii. 
Pe această simbolică navă care înseamnă în fond existenţa 
are loc o încleştată confruntare a antinomiilor. Mesajul pie¬ 
sei se desprinde cu convingere : omenirea se află într-un imi¬ 
nent pericol dacă forţele agresive, distrugătoare nu sînt oprite 
la timp. Sem, stăpînul absolut al vieţii, cel care domină prin 
puterea biciului şi Ham, creatorul marilor descoperiri lipsite 
însă de iubire şi armonie, sînt gata să-şi dispute proprietatea 
asupra arcei, deci asupra lumii, prin orice mijloace. Arca însă, 
aşa cum afirmă Noe, „e a nimănui şi a tuturor 44 . Dreptul la 
viaţă şi fericire îl apără mai ales Ara, personajul cel mai 
izbutit din piesă. Asemenea naturii care renaşte veşnic „e 
frunza, e floarea, e rodul 44 , e principiul germinator al vieţii. 
Ca şi Dumnezeu, face şi reface lumea. Datorită ei ziua e cîn- 
tec, casa rai, vatra altar. Ara ţine în miini amfora vieţii, am¬ 
fora durerii şi dragostei. Şi dintre cei trei fii ai lui Noe îl 
alege pe Jafet, însingurat şi abulic, dar cinstit şi drept, des- 
chizînd astfel zorii speranţei şi încrederii. Parabola lui I. D. 
Sîrbu este un metaforic colocviu despre viaţă-moarte, iubire- 
ură, clipă-eternitate, deznădejde-speranţă. Ideile dense se des¬ 
prind din confruntarea personajelor, poate prea schematice, 
dar cu forţă de penetraţie. Replicile vii şi tensionate au vi¬ 
goare şi suflu poetic : 

„A r a : Ce miros au braţele acestea ? 

Jafet: De cremene arsă de soare. 

Ara: Cum sînt buzele mele, iubitule ? 

Jafet: Fragi de pădure. 

Ara: Şi părul ? 

Jafet: Frunze de tei, toamna* 44 

19 Ion D. Sîrbu. Arca bunei speranţe, dramă în 3 acte, în voi. 
Teatru , Ed. Scrisul românesc, Craiova, 1976. 

„Nici nu se zvîntase bine primul potop, fundul mărilor 
şi oceanelor încă mai aburea oglinzile, cînd dracul de data 
aceasta se hotărî să dezlănţuie al doilea potop ; în primul 
rind, ca un pandant la celălalt, şi apoi că lumea prea se sfin¬ 
ţise... Poate că aşa va relata cazul viitoarea Biblie 44 — gîn- 
deşte eroina piesei lui Marin Sorescu — Matca . 20 

Situaţia limită în care se află locuitorii unui sat aco¬ 
perit de ape, în zilele tragice ale inundaţiei, reeditează în 
spirit contemporan mitul cunoscut. Este un sat românesc de 
azi, cu oameni care „sfinţesc 14 prin munca lor locul, dar scos 
din îndeletnicirile lui fireşti prin ruperea zăgazurilor cerului 
şi aruncat parcă în atemporalitate. Eroina, Irina, „pare sin¬ 
gura femeie din lume 44 , „ori ultima femeie însărcinată pe 
umerii căreia apasă grija imensă pentru continuitate 44 . Ea 
simbolizează „Matca 44 , „matricea 44 generatoare, mama care 
naşte şi perpetuează viaţa şi în condiţii catastrofice. Şi 
această „misiune 44 a ei, această sarcină a ei o îndeplineşte cu 
rară îndârjire. Moşul, tatăl Irinei, ca şi ciobanul mioritic îşi 
aşteaptă în linişte moartea — moartea e bună ca naşterea 
uşoară, e ca o nuntă pentru care se găteşte cu haine fru¬ 
moase şi-şi face din timp locuinţa, un sicriu din lemn tare 
de stejar. Scena aminteşte de Mioriţa lui Valeriu Anania. 
Moartea este un fenomen firesc, ca şi naşterea nepotului pe 
care-1 doreşte cu nerăbdare, să nu rămână casa pustie şi nea¬ 
mul fără unmaşi. Tragismul provine nu atît din actul morţii, 
ci din faptul că natura dezlănţuită stînjeneşte desfăşurarea 
obiceiurilor primordiale. 21 Moşul moare cu regretul de a 
nu-şi fi luat rămas bun de la cei dragi şi cu grija că s-ar 
putea să nu vină bătrînii la priveghi. Piesa este construită 
pe cele două acte majore ale existenţei — naşterea şi moar¬ 
tea — aflate într-un inextricabil raport dialectic. „Niciodată 
n-o să -putem rupe viaţa de moarte 44 spune Irina. Ca în tra¬ 
diţia populară, ursitoarele vin să menească celui nou născut, 
dar în acelaşi tâmp să privegheze pe cel plecat, într-o ciudată 
contopire a datinilor şi ritualurilor. întreaga atmosferă amin¬ 
teşte de cea de apocalips a potopului biblic. Lumea e cuprinsă 
de ape şi ploaia e fără sfîrşit. Eroii par ultimii locuitori ai 
pămîntului, adăpostiţi în singura casă care a mai supravie- 


20 Marin Sorescu, Matca , piesă în 6 tablouri. Teatrul , nr. 9, 1973; 
71 Valentin Silvestru, România literară , 31 oct. 1974. 

tuit, o adevărată arcă a lui Noe, biată jucărie în vîrtejul 
apelor. Catargul ei este un copac în care un om-euc cintă 
deznădăjduit, scrutînd ca şi porumbelul biblic zaiea în des¬ 
coperirea unui nou Ararat. Structura versului are parfumul 
şi savoarea versetelor biblice. 

Dar spre deosebire de Biblie potopul nu mai e un act de 
sancţiune la adresa umanităţii degradate şi, ca atare, nici sal¬ 
varea nu mai e aşteptată din afară, ci se află în om, în pu¬ 
terea şi capacitatea lui de a înfrunta curajos stihiile dezlăn¬ 
ţuite ale naturii. De la început ironia ţărănească învăluie un 
fapt care în esenţă e tragic. O femeie cu burta la gură şi cu 
dinţi frumoşi rîde de potop : „Ce contează că a-nceput poto¬ 
pul... toată lumea e la rîu... la dig... Am pus şi eu o cără¬ 
midă..^ Se realizează o adevărată solidaritate a omului cu 
natura, natura dezlănţuită distruge dar tot ea protejează. 
Irina are convingerea că nimic nu o poate atinge atîta timp 
cit îi revine o datorie de împlinit : „Există o solidaritate a 
lucrurilor începute care trebuie duse pînă la capăt 44 . Femeia 
mai ştie că şi din această încercare oamenii vor supravieţui, 
aşa cum au supravieţuit în zbuciumata lor existenţă de secole. 

Tragedia ontologică Matca se înscrie ca un dens şi dra¬ 
matic poem filozofic despre rostul actelor fundamentale ale 
omului — viaţa şi moartea, privite prin prisma înţelepciunii, 
umorului şi optimismului pqpular. Laitmotivul este speranţa, 
încrederea în triumful omului biruitor. In pofida jertfei su¬ 
preme, mâinile mamei, într-o încleştare disperată, ţin copilul 
deasupra apelor şi atunci cînd fiinţa ei a trecut în nefiinţă. 
Şi el respiră, respiră. 

Miracolul l-a înfăptuit Omul şi numai el. 22 


b) CAIN ŞI ABEL SAU JOCUL ANTINOMIILOR 

Sub jocul antinomiilor, al încleştării dramatice între 
bine şi rău, între viaţă şi moarte al fiilor lui Adam — Cain 
şi Abel, Horia Lovinescu intuieşte filonul unor dezbateri fi- 


22 Şi în reportajul dramatic Diluviul (spectacol document, A.T.M. 
nr. 165 / 1971) de Vasile Nicorovici, evenimentele din primăvara anu¬ 
lui 1970 reeditează prin intensitate tragică şi dimensiune cosmică 
proporţiile unui adevărat cataclism. 

lozofice de acuta contemporaneitate. Jocul vieţii şi al morţii 
în deşertul de cenuşă 1 se înscrie ca o profundă meditaţie 
despre destinul omului contemporan, însingurat, angoasat în 
propria sa existenţă, în condiţiile iminentului pericol atomic. 
Pe dramaturg nu-l interesează, ca pe scriitorii luminilor, Me- 
tastasio şi Alfieri, sau romanticul Byron, revolta damnatului 
Cain şi nici avatarurile cunoaşterii, ci condiţia păstrării dem¬ 
nităţii şi nobleţii umane. Ca în orice piesă de tip remake sem- 
nifieantul mitului urinează linia cunoscută, în timp ce sem¬ 
nificatul reverberează noi înţelesuri, aici izvorîte din perspec¬ 
tiva raţionalismului lucid şi ateu. Divinitatea a dispărut. Ome¬ 
nirea este victima nu a păcatului originar, ci a jocului absurd 
cu puterea, a folosirii antiumane a marilor descoperiri. Cata¬ 
clismul atomic a distrus lumea, a transformat-o intr-un imens 
deşert de cenuşă. De la acest moment maxim începe acţiu¬ 
nea piesei, personajele aflate într-o situaţie limită se con¬ 
fruntă intr-un dialog ardent al ideilor. Tatăl, Cain, Abel şi 
Ana, cei patru supravieţuitori, sînt răspunzători de soarta 
umanităţii. In funcţie de actede lor viaţa îşi poate încheia ci¬ 
clul definitiv sau îl poate continua nestînjenit. Asupra fie¬ 
căruia se întinde, pe rînd, aripa vieţii şi a morţii. Tatăl, per¬ 
sonaj cu nume generic, amestec ciudat de forţă telurică, bru¬ 
tală, de monstruos şi ridicol, de neputinţă şi laşitate, trăieşte 
cu nostalgia Paradisului pierdut. Aici dramaturgul realizează 
o izbutită suprapunere a planurilor : paradisul poate însemna, 
din prisma realităţii imediate, liniştea unei zile însorite, cu 
pîinea aburind pe masă şi zîmbetul copiilor; din perspectiva 
mitului — acel Eden pierdut pentru totdeauna. Grotesc şi 
hilar, lăudăros şi cinic, Tatăl cunoaşte un unic moment su¬ 
blim —* purificarea prin reînvierea universului copilăriei. De 
hi acest prag, cînd se regăseşte ca om, nu mai poate trăi în 
minciună. Dar nu are nici tăria să înfrunte adevărul şi se 
sinucide. Cain şi Abel se află şi e£ la un prag maxim al exis¬ 
tenţei, dincolo de care fiecare trăieşte o altă realitate. Cain 
—. infernul pe care l-a pipăit cu sufletul, infernul întruchi¬ 
pând „o plictiseală cosmică, infinită şi eternă“, o imensa 
spaimă şi singurătate. Drumul care l^a dus spre acest infern 


1 Horia Lovinescu, Jocul vieţii şi al morţii în deşertul de ce¬ 
nuşă , piesă în două părţi, în voi. Şi eu am fost în Arcadia , Teatru , 
Ed. Cartea Românească, 1971. 

e semănat cu sadism, ferocitate, crimă. Abel trăieşte intr-o^ 
lume paradisiacă a blîndeţii, bunătăţii, inocenţei. Este însă 
o lume iluzorie, sterilă şi ineficace atîta timp cît nu foloseşte 
nimănui. Intre ei se află Ana. Ea nu poate alege. Este aleasă 
sau respinsă de vitalismul «primar al lui Cain sau de idealis¬ 
mul inoperant al lui Abel. în final ea singură supravieţuieşte 
şi trecînd prin purgatoriul cunoaşterii, plătind cu .preţul ino¬ 
cenţei, continuă viaţa iar prin fiinţa ce o poartă la sîn învinge 
deşertul de cenuşă. în piesă se realizează o subtilă transfor¬ 
mare a personajelor — umanizarea sadicului mercenar Cain 
prin iubire şi a contemplativului Abel prin acţiune lucidă, 
prin faptă. Cain şi Abel, fiinţe complementare, îşi redobîn- 
desc esenţa umană unul prin celălalt, într-o confruntare de¬ 
cisivă. Sacrificiul liber consimţit al lui Abel generează un nou 
început al vieţii. 

Sutb AndSrâs îşi intitulează piesa Cain şi Abel 2 dramă 
„în trei strigări prevestitoare de durere*. Atmosfera densă şi 
gravă e dominată de acorduri tragice, reflex al contradicţiei 
dintre absolutul aspiraţiilor şi limitarea posibilităţilor umane. 
Jocul antinomiilor, jocul principiilor abstracte se converteşte 
în dezbateri indtante ale unor personaje de pregnanţă şi 
forţă. In piesă nu mai există vinovaţi şi victime. Cain este 
absolvit de crimă. Personajul aminteşte prin atitudinea de 
frondă şi răzvrătire de rebelul byronian. Dar revolta lui vi¬ 
zează nu numai divinitatea ci orice autoritate care îngrădeşte 
libertatea individului. Damnatului Cain îi este proprie şi pa¬ 
siunea cunoaşterii, dorinţa de a afla drumul spre adevăr şi 
fericire, spre regăsirea paradisului pierdut. După dramatice 1 
căutări înţelege că paradisul nu exista, că el se află în om, în 
posibilitatea alegerii binelui şi dreptăţii. Dornic de a fi el 
însuşi, de a se manifesta liber şi creator, Cain ipostaziază 
mîndria şi demnitatea omenească. în permanentă contradic¬ 
ţie dialectică cu iconoclastul erou apare supusul, docilul şi 
îngenuncheatul Abel. „Nu pe tine te iubeşte Dumnezeu, îl 
apostrofează Cain, { ei ambiţia ta w . In timp ce fumul jertfei 
păstorului se înalţă spre cer, ced al plugarului se risipeşte pe 
pămînt. Abel ridică altare, iar Cain se războieşte cu cerul. 
Tensiunea confruntării între fraţi se intensifică prin prezenţa 


2 Siito Andrâs, Cain şi Abel , dramă în trei strigări prevestitoare 
de durere, text dactilo, Teatrul Naţional Tg. Mureş. 

Arabellei. Alegîndu-1 ca soţ pe Abel cunoaşte însă adevărata 
fericire alături de Cain. Gestul final cînd, în lupta cu Abel 
care vroia s-o ucidă pentru a suprima răul, din greşeală Cain îl 
omoară, nu are nimic din ipremeditatea crimei. Actul său 
justiţiar salvează însăşi condiţia demnităţii umane. Nobil şi 
drept îşi asumă cu responsabilitate fapta într-o invocare pa¬ 
tetică cu cerul : „De-acum blestemul meu va fi să-l port în 
mine pe cel ce-a fost Abel. Şi nu-mi va fi uşor. Dar, Doamne, 
chiar dacă noi am fost zămisliţi din ţărînă, să ştii, noi nu 
putem rămîne mereu tot în ţărînă.Dramă a revoltei şi a 
cunoaşterii, piesa lui Siitb Andrâs se remarcă prin largul 
ambitus filozofic, densitatea ideilor, complexitatea caractere¬ 
lor de mare pregnanţă scenică, ca protagoniştii, sau voit es¬ 
tompate ca dezabuzatul Adaim şi temătoarea Eva. Simbolul, 
alegoria şi metafora potenţează valorile poetice ale piesei. Re¬ 
velatoare în acest sens sînt scena mărturisirii iubirii dintre 
Cain şi Arabella sau cea a rodirii mănoase a spicelor de grîu. 
Dacă limibajul în Jocul vieţii şi al morţii în deşertul de cenuşă 
este frust şi dur, cu fulgurante străluciri poetice, în Cain şi 
Abel emană o densă şi sobră poezie. 

„Apocalipsă bufonă w , cum caracteriza Nicolae Manolescu 
piesa lui Horia Lovinescu, prin atmosfera tragic-grotescă, 
aminteşte de opera lui Durrenmatt sau Giinter Grass. Atmos¬ 
fera piesei lui Siito Andrâs e dominată de calmul grav şi pa¬ 
tetismul tragediilor de destin. 


e) IPOSTAZE DRAMATICE ALE MITULUI CRISTIC 

De aproape două mii de ani chipul lui Isus Christos s-a 
identificat, pentru majoritatea lumii, cu imaginea însăşi a 
omului. „Este chipul simbol al omului sfîşiat de două atitu¬ 
dini contradictorii : una de revoltă şi judecată, alta de dra¬ 
goste şi umilinţă ; una de adevăr şi speranţă, alta de deznă¬ 
dejde şi eroare*. 1 Despre mitul „fiului omului*, cel mai dă¬ 
tător de încredere, dar şi cel mai plin de amăgire, s-au scris 
tomuri uriaşe, s-au emis păreri divergente. Existenţa ex- 


1 Alexandru Babe??, Drama religioasă a omului , Ed. Ştiinţifică 
şi enciclopedică, Buc., 1975, p. 9. 

clusiv mitică a lui Isus, formulată de neoplatonicieni sau de 
Lucian din Samosata, iar mai tîrziu de Giambattista Vico, se- 
baza pe asemănările dintre motivele religiei creştine şi cele 
ale religiilor de mistere, ale zoroastrismului şi mazdeismului. 
Majoritatea opiniilor începînd cu mărturiile lui Tacit, Pliniu 
cel Tînăr sau Josephus Flavius, cu cele noutestamentare, 
Evangheliile şi Faptele apostolilor, afirmă existenţa reală a 
fiului iudeilor, un revoltat şi un contestatar împotriva insti¬ 
tuţiilor teocratice din Ierusalim, dar şi un iubitor ele semeni, 
întruchipare a carităţii şi blîndeţii. 

Dintre toate miturile biblice frecvenţa cea mai mare în 
dramaturgia românească o are mitul eristic. Faptul se explică 
şi prin influenţa teatrului popular religios Vicleimul sau 
Irozii, „care ne-au fost, cum scria Mihail Kogăînioeanu, se- 
coli întregi 44 singurul nostru teatru. 

Majoritatea pieselor pe această temă nu depăşesc limi¬ 
tele teatrului şcolar 2 , narîndu-se principalele evenimente ofe¬ 
rite de culegerea de cîntece a lui Anton Pann, redactată de 
T. Burada (Întrebarea lui Irod şi răspunsul magilor) şi G. Dem. 
Teodorescu (Poezii populare române j. Un loc aparte îl ocupă 
Vifleimul lui Radu Stanca, Drumul magilor 3 , dominat de o 
tendinţă laică originală. Depăşind schema evanghelică,. 
R. Stanca face din Irod un erou al lucidităţii aflat, ca şi Oe- 
dip, într-un moment crucial al existenţei şi obligat să aleagă 
între dragostea lui Ruth — întruchipare a adevărului şi cea a 
Rebeoăi — simbol al amăgirii. Optând pentru Rebeca, va opta 
pentru minciună şi cruzime, retezîndu-şi punţile spre adevăr 
şi omenesc. 

Se detaşează, de asemenea, prin tratarea liberă a moti¬ 
vului, într-o manieră umoristică, Irod împărat, Brezaia, Irod 


2 Georgiu Radu Melidon, Irod naţional , Roman, 1895 ; Paul Ste- 
rian. Irod , Contemporanul 1924 ; Constantin Papian, Naşterea lui 
Christos , piesă religioasă cu cinteee în 3 tablouri, prelucrare după 
Anton Pann, în voi. Teatru, R. Vîleea, 1912 ; Petre Schiteanu, Viclei¬ 
mul , piesă în 3 acte, Cîmpulung Muscel, 1933 ; Petre Bilţiu-Dăncuş* 
Viflaimui sau Naşterea Domnului Nostru Isus Hristos, dramă reli¬ 
gioasă în trei acte, Cluj 1938 ; V. I. Popa, Vicleimul — refăcut după, 
jocurile sfinte populare şi întregit cu lămuriri pentru punerea în 
scenă de V. I. Popa, Buc. Ed. Univers, 1942 ; Ion Dămian, Irozii , joc 
sfînt popular într-un act, Ed. Cioflec, Buc., 1942. 

3 Radu Stanca, Drumul magilor, arhiva personală a familiei- 

şi Salomeea semnate de G. Călinescu. 4 Irod e un filozof, mo¬ 
tivul „fortunei labilis* il face să reflecteze asupra soartei lu¬ 
mii şi să amestece într-o savuroasă confuzie cronologică epoci 
şi oameni : 

„Unde-i craiul Bonaparte, /Cel iscusit şi cu carte /care 
a murit cu zile / Bătîndu-se cu Aehile ? u . Alteori este înfă¬ 
ţişat ca împăraţii din basmele noastre .populare, plîngăreţ, 
aspru, preocupat mai mult de grija pentru succesiunea tro¬ 
nului. Stilul este cel de bufonadă iar faptele prezentate sînt 
impregnate de umor* 

In multe cazuri, Isus apare ca protagonist, dar ca şi în 
arta plastică, aşa cum remarca Tudor Vianu, artistul se fe¬ 
reşte de caracterizarea prea amănunţită a fizionomiei lui in¬ 
dividuale, tipismul static al înfăţişării „se asociază cu trans- 
cendentalismul sacru*. 5 Dimensiunile umanului sînt negli¬ 
jate pentru cele ale divinului. Simplă abstracţie sau simbol 
în hieratismul lui, nu are autenticitate nici viaţă. Acţionînd 
în situaţii previzibile şi cunoscute, pieselor le lipsesc şi da¬ 
rul inventivităţii şi fiorul dramatic. In plus, numeroasele pre¬ 
cepte, citate şi maxime biblice sporesc senzaţia de artificial, 
de confecţionat, de livresc. 6 Evocarea doar a faptelor săvîr- 
şîte de Isus, înţeles ca un Prometeu al frăţiei şi al iubirii, 
comentarea şi învăluirea lor într-o aură de lumină, fără ca 
personajul să apară ca atare, salvează piesa lui N. lorga, Isus , 
de schematismul cunoscut. 7 Se accentuează omenia eroului, 
ca în La Samaritaine a lui Edmond Rostand şi se obţine, ca 
şl în La Passione di Gesu Crisţo a lui Metastasio, o atmosferă 
de tainică şi înfrigurată aşteptare, o poezie puternică şi as¬ 
pră care dau impresia de grandoare şi măreţie. 

Încercarea de realizare a unor mistere româneşti, prin 
abordarea unei bogate literaturi hagiografice, axată tot pe 
mitul eristic, nu a dus la opere reprezentabile. 8 Dintre aces- 


4 G. Călinescu, Irod împărat , Brezaia , în Teatru, EPL, Bucureşti, 
1963, Irod şi Salomeea , Manuscriptum 2/1974. 

5 Tudor Vianu, Estetica, EPL, Bucureşti, 1968, p. 119. 

6 Haralamb G. Lecca, I.N.R.I. , Poemă biblică în 5 părţi, un pro¬ 
log şi o întrebare. Bucureşti, 1905. 

7 Nicolae lorga, Isus , dramă în 5 acte, Ed. Ramuri, La. 

8 Mironosiţele , Joc sfînt cules de D. St. Petruţiu, sub îngrijirea 
lui V. î. Popa, Cartea Satului, Bucureşti, 1938 ; Eliza V. Gornea, 
Cei 30 de arginţi , Mister religios în 3 acte, 1940. 

tea doar misterele semnate de B. Fundoianu, Şt. I. Neniţescu,. 
Virgil Treboniu 9 , dominate şi ele de o acută notă mistică 
care înceţoşează simbolurile, depăşesc însă limitele unor sim¬ 
ple probleme religioase, ridicîndu-se la nivelul dezbaterii pro¬ 
prii dramei de idei. Trădarea lui Petru este o parabolă despre- 
înstrăinarea de sine a fiinţei umane, angoasată, înfricoşată de 
pierderea propriei libertăţi. Monologul interior al lui Petru 
din Tăgăduinţa lui Petru înfăţişează emoţinant şi patetic do¬ 
rinţa eroului de a nu-şi renega propriul ideal şi îngrozitoarea 
teamă, în fond atît de omenească, în faţa torturii. Momentul 
aminteşte de abjurarea breehtianului Galileo Galilei. între¬ 
bările şi nedumeririle lui Petru se succed în fraze scurte, in 
frînturi de gînduri, repetate obsesiv şi chinuitor. Trădarea e 
neîndoielnică, dar omul încearcă să-şi justifice propria-i slă¬ 
biciune, negînd evidenţa : „A, dai' a ţipat cocoşul. A ţipat 
cocoşul. A ţipat. Ţipătul lui era roş. Era roş ca şi creasta-i. 
Dar de ce a ţipat ? A ţipat fiindcă L-am tăgăduit pe Bl. Dar 
L-am tăgăduit pe El ? L-am tăgăduit. Nu, nu L-am tăgăduit... 
A ţipat fiindcă i-a venit să ţipe. Fiindcă toţi cocoşii ţipă. In 
fiecare noapte toţi cocoşii ţipă. Au ţipă numai atunci cînd 
cineva tăgăduieşte pe Domnul său ? Nu. Cocoşii ţipă totdea¬ 
una.^ Ca un rug în flăcări sufletul lui Petru se mistuie în ar¬ 
şiţa propriei laşităţi şi a unei spaime, aproape demenţială, de 
tortura cărnii. Fără a se ridica la aceeaşi tensiune emoţio¬ 
nală Şt. Neniţescu amestecă teama şi dragostea în plînsul lui 
Petru din Cîntecul cocoşului, iar Virgil Treboniu prezintă re- 
muşcările iscate de trădarea credinţei şi prieteniei. Parabola* 
lui B. Fundoianu îmbracă reflexiuni poetice simboliste, în 
maniera lui Wilde sau Gide, iar misterele lui Neniţescu şi 
Treboniu cunosc ecouri expresioniste, prin atmosfera halu¬ 
cinant apocaliptică de sfîrşit de lume, în care creştinii, ade¬ 
văraţi fanatici ai martirajului prin suferinţă, se lasă arşi de 
vii, torţe aprinse în numele idealului. 

Dacă Petru l-a trădat pe Isus iar Toma s-a îndoit de el, 
Iuda l-a vîndut pentru treizeci de arginţi. „Nu ti-ai ales bine 
prietenii, Isuse, i se adresează Iuda în piesa omonimă a lui 


%J B. Fundoianu, Tăgăduinţa lui Petru, Literatura biblică — Cu 
o lămurire despre simbolism, laşi, Ed. Chemarea, 1918 ; Şt. Neniţescu, 
Cîntecul cocoşului în Trei Mistere , Bucureşti, 1922 ; V. Treboniu,. 
Sjîntul Petru , mister creştin , Bucureşti. 1940. 

Deonida Teodorescu 10 . Sub pretextul biblic al vinderii lui 
Isus, dramaturgul dezbate, într-o concentrata parabola, pro¬ 
bleme vitale ontologice şi existenţiale despre viaţa şi moarte, 
prietenie şi trădare, voinţă şi laşitate, adevăr şi minciună. 
Se înfrunta şi se confrunta doi oameni, două destine, două 
moduri de a concepe viaţa. Ca în majoritatea pieselor lui 
Leonida Teodorescu ne aflăm într-o situaţie limită, (posibili¬ 
tatea alegerii este exclusă. Iuda ştie ca va trăda fiindcă nu 
poate altfel. Emoţia izvorăşte din frămîntata şi chinuitoarea 
lui întrebare obsesiv repetată ca un laitmotiv : „De ce, 
Isuse ? De ce m-ai ales ? u în piesă nu există vinovaţi şi vic¬ 
time, oamenii răspund, în egală măsură, de faptele lor. Ges¬ 
tul arbitrar ai desemnării lui Iuda de către Isus echivalează 
In fond cu o trădare tot atît de gravă : „Ai întins mina şi ai 
aruncat în mocirlă un bărbat tînăr, frumos şi cinstit u . Iar 
numele lui care era o „m.îngîiere u va „deveni un blestemi 
Interogaţia tragică se converteşte într-un disimulat joc al 
nepăsării şi indiferenţei. Iconoclastul Iuda îl va vinde pe 
Isus : „Oamenii nu ştiau că se poate vinde un dumnezeu. Se 
poate şi asta ! w Dezgoliţi de orice semnificaţie mistică sau 
religioasă protagoniştii, ca dealtfel majoritatea personajelor 
teatrului lui Leonida Teodorescu, păstrează o aură de mister 
şi echivoc. Eroii se află într-o permanentă stare de veghe şi 
aşteptare, supraveghindu-se cu atenţie, interogîndu-se prin 
replici scurte şi iscoditoare. Fulgurante momente poetice în¬ 
treţes atmosfera densă, de o gravitate tragică. 

Mai interesante, sub raport ideatic şi valone, sînt pie¬ 
sele care-şi propun nu transsubstanţierea poetică a unor mi¬ 
turi creştine ca atare, ci analogii cu acestea, comparaţii, simi¬ 
litudini de personaje, situaţii, stări, atmosferă. Majoritatea se 
resimt de influenţa dramei expresioniste iar autorii sînt, în 
bună parte, membrii fondatori ai Gmdirii . 11 

După cum se ştie, latura cea mai mistică a Gîndirii , cea 
care se menţinea în „ogaşele dogmatice ale ortodoxiei creş- 


10 Leondia Teodorescu, luda. Partea I dintr-o trilogie intitulată 
‘Cina cea de taină , Luceafărul, 24 februarie 1968. 

11 Isaiia Răcăciuni, Trei cruci , apocalips în 9 tablouri, Buc., 1922 ; 
Ştefan Neniţescu, leslele , în Trei mistere , Cult. Naţională, Buc., 1922 ; 
V. Voiculescu, La pragul minunii , Poem dramatic. Buc., 1934 ; Pavel 
•Chihaia, La farmecul nopţii , piesă în trei acte, Fund. pt. lit. şi Artă, 
1945 ; 1. M. Sadoveanu, Anno Domini , în Scrieri , I, EPL, 1969. 

tine 44 , îşi propunea o însufleţire a literaturii române prin du¬ 
hul creştin, o etnicizare a sentimentului religios. Nichifor 
Crainic vorbea de „cuminecarea artei cu dogma ortodoxă 14 r2 , 
teză care ulterior va orienta revista spre nota ei mistică si 
naţionalistă. Latura radicală — „stingă 44 , cum o numea Lucian 
Blaga — şi-a îngăduit „o anume libertate creatoare faţă de 
motivele creştine, convertindu-le în mituri şi viziuni inedite, 
urmînd, poate fără a şti, îndemnurile spre eresuri ale imagi¬ 
naţiei şi gîndirii populare. 13 Dacă Nichifor Crainic subordona 
folclorul şi tradiţia canoanelor ortodoxe, L. Blaga susţinea 
tocmai readaptarea temelor moral-biblice la o funcţie uman- 
laică, de rigoare etică, subliniind capacitatea poporului de a 
încorpora unele date de cult şi de a le înţelege la un mod 
laic de viaţă : „Insul nostru nu se aventurează în tentaţia 
-«schismatică», la el totul se converteşte în metaforă pe planul 
imaginaţiei legendare şi poetice 44 . 14 Cultura biblică devine 
astfel, înainte de orice, un izvor de precepte şi imperative 
morale. 

în acest sens filozoful „Spaţiului mioritic 44 va încerca să 
valorifice mituri, eresuri, credinţe necanonice, deci tocmai 
substratul păgîn al religiozităţii populare. Intr-o modalitate* 
inedita va înfăţişa mitul eristic pornind de la panteismul ele¬ 
mentar cu care poporul învăluie în eresuri, în practicile sale 
magice şi în mituri chipul lui Isus : „barba lui Hristos 44 — 
snopul de spice lăsat nesecerat în lan, „trupul sau sîngele 
iui Hristos 44 — cum erau socotite griul şi vinul în colinde* 
vorbesc despre credinţa în „Isus — Pămintul 44 . Nu e greu să 
vedem aci „străvechi rituri păgîne ale fertilităţii 44 prelungite 
în creştinism şi, în primul rînd, influenţe ale cultului mitraic. 

Pornind de la un mitos autohton care amestecă religii* 
vechi erezii şi îndepărtate practici magice, Blaga propune o 
interpretare în contradicţie cu învăţătura bisericii, aproape 
ateistă. Acestei interpretări îi sînt proprii, remarca Dumitru 
Micu, ideea „Marele Orb 44 , acel „Deus absconditus 44 la modul 
absolut şi ideea lui Isus — pămintul care nu mai e „Logosul 


rz N. Crainic, Isus în ţara mea , Gîndirea , nr. 11—12. 1923. 

13 Ov. S. Crohmălniceanu, Literatura română şi expresionismul r 
Kd. Kniinoseu. Bucureşti, 1971, p. 62. 

vî L. ISiaga, Temele sacrale si spiritul etnic , Gîndirea , nr. 1,1933. 

întrupat, e doar un om de excepţie, omul prin care s-a rea¬ 
lizat un «mit», o «promisiune»^. 15 

Pe Blaga îl interesează în legendele folclorice tocmai 
felul în care gîndirea populară desacralizează miturile biblice 
şi le tratează liber şi fantezist, departe de dogmatica rigidă, 
bisericească. Marele Orb sau MARELE ANONIM, principiul 
tutelar care guvernează lumea, Creatorul deci, nu este atot¬ 
ştiutor, ca în Biblie, el are nevoie de „sfetnici cosmogonici 16 , 
fie că ei sînt ariciul, albina sau omul. Omul posedă ceea ce 
spiritului divin îi lipseşte — vederea solară. De aceea Dum¬ 
nezeu, Marele Orb, aşteaptă ca fiii săi să-l ducă de mină şi 
să-l călăuzească prin puterea inteligenţei lor. Superioritatea 
omului în faţa divinităţii e evidentă. Hotărît, Blaga avea de 
ce să-i scandalizeze pe apărătorii ortodoxişti ai Gindirii . 

Isus nu a murit, ca în Biblie, şi nu s-a înălţat la cer, 
ci trăieşte şi s-a întrupat în tot ce ne înconjoară — pămînt, 
văzduh, ape. Prin reîntruparea „cosmică a sufletului lui Isus w 
pămîntul a devenit „Isus-Pămîntul u , văzduhul „Isus-Văzdu- 
hul“, lumea „Isus-Lumea“. învierea şi înălţarea „nu sînt decît 
o alegorie a reîntrupării lui Isus în corpul cosmic". Sufletul 
său animă „fir de nisip şi stea, strop de rouă şi om w . Se 
realizează astfel o interferenţă a lumilor, o osmoză între sacru 
şi profan, sanctificarea materiei ţine tocmai de un acut pan¬ 
teism. 

Ideea mitului lui Isus-Pămîntul o întîlnim cu deosebită 
pregnanţă în osatura piesei Tulburarea apelor 17 . Isus, spune 
Moşneagul 

S-a-ntrupat în pămînt ca să ne fie aproape. 

Isus e piatra 

Isus e muntele, izvor limpede şi mut, 

ncsfîrşire de lut. 

Credinţei în Isus-Omul, Moşneagul îi opune visul său în 
Isus-Pămîntul : 


35 Dumitru Micu, „ Gîndirea “ si gîndirismul, Ed. Minerva, Bucu¬ 
reşti, 1975, p. 411—415. 

Lucian Blaga, Marele Orb , în Isvoade, Ed. Minerva, Bucureşti, 
1972, p. 225. 

17 Lucian Blaga, Tulburarea apelor , în Teatru , Ed. îngrijită şi 
prefaţată de Eugen Todoran, Ed. Minerva, Bucureşti, 1971. 

„Pămîntul e tot timpul trupul său, şi noapte şi zi umblăm 
prin eucaristie 44 . „Erezia 44 Moşneagului ţine de un panteism 
primitiv, o credinţă păgînă cu ecouri în creştinism, despre 
explicarea naturii pămînteşti a lui Isus. In acelaşi timp, ea 
implică irieea „sofianică 44 a „naturii biserică 44 şi ideea trans¬ 
cendenţei, a divinului care coboară. Identificarea lui Isus cu 
pămîntul face ca întreaga materie să fie sacră, Dumnezeu e 
risipit pretutindeni, spune şi parabola Marelui Orb în Za- 
molxe : e întrupat în floare, în gînd tăinuit, în suflet, în 
izvor, în soare. 

Şi Moşneagul, el însuşi purtîrud un nimb de Crist, pri¬ 
meşte cu resemnare loviturile învolburatului Popă, liniştin- 
du-i sufletul ca „în umbra unei vechi fîntîni 44 . El este „ochiul 
lumii 44 , un vizionar care anticipează sfîrşitul — în flăcările 
bisericii arde trupul Nonei. Apariţie stranie, între real şi mi¬ 
tologic, are părul argintat, ţesut de „păienjenii vremii 44 , mîi- 
nile străvezii, de ceară făcută de albine, iar ochii „mari cît 
un amurg şi plini de lumină 44 . Nona este şi ea o făptură reală 
„domnişoara Nona din secolul al XVI-lea“, apărătoare fana¬ 
tică a Reformei, dar şi o fiinţă mitică, asemănătoare Satanei : 
în .pantofi ascunde „copite de drac 44 , pe umeri poartă „aripi 
de drac 44 , şi ca „Necuratul 44 iese pe fereastră. De tămîia căr¬ 
nii ei arse înnebunesc păsările cerului, iar izvoarele îşi tul¬ 
bură apele. Soră bună cu Zemora, Nona, fiica Pămintului, 
patimă trupească, întruchipare a dionisiacului vitalist este 
demonicul feminin care zdruncină liniştea Popii şi-l abate de 
la rosturile lui fireşti. Aflat la cumpăna între datorie şi dra¬ 
goste pătimaşă Popa devine „haiduc al religiei 44 , vorbind în 
parabole despre lumina de la Vitenberg încît credincioşii lui 
nu mai ştiu acum „ce e de la Dumnezeu lăsat / şi ce de la 
Dracu 44 . Fascinat de religia Nonei, o religie vitalist naturistă, 
cu ecouri mai degrabă păgîne decît creştine, dar mai ales de 
nepămînteasca ei frumuseţe, trece prin purgatoriul dragostei 
vinovate : 


Nona, mi-e sufletul greu. 

De cînd ai intrat fîlfîitoare în viaţa mea 
mă zbat 

între îndrăzneli ce scutură turlele cerului 
şi între temeri de copil. 

Suflet rătăcit pe alte meleaguri ale credinţei decît cele 
de veacuri ale neamului său, în rugul bisericilor şi al cru¬ 
cilor aprinse de el îşi arde şi patima cărnii şi visele deşarte. 
Martirajul Moşneagului din final, cînd se lasă ucis şi sfîşiat 
pentru salvarea lui, produce o adevărată „minune 44 . „Aici, 
spune Patrasia, s-a întîmplat ceva ca în altar cînd vinul se 
schimbă în sînge de Dumnezeu. 44 Purtînd în ochi privirea 
Moşneagului şi în suflet credinţa lui, Popa pleacă să tragă 
„clopotele în fiecare sat pentru Isus-Pămîntul ! tt 

In lume vreau să mă altoiesc 
pe toate crengile. 

Paseri răsună, 

şi paşii mei eîntă spre zările ce se desfac. 

Pe-aici, prin uşa aceasta, ies din mine 
— om fără nume — viu — şi sărac. 


Lucian Blaga foloseşte motivele mitice, chiar şi pe cele 
teologice, liber şi creator, modificate şi amplificate după ne¬ 
cesităţi : „Nu sînt nici catolic, nici ortodox ci pur şi simplu 
filozof. Din doctrina creştină admit numai elemente ca simple 
mituri, ca expresii mitice ale unor realităţi sufleteşti. 4418 
Isus-Pămîntul, credinţă născută dintr-un eres cunoscut, de¬ 
vine astfel un mit poetic constituit, un mit integral al naturii. 

In numele mitului lui Isus, de data aceasta al lui Isus- 
Omul, fanaticul călugăr Teodul, din Cruciada copiilor 19 , con¬ 
duce „ostaşii lui Christos 44 , mlădiţe de viaţă între 6 şi 12 ani 
pentru cucerirea Sfîntului Mormînt. Lucian Blaga se inspiră 
dintr-un fapt real, o cruciadă a copiilor din Evul Mediu 
timpuriu, pe care o localizează în anul 1212, într-o cetate 
de hotar pe Dunăre în jos, şi căreia îi atribuie valori mitice. 
Deşi acţiunea porneşte, ca şi în Zamolxe sau Tulburarea ape¬ 
lor, de la o aparentă dispută între religii — aici între doc¬ 
trina ortodoxă şi cea catolică, apărătoare ale ideii „Ierusa¬ 
limului ceresc 44 şi „Ierusalimului pămîntesc 44 , piesa depăşeşte 
semnificaţiile religioase şi capătă implicaţii general umane. 


18 I. Oprlşan, Corespondenţa lui Lucian Blaga , Revista de isto¬ 
rie şi teorie literară, tom. XVIII, 1/1969. 

19 Lucian Blaga, Cruciada copiilor , în Opera dramatică , voi. II, 
Ecî. Dacia Traiană. Sibiu, 1942. 

Ea exprimă lupta erîneenă şi îndîrjită a mamelor pentru a-şi 
salva copiii împotriva fanatismului religios care duce la pieire 
şi moarte. Faptele sînt şi mai dramatice deoarece situaţia 
limită exclude posibilitatea alegerii. Teodul acţionează cu 
forţă de destin. Chemării lui i se supun intr-un fel de transă, 
de dăruire somnambulică, pînă la anihilarea -personalităţii, 
toţi copiii lumii. Ei vin de pretutindeni „din ţara ploilor şi 
a vulpilor roşii, din Pădurea Neagră (...) de mai departe, unde 
soarele se cufundă în marea de totdeauna, vin de pretutindeni 
— ciocnindu-şi tipsiile de aramă 44 . Natură demonică, cu pu¬ 
teri supranaturale „neastâmpărat şi roşu ca o flacără 44 , se 
strecoară pretutindeni, în sufletul copiilor sau în palatul cu 
porţi ferecate. „Nu sînt om, spune despre sine. Sînt flacără 
într-un trup biciuit 44 . La replica Doamnei — „Teodul, eşti 
îndrăcit 44 , răspunde : „Draci trebuie să fie călugării, draci 
care cred în Hristos 44 . Intransigent şi intolerant, despotic pînă 
la dezumanizare, în acest sens se apropie de Bogumil, e gata 
ca un alt Irod „în veac necredincios 44 să sacrifice toţi copiii 
sub zidurile Ierusalimului. Cetatea lipsită de cîntecele şi larma 
copiilor trăieşte parcă zilele apocalipsului : de sus cade o 
ploaie „fără început şi fără sfîrşit 44 , porumbelul Sf. Duh se 
schimbă în corb, prin sate trece o veste galbenă care ofileşte 
toate mamele. Pretutindeni domneşte sfîrşitul, e o moarte 
în fiecare curte. Furia dezlănţuită a mamelor, bacante me¬ 
dievale pe sol autohton, are un puternic dramatism : Ioana 
Zănateca, ca o lupoaică, îl muşcă de gîtlej pe Teodul care 
moare în sînge. Ca în toate piesele lui Lucian Blaga, după 
marea răscolire din adîncuri, se aşterne o linişte grea, oa¬ 
menii şi faptele scoşi din rosturile lor fireşti reintră în matcă. 
Dar mai mult decît în oricare piesă finalul comunică o durere 
fără hotar, durerea mamelor îndoliate de moartea copiilor, 
pentru care nu mai există alinare. O tonalitate de poezie 
tragică, izvorîtă din candoarea şi puritatea copiilor, din la¬ 
mentaţiile mamelor, cînd strigăt, cînd lacrimă, învăluie piesa. 
Interogaţia străinei, care-şi caută copilul, aminteşte de du¬ 
ioşia Măicuţei bătrîne : „De două luni tot umblu, tot în urma 
lor — prin multe ţări — şi multe cetăţi — îmi caut copilul, 
îngerul meu s-a dus cu rătăciţii (...). Cine-1 spală şi cine-1 
piaptănă ? S-a dus. Copilul meu nu l-aţi văzut ? Avea păr 
cum e floarea-soarelui — şi ochi ca dediţeii vineţi. 44 Cruciada 
copiilor transmite tulburătorul mesaj şi înalta datorie de a 

apăra şi ocroti universul copilăriei de tot ce înseamnă dis¬ 
trugere şi moarte. 

Iona, proorocul din Biblie, este un Isus „avant la lettre u . 
Amîndoi se află intr-o situaţie asemănătoare : petrec trei zile 
în întunecimea mormântului sau în pîntecul chitului, amîndoi 
renasc, unul pentru a se înălţa la ceruri, altul pentru a anunţa 
oraşului Ninive apropiatul apocalips. Iona, pescarul, din tra¬ 
gedia lui Marin Sorescu 20 , se consideră şi el un Dumnezeu 
„dar un Dumnezeu care nu mai poate învia u . I-au reuşit 
toate minunile şi venirea pe pămînt, şi viaţa, şi moartea. Dar 
din noul mormînt nu mai poate ieşi. In zadar se avîntă în 
dumnezeire, ca leul la circ, în aureola de foc, fiindcă se pră¬ 
buşeşte în mijlocul flăcărilor. Este un Isus care nu se mai 
poate salva nici pe sine şi cu atît mai puţin pe ceilalţi. Stri¬ 
gătul lui din mormînt nu mai ajunge pînă la oameni : 

Oameni buni, învierea se amînă ! 

Piesa se înscrie ca o metaforă a condiţiei umane : o ba¬ 
lenă în interiorul altei balene, în care se află alta şi un biet 
om, un prizonier singur, nemaipomenit de singur, luptînd să 
ajungă la lumină. Drumul lui Iona duce la cunoaşterea de 
sine, chiar dacă se realizează prin sfâşierea propriului eu. 
Gestul său nu înseamnă nici laşitate, nici sinucidere. Cum 
între cer şi marea pustie nu există decît el singur, Omul, 
salvarea nu poate să şi-o găsească decît el, în condiţia lui 
de om. Piesa are gravitatea şi simplitatea unei tragedii de 
destin, construită pe un laitmotiv luminos : speranţa şi în¬ 
crederea în om. 


3. EROI CONVERTIŢI ÎN MIT ŞI LEGENDA 


a) METAMORFOZE DONJUANEŞTI 

Nu in puţine cazuri poeţii sînt creatori de mituri, fan¬ 
tezia mitopoetica dă viaţă unor personaje care prin adevă- 

Marin Sorescu, Iona, tragedie în 4 tablouri, E.P.L., 1968. 

rurile eterne pe care le personifică, prin răspunsurile pe care 
le dau întrebărilor existenţiale ale omului, prin valoarea ar¬ 
hetipală de model al comportamentului uman se transformă 
în mituri. 

Astfel Don Juan, eroul lui Tirso de Molina, a devenit 
întruchiparea simbolică a căutătorului iubirii absolute şi a 
imposibilităţii accederii ei, mitul cunoscînd o iradiere cu totul 
neobişnuită în literatura dramatică a lumii. Era firesc ca 
motivul seducătorului să nu apară în Grecia unde dragostea 
era considerată un sentiment natural şi nu i se opuneau nici 
religia, nici legile, nici moravurile, fericirile afrodisiace ale 
lui Zeus, printre muritoare, fiind privite cu toleranţă şi în¬ 
găduinţă. Rigorismul moral şi ascetismul religios al Evului 
Mediu n-ar fi permis, în schimb, o asemenea temă. Abia 
Renaşterea, şi mai ales cea a Spaniei secolului al XVII-lea, 
cu încercarea de emancipare a naturii umane de sub domi¬ 
naţia bisericii, face posibilă prezenţa mitului lui Don Juan 
creat de Tirso de Molina (El burlador de Sevilla), şi reluat 
apoi în diverse variante de Cicognini, Villiers, Goldoni, By- 
ron, Musset, Marivaux, Rostand, Shaw, Frisch, Ghelderode, 
de Gluck, Mozart, Richard Strauss. 

La Tirso de Molina, Don Juan este un libertin uşuratic, 
înşelător fără scrupule, aflat în tragica dilemă dintre onoare 
şi păcat, dar în acelaşi timp fascinant şi plin de curaj, un 
erou renascentist în slujba descătuşării personalităţii omului. 
Ateismul declarat al personajului şi protestul său se inten¬ 
sifică la Moliere (Don Juan sau Ospăţul de piatră J, iar natura 
vehement dispreţuitoare şi sarcastic romantică la cel byro- 
nian. Cu Shaw (Om şi supraom) se realizează prin John 
Tanner intelectualizarea mitului, eroul, un seducător sedus, 
apare acum investit şi cu alte elemente decît cele ale ero- 
sului, linie urmată şi de eroul parodic, demistificat al lui 
Max Frisch (Don Juan şi dragostea pentru geometrie). încer¬ 
carea disperată de a trăi în universul pasiunii pentru geome¬ 
trie eşuează lamentabil, eroul năzuind mereu spre sine tră¬ 
ieşte doar o fixare în aparenţă, „este un HOMO FABER eşuat 
care păstrează masca unui clown îndurerat 11 . 1 De la libertî- 


1 Romul Munteanu, Farsa tragică , Ed. Univers, Buc. 1970, p. 145. 


102 



nul seducător al lui Tirso de Molina la clovnul îndurerat 
al lui Frisch mitul a cunoscut metamorfoze dintre cele mai 
diverse, păstrând însă o esenţă comună — tentaţia căutării 
absolutului. 

La Victor Eftimiu (Povestea spaniolă cu Don Juan , Don 
Quijotte, Bufonul şi Moartea) 2 , Don Juan e „numai îndră¬ 
gostitul de femeie, spadasinul dragostelor multiple, cuceri¬ 
torul 14 , cel care iubeşte sincer şi arde în flacăra fiecărei iubiri 
pentru a renaşte tînăr, strălucitor, vibrînd în faţa frumuseţii. 
Nimic din natura demonică, din sadismul eroului legendar, 
dar nici din aspiraţiile şi neliniştile lui nu tulbură puritatea 
acestui romantic veşnic îndrăgostit, săvârşind răul împotriva 
naturii şi voinţei sale. Don Juan moare împăcat, iertat de 
toate femeile „în amintirea unei clipe de iubire 44 . Barocă, cu 
numeroase personaje simbolice şi metaforice, drama interfe¬ 
rează multiple planuri într-un mozaicat şi pitoresc tablou de 
epocă. 

Gib Mihaescu în proiectul de piesă Don Juan 3 , din care 
a realizat cîteva fragmente, intenţiona să prezinte aventurile 
de tinereţe ale boiernaşului Alin Glogovan, un seducător pro¬ 
vincial, adulat de „graţiile 44 orăşelului şi invidiat de realii 
sau prezumtivii „bărbaţi încornoraţi 44 . Personajele decupate în 
linii sigure şi dialogul alert ar fi oferit autenticitate unei 
posibile comedii de moravuri. 

Pe Radu Stanca (Dona Juana) 4 * l-au interesat nu atît 
avatarurile eroului în căutarea iubirii absolute, ci atitudinea 
lui în momentul în care se află pe punctul de a o atinge. 
Cu o remarcabilă intuiţie dramaturgul creează un pandant al 
lui Don Juan — pe Dona Juana, chintesenţa feminităţii, mo¬ 
nadă a frumuseţii. Nestatornicul călător pe învolburata mare 
a iubirii şi indiferenta orgolică la şoaptele erosului au unul 


2 Victor Eftimiu, Poveste spaniolă cu Don Juan , Don Quijotte , 
Bujonul si Moartea , dramă în versuri în 10 tablouri, Cultura Rom., 
Buc. 

3 Gib, Mihăescu, Don Juan (fragment), în voi. Teatru , ediţie, 
text stabilit, postfaţă şi bibliografie de Leon Baconsky, Ed. Dacia 
Cluj, 1973. 

4 Radu Stanca, Dona Juana , Comedie tragică în 3 acte (4 tablouri) 

în Voi. cit. 7 

în prezenţa celuilalt revelaţia descoperirii nobleţii şi purităţii 
unui sentiment unic şi întreaga lor fiinţă cunoaşte un ade¬ 
vărat catharsis. Dona Juana se transformă dintr-o „marmură 
rece şi deşartă 44 , într-o pasăre cu aripile „presărate cu soare 44 , 
într-un clopot care cîntă „desprins din cheutori şi legănat de 
vînt 44 . 

Dar pactul de tip faustic încheiat cu Don Fernando îi va 
pierde. Eroii insensibili înainte la tainele dragostei nu au 
curajul să-şi mărturisească acum deschis sentimentele şi în¬ 
cercarea de a împiedica destinul, ascunzîndu-se in spatele 
măştii, eşuează tragic. Ca în majoritatea pieselor lui Radu 
Stanca „eroul tragic moare sub semnul vieţii, nu trăieşte sub 
semnul morţii 44 , Don Morte îşi poate revendica numai trupu¬ 
rile lor, sufletele rămîn îngemănate veşnic : „Două tulpini 
cu ramurile despărţite în lumină 44 , dar cu rădăcinile unite în 
neant. 

E în acest mic poem tragic un graţios şi prelung schimb 
de situaţii, „ca în ornamentala artă a «Rococo»-ului, dar care 
include gustul amar al suferinţei şi surprinzătorului dezno- 
dămînt final 44 . 5 Capodoperă a creaţiei lui Radu Stanca, cum 
o apreciază Ion Vartic, se impune printr-o structură concen¬ 
trată şi armonioasă, rafinament formal, putere orfică a cu- 
vîntului, echilibru muzical contrapunctic, cuplurile Don Juan 
— Dona Juana, Fiorelo — Fiorela corespunzînd prin tona¬ 
lităţile lor de bază acelui ANDANTE—ALEGRO din uvertura 
mozartiană la Don Giovctnni 6 . Construită pe tehnica qui-pro- 
quo-ului, alternînd într-un elegant dialog comicul şi tragicul, 
piesa — un adevărat eseu filozofic — dezbate probleme exis¬ 
tenţiale despre viaţă şi moarte, despre iubire şi condiţionarea 
tragică a atingerii absolutului. Idealul rămîne inaccesibil ace¬ 
lora care mistifică legile firii şi nu au tăria să recunoască, 
aşa cum spune bunul-simţ al Fiorelei, că „e o mîndrie să fii 
îndrăgostit 44 . Mărturisindu-şi dragostea, eroii ar fi renunţat 
la aura legendară şi şi-ar fi spulberat propriile mituri. 


5 Mireea Mancaş, Coordonate poetice în drama contemporană , 
Teatrul 10/1974. 

6 Ion Vartic, Radu Stanca , „Poezie şi teatru Ed. Albatros, 1978, 
p. 99. 

Ideea supunerii dominaţiei tiranice a miturilor, pînă la 
anularea însăşi a fiinţei umane, stă şi la baza tragi-comediei 
într-un act a lui Teodor Mazilu, Don Juan moare ca toţi cei¬ 
lalţi 7 . Ignoranţa indivizilor, neputinţa de a fi ei înşişi, alie¬ 
narea în propria condiţie socială duc la transformarea lor în 
obiecte. „Eu m-am transformat într-un obiect, declară Maria 
Magdalena, ca să mă pot vinde. Nu sîntem transformaţi în 
obiecte, ne transformăm în obiecte. Nu sîntem' siliţi să fim 
mai răi, devenim mai răi, din proprie iniţiativă 41 . Indivizilor 
le place să se automistifice, să trăiască în propriile mituri şi 
legende, dornici să fie ceea ce alţii cred despre ei. In plus, 
nevoia permanentă a omenirii de modele exemplare, a căror 
existenţă o mimează fără încetare, întreţine ideea necesităţii 
miturilor ideale : „Eu am trăit prin intermediul tău, îi spune 
Gardianul lui Don Juan, eu am iubit prin intermediul tău 
pe regina din Saba şi Brigitte Bardot. Trăiai şi tu, trăiam 
şi eu 44 . Mitizarea înseamnă însă zeificare, iar zeificare dezu¬ 
manizare, eroii sînt nişte abstracţii obligate să trăiască în 
„carcera legendei 44 , în „cuşca deprinderilor 44 . Situaţia devine 
tragică atunci cînd individualitatea capătă conştiinţa dezu¬ 
manizării ei şi cînd încearcă, fără rezultat, să se salveze de 
sub puterea tutelară a mitului. Don Juan ajunge la înţele¬ 
gerea supremă că „omul este adevărul 44 şi moare cu regretul 
tîrziu de a nu fi fost om şi de a nu fi iubit omeneşte. Maria 
Magdalena, fosta curtezană, moare şi ea ca fiinţă umană 
atunci cînd intrînd în tiparele biblice ale „îngerului salvării 44 
îşi asigură eternitatea, dar îşi anulează condiţia de om. 

Pornind de la îmbinarea îndrăzneaţă a două mituri, cel 
al seducătorului şi cei al curtezanei, piesa devine, ca şi în 
cazul celei a lui Radu Stanca, un eseu filozofic aducînd în 
dezbatere probleme referitoare la alienarea omului, la misti¬ 
ficarea lui într-o anumită societate care stăvileşte orice vo¬ 
caţie de înălţare spirituală. Dar pe cînd piesa Iui Radu Stanca 
se menţine în cadrele unui lirism delicat, cu un limbaj plin 
de prospeţime poetică, tonul la Teodor Mazilu este cel al 
ironiei cu numeroase aforisme, fixaţii şi automatisme de lim¬ 
baj. Nota tragică se converteşte în grotesc şi absurd. 


7 Teodor Mazilu, Don Juan moare ca toţi ceilalţi , Tragi-comedie 
într-un act, în Teatru , Ed. Cartea Românească, Ruc., 1971. 

b) ITINERAR FAUSTIC 


Cristopher Marlowe, scriitorul care, dacă nu ar fi existat 
geniul lui Shakespeare, ar fi rămas astrul cel mai luminos al 
Renaşterii engleze, şi piesa The Tragical History of Doctor 
Faustus , inspirată dintr-o legendă germană, consemnează în 
dramaturgie un nou mit : mitul rebeliunii şi al setei de cu¬ 
noaştere prin alte mijloace decît cele naturale. Faust-ul lui 
Marlowe, un titan, un fel de magician şi demiurg, e conside¬ 
rat de G. Steiner singurul dintre cei realizaţi vreodată al că¬ 
rui deznodămînt este tragic. Doar porţile infernului îi sînt 
deschise, damnarea este o realitate, nu există nici o salvare, 
aşa cum se întîmplă cu eroul romanticilor pentru care „cerul 
este o compensaţie 44 , iar posibilitatea mîntuirii „exclude tra¬ 
gicul 44 şi implicit tragedia. 1 2 

Mitul faustic, cu o largă răspîndire în literatura euro¬ 
peană, cunoaşte o dezvoltare deosebită în perioada Sturm und 
Drang-ului pentru a ajunge prin Friedrich Muller, Jakob 
Lenz, Leopold Wagner, Maximilian Klinger la monumentala 
şi inegalabila creaţie goetheană. Nu este exclusă nici tratarea 
burlescă, plină de umor, a mitului prin Adam Mickiewicz (ba¬ 
lada Twardovski), nici cea sceptică prin Puşkin (Scene din 
„Faust“) sau donjuanescă prin Lenau (Faust) — un seducă- 
cător fără scrupule, un senzual vinovat de moartea copiilor, 
căruia crima nu-i permite să atingă adevărul. Paul Valery 
prin Mon Faust şi Thomas Mann prin impresionantul roman 
Doktor Faustus deschid drum interpretărilor contemporane 
ale mitului faustic. Un singur exemplu : Faust-ului lui Ghel- 
derode, „obosit de a nu găsi în căutarea adevărului decît porţi 
închise 44 2 , îi este propriu sentimentul alienării. Eşecul şi-I 
explică eroul însuşi : „în adevăr eu nu sînt la locul meu, în 
costumul meu, în epoca mea 44 . Unica posibilă salvare este eva¬ 
ziunea în realitatea cărnii, alături de o Margaretă senzuală 
şi impudică. 

Itinerariul mitului faustic prezintă o diagramă ciudată, 
de la titanul renascentist şi Prometeul romantic însetat de 


1 G. Steiner — La mort de la tragedie , Ed. du Seuil, Paris, 
1965, p. 91. 

2 Elisabeth Debardt — La quete de Videntite dans le theâtre 
de Ghelderode, £d. Universitaires, Paris, 1967, p. 20. 

cunoaştere la masca jalnică a alienatului, a bufonului tragic 
contemporan. Este un nou model de meditaţie asupra condi¬ 
ţiei umane, determinat de o anumită structură socială, în care 
eroul alienat în propria sa existenţă, angoasat prin însăşi zo¬ 
dia sa ontologică, pusă sub semnul morţii şi al zădărniciei, 
devine un anti-erou. 

în dramaturgia românească, cu mici excepţii, piesa lui 
Victor Eftimiu — Doctor Faust vrăjitor 3 şi cea a lui Mihai 
Neagu Rasarab — Profesorul Faust 4 , mitul faustic nu a fost 
abordat. Să fie oare vorba de respectul sacrosant acordat unei 
culmi a literaturii lumii Faust- ul goethean, tradus cu o de¬ 
plină artă de Lucian Blaga ? Dealtfel inspiratul traducător 
vedea în monumentala creaţie goetheană „cea mai genială 
cosmopee a literaturii universale 44 . Ar fi desigur hazardat să 
căutăm o unică explicaţie a acestui fapt. O literatură, observa 
D. Caraeostea, se caracterizează nu numai prin ceea ce recep¬ 
ţionează, dar şi prin elementele care i-au stat la îndemînă dar 
nu le-a primit. 5 

Lira atît de fecundă a lui Victor Eftimiu s-a oprit şi asu¬ 
pra magului de la Wittemberg şi în temeritatea opţiunii con¬ 
stă meritul lucrării. Pentru Eftimiu mitul faustic, prin cîteva 
din invariantele sale — lupta principiilor antinomice, moti¬ 
vul pactului cu diavolul şi cel al rebeliunii — coboară pe fi¬ 
rul timpului în epoca lui Simon Magul, Cyprian din Antiohia 
sau Theophilus din Adana. „Prezenţa diavolului — notează 
dramaturgul în Prefaţa piesei — scoate personajul din istorie 
şi-l plasează în legendă, iar figurile legendare pot fi strămu¬ 
tate în orice ţară, în orice epocă 44 . Conform acestei opinii Vic¬ 
tor Eftimiu mută acţiunea primelor trei acte ale piesei cu 
peste două secole mai devreme, în jurul anului 1300, în plin 
Ev Mediu florentin, făeîndu-1 pe magician contemporan cu 
Dante. Faust apare ca un amestec ciudat de om de ştiinţă şi 
şarlatan, de savant şi vraci, de filozof şi mincinos, un „Vîn- 

** Victor Eftimiu — Doctor Faust vrăjitor , EPLA, Bucureşti 

1957. 

4 Mihai Neagu Basarab, Profesorul Faust f piesă într-un act, ia 

voi. Frînghia de rufe a familiei , Ed. Cartea Românească, Bucureşti 
3971. ^ '• ’ 

5 D. Caraeostea, Poezia tradiţională română , EPL., Bucureşti 

1969, voi. II, p. 193. * ’ 

tură-Ţară“, asemănător în multe privinţe eu legendarul Pă¬ 
cală al folclorului românesc. Ultimele două acte se petrec în 

timpul Renaşterii, iar Faust ia chipul lui Leonardo da Vinci. 

Mefisto cunoaşte şi el două ipostaze ; îngerul căzut vrea să se 
salveze fie prin iubire faţă de semeni şi sfîrşeşte ca nesta¬ 
tornicul Don Juan, fie prin ascentism paroxistic şi se trans¬ 

formă în fanaticul Savonarola. 

Fantezia autorului proiectează fapte mitice pe fundalul 
unui cadru real-istoric, deplasează accente, anulează semni¬ 
ficaţii majore în favoarea altora mai puţin reprezentative. Un 
mesaj valoros — perenitatea efortului uman pentru a trans- 
cede spre culmile cunoaşterii — şi cîteva idei etice în con¬ 
cordanţă cu gîndirea contemporană sînt expuse declarativ de 
personaje fără vigoare dramatică. Monotonia discursivă a pie¬ 
sei este contrapunctată ironic-parodic de unele reflexii şi pa¬ 
radoxuri : pentru Dante de pildă „infernul e căminul. Cel mai 
cumplit dintre exiluri, fiindcă ţine pîn-la moarte !“ 

Dacă mitul faustic nu trăieşte în teatru decît prin pie¬ 
sele amintite, puţin reprezentative din punct de vedere dra¬ 
matic, şi în film printr-un ingenios şi contemporan Faust XX 
semnat de Ion Popescu-Gopo, în schimb ecourile lui pulsează 
în numeroase lucrări dramatice. Cel mai adesea e întîlnit mo¬ 
tivul pactului faustic, influenţat, evident, şi de creaţia folclo¬ 
rică românească în care diavolul e prezent adesea. Astfel Vo¬ 
ievodul Nenoroc din fantezia dramatică în 6 acte Cocoşul 
negru 6 de Victor Eftimiu îşi vinde sufletul Dracului „pentru 
domnia vieţii w , descoperind în final că adevărata fericire o 
găseşti numai în tine însuţi. Dar, şi dacă n-ar fi încheiat acest 
pact, n-ar fi avut altă posibilitate de alegere, de la naştere 
fiind predestinat răului care acţionează, ca şi în tragedia 
greacă, cu valoare de destin. Dramaturgul reuşeşte să prezinte 
sugestiv zodia nefastă sub care s-a născut Nenoroc şi în um¬ 
bra căreia şi-a trăit zbuciumata viaţă. Cocoşul negru, trîmbi- 
ţaşul morţii, i-a sortit amăgirea, zăbranicul nefericirilor şi al 
căutărilor deşarte. Pentru Nenoroc numai porţile infernului 
sînt deschise. Dracul, unul din personajele izbutite ale piesei,, 
metamorfozat sub nenumărate feţe : vistier, temnicer, han- 


6 Victor Eftimiu — Cocoşul negru , fantezie dramatică în 6 acte v 
în Teatru , EPL», 1966. 

giu sau aşa cum şi-l închipuie imaginaţia populară pe Belze- 
but — negru, cu coarne şi copite — îl fascinează cu atît de 
înrudita idee goetheană, „bucuria de a şti şi a vedea“, cu des¬ 
fătarea iubirii, cu orgoliul puterii şi înşelătoare avuţii, într-o 
evocare unde talentul de versificator al poetului atinge o 
culme a sa. Victor Eftimiu a negat orice influenţă a poemu¬ 
lui goethean, susţinînd că „singura apropiere dintre piese e 
faptul că au în centrul acţiunii pe Diavol u 7 . „Nenoroc nu are 
nici una din frămîntările metafizice ale bătrînului învăţat nor¬ 
dic, iar peripeţiile vieţii sale sînt cu totul altele. însuşi Dia¬ 
volul din Cocoşul negru este de esenţă cu totul diferită de a 
studentului întîrziat, scepticul Mefisto“. „Diavolul meu este 
mai mult Satana biblică^. 7 8 Desigur deosebirile sînt funda¬ 
mentale, de structură şi esenţă, dar există asemănări, fie şi 
formale. Nenoroc se recomandă, scrie George Gălinescu, ca un 
Faust „parţial, înfăţişînd numai pe solitari, pe investigativiri 9 
Tot de la naştere şi Fiul împăratului este blestemat de 
Piază-Rea să fie prins în închisoarea unei Piele de cerb 10 , din 
care va ieşi numai atunci cînd va găsi cheia fericirii. încer¬ 
carea disperată de a scăpa de sub puterea vrăjii îl determină 
pe eroul lui George Magheru să experimenteze diverse ipos¬ 
taze umane şi să repete itinerariul faustic : dorinţa de a cu¬ 
noaşte lumea prin ştiinţă, tentaţia frumuseţii, plăcerea odih¬ 
nei şi a vieţii de familie, patima acţiunii, cinstirea muncii sim¬ 
ple, simţul dreptăţii, preţuirea reculegerii filozofice. Piele de 
cerb este un existenţialist „avant la lettre w , prins în dramatica 
opţiune între a fi şi a face, între gînd şi faptă, pentru a-şi cîş- 
tiga astfel libertatea şi a-şi dobîndi condiţia umană. Ca şi 
eroul goethean, doar în clipa în care se uită pe sine şi renunţă 
la fericirea personală, pentru binele celorlalţi, primeşte bo¬ 
tezul omenirii şi chip omenesc. La capătul frămîntatului său 
drum învaţă că „acţiunea fără iubire este zadarnică^ şi îşi în¬ 
ţelege menirea — „cunoaşterea lumii şi stăpînirea ei w . Ale- 


7 Victor Eftimiu — Portrete şi amintiri , Bucureşti, 1966, p. 376. 

8 Ibidem, p, 376. 

9 G. Călinescu — Istoria literaturii române, compendiu EPL 
1968, p. 280. 

1;> George Magheru, Piele de cerb , pretext dramatic pentru me- 
ditaliune. Cartea Românească, Bucureşti, 1937. 

goria faustică din Piele de cerb oscilează între basm, feerie 
şi poem filozofic, între poezia delicată, umor şi parodie. Per¬ 
sonajele sînt de basm : împăratul, împărăteasa, Domniţa, Ur¬ 
sitoarele, Piază-Rea, Piază-Bună, dar semnificaţia este mult 
mai profundă. Văpăilă şi Gerilă constituie un alter ego aL 
eroului, primul însemnînd acţiunea, fapta avîntată, celălalt 
reflecţia, meditaţia pasivă. Sînt de fapt principiile antinomice 
care guvernează însăşi existenţa umană cu momentele ei de 
înflăcărată dăruire sau de tacită resemnare. Incursiunile în 
spaţiu şi timp ale eroului, construite pe schema fabulosului 
folcloric, apar dublate de înţelesuri filozofice, sociale şi etice. 
Itinerariul parcurs este însuşi drumul existenţei umane si¬ 
tuat la graniţa dintre miticul codru şi lumea contemporană 
dominată de „puterea maşinilor 44 şi de spectrul războaielor. 
Realizat în manieră cinematografică „pretextul dramatic pen¬ 
tru meditaţiune 44 al lui George Magheru reuşeşte cu greu să 
adune într-o matcă comună numeroasele fire ale acţiunii, pul¬ 
verizată astfel în zeci de planuri. 

Dramatice sînt căutările Voievodului Viorel din tragedia 
lui Ştefan Petică Solii păcii 11 către trăirea intensă şi ple¬ 
nară a vieţii, deoarece, aşa cum afirmă eroul, „peste tot mai 
este ceva ce n-am văzut 44 . Simina, „fata născută din păcat 44 , 
îl îndeamnă să părăsească prozaicul unei existenţe lipsite de 
ideal pentru atingerea absolutului, chiar cu preţul sacrificiu¬ 
lui suprem. Acest prinţ al unei Vrance legendare nu ajunge 
să descopere, ca eroul goethean, clipa minunată în slujba 
umanităţii căreia să-i spună „opreşte-te 44 şi rămîne un pro¬ 
fund însingurat, trăind tragedia totalei izolări. Viaţa e o per¬ 
manentă căutare a idealului inaccesibil, sufletul nu-şi găseşte 
liniştea decît în moarte — solii păcii sînt solii morţii. 

Avatarurile Poetului din povestea dramatică a lui Adrian 
Maniu şi Ion Pillat, Tinereţe fără bătrîneţe 12 , refac şi ele iti¬ 
nerariul faustic al cunoaşterii şi înţelegerii : „Ţinta e însăşi 
calea mea — / Prin lanuri, prin codri şi vîlcele / — am să 
alerg, să tot merg pînă la stele / am să merg să văd ce e 


11 Ştefan Petică, Solii păcii , tragedie în 5 acte, în Opere . Ediţie 
îngrijită de N. Davidescu, Fund. pentru literatura si artă, Bucureşti, 
1938. 

12 Adrian Maniu, Ion Pillat, Tinereţe Sără bătrîneţe. Arhiva 
personală A. Maniu, manuscris. 

acolo şi mai încolo ce este 44 . Eroul, ca un alt Faust, este gata 
sâ satisfacă dorinţa unui nou Mefisto — Astrologul, deşi este 
convins că „nu cîţiva stropi de sînge pot fi preţul / cunoaş¬ 
terii pe care vreau s-o am / ci viaţa mea“. 

Nelinişti faustice îi atribuie şi Victor Papilian eroului 
său Ion din misterul Cerurile spun . 13 Dar personajul nu are 
aspiraţia maiilor înălţimi, tot ceea ce cunoaşte la Freiburg, 
„îndemnurile artei noi 44 , fiorii dragostei nelegiuite, alchimia 
ştiinţei sînt rezultatul intervenţiilor mefistofelice ale lui Şor- 
ban şi ale Vrăjitorului şi nu ale dorinţei legitime a propriu¬ 
lui eu. „Pactul faustic 44 , alături de motivul „jertfei zidirii 6 *, 
de cel al demoniei oraşului sau pirandellian al dedublării per¬ 
sonalităţii, nu fuzionează organic, piesa se prezintă stufoasă, 
nedramatică şi sufocată de elemente mistice. Interesant ră¬ 
mâne doar fiorul de intens patriotism care o străbate. Comea 
Ardeleanu, din legendarul Bîrgău al sec. XVI, doreşte să-l 
înalţe la tronul Moldovei pe fiul său, Ion, pentru a realiza 
unirea ţărilor surori şi „alungarea turcilor din ţinuturile creş¬ 
tine 44 . De asemenea, regăsirea de către Ion a înaltelor idealuri 
şi îndatoriri faţă de locurile şi oamenii de care îl leagă ne¬ 
văzute fire întru gînd şi credinţă. 

Un pact faustic, de data aceasta în cadrul unei piese mo¬ 
derne, de factură expresionistă, Jocul întunericului 14 de 
Adrian Maniu încheie şi poetul de geniu şi visătorul idealist 
— Dionis. Mefisto este acum Dr. Negru, exponent al egois¬ 
mului exacerbat al societăţii burgheze, dornic să cumpere nu 
sufletul, ci capul, inteligenţa, talentul creator : „Propunerea 
ce-ţi fac (i se adresează lui Dionis — n.ns.) nu are nimic ri¬ 
dicol şi nimic curios — e foarte naturală, foarte firească : an¬ 
tropologică. Sînt medic şi îndeajuns de bogat. Propunerea e 
simplă. Dumneata îmi vinzi capul şi dacă mori înaintea mea 
am dreptul să-l întrebuinţez la experienţe. 44 Motivului faustic 
i se alătură şi cel al trădării ipentru 30 de arginţi, Dionis, fiind 
un nou Crist vîndut de un nou Iuda — Gabriel. Dealtfel şi 
replicile lui Dionis amintesc de cele biblice : „acesta este cre¬ 
ierul meu care pentru toţi se împarte 44 . Satira piesei este pre- 


13 Victor Papilian, Cerurile spun , în Teatru , voi. I — Trei 
mistere , Sibiu, Ed. Dacia Traiană, 1945. 

14 Adrian Maniu, Jocul întunericului , piesă în 3 acte, în 
Lupii de aramă, Ed. Dacia, Cluj-Napoca, 1975. 

tisă, în numele aetivismului expresionist se dezvăluie tarele 
societăţii capitaliste, dominată de puterea distructivă a ba¬ 
nului, dezumanizată, egoistă, prostituarea Muzei semnificînd 
pervertirea artei, mercantilizarea şi implicit moartea ei. Se 
încearcă astfel apropierea a două planuri — unul social, cu 
virulente accente critice, altul parabolic, de esenţă mitică, 
apropiere formală care rupe unitatea de structură a piesei. 
Preferinţa pentru personajul categorial, întreţinerea unei at¬ 
mosfere de nelinişte prin semne prevestitoare, accentuarea 
prin culoare — negrul luminat de licărul luminărilor sau al 
cărbunilor aprinşi, roşul zorilor care ninge zăpadă de sînge 
peste mulţime, valurile de lumină roşie ale focului, părul roşu 
al iubitei fluturînd ca o flacără, plapuma roşie şi rufele albe 
în odaia ticsită de fum sau salonul roşu unde se va desfă¬ 
şura magia medievală, liturghia neagră, măştile caricaturale 
şi groteşti — sînt un reflex al influenţei expresioniste. 

Ion Sava a scris misterul social tragicomic Preşedintele 25 
în polemică cu ideea faustică a reîntineririi, înfăţişată ca ilu¬ 
zie deşartă care-1 împinge pe erou la moarte inevitabilă. „Dacă 
Faust- ul lui Goethe a nenorocit o mulţime de oameni, făcîn- 
du-i să-şi piardă viaţa, nota sentenţios şi apodictic autorul, 
sînt sigur că Preşedintele va ferici pe foarte mulţi, băgîndu-le 
în cap că în viaţă, pe toate planurile, există un principiu al 
paralelismului care nu suportă nici o excepţie 44 . 16 Sava a am¬ 
biţionat să-l înlocuiască pe „cenuşiul Mefisto u cu un spirit 
nou, pozitivist, nelegat de vreo „instituţie ocultă 44 , reprezen- 
tînd doar inteligenţa umană. Vechiul mister religios trebuia 
să cedeze locul misterului social modern într-o modalitate 
asemănătoare celei promovate de Paul Claudel în Pantoful de 
Satin ♦ Jean Cocteau în Cavalerii mesei rotunde , Jarry în Uhu 
roi sau Apollinaire în Ţîţele lui Tirezias. 

Mai mult decît în oricare din piesele sale, în Preşedin¬ 
tele dramaturgul se supune viziunii regizorului, atras de va¬ 
lorile teatrale ale textului dramatic, de ideea reteatralizării 
în spiritul principiilor lui Bragaglia. Concepţia estetică de 


15 Ion Sava, Preşedintele , mister social tragicomic în 3 arte. 
în voi. Măşti , Ed. critică de G. Pieneseu, prefaţă Ileana Berlogea, Ea. 
Cartea Românească. Buc., 1973. 

Ion Sava, Masti y Ed. Cartea Românească. Bu.urc.şti, 1973 v 

p. 352. 

dramaturg-regizor, de „autore-tecnico 44 îşi găseşte materiali¬ 
zarea în acest „necanovaccio 44 , scenariu gen Commedia deir 
Arte, ţesut clin zeci de planuri. Tehnica expresionistă, a su¬ 
pradimensionării şi prezentării clovneşti a personajelor alter¬ 
nează cu tablouri euritmice şi divertismente teatrale psiho- 
teenice, cu scene de pantomimă şi circ, cu coruri groteşti şi 
bufonerii dar şi cu momente de poezie tragică. Prea „cere¬ 
brală 44 şi „rece 44 , cu personaje „fără suficientă identitate, tră¬ 
ind schematic, fără complexitate 4417 , farsa tragică a lui Ion 
Sava îşi păstrează importanţa prin efortul înnoirii limbaju¬ 
lui teatral în sincronie cu tendinţele modernizării europene. 

Dintre toate personajele mitice româneşti ni se pare că 
Meşterul Manole, prin dominantele sale, — dorinţa de a 
atinge culmile cunoaşterii şi demonicul creaţiei se apropie 
cel mai mult de specificul mitului faustic. Dar Manole este- 
un Faust românesc, născut din nevoia de cunoaştere şi îm¬ 
plinire a poporului nostru, din pasiunea muncii sale crea¬ 
toare şi din puterea sa de jertfă. Şi poate de aceea mitul fau¬ 
stic nu a fost reluat în dramaturgia noastră in extenso , ci 
şi-a topit fiinţa şi a rodit pe sol românesc în unul din mitu¬ 
rile fundamentale autohtone — Meşterul Manole, generator 
de capodopere cu nimic inferioare marilor creaţii universale. 


4. SUB SEMNUL PARODIEI 


Scaliger formulase încă din Renaştere, într-o butadă,, 
enunţul „parodia fiică a rapsodiei 44 , prin rapsodie înţelegînd' 
opera rapsozilor, în speţa cei homerici. In sensul tradiţional' 
şi clasic, acreditat prin micul Hipponax, parodia e o „urzeală 
precumpănitor acidă, depreciatoare şi, de cele mai multe ori, 
pitică 44 . 1 Personajele discută despre lucruri mărunte sau de- 
maximă importanţă în limbajul conversaţiei cotidiene. Regis- 


17 .Petru Comarnescu, Ion Sava , Ed. Meridiane, Bucureşti, 1966.. 
p. 306. 

3 Andrei Brezîanu, Vlysses . parodie şi rodnicie , Secolul 20,. 
nr. 10, 11, 12, 1971. 





trul grav cedează locul celui comic. Eroii renunţa la cothum, 
gesturile îşi pierd solemnitatea. Qui-pro-quo-urile, travestiu- 
rile, calambururile sau alegoria se plimbă nestînjenite în lu¬ 
mea de mirt şi ambrozie a muritorilor. Olimipul devine te¬ 
restru. 

Desigur tentaţia parodiei nu e nouă. Grecii aveau un acut 
simţ al ironiei şi înţelegeau să glumească, pe scenă, chiar şi 
la adresa zeilor. Comedia, după observaţia pertinentă a lui Ion 
Zamfirescu, era privită ca o tribună de luptă, de idei şi ati¬ 
tudini, îngăduind ca dezbaterea pentru adevăr să nu fie luată 
drept semn de necredinţă, ci mod necesar de judecată. 2 In 
numele acestei „PARRHESIA, adică a libertăţii de cuvînt u , 
îşi îndreaptă Aristofan atacurile satirice coborind zeii din 
înălţimile Olimpului şi înfăţişîndu-i cu defectele şi lipsurile 
muritorilor. Parodierea legendelor mitologice se realizează 
fie prin deprecierea miturilor, prin persiflarea şi ridiculiza¬ 
rea părţilor emoţionante şi patetice ale epapeelor şi tragedii¬ 
lor, fie prin aerul de bufonadă cu care sînt înfăţişaţi zeii şi 
eroii. 

Intenţia este vizibilă şi în Troilius şi Cresida. Toată mă¬ 
reţia şi strălucirea personajelor homerice se năruie. Nu mai 
rămîn decît cioburi, uneori frumos colorate, alteori opace, din 
care reconstituim o lume pe dos. Sub aerul de bufonadă şi 
grotesc se ascunde, remarca Jan Kott, „o mare dispută privind 
sensul şi preţul războiului, privind existenţa şi preţul iu¬ 
birii... existenţa ordinii morale într-o lume crudă şi de neîn¬ 
ţeles. 44 3 Iliada devine astfel pretextul în numele căruia se 
dezbat probleme specifice unei epoci cu valabilitate general 
umană : prietenia, iubirea, cinstea, într-o operă cu sclipiri şi 
umbre de un tragism răscolitor disimulat sub parodie. 

Parodierea marilor mituri revine cu insistenţă la sfîr- 
şitul secolului al XlX-lea la Offenbach care, pe libretele lui 
Meilhae şi Halevy, realiza modelele genului cu Orfeu în in¬ 
fern sau Fecioara Elena , la Robert de Flers şi Caillavet sau 
CI aude Terasse. 


2 Ion Zamfirescu, Istoria universală a teatrului , voi. I, E.S.P.L.A., 
Bucureşti, p. 162. 

3 Jan Kott, Shakespeare , contemporanul nostru , E.L.U., Bucu¬ 
reşti, 1969, p. 78. 

Secolul nostru pare dispus să readucă miturile sub forma 
lor parodică, cu o frecvenţă constantă. Este explorat nu atît 
pateticul vechii tragedii ci se caută un mod propriu de re¬ 
flectare asupra condiţiei umane. Andre Gide în Jurnalul său* 
formula clar această intenţie atunci cînd se adresa publicu¬ 
lui : „Voi aveţi piesele lui Sofocle şi eu nu îi sînt rival ; îi 
las lui pateticul (...). Eu îmi propun, nu să vă fac să rîdeţi sau 
să plîngeţi, dar să reflectaţi 44 . în locul fatum-ului antic, ceea 
ce îl interesează pe autorul lui Promethee mal enchaîne este, 
aşa cum rezultă din Conslderations sur la mythologie grecque , 
adevărul psihologic. 

Sub jocul simbolurilor, remarcabil prin virtuozitatea 
transpunerii, interpretarea mitului antic devine liberă, umo¬ 
ristică şi actuală. Tonul general renunţă la simplitatea antică, 
piesele se remarcă prin acrobaţie verbală, limbaj strălucitor,, 
virtuozitate în arta dialogului. Paradoxul, calamburul, sa¬ 
tira, ironia dau culoare universului poetic al unor fini psi¬ 
hologi dublaţi de sclipitori artişti ai cuvîntului. Umorul se 
îmbină cu tragicul, personajele pierd dimensiunea grandorii,, 
în favoarea celei obişnuite, cotidiene. Euridice se transformă 
intr-o mică comediană, Orfeu într-un artist al străzii (Euri- 
dice~ Anouilh), Ismena grasă şi blondă iubeşte valsul. Poli- 
niee frecventează balurile şi cazinourile, regina tricotează 
(Antigona- Anouilh). Cuplul Orfeu-Euridice (Or/ew-Cocteau) 
duce un menaj modern cu discuţii, neînţelegeri, reproşuri : 
Orfeu este certăreţ şi nervos, Euridice îşi plînge soarta, re¬ 
gretând că s-a reîntors pe pătmînt. Alcmena geloasă şi pe luna 
pe care o priveşte Amfitrion îl ceartă, în glumă, că s-a gătit 
ca şi cum s-ar duce la un război cu amazoanele (Giraudoux). 

Miturile sînt dezgolite de semnificaţiile originare, tragi¬ 
cul capătă implicaţii parodice, de bufonadă, dezeroizarea 
merge pînă la deriziune. Eroul devine non-erou. Atitudinea 
poate fi semnalată la Hofmannsthal, Oedip si Sfinxul, Coc- 
teau, Maşina infernală , Th. Wilder, Alcestiade, Camus, Caii - 
gula, Brecht, Sf. Ioana la abatoare , Ghelderode, Moartea lui 
Faust, Frisch, Don Juan şi dragostea pentru geometrie sau 
Durrenmatt, Hercule şi grajdurile lui Augias. 

Se ajunge astfel la un fenomen simptomie pe care G. Stei- 
ner îl numea „moartea tragediei 44 şi, implicit, moartea tragicu- 

lui, cauzat de „moartea divinităţii*. 4 Poetul contemporan nu 
mai poate să stabilească ca poetul grec „un contact imediat de 
teroare sau bucurie* cu publicul său, actul său teatral nemai- 
fiind o participare colectivă. în plus nedorind să renunţe nici 
la „rezonanţa temei antice*, „nici la savoarea temei noi*, 
produsele devin „simple travestiuri*, şarade alegorice. „Cînd 
zeii morţi au fost rechemaţi la viaţă, în lumina rampei mo¬ 
deme, au adus cu ei un miros de descompunere*. Steiner în¬ 
ţelege însă conceptul tragic unilateral şi dă o explicaţie par¬ 
ţială unui fenomen mult mai complex. Nu dispariţia divinită¬ 
ţii constituie cauza care provoacă moartea tragediei, ci crista¬ 
lizarea unui alt gen de conflicte sociale-politice, morale, etice, 
care aparţin unei alte lumi. Atrocităţile războiului, alienarea, 
„anxietatea individului, spaima universului concentraţionar*, 
remarca Romul Munteanu, au contribuit la realizarea unui 
„teatru antiiluzionist* în care omul contemporan îşi con¬ 
fruntă cu luciditate propriul destin. 5 

Dramaturgia românească, prin excelenţă o dramaturgie 
•cu caracter satiric, nu putea să rămînă indiferentă la ten¬ 
dinţa de parodiere a miturilor. Maniera aminteşte de auto¬ 
rul Ţiganiadei, Ion Budai Deleanu, care prin caracterul bur¬ 
lesc, tonul glumeţ şi persiflant, comparaţiile depreciative, de¬ 
poseda epopeea şi eroii antici de grandoarea cunoscută. Ast¬ 
fel Hîrgău „cel cu gura mare*, care după ciocnirea cu taurii 
anunţa ţiganii că „vrăjmaşii s-au împrăştiat* era asemuit cu 
‘Stentor, iar Drăghici cu Nestor. Eroii preferaţi ai comediilor 
mitice sînt cei ai Olimpului identificaţi în situaţii hazlii, gro¬ 
teşti sau burleşti dintre cele mai diverse. 

Homer travestit — piesa lui E. Lovinescu — povesteşte 
peripeţiile cuplului Venus-Vulcan, acţiunea desfăşurîndu-se 
•simultan pe pămînt, la circiuma „La Bacchus cel vesel* şi în 
Olimp. Zeul făurar, un fel de Pyrgopoliniee, obosit de mîn- 
,gîierile frumoasei zeiţe născută din spuma mării şi plictisit 
de „părul ei galben ca spicul şi ochii ei albaştri ca apa mării*, 
doreşte variaţie. Şi atunci se lasă subjugat de frumuseţea te¬ 
restră a cîrciumăriţei Kritis cea „cu gîtul alb ca marmura de 


4 G. Steiner, Op. cit ., p. 239. 

5 Romul Munteanu, Reflecţii despre tragedie , în Jurnal de cărţi , 
T<;d. Albatros, 1973, p. 18o. 

Pentelic, cu ochii negri ca apele Cocytului, cu părul des ca 
brazii de pe culmea muntelui 01imp“. 6 Comparaţiile abun¬ 
dente ne trimit în plină geografie olimpică. In lipsa celui „mai 
nesuferit dintre soţi“ şi celui „mai prost dintre zei“ zeiţa se 
consolează în braţele de oţel ale lui Marte. Iar odată adul¬ 
terul constatat, parafat şi clasat de Asynon (comisarul Olim- 
pului) cu probe concrete, încornoratului Vulcan nu-i mai ră- 
mîne decît să se resemneze. Au mai păţit-o şi alţii. 

Graţie tot Vicleniilor Afroditei 7 şi înţelepciunii Latonei, 
Sfinxul, simţindu-se răspunzător de soarta lui Oedip, pune 
la cale un plan prin care eroul este absolvit şi de incest, so¬ 
ţia nopţilor lui nemaifiind Iocasta, ci tînăra şi frumoasa So¬ 
fia, şi de paricid, Laios nemaifiind omorît, ci doar lovit. Oa¬ 
menii „îşi fac singuri destinul 44 , zeii nu sînt nici atotputer¬ 
nici, nici atotştiutori. 

Tot cea mai frumoasă dintre zeiţe este şi pretextul celei 
mai izbutite comedii mitice româneşti Critis sau Gîlceava zei¬ 
lor 8 de Radu Stanca. Pentru că a pierdut concursul de fru¬ 
museţe, organizat de thessalieni, în faţa necunoscutei Critis, 
zeiţa vrea să se răzbune crunt, dorind să-şi metamorfozeze 
rivala, nici mai mult, nici mai puţin decît în cîrtiţă. Păţania 
zeiţei împarte Olimpul în două tabere vrăjmaşe, un fel de 
tabere â la Hemani, care sfîşie nemuritorii între ei. Şi cum 
e şi firesc pro Fro-Fro sînt majoritatea bărbaţilor, contra toate 
femeile, în frunte cu cam veşteda Hera şi prea virtuoasa fe¬ 
cioară Pallas. Flecarul Phoebus, ajutat de săgeţile fără greş 
ale lui Cupidon, încurcă iţele. El, maliţiosul, ironicul, ferme¬ 
cătorul şi sadicul zeu al luminii, pentru a se amuza, mane¬ 
vrează din umbră fapte şi întîmplări, prinzînd eroii într-un 
inextricabil păienjeniş. Ca într-un carusel al visului şi ilu¬ 
ziei muritori şi nemuritori aleargă haotic să-şi satisfacă plă¬ 
ceri şi vanităţi, orgolii şi dorinţe, înşelînd şi fiind cu toţii în¬ 
şelaţi. Din cînd în cînd poetul picură o notă de melancolică 
amăgire într-un ocean de tonifiantă veselie şi bună dispo¬ 
ziţie. 


8 E. Lovinescu, Homer travestit , în Scenete şi fantezii , Ed. Fla¬ 
căra, Bucureşti, 1911. 

7 Mircea Alexandrescu, Vicleniile Afroditei, un prolog şi 6 ta¬ 
blouri, Casa Judeţeană a Creaţiei Populare, Iaşi, 1969. 

8 Radu Stanca, Critis sau Gîlceatxi Zeilor ; comedie în 3 acte, 
în voi. cit. 


117 



Motivelor proprii teatrului lui Radu Stanca, realitate-ilu- 
:zie, tentaţia măştii, li se alătură „theatru mundi“ ; pentru 
Phoebus lumea e o imensă scenă pe care farsa trebuie jucată 
pină la capăt : „Ar fi păcat să se sfîrşească totul. Ar fi ca şi 
cum o piesă de teatru s-ar isprăvi cu actul al doilea. Nu ! 
Trebuie să-mi dau toate străduinţele să nu se sfîrşească încă 
istoria asta. u Şi ca atare travestiurile abundă, încurcăturile 
se ţin lanţ. Atmosfera aminteşte cînd tonul de zeflemea rău¬ 
tăcioasă din Şcoala bîrfelilor de Sheridan, cînd cel poetic al 
lui Giraudoux, dulceag al pastoralei sau nostalgic al feeriilor. 
Limbajul oscilează între expresiile şarjat cotidiene — Afro- 
dita este „biata Fro-Fro“, mai marele zeilor „Papa“ — şi în¬ 
tre exprimările metaforice. 

Zeităţile poposesc dezinvolt şi în paginile Alicei Hulubei 
care reactualizează, într-o manieră proprie, episoade picante 
din viaţa acestora, cu rezonanţe contemporane şi tîlc morali¬ 
zator. Zeus, după ce din prea mare amor îşi înghite iubita, pe 
frumoasa Metis, trece prin toate chinurile facerii pînă cînd 
Hefaistos îi deschide capul din care iese gata înarmată Pallas 
Athena. 9 Zeiţa înţelepciunii intră în mare dispută cu Posei- 
don pentru supremaţie în cetatea Cecropiei. Şi, pentru a asi¬ 
gura un demn urmaş cetăţii sale favorite, Atena, îşi sacrifică 
proverbiala castitate concepind un prototip unic, pe regele 
Erychtonios, îmbinare de inteligenţă din partea mamei şi teh¬ 
nică din partea tatălui Hefaistos. 10 în calitate de zeiţă pro¬ 
tectoare a căsătoriei, Pallas Athena poartă paşii lui Ulysse 
spre Itaca, unde îl aşteaptă statornică Penelopa, înconjurată 
de cei 108 pretendenţi la mina, sau mai precis la zestrea ei. 11 
Dalba regină tot ţesîncl miraculoasa pînză a uitat să îmbătrî- 
nească, în timp ce Ulysse, cînd cu Calypso, Circe sau Nau¬ 
tica, s-.a cam adus de spate, iar părul i-a albit. La insisten¬ 
ţele prea frumoasei şi prea iubitoarei regine Lele, cine i-ar 
putea rezista î, Dionysos îl înzestrează pe regele Midas cu un 
dar unic : să transforme în aur tot ce atinge. Mare bucurie, 
bogăţiile curg gîrlă, dar şi mare tristeţe : bietul Midas, cel 
mai bogat om din lume, nu mai poate să mănînce decît... supă, 


9 , 10 Alice Hulubei, Mitologie I, Mitologie II , în Teatru , E.P.L., 

1969. 

11 Alice Hulubei, întoarcerea lui Ulysse , fantezie în 8 tablouri, 
in voi. cit . 

pe care o soarbe cu paiul şi nu-şi mai poate mlngîia numeroa¬ 
sele soţii, concubine şi odrasle deeît cu mânuşi. Iar ele se 
întreabă îngrozite : „Are mănuşi, n-are mănuşi ?“ 12 Noroc cu 
scăldarea rituală în Pactol şi cu soluţia panaceu a lui 
Asclepios î 

Scenetele fanteziste ale Alicei Hulubei oferă satisfacţii es¬ 
tetice prin reînvierea, în spirit contemporan, a unor amuzante 
tablouri de mitologie desenate cu savoare comică. Autoarea 
uzitează gamele genului de la glumă la grotesc şi absurd. 
Abundă metamorfozele, travestiurile, qui-pro-quo-urile. Acu¬ 
mulările comice se structurează în adevărate „boule de neige 44 
în scene ca „Raptul u (Răpirea sabinelor) unde perechile sînt 
atinse succesiv de „coup de foudre 44 sau în „Judecata în in¬ 
fern 44 unde peţitorii Penelopei ajunşi în lumea lui Hades îl 
roagă pe „cuţu Cerber 44 să-i muşte puţin pentru a se trezi din 
vis. Tonul general este cel al parodiei : cearta casnică dintre 
Zeus şi Hera ia proporţii cosmice, se cutremură cerul şi pa- 
mîntul. Prea înţeleaptă Pallas este o hoaţă fiindcă a furat măs¬ 
linul, iar Poseidon un plagiator deoarece l-a copiat fără scrupu¬ 
le pe Pegas. Satira graţioasă sau incisivă, umorul paradoxal 
dau savoare unor lucrări care sînt mai curîrud proză dialogată 
deeît teatru. 

Amuzanta parabolă Hercule în căutarea merelor de aur 
de Valentin Silvestru 13 descrie cu înţelepciune şi umor „mun¬ 
cile 44 vestitului şi curajosului erou. Prezentat ca un Harap 
Alb al mitologiei eline, străbate drumul spre Grădina Hespe- 
ridelor accidentat cu momente de real dramatism, ca de pildă 
lupta cu leul din Nemeea sau de vervă ironică în scenele cu 
Eristeu. Scrisă în versuri albe, îmteinînd unda poetică cu 
nota parodică, piesa, destinată celor mici, dar şi celor mari, 
îşi dezvăluie, fără ostentaţie, caracterul educativ şi morali¬ 
zator. 

Olimpul, ne spune Ion Anestin în fantezia dramatică 
Falimentul zeilor 14 , a căzut din pricina unei neveste orgo¬ 
lioase — Junona şi a unui somnambul — Amfitrion. Peiso- 


12 Alice Hulubei, Midas. patru tablouri, în voi . cit. 

13 Valentin Silvestru, Hercule în căutarea merelor de aur y text 
dactilo, Teatrul pentru Copii şi Tineret din Iaşi. 

14 Ion Anestin, Falimentul zeilor , fantezie dramatică în trei acte, 
text dactilo. Biblioteca Teatrului Naţional. 

najele descind din lumea lui Caragiale ; Amfitrion e un lu- 
natec care s-a încornorat singur în vis, un fel de Conu Leonida 
tînăr, cu fixaţii şi „fandaxii*, iar Alcmena o demi-mondenă 
de mahala în căutarea „nevricoasă* a dragostei cereşti a lui 
Jupiter. Mai marele zeilor, un trecut Don Juan, luptă cu dis¬ 
perare să-şi menţină reputaţia de cuceritor, cerîndu-le lui 
Amor şi Hermes să-i împrumute chipul în aventurile lor ga¬ 
lante. Motivul — reclamă electorală. Orgolioasa Junona, Ju- 
nica, Ninica, ultragiată în ambiţia ei de matroană absolută, 
•eliberează Adevărul din închisoarea în care îl ţinea Jupiter, 
iar acesta îi instigă pe muritori ca să-i alunge pe olimpici. 
Peste veacuri, zeităţile dăinuind doar în marmura rece a 
statuilor tremură pe soclul lor părăsite intr-un adăpost ae¬ 
rian. Numai că de data aceasta nu un Jupiter tonans mînios 
aruncă un pumn de fulgere care zguduie cerul şi pămîntul. 
Situaţia este mult mai gravă. Zeul necruţător este acum răz¬ 
boiul atomic, care ameninţă cu distrugere totală întreaga fire. 
Fantezia lui Ion Anestin interesantă prin noile ipostaze în 
care apar personajele mitice, prin contemporaneizarea temei, 
abundă însă în intrigi colaterale acţiunii principale, care, fără 
a reuşi să se omogenizeze, rămîn scene în sine. Comicul este 
voit căutat, iar limbajul lipsit de supleţe. 

Dezgolite de semnificaţiile originare, miturile devin şi 
pretextul unor discuţii politice şi filozofice proprii lumii mo¬ 
derne. Parabola lui Giraudoux La guerre de Troie n aura pas 
lieu raportează mituri străvechi la actualitate, la destinul dra¬ 
matic al Europei anului 1935, asemănător celui al Greciei şi 
Troiei. Sloganurile „spaţiul vital* sau „războiul fulger* pe 
care le reclamă Junona din piesa lui Tudor Şoimaru Furtună 
în Olimp 15 agitau Europa aflată la sfîrşitul unui război de 
decimare. Protestul lui Ganymedes reflectă protestul întregii 
omeniri :„Laş ? Este oare o laşitate să te temi de un război 
în care singura jertfă sîntem noi, oamenii ? Voi, zeii, sînteţi 
la adăpost : bine hrăniţi şi bine înarmaţi... Dar noi, oamenii, 
ce avem ? Piepturile noastre sînt goale şi se oferă cu resem¬ 
nare loviturii de moarte. Mlinile şi picioarele noastre dezgo¬ 
lite sînt sfîrtecate de spada duşmanilor*. Paradoxală, în ade¬ 
văr, aşa cum remarca Şerban Cioculescu, încercarea de a în- 


15 Tudor Şoimaru, Furtună în Olimp , comedie în 7 tablouri, cu 
prefaţă de Şerban Cioculescu, Ed. Vatra, Bucureşti, 1946. 

toarce în gluma şi veselie grozăvia trăsnetelor, a sirenelor, a 
„disperărilor şi a camuflajului 44 . 

Nici ecourile războiului de la Troia nu s-au stins. Napo- 
lean din sceneta parodică Phedra 16 visează domnia întregii 
lumi, dorindu-se un nou faraon sau Cezar. Cu maliţioasă eru¬ 
diţie G. Călinescu înfăţişează un amalgam de epoci şi fapte, 
de oameni şi destine. Napoleon ordonă asediul Thebei, Papa 
Leon X o răpeşte pe frumoasa Elena, pentru care e gata să 
renunţe la togă şi tiară, iar Phedra, după „ce-a înviat 44 , „lo- 
vindu-se în somn de muntele Ararat 44 , îl regăseşte pe Yppolit 
sub chipul lui Achille, Napoleon, Papa, Werther. Cioburile 
unui miraculos caleidoscop se combină cu ingeniozitate, în- 
timplările absurde au haz şi coerenţă. Jocul aparenţelor as¬ 
cunde, vorba împăratului din Basmul cu minciunile, „filosofie 44 
şi „aligorie 44 . 

Modernii investighează cu aceeaşi tendinţă de detaşare, 
demitizare şi desacralizare şi miturile biblice. Exemplul ni-1 
oferă Andre Gide, Jean Giraudoux, A. M. Leish şi piesele Saul , 
Judith , J. P. Iov . 

Reluarea motivului biblic al lui Irod constituie pentru 
G. Călinescu pretextul realizării unor microscenete umoristice 
şi parodice, groteşti şi absurde. Ca în Commedia dell’Arte, pe 
canavaua cunoscută a intrigii, autorul brodează cu fantezie 
derutante şi paradoxale situaţii. Ros de „mari întrebări filo- 
zoficeşti 44 , Irod cugetă la „neghioaba-i 44 poruncă de a ucide toţi 
pruncii, că a rămas biata împărăţie pustie, ca „după potop 44 . 
Şi pentru a nu se stinge stirpea omenească, sfetnicii îi propun 
să se însoare cu Brezaia. La fel ca în farsa Jupînului Pathelin, 
oaia-Brezaie nu scoate decît sunete onomatopeice. Dar mono¬ 
silabicul „beee 44 îl duce cu gîndul, pe împăratul filozof, la 
„Beta 44 , la „Bet 4 * „prima literă din alfabet 44 , încît Brezaia i 
se pare chiar mai înţeleaptă decît Aristot. în final însă — lo¬ 
vitură de teatru ! Fericit că de sacrosanta sa persoană „om 
vînjos şi la haractir vijelios 44 soaţa nu se va ţine scai, rămîne 
stupefiat la riposta exprimată în termeni deloc onomatopeici : 

1 roade, drăguţul meu. 

De te prind eu alta, vai de capul tău. 


16 G. Călinescu, Phedra , teatru abstractionist, în voi. Teatru , 
E.P.L., 1965. 

Formula uzitată în Irod împărat 17 este a „lumii pe .dos“, 
„a lumii răsturnate 41 : din ouăle clocite de cocoşi ies balauri 
şi zmei, din gura babei spînzurate ţîşneşte o coadă cu stea, 
craii Baltazar, Melchior şi Gaspar vor toţi să se însoare cu 
prunca scăpată de la tăiere. „Jocuri ideogramatice 44 , „anec¬ 
dote cu tîlc“, cum le caracterizează Dumitru Micu 18 , descin- 
zînd din Povestea vorbei sau Stihurile pestriţe argheziene, 
scenetele lui G. Călinescu apelează la mijloacele farsei, ale- 
comediei bufe şi vodevilului, efectul fiind buna dispoziţie şi 
veselia. Demonstraţii de virtuozitate şi inteligenţă mimează 
metrica versului popular cu vervă şi spirit. 

Faptul că Ion Sava îşi intitulează tragicomedia intr-un 
act Iov 19 nu înseamnă că dramaturgul şi-a propus reeditarea 
unui Iov modern. între tragicul erou asupra căruia destinul 
implacabil adunase cele mai cumplite nenorociri şi para¬ 
doxalul şi maniacul personaj care ştiind Biblia pe de rost 
vrea să-l imite inventîndu-şi singur suferinţe morale şi fi¬ 
zice nu poate exista decît o asemănare formală. Iov consti¬ 
tuie doar un termen de referinţă care îi dă posibilitatea au¬ 
torului să dezbată, într-o modalitate proprie, problema pi- 
randelliană din Şase personaje în căutarea unui autor , rapor¬ 
tul realitate-ficţiune în artă. Cele două personaje alegorice. 
Realistul şi Fantezistul, îşi argumentează opiniile prin inter¬ 
mediul peripeţiilor tragi-comice, absurde, clovneşti şi groteşti 
ale unui pretins Iov al zilelor noastre. 

In melodrama De la început la sjîrşit 20 , Ion Sava depla¬ 
sează acţiunea din lumea reală pe celălalt tărîm. Mitul raiu¬ 
lui ceresc şi al vieţii eterne este convertit într-un bizar ta¬ 
blou plastic, transparent şi imaterial. Iluzoria idee a fericirii 
viitoare eşuează tragic şi grotesc. Nu există decît foarte pa- 
mîntescul „hic et nune 44 . Restul e neant. Pe dramaturgul Ion 
Sava îl interesează mai puţin realizarea caracterelor, creio¬ 
narea psihologiilor, logica acţiunii. Atenţia i-o reţine transpu¬ 
nerea ideilor în scene cît mai teatrale sub aspectul expresi¬ 
vităţii plastice şi auditive. 


17 G. Călinescu, Irod împărat , în voi. cit. 

18 Dumitru Micu, G. Călinescu . Intre Apollo şi Dionysos , Ed. Mi- 
nerva, Bucureşti, 1979, p. 672. 

19 Ion Sava, Iov , tragicomedie, act unic, în voi. Măşti , Ed. cit. 

20 Ion Sava, De la început la sfîrşit, melodramă în 4 tablouri, 
Act unic, în voi. cit. 

Imaginea paradisului pierdut graţie păcatului originar o 
întîlnim în prologul algoritmului dramatic Punctul de Mi- 
hai Georgescu 21 . Ca şi în Învierea de Lucian Blaga, Vreau 
să număr stelele de Ion Sava sau Actes sans paroles de Sa- 
muel Beckett, formula folosită e pantomima. Exprimarea se 
face fără cuvinte, doar prin gest, mimică şi ingenioasa îmbi¬ 
nare a literelor alfabetului. Jocul propus are haz, retinînd 
mai ales reacţiile Evei, cînd plictisită, cînd provocatoare, cînd 
■sensuală, tot timpul cochetă, neuitînd să-şi ia, la părăsirea 
raiului, poşeta, pantofii, frunza-pălărie. 

In literatura noastră populară, în basme şi în snoave 
mai ales, personajul biblic cel mai adesea parodiat — dra¬ 
cul — cunoaşte o onomastică bogată — Sarsailă, Belzebut, 
Michiduţă, Aghiuţă, Cornorilă, Satan, Ucigă-1 Crucea, Nichi- 
percea, Cel din hău. Sub influenţa snoavelor populare şi a 
scrierilor lui Ion Creangă, şi în piesele de teatru păcăleala 
dracilor constituie momentul cel mai izbutit. Dracii nu au 
aspect înfricoşător, atributele lor — coada şi copitele — sînt 
motive de amuzament, fantasticul nu e terifiant, tonul e de 
voită ghiduşie. întotdeauna dracul iese păcălit fie de miticul 
Păcală, fie de isteţimea şi inteligenţa omului simplu care 
acţionează sub imperiul dragostei. 22 

Un „renghi bunicel* îi joacă şi Unchiaşul, de data aceasta 
nu Dracului ci Morţii, în legenda lui Alexandru Macedonski 
Unchiaşul Sărăcie 23 . Rugată de şugubăţul moşneag să-i în¬ 
deplinească ultima dorinţă, să-i culeagă o pară, Moartea nu 
mai poate cobori din pomul miraculos decît cu învoirea aces¬ 
tuia. Supărată, dar şi amuzată de gîndul poznaş al Unchia- 
şului, îl pedepseşte să trăiască veşnic, încît sărăcia nu va pieri 
din lume niciodată. Localizînd o legendă cu largi ecouri în 


21 Mihai Georgescu, Punctul , algoritm dramatic, voi. Punctul , 
Teatru , Bucureşti, Ed. Eminescu, 1973. 

22 Fabiu Sînjoanu, Ana Cosînzeana , piesă teatrală poporală, în¬ 
tocmită în trei acte, Braşov, 1910 ; Horia Furtună, Păcală , snoavă în 
patru acte în versuri, Ed. S.A.D.R., 1927 ; Eugeniu Carada, Cimpoiul 
■dracului, piesă naţională în două acte şi un tablou, f.a. ; Rodica 
Padina, Week-end în infern , farsă fantezistă în două părţi şi un 
prolog, în Cînd iarba are chip de om, Ed. Eminescu, Bucureşti, 1972. 

23 Alexandru Macedonski, Unchiaşul Sărăcie , legendă în trei ta¬ 
blouri şi în versuri, în Voi. Opere , //, Teatru , Ediţie critică cu un 
studiu introductiv şi note de Tudor Vianu, Fundaţia pentru literatură 
şi artă. Bucureşti, 1939. 

folclorul european, dramatizată şi de E. d’Hervilly şi A. Gre- 
vin în poemul Le Bon Homme Misere, Macedonski reuşeşte 
s-o autohtonizeze, să-i atribuie elemente ale spiritualităţii ro¬ 
mâneşti. Atmosfera de basm pune în lumină calităţile ţăra¬ 
nului nostru : omenia, înţelepciunea în faţa actelor funda¬ 
mentale ale vieţii, umorul şi sfătoşenia. Personajele biblice 
ale piesei, înfăţişate din perspectiva mitologiei populare, sînt 
aidoma oamenilor simpli, din popor. Petru şi Pavel „îmbră¬ 
caţi ca sfinţii zugrăviţi pe biserici 44 bat drumurile la ceas de¬ 
seară, vorbesc şi se comportă ţărăneşte, Pavel se adresează 
cu „jupîniţă 44 şi „leică 44 , Petru pofteşte la o jimblă caldă şi 
un borş cu pătrunjel. Privită prin ochii Unchiaşului, ajuns 
la sorocul unei vieţi fără avuţii, comori şi regrete, Moartea 
se transfigurează, nu mai poartă „negre sovonite 44 , ci o rochie 
albă cu ghirlande de siminoc şi tufănică. Unchiaşul nu se 
teme de moarte, numai că vrea să mai trăiască oleacă şi să 
se bucure de rodul pîrguit al toamnei. Naturaleţea dialogului 
şi umorul sănătos ajută legenda dramatizată de Macedonski 
să înfrunte trecerea anilor. 

Fie că e vorba de reluarea marilor mituri ale umanităţii,, 
în esenţa lor tragică, fie că se urmează linia parodică, ele re¬ 
prezintă pentru secolul XX o sursă permanentă de inspiraţie- 
a cărei transpunere se face sub ceea ce Joyce numea TEM— 
PORI NOŞTRI. 



III. MOTIVE MITICE ROMANEŞTI ÎN DRAMATURGIE 


1. PE URMELE UNEI MITOLOGII NAŢIONALE 


„Mitu! păstrează eternităţii lamura sufletului 
generat iilor. “ 

MIHAIL SADOVEANU 

Mitologia poporului român, chiar dacă nu este atît de 
bogată ca mitologia altor popoare, conţine un inedit fond 
traco-dacic, asimilat de cel romanic şi transmis noilor repre- 
zentări ale creştinismului, receptive şi la influenţe orientale 
şi occidentale. Substratul mitic autohton, arăta Mircea Eliade, 
trebuie căutat la un nivel mult mai adine decît acela circum¬ 
scris de istoria geto-dacilor, numeroase simboluri şi credinţe 
au rădăcini „într-o lume de valori spirituale care preced apa¬ 
riţia marilor civilizaţii ale Orientului apropiat antic şi ale 
Mediteranei“. 1 

Ipoteza o formulase, cu mai bine de un secol în urmă, 
înflăcăratul romantic Cezar Bolliac : „Nobleţea noastră este 
veche ca pămîntul. Cartea neamurilor ne-a dat un fiu al lui 
Noe (...), Esiod şi-a început lumea şi cu noi, Pindar ne-a cîn- 
tat; am produs zei timpilor primitivi, eroi timpilor eroici şi 
timpilor istorici regi ca Sarmis şi ca Decebal (...)“ 2 

Strămoşii etnici ai românilor, preciza în acest sens şi 
antropologul E. Pittard, „urcă neîndoielnic pînă la întîiele 
vîrste ale umanităţii^. Sînt de-a dreptul fascinante, chiar dacă 
vulnerabile în argumentaţia lor, acele ipoteze care încearcă să 
■stabilească leagănul formării zonale al lui HOMO EURO- 


1 Mircea Eliade, De Zalmoxis ă Gengis Khan . „Etudes compa- 
ratives sur Ies religions et le folklore de la Dacie et de TEurope 
Orientale* 1 Payot, Paris, 1970, p. 9. 

2 Cezar Bolliac, Despre daci , Românul, II, 14—26 iulie, nr. 55, 
3858, p. 216. 

PAENS în spaţiul carpato-danubian, tracii fiind predecesori 
•vi contemporani cu asiro-caldeenii, egiptenii, greco-romanii. 
Mitologia tracă, considerată „prima istorie a Europei", s-ar fi 
născut în Cogaion sau Gogaion. 3 

Fondului arhaic traco-dacic îi aparţin sentimentul cosmic 
din Mioriţa, aspiraţia spre desăvîrşire prin jertfa creatoare 
din Meşterul Manole , tinereţea perenă şi frumuseţea abso¬ 
lută a lui Făt-Frumos. Modul de existenţă tipic solar al tra¬ 
cilor le conferă acea atitudine panteistă de comunicare cu 
tainele lumii, de armonizare a individualităţii cu cosmosul. 
Omul stăpîneşte puterile cerului şi pămîntului şi nu se teme 
de moarte. Credincioşii lui Zamolxe se aruncă fără teamă în 
suliţe. 

De fondul traco-dacic şi de încercarea de constituire a 
unei preistorii şi mitologii a Daciei s-au ocupat cercetări no¬ 
torii, folclorişti şi istorici ca Simion Florea Marian, G. Dem. 
Teodorescu, G. Tocilescu (Dacia înainte de romani), Nicolae 
Densuşianu (Dacia preistorică), Vasile Pârvan. Izvoarele fun¬ 
damentale care ar fi dat lămuriri asupra istoriei şi culturii 
getice — Comentariile lui Traian, Geticele lui Criton şi Ge- 
ticile lui Dio Chrysostomul s-au pierdut. In lipsa lor, istori- 
ricul Vasile Pârvan recurge la mărturii literare, glothologice, 
arheologice, şi ajunge la concluzia că geto-daeii erau henot- 
heişti, adică credeau într-un zeu unic, zeul cerului senin că¬ 
ruia nu-i dădeau nici o reprezentare iconică. Marele preot 
îşi avea templul şi locuinţa într-o peşteră, pe muntele Cog- 
heon, de unde cobora rar în lumea oamenilor. Raiul geţilor 
se găsea în cer şi ei credeau în nemurire, în sensul că după 
moartea trupului, sufletul ajunge într-un fel de Walhala unde, 
întîlnindu-1 pe Zamolxis, trăieşte veşnic. 4 Lucian Blaga re¬ 
constituie trăsăturile fundamentale ale mitologiei româneşti 
nu pe baza unui material istorico-documentar, ci prin deduc¬ 
ţie. în definirea mitologiei introduce o idee nouă — „topogra¬ 
fia stilistică" — şi-şi propune să corecteze cîteva din ipote¬ 
zele Geticii lui Pârvan. Dacii sînt priviţi ca o ramură a „trun¬ 
chiului arian", iar credinţa lor, prin analogie cu cea a arie- 


3 Iosif Constantin Drăgan, Noi , tracii. Scrisul românesc, Craiova, 

1976. 

4 Vasile Pârvan, Getica . O protoistorie a Daciei , Cultura Naţio¬ 
nală, Buc., 1926, p. 152. 

nilor, e considerată politeista, cu o zeitate supremă — Za- 
molxe, zeu chtonian al vegetaţiei şi al belşugului. In ceea ce 
priveşte acel ORBIS ALIUS „celălalt tărîm 44 , nu considera 
ca Pârvan că ar fi cerul ci, ca şi în basmele populare, un alt 
loc pe păimînt în care se intră „ca în munte 44 prin „peşteri 44 
sau prin „guri de plaiuri 44 . Getul este un om de pădure — 
pădurea reprezentînd pentru el o divinitate palpabilă, magic 
ocrotitoare. Ca şi Goethe, autorul Spaţiului mioritic invocă în 
mitologia idiacă un puternic cult al mumelor, strat pus în le¬ 
gătură cu celţii care cunoşteau un număr mare de fiinţe mi¬ 
tologice protectoare ale caselor, familiilor, cetăţilor, aşa-nu- 
mitele Matrae (Mume). 5 Un ecou al acestor mume este „Muma 
pădurii 44 a românilor de azi, care ascunde, preciza L. Blaga, 
„un străfund de .mitologie şi de magie a pădurii, un străfund 
geto-trac 44 . Dealtfel filozoful „Censurii transcendente 44 acorda 
un rol deosebit magiei în viaţa spirituală a dacilor, rol pe 
care-1 deducea din afirmaţiile lui Platon şi din ştirile despre 
celţi. înseşi cuvintele runice „frunză verde 44 au un „ecou pre¬ 
istoric 44 , arhaic, „de mitologie şi magie a pădurii şi a zeită¬ 
ţilor vegetale 44 . 6 

Desigur e foarte greu de precizat care din ipotezele emise 
pe marginea protoistoriei neamului nostru sînt mai aproape 
de adevăr. Şi Pârvan şi Blaga au coborît în străfundul etni- 
cităţii noastre şi au aşezat o piatră de gînd la temelia cuge¬ 
tării româneşti. Tot mai mulţi cercetători înclină în ultima 
vreme, sub influenţa descoperirilor arheologice, să afirme ca¬ 
racterul poli teist al mitologiei geto-dacilor. Zeului absolut, 
chtonianul Zamolxe, i se alătură zeul uranic al tunetului şi 
al fulgerului Gebeleizis, o zeitate a focului şi a vetrei ase¬ 
mănătoare Hestiei greceşti şi Vestei romane, un zeu războinic 
corespunzător lui Marfce. Statuia descoperită ia Piatra Roşie 
şi medalionul de teracotă de la Sarmizegetusa ar reda chipul 
singurei zeiţe figurate din panteonul dacic, zeiţa lunii şi a 
pădurilor -Bendis. Sanctuarele patrulatere şi rotunde ar fi şi 
ele o dovadă în favoarea poiiteismului religiei dacilor. 


rj Vezi şi studiul Virginiei Cartianu despre influenţa eelţilor asu¬ 
pra dacilor : Urme celtice în spiritualitatea şi cultura românească , 
Ed. Univers, Buc., 1972. 

0 Lucian Blaga, Getica , în Isvoade , Ed. Minerva 1972, p. 85. 

Alături de fondul geto-dacic un loc important în funda¬ 
mentarea mitologiei autohtone îi revine celui greco-latin. 
Meleagurile Dobrogei ascund vechi şi tainice înţelesuri : la 
capul Midia ar fi poposit argonauţii în căutarea lînei de aur, 
în Delta Dunării, în schitul Dzînei s-ar fi adăpostit Ifigenia, 
iar Heracles, Latona şi fiica ei Artemis ar fi locuit la Dunăre. 
„Cei mai viteji dintre traci 44 , cum îi numise Herodot pe geto- 
daci, erau consideraţi de exilatul poet de la Pontul Euxin, 
Ovidiu, ca descendenţi din amazoane, giganţi, ciclopi. 

Din fondul mitologiei latine s-au păstrat vechi datini şî 
cîntece care cuprind „un dulce farmec în naivele lor expre- 
siuni 44 7 şi fac „legătura de mii de ani între strămoşi şi ne¬ 
poţi 44 . 7 8 Jupiter tonans trecînd prin filieră creştină devine Sf. 
Ilie. Ursitoarele iau locul Parcelor, Toaderii, cel al Centauri¬ 
lor, iar Căluşarii amintesc de legendara răpire a Sabinelor. 
Floriile ne duc cu gîndul la sărbătorile de primăvară în cin¬ 
stea zeiţei Flora, Rusaliile la sărbătoarea trandafirilor — Ro- 
salia (legată de cultul străvechi al morţilor), iar Sînzienele la 
cultul zeiţei Diana. Fondul latin al mitologiei noastre a fost 
invocat în numeroase rînduri ca argument al vechimii nea¬ 
mului şi al originii sale nobile : „Ne plac obiceiurile şi mo¬ 
ravurile poporului nostru... căci găsim într-însele clasica ori¬ 
gine a neamului românesc, pentru că sînt documente pre¬ 
ţioase ce ne disting de toate naţiunile 41 (G. Dem. Teodorescu). 

Daciei nu i-au fost străine nici miturile şi credinţele lu¬ 
mii orietale, sincretismul religios al Sarmizegetusei oferea 
„un bizar mozaic de concepţii şi credinţe religioase 44 . 9 Erau 
adorate frigiana Cybelle şi închinătorul ei Attis, zeul şarpe¬ 
lui Glycon, persanul Mithras, siriana Astarte, egiptenele Se- 
rapis şi Isis, celtica Epona. Potrivit fenomenului de INTER- 
PRETÂTIO ROMANA zeităţile enchorice au fost înzestrate 
cu nume şi înfăţişări plastice romane, de către populaţia băş- 


7 Al. Odobeseu, Prefaţă la G. Dem. Teodorescu. încercări cri¬ 
tice asupra unor credinţe , datine şi moravuri ale poporului român, 
Buc.. 1874. 

* Dr. At. M. Marienescu, Cultul păgîn şi creştin, tom. I, Săr¬ 
bătorile şi datinile romane vechi . Ed. Academiei. Buc., 1884, p. 24. 

9 C. Daicovieiu, Dacica, Studii şi articole privind istoria veche 
c î pămîntului românesc, Cluj-Napoca. 1969. p. 200. 

tinaşă, devenind Liber, Libera, Hercules, Terra Daciae, Gen- 
nis Daciae, Terra Mater, „eroi“ şi „cavalerii 10 

Practici magice şi rituri bazate pe credinţa în spirite : 
stihii, iele, demoni, zburători sau strigoi, aparţin fondului pă- 
gîn al creştinismului. Demonologia şi herologia — demonii 
apelor, rusalce, vile, ştime, cei ai atmosferei — vîrcolaci, dră- 
gaice, zori, zmei, Baba-Iaga, eroii epici Iovan Iorgovan, Baba 
lui Novac, reclamă influenţe ale miturilor slave. 11 încă din 
epoca preslavă, mitologia uraniană a sciţilor, strămoşii slavi¬ 
lor, a întărit cultul şarpelui, al dragonului (balaurul dacic) 
şi credinţele în lupi, specifice şi geto-dacilor. Un fond păgîn, 
ancestral, supravieţuieşte în descîntece, vrăji, blesteme, cere¬ 
monii şi ritualuri. Paparudele şi Caloianul legate de riturile 
agrare de fertilitate aparţin, după opinia lui Mircea Eliade, 
matriarhatului. Paparudele au corespondenţe cu zeul slav 
Perum, iar Caloianul cu riturile închinate Zeului Osiris. Ace¬ 
loraşi ritualuri de fertilitate le sînt proprii Pluguşorul şi Co¬ 
lindele, după cum Oraţia de nuntă e determinată de ritualul 
fecundităţii, iar Bocetele, Cîntecul bradului şi Cîntecul zori¬ 
lor de cele funerare. Bestiarul atît de divers al basmelor şi 
baladelor româneşti ca şi alaiul carnavalesc al sărbătorilor de 
iarnă — capra, turca, brezaia, căluţul au rezonanţe străvechi 
cu ecouri în totemism şi magie. 

Mitologia botanică, în variatele ei manifestări, totemis- 
mul arborical, cultul arborilor, dendrolatria parcurge un iti¬ 
nerar asemănător. Cel mai important arbore mitic — bra¬ 
dul — sub dublul său aspect cosmic şi terestru participă la 
aproape toate ritualurile şi ceremonialele (naştere, căsătorie, 
moarte). Arborele cosmic, YGGDRASIL, arborele ceresc sau 
arborele vieţii şi al morţii sînt figurate, la români, sub em¬ 
blema bradului sau a mărului cu mere de aur. Bradul sau 
„pars pro toto 44 — crenguţa de brad cu rol fertilizator — nu 


10 Hadrian Daicoviciu. Dacia de la Burebista la cucerirea ro¬ 
mană , Ed. Dacia, Cluj-Napoca, 1972. 

11 Romulus Vulcănescu, Des clementes siaves dans la mi/thologie 
roumaine, Ceskoslovenskâ Etnografie ) X. 1962—2 ; Oetavian Buhociu. 
Themes mythiques Carpato-Caucasierts et des regions riveraines de 
la Mer Voire, în Ogam f Tradition celtique, Tom. VIII, fasc. 4, aug. 
1956. 

lipsesc din Cultul cabirilor, al Cavalerului trac, al Cavaleri¬ 
lor danubieni sau al Zeiţei Bendis. Alături de brad şi măr, 
fondului arborical carpatic îi aparţin stejarul, fagul, plopul, 
salcia, cireşul, nucul, investite cu funcţii mitico-magice şi pre¬ 
zente ca elemente benefice la sărbătorile Anului nou, ale 
Sf. Gheorghe, Sf. Ilie, Floriilor sau Armindenilor. Monumen¬ 
tele mitologice stilimorfe, stîlpii cerului sau coloana cerului 
preiau şi transmit mesajul şi simbolurile mitologiei botanice 
străvechi. 12 

Creştinismul distruge elementele păgîne sau le conver¬ 
teşte în noi reprezentări. Sf. Simion, numit şi StîLpnicul, este 
noul Atlas creştin. în legenda Meşterului Manole se înalţă o 
biserică creştină, dar sacrificiul e păgîn. Pe casele ţărăneşti 
apare crucea, iar pe porţi e sculptat soarele. în configurarea 
mitologiei româneşti, o mitologie de tip ortodloxist în ceea 
ce „priveşte atmosfera, fabulaţia şi conflictele ei perma¬ 
nente 44 13 , contribuţia spirituală a creştinismului ocupă un loc 
major. Este vorba nu atît de un creştinism de ordin „insti¬ 
tuţional 44 , deci legat de „biserică 44 , ci mai mult de ordin mo¬ 
ral, o învăţătură etică despre bine şi rău, în spiritul omeniei 
— legea noastră strămoşească. 14 în acest sens poporul şi-a 
creat înfiripările sale mitice, într-o lumină proprie, vizibil 
îndepărtată de explicaţiile evanghelice. 

Dumnezeu, figura centrală a mitologiei româneşti, cauza 
tuturor celor văzute şi nevăzute, face parte din lumea feno¬ 
menală, ca şi omul se „naşte 44 dintr-un fluture pe o frunză 
de nenufar. 15 Creaţia sa nu e perfectă, de la început, ca în 
Biblie, ci este supusă unor neîncetate ameliorări. Imperfecţiu¬ 
nea porneşte de la demiurg care nu poate să realizeze totul, 
nici singur, nici perfect. Dracul apare la timp şi astfel se ex¬ 
plică nesimetricul, accidentalul, imperfecţiunea. Dumnezeu 
face floarea, cîinele, albina, iar dracul ghimpii, lupul, musca. 
Fîrtate şi Nefîrtate, fraţi diametral opuşi simbolizînd binele 


12 Romulus Vuleănescu, Coloana cerului , Ed. Academiei R.S.R, 
Buc., 1972. 

13 Romulus Vuleănescu. Scurtă prwire asupra mitologiei româ¬ 
neşti , Craiova. 1938. 

11 N. Mărgineanu, Sub semnul omeniei, E.P.L., 1969, p. 133. 

15 Aurel Coman, Mythologie roumaine , Buc., Universul, 1942. 

şi răul, sînt personaje complementare care contribuie egal la 
geneza lumii. 16 Este vorba astfel, în cosmogonia românească, 
de un principiu dualist, un dualism iranian, după cum propun 
B. P. Hasdeu sau N. Cartojan 17 sau de un sincronism în ela¬ 
borarea unei viziuni, de un mit universalizat propriu şi fol¬ 
clorului românesc cum crede Mircea Eliade. Dumnezeu ne- 
putînd să-şi termine opera recurge la fiinţele cele mai mă¬ 
runte — ariciul, albina —, care ştiu ceea ce Creatorul nu ştie 

— cum să facă pămîntul să încapă sub cer. 18 Sacralul se 
amestecă cu profanul, celestul cu terestrul, realul cu irealul. 

Mitologia românească consideră omul una din primele 
creaţii ale lui Fîrtate şi Nefîrtate, şi nu ultima ca în Biblie. 
Ca atare omul se află în raporturi intime cu cei doi şi cu 
cosmosul şi participă implicit la spectacolul prelungit al ge¬ 
nezei. 

După ce au fost create pămîntul şi cerul, soarele şi luna, 
omul şi vieţuitoarele, vine rîndul duhurilor văzute şi nevă¬ 
zute „prietenii şi duşmanii omului 11 cum îi numeşte Tudor 
Pamfile. 19 Prieteni îi sînt ursitoarele, îngerii, norocul, şar¬ 
pele casei, zânele bune, duşmani — strigoii, moroii, vârcolacii, 
samcele, zmeii, stafiile, halele, sperietorile, ştimele, balaurii 

— unelte ale diavolului. O dată lumea terminată, Dumnezeu 
a purces să se odihnească, se simţea un „Deus otiosus 44 , obosit 
fizic şi mental şi s-a retras în cer, retragerea lui simbolizînd 
în acelaşi timp expresia desolidarizării de răul care a inva¬ 
dat lumea după păcatul originar. 

Imaginaţia înaripată a poporului nostru a încercat să răs¬ 
pundă tuturor tainelor firii, să dea chip aievea necunoscutu¬ 
lui, să explice misterele existenţiale. Personajele mitologiei 
româneşti nu sînt atît de sacre încît să rămînă intangibile, 
lumea lor nu se deosebeşte de cea a omului. Totul se mate¬ 
rializează în imagini proprii universului rural. Dumnezeu ai¬ 
doma unui bătrîn cumsecade cutreieră lumea în opinci şi 


16 Lucian Blaga, Fîrtate şi Nefîrtate , în Isvoadc , p. 212. 

17 N. Cartojan, Cărţile populare în literatura românească, voi. I, 
Ed. Casei Şcoalelor, Buc., 1929, p. 25. 

E. N. Voronca, Datinile şi credinţele poporului român , Cer¬ 
năuţi, 1903, p. 16. 

19 Tudor Pamfile, Mitologie românească. Duşmani si prieteni ai 
omului, Buc., 1916. 



ilari, iar Joimăriţa, o babă aprigă, bagă spaima în nevestele 
leneşe. Dracul nu are nimic din însuşirile apocaliptice pe care 
i le atribuie biserica. Chiar şi noţiunile abstracte sînt mate¬ 
rializate. Sufletul este un abur închis intr-o lăcriţă din inimă. 
Raiul, elementul compensator, devine o grădină plină de flori, 
iar iadul un rîu de foc şi smoală. Miturile, expresie a înţe¬ 
lepciunii poporului nostru, includ elemente moralizatoare, 
spiritul justiţiar acţionează fără greş. Soarele şi luna sînt 
blestemaţi să alerge pe bolta cerească, fără a se ajunge vreo¬ 
dată, deoarece au încălcat, prin dragostea lor vinovată, legile 
nescrise ale firii. Sfînta Vineri o ajută pe fata cea harnică 
a moşneagului şi o pedepseşte pe cea leneşă a babei. Munca 
reprezintă valoarea supremă a vieţii. Omul prin muncă sfin¬ 
ţeşte locul. In sprijinul lui Făt-Frumos, simbol al principiu¬ 
lui binelui, vin toate babele sfinte, zînele şi duhurile bune. 

Panteismul însufleţeşte întreaga mitologie românească. 
Lumea vegetală ca şi cea minerală este animată de un suflet 
imens. Aci şi animalele vorbesc, şi frunzele, şi pietrele, na¬ 
tura întreagă se ridică „pînă la măsura de cugetare şi sim¬ 
ţire a omului“. 20 Tonul mitologiei noastre este cel sfătos şi 
glumeţ, cel al zicerilor din serile de clacă. Ochilă e un „boţ 
chilimboţ, boţit, urît şi tot încreţit^, Gerilă „o dihanie de om, 
cu urechi clăpăuge şi buze groase şi umflate u . 21 

Oamenii trăiesc în natura sacră a pămîntului străvechi şi 
ea le oferă înfiripări mitice la fiecare pas : „Tinda vecinului, 
totdeauna foarte întunecoasă, scrie Lucian Blaga, era fără 
doar şi poate un loc în care, cel puţin din cînd în cînd, şi 
mai ales duminica se refugia diavolul (...) Undeva lîngă sat 
era un sorb ; convingerea noastră era că acel noroi fără fund 
răspunde cle-a dreptul în iad de unde ieşeau şi clăbucii (...). 
Iar în rîpa roşie, prăpăstioasă, din dealul viilor, sălăşluia aie¬ 
vea un căpcăun. Satul era astfel situat în centrul existenţei 
şi se prelungea prin geografia sa de-a dreptul în mitologie şi 
în metafizică. “ 22 

Strămoşii de odinioară, păstori şi plugari înţelepţi, au 
configurat specificul spiritualităţi româneşti şi au creat pri- 


20 Dan Botta, Frumosul românesc , Scrieri , voi. IV, E.P.L., p. 71. 

21 Mareei Olinescu, Mitologie românească, Casa Şcoaleior, 1944, 
p. 470. 

22 L. Blaga, Elogiul satului românesc , în voi. Isvoade , p. 36. 

mele înmuguriri ale gîndului — miturile. Fiecare colectivi¬ 
tate are o sensibilitate proprie, un spaţiu anume în care se 
situează întîmplările mitice, folclorul fiind' „teologie şi socio¬ 
logie, astronomie şi medicină, filozofie şi botanică, poezie şi 
zoologie, mitologie şi cosmologie, psihologie şi meteorologiei 23 
In el se reflectă viaţa întregului popor, piesajul ţării, obice¬ 
iuri, instituţii, credinţe, evenimente istorice investite cu sem¬ 
nificaţii simbolice. Nici un mijloc, spunea B. P. Hasdeu, nu 
poate fi mai sigur în cunoaşterea „forţelor morale şi intelec¬ 
tuale ale unei naţiuni, decît numai prin literatura sa popu¬ 
lară 44 . 24 


Miturile, explicaţii fantastice ale unor fapte neobişnuite 
sau rituri, constituie valori preţioase în patrimoniul folcloric. 
Generalizând aprecierea lui Goethe despre metaforă şi asu¬ 
pra miturilor — le putem considera ca viziune prin suflet a 
unui fenomen primar. 

în numeroase din capitolele sale mitologia românească 
se prezintă ca o „mitologie fără fabulaţiei S-au pierdut fie 
tema unor mituri, fie povestirea etiologică, semnificaţia unor 
personaje divine sau umane, fie monumentalizarea artistică 
a mitului. Dar „paleontologia mitologică generată de semiotică 
şi arhitectonică 14 poate contribui la reconstituirea exacta sau 
relativă a miturilor. 25 Mitologia românească nu a avut la 
timp Homerul ei. De aceea nu a beneficiat de o îliadă sau 
Odisee elină, o Mahabharată brahmanică, o Kalevală fin¬ 
landeză, o Eddă irlandeză, o epopee germanică despre Niebe- 
lungi. Literatura noastră neavînd nici o Renaştere, nici o epocă 
clasică de mari proporţii, a înlocuit perioade importante ale 
culturii umane printr-o străveche tradiţie populară. 

In această străveche tradiţie populară se înscriu şi plăs¬ 
muirile mitice — izvor de veşnică tinereţe, care au imprimat 
literaturii noastre culte o prospeţime unică. 

Ovidiu Papadima, O viziune românească a îumii ) Studiu de 
folclor. Buc., 1941, p. XII. 

24 B. P. Hasdeu, Literatura populară , în Articole şi studii literare , 
E.P.L., 1961, p. 138. 

26 Romulus Vulcănescu, Coloana cerului , ed. cit, p. 182. 

2. MIT, LEGENDA, ISTORIE 


a) EPOSUL GETO-DACIG 

Mitul cristalizează istoria etnică a unui popor. Dar nu 
o istorie caracterizată prin rigurozitatea datelor şi prin ordo¬ 
narea strictă a anilor şi întâmplărilor, ci prin esenţializarea 
valorilor autentice şi definitorii. Ca auxiliar al istoriei mi¬ 
tul umanizează faptele, iar prin acel „grano salis 44 al fante¬ 
ziei creatoare le dă culoarea şi pulsaţia vieţii. 

Poporul are o istorie a lui, în imagini artistice, „pline 
de conţinut social 441 care se desfăşoară nu atît în litera şi 
sub semnul realităţii, cît sub cel al năzuinţelor şi al idealu¬ 
rilor sale. Intre istoria propriu-zisă şi fabulaţia mitică există 
un circuit neîntrerupt, figurile istorice sau evenimentele de 
mare răsunet se transfigurează, capătă dimensiuni de baladă, 
devin valori permanente, simboluri, întruchipări mitice. Spi¬ 
ritul homeric aparţine tuturor timpurilor ; teoria este veche 
şi de la Euhemer la Herbert Spencer s-a urmărit explicarea 
creaţiilor mitologice printr-un substrat de date istorice. 

în contextul mitizării istoriei putem vorbi de TRECUT 
dar nu de ISTORIOGRAFIE, „realitatea esenţială fiind nu 
fapta istorică, ci aceea care devine MIT, care se leagă de 
una din situaţiile fundamentale ale omului în lume 44 . 1 2 Oa¬ 
menii în folclor măsoară nu cu timpul ci cu durata. Mitul, 
ca şi legenda şi basmul, devine ţara lui A FOST ODATA şi 
cuprinde o comoară de mare preţ — ideile şi sentimentele 
majore ale unui popor, viziunea lui despre lume şi viaţă. în 
acest sens, Alecu Russo vedea în folclor o „arhivă a popoare¬ 
lor^ Nicolae Rălcescu afirma că „cei dintîi istorici au fost po¬ 
eţii 44 , iar A. D. Xenopol scria : „în cîntecele poporane bătrî- 
neşti poporul îşi depune ca într-un scrin iubit toate figurile 
însemnate ale trecutului 44 . Romanticii, şi mai ales cei germani, 
considerau mitologia poezia începuturilor istoriei oricărui po¬ 
por. „Nu se poate spune, preciza Fr. Schelling (Introducere 


1 I. C. Chiţimia, Folclorul românesc în perspectivă comparată , 
Ed. Minerva, Buc., 1971, p. 7. 

2 Ovidiu Papadima, Literatura populară română , E.P.L., Bucu¬ 
reşti, 1968, p. 430. 

în filozofia mitologiei ), că miturile n-au nimic comun cu is¬ 
toria, de vreme ce formează conţinutul istoriei celei mai 
vechi. u Ca şi Schelling, Richard Wagner ( Scrisoare despre 
muzică) aprecia mitul ca materia ideală a poetului, expresia 
a ceea ce viaţa are în adevăr etern, uman, comprehensibil 
şi ca atare prefera ISTORIEI, LEGENDA ŞI MITUL capabile 
să înţeleagă specificul unei epoci într-o formă „originală şi 
foarte proeminentă 44 . 

Şi, după cum romanticii germani desluşeau în Des Kna- 
ben Wundernhorn, culegerea folclorică a lui Arnim şi Bren- 
tano, în tetralogia wagneriană sau în Nibelungii lui Hebel, 
amintirea lui Siegfried şi a Brunhildei într-o Walhală nor¬ 
dică, tot aşa s-a încercat şi la noi constituirea unei protois¬ 
toria naţionale şi a unei mitologii româneşti. 

Revirimentul sentimentului de demnitate naţională, apă¬ 
rut la sfîrşitul secolului al XVIII-lea şi afirmat în toată ple¬ 
nitudinea în secolul al XlX-lea, a fost determinat şi de re¬ 
descoperirea originii poporului român, a ideii latinităţii nea¬ 
mului. In 1821, cînd Zaharia Carcalechi tipărea la Buda Bi¬ 
blioteca românească , reproducea pe copertă chipul lui Ro- 
mulus, „strămoşul românilor 11 . Ideea „conştiinţei naţionale 44 , 
a acelui „duh naţional 14 cum îl definea Mihail Kogălniceanu, 
străbate ca un fir roşu întreaga istorie a culturii româneşti : 
de la primul umanist care vorbeşte despre originea comună 
latină a tuturor românilor, Nicolaus Olahus ( Hungaria ), la 
Grigore Ureche (Letopiseţul Ţării Moldovei J, Miron Costin 
(De neamul moldovenilor) sau stolnicul Constantin Cantacu- 
zino (Predoslovie la Istoria Ţării Româneşti ). Problema ele¬ 
mentului roman în Dacia va fi pusă şi de Dimitrie Cantemir, 
de corifeii Şcolii ardelene şi de întreaga generaţie paşoptistă. 

Apelul la origini, la ideea romanităţii poporului nostru, 
constituia un argument al nobleţii începuturilor şi un mijloc 
de exaltare patriotică, neamul şi limba noastră trăgîndu-se 
dintr-un trunchi comun, cel latin. Ienăehiţă Văcărescu şi Zi- 
lot Românul aveau mîndria descendenţei noastre romane. 
Alături de ideea romanităţii apare şi ideea dacică, accentuîn- 
du-se astfel elementul autohton în formarea poporului ro¬ 
mân. „Dacă ne vei numi pe noi romani, scria în 1810 Naum 
Rîmniceanu, ai mărturie limba, iar dacă ne vei zice daci, şi 

sîngele şi limba în parte mărturiseşte 14 . 3 4 5 Iîdeea dacică îi preo¬ 
cupa şi pe unii paşoptişti, care o prefigurează chiar în titlul 
unor periodice : Dacia literară, Magazin istoric pentru Dacia. 
Cultura românească se construieşte pe această polaritate : 
„istoricitate — arhaitate ; mit cultural, mit arhaic, istoricii şi 
filologii, poeţii şi filozofii raliindu-se — remarca Zoe Dumi- 
trescu-Buşulenga — cînd ideii de romanitate, cînd celei da¬ 
cice, după cum au cerut-o vremurile şi porunca lor irezistibilă 
într-o alternanţă plină de expresivitate 44 4 , coincizînd cu al¬ 
ternanţa celor două stiluri fundamentale ale culturii noastre 
— clasic şi romantic. 

Dacismul devine problema esenţială în explicarea ori¬ 
ginii noastre. „Dacă aş fi poet, se confesa Alecu Russo, şi 
mai ales poet mitologic, aş edita întîi mitologia română, care-i 
frumoasă ca şi cea latină sau greacă... 44 5 Poetul B. P. Hasdeu 
mărturisea într-un -elan juvenil : 

Sînt dac cu trup şi suflet, 

Şi cu mîudrie aceasta o recunosc ! 

Sînt dac, nu sînt roman ! 

Iar savantul demonstra apoi, cu erudiţia-i cunoscută, în stu¬ 
diile de răsunet ( Perit-au dacii ?, Cine au fost dacii ?) că avem 
o PREISTORIE şi PROTOISTORIE plină de glorie, asemănă¬ 
toare altor popoare europene. De asemenea se gîndea la un 
studiu despre mitologia dacilor. Biblioteca Academiei păs¬ 
trează cîteva fragmente dintr-o amplă exegeză despre Za- 
molxe, fondatorul civilizaţiei dacice. Preocupările sale des¬ 
chid drum mitului poetic al dacismului care va deveni unul 
din filoanele de inspiraţie ale literaturii noastre dramatice. 
Cronologic, primul cercetător interesat de „divinităţile năs¬ 
cocite şi care miroase a cult vechi în Dacia 44 a fost Dimitrie 
Cantemir, care în nota capitolului final din Descrierea Mol¬ 
dovei enumeră sumar divinităţile moldovene : Zîna ar fi des- 


3 Paul Cornea, Originile romantismului românesc, Bucureşti, 
1972, p. 489. 

4 Zoe Dumitrescu-Buşulenga, Valori şi echivalenţe umanistice , 
Ed, Emineseu, Buc., 1973, p. 10. 

5 Alecu Russo, Studie moldoveana , în Scrieri alese , Ed. Alba¬ 
tros, Bucureşti, 1970, p. 47. 

cendenta Dianei, cultul zeiţei Ceres s-ar fi transformat în 
ceremonialul Drăgaicei, iar Diana ar avea la origini cultul lui 
Marte şi al Belonei. 

Neobositul Gheorghe Asachi contribuie la „restatornici- 
rea imperiului antic al Daciei 44 , prin nuvelele sale istorice, 
balade şi piesele de teatru. în jurul Ceahlăului, al Pionului, 
cum îl numeşte autorul, creează o mitologie autohtonă : Baba 
Dochia, personaj legendar al folclorului nostru, devine în ba¬ 
lada Traian şi Dochia frumoasa fiică a lui Decebal, care ca o 
nouă Dafne îl conjură pe Zamolxe s-o metamorfozeze în 
stîncă pentru a scăpa de urmărirea dragostei lui Traian. Mi¬ 
tul Dochiei, un străvechi mit universal păstoresc, dobîndeşte 
astfel semnificaţii istorice, iar „împietrirea 44 din pedeapsă se 
transformă în act benefic. Asachi „sacralizează peisajul 44 , in- 
vestindu-1 cu valori mitice. 6 Tot în jurul Pionului se desfă¬ 
şoară şi acţiunea baladei şi piesei de teatru Turnul Butului 7 , 
imitaţie după Mickiewicz, o trasplantare în solul legendar 
românesc a motivului biirgerian „Lenore 44 . Echilibrul clasic 
se îmbină cu teatralitatea romantică, piesa fiind scrisă sub 
influenţa melodramelor lui Metastasio şi a gustului publicu¬ 
lui sensibil la efecte tari, fantome, deghizări, apariţii insolite. 

Dimitrie Bolintineanu încearcă, fără succes, să creeze 
o mitologie dacică prin piesele istorice, legende şi mai ales 
prin epopeea Traianida . 8 Mitologia greco-roonană este pas- 
tişată cu prea puţină fantezie ; Zamolxe fiind un fel de Ju- 
piter, Eudochia sau Dochia o Venus pătimaşă, fiul ei Phos- 
phoros un Făt-Frmos, un Amor sau Marte, iar Cosînzeana, 
zeiţa munţilor, a muzicii şi a poeziei, o Diană sau Izis. Eroi¬ 
lor săi, daci şi romani, le lipseşte autenticitatea, comportîn- 
du-se ca nişte cavaleri medievali pierduţi în serenade şi clo¬ 
rotice declaraţii de dragoste. 9 Ideea o continuă Ion N. Şoi- 
mescu în epopeea în 24 de cânturi Daciada şi Aron Densuşianu 
pentru care Columna lui Traian este „Iliada Daciei săpată în 


6 Ovidia Babu-Ruznea, Dacii în conştiinţa romanticilor noştri , 
Ed. Minerva, Bucureşti, 1979, p. 131. 

7 Gheorghe Asachi , Turnul Butului , dramă originală în trei acte, 
după tradiţii poporane, Iaşi, 1863. 

8 D. Bolintineanu, Traianida , poemă epică, Broşura I, Bucureşti, 

1869. 

9 D. Păcurariu, D. Bolintineanu, E.P.L., 1962, p. 76. 

bronz 46 . 10 Poporul nostru păstrează, după părerea autorului 
Negriadei , „un foarte avut material pentru o epopee naţio¬ 
nală 44 . Pe de o parte „mituri, divinităţi şi credinţe, o sumă 
de eroi mai mult sau mai puţin mitici 14 , pe de alta „o isto¬ 
rie plină de fapte zguduitoare, timpuri învelite în ceaţa mis¬ 
terului, iar în lipsa unei mări ce poate arunca atîta farmec 
acţiunilor unei epoci, munţii înalţi cu crestele în nouri, cu 
văile adinei, codrii seculari şi peşterile pline de legende, rîu- 
rile mari ce despică munţii şi încing ca brîuri uriaşe 44 . Ne - 
griada lui Densuşianu e o lucrare greoaie, fără suflu epic şi 
dramatic, un amalgam de amănunte nesemnificative, ambi- 
ţionînd să aducă toate făpturile mitice româneşti : o Dochie 
aprigă care se opune, în numele vechilor tradiţii, întemeierii 
noii cetăţi, ajutată fiind de Gerilă şi Vîntoase. O Cosînzeană 
protectoare. Nu lipsesc nici zeităţile dacice în frunte cu Za- 
molxe, nici cele romane conduse de Joe. Se perindă, rînd pe 
rind : Mama Pădurii, Baba Gaia, Baba Murga, Iele, Ursitoare, 
Nimfe, personaje de basm — Păunaş, Florilă, Zorilă, Sfarmă 
Piatră sau Sîmbele (surorile soarelui). 

Mihai Eminescu, puternic influenţat de cercetările has- 
deene, este primul dintre scriitorii noştri care reuşeşte să 
creeze un adevărat mit poetic al dacismului în poeme şi în 
proiectele dramatice : Memento-mori , Rugăciunea unui dac , 
Sarmis, Gemenii , Odin şi Poetul, Decebal, Crucea-n Dacia 
sau Joe şi Crist. Motivul evocării unui ev dacic „cu multe 
elemente gotice 4411 l-a preocupat în diverse etape ale crea¬ 
ţiei, fiind prezent în lapidare notaţii, crochiuri, laborioase pro¬ 
iecte. Din păcate n-a avut răgazul cuvenit să finalizeze nici 
unul din grandioasele gînduri, zborul icaric fiindu-i brusc 
retezat. 

Indiscutabil Eminescu a acordat o valoare cu totul deo¬ 
sebită tradiţiilor folclorice. In spirit romantic vedea în mi¬ 
tologie o sursă permanentă a poeziei şi conferea mitului o im¬ 
portanţă incontestabilă, descoperindu-i sensurile adinei : „Ce 


10 Ion Şoimescu, Daciada , epopee în 24 de clnturi, Tipografia 
modernă Grigorie Luis, Bucureşti, 1885 ; Aron Densuşianu, Negriada. 
Epopee naţională, Bucureşti, Tipografia F. Gobi, partea I-a, 1879, 
partea Il-a 1884. 

11 I. Rotaru, în căutarea unei mitologii româneşti , în Studii 
eminesciene , Editura pentru literatură, Bucureşti, 1965, p. 219. 

face, de exemplu, istoricul cu mitul ? — se întreba autorul 
Luceafărului. Il lasă cum e ori îl citează mecanic în compen¬ 
diul său de istorie, pentru a face din el jucării mnemotecnice 
pentru copii ? Nimic mai puţin decît asta. El caută, spiritul, 
ideea acelor forme, cari ca atare sînt minciune, şi arată că 
mitul nu e decît un simbol, o hieroglifă, care nu e de ajuns 
că ai văzut-o, că-i ţii minte forma şi că poţi s-o imiţi în zu¬ 
grăveală pe hîrtie, — ci aceasta trebuie citită şi ÎNŢE¬ 
LEASA*. 12 Vizibil influenţat de filozofia hegeliană pentru 
care mitul reprezintă un produs al imaginaţiei, iar mitologia 
un domeniu al fanteziei, Ernineseu considera mitul haina unei 
idei, fără de care imaginile sensibile sînt culori fără înţeles ; 
o hieroglifă în care poetul încifrează o idee, a cărei descifrare 
duce la înţelegerea poeziei. 

Dacă Ernineseu gîndea mitic şi nu filozofic, într-o mo¬ 
dalitate asemănătoare unor mari poeţi ca Dante, Milton, Goe- 
the, Byron, Hugo, aşa cum susţinea Iulian Jura, adică de 
la „legendă la ideea abstractă ; niciodată invers*, „de la real 
la abstract, de la particular la general* 13 este interesant de 
lămurit. Explicaţia o face dealtfel argumentat şi convingător 
Eugen Todoran atunci cînd apreciază că „în orice poezie 
există o IDEE poetică*, care „nu trebuie să fie cu necesitate 
ori filozofică, ori mitică* ; „cu necesitate ea este o GÎNDIRE 
POETICA*. 14 

Bun cunoscător al mitologiilor indică, persană, iudaică, 
greco-romană, creştină, germană, Ernineseu a încercat să fun¬ 
damenteze poetic mitologia poporului român, cele 20 de cîn- 
turi din Genaia urmînd să înfăţişeze „creaţiunea pămîntului 
după o mitologie proprie română*. Poetului Rom i se atribuie 
funcţie demiurgi că pământul fiind „gîndul său*. Menţionăm 
una din ideile finale — „deasupra ruinelor lumii un nou ideal: 
omul*. Eposul geto-dacic se înscrie ca o a doua vîrstă a mi¬ 
tului după cel cosmologic. Raiul dacic — ţară de basm „cu 
codrii de argint* şi „păduri de aramă* (Memento mori) este 
locuit de oamenii pămîntului vechi şi statornici ca însăşi na- 


12 M. Ernineseu, Despre cultură şi artă t ed. îngrijită de D. Iri- 
mia, Ed. Junimea, Iaşi, 1970, p. 47. 

n Iulian Jura, Mitul in poezia lui M. Ernineseu , J. Gamber, 
Paris, p. 4—5. 

14 Eugen Todoran, Mitul românesc în poezia lui Eminesc u, în 
voi. Studii de folclor şi literatură, E.P.L., Buc., 1967, p. 581—582. 

tura. Asupra lor veghează zeii Daciei, adăpostiţi în lăcaşuri 
săpate în stînca muntelui „jumătate-n lume 44 , „jumătate-n 
infinit 41 . Este admisă o teogonie politeistă al cărei părinte ar 
fi Zamolxe, stăpînul lumii, sîmburele dătător de viaţă şi ne¬ 
murire. El trece prin „poarta solară 44 în a oamenilor lume a 
şi tronează ca oaspete de seamă la nunta lui Brig-Bel şi a 
frumoasei Tomiris (Gemenii), (Sarmis), avîndu-i la dreapta şl 
ia stînga, ca în basmele populare, pe mlndrul soare şi blinda 
lună, sau petrece la vestitele ospeţe ale regilor daci şi ad¬ 
miră măiestria dansatorilor în sunetele cimpoiului scitic. Za¬ 
molxe, putere tutelară, este şi autorul binelui şi al răului, 
şi blestemul lui Sarmis sau sfidarea dacului (Rugăciunea unui 
dac) nu-1 pot atinge. Dorinţa lui este sacrosantă. Ca şi în ve¬ 
chea tragedie eroii se află sub semnul zeilor care acţionează 
cu forţă de destin. In luptele cu romanii, dacilor li se alătură 
şi zeii lor. Războaiele sînt proiectate pe un fond mitic, lupta 
fiind nu numai a oamenilor, ci şi a zeilor, o luptă între ele¬ 
mentele cosmosului, o titanomahie. Marte îşi încoardă arcul 
împotriva lui Zamolxe, iar Jupiter îi înfige fulgerul în coaste 
(Memento mori). Zeii Walhalei, Odin şi Freia sînt solidari cu 
cei ai Panteonului dacic. Cîntăreţul orb Ogur, un fel de Or- 
feu autohton, coboară în halele albastre ale mării, locuinţa fe¬ 
erică a divinităţilor Nordului, pentru a le relata nenorocirile 
Daciei (Decebal — epopee). 

Proiectul de piesă Decebal 15 , gîndit şi redactat în epoca 
berlineză, ni-1 aduce în primplan pe viteazul conducător de 
oşti într-un dialog dramatic cu ostatecul iasig Iaromir, cu 
misteriosul .personaj B, un posibil Boris, după părerea lui 
G. Călinescu, un Brig-Bel, după cea a lui Eugen Todoran, 
sigur un Iago în medii româneşti, cu pater Celsus, consulul 
Longin şi Dochia. Ne aflăm, probabil, în ajunul celui de-al 
doilea război între daci şi romani. „Vulturul de aur 44 s-a în¬ 
fipt în „pămîntul negru 44 şi „sînt al Daciei vechi 44 . Dar „inima 
d-oţel 44 „se zbate cu putere 44 , „capul crunt 44 al zimbrului Mol¬ 
dovei se ridică „cu fală 44 sfidînd duşmanii prin acel peremp¬ 
toriu „vie ! vie ! 44 . Decebal apare în dubla sa ipostază de con¬ 
ducător al cetăţii, dar şi de înţelept al ei, dialectica gîndirii 


13 Mihai Emineseu, Decebal , în Opere, IV, Teatru , Ediţie critică, 
note şi variante de Aurelia Rusu, studiu introductiv de George Mun- 
teanu. Ed. Minerea, Bucureşti, 1978. 


140 



sale surprinde prin actualitatea mesajului : popoarele trebuie 
lăsate libere „să meargă în drumul lor 44 . Meditînd la jocul 
schimbător al soartei evocă cu legitimă mîndrie acel timp în 
care „ai Romei vulturi 44 i-a avut „în mînă 44 , cînd „zmeii Da¬ 
ciei 44 au schimbat soarta lumii. Profund cunoscător al legităţii 
istorice, intuieşte esenţa tiraniei şi o condamnă prin repre¬ 
zentanţii ei, „umbre sinistre şi ruşinea lumii 44 : Tiberius, „Ca- 
ligula nebunul 44 , „Claudiu, acea jucărie de muieri 44 , Catilina 
sau Nero. Hotărîrii sale dîrze în faţa morţii îi răspund chio¬ 
tele ameninţătoare ale mulţimii gata de luptă : 

Pe cai, pe cai ! Războiul este gata, 

Puneţi pe Dunăre un jug de lemn 
Ca să mugească ca şi taurii noştri 
Acea bătrînă şi-ndrăzneaţă mare 
Ce curge între noi şi-ntre romani. 

Scena este de un real dramatism, imaginile plastice şi 
auditive se succed cu repeziciune, tensiunea creşte cu fiecare 
replică. Eminescu demonstrează o virtuală teatralitate alter- 
nînd monoloage, scene confesive, dezbateri, confruntări. Pro¬ 
motor, în dramaturgia noastră, al unui „teatru de idei 44 , „po¬ 
ematic şi epicizat 44 , cum îl consideră George Munteanu 16 , ri¬ 
sipeşte cîteva înfiripări poetice de mare frumuseţe. Decebal 
este „un punct în marea lumei 44 . Numele de dac se înscrie 
în cartea vremii : 

...La soarta noastră 
Popoare-ntregi privesc ca la o stea. 

Poemul, dominat de figura eroic hiperbolizată a lui Decebal, 
apare umbrit de meditaţiile grave ale Dochiei, în spiritul fi¬ 
lozofiei pesimiste romantice despre zădărnicia lumii : 

„Un singur lucru e mai bun ca viaţa / Pentru că nu-i 
nimic, nimic chiar — moartea 44 . Dochia îşi exprimă regretul 
de a nu fi trăit în acel haos primordial, cînd domnea „£tema 
pace 44 , cînd „nu exista, nici oameni nici pămînt 44 . Răul a in¬ 
vadat lumea şi totul a devenit durere. Este încifrată aci fi¬ 
lozofia poetului asupra istoriei înţeleasă ca „trecere, ca o pa- 


16 George Munteanu, Eminescu — omul de teatru şi dramaturgul , 
studiu introductiv la Opere, voi. IV, Teatru f ed . cit. 

noramă a deşertăciunilor 1417 , ca ascensiune şi decădere, răul 
fiind colţul vieţii, al mergerii înainte. Prezentarea astfel a 
Dochiei e cu totul singulară, deoarece personajul, frecvent în 
lirica eminesciană, apare în cu totul altă lumină : zînă a pă¬ 
durii, personificînd natura veşnică, simbol al vechimii şi per¬ 
manenţei Daciei (Memento mori), tînără vrăjitoare care 
merge în împărăţia zeilor dacici pentru a le cere ajutor în 
lupta poporului ei (Decebal — epopee) sau zeitate lunară a 
fertilităţii, a vegetaţiei (Sarmis). Sub puterea blestemului a 
fost prefăcută în cetatea codrului Daciei, un templu vegetal 
pe care sunetul cornului lui Decebal îl scoate de sub puterea 
vrăjii (Muşatin şi codrul). Dealtfel codrul devine un personaj 
mitic semnificînd arhaitatea naturii şi puterea ei ocrotitoare* 
Alteori Dochiei îi sînt atribuite sentimente eroice (Dochia şi 
ursitorile ), eroina este peţită ca o fată de prinţ, iar împăra¬ 
tul, tatăl ei, este un voievod autohton în spaţiul mioritic* 
Elementele folclorice apar brodate pe cele de istorie legen¬ 
dară, basmul se proiectează asupra preistoriei poporului 
român. 

întoarcerea lui Eminescu, prin mitul românesc, spre 
străvechea Dacie semnifica, după propria-i mărturisire, o re¬ 
găsire a „originarului 44 , a „autenticului 44 , a „necoruptului 44 . Ea 
trebuie să aibă, scria Călinescu, „acelaşi efect de regenerare 
pentru individul român modern pe care îl avusese la goticul 
Faust împerecherea cu clasica Helenă. In vreme ce Goethe 
urmăreşte să desălbăticească pe eroul său, „Eminescu, dim¬ 
potrivă, caută să-l urce la munte şi la pădure, îndărăt spre 
evii arhaici ai voievozilor şi mai departe, spre geţi 44 . 18 Do¬ 
chia, personificare a Daciei, simbolizează în concepţia emi¬ 
nesciană continuitatea istorică a neamului român care cu în- 
dîrjire şi-a apărat, secole de-a rîndul, vatra strămoşească. 

Cu excepţia proiectelor dramatice eminesciene, eposul ge- 
to-dac şi-a găsit un ecou tîrziu în dramaturgie în piese fără 
virtuţi artistice. In ciuda unui fertil teren de inspiraţie pe 
care-1 oferea misterul unui trecut legendar pierdut în ceaţa 
mitului, nu s-a realizat, aşa cum ne-am fi aşteptat, un epos 
asemănător celui nordic, atît de călduros înfăţişat de roman- 


17 Eugen Todoran, op. cit., p. 622. 

18 G. Călinescu, Opera lui M. Eminescu , voi. (I), în Opere (12), 
Ed. Minerva, Buc., 1969, p. 412. 

ticii englezi sau germani ai secolului trecut. Explicaţiile tre¬ 
buie să le căutăm în lipsa unei tradiţii mitologice româneşti, 
neexistînd nici un Homer care să-i fi dat amploarea marilor 
epopei, nici un Esehil care să-l fi transpus în limbajul trage¬ 
diei. Apoi faptul că romantismul românesc a avut în primul 
rînd un caracter militant, combativ, îmbrăţişînd programul 
istorist al Daciei literare şi mai puţin tentaţiile unei mirifice 
lumi situate dincolo de graniţele riguroase ale istoriei. Piesele 
inspirate din mitul dacic 19 pornesc în marea majoritate de 
la motivul prezentat de Dio Cassius în Istoria Romană . Schema 
lor e aproape aceeaşi : dragostea care se naşte între un roman, 
de obicei generalul Longinus, sau împăratul Traian şi o dacă 

— Dochia, numită uneori Andrada, fiica regelui Decebal şi 
Adalia, sora acestuia. Conflictul de natură clasică, comelianâ, 
lupta între datoria patriotică şi iubire, se încheie prin victo¬ 
ria datoriei. In folclor Dochia era înfăţişată ca o păstoriţă 

— Baba Dochia sau Evdoehia, împietrită cu oile ei de către 
Marte deoarece îi sfidase puterea. Motivul foarte vechi, amin¬ 
tind de cel al mitului biblic al femeii lui Lot sau de cel elin 
al nefericitei Niobe, îl consemna Dimitrie Cantemir în Des - 


19 Cronologic, prima tragedie Traian şi Longhin sau Cucerirea 
Daciei (1816) îi aparţinea lui C. Heiser care se inspira din imaginile 
de pe Columna lui Traian. Tragedia trebuia sa fie reprezentată de 
trupele germane din Braşov. Tema este reluată şi în dramatizarea 
lui I. D. Lacea (Bucureşti, 1860) şi prezentată de trupa de teatru 
condusă de Fany Tardini. Dintre piesele inspirate din mitul dacic 
menţionăm: Frederic Dame, Le Fteve de Dochia , poeme dramatique, 
musique de M. Aug. Canne, Bucarest, 1877 ; I. N. Şoimescu, Durpaneu , 
ultimul Decebal al Daciei . tragedie în cinci acte. Bucureşti. 1879 ; 
N. A. Bogdan, Traian şi Dochia , legendă lirică într-un act, în Familia , 
XXX (1885) ; N. A. Bogdan, Povestea Moldovei întregite , alegorie 
dramatică în două părţi, 1890 ; Grigore Ventura şi V. Leonescu, 
Traian şi Andrada , tragedie în cinci acte în versuri. Bucureşti, 1892 ; 
Titu Dunka, învingător învins (Traian şi Decebal), mare dramă 
istorică în trei acte şi un tablou, Iaşi, 1898 ; George Vodă, Moartea 
regelui Decebal , tragedie în cinci acte, Arad, 1906 ; Emanuel Anto- 
nescu, Dochia , tragedie eroică în trei acte şi două tablouri, Bucu¬ 
reşti, 1927 ; A. Cucu, Lupte divine , dramă preistorică în cinci acte, 
Timişoara, 1932 ; Constantin Cantilli, Dacia , tragedie în cinci acte, 
Bucureşti, 1941 ; G. Ilioniu, Decebal , încercare istorico-legendară, în 
trei acte şi şapte tablouri. Bucureşti, 1942 ; Vasile Leonescu, Dacia 
Felix y poem alegoric în şapte cînturi în versuri (incomplet), manu¬ 
scris 1.228, Biblioteca Teatrului Naţional ; Spiru Hasnaş, Dochia , 
Brăila, f.a. 

<riptio Moldaviae. în dramaturgie, sub influenţa asachiană, 
frumoasa Dochia — întruchipare mitologică a Daciei, se în¬ 
drăgosteşte de cuceritor, ca Diana de Endymion, dar preferă 
să moară sau să fie transformată de Zamolxe în stîncă pen¬ 
tru a nu-şi trăda patria în numele iubirii. Alteori episodul 
Dochia-Traian devine povestea de dragoste a fetei de împărat 
cu mîndrul crai, al cărei rod simbolizează naşterea poporu¬ 
lui român. 

în toate piesele se insistă asupra caracterului drept al 
războaielor duse de dacii care-şi apără, aşa cum spunea Emi- 
nescu, „sărăcia şi nevoile şi neamul 44 , în contrast cu romanii 
atraşi de „aurul ascuns în munţii Daciei 44 (George Vodă), de 
solul bogat de la care Roma-şi-aşteaptă hrană 44 (G. Ilioniu). 
Nelipsite sînt hiperbolele : Decebal este „un munte de ne¬ 
pătruns 44 , Sarmizegetusa un „cuib de vulturi 44 , iar pe daci ni¬ 
meni n-a fost vreodată în stare să-i răpună, nici chiar Ale¬ 
xandru cel Mare (Em. Antonescu). Miticul codru este invo¬ 
cat patetic şi vizionar de către Decebal, ca simbol al statorni¬ 
ciei : „Noi, poate vom cădea zdrobiţi, dar seminţia noastră va 
trăi de-a pururea, căci sîntem înrădăcinaţi ca şi codrul în 
acest pămînt 44 . 

Războaiele sînt proiectate pe un fond mitic, zeii ca şi 
cei ai epopeelor homerice participă la luptă ca forţe dezlăn¬ 
ţuite ale naturii. Faptul devine sesizabil chiar din titlul unor 
piese, Lupte divine sau Arme cereşti. Pornind de la istoricul 
Iordanes, care confunda geţii cu goţii, în apărarea zeilor daci 
vin şi cei ai Walhalei — Odin şi Freia. Alteori se încearcă 
crearea unei mitologii fanteziste, depăşind limitele verosi¬ 
milului. Zeităţile autohtone sînt identificate prin sincretism 
sau INTERPRETATIO ROMANA cu cele ale panteonului uni¬ 
versal. Astfel, A. Cucu îşi plasează acţiunea acum zece mii 
de ani în Munţii Caucaz, pe Vîrful Omul, In Egipt şi în co¬ 
loanele lui Hercule, lîngă Cazane, alături de apa Ceriului 
(Cernei). Mar te devine Marcu Viteazul, Mercur —_ Sarmis, 
Hades — Hădan, Hercule — Iorgovan, rege la Porţile de Fier, 
Horus — Doru, Titanii — Tătînii, Giganţii — Guganii, nelip¬ 
sind nici bunicile Geia sau Dochia. 

Majoritatea pieselor menţionate sînt, din păcate, simple 
narări detaliate ale principalelor evenimente din episodul 
daco-roman. Caracterizarea pe care Eminescu o făcea Visu¬ 
lui Dochiei de Fr. Damă se potriveşte şi celorlalte lucrări : „O 

tarara lungă de declamaţii 44 în care dialogul se înfiripă ane¬ 
voie, versurile sînt greoaie, personajele lipsite de consistenţa 
dramatică. Atmosfera se realizează doar prin folosirea abun¬ 
dentă a unor nume cu sonorităţi arhaice : Vicol, Diegis, Ca- 
tiso, Tamuris, Vezinas, Cabir, Duras, Bubasta, Sarmis, Ar- 
giza, Cunigunda, Tuza, Vodasta, Zado. Conflictul, previzibil, 
se repetă obositor de la o operă la alta : aproape în toate 
există un Bicil care trădează, fie pentru că Decebal îi uci¬ 
sese tatăl, fie pentru că dragostea sa nu e împărtăşită de Do- 
chia. Un conflict mai interesant, de natură psihologică — în¬ 
doială în puterea zeilor —, întîlnim în piesa lui Spiru Has- 
naş, iar un vers mai armonios ne oferă Dochia lui Em, An- 
tonescu. 

O piesă cu totul singulară despre eposul daco-roman sem¬ 
nează Adrian Maniu prin Lupii de aramă 20 . In cele patru 
acte autorul narează lupta înd'îrjită a unei naţii împotriva 
dublei opresiuni. Pe de o parte armatele unei mari împără¬ 
ţii „care curg ca un puhoi deasupra fluviului 44 în căutai>ea 
de „prăzi bogate 44 , „vase mari de aur 44 , „chihlimbar auriu 44 . 
De alta încercarea disperată de a supravieţui forţelor telurice* 
ostile, ale unor zeităţi duşmănoase şi nevăzute. Conflictul 
îmbracă astfel dimensiuni cosmice şi angajează puteri ce de¬ 
păşesc cuprinderea omenească : „Se luminase de ziuă, rela¬ 
tează Crainicul. Năvala noastră a pornit năpraznică. Lagărul 
împărătesc l-am înconjurat din toate părţile, eînd, vai ! Din- 
tr-o dată, Cel-de-Sus a început să moară. Cerul s-a întunecat, / 
a apărut o umbră îngrozitoare — Balaurul muşca din soare. 44 

Ţara se apără împotriva duşmanilor văzuţi — „prin mlaş¬ 
tini veninate, codrii cu haite de lupi, livezi cu tăuni veninoşi, 
smîrcuri cu friguri, întinderi cu pustiu 44 , boi turbaţi ce poartă 
flăcări în coarne, oameni liberi şi viteji. Alteori ţine piept 
puhoiului prin viclenie. Domniţa, fiica Regelui, trimite în ta¬ 
băra duşmană, în noapte, în virf de săgeată, inelul ei de aur 
pe care-1 aşteptau principii din patru imperii vecine, ca semn 
al dragostei. In lucirile lui de opal voia să prindă nu iubirea 
prinţului ci omul, ca preţ al plăcii pentru ţara ei atît de greu 
încercată. Ca o adevărată Penthesilee mînuieşte arcul şi cînd 


20 Adrian Maniu, Lupii de arama, patru tablouri, în Viaţa româ¬ 
nească, 3929, nr. 5—6. 

vorbele meşteşugite nu înving cerbicia şi rezistenţa vrăjmaşu¬ 
lui îl răpune. Disputa nu mai aminteşte de lupta corneliană 
între pasiune şi datorie, eroii sînt două înverşunări crîncene, 
necunoscînd nostalgia iubirii. Lupta cea mare se dă însă cu 
puterile nevăzute — de la care se cere mîntuirea. Invocarea 
descîntec-blestem are o mare expresivitate : „puternice, în¬ 
depărtează pe duşmanii care încearcă să treacă fluviul... Iar 
de vor izbuti să calce pămîntul nostru, pămîntul nostru să-i 
înghită. Şi cum se împotrivesc apele, şi cum se împotriveşte 
pămîntul, aşa să se împotrivească şi cerul 14 . Marii preoţi, mas¬ 
caţi ca în jocurile populare, cu măşti de barză, vulpe, urs şi 
cerb aşteaptă semne de la cer, pămînt, apă şi foc. Dar sem¬ 
nele sînt rele. Nici slujba soarelui nu s-a putut ţine fiindcă 
„Regele a cerut topoarele de aur cu care trebuia bătut în 
porţile de piatră ale vremii 44 . Nici riturile sacre nu au avut 
loc fiindcă s-au ridicat şi potirele scumpe şi „în vasele de 
pămînt roşu sîngele omenesc nu se încheagă 44 . Şi nici veştile 
nu s-au purtat către Cel de sus, căci vitejii care s-au azvîrlit 
în suliţă s-au năruit fără să moară. 

Un univers frust, sălbatec, se luptă cu un destin impla¬ 
cabil hotărît să-i piardă pe băştinaşi. Puterile cerului şi-au 
rupt zăgazurile şi se rostogolesc nemiloase asupra muritori¬ 
lor. „înving oamenii, maşinile înving sau înving zeii ?“. în¬ 
trebarea rămîne fără răspuns. Lumea pare că se destramă, 
că se sfîrşeşte. Scenele sînt de apocalips : femeile şi-au tăiat 
cosiţa şi au făcut din ea arcuri pentru săgeţi. Pe pietrele de 
moară se ascute tăişul săbiilor. Copiii au murit, pădurile ard 
şi ninsoarea e de sînge. Extincţia e inevitabilă. Se aşteaptă 
porunca Regelui, fiindcă Regele a intrat în munte şi după 
un obicei străvechi va fi prefăcut în lup sălbatec şi îl va 
alunga pe duşman. Domniţa ştie acest lucru. Singură se va 
îndrepta în noaptea neagră şi viforoasă pe care mintea ei ră¬ 
tăcită o transfigurează în primăvară înfloritoare, şi mergînd 
pe urmele paşilor de lup, în tăriile cerului, va proiecta asupra 
finalului o perspectivă luminoasă — certitudinea înfrîngerii 
duşmanului. 

Piesa se prezintă ca un amplu poem liric, de o debordantă 
fantezie, mai ales verbală. Autorului nu-i lipseşte însă sim¬ 
ţul dramatic şi posibilitatea realizării unei intense tensiuni. 
Fiecare final de act este construit pe tehnica suspansului, 
efectul sporind gravitatea emoţiei. Talentul pictural al poetu- 

lui face ca scenele să se decupeze prin tonuri de lumină şi 
culoare. Cetatea e aprinsă ca şi Troia de odinioară de torţele 
femeilor şi arde, rug nestins, pentru a nu cădea în mîinile 
duşmanilor. Ca şi în drama expresionistă avem de-a face nu 
cu individualităţi şi caractere, ci cu persoane desemnate func¬ 
ţional — Regele, Domniţa, Preoţii, Robii. Regele, în care îl 
intuim pe Decebal, reprezintă prototipul conducătorului înţe¬ 
lept, viteaz, de neînfrînt. O forţa dezlănţuită a naturii, inex¬ 
pugnabilă deeît de zei. La fel mulţimile sînt dezindividuali- 
zate şi prezentate tot numeric. Ele realizează „acea figuraţie 
expresionistă de mase omeneşti demonetizate printr-o sin¬ 
gură replică stereotipă 4 . 21 Depersonalizarea merge pînă acolo 
încît nu se numesc nici puterile care se află în luptă — sînt 
două lumi cu credinţe şi obiceiuri diferite. Lipseşte orice lo¬ 
calizare temporală. Acţiunea se petrece într-un leat neguros, 
într-un timp mitic, doar replicile Bătrînului, un fel de apos¬ 
tol, amintesc de primii ani ai creştinismului. Semnificativă 
apare raportarea la obiceiurile şi tradiţiile româneşti : preoţii 
daci sînt îmbrăcaţi ca moşii de brezaie, lespezile dalelor din 
temple sînt vopsite ca desenele de pe ouăle încondeiate. Vi¬ 
tejii se aruncă în suliţe, ca soli ai lui Zamolxe, mamele nu-şi 
jelesc morţii, deoarece cred în nemurirea dacică. 

Dar cea mai specifică credinţă este cea a transformării, 
sub puterea vrăjii, a oamenilor în lupi de aramă : „Regele 
odată o să deschidă iar drum peste veacuri într-o primăvară 
— ca un lup dătător de dreptate 4 . Tradiţia e veche şi o în- 
tîlnim semnalată încă la Strabon după care dacii s-ar fi chemat 
mai întîi „dâoi“ din frigianul „dâos“ — lup. Mircea Eliade 
emite cîteva ipoteze asupra lvkanthropiei dintre cai'e cea mai 
interesantă ni se pare a fi imitarea rituală de către tinerii 
războinici a comportamentului şi aspectului exterior al lu¬ 
pului pentru a dobîndi bravură, forţă fizică, .putere de rezis¬ 
tenţă printr-o experienţă magico religioasă ce le modifica ra¬ 
dical modul de a fi. 22 In perspectiva mitologică a istoriei s-ar 
putea afirma că poporul român a fost predestinat sub semnul 
lupului; stindardul dac reprezenta un lup cu cap de dragon, 
iar strămoşii romani se trăgeau din Romulus şi Remus, co- 


21 Ov. S. Crohmălniceanu, Literatura română şi expresionismul , 
Ed. Eminescu, Buc., 1971, p. 93. 

72 Mircea Eliade. Les Daces et Ies Loups, în voi. De Zalmoxis 
ă Gengis Khan , p. 18. 

piii zeului lup. In numele acestui semn, marcă a curajului 
şi a vitejiei, seminţia noastră a ţinut piept puhoaielor vrăj¬ 
maşe ca un „lup dătător de dreptate 44 . 

Dacă Adrian Maniu îi considera pe daci „lupi dătători de 
dreptate 44 , la Lucian Blaga ei sînt „neam de urşi 44 . Autorul 
misterului păgîn Zamolxe 23 a fost interesat de preistoria nea¬ 
mului său, de „acel fond latent slavo-trac, exuberant şi vital tt 
ivit din „corola necunoscutului (despre care vorbeşte în 
eseul Revolta fondului nostru nelatin). Urşii sînt „oameni de 
pădure 44 , plămădiţi direct de natură din piatră şi lut : „Na- 
tura-i plăsmuieşte singură, ea însăşi, dintr-o dată cum îşi face 
munţii ori izvoarele 44 . Ei sînt „izvor w şi „fulger 44 , sînt atît de 
mult natură, încît te miri „că nu au mănunchi de muşchi pe 
cap în loc de păr — ca stîncile 44 . Trăiesc frenetic şi debor¬ 
dant, într-o revărsare de energie şi forţă vitalistă, ca întreaga 
fire, cu care se află într-o inextricabilă armonie şi comu¬ 
niune : 


Dacul nu trăieşte 
EI se trăieşte, 

Putere smulsă din potirul uriaşei firi, 
el n-are nici iubire pentru sine, 
nici iubire pentru alţii. 

In vremurile bune „buciumă către soare 44 , săgetează „bourii 
între coarne 44 prin „cîlţi de codrii 44 , sau pescuiesc din „fluvii 
somni rotunzi / ca pulpele fecioarelor 44 . Toamna, cînd rubi¬ 
niul strugurilor se revarsă din vasele pline de rod, chiotelor 
le răspunde ecoul munţilor — evohe, evohe... 

Dacii, ne sugerează misterul lui Blaga, sînt închinătorii 
lui Dionisos. însăşi prezenţa bacantelor „cu feţele verzi, cu 
pletele în vînt 44 , învîrtind peste capete şerpii ca bicele, cre¬ 
ează o stare de frenezie dionisiacă. în timpuri de grea res¬ 
trişte, cînd vrăjmaşul e la hotare „se urnesc puhoi urlînd spre 
moarte 44 . Moartea nu-i sperie, o sfidează şi rîd de nedibăcia 
celui căzut „în joacă 44 , „cu burta sfîrtecată-n ţeapă 44 . 

Credinţa lor politeistă, susţinută de Mag şi Vrăjitor, îşi 
găseşte reprezentare iconică, în sanctuar „cap de bour 44 do¬ 
mină de la înălţimea altarului „un şir mărunt de zei 44 . Dar 

23 Lucian Blaga, Zamolxe , Mister păgîn, în Teatru , Ed. Minerva, 
Buc., 1970. 

zeii „mucegăiţi de veşnicie 44 , apăraţi „cu pisici spînzurate 44 
au murit, sacrul a părăsit statuile goale şi lipsite de sens. Şi 
atunci apare el, „Zamolxe păduratecul 44 , un fel de Zarathus- 
tra dac. Noutatea interpretării constă în fascicolul de lumină 
care reliefează neaşteptate faţete ale lui Zamolxe. Dacă în 
tradiţia istorică Zamolxe a fost un personaj aflat între isto¬ 
rie şi mit (sclav şi adept al lui Pitagora la Strabon, rege sau 
zeu la Platon), Lucian Blaga propune ipoteza unui Zamolxe 
„profet 44 , ucis ca om de propria-i statuie, pentru a renaşte 
prin jertfa supremă, ca idee, ca adevăr peren. 24 

Vitalismului dac, exuberant şi frenetic, de sorginte dioni¬ 
siacă, i se contrapunetează gravitatea profetului — spirit con¬ 
templativ, gînditor însingurat, peste zilele căruia s-a aşezat 
„un prund de înţelepciune 44 : 

Mă-mpărtăşesc cu cîte-un strop din tot ce creşte 
şi se pierde. 

Nimic nu mi-e strein, 
şi numai marea îmi lipseşte. 

Zamolxe aspiră la contopirea cu natura şi absolutul cos¬ 
mic, în izolarea lui totală nu se mai deosebeşte de lucruri, 
„se împleteşte cu taina lor 44 , se pierde în stîncă sau „se 
scurge în unde şi-n pămînt 44 . 

învăţătura lui Zamolxe-profetul implică nu ideea revela¬ 
ţiei divine printr-un extaz mistic, ci o filozofie largă cu ac¬ 
cent pe organic, pe pamîntesc, „ispita schismatică 44 conver- 
tindu-se în reprezentări poetice, în mit şi legendă. Zamolxe 
este la Blaga un mit propriu, gîndit în spiritul plăsmuirilor 
folclorice, dar interpretat şi dezvoltat în sensul viziunii sale, 
cu deschidere spre transcendent. Cînd istoria nu şi-a lăsat 
urme în documente, miturile propun „imagini-sinteză 44 care 
aşează o temelie de gînd la cugetarea românească. Prin inter¬ 
mediul unei asemenea „imagini-sinteză 44 Blaga ne oferă o 
posibilă ipostază a lumii getice, o lume care trăieşte frenetic 
şi dionisiac, intr-o osmoză deplină cu întreaga natură, cu 
cosmosul. 


24 Bun cunoscător al teoriilor lui G. Kazarov, E. Roesler, W. To- 
maschek, Lucian Blaga a fost influenţat, după cum mărturiseşte în 
Trilogia culturii , mai ales de Erwin Rohde care vedea în Zamolxe 
un derivat din Zalmos, cuvînt tracic care ar fi însemnat „piele, 
blană 44 . 

Ca în majoritatea pieselor sale nu e vorba de prelucrarea 
unui material mitologic ci de afinităţi profunde cu mitul. Vi¬ 
ziunea lui Blaga asupra lumii e foarte apropiată de viziunea 
mitică prin amplificarea factorului metafizic şi prin semni¬ 
ficaţia ontologică. Gîndirea mitică, afirma autorul Daimonio- 
nului , este proprie „poeţilor care ştiu să asculte zvonurile mis¬ 
terioase ale naturii. Un poet pus faţă în faţă cu puterile lu¬ 
mii şi ale vieţii, şi dacă nu vrea să-şi desmintă menirea crea¬ 
toare, nu poate să gîndească decît mitic 44 . 25 

Blaga imaginează un spaţiu mitic românesc sugerat prin 
tainele munţilor „cu peşteri largi 44 , verdele pădurilor, belşu¬ 
gul tomnatec al şesurilor, cu oameni îmbrăcaţi în cojoace şi 
opinci, cîntînd din fluier „doine sfîşietoare 44 . Vraciul poartă 
pe cap coarne trace, zeii au „coame boureşti 44 , iar ochii Ma¬ 
gului se văd în întuneric ca „ochii de lup / tăciuni aprinşi de 
vînt 44 . Timpul se măsoară cu durata mitului : 

O frunză cade-n noapte, 
un veac se scurge-n mine. 

Altă frunză cade-n noapte 
alt veac trece-n mine. 

Poemul dramatic Zamolxe cu care Lucian Blaga îşi face 
debutul în dramaturgie conţine „in nuce 44 teme şi motive ce 
vor apare cu o frecvenţă constantă în întreaga creaţie. Natura 
meditativă a poetului însetat de ,*dezmărginire“, pentru care 
viaţa „murmură ca un izvor năvalnic într-o peşteră răsună¬ 
toare 46 , se materializează în tulburătoarele solilocvii ale lui 
Zamolxe. El este gata „să ia în spate soarele şi să-l coboare 
în văi 64 . Zemora singură aude pădurea şi numai ea ştie cum 
s-o facă să cînte. „Mirabila sămînţă 66 e aruncată pentru „po¬ 
rumbii Orbului 44 . Marele Orb plăsmuieşte femeia şi luna 
„poate din aceeaşi groaznică lumină / Fiinţe gemene 44 . 

De factură expresionistă, misterul păgîn al lui Blaga se 
impune prin expresivitatea cuvîntului şi puterea de plastici¬ 
zam, de vizualizare a imaginilor. Polii conflictuali, reprezen¬ 
taţi prin Zamolxe şi Mag, transpar în mod expozitiv de-a lun¬ 
gul piesei, prin relatarea celorlalte personaje, doar în final se 
ajunge la o confruntare decisivă. Incandescenţa dezbaterilor 


25 Lucian Blaga, Mit şi gîndire, în Zări şi etape , E.P.L., Bucu¬ 
reşti, 1968, p. 224. 

dialogale, monoloagele de o substanţă poetică unică, alter¬ 
narea planurilor verbale — reflexive la Zamolxe, lucide la 
Mag, lunatece şi misterioase la Cioban, analitice şi conclu- 
sive la Cioplitor, corosiv ironice la Ghebos, exuberante şi vi¬ 
tale la Zemora — creează suflul dramatic necesar piesei. Li¬ 
rismul se revarsă în acorduri grave de orgă sau în sclipiri 
jucăuşe ca în jocurile de copîi : 

Nouă preoteke verzi 
sar prin codri şi livezi 
Trec răzoarele cu spini, 
sînge curge prin ciulini 
Flutură cu şerpi în vînt 
peste stele şi pământ. 

Armoniile infinite ale lirismului lui Lucian Blaga supli¬ 
nesc în Zamolxe lipsa unui puternic conflict dramatic şi con¬ 
feră poemului o inefabilă poezie. 

Eposul geto^dacic cunoaşte o nouă împlinire în anii noş¬ 
tri prin cîteva încercări dramatice, din care reţinem piesele 
lui Mihail Davidoglu, Zeu, împărat şi barbar, Emil Poenaru 
şi Mihai Raicu, Soarele de andezit, Grigore Sălceanu, Tra- 
paeum Traiani (Decebal), Al. T. Popescu, Rămas bun, soare 
apune 26 şi cine-epopeile naţionale Dacii (scenariul Titus Po- 
povici, regia Sergiu Nicolaescu) şi Columna (scenariul Titus 
Popovici, regia Mircea Drăgan). Ceea ce impresionează în 
aceste reconstituiri este înţelegerea trecutului prin prisma 
prezentului într-o viziune marxistă a dialecticii istoriei. Se 
subliniază ideea filiaţiei, a continuităţii între momentul da¬ 
cic şi întreaga istorie a poporului nostru, Decebal întruchi- 
pînd dimensiunile spirituale ale naţiei — eroismul, iscusinţa, 
demnitatea, simplitatea maiestuoasă. Puterea lui stă în spri- 


28 Mihai Davidoglu, Zeu. împărat şi barbar, A.T.M., 1967 ; Emil 
Poenaru şi Mihai Raicu, Soarele de andezit , text dactilo, Teatjrul de 
Stat din Braşov; Grigore Sălceanu, Trapaeum Traiani (Decebal), 
dramă în 5 acte, 11 tablouri, text dactilo. Teatrul de Stat din Con¬ 
stanţa ; Al. T. Popescu, Rămas bun, soare apune , text dactilo, Teatrul 
de Stat din Baia Mare ; Virginia Şerbănescu, Dacia Felix , text dac¬ 
tilo, Teatrul de Stat din Constanţa ; Grigore Bugarin, Decebal, poem 
dramatic (fragmente), Orizont 10, 1966 ; Alma Grecu, Sabia şi şoimul , 
adaptare radiofonică după piesa lui Dan Mutaşcu, Sacul; Calistrat 
Costin, Cetatea , scenariu radiofonic. 

jinul norodului faţa de care se simte răspunzător, în inima 
sa „bate sîngele întregii ţări 4 (M. Davidoglu). Testamentul că¬ 
tre urmaşi este o nemăsurată şi legitimă dorinţă- de libertate : 
„Vom căuta să ne purtăm astfel încît dacă cei ce vor veni 
după noi, sute de ani de aci înainte, se vor gîndi o clipă că 
pot trăi în sclavie să se ruşineze de acest gînd (Dacii). 

Burebista, întemeietorul primului stat centralizat dac, 
„cel dinţii şi cel mai mare rege din Tracia 4 , cum îl numea o 
inscripţie din Dionysopolis, îşi păstrează după două milenii 
măreţia şi gloria legendară. Geniu al antichităţii, „rege al re¬ 
gilor hiperboreeni 4 , conducătorul „celor mai vestiţi şi mai 
drepţi dintre traci 4 devine protagonistul a numeroase piese 
de teatru 27 şi a reconstituirii cinematografice Burebista (sce¬ 
nariul Mihnea Gheorghiu, regia Gheorghe Vitanidis). 

Destinul istoric al marelui rege a însumat, în cele 4 de¬ 
cenii de domnie, importante victorii împotriva acelora care 
au primejduit hotarele Daciei : seminţiile barbare ale boilor 
şi tauriscilor, ale celţilor şi legiunilor romane din provinciile 
greceşti, conduse de proconsulul macedonean Caius Antonius 
Hybrida. Neasemuita lui putere îi permitea să intervină în 
conflictul dintre Cezar şi Pompei, în favoarea lui Pompei. Sta¬ 
tul său, „imperiul dacic 4 , cum îl numea cu admiraţie Strabon, 
se întindea de la Dunărea mijlocie pană la Haemus (Balcani) 
şi ţărmul de vest al Pontului Euxin, fiind apărat de peste 
200.000 de soldaţi. 

Dacă destinul istoric al regelui Burebista poartă pecetea 
reconstituirii exacte, datorită izvoarelor istorice, literare, ar¬ 
heologice, numismatice, destinul omului cu sfîrşit tragic apare 
învăluit în ceaţa mitului. In cele mai reprezentative piese 


27 Menţionăm doar piesele publicate sau jucate : Mihnea Gheor¬ 
ghiu, Fierul şi aurul (Burebista), scenariu de film, Teatrul , 1, 1979, 
Paul Anghel, Regele desculţ , text daetilo. Teatrul „Lucia Sturdza 
Bulandra ; Mihai Georgescu, Marea lumină albă , text daetilo, Teatrul 
„C. I. Nottara w , Mireea Alexandrescu, Regele Burebista , text daetilo. 
Teatrul „M. Emineseu u din Botoşani ; Emil Poenaru, Burebista , piesă 
de teatru în 2 acte (prolog, patru tablouri, epilog), (fragmente). 
Tribuna , 27 mai 1976, 3 iunie 1976 ; G. Muşu, Regele Răstrişte , dramă 
istorică ’ în 3 acte şi 8 tablouri, Teatrul , 3, 1978 ; Adrian Munţiu, 
Regele regilor (fragment). Tribuna , 8, 1978 ; Teohar Mihadaş, Bure¬ 
bista, poem dramatic în două părţi (fragment). Tribuna, 10 ian. 1980 ; 
Traian Duică, Burebista , scenariu radiofonic ; Boris Crăciun, Marele 
rege Burebista , scenariu radiofonic. 

aparţinînd lui Mihnea Gheorghiu, Paul Anghel sau Mihai 
Georgescu, figura de efigie a regelui reflecta chipul unui lup¬ 
tător dîrz, conducător înţelept şi cumpătat, diplomat abil. 
Marcantă personalitate istorică, îşi devansează epoca prin pro¬ 
funzimea gîndirii şi nobleţea idealurilor. Vizionar şi ctitor de 
vremuri noi, rămlne însă un însingurat, înţeles de foarte 
puţini. De aici şi acuitatea şi forţa conflictului dramatic. 

Burebista se dezvăluie în dubla ipostază : de războinic 
neîntrecut, atunci cînd vremurile tulburi o cer şi de gospodar 
iscusit, dornic să instituie un cult al muncii, cinstei şi ome¬ 
niei. Epitaful pe care-1 rosteşte Acomion în Regele desculţ 
preamăreşte simplu şi emoţionant omul : „Veghiaţi — cenuşa î 
Şi bineouvînaţi cu ea pămîntul Daciei î Cenuşa omului care 
a fost ţăran! Şi păstor! Şi olar! şi rege!... Şi numele lui 
demn şi simplu ! Numele lui Nepereche, Burebista !* 

Marele Rege, din ceremonialul dramatic semnat de Mihai 
Georgescu, doreşte mai presus de orice să construiască, să zi¬ 
dească, să înfrumuseţeze. Pacifistul său gînd se loveşte însă 
de refuzul categoric al celor din jur. Cotis îi reproşează : „Nu 
ne sili să transformăm războinicii în tîmplari şi zidari u . Na¬ 
tură reflexivă cugetă, în maxime stoice, la avatarurile pu¬ 
terii şi la precaritatea condiţiei umane : „Durerea şi puterea 
împietresc inima omului*. Şi Regele Răstrişte, activ şi ener¬ 
gic, în viziunea lui Gh. Muşu, are de învins, la cumpăna unor 
mari înfăptuiri, nenumărate piedici, duşmănii şi comploturi. 

Conflictul creşte în intensitate atunci cînd idealurilor paş¬ 
nice ale regelui li se opun făpturile cele mai dragi şi apropiate 
lui. Rimazos, din piesa lui Paul Anghel, îşi apostrofează tatăl, 
numindu-1 cu amarnic dispreţ „rege desculţ*. Fiindcă el nu 
poate accepta un rege care „frămîntă lut, tunde oi sau coseşte 
iarbă*. Calopor, adică Feciorul cel Frumos cum îi spune Mih¬ 
nea Gheorghiu fiului neligitim al regelui, amintind de miticul 
erou de basm, intr-o clipă de disperare, e gata să-şi sacrifice 
tatăl pentru o dragoste neîmplinită. Destinul istoric al rege¬ 
lui Burebista e victorios. Destinul omului e -profund tragic. 
Piesele oferă imaginea grandioasă a Daciei, îmbinînd re¬ 
constituirea exactă cu legenda, istoria cu mitul. Nu întîmplător 
Mihnea Gheorghiu indică drept loc al acţiunii Europa de acum 
două milenii, destinul unor puteri europene încrucişîndu-se 
cu acela al Daciei. Planurile se interferează nu atît într-o al- 

temanţă geografică, cit economică şi politică. în tabăra de pe 
malul Mării Adriatice, Cezar meditează la noua sa carte De 
bello dacico : „Am avut aurul orientului şi fierul occidentu¬ 
lui. Acum ne trebuie mai mult, pentru că sîntem mai mulţî 
şi mai puternici. Va trebui să cucerim, să eliberăm singura 
ţară care le are din belşug pe amândouă —- Dacia ! Voi trece 
Dunărea, aşa cum am trecut Rubiconul ! w Iar omonimul său. 
din Regele desculţ , în numeroasele sale solilocvii, constată cu 
uimire : între mine şi absolut s-a strecurat Dacia. Cînd ? tt 

în .periplul prin lume pentru a-i găsi centrul, acel AXIS 
MUNDI, cei trei pelerini, după ce au trecut prin Theba, Delfi, 
Roma ajung şi în Dacia. în acea Dacie a lui Burebista unde 
nu se mai află nici vii, nici struguri, „fiindcă lumea e mult 
prea beată de nebunie şi fără vin u . In acea Dacie dornică de 
pace, dar gata de război „cînd griul e strîns şi adăpostit în 
pămînt u . 

Vasta panoramă geografică din Fierul şi aurul cuprinde 
tabăra lui Cezar şi cea a lui Pompei, cetatea agatîrşilor din 
Munţii Apuseni, peştera sanctuar din satul fortificat celtic^ 
locuită de fiica Eponei — zeiţa iapă şi preoţii druizi. Mitul 
şi misterul învăluie în ceţuri ezoterice templul antic din mar¬ 
moră dobrogeană din Delta Dunării şi pe enigmatica lui slu¬ 
jitoare, Magna Mater, o Gee autohtonă. Cu savuroasă erudiţie 
sînt înfăţişate alaiurile dionisiace de bacante, sileni şi satiri 
din cetatea Dionysopolis, la sfîrşit de metageinion (august- 
septembrie) şi începutul lui boedronion (septembrie-octombrie). 

Dar prezentarea cea mai amplă se face Daciei, în irizări 
de mit şi legendă, cu frumoase depresiuni carpatice, arbori le¬ 
gendari străbătuţi de zimbri, poieni înflorite pline cu stupi de- 
albine, lanuri de grîu care-i trezeau admiraţia lui Herodot. O 
zi de tîrg adună laolaltă, în stampe de epocă, artizani, olari, 
neguţători, meşteşugari, plugari, pehlivani, măscărici, gladia¬ 
tori, generali, filozofi. Civilizaţia de tip oppidane (cvasi-oră- 
şenească), cu străvechi rădăcini autohtone, materializate în 
Ginditorul de la Hamangia şi femeia sa şi Cavalerul trac, îm¬ 
bină într-un „mixtum compositum 44 influenţe romane, greceşti, 
orientale. Un adevărat studiu etnografic reconstituie portul 
dacilor, armele lor cu vestitele stindarde cu cap de lup şi 
scuturile luptătorilor împodobite cu blazoane animaliere : ţap,, 
zimbru, vulpe, viezure, acvilă, tigrul Carpaţilor. 

în Regele Răstrişte scenele atent lucrate marchează tre¬ 
ceri antinomice. De la orgia bahică a silenilor şi bacantelor, 
în sunet de flaut, chimvale, tobe, „forme turgescente ale fi- 
rii“, în revărsări de roşu şi foc, la pacea „cuminecare 44 , oficiere 
din peştera sacră a Marelui Zeu, Vatra sfîntă a lui Zamolxe. 
Dansului frenetic şi corului bărbaţilor comaţi, în săltăreţe rit¬ 
muri dionisiace, îi urmează litania apolinică din Imnul Mare¬ 
lui preot Deceneu şi al Regelui. Uciderea lui Burebista de 
către complotişti se face într-un moment de descumpănire, de 
rătăcire a minţii omeneşti şi de dezechilibru a firii : 

Bezmetici, pe rege au răpus şi acum aleargă nebuni, __ 

Să sfişie viu trupul ţării, s-ajungă oricum, ei stăpîni. 

Monumentalizat prin avînt eroic şi nebiruită forţă, dar şi 
omeneşte dimensionat prin cugetare şi înţelepciune în piesele 
lui Mihnea Gheorghiu şi Gheorghe Muşu, meditativ şi in¬ 
teriorizat în cele ale lui Paul Anghel şi Mihai Georgescu, 
Burebista impresionează prin frumuseţe şi pregnanţă scenică. 
Se reconstituie şi restituie o epocă cu forţa argumentaţiei în 
Fierul şi aurul şi Regele Răstrişte, Se conturează un climat 
spiritual, cu arguţia polemicii în Marea lumină albă. Se pro¬ 
pune o meditaţie asupra istoriei, în Regele desculţ , atunci 
cînd în fruntea Daciei se afla un rege nepereche — Burebista. 

Coborînd pe firul timpului spre evii arhaici ai Daciei 
aflăm, după strălucitul regat al lui Burebista, pe cel din ce¬ 
tatea Helis, ctitorit de către Dromichaites, către anii 300 î.e.n. 
Rege al odryssilor sau ordessilor, adică al locuitorilor de pe 
rîul Ordessos (Argeşul de azi), învingător al diadohului ma¬ 
cedonean Lisimah şi al lui Agatocle, cum relatează cronicile 
lui Diodorus Siculus sau Diodorus Pausanias, rămlne vestit 
prin înţelepciune, inteligenţă, cumpătare, omenie. 

Piesa lui D. R. Poipescu Muntele 28 îl prezintă ca pe me¬ 
zinul din poveste. Nimic ostentativ eroic sau grandios monu¬ 
mental în acest rege agrest, prisăcar şi olar, doinitor din 
frunza şi fluier, iubitor de vin bun şi femei frumoase. Şi 
mai presus de orice plin de omenie faţă de duşmanul căruia, 
cu disimulată smerenie, îi oferă o înaltă lecţie de morală 
în schimbul unei trainice prietenii şi a unei păci durabile 


28 D. R. Popescu, Muntele , text dactilo, Teatrul Tineretului din 
Piatra Neamţ. 

pentru ţara sa. Strateg neîntrecut, evita cu dibăcie lupta di¬ 
rectă cu vrăjmaşul fiindcă nu doreşte inutile vărsări de sînge. 
Şi fiindcă ştie că-1 va învinge, dar nu atît prin puterea ar¬ 
melor. Ci, ca de atîtea ori în istoria zbuciumată a poporului 
nostru, prin puterea pămîntului şi a apelor, prin foame şi sete. 

Cu înţeleaptă sfătoşenie ţine partenerilor colocviali, de¬ 
senaţi din linii exacte de dramaturg, infatuatul Lisimah, răz¬ 
boinicul sîngeros Argilos, iscoada Banbalon, o lecţie de mo¬ 
rală urmînd neîntrecuta artă a maieuticii socratice. Pe Lisi¬ 
mah îl învaţă legile majore ale poporului nostru : muncă şi 
omenie. „Trebuie să crezi în om, în frumuseţea lui 44 . „Omul 
e mai presus de război 44 . Cu aceeaşi putere de convingere 
îşi expune principiile politice, în sincronie cu cele de azi : 
„Eu m-aş mulţumi dacă poporul meu şi-ar face bine propria 
istorie... De ce s-o mai facă şi pe-a altora, poate că alţii vor 
' să trăiască după capul lor 44 . 

Pentru D. R. Popescu istoria posedă sensuri morale şl 
etice transmise de-a lungul generaţiilor într-o constanţă de¬ 
plină a idealurilor. Muntele simbolizează permanenţa spiritu¬ 
ală a neamului, acel liant „etern verde şi nepieritor 44 între 
eposul eroic geto-dacic şi epopeea prezentului. In vatra lui, 
în acel Kogaionon de care vorbea Strabon, sălăşluieşte Za- 
molxe nemuritorul. Aidoma muntelui ce se înalţă spre zare şi 
aidoma pămîntului, geţii sînt nemuritori. „Geniul lor, afirmă 
filosoful olar Riborasta, unul din cele mai izbutite personaje 
din piesă, este dăinuirea 44 . La ei cugetă Bidia, într-o poetică 
exprimare, „pămînturile îi cunosc pe cei ce le seamănă cu 
grîu... Oalele, olarii, berzele şi rîndunicile îşi cunosc oamenii 
în curtea cărora îşi au cuiburile 44 . „Ţara ta, i se adresează 
lui Dromichaites, folosind o sugestivă comparaţie, e ca o casă 44 . 
O casă de gospodar priceput în care toate se rostuiesc cum 
trebuie şi la timp potrivit : şi naşterea, şi căsătoria, şi moar¬ 
tea. In care oamenii, aşa cum ni-i prezintă istoria, sînt vraci 
vestiţi în întreaga lume. Ei ştiu să vindece arsura cu fierturi 
miraculoase, să aducă somnul cu seminţe de mac, să înlăture 
durerile prin vraja descîntecelor. Slujitori ai marelui Zamolxe 
ţin trupul şi sufletul în sănătate. Cu pîine şi sare îşi întâm¬ 
pină prietenii. De sînt feţe împărăteşti şi vor să le ofere o 
înaltă lecţie de morală recurg la parabola ospăţului, cu cupe 
de aur, mese de argint, covoare împărăteşti. Descrierea savu¬ 
roasă se face cu arta compoziţiei şi a detaliului. De sînt duş- 

mani îi aşteaptă cu abominabile blesteme în maniera incisiv- 
corozivă argheziană : „Toate albinele să zboare din ţara lui. 
Meiul şi grîul să putrezească la rădăcină şi să nu apuce să 
se coacă niciodată, mieii să putrezească în oi şi laptele lor să 
pută curgîndu-le din ţîţe — să n-aibă rod merii şi viile lor 
să le bata în pîrg piatra cît oul de bibilică, izvoarele să se 
retragă în pămînt, berzele şi toate păsările cerului să fugă în 
alte ţări pe vecie, pîine să n-aibă, ziua şi noaptea, peştele să 
învie în burta lor şi să-i muşte, ceapă să n-aibă, nici zer, nici 
urdă... 44 

Piesa îmbracă aspect de amplu ritual folcloric. In rit¬ 
mul tobelor se săgetează norii să nu întunece cerul. Solii lui 
Zamolxe se aruncă în suliţe. Discursul dramatic implică as¬ 
pecte politice, filozofice, etice, situate la confluenţa dintre 
mit — istorie — actualitate, într-o convingătoare demonstra¬ 
ţie. Naraţiunea simplă, uneori prea discursivă, abundă în me¬ 
tafore şi simboluri, invocaţiile lirice, poetice sau tragice sînt 
contrapunctate de umor şi ironie. Replicile au cînd rezonanţe 
poematice, cînd implicaţii de farsă ludică. Personaj de anver¬ 
gură, Dromichaites respiră forţă, inteligenţă, strălucire şi 
farmec. Moştenirea pe care o transmite din tată în fiu urma¬ 
şilor sintetizează esenţa şi permanenţa spirituală a poporului 
nostru — „un chip de om frumos şi cinstit 44 . 


b) VÎNATOAHEA RITUALA ŞI EROUL FONDATOR 

Un eveniment important, cu largi deschideri spre mi¬ 
tologia autohtonă, îl reprezintă întemeierea Moldovei. Fap¬ 
tele transmise de tradiţia folclorică aparţin fanteziei legendare 
grefată pe un substrat istoric. Istorice sînt evenimentele 
politice, sociale şi economice petrecute în secolul al XlV-lea 
în medii vînătoreşti şi păstoreşti în Maramureş şi Moldova. 
Legendare cele referitoare la urmărirea bourului, a zim¬ 
brului, la moartea căţelei Molda şi la dispariţia miraculoasă 
a babei Uţa. 

Analizînd legenda despre Dragoş din punct de vedere 
al structurii, Mircea Eliade afirmă că este vorba de „o 
vînătoare rituală 44 care are ca scop final descoperirea unei 

ţări necunoscute şi fondarea unui nou stat. 1 Animalul ur¬ 
mărit — lup, taur, vacă (la tebani), căprioară (la maghiari),, 
zimbru (la români), corbii albi ai lui Apollo (la beoţieni) îşi 
asumă rolul de ghid. Elementul miraculos, urmărirea rituală 
marchează începutul unei realităţi istorice — cetate, naţiune,, 
stat, imperiu. Eliade considera legenda vînătorii rituale a bo¬ 
urului o legendă autohtonă, cu rădăcini în preistorie. Tauro- 
mahia s-a bucurat de un deosebit prestigiu pe teritoriul Da¬ 
ciei, aci fiind cunoscute misterul lui Mithra şi semnificaţiile 
sacrificiului fertilităţii, alături de mitologia cerbului, cu măş¬ 
tile sale rituale (turca, brezaia, capra). 

Legenda „descălecării Moldovei 44 transmisă de tradiţia 
folclorică şi istoriografică : Letopiseţul Moldo-slav, cronicile 
lui Grigore Ureche, Miron Costin, Nicolae Costin, Axinte Uri- 
cariul, Ion Neculce, a constituit sursa de inspiraţie a cîtorva 
creaţii din literatura noastră cultă. în „Introduce istorică 44 , 
prefaţă la nuvelele sale, Gheorghe Asachi menţiona că toate 
naţiunile ambiţionează a da începutului lor „un uric strălucit 
şi minunat, învăluit deseori în negura mitologiei şi alego¬ 
riei 44 . Fapta lui Dragoş nu i se pare mai puţin remarcabilă 
decît uciderea Minotaurului de către Tezeu sau a alăptării 
lui Romulus şi Remus de către lupoaică. Şi cum istoricii mo¬ 
derni căutau a da o explicaţie „mai naturală 44 faptelor, tot 
astfel şi Asachi dă evenimentelor o „explicare mai adevăro- 
isemănată 44 introducind noi date în ţesătura legendei drama¬ 
tizate în sceneta alegorică Dragoş şi în nuvela istorică cu ace¬ 
laşi nume. 2 Ca şi Racine, căruia subtituirea unei căprioare 
Ifigeniei i se părea prea de necrezut, Asachi înlocuieşte bourul 
clin legendă prin figura fioroasă a emirului Haroboe „om crud 
şi monstruos 44 , numit pentru sălbăticia lui „bourul tătar 44 . Pe 
el îl răpune Bogdan, fiul principelui Dragoş, pentru a-şi eli¬ 
bera logodnica, pe frumoasa Branda, fiica domnitorului Sus- 
man, cu care se va căsători şi va întemeia o nouă aşezare — 
Moldova. 


1 Mireea Eliade, op. cit., p. 135. 

2 Gheorghe Asachi, Introducere istorică , Dragoş , în Scrieri alese r 
Bucureşti, 1969, p. 151. 

Nuvela lui Asachi l-a influenţat îndeaproape pe N. A. 
Bogdan în Molda , tragedie în 5 acte în versuri. 3 Piesa, în in¬ 
tenţia autorului o tragedie scrisă după regulile clasice, în rea¬ 
litate o melodramă, uzează de arsenalul romantic : substituiri 
de persoane, urmăriri în noapte prin subterane, descîntece, 
vrăji, blesteme abominabile, situaţii antitetice ; eroina recon¬ 
stituie drumul invers al lui Răzvan, din regină ajunge roabă. 
Din aroma unui legendar Ev Mediu românesc se păstrează 
doar explicaţia numelui Moldovei şi descrierea livrescă a 
unor codri deşi în care Bogdan vînează „zimbru-nalt 44 cu 
„coama zburlită şi stufoasă 44 , în goana lui de „fulger nes- 
firşit 44 . 

De la aceeaşi legendă porneşte şi Mihai Eminescu în pro¬ 
iectul său dramatic Bogdan Dragoş din care a schiţat două- 
trei acte de o vibraţie dramatică remarcabilă 4 . „Trecutul, îi 
scria poetul Veronicăi Micle, m-a fascinat întotdeauna ! Cro¬ 
nicile şi cînteeele populare formează în clipa de faţă un ma¬ 
terial din care culeg fondul inspiraţiilor 44 . 5 6 Acest fond stă la 
baza dramei sale a cărei acţiune se petrece într-un leat legen¬ 
dar, în cetatea Arieşului, şi antrenează un conflict de natură 
shakespeariană, lupta pentru putere. Sas şi soţia sa Bogdana 
refac itinerariul soţilor Macbeth — un lanţ de crime pentru 
dobîndirea tronului. De la prima ridicare de cortină tronul, 
dominînd sala gotică, îl atrage cu o irezistibilă forţă şi Sas 
rosteşte răspicat : „sunt domn azi 44 , chiar dacă „nu-mi zice-ncă 
pe nume 44 . „Un pas... Un pas încă... coroana, tronul am 44 . De 
zece luni Bogdana picură otravă în cupa cu vin a voievodului 
Dragul, iar Sas ţese în jurul lui un păienjeniş nevăzut de in¬ 
trigi. „Eu samăn, îl îndeamnă femeia, tu culege 44 . De planul 
lor machiavelic nu sînt străini nici „craiul Ludovic 44 ,, „nici 
Papa 44 . Conflictul amplificîndu-se antrenează forţe mărturi¬ 
site sau disimulate, din ţară sau din afară, coroborate în ve¬ 
derea împlinirii unor exacerbate interese. 

Voievodul Dragul, un viitor Vlaicu prin abilitate poli¬ 
tică şi ştiinţa cunoaşterii oamenilor, îşi aşteaptă, ca .şi cio- 


3 N. A. Bogdan, Molda , tragedie în 5 acte în versuri (1889), în 
voi. 8 piese , ed. Il-a, Iaşi, 1927. 

4 M. Eminescu, Bogdan Dragoş , Dramă istorică , în Opere com¬ 

plete , Iaşi, 1914. 

6 G. C. Nicolescu, Studii şi articole despre Eminescu , E.P.L., 
Bucureşti, 1968, p. 21. 

banul mioritic, în aparentă linişte, sfîrşitul fiindcă nu poate 
acţiona altfel. Bătrîn şi bolnav, în cetatea împînzitâ de „le¬ 
fegii străini 44 se află în iminentul pericol de a-şi pierde fiul. 
Timpul, scurtul răgaz de care mai are nevoie să rostuiască 
treburile „moşiei iubite 44 şi viaţa primejduitului său urmaş 
reprezintă unicul mobil al faptelor sale. Dacă pînă mai ieri 
„pe-a bucuriei păsuri 44 îşi număra anii, acum invocă patetic 
cerul să-nmulţească „hotarnieîle clipe 44 . Confruntările succe¬ 
sive cu demonicul rival, Sas, cu devotatul prieten şi sfetnic, 
hatmanul Roman Bodei, cu adolescentul aflat în pragul băr¬ 
băţiei, Bogdan, sînt construite cu tehnica detaliului şi arta 
compoziţiei dramatice. Personajele se dezvăluie sub o mul¬ 
titudine de aspecte, măştile cad pentru a se realiza adevărata 
esenţă. Tensiunea creşte de la o scenă la alta culminînd cu 
finalul actului I — durerea împietrită a Bogdanei şi a lui 
Sas în faţa crimei — eroarea de a-şi fi ucis propriul fiu, pe 
Ştefan. 

Actele II şi III, mai puţin elaborate, aduc o schimbare 
a tonalităţii, atmosfera densă şi gravă, cu incantaţii tragice, 
cedează locul suflului poetic, cu momente de autentic umor 
popular. Descrierile de natură îmbracă aura romantică cu mo¬ 
tive specifice liricii eminesciene : castelul singuratec în codrii 
cei de brazi, lacul pe care plutesc lebedele albe, luna de jă¬ 
ratec, cerbii cu coarne rămuroase, sunetul de corn. De o ex¬ 
presivitate plastică remarcabilă este şi tabloul, din actul I, 
pe care Bogdan îl face Moldovei înainte de descălecare : 

Priveşti o ţară-ntreagă de codri şi de dealuri ; 

Din văi cu rîuri line din codri fără capăt 
Vezi turme fără număr în zare răsărind 
Şi buciumele sună duios şi cînt de fluier — 

Sălbateci zboară caii mai iuţi decît chiar vîntul. 

Cuplului demonic Bogdana — Sas i se opune, în maniera 
antitezelor romantice, perechea Bogdan — Ana, de o puritate 
adolescentină. Demonstrînd o sensibilă intuiţie a vîrstei pri¬ 
melor iubiri, poetul conturează cu gingăşie chipul Anei : „la 
piept mai potrivită, la mijloc subţirică 14 , „fetiţă mică cu ochii 
îngereşti 44 , cu „părul galbăn 44 şi „buze ca rubinul 44 . Bogdan o 
numeşte „floare dintre codri şi stea pe aceste văi 44 , „floare 
de cireş 44 , „gingaşă mireasă a sufletului 44 , „iubita mea lumină 44 . 
In modalitatea tradiţiilor folclorice Eminescu introduce şi 
motivul eliadesc al zburătorului : 

Mama îmi zice : — „Fată, închide uşi, fereşti 
Ades vin zburătorii cei falnici din poveşti . 
Şi pot să te răpească, te duc departe-n lume“. 


Bogdan apare ca şi Luceafărul la marginea ferestrei, iar 
Ana se ascunde cu spaimă după horn. „Tonatecă şi dulce“, 
pură dar şi cu un licăr de cochetărie juvenilă îşi asemuie dra¬ 
gostea pentru Bogdan cu cea pentru motanul Prichici. Ga şi 
în piesele shakespeariene tragicul alternează cu comicul, sce¬ 
nele de dragoste ale tinerilor sînt tratate rustic, cu glume şi 
hîrjoane ţărăneşti : 

Cine-n lume-a mai văzut / Grădină fără cărări / 

Dragoste fără mustrări / Grădină fără pîrleaz / 

Dragoste fără necaz ! 

Rămasă neterminată, drama istorică Bogdan Dragoş se înscrie, 
după afirmaţia lui Nicolae Iorga, „în comoara de mari lu¬ 
crări neisprăvite, cu mult mai presus decît timpul şi mediul 
său 44 . 6 

Cu Bogdan Dragoş Eminescu începe istoria familiei dom¬ 
nitoare a Muşatinilor în jurul căreia vroia să realizeze un 
„Dodecameron dramatic 44 , istorie conturată mai precis în Grue 
Sînger o autohtonizare în medii româneşti a Oedip -ului so- 
foclean. Domniile scurte şi sîngeroase împrumută fatalitatea 
tragediei eline, iar numele Muşatinilor se înscrie ca „o semin¬ 
ţie de atrizi 44 . 8 Planul celor 5 acte narează motivul mitic adap¬ 
tat unui tumultos ev moldav din cetatea de scaun a Sucevei. 
Mobilul tragediei îl constituie, ca şi în Bogdan Dragoş , cu 
care dealtfel prezintă numeroase contaminări de personaje, 
situaţii, replici, fascinaţia puterii. Asemenea lui Oedip, Grue 
devine paricid şi incestuos. Dezvăluirea adevărului îl aruncă 
într-o „rătăcire sălbatecă ca a lui Oreste“, pe care poetul do¬ 
rea s-o trateze „shakespearian 44 . Cel mai bine conturat, actul I, 
e construit pe un abil joc al disimulărilor şi contrastelor. Din¬ 
tre personaje pregnanţă scenică are doar Roman Bodei. Cre- 


c Nicolae Iorga, O dramă a lui Eminescu , Semănătorul , 1 oc¬ 
tombrie, 1906. 

7 Mihai Eminescu, Grue Sînger — Tragedie, în Opere f IV, Tea¬ 
tru, Ed. Minerva, Bucureşti, 1978. 

* G. Călinescu. Opera lui M. Eminescu (I), în Opere (12), E.P.L., 
Buc.. 1969, p. 74. 

dincios domnului său, Iuga Vodă, mimează supunere faţă de 
Mihnea, pentru a-şi îndeplini menirea : coroana Moldovei ră- 
mîne neîntinată de mîna lui Sînger, „nestinse a ei pietre şi 
aurul din ea 44 . Testamentul pe care i-1 lasă tînărului Bogdan 
e însufleţit de un puternic patriotism : 

întinde iar moşia la vechile-i hotară 
Şi visul vieţii tale să fie-al nostru vis. 

Atmosfera generală a 'piesei şi-ar fi datorat aroma spe¬ 
cifică şi inserării unor elemente de mitologie românească : 
prezenţa zburătorului sau a băţului uscat care înfloreşte şi 
dă rod. Unele personaje sînt confine cu basmul : batrînul pri- 
săcar Mihnea se metamorfozează în urs, Irina are puteri de 
vrăjitoare. Altele îşi trădează sorgintea folclorică — Pepe¬ 
lea, Filip Limbă-Dulce. Numeroase expresii şi zicători popu¬ 
lare apar diseminate în text, remarcîndu-se prin oralitate 
scena a V-a. 

In Grue Sînger , ca în întreaga dramaturgie eminesciană, 
elementele istorice se împletesc cu tradiţiile folclorice, cu 
mitul şi legenda. Faptele sînt menţionate într-o viziune dife¬ 
rită de cea a istoricilor, care le ordonează raţional şi riguros 
ştiinţific, pe cînd poetul le converteşte prin sensibilitatea crea¬ 
toare în imagini şi simboluri. Eminescu n-u reconstituie isto¬ 
ria, ci o evocă. 

Modelele urmate s-au numit Goethe, Schiller, Hugo, Casi- 
mir Delavigne şi mai ales Shakespeare, „geniala acvilă a nor¬ 
dului 44 , care „ca Dumnezeu... s-^arată în mii de feţe 44 . Dramele 
oscilează între legendă şi adevăr demonstrînd efortul poetu¬ 
lui de a fundamenta un epos naţional cu deschidere spre mi¬ 
tologie. Scenele sînt vii, ciocnirile dramatice, conflictul sha¬ 
kespearian. Acţiunea trenează uneori, din cauza dialogurilor 
lungi, a descrierilor de natură, valori de neasemuită frumuseţe 
lirică, dar valori în sine. Mihai Eminescu rămîne un mare 
dramaturg, în primul rînd, aşa cum precizează George Mun- 
teanu „prin capacitatea lui incomparabilă de a celebra ma¬ 
rile prăbuşiri umane 44 . 

Poetului Valeriu Anania nu i-a fost desigur străin proiec¬ 
tul dramatic al lui Eminescu, Bogdan Dragoş , atunci cînd a 
realizat piesa sa despre înteremierea Moldovei, Steaua zimbru - 

lui 9 . Sas, de data aceasta fiul lui Dragoş Vodă, este ca şi la 
Eminescu elementul motor al acţiunii, iar Muşata, ca şi Ana, 
îşi simte sufletul înfiorat de chipul zburătorului pe care îl 
aşteaptă aievea „frumos la chip şi bărbătesc în faptă 44 . Ana- 
nia părăseşte aci zona miturilor pure proprii altor piese, pen¬ 
tru a se situa la graniţa dintre legendă şi istorie, exprimînd 
ideea permanenţei pe meleagurile româneşti, încă de la „fa¬ 
cerea lumii 44 a poporului nostru, oameni „slobozi şi vii 44 ce 
nu încalcă „pacea noroadelor vecine 44 şi-şi apără la hotarul 
vremii glia strămoşească. Momentul întemeierii apare nu ca 
un început, ci ca o continuare a existenţei unui vrednic po¬ 
por, neamul Muşatinilor asigurind libertatea şi independenţa 
statului. Intre momentul prim al lui Dragoş-descălecătorul şi 
cel al lui Bogdan-întemeietorul, pe fundalul unor evenimente 
strict istorice, se decupează fapte ce ţin de mit şi basm, de 
legendă şi poveste. Codrul are valenţe mitice şi pe tremurat 
de frunze repetă într-un crescendo impresionant un laitmotiv 
dramatic „vin tătarii ! Fugiţi î Tătarii !“ Lupta este „aripă de 
pasăre măiastră 14 iar Costea se năpusteşte asupra oastei lui 
Ghirai Han ca sfinţii din icoanele măiestrite porniţi să ia 
„diavolul la goană 44 . 

Oamenii liberi ca norii, puternici ca vulturii, de-o seamă 
cu stejarii, îşi durează moşia. In timp de pace întâmpină oas¬ 
peţii cu pîine şi sare. Vînătoarea se desfăşoară după un în¬ 
treg ritual, credincioşii de casă ai lui Bogdan poartă „măşti 
de cerb ale căror coarne mişcă ritmic o uriaşă-mpletitură de 
lumini şi umbre 44 . Zburătorul picură neliniştea iubirii în su¬ 
fletul tînăr şi Muşata îşi cheamă alesul ca în descântecele 
populare să vie —- purtat de „nuni şi nună / de soare-ntune- 
cat / de lună nebună / de .pasăre rară, / de urmă de fiară 44 . 

Conceput în spiritul şi forma specifică dramei romantice, 
poemul alternează, într-o atmosferă colorată de metafore şi 
simboluri, elemente mitice, datini şi credinţe. Personajele bine 
constituite, cu subtile traiectorii psihologice, sînt înlănţuite 
într-un conflict dens. Pe alocuri, însă, conflictul se rarefiază 
datorită unor monoloage ample, a digresiunilor şi a tiradelor 
care sparg unitatea piesei. 


9 Valeriu Anania, Steaua Zimbrului , în Poeme cu măşti, Ed. 
Cartea Românească, Bucureşti, 1972. 

c) EV MEDIEVAL FOLCLORIC 


Intr-un Ev Mediu românesc, la graniţa dintre legenda şi 
istorie, îşi situează acţiunea ci te va lucrări remarcabile, care 
prin natura conflictului amintesc de specificul basmului popu¬ 
lar. Unele din ele trimit spre perioada primelor formaţii sta¬ 
tale româneşti, în timpul domniei unui fabulos voievod al 
Timişanei — tragedia Optum de Aron Densuşianu 1 sau a 
unui legendar Vodă Ion al Vlahiei — legenda istorică Pri¬ 
beagă de Vasile Voiculescu 2 3 . In altele localizarea este mai 
precisă, perioada imediat următoare domniei lui Ştefan — 
fantasma tragică Ochiul 3 sau celei a lui Constantin Brînco- 
veanu — tragedia baladescă Hora domniţelor de Radu 
Stanca. 4 

Motivele folclorice care stau la baza acestor piese : uzur¬ 
parea dreptului celui mai viteaz, soţia plecată în căutarea so¬ 
ţului grav jignit prin gestul ei necugetat, ochiul cu virtuţi 
magice sînt investite cu largi semnificaţii. Drumul străbătut 
de Domniţa Irina este un drum al catharsis-ului, al purifică¬ 
rii prin puterea iubirii, ea urcă „treaptă cu treaptă spre lu- 
mină“. Ochiul sfînt al Muşatinilor, ochiul strămoşesc este o 
metaforă a conştiinţei nepătate a neamului, a cinstei şi ome¬ 
niei lui. Hora domniţelor întruchipează paznicul rînduielilor 
pămîntului hotărnicite peste ispitele ţării de voievodul cel 
mare şi drept. 

Interesează nu atît amănuntele în sine, istoria este apo¬ 
crifă, evenimentele pseudoisfcorice, ci adevărurile umane pe 
care le conţin, dezbaterile etice şi morale despre bine şi rău, 
dreptate şi nedreptate, adevăr şi minciună, frumos şi urît. 
Dragostea înseamnă preţul vitejiei (Optum), al frumuseţii su¬ 
fleteşti (Pribeagă), al adevărului (Ochiul), al puterii de ale¬ 
gere, al victoriei asupra propriilor limite şi al încrederii în 
om (Hora domniţelor). Dealtfel iubirea constituie mobilul prin¬ 
cipal al acţiunii, elementul hotărîtor în definirea adevăratei 


1 Aron Densuşianu, Optum , tragedie în cinci acte, ed. a Il-a, 
Tipografia Naţională, Iaşi, 1897. 

2 Vasile Voiculescu, Pribeagă , piesă istorică în patru acte, două¬ 
sprezece tablouri, în voi. Teatru , Cluj, 1972. 

3 Radu Stanca, Ochiul , fantasmă tragică, Manuscriptum 1/1976. 

4 Radu Stanca. Hora domniţelor , tragedie baladescă în cinci acte, 
în voi . cit. 

esenţe a eroilor. Se remarcă fineţea analizei şi comprehensiu¬ 
nea sensibilă în înţelegerea sufletului uman la vîrsta marilor 
dăruiri. Dacă la început domniţa Irina stă „răstignită între 
iubire şi trufie 44 , sfîrşeşte prin a înfrunta pentru „o iubire şi 
viaţa şi moartea 44 . în spirit neoplatonician, consideră iubirea 
„desăvîrşire prin jertfă, suferinţă prin căutare şi ajungere, bi¬ 
ruinţă prin răbdare şi supunere, îndoită închinare a unuia 
pentru celălalt 44 . 

Miliţa şi Antonio, ca şi Don Juan şi Dona Juana au, unul 
în prezenţa celuilalt, revelaţia dragostei absolute. Nu le mai 
trebuie nici nume, „iubito 44 o cheamă el pe ea, a cărei frumu¬ 
seţe la atingerea lui sună „parc-ar fi un ciorchine de clopo¬ 
ţei 44 . Dar dragostea lor se află sub zodia tragicului, ei aparţin 
unor universuri incompatibile. Antonio e „starea .pe loc 44 , iar 
lucrul spre care tinde „e trecerea 44 . Şi într-un gest de sublimă 
dăruire alege moartea pentru a-i demonstra ei forţa dragostei : 
„Omule, omule... ai fost în stare să sfărîmi aşezări de veacuri 
numai pentru a putea face să biruiască o clipă puterile su¬ 
fletului tău 44 . 

Iubirii i se asociază dorinţa de libertate, eroii acţionează 
în numele datoriei faţă de ţară. Ion renunţă la strălucita dom¬ 
nie a Bizanţului pentru Vlahia lui primejduită şi săracă (Pri¬ 
beagă), Miliţa îşi sacrifică iubirea, hora pe care o desfăşoară 
neobositele domniţe înseamnă hora neîntreruptă a veghii pa¬ 
triotice. Prin intermediul Irinei şi al Doicii, V. Voiculescu 
realizează un amplu periplu geografic temporal şi uman prin 
ţinuturi legendare, cu vagi localizări medievale. Peregrini pe 
drumul iubirii, paşii domniţei străbat întreaga ţară poposind, 
ca şi eroii sadovenieni, cînd în bălţile Dunării, cînd în ţarcuri 
cu oi, cînd în lanurile mănoase ale Bărăganului sau pe dea¬ 
lurile cu vii. Urmînd ciclurile vitale ale naturii pescarii, plu¬ 
garii, ciobanii, vremuiesc în pace şi linişte. La ceasul de grea 
cumpănă, la chemarea buciumelor, se ridică toţi ca unul să-şi 
apere glia strămoşească. Şi glia înseamnă galbenul spicelor, 
mana cirezilor, lina turmelor, faguri de miere, aurul munţi¬ 
lor şi rîurilor, straie, marame, ii, borangicuri, vîlnice „măies¬ 
trite de mâinile zînelor 44 . Oamenii slobozi, „tari şi dîrji ca 
piatra 44 trăiesc într-o deplină comuniune cu natura, legile cos¬ 
mosului sînt şi legile lor. Ciobanul cunoaşte rostul vremii 
după rotirea aştrilor şi cînteoul păsărilor. Mama lasă să curgă 
laptele pentru şarpele ocrotitor al casei. Irina invocă patetic 

pămîntul sfînt al ţării, apele lui purificatoare sâ-i spele vina 
şi -păcatul trufiei. 

Ochiul cu virtuţi apotropaice veghează la bunul mers al 
lucrurilor, prin el se aleg dreptatea de nedreptate, cinstea de 
necinste, binele de rău. In apele lui limpezi se citeşte adevă¬ 
rul şi în fiecare an de Rusalii norodul se adună să-l privească. 
O dată pierdut se produce un dezechilibru al întregii exis¬ 
tenţe, oastea e înfrîntă, bîntuie seceta, visteria e secătuită. 
„De cînd ochiul fericit al strămoşilor nu se mai roteşte ocro¬ 
titor, meditează cu amărăciune stolnicul Stavăr, toate merg 
rău. Holdele răzeşilor au fost năpădite de buruieni. Păstrăvii 
s-au întors pe spate în heleşteie, seceta a crăpat brazdele. 
Duşmanii pîndesc porţile ţării şi dinspre miazăzi şi dinspre 
miazănoapte. “ 

Hora are şi ea tainice legături cu scurgerea timpului. 
După rotirea ei se rotesc toate pe pămînt. Uneori „e leneşă 
ca rotirea mustului în teasc“, alteori pătimaşă n ca bătaia va¬ 
lurilor în ţărm“. Hora întreruptă, timpul încremeneşte în loc. 
De-i noapte zorii nu se mai arată, de-i ziuă ciobanii nu mai văd 
răsăritul luceafărului, de-i furtună apele ameninţă să înece 
lumea. 

Piesele prelucrează, pe noi coordonate, vechi mituri fol¬ 
clorice cu semnificaţii adînc intrate în istoria spirituală a 
poporului nostru. Transfigurate artistic faptele sînt scoase din 
datele timpului imediat, îmbinîndu-se concretul cu generali¬ 
tatea şi permanenţa. în sugestive stampe de epocă se suge¬ 
rează contururile unei ample fresce medievale impregnată de 
mit şi legendă. întunecată şi sîngeroasă în Optum şi Ochiul , 
cu intrigi de curte, comploturi, trădări, crime, sau cu deschi¬ 
deri luminoase în Pribeagă şi Hora domniţelor. Se investi¬ 
ghează medii şi categorii sociale şi profesii extrem de va¬ 
riate : sfetnici, tîrgoveţi, călugări, măicuţe, judecători, ostaşi, 
hangii, aventurieri, lefegii, cărturari, vraci, meşteşugari, cio¬ 
bani, pescari, plugari. Acţiunea se petrece în palate, iatacuri, 
temniţe, hanuri, mănăstiri, conace, colibe, în codrii deşi sau 
la răscruce de drumuri. Se descriu obiceiuri, somptuoase veş¬ 
minte voievodale sau simple straie ţărăneşti. Totul cu gust, 
cu preferinţă pentru arta detaliului, pitoresc şi culoare. 

Periplu întreprins de domniţa Irina din Bizanţul străjuit 
de chipreşi în mitica Vlahie determină şi structura mozaioată 
a piesei. Aventurosul baroc se îmbină cu grotescul medieval 

şi lirismul romantic, acţiunea avansează în ritmuri lente şi 
largi desfăşurări poematice. Atmosfera de -basm şi străluci¬ 
toare feerie devine densă şi gravă pentru oa hajppy-end-ul să 
implice din nou natura basmului. 

Mai simplă şi unitară, cu scene meşteşugit compuse, Hora 
domniţelor aminteşte tragediile de destin. Fundalului sonor 
cu implicaţii simbolice, vijelia de afară, concordînd cu fră- 
mîntarea eroilor, i se adaugă şi paşii ritmaţi ai horei în un¬ 
duiri line sau frenetice desfăşurări : 

Năpraznică horă 
Şi leneşă horă, 

Cînd joasă, cînd-naltă, 

Se lasă, se saltă. 

Mai încărcata şi barocă, Ochiul suprapune faptul istoric 
pe elementul fantastic, oferind un nuanţat studiu de psiho¬ 
logie şi morală. Inegal tensionate piesele se remarcă prin 
poezia autentică şi forţa dramatică dublate de replica cu va¬ 
lori metaforice. 

Un important proces de mitizare cunosc şi personajele 
istorice, ficţiunea mitică situată la graniţa dintre real şi fan¬ 
tastic le ridică la valoarea de simbol permanent. Transgresa¬ 
rea personajelor din datul strict al istoriei în cel al mitului, 
dimensionarea lor pe coordonatele supraumanului şi suprana¬ 
turalului este o dispoziţie a naturii umane. Interesează nu 
atît automitizarea pe care o impun, prin forţă, unele perso¬ 
nalităţi ca de pildă Caligula sau Domiţian, ci mitizarea, aura 
de mister cu care masele învăluie personalităţi de excepţie. 
Numeroşi domni români, Ştefan, Mihai sau Ţepeş au intrat în 
legendă. Haiducul, ca exponent al luptei pentru libertate, a 
devenit un mit. 

Un mit este şi Avram Iancu, crăişorul moţilor din care 
Lucian Blaga face eroul central al piesei sale, dezvoltînd o 
veche credinţă populară, mitul folcloric al pasării fără odihnă 
transformată în om, pentru ca apoi să se întrupeze din nou 
în pasăre. Faptele relatate în piesa lui Blaga Avram Iancu 5 


5 Lucian Blaga, Avram Iancu , dramă în 10 tablouri, în Opera 
dramatică, voi. II, Ed. Dacia Traiană, Sibiu, 1942. 

ţin de cea mai strictă realitate, dar şi de legendă, obţinîndu-se 
o osmoză perfectă între mit şi istorie. „Am voit, scria Lu¬ 
cian Blaga, să fac din Avram Iancu un personaj tragic. Tra¬ 
gedia m-a interesat în primul rînd, şi nu instinctele noastre 
patriotice. De aceea „istoria 44 am ridicat-o, pe cît am putut, 
pe planul legendei şi al baladei, şi al poveştii. M-am ferit 
de prea multe abuzuri istorice. N-am voit deloc să scriu o 
dramă istorică (...)♦ Să rămînem în spaţiul şi în timpul le¬ 
gendei 44 . 6 

Piesa are o construcţie rotundă, începe şi se termină în 
mit. între prologul şi epilogul piesei, realizate în plan mitic, 
se desfăşoară evenimente istorice reale. în prolog se produce 
miracolul : din pasărea măiastră care veghează de veacuri 
destinul moţilor se întrupează Iancu. Miracolul are loc sub 
privirea atentă a Mumei pădurii — Muma moţilor. Blaga 
răstoarnă tradiţia folclorică făcînd dintr-un personaj demo¬ 
nic, propriu basmelor, o sfîntă ocrotitoare a neamului : 
„Sfînta cu zbîrcituri şi cu noduri ca salcia bătrînă — cum 
spune Iancu — paznica lemnului, sfînta ciuberelor, norocul 
moţilor, de la ea avem noi tot ce avem : eu fluierul, voi ce¬ 
tina şi frunza verde, iar noi împreună — toate biruinţele î 44 . 
Prezenţa acestui personaj şi metamorfoza pasării situează 
faptul istoric în mit şi mister. Baba pare, în încremenirea ei, 
o stîncă care cu arma în mînă păzeşte pasărea măiastră. Ea 
crede cu putere neclintită că pasărea „noaptea vede tăte ste¬ 
lele şi ziua tăt Ardealul 44 , că „dumneaei n-are somn nicio¬ 
dată 44 şi „o vinit amu şi ne-a izbăvi 44 . Şi Moţului îi apare 
„mare şi nemişcată ca o troiţă 44 , „cu ochii ţintă la furtunile 
din împărăţie 44 şi i se închină pînă la pămînt. Dintr-o dată, 
sub ochii uimiţi ai bătrînei, ai moţului şi ai celor trei mun- 
tăriţe care cîntă laitmotivul — „In pădure / Toate păsările 
dorm / Numai una n-are somn / Cată să se facă om 44 , „de 
dincolo dc stîncărie 44 se iveşte un tînăr înalt cu ochii albaş¬ 
tri. „El sare pe drum, de la mare-năiţime, de pe stîncă 44 . Apa¬ 
riţia lui Avram Iancu e învăluită în mister. Cînd baba caută 
pasărea — aceasta nu-i. Să se fi transformat oare în mult 
aşteptatul crăişor ? Iancu se doreşte şi este trup şi suflet un 
locuitor al munţilor, un Moţ „Moţu* fără nume 44 , căpetenie 


6 Lucian Blaga, Scrisori inedite de la Lucian Blaga către Ion 
Chinezu , în Argeş , 1968, 1. 


168 



aleasă peste norod prin votul gorunilor. El face cetate din 
munţii săi, cu moţii şi cu popii de acolo, cu muntele şi cu 
stînca. Contopirea cu natura e totală, povestea amară a mo¬ 
ţilor e scrisă pe stînci şi pe măguri : „Uite măgurile, îi spune 
Iancu locotenentului. Fac înălţimile nuntă cu cerul. Acolo 
după cele din urmă muchi stau la pîndă moţii cu înfrigurare, 
arhangheli — cu mămăliga în traistă şi cu opincile-n pietriş 
de aur. 44 

Ca şi pentru alesul Noe, pentru Crăişorul moţilor natura 
îşi dezvăluie tainele, pămîntul îşi pierde opacitatea şi devine 
străveziu. Fiul îşi zăreşte maica sub glie : „E încă tot tînără, 
ca atunci cînd a trecut dincolo. De zece ani stă aşa nemiş¬ 
cată, cu mîna pe piept, parcă ascultă (...). Văd tată, văd sub 
glie pe Muma, ca floarea de măcieş la obraz !“ Iancu risi¬ 
peşte aura legendară cu care-1 învăluie moţii lui, deschide 
legendele ca pe un mormînt, să iasă din ele „căpitanul cel 
viu 44 , luptătorul cel dîrz : „...eu sînt din Vidra de Sus şi am 
avut mamă, mamă cu meserie de mamă, mamă cumsecade. 
Tata trăieşte încă, tot în Vidra. Şi cînd se gîndeşte la mine, 
şi-adună lacrimile în năframă, cum adună popa fărămiturile 
de prescură 44 . Dar norodul crede cu sfinţenie în legenda lui 
Iancu. întrebat de Iancu dacă seamănă a vultur, Ilie răspunde 
hotărît „sameni 44 . La nici 25 de ani eroul de la Vidra a intrat 
in legendă. 

Finalul poartă din nou aroma mitului. Peisajul este ace¬ 
laşi munte păduratic din prolog, dar zece ani mai tîrziu. 
Eroul românilor, „aşchia de fulger 44 de odinioară, cu sufletul 
risipit şi mintea rătăcită se identifică acum el însuşî cu le¬ 
genda pasării măiastre : „Aici am fost pasăre şi m-am făcut 
om. Acum mă duc în pădure — mă duc în pădure — să mă 
schimb... Muma pădurii, muma noastră, acum mă fac iar 
pasăre, acum mă fac pasăre 44 . 

Dacă în prolog mitul crea mai mult un fior poetic, în 
final fiorului poetic i se alătură cel uman, provocat de tra¬ 
gic 7 . Tragicul este luminos : Iancu cade cu convingerea că 
lupta lui o vor continua alţii „peste zece ani, peste douăzeci 
de ani, peste o sută de ani 44 , „cu sutele, cu miile, cu miile de 
mii 44 vor dura „împărăţia noastră 44 . 


7 Ion Breazu, Mit şi istorie, în Studii de literatură română şi 
•comparată, voi. II, Cluj, 1973, p. 280. 

Nu întotdeauna istoria şi-a înscris urmele în documente 
şi sigilii. Atunci cînd faptele au rămas învăluite în ceata 
amintirii, în locul istoriei vorbesc miturile, în graiul semne¬ 
lor încrustate pe porţile caselor, în armonia culorilor de pe 
icoanele pe sticlă sau de pe pereţii bisericilor, în ţesătura meş¬ 
teşugită a catrinţelor şi a scoarţelor, în frumuseţea netulbu¬ 
rată a doinelor şi a legendelor noastre. 

„Nu sînt realităţi numai clădirile de piatră şi peticile de 
hîrtie — spunea Mihail Sadoveanu —, mitul păstrează eter¬ 
nităţii lamura sufletului generaţiilor. Ceea ce au crezut bă- 
trînii şi ceea ce vor crede copiii noştri, desfătaţi de vis, e un 
adevăr pe care nu-1 vor putea înlătura oamenii prea serioşi. 
Nici un argument nu poate sta mai presus de o frumuseţă. 44 g 


3. MIT ŞI FOLCLOR 


a) CÎNTECUL MIOAREI 

Interesul accentuat pentru folclor este o manifestare spe¬ 
cifică romantismului. Thomas Percy, J. G. Herder, Amim şi 
Brentano, Vuk Karadzic, Kirsa Danilov, Ch. Fauriel, Vasile 
Alecsandri şi Alecu Russo fundamentează cunoaşterea poeziei 
populare drept „floarea cea mai frumoasă a particularităţilor 
unui popor 4 . „Mitul propriului sînge 44 — folclorul, cum l-a 
definit Ion Pillat, „comoară tot pierdută şi mereu regăsită a 
viersului popular 44 , a constituit substanţa intimă a întregii 
noastre literaturi şi a dat „o nouă îndrumare şi un sens nou 
poeziei româneşti 44 . 1 Mitologia noastră se înalţă pe vechi mi¬ 
turi folclorice reluate fără încetare de la romantici la expre¬ 
sionişti, de la neo-clasici, la simbolişti. Exotismul romanti¬ 
cilor a sondat aci vechi credinţe populare şi uitate practici 
magice, în timp ce expresionismul a fost atras de acel arhe 
primordial, de gustul pentru arhaic şi originar. 


8 Mihail Sadoveanu, Viaţa lui Ştefan cel Mare , în Opere , voi. XII, 
E.S.P.L.A., Bucureşti, 1957, p. 231. 

1 Ion Pillat, Tradiţie şi literatură , Buc., Casa Şeoalelor, 1943 

p. 29. 

Un motiv folcloric devine şi motiv poetic autentic nu¬ 
mai atunci cînd este transfigurat în substanţa unei scrieri, 
integrat în structura organică a unei opere. Altfel rămîne o 
simplă imitaţie, uneori realizată cu talent, prin mimarea for¬ 
mală a versului popular sau prelucrarea schemelor exteri¬ 
oare ale acestuia. 2 Un singur exemplu : V. Alecsandri prin 
Baba Cloanţa, Strigoiul, Crai nou realizează creaţii culte după 
modelul folcloric, în timp ce poeziile lui L. Blaga sînt creaţii 
originale în stil folcloric. „Cultura majoră, preciza în acest 
sens autorul Poemelor luminii , nu repetă cultura minoră, ci 
o sublimează, nu o măreşte în chip mecanic şi virtuoz, ci o 
monumentalizează (...). Nu prin imitarea cu orice preţ a crea¬ 
ţiei populare vom face saltul de atîtea ori încercat, într-o 
cultură majoră. Apropiindu-ne de cultura populară trebuie să 
ne însufleţim mai mult de elanul ei stilistic interior, viu şi 
activ, decît în întruchipări ca atare. 3 „Fonidul mioritic pe 
eare-1 purtăm în sînge“, după propria-i mărturisire, l-a în¬ 
dreptat irevocabil spre poezia populară. Mitologia autohtonă 
îi oferea minunate izvoare pe care le-a prelucrat într-o ma¬ 
nieră personală, fuzionînd tradiţionalismul cu modernitatea 
de stil expresionist. 4 

Fondului mitic românesc îi aparţin trei din motivele fol¬ 
clorice care şi-au găsit o transpunere poetică remarcabilă şi 
în dramaturgie : Soarele şi Luna, Făt-Frumos şi Meşterul Ma- 
nole. în schimb Mioriţa, capodopera creaţiei populare, „cea 
mai frumoasă epopee păstorească din lume 44 , cum o considera 
Alecu Russo, nu a avut decît un ecou sărac şi tîrziu în li¬ 
teratura dramatică. Explicaţiile trebuie să le căutăm în ar¬ 
monia unui model care, prin uimitoarea perfecţiune artistică 
şi simplitatea intrigii de o măreţie şi gravitate proprie doar 
tragediei greceşti, rămîne unic şi inimitabil. , In plus, farme¬ 
cul inefabil ce se degajă din dialogul ciobanului cu oiţa năz¬ 
drăvană, transcris în limbaj dramatic, ca un posibil dialog 


2 T. Vârgolici, Romantism. Preluarea folclorului ca tematică şi 
formă de expresie , în Temelii folclorice şi orizont european în litera¬ 
tura română , Ed. Acad. R.S.R., Buc., 1971, p. 157. 

3 Lucian Blaga, Elogiul satului românesc în voi. Isvoade , Ed. 
Minerva, 1972, p. 43. 

4 Melania Livadă, Iniţiere în poezia lui L. Blaga y Ed. Cartea 
Românească, 1974, p. 104. 

între personaje reale, îşi pierde şi candoarea şi puterea de 
emoţionare. 

Itinerariul mitului mioritic, de la forma iniţială de co¬ 
lind la variantele baladeşti ale lui Vasile Alecsandri, Ov. Den- 
susianu, Gr. Tocilescu, G. Dem. Teodorescu, a cunoscut un 
dublu proces. De esenţializare, de relevare a valorilor etern 
umane, dar şi de amplificare, de accentuare a motivaţiilor 
psihologice ale eroului în faţa morţii. Atunci cînd semnifica¬ 
ţiile ceremoniale şi ritualice s-au estompat, pe schema iniţială 
a colindei s-au suprapus motivele intrinsece baladei : conflic¬ 
tul dintre ciobani, dezvăluirea complotului, testamentul cio¬ 
banului, episodul măicuţei bătrîne, dinamizîndu-se în acest 
fel acţiunea. Dacă în colind finalul apare apoteotic, în baladă 
capătă rezonanţe tragice cu implicaţii cosmice. Moartea cio¬ 
banului se transformă într-o ceremonie nupţială, într-o „li¬ 
turghie cosmică u , cum o numeşte Mircea Eliade, întreaga na¬ 
tură participă la nunta-moarte a tînărului „nelumit 44 . Ale¬ 
goria panteista nunta-moarte se înscrie ca un reflex al „ne¬ 
muririi dacice 14 . 

Aşa cum menţionam, mitul mioritic este puţin prezent în 
dramaturgie. Adrian Maniu îl investighează cu comprehensiune 
în proiectul unei grandioase piese de teatru intitulată Păsto¬ 
rul. Liantul celor trei motive folclorice pe care urma să se 
construiască drama Mioriţa, Legenda lui Bucur , Legenda Vîr- 
jului cu Dor trebuia să-l realizeze Păstorul, personaj complex 
îmbinînd înţelepciunea ciobanului mioritic, forţa întemeieto¬ 
rului de obşte, a descălecătorului şi darul poetic al legenda¬ 
rului trac Orfeu. 5 6 Din păcate, după ce a schiţat cele trei acte 
ale piesei şi a scris cîteva scene din actul întîi, clădit pe 
schema Mioriţei nu a mai revenit asupra proiectului. 

Ceea ce reuşeşte să transmită Valeriu Anania prin poe¬ 
mul său dramatic Mioriţa 6 este bogăţia de gîndire şi simţire 
a poporului nostru, înţelepciunea lui milenară despre viaţă 
şi moarte, trecerea în nefiinţă fiind înţeleasă ca o senină in¬ 
tegrare în natură, un fenomen tot atît de obişnuit ca succe- 


5 Mihail Iordache, Op. cit., p. 165. 

6 Valeriu Anania, Mioriţa, m voi. cit. 

siunea anotimpurilor sau mersul aştrilor. Asemenea cio¬ 
banul mioritic MoLdan nu se teme de moarte, cum nu se teme 
„de ce e firesc să fie“ : 

Doar făptura care-i vie 
Moare. Mamă, moarte nu-i 
Pentru om, decît de-1 sui 
Mai întîi în viaţă. Cînd 
M-ai născut cu greu, gemînd, 

M-ai dat lumii să mă poarte 
Şi spre viaţă şi spre moarte. 

Pentru a-şi întîmpina cum se cuvine -Crăiasa, „din dunga 
gropii* 1 , bătrînul baci Novac, tatăl lui Moldan, îşi croieşte, 
pe măsură şi din timp, casa din patru scînduri de gorun. 
Tragicul se converteşte în comic, confruntarea cu mireasa cu 
coasa se transformă în glumă şi hîrjoană de copii : 

Fugi, băiete, 

La părete, 

Că te cată 
Mîndră fată. 

Cu cosiţe 
Cam pestriţe, 

Cu sprîncene 
Buruiene, 

Ochi buboşi 
Şi găunoşi. 

Cu obrazul 
Cum e prazul 
Şi cu buze 
Mătăuze 

Pe guriţa care ciupe, 

Să dai mult să nu te pupe, 

Un inel 
Şi-un cercel, 

Mîndruleano, şo pe el ! 

Finalul piesei comunică un tragic luminos. Moldan e omo- 
rît dar, prin mugurii ce prind să rodească în fiinţa Mioarei, se 
realizează dialectica neîntreruptă a vieţii şi succesiunea ge¬ 
neraţiilor. 

Specificul spiritual românesc îşi găseşte o deplină con¬ 
cretizare prin apelul la zestrea fololorică : fetele descîntă 
noaptea pe lună, în numele dragostei sau blesteamă, invo- 
cînd-o pe „Mătrăguna, doamnă mare / st&pînă pe ursitoare 11 . 
Horele se învîrtesc vesel, vomiceii deschid alaiul de nuntă, 
iar Moldan o peţeşte pe Mioara ca în celebrele oraţii. La 
praznic, în jocul flăcărilor, se iveşte chipul de amăgire al 
celor duşi. Bocetul „măicuţei batrîne 44 la moartea lui Moldan 
aminteşte bărbăţia dacică : 

Bucură-te, cel ce mori 
Cu vecia-n subţiori î 
Bucură-te, rădăcină 
Care birui in lumină ! 

Bucură-te, dulce fiu î 
Bucură-te cîntec viu ! 

Ceea ce îi reuşeşte mai puţin autorului este însăşi struc¬ 
tura piesei încărcată cu scene nesemnificative şi complicate 
intrigi sentimentale. Personajele nu au întotdeauna consis¬ 
tenţă dramatică, acţiunile unora dintre ele sînt insuficient 
argumentate sau integrate în trama propriu-zisă. Locul Mio¬ 
riţei îl ia „a munţilor crăiasă 44 , „o stea crescută-n creştete de 
ţărmuri 11 , cu trupul „lujer de răsură 44 , obrajii „pajişti cu 
aglici 44 , gura vad „de pîrîiaş cu salbe 44 , dar „bolnăvicioasă 44 . 
Tînăra ciobăniţă înroşeşte patetic albul năframei cu tuşea ei 
seacă. Pe linie vitalistă, fata se vindecă prin puterea iubirii 
lui Moldan şi puterea naturală a tinereţii. Faţă de versiunea 
lui Alecsandri unde moartea păstorului era ipotetică şi fina¬ 
lul deschis, în varianta lui G. Dem. Teodorescu omorul se în¬ 
făptuieşte de către dorojani : „vorba nu sfîrşea / dorojani ve¬ 
nea / şi se repezea / şi mi-1 ră,punea 44 . In plus, întîlnim şi 
motivul iubirii păstorului pentru „o mîndră fetiţă / cu nea¬ 
gră cosiţă 44 . Din necesităţi dramatice, un conflict mai amplu, 
cu numeroase peripeţii, V. Anania a introdus şi motivul iu¬ 
birii, tratat însă melodramatic şi cel al omorului înfăptuit în 
numele invidiei de către Lavru „herete, ţifnos şi pizmăreţ 44 dar 
şi pasional — dragostea lui Vrîncu pentru Mioara. Simplita¬ 
tea de cristal a baladei riscă să se convertească într-o anec¬ 
dotică diurnă, cu accente de melodramă. Piesa se salvează de 
platitudinea intrigii prin înariparea verbului poetic, care re¬ 
face acordurile baladei în mlădieri şi rezonanţe noi : 

Mamă, de ce strîngi 
Viscole-ntre pleoape ?... 

Vino mai aproape, 

Măicuţă bătrînă 
Cu brîul de lină î 
Vezi cum mi se-arată 
Nuntă ne-nserată... 

Azi pe la-nnoptat, 

Tu vei fi aflat 
Că m-am cununat 
Cu-o mîndră crăiasă 
A lumii mireasă 
Că la nunta mea 
A căzut o stea... 

Dramaturgul „stăpîneşte limba magistral şi măiestriile lui, 
scria Tudor Arghezi, cresc înalt, sporite de un talent desfă¬ 
şurat în sus.“ 7 

Dacă la Valeriu Anania străvechiul mit păstoresc îşi si¬ 
tua acţiunea „cîndva, demult, undeva în Carpaţi u , la Euse- 
biu Camilar se istoricizează, iese din graniţele timpului ne¬ 
definit pentru a se fixa riguros în realitate. Acţiunea tra¬ 
gediei în 5 acte Năluca 8 se petrece în anul 1726 în Munţii 
Vrancei, lărgindu-se ulterior şi sfera temporală şi cea spa¬ 
ţială. Maria, soţia oierului Constantin Moldovan, în zbuciu¬ 
matul şi dramaticul drum pentru a-1 urmări şi prinde pe 
ucigaş trece, nălucă a răzbunării, şi prin Şcheii Braşovului, 
şi prin cetatea de scaun a Ţării Româneşti, şi prin munţii 
Cîmpulungului. întinsa arie geografică îi permite autorului 
un periplu prin locuri şi medii diferite, realizînd un inedit 
tablou de epocă. Călugări, neguţători de vite şi vînzători de 
psaltiri, oieri, lăutari, războinici, capete încoronate sau os¬ 
taşi de rînd, măicuţe, cohorte de nefericiţi atinşi de vărsatul 
negru dau contur întunecatei fresce medievale din vremea 
lui Radu Mihnea Vodă. Tabloul se amplifică prin invazia tă¬ 
tarilor şi a turcilor, potenţindu-se eroismul şi puterea de 
jertfă a luptătorilor români. 


7 Tudor Arghezi, Predoslovie la voi . cit. 

* Eusebiu Camilar, Năluca , tragedie în 5 acte, text dactilografiat. 
Biblioteca Teatrului Naţional — Bucureşti. 

Ambianţa romantică şi atmosfera sumbră definesc piesa 
încă din prima scenă. Pe fundalul unei scene agitată de fur¬ 
tună şi dangătul clopotelor, lingă un proaspăt mormînt, se 
zăresc, la lumina fulgerelor, siluetele protagoniştilor : Paisie, 
feudalul ardelean şi Alexe, stăpânul Vrancei. Ca şi Cain, Pai¬ 
sie a ucis, dominat de hybris-ul averii, iar Alexe i-a devenit 
complice sfîşiat de patima pentru frumoasa soţie a baciului 
moldovean. Natura întreagă se asociază durerii femeii : cli¬ 
nii „urlă ca la sfîrşitul lumii 44 , oiţele plîng „cu glasuri ome¬ 
neşti 44 , iar o „mioară albă 44 , „cu trifoiaş şi pănuşiţă moale 44 îi 
arată drumul spre munţii Vrancei unde zace Constantin. Vi¬ 
novaţii sînt de la început dezvăluiţi, emoţia izvorăşte nu din 
suspans-ul descoperirii şi pedepsirii făptaşilor, ci din analiza 
psihologiilor şi a caracterelor. Maria se individualizează prin 
dîrzenie şi neînduplecată voinţă, Paisie rămîne egal cu sine 
însuşi prin laşitate şi lăcomie. Deschizînd perspective mitu¬ 
lui mioritic, spre istorie şi peisajul realist, piesa lui Eusebiu 
Camilar introduce noi accente şi reflexii despre prietenie, 
trădare, dragoste, ură, instabilitatea puterii. Se eludează însă 
latura meditativ-filozofică, acea splendidă înţelegere a rapor¬ 
tului viaţa-moarte proprie baladei. în desfăşurări epopeice 
şi tonalităţi romantice piesa abuzează de secvenţe şi perso¬ 
naje numeroase, de lungimi şi amănunte nesemnificative. Ver¬ 
sul, cizelat cu grijă, încheie, în manieră shakespeariană, tra¬ 
gedia : 

Cît o să fie pe pămînt durere. 

Pe munţi şi pe eîmpii va dăinui 
Această fioroasă întîmplare... 

Iar într-o zi va deveni legendă. 

Vor povesti ciobanii de la focuri 
Cum l-au răpus pe mîndrul Constantin 
Un ungurean hapsîn şi un vrlncean 
In munţi departe, pe-un picior de plai... 

Vasile Rebreanu şi Mircea Zaciu 9 rescriu mitul mioritic 
pe fundalul unuia din cele mai importante evenimente din 
viaţa poporului nostru — dramaticele şi eroicele zile ale lui 


9 V. Rebreanu. M. Zaciu. Pe-o gură de rai , baladă dramatică 
în două părţi, în Sechestrul — trei piese de teatru, Ed. Dacia, Cluj, 
1972. 

23 August. Mitul îşi amplifică înţelesurile etice cu noi valori 
sociale şi politice. La marginea unui sat de munte, situat un¬ 
deva în Carpaţi, într-un peisaj cu lumini de baladă, se pro¬ 
iectează lupta îndîrjită a unui grup de partizani împotriva 
fasciştilor. Ion, comunist încercat, aminteşte de ciobanul mio¬ 
ritic. Oarba e „măicuţa bătrînă“, Repedea şi Hontu „sfîmarii“, 
proprietarii muntelui şi ai pădurii, sînt Vrîncean şi Ungurean, 
iar Mioara ia locul oiţei năzdrăvane. 

Satul trăieşte cu înfrigurare evenimentele tragice ale pre¬ 
zentului, fără a ieşi din rosturile lui de veacuri. Oamenii se află 
într-o comuniune tainică cu cosmosul. La naşterea lui Ion, 
îşi aminteşte Oarba, „vremea a stat în loc u , stelele şi luna au 
coborît şi ele de-asupra casei şi la scîncetul copilului s-au ri¬ 
dicat pe cer „cu una mai mult u . Ursitoarele i-au împletit 
„cunună de sînziene*. Sufletele morţilor căzuţi departe de 
casă cutreieră îngheţate în căutarea unui mormînt. Urii oa¬ 
menilor i se alătură ura ascunsă în colbul drumului, în mes¬ 
teceni, în fagi, în desişul cu cerbi, în cununa fetelor. Dorinţa 
aprigă de a scăpa de fascişti se realizează cu arma în mînâ, 
dar şi cu puterea descîntecului : 

„Să pieie. Să răspieie. Ca spuma de mare. Ca rouă de 
soare. Nu le rămîie de leac nici cît un fir de mac în patru 
despicat şi-n mare aruncată 

Ca şi în cazul lui Moldan, Ion moare împuşcat mişeleşte 
pe la spate, dar moartei nu este o întruchipare a fatalităţii, 
ci un simbol al luptei cu timpul şi cu destinul istoric. Ion în¬ 
ţelege semnificaţia sfîrşitului ciobanului mioritic dintr-o nouă 
perspectivă etică, a dăruirii pentru semeni : „Moartea lui nu 
era o acceptare, ci o sfidare a morţii... Poate că se sacrifica 
pentru ceva... Murind el nu s-a gîndit la sine... că el n-o să 
să mai fie... Se gîndea la munţii înalţi, la păduri şi la oa¬ 
meni. Murea pentru ca frumuseţea lor să fie salvată... Ştia că 
frumuseţea lumii o să răzbune crima... w Iar el, urmaşul peste 
veacuri al păstorului, îşi acceptă moartea pentru triumful 
adevărului şi al libertăţii. 

Piesa, remarcabilă prin lumina inedită pe care o pro¬ 
iectează asupra mitului, este străbătută de un remarcabil su¬ 
flu poetic şi dramatic. Faptul se datoreşte în bună măsură 
intervenţiilor corului, un comentator asemenea celui antic, 
creator de atmosferă tragică, ipostaziat în intervenţiile fe- 

meilor, bărbaţilor, bătrînilor. Interogaţia finală a Ooarbei re¬ 
face în armonii noi episodul măicuţei bătrîne : „Ion... Un- 
de-i Ion ?... L-aţi văzut ?... Nu l-aţi cunoscut ? Unde s-a dus... 
Că holdele-s coapte... şi viile-s coapte... Cine mi l-a luat ?... 
Cine l-a văzut ?... Nu l-aţi cunoscut ?“ Carenţele se datorează 
stufozităţii intrigii, complicată prin scene inutile în economia 
piesei : dragostea echivocă a Ulianei, violarea Mioarei, cruzi¬ 
mea nejustificată a nemţilor, precum şi unor personaje sche¬ 
matice, neconvingătoare. Suflul poetic şi eroic al lucrării, va¬ 
lorile ei dramatice şi metaforice apar din această cauză sen¬ 
sibil diminuate. 

Balada tragică Dansul urîţilor 10 de Vasile Nicorovici îşi 
trage seva din Baltagul sadovenian. Ca şi Vitoria Lipan, Fe¬ 
meia platinată (neinspirat nume !), însoţită de mezinul 
Teofil, reconstituie itinerariul morţii fiului ei cel mare, ac¬ 
torul Petru Bozianu şi descoperă vinovaţii prezumtivi şi reali. 
Cadrului natural din baladă i se substituie un platou de fil¬ 
mare, într-un exces de butaforie, cu mult plastic, zgomote 
şi lumini. O mixtură de real şi trucat, de autentic şi contra¬ 
făcut. Nu întîmplător filmul se numeşte Nunta albă, aluzie 
directă la nunta alegorică, iar cauza morţii e saltul în gol, 
„între cer şi pămînt”, „în plin soare”, pe care a fost obligat 
să-l facă Petru. Aidoma ciobanului mioritic el nu a putut să 
abdice din faţa datoriei şi cu deplină linişte şi stăpînire de 
sine a opus complotului celor trei cascadori, mediocri, tică¬ 
loşi şi urîţi, fapta sa. Cu intuiţia sigură a mamei, Femeia des¬ 
coperă adevăratul vinovat de moartea fiului. Replica ei fi¬ 
nală e rostită grav şi inexorabil : „Grigore, i se adresează ea 
regizorului Vizanti, te acuz de omor cu premeditare”. Mobilul 
crimei, ca în vechiul mit al fraţilor duşmani, îl constituie in¬ 
vidia, ura mocnită „strînsă ani şi ani de zile” pentru talent, 
frumuseţe, generozitate. Construită după tehnica suspans-ului 
piesei îi lipseşte un crescendo dramatic. Supraaglomerarea 
planurilor atenuează tensiunea conflictuală necesară şi duce 
la *o prolixitate a acţiunii şi personajelor. Se realizează în 
schimb un subtil transfer de la realitate la mit, prin viersul 
tărăgănat al fluierarului, cu care începe şi se termină piesa, 


10 Vasile Nicorovici, DansiLl urîţilor , baladă tragică, Teatrul , 2 

1974. 

conferindu-i o construcţie rotundă şi prin „alaiul caprei*, 
„dezlănţuire a unor forţe ale naturii primordiale 11 . 

Dacă reluarea Mioriţei, prin ceea ce Levi-Strauss numea 
structura mitului, adică cod-armătură-mesaj, se face doar în 
piesele menţionate, în schimb valorile atitudinale şi emoţio¬ 
nale pe care motivul le implică îşi iradiază luminile asupra 
literaturii noastre dramatice. Credem că mai ales aici tre¬ 
buie căutată afirmaţia lui G. Călinescu, conform căreia 
mitul mioritic este un mit fundamental al culturii româneşti. 
Omenia, echilibrul şi deplina stăpînire de sine a poporului 
nostru, poziţia înţeleaptă faţă de natură, muncă, viaţă şi 
moarte sînt elemente intrinsece „cîntecului Mioarei*. Ţintnd 
seamă de aceste determinante esenţiale, Lucian Blaga defi¬ 
nea matricea spirituală a neamului nostru, specificul culturii 
noastre tocmai prin „spaţiul mioritic*. 11 Omenia, acea lege 
strămoşească a românilor, îi este proprie şi baciului moldo¬ 
vean, el înţelege totul într-o dialectică profundă, născută din 
bun-simţ, luciditate şi spirit de răspundere. Sub semnul ome¬ 
niei se află întreaga noastră dramaturgie, de inspiraţie mi¬ 
tică, în numele ei acţionează Oedip-ul lui George Enescu sau 
cel al lui Radu Stanca, Prometeul lui Victor Eftimiu, Meş¬ 
terul Manole al lui Blaga. 

Ciobanul mioritic, urmaş al unui neam de păstori şi agri¬ 
cultori, a cunoscut nemijlocit natura, a intrat într-un dialog 
neîntrerupt cu tot ce-1 înconjoară : sfătuindu-se cu oiţa năz¬ 
drăvană, asociindu-şi aştrii, brazii şi munţii la nunta sa ale¬ 
gorică. Omul în piesele lui Adrian Maniu, Vasile Voiculescu, 
Lucian Blaga se află într-o comuniune tainică cu cosmosul 
şi, chiar dacă în această osmoză om-univers influenţa expre¬ 
sionistă e evidentă, dominantă rămîne influenţa folclorică — 
integrarea organică în natură, în grandiosul cadru cosmic. 

Atitudinea în faţa morţii demonstrează linişte, stăpînire 
de sine, bărbăţie şi nu un sentiment de resemnare, idee sus¬ 
ţinută iniţial de Vasile Alecsandri şi preluată ulterior de unii 


11 Se ştie ea ansamblul unei culturi nu poate fi redus, aşa cum 
făcea Blaga, la un singur motiv, fără o evidentă sărăcire a creaţiei 
populare şi că, în plus, filozoful avea în vedere o categorie imuabilă, 
nedeterminată istoriceşte şi aplicabilă nu unei realităţi concrete ci 
inconştientului colectiv. 

exegeţi 12 . Nu „sentimentul singurătăţii sufletului*, „dorul 
după desfătarea tăcută a mormîntului*, după „moartea pur¬ 
tătoare de har* 13 , cum afirma Dan Botta sau „suferinţa de¬ 
zinteresată*, cum credea Liviu Husu 14 caracterizează atitu¬ 
dinea eroului „ci o deplină stăpînire de sine, luciditatea în 
aprecierea exactă a unei situaţii concrete (superioritatea nu¬ 
merică a adversarului) şi respingerea ideii de fugă care ar 
fi implicat neîndeplinirea obligaţiilor sociale. 15 ‘In faţa morţii, 
subliniază Mircea Eliade, ciobanul „nu se lamentează, nu se 
abandonează disperării* ci transformă nenorocirea care-1 con¬ 
damna la moarte în nuntă mioritică „triumfînd astfel asupra 
propriei soarte* pentru a da o soluţie „viguroasă şi originală 
brutalităţii incomprehensibile a unui destin tragic*. 16 înţe¬ 
legerea morţii ca un proces dialectic, ca o succesiune firească 
a generaţiilor traversează dramaturgia noastră de la Mihai 
Eminescu la Marin Sorescu. 

Prezenţa motivului mioritic în monumentala operă sado- 
veniană, în oratoriile lui Anatol Vieru şi Sigismund Toduţă, 
ecourile lui în teatru demonstrează pe plan artistic perenita¬ 
tea şi vitalitatea inepuizabilă a filonului folcloric — genera¬ 
tor şi revitalizator al creaţiei noastre culte. Se resimte însă 
necesitatea redimensionării plenare a acestui nesecat izvor de 
inspiraţie folclorică şi pe planul dramaturgiei, din perspectiva 
vremurilor pe care le trăim. 


b) UNIVERS ASTRAL 

„Recitiţi, scria Lucian Blaga, legenda poetizată Soarele 
şi luna şi veţi găsi viziuni cu nimic inferioare celor mai ad¬ 
mirate din marile poeme ale omenirii, de la Divina Comedie 
pînă la Faust“ Autorul Discobolului îşi exprima stima pentru 


12 O amplă trecere în revistă a interpretărilor baladei realizează 
Adrian Fochi în monumentala sa lucrare Mioriţa. Tipologie, circulaţie, 
geneză, texte. Ed. Academiei R.P.R., 1964. 

13 Dan Botta, Frumosul românesc , în Scrieri , voi. IV, p. 69. 

14 Liviu Rusu, Le sens de Vexistence dans la poesie populaire 
roumaine , Paris, 1935, p. 118. 

13 Pavei Apostol, Trei meditaţii asupra culturii , Ed. Dacia, Cluj, 
1970, p. 189. 

16 Mircca Eliade, L'agneUe i'oyanie , în De Zalmoxis... p. 244. 

înalta vocaţie creatoare a poporului şi pentru unul din cele 
mai frumoase şi mai poetice dintre miturile sale cosmogonice. 

Numeroase variante folclorice, începînd cu cea a lui Va- 
sile Alecsandriînfăţişează dragostea nefericită a celor doi 
fraţi, blestemaţi să se urmărească fără încetare pe bolta ce¬ 
rească, fără a se întîlni vreodată, deoarece prin iubirea lor 
vinovată au încălcat legile nescrise ale firii. Soarele, un flă¬ 
cău chipeş, caută mireasă „nouă ai, pe nouă cai“, dar nimeni 
nu este atît de minunată ca sora lui Ileana Sinziana, „doamna 
florilor şi a garoafelor*. Şi cum fata îl refuză, fiind lucru 
nevăzut să se însoare „frate cu soră*, insistă pînă cînd e de 
acord, cu condiţia să înalţe pod de aramă peste Marea 
Neagră şi la capătul lui o capelă în care să se cunune. Iu¬ 
birea pătimaşă a Soarelui înfăptuişete chiar şi imposibilul. 
Cînd alaiul de nuntă trece peste pod, Ileana se aruncă în 
mare, se metamorfozează în mreană şi Dumnezeu o transformă 
în lună şi o ridică pe cer. Iar de atunci cei doi se caută fără 
încetare : 


Soare cînd răsare 
Luna intră-n mare 
Luna cînd luceşte 
Soarele-asfinţeşte. 

Personificarea elementelor naturii, în special a soarelui 
şi a lunii, apare frecvent în folcloristica noastră, aştrii fiind 
personaje esenţiale în riturile agrare, în basme, legende, des- 
cîntece. La nunta-moarte a ciobanului mioritic „soarele şi 
luna* îi ţin cununa, iar făclii îi sînt stelele cerului. Făt-Fru- 
mos, eroul central al basmelor româneşti, poartă soarele în 
piept, luna în spate, luceferii pe umeri. împăratul Ler, din 
basmele olteneşti, asemenea legendarului grec Anilios, este ur¬ 
sit să se schimbe în rouă de va da ochi cu soarele. într-o 
veche legendă în locul mîinilor, pe care Crăciun i le taie so¬ 
ţiei sale Crăciunoaia, Fecioara Maria face să-i crească mira¬ 
culoase mîini de aur, aidoma mîinilor solare. Creştinismul in¬ 
vesteşte cu noi semnificaţii miturile păgîne. Pe stîlpii de mor¬ 
minte din Sudul Dunării sînt sculptate embleme astrale : 


1 V. Alecsandri, Poesii populare ale românilor, Buc., 1866. 
Gr. Tocilescu, Materialuri folkloristice , Buc., 1900, p. 13, N. Păscu- 
lescu, Literatura populară românească , Buc., 1910, p. 182. 

securea străveche, imagine funerară a soarelui, pusă în relaţie 
cu fulgerul şi trăsnetul sau coarnele de consacraţie, substitute 
simbolice ale lunii, 2 Cocoşii de pe porţile şi acoperişurile ca¬ 
selor anunţă ca şi la mezdeism, ivirea zorilor. Calul şi călă¬ 
reţul, reprezentare figurată a zeului sirian, alături de celelalte 
simboluri solare — discul, rozeta, crucea frîntă, cerul, rom¬ 
bul — constituie motive ornamentale esenţiale în arta popu¬ 
lară românească. 

Cultul solar divinizat aproape pe toate meridianele lumii 
cunoaşte, după părerea savantului Johann Jakob Bachofen, 
o apariţie relativ tîrzie, înlocuind un cult anterior al fecun¬ 
dităţii dedicat Zeiţei Pămîntului, Magna Mater 3 . Dacă în 
unele civilizaţii ale Egiptului, Indiei, Orientului Mijlociu, Gre¬ 
ciei atinge treapta superioară prin formele antropomorfizate 
ale zeităţilor Ra, Vişnu, Mithra sau Apollo, în altele rămîne 
la stadiul simbolurilor geometrice. Vasile Pârvan amintea de 
un străvechi cult al soarelui şi în Dacia : nobilii daci, ca şi 
Apusul celtic sau Nordul germanic, credeau în zeul soarelui 
cu simbolurile lui cunoscute — discul, roata, barca, lebăda. 
Marea importanţă a cultului solar la geto-daci o demon¬ 
strează numeroasele descoperiri arheologice : cercul solar pe 
vasul de la Sarmizegetusa, fragmentele carului solar în mi¬ 
niatura de la Piatra Roşie, splendidul soare de andezit din 
incinta sacră a capitalei. Imaginaţia mito-poetică a poporului 
nostru a brodat pe marginea genezei soarelui şi a lunei una 
din cele mai izbutite din legendele sale etiologice. Motivul 
prezent şi la bulgari sub forma colindei şi a cîntecului bă- 
trînesc „Căsătoria soarelui cu frumoasa Grozdanca“ nu mai 
are la bază incestul, ci este mai mult un basm despre tra¬ 
diţiile legate de Sf. Gheorghe şi de nuntă. 4 

Transfigurat artistic în literatura cultă motivul apare 
într-un basm al lui Dimitrie Bolintineanu şi în cele ale lui 
Lazăr Şăineanu. In poezia eminesciană Gemenii , Sarmis bles- 


2 Romulus Vulcănescu, Coloana Cerului , Ed. Academiei R S.R. 
Buc., 1972, p. 184—185. 

3 Paul Petrescu, Imagini ale soarelui în arta populară , S.C.I.A., 
1, 1963. 

4 Gh. Vrabie, Balada populară română , Ed. Academiei R.S.R., 
1966, p. 190. 

temă soarele şi luna, oaspeţi la nunta lui Brig-Bel şi a fru¬ 
moasei Tomiris : 

Blăstăm asupra-ţi blîndă şi cuvioasă lună ! 

De propriul tău frate să te-ndrăgeşti nebună ! 

Un greu blestem apasă, de data aceasta, pe umerii lui 
Alean din Domnul de rouă 5 , rodul dragostei incestuoase din¬ 
tre Doamna Luna şi mîndrul ei frate, cu care se cununase 
„intr-un apus de soare şi foc*. Soarele îl urmăreşte pretutin¬ 
deni cu iubirea lui nestinsă de părinte şi sărutarea de fla¬ 
cără îl ucide. Alean simbolizează condiţia tragică a omului 
supus ameninţării neîncetate a morţii, tragismul accentuîn- 
du-se în cazul lui, deoarece moartea înseamnă fiecare înce¬ 
put de zi, lumina, soarele, principiul armoniei universale. Ne¬ 
fericitul crăişor, „născut din ochii plînşi de lună*, îşi trăieşte 
ultimele clipe atunci cînd e obligat să fie om între oameni, 
domn peste ţară şi norod şi nu doar hoinarul miezului de 
noapte. Visător şi melancolic, solitar şi meditativ aspiră la o 
unică pasiune — iubirea absolută. Ca atîţia alţi eroi ai lite¬ 
raturii populare îşi va uni soarta cu fiinţa dragă, sufletele lor 
contopite în eternitate vor fi „o singură stea* peste zările se¬ 
nine. Motivul „înlănţuiţi în moarte u cunoaşte o nouă transfi¬ 
gurare poetică printr-o ingenioasă transpunere în universul 
astral. Iubirea capătă dimensiuni cosmice. 

Atmosfera de basm a piesei se împleteşte cu simbolica 
luptă pentru libertate a primelor înjghebări româneşti. In 
manieră romantică, lui Alean, prinţul întunericului şi al pa¬ 
sivităţii, i se opune Dionoru, prinţul luminii şi al acţiunilor 
energice, spre binele întregii obşti. Piesa, o feerie dramatică, 
urmează schema clasică a basmului, fără preocuparea pentru 
psihologii şi caractere. Eroii cu nume de basm — Şiarpe, 
Taina, Alean, Moşuleţ, sînt proiectaţi într-o lume mitică, do¬ 
minată de un sentiment tulbure, de teamă şi mister. Peisajul 
de munte, o aşezare părăginită sau o grotă săpată în piatră, 
acoperită de muşchi, e luminat de luciul lunii „ca de var*. 
Dealtfel luna şi stelele par a ţine în paza lor destinele oame¬ 
nilor. Luna bate nebună peste toate „vărsîndu-şi durerea ei 
întreagă*, buha îşi strigă bocetul în noapte, iar cocoşii au 


5 Zaharia Bârsan, Domnul de rouă , poem dramatic în 3 acte, în 
versuri, în Scrieri , E.P.L., 1969. 

amuţit. Atmosfera creşte în intensitate prin visul prevestitor 
de nenorociri al Tainei, întărit de viziunile lui Moşuleţ sau 
destăinuirile Călugărului. Confruntarea dintre Alean şi Dio- 
noru nu are însă suficientă forţă dramatică şi nu reuşeşte să 
angreneze personajele într-un conflict închegat şi unitar, ac¬ 
ţiunea se dispersează în planuri nesemnificative. O notă de 
delicat lirism şi duioşie, întretăiată de acorduri grave sau sen¬ 
timental comice atenuează impresia de retorism şi vetust. 

Motivul cunoaşte o tratare inedită la G. Călinescu, care-1 
asociază cu cel al căpătării calului năzdrăvan 6 . Tabloul în¬ 
făţişează cu umor o suită de elemente proprii basmului : co- 
borîrea pe celălalt tărîm, slujirea Vîjbabei, dragostea fiicei 
zgripţuroaicei pentru Împărat şi ajutorul dat de ea, alegerea 
calului răpciugos — calul cu 24 de inimi, furia babei vrăji¬ 
toare care roade zidurile palatului, hora magică. în final ne 
aşteaptă surpriza : Elin şi Iana nu sînt frate şi soră deoarece : 
„Vîjbabele scot prunci din lindeni şi mărgele / Nu-i trebuinţă 
anume să doarmă om cu ele“. Iar drept concluzie se im¬ 
pune împărăteasca hotărîre : 

Decît să văz copiii în raclă, vai de ei. 

Să-i cununăm de vii cu popi şi arhierei. 

Se remarcă tonul persiflant, caracterul umoristic şi ire¬ 
zistibilul dar al autorului de a face neaşteptate şi comice 
analogii cu literatura universală : pactul cu Vîjbaba este ase¬ 
mănător celui faustic, iar fata Vîjbabei are cunoştinţe despre 
Metamorfozele lui Ovidiu. Mitul, interpretat într-o tonalitate 
parodică şi într-o perspectivă de larg orizont cultural proprie 
rafinatului gust eălinescian, capătă semnificaţii inedite. 

Eseistul Dan Botta a manifestat un viu interes faţă de 
balada Soarele şi luna pe care o considera „o liturghie pă- 
gînă“, în „stilul unei cîntări de ritual“, un „mit ceresc“ stră¬ 
bătut ca şi „mitul pămîntului“, cel al lui Manole, de „boarea 
de la Eleusis“. Noima ei străveche — iubirea unui zeu pentru 
o făptură pămîntească — a căpătat în baladă un accent nou, 
„caracterul incestuos al patimii solare“. E un adaos datorat 
desigur influenţei geniului creştin. „Sălbaticul idealism al 
Thraciei nu putea admite ceea ce Grecia sensuală tolera^ 7 . 

6 G. Călinescu, Soarele şi luna , în Teatru , E.P.L., 1965. 

7 Dan Botta, Unduire si moarte , Scrieri , voi. IV, E.P.L., Buc., 
1966, p. 77. 

Dramaturgul Dan Botta 8 prelucrează motivul Soarele şi 
Luna într-o dramă liturgică de o evidentă fluenţă dramatică. 
Numeroase elemente de mit folcloric sînt înglobate în acţiune, 
realizarea poetică e remarcabilă. Preluînd un străvechi mit al 
genezei, îl dezvoltă într-o manieră personală, incluzînd mo¬ 
tive din mitologia creştină şi păgînă. Lucrarea ar fi cîştigat 
mult dacă n-ar fi avut o tentă atît de pronunţat moraliza¬ 
toare şi un caracter acuzat religios. Autorul reuşeşte să creeze 
atmosfera unui sfîrşit de lume, în tonuri închise, reliefînd 
în mod special acel cortegiu sumbru al oamenilor condamnaţi 
să rătăcească prin tărîmuri îngheţate. „Trec, trec puzderii / 
Sub geana zării / Pe faţa pămîntului, / In jeliştea vîntului 
(...) / Viforu-i bîntuie, / Gerul îi mîntuie.. / Stelele seînteie, / 
Zăpada seînteie ; / Ca giulgiul seînteie 14 . Figura mamei cu co¬ 
pilul bolnav în braţe simbolizează nimicnicia existenţei umane 
pradă unui destin orb şi intolerant. 

Soarele şi Luna, fiinţe complementare, poartă setea în¬ 
tregului de a se recompune. Acest întreg se cheamă dragoste. 
Ea îi apare lui ca „icoană desăvîrşită a sufletului 44 . Expresiv 
este gradată înflorirea atotbiruitorului sentiment în inima ne¬ 
muritoare a Ilenei. Sînt surprinse toate nuanţele de la nesi¬ 
guranţă, frică, slabă pîlpîire, vinovăţie, remuşcare pînă la iz¬ 
bucnirea violentă, ca un pojar care nimiceşte orice oprelişte. 
„Dar îl iubesc. Şi-l aştept în fiecare seară să-mi spună lita¬ 
nia lui. Aceeaşi litanie. De nouă ani, aceeaşi litanie. Litania 
care mă umple de ruşine şi de groază. Dar simt că dacă nu 
mi-ar spune-o în fiecare zi, cu acelaşi suflet pătimaş, aş în¬ 
nebuni 44 . Soarele este teluric, în semeţia lui înfruntă zidirea 
şi actul acesta poartă pecetea unei răzvrătiri demiurgice. Mon¬ 
struosul lui dor tulbură armoniile firii. Stihiile sînt în vrajbă. 
Echilibrul nu se poate instaura decît cu preţul celei mai grele 
răscumpărări — jertfa iubirii. 

In Soarele şi luna există accente de tragedie antică. Trei 
sînt scenele care ne reţin atenţia în mod special : prima, con¬ 
struirea podului, reliefează patima fără hotar a Soarelui, gata 
să ridice zidirea chiar pe valul nestatornic al mării sau pe 
cursul vîntului. Elementele baladei Meşterul Manole sînt lesne 


8 Dan Botta, Soarele si luna , dramă liturgică în 4 acte în 
-Scrieri, voi. III, E.P.L., 1968. ' 

de recunoscut. De data aceasta ele îmbracă altă semnificaţie 
— a neputinţei de a clădi o construcţie blasfemică pe care pă- 
mîntul însuşi pare a o refuza. Dar nu aceasta ni se pare sem¬ 
nificativ, ci faptul că Dan Botta îşi înalţă drama cu mortare 
de piatră şi var, cu schele de esenţă folclorică. Deci, nu nu¬ 
mai limbajul, inserţiunile de baladă, oraţiile de nuntă auten¬ 
tice sau vag stilizate, ci însuşi eşafodajul dramei poartă osa¬ 
turi mitice româneşti. A doua scenă este cea a călătoriei in 
infern. Aci eseistul Botta întrezărea, nu fără exagerări mis¬ 
tice, „un vestigiu al marelui ritual al mîntuirii practicat altă 
dată în mysteriile thraciee u , „un rit al pămîntului nostru 
străbun care a făcut posibil în lume avîntul spre divinitate 
şi floarea supremă a sufletului vechii Hellade 44 . 9 Dacă în ba¬ 
ladă călătoria în infern avea un sens „purificator^, în piesă 
se accentuează puterea iubirii, iubirea este mai tare chiar 
decît iadul. Scena îmbracă dimensiunile unei fresce danteşti, 
iar trecerea în revistă a perechilor vinovate de o dragoste in¬ 
cestuoasă dovedeşte erudiţia şi spiritul rafinat al autorului. 
Cu fină ironie Soarelui care se întreba de ce vorbesc atît de 
ciudat Ptolomeu şi Arsinoia, Ipolit şi Fedra, Semiramid şi 
Ninos, i se răspunde că eroii fiind greci se exprimă în metru 
safic şi în trimetru iambic, în timp ce „varvarii“ folosesc 
ritmul trohaic. Dramaturgul are răgazul să picure cîteva note 
de umor pe un moment în esenţă tragic. Fixarea în acest ta¬ 
blou a lui Iorgu Iorgovan, eroul baladei populare, reprezintă 
acelaşi efort de a înscrie valorile româneşti în circuitul uni¬ 
versal. E interesant de notat şi replica Soarelui : „Oh, acesta 
este dulcele viers românesc. Dintre cîte viersuri sînt pe lume, 
acesta-mi este cel mai drag... tt , emoţionantă mărturie de cre¬ 
dinţă a autorului. Scena cununiei, cea mai izbutită din piesă, 
o remarcăm prin acumulările succesive de tensiune : de la 
clopotele care bat singure în vînt, bat în dungă ca de moarte, 
la icoanele care se prăbuşesc într-o negaţie mistică, pînă la 
gestul final, sublimă frondă a Soarelui care, sfidînd destinul, 
îşi aşează coroana pe cap. 

E surprinzător cum talentul viguros al dramaturgului se 
întoarce parcă el însuşi împotriva ideilor religios — morali- 


9 Dan Botta, Fîntînile mistice ale „Luceafărului" y Scrieri , voi. IV, 
p. 234. 

zatoare pe care le proferează în piesă. Soarele, în răzvrătirea 
lui de o măreţie compleşitoare, este personajul spre care se 
îndreaptă, fără echivoc, admiraţia dar şi simpatia noastră. In 
acest context finalul ne apare palid, revenirea la armonia 
universală făcîndu-se printr-un artificiu lipsit de substanţă 
poetică. Dumnezeu este sentenţios, arhanghelul Uriil, trimisul 
lui, un instrument punitiv care seamănă frică şi deznădejde 
la fiecare apariţie, pedeapsa hărăzită celor doi îndrăgostiţi e 
înfricoşătoare. Tonul imnic îmbracă într-o lumină edulcorată 
finalul piesei. Dan Botta nu găseşte severitatea ascetică a 
vechilor icoane pictate de meşterii anonimi, cărora credinţa 
le insufla o undă de stranie frumuseţe. Pentru intelectualul 
îndrăgostit de filozofie şi de tragedia antică, pătruns de un 
puternic filon romantic, misticul nu poate să însemne decît 
o coborîre a propriilor valori cu cîteva trepte. 

Deliana, din poemul dramatic cu acelaşi nume 10 , este 
Das Mddchen im goldenen Garten rătăcită în spaţiul mioritic. 
Fata cu nume de floare dintr-un colind din Ardeal, pierdută 
în speculaţii abstracte, avînd chemarea desăvîrşirii este o 
eroină pur romantică ale cărei pendulări între viaţă — Făt- 
Frumos şi vis — Luceafăr dau întreaga consistenţă dramatică 
a piesei. Sub puterea vrăjii Făt-Frumos îi apare ca un sim¬ 
plu muritor şi ca atare îl dispreţuieşte, abia în final înţele- 
gînd valoarea inegalabilă a omului îşi uneşte destinul cu el, 
prăbuşindu-se înlănţuiţi în moarte. Luceafărul lui Dan Botta 
este un zeu trist, obosit de marea lui perfecţiune, însetat de 
materie, de viaţa pămîntească. La invocarea Delianei, asemă¬ 
nătoare cu cea a Cătălinei : „Coboară din zări / Tu, floare-a 
genunii, / Potop de visări, / Tu, sol al minunii*, se iveşte în 
lumina ireală, palid, cu stea în frunte, îmbrăcat în straie de 
păstor, apoi în chip de zeu antic. Călătoria în sferele cereşti 
a Delianei alături de Luceafăr îi permite dramaturgului una 
din cele mai frumoase pagini poetice. Viziunea cosmică şi 
filozofică din Deliana , ca şi cea din întreaga creaţie, e tribu¬ 
tară diferitelor influenţe, dintre care sînt de evidenţiat, în 
primul rînd, cele germane : Goethe şi Nietzche. Dar, aşa cum 
remarca Ion Biberi, deşi Dan Botta e un mal pe care s-au 


10 Dan Botta, Deliana , basm pentru oameni mari în 5 acte şi 
un prolog. Scrieri , voi. III, E.P.L., 1968. 

depus diferite aluviuni, reminiscenţe din Platon, Pascal, He- 
gel, Schopenhauer, Schlegel, Novalis, Paul Valery, a reuşit 
să-şi făurească o concepţie a culturii originală, realizînd un 
sistem propriu pornind de la izvoarele mitului românesc, de 
la valorile tracice şi dionisiace. 11 

Pentru eseistul Dan Botta, Luceafărul reprezintă „un ge¬ 
niu al acestui pămînt, o divinitate tutelară, o imagine a voca¬ 
ţiei sale de păstor 44 , descinzînd din străvechi mituri pastorale 
ale Traciei. 12 Iată cum autorul Runelor afirmă geneza cultu¬ 
rilor din miturile primitive ale fiecărui popor, şi cum pentru 
scriitor acestea devin adevărate principii directoare. Saltul în 
timp al Delianei, cu aluzia penitenţei pe care trebuie s-o în¬ 
dure pentru a ispăşi vina de a se fi izolat în alte spaţii, de 
a fi dispreţuit viaţa şi, mai presus de orice, fiinţa pentru care 
a fost creat universul — OMUL, încercarea de a introduce, 
deci, cel de-al doilea motiv folcloric, „Tinereţe fără bătrî- 
neţe şi viaţă fără de moarte 44 , este desigur o frumoasă înche¬ 
iere poetică, în spiritul dorit de autor. Poem dramatic despre 
dragoste, viaţă şi moarte, despre năzuinţa sufletului omenesc 
spre ideal şi desăvîrşire, Deliana descrie un circuit închis OM 
— ASPIRAŢIE — OM, iar concluzia este a unui sceptic, dar 
şi a unui profund umanist: „Fiindcă asupra omului se apleacă 
cu luare-aminte, acest întreg uriaş univers. Omul este cel din¬ 
ţii şi cel din urmă scop al Zidirii. 41 

In poemul dramatic Deliana , Dan Botta manifestă vocaţii 
artizanale. Versul este cizelat pînă la un soi de manierism, 
în care graniţa popular-eult devine indescifrabilă. Abundenţa 
de motive folclorice expuse cu pedanterie şi erudiţie, într-o 
montură feerică, uşor aburită de o undă de umor, dă la lec¬ 
tură senzaţia unei opere baroce. Botta pare să rememoreze 
alfabetul mitic al unei culturi, cele mai caracteristice forme 
arhetipale, dar acest cortegiu amalgamat îşi pierde misterul, 
se dezarticulează în ritualuri formale datorită ambianţei sim- 
plist-schematice de basm şi mai ales cenzurii poetice. In ul¬ 
timă instanţă, din creuzetul autorului Delianei a ieşit o operă 


11 Ion Biberi, Apropiere de personalitatea şi opera lui Dan Botta , 
în Scrieri, voi. I, E.P.L., 1968. 

12 Dan Botta, Fîntînile mitice ale „Luceafărului ", în Scrieri, 
voi. IV, p. 227. 

de inspiraţie mitico-folclorică, tratată romantic, într-o formă 
prolixă. 

Poetul Eulaliilor ambiţionează să realizeze şi în teatru 
o operă sprijinită pe pilonii mitici autohtoni, îmbrăţişînd uni¬ 
versul folcloric în toată ampla şi diversificata lui splendoare. 
Din această năzuinţă exhaustivă, demiurgică, se naşte suc¬ 
cesul dar şi eşecul parţial al teatrului lui Dan Botta, căci ast¬ 
fel de întreprindere ar fi solicitat o operă de dimensiuni ho¬ 
merice. In cele două poeme dramatice Deliana şi Soarele şi 
luna, diferite ca problematică, dar asemănătoare ca formă şi 
viziune artistică, Dan Botta reuşeşte pasaje de o neasemuită 
frumuseţe, dar senzaţia de neîmplinire rezidă în lipsa inte¬ 
grării organice în ţesătura dramatică, în Deliana mai ales, a 
materialului folcloric prelucrat. Universul folcloric rămîne în 
afara poetului, el trăieşte nu contextul culturii populare, ci 
orizontul ei spaţial. Dan Botta, ca şi Ion Pillat, este un inte¬ 
lectual rafinat care mimează mentalitatea folclorică, privind-o 
din afara ei cu luciditate, creînd ceea ce Ovidiu Papadima 
numea SIMILI FOLCLORICI, adică echivalenţe şi nu iden¬ 
tităţi folclorice. 13 De aceea datinile, tradiţiile, obiceiurile, ghi- 
citorile, doinele, versurile satirice reproduse ad-litteram sau 
recreate de autor sînt admirabil realizate în sine dar nu decurg 
dintr-o necesitate firească a acţiunii, din organicitatea temei 
şi structura intimă a personajelor. Cu atît mai reuşită ni se 
pare sugestiva scenă de la începutul actului I cu Jupîn Fran- 
cesco — o admirabilă bijuterie, ca un tablou de Renaştere, 
în care mătăsurile şi brocartele par să vorbească într-un lim¬ 
baj mult mai convingător decît ursitoarele care menesc la că- 
pătîiul Delianei sau descîntecul babei Rada, secvenţe tipic 
folclorice. Eruditul Dan Botta se mişcă cu uşurinţă în epoci 
şi curente diferite, în Deliana întîlnindu-se ecouri din Renaş¬ 
tere alături de suflul romantic şi motive mitice autohtone de 
inspiraţie folclorică. Ar putea fi şi acesta un argument în spri¬ 
jinul ideii că pentru rafinamentul livresc al lui Botta uni¬ 
versalitatea era o adevărată vocaţie. De fapt, toată strădania 
lui în poezie, eseu şi teatru urmăreşte integrarea limbajului 
românesc într-un perimetru de cultură universală. 


13 Ovidiu Papadima, Itinerariile poeziei lui Ion Pillat, in Izvoare 
folclorice şi creaţie originală, Lcl. Acad. R.S.R., Buc., 1970, p. 130. 

Dan Botta nu creează caractere. Luceafărul din Deliana 
este o stea încremenită într-o răceală de gheaţă. Monocord* 
fără zbucium interior, dar şi fără măreţia splendidului său 
model din poemul eminescian. Baba Rada, această doică sha¬ 
kespeariană a teatrului românesc, cu cele mai pronunţate tră¬ 
sături autohtone, pare totuşi lineară. In hieratismul lor eroii 
piesei se vor arhetipuri. E firesc ca teatrul poetic să nu ofere 
personaje de complexitate ibseniană. Dar e necesar să aibă 
o viaţă a lor, dincolo de frumosul limbaj în care se exprimă. 
In general, personajele lui Botta sînt mai curînd expresii 
artistico-poetice şi de aceea, poate, teatrul lui se citeşte cu 
plăcere şi nu se priveşte pe scenă. De fapt avem de-a face 
cu poeme în proză. 

Dan Botta rămîne în primul rînd poet, poetul Cantilene¬ 
lor şi Eulaliilor. Credem că pentru teatru i-a lipsit concizia, 
acea cenzură selectivă căreia să-şi supună fantezia într-ade- 
văr debordantă. Şi i-a mai lipsit ceva — darul de a însufleţi 
oamenii şi faptele. Piesele lui par nişte giuvaeruri şlefuite 
de o mină de artizan meşter. Dar apele lor nu au întotdeauna 
strălucire. 


c) INTRE REAL ŞI FANTASTIC 

„Pe ţărmuri de gînd fremătat în pădurea de argint, de 
unde rupea o ramură Făt-Frumos, şi pînă la palatul măiastrei 
cu totul de cleştar ; din grajdul în care nechezînd calul năz¬ 
drăvan cerea găleţi de jăratic, din pivniţa unde în butii ge¬ 
meau zmeii, de pe prispa cu un om de piatră, prin grajdurile 
Sf. Vineri, la fîntina zmeului şi în iatacul Cosînzenei, se vor 
însufleţi odată toate cîntătoarele chemări ale poveştilor / 41 
Şi ele s-au însufleţit, poate nu întotdeauna atît de poetic 
cum ar fi dorit autorul Rodiei de aur, şi în lumea de taină 
şi vrajă a feeriilor, poemelor şi basmelor dramatizate. Cu 
Galben-de-Soare străbatem spaţii cu viteza luminii şi într-un 
fluturat de aripă pătrundem pe celălalt tărîm sau acolo unde 
munţii se bat în capete. Fantasticul se proiectează pe imen- 


1 Adrian Maniu, Basme şi balade muzicale , în Muzică şi poezie , 
revista Filarmonicii, an. I, 3, 1936, p. 5. 

sul ecran al vieţii în ţesătura meşteşugită a lui „a fost odată. 
Apelînd la metaforă şi simbol, interferînd realul cu imagina¬ 
rul, personajul aievea cu cel închipuit, basmul comunică, sub 
învelişul de poveste, o viziune ontologică despre om şi rostul 
lui. Mai mult decît oricare altă creaţie folclorică, însumează 
legende, mituri, practici magice, uitate credinţe religioase. „El 
este în acelaşi timp, scria G. Călinescu, mitologie, etică, 
ştiinţă, observaţie, morală etc.“ 2 

De origine arhaică, cu o durată de „multe mii de ani*, 
cum preciza Lucian Blaga, basmul include şi păstrează stră¬ 
vechi mituri universale şi autohtone, modificate şi articulate 
de fantezia fiecărui popor. Pentru Geo/ge Coşbuc eroii bas¬ 
melor noastre populare poartă „mitologic diadem* : Surgă- 
Murgă e frate bun cu „Poliphenos*, Pipăruş-Viteaz îşi află 
prototipul în Tezeu, „giganţi şi minotauri* se transformă în 
„zmei negri şi balauri*. 

Iar din Marş, din Zeus, din Venus, din Mercur creat-am noi 
Sfîntă Marţi şi Sfîntă Vineri, Sfîntă Miercuri, Sfîntă Joi. 

(Atque no5 // 

Ideea descendenţei eroilor basmelor româneşti din Pan¬ 
teonul greco-latin e comună cercetătorilor secolului trecut. 
Făt-Frumos apare ca o nouă ipostază a lui Apollo, Hercule 
sau Tezeu, în luptă cu nonvalori etice — pythoni, hydre, me- 
duse, minotauri, sfincşi, deveniţi zmei, balauri, zgripţori, ghio- 
noaie. Naşterea miraculoasă a lui Pipăruş seamănă cu cea a 
lui Marş, misterioasa creştere a feciorului de împărat este ai¬ 
doma lui Zeus, Apollo sau Hermes. Metamorfozele lui Făt- 
Frumos sau ale Zmeului echivalează cu cele ale lui Jupiter. 
Obiectele năzdrăvane se identifică cu sandalele înaripate ale 
lui Hermes sau coiful care îl face nevăzut pe Pluton. 3 Chiar 
ajutoarele lui Făt-Frumos, personaje în mare parte specifice 
folclorului românesc, Sfarmă-Piatră, Strîmbă-Lemne, Gerilă, 
Flămînzilă, Ochilă, amintesc de „tovarăşii lui Iason*. 4 „Buş¬ 
teanul ielelor* este o altă „barcă a lui Charon* pe care au 
ajuns în infern Tezeu, Hercule, Orfeu. 5 Numeroase analogii 

2 G. Călinescu, Estetica basmului , E.P.L., Bucureşti, 1965, p. 9. 

J Lazăr Şăineanu, Mitologie clasică , Craiova, 1898, p. 206. 

4 Ştefan Vasiliu, Teorii mitologice , Contemporanul , an. V, nr. 2, 
aug. 1886, p. 108—119. 

5 M. Strajanu, Poesia primitivă , Convorbiri literare , an. XXX, 
\-ol II, 1896, p. 5—17, 164—176. 

descoperite între lumea basmelor româneşti şi cea a mitolo¬ 
giei eline l-au făcut pe Adolf Schullerus să considere că nici 
chiar literatura orală a italienilor sau grecilor nu a păstrat 
şi nu a transmis „atît de neschimbat şi atît de îmbibat de 
duhul mitic“ 6 tezaurul antichităţii. 

Nu trebuie să uităm însă că basmul e un fenomen supra¬ 
structural, un fenomen în mişcare, în devenire, şi ca atare 
înnoirea sensului şi a semnificaţiilor sale nu ne permit să 
vorbim de un tezaur neschimbat, transmis astfel din vechi 
mitologii. „Schimbarea bazei economice, precizează Karl Marx, 
provoacă prefacerea mai încet sau mai repede a întregii uriaşe 
suprastructuri^. 7 

Basmul apare pe o anumită treaptă a dezvoltării sociale. 
Vechimea sa foarte mare a permis cercetătorilor să-l situeze 
fie în perioada preincloeuropeană în timpul civilizaţiei mega- 
lite, fie în Orientul apropiat în vremea neoliticului. Structu¬ 
ralistul V. I. Propp propune ca moment al ivirii sale acela 
în care subiectul şi actul ca atare al povestirii se desprind de 
ritual, subiectul sacru, magic, capătă o interpretare „profană“ 
iar povestirea sacră devine o naraţiune artistică şi nu reli¬ 
gioasă, nu „esoterică“. 8 Desprinderea basmului din mit este 
o posibilă ipoteză la fel ca şi aceea care susţine anterioritatea 
acestuia în raport cu mitul (Wundt) sau simultaneitatea lor 
(Levi-Strauss), 9 


6 Apud Ovidiu Papadima, Adolf Schullerus şi joi clorul românesc , 
în Literatura populară română , E.P.L., 1968. 

7 Karl Marx, Contribuţii la critica economici politice , în Karl 
Marx — Fr. Engels, Opere alese , voi. I, Ed. Politică, Bucureşti, 1966, 
p. 314. 

8 V. I. Propp, Rădăcinile istorice ale basmului fantastic , Ed. 
Univers, Bucureşti, 1973, p. 484. 

9 Numeroase teorii asupra genezei basmului i-au explicat fie 
originea mitologică de către Fraţii Gri mm sau Max Mliller, fie cea 
indiană de către Theodor Benfey, Moses Gaster sau Nieolae Iorga. 
Teoria antropologică susţinută de A. Lang, A. Bastian, Tylor şi re¬ 
prezentanţii şcolii finlandeze în frunte cu Antti Aarne, afirmă poli- 
geneza basmului în epoci îndepărtate şi locuri foarte diferite. 
B. P. Hasdeu, influenţat de Schopenhauer, emite teoria onirică a 
genezei basmului din vis, cel mai avizat cercetător în acest sens 
fiind L. Laistiner. Teoria ritualistă a lui A. van Gennep stabilea 
cronologia : mit, legendă, basm. 

In basm, ca în oricare alt domeniu al creaţiei literare, 
motivele se reiau dar nu se repetă aidoma, ci se reînnoiesc 
mereu artistic. Elementele fantastice ale basmului transfigu¬ 
rează poetic realităţi specifice unui spaţiu geografic şi tem¬ 
poral, unei anumite viziuni despre om şi destinul său. Ceea 
ce este original în basme, afirma Mihai Eminescu, „e modul 
de a le spune, e acel grai românesc cu care se-mbracă ele, 
sînt modificaţiunile locale, potrivite cu spiritul şi cu datinile 
noastre 4 . 10 

Făt-Frumos poate să semene cu Ghilgameş, Tezeu sau 
Apollo. Poate să fie, aşa cum îl considera Nicolae Iorga, un 
cavaler, un Lancelot du Lac, sau un rege Arthur autohton. 
Dar este în primul rînd un splendid exemplar al clasicităţii 
româneşti. El întruchipează în mod strălucit idealul uman 
elin al Kalokagathiei, armonioasă îmbinare de frumuseţe fi¬ 
zică şi morală, înţeleasă însă din perspectiva sensibilităţii 
noastre. Erou solar, părul său este aidoma razelor astrului pe 
care dacii îl divinizau, porneşte pe drumul sisifc al dobîndirii 
tinereţii veşnice. Idealul urmărit — „tinereţea fără bătrî- 
neţe 4 şi „viaţa fără de moarte 4 aminteşte de ecoul nemuririi 
dacice. Viaţa este veşnică, dar nu în împărăţia lui Zamolxe, 
ci pe pămînt. Pandantul său, Ileana Cosînzeana, pare şi ea 
ruptă din soare, „din cosiţă ruja-i cîntă, stă soarele şi-o 
ascultă 4 . Doamnă „a florilor şi garoafelor 4 , descinde din stră¬ 
vechi zeităţi dacice ale pămîntului înflorit. Făt-Frumos şi 
Ileana Cosînzeana simbolizează cuplul fericirii eterne reali¬ 
zată prin iubire. Alături de mitul Meşterului Manole sau de 
cel mioritic, Făt-Frumos semnifică în panteonul artistic al 
geto-dacilor tinereţea, frumuseţea, puterea creatoare, ca di¬ 
mensiune a poporului nostru. 

Tematica basmelor româneşti deosebit de bogată şi va¬ 
riată însumînd peste 500 de tipuri, cuprinde, conform clasi¬ 
ficării internaţionale Aarne-Thompson, basme fantastice, nu¬ 
velistice, legendare şi despre „dracul cel prost 4 . 11 Dintre aces¬ 
tea, desfăşurarea cea mai spectaculoasă, cu o intrigă bogată 
în peripeţii, cu personaje variate, reale şi imaginare, o oferă 


50 Mihai Eminescu, Despre cultură si arta, Ediţie îngrijită de 
D. Irimia, Junimea* Iaşi, 1970, p. 58. 

n Ovidiu Bîrlea, Mică enciclopedie a poveştilor româneşti , Ed. 
Ştiinţifică şi enciclopedică, Bucureşti, 1976, p. 42. 

basmele fantastice. Concepute biografic, relatează evenimente 
de la naşterea, de obicei miraculoasă, pînă la nuntă, culmi- 
nînd cu apoteoza lui Făt-Frumos ajuns împărat. Finalul este 
întotdeauna fericit, atmosfera de voioasă seninătate. Birrele 
şi dreptatea triumfă. Excepţie face doar basmul lui Petre Is- 
pirescu, Tinereţe fără bătrîneţe şi viaţă fără de moarte, „un 
dar nesperat al culturii noastre folclorice adus umanităţii 4412 . 

Transfigurate artistic elementele basmului au generat o 
bogată literatură dramatică. Faptele pot fi transcrise în para¬ 
metrii dramei istorice sau pseudoistorice, ai dramei sociale, 
psihologice sau filozofice. Dominante rămîn însă prin frec¬ 
venţă feeriile şi poemele dramatice. Unele piese sînt confine 
cu basmul prin structură, atmosferă, personaje. Altele repre¬ 
zintă dramatizarea ad-litteram a acestora. Natura conflictuală 
specifică basmului din piesa istorică Pribeagă de Vasile Voi- 
culescu, 13 sau din piesele lui Radu Stanca, Ochiul, Hora dom¬ 
niţelor, Povestea dulgherului şi a frumoasei sale soţii , Dra- 
gomara 14 , potenţează atmosfera legendară situîndu-le la gra¬ 
niţa dintre realitate şi mit. Domniţa bizantină Irina, umilin- 
du-şi soţul prin gestul ei trufaş, trebuie să-şi răscumpere vina 
şi să plece în căutarea lui. Pedeapsa nu e impusă din afară, 
un greu blestem ca în basm, ci o hotărăşte dîrzul şi intransi¬ 
gentul erou : „N-ai să mă mai vezi, pînă ce nu te vei curăţi 
tu singură de umilinţe prin alte umilinţe mai mari şi mai 
grele 44 . în istovitoarea călătorie prin legendara Vlahie, Irina, 
ca şi eroina din basmul lui Delavrancea Stăpînea odată sau 
Povestea porcului, este supusă unor grele încercări, un fel 
de ordalii, unor probe de curaj, voinţă, înţelepciune pe care 
le învinge printr-o statornică iubire. Tensiunea bine gradată 
a confruntării şi a căderii succesive a măştilor, sub care Ion 
îşi ascunde adevărata identitate, culminează cu scena jude¬ 
căţii Irinei. Ca în poveste finalul fericit îl aduce în scaunul 


12 Constantin Noiea, Sentimentul românesc al fiinţei , Ed. Emi- 
nescu, 1978, p. 112. 

13 Vasile Voiculescu, Pribeagă, piesă istorică în 4 acte, 12 ta¬ 
blouri, în voi. Teatru , Ed. Dacia, Cluj, 1972. 

14 Radu Stanca, Ochiul , fantasmă tragică în 3 acte, în Manu- 
scriptum , nr. 1, 1976, Hora domniţelor , în voi. cit.. Povestea dulghe¬ 
rului şi a frumoasei sale soţii, text dactilo. Teatrul de Stat din 
Sibiu, Dragomara, text dactilo, Teatrul de Stat-Turda, 

domniei, alături de fiinţa iubită. O aură de basm învăluie apa¬ 
riţia voievodului, în măreţia lui înnăscută amestecată cu „gra¬ 
ţie feciorelnică" este aidoma lui Făt-Frumos — înalt, zvelt, 
cu plete castanii, drept şi sigur, „dar fără. semeţie". Cinstea, 
modestia, curajul, demnitatea şi un puternic patriotism de¬ 
finesc portretul fizic şi moral al eroului, în maniera proprie 
basmelor. Călătoria pe care domniţa bizantină o face dincolo 
de Istru se aseamănă, prin ineditul locurilor şi al oamenilor, 
cu călătoria pe „tărîmul de dincolo". Irina află cele patru 
drumuri ale ţării — drumul oilor, al sării, al scoarţelor şi al 
velinţelor şi se înscrie şi ea călătoare pe drumul robilor în 
căutarea iubirii. 

Multiple semnificaţii implică şi ochiul cu virtuţi magice 
din fantasma tragică semnată de Radu Stanca. Plecînd de la 
motivul ochiului care rîde şi al celui care plînge din Patru 
Făt-Frumos şi Straticot — barbă d-un cot, dramaturgul face 
din ochiul pe care îl poartă Bogdan, ochiul sfînt al Muşatini- 
lor, expresia calităţilor majore ale neamului nostru, a cinstei 
şi a omeniei lui. „N-am pierdut un ochi, se lamentează tragic 
Bogdan. Am pierdut Ochiul ! Ochiul fermecat. Ochiul atot¬ 
puternic. Ochiul care rîdea.“ I-a mai rămas doar cel pămîn- 
tesc, neputincios, ochiul care plînge. Atunci cînd îl recapătă, 
cu preţul crimei, ochiul poartă chipul faptei nevrednice. Pîn- 
gărit, nu va mai sta într-ajutor niciodată semenilor. Ochiul 
devine astfel drama neputinţei de a conduce pentru cine în¬ 
calcă dreptatea, cinstea şi omenia, legea noastră strămoşească. 

Hora domniţelor îl pedepseşte pe acela care se prinde în 
jocul ei cu gînduri necurate. Datoria veghii patriotice păs¬ 
trează neatinse comorile ţării. 

Secera din legenda istorică Dragomara are puteri nebi¬ 
ruite. Făurită de iscusitul Grîuian, după modelul cornului de 
lună, astru fundamental în riturile de fertilitate, aduce bine¬ 
facerea întregii obşte. Străvechea comunitate de secerători 
dintr-o aşezare protoistorică îşi întemeiază valorile morale şi 
etice pe principiile primordiale ale muncii, cinstei, adevăru¬ 
lui. După o suită de întîmplări tragice, din păcate mai puţin 
izbutite de dramaturg, binele triumfă. Dragostea, omenia şi 
frumuseţea lui Grîuian şi a fiicei griului Dragomara înving 
necinstea şi înşelătoria lui Corbuz şi Dobrotă. 

Apelînd la simbol şi metaforă, Radu Stanca înmănun- 
chiază mistere medievale, mituri şi elemente de basm în Po¬ 
vestea dulgherului şi a frumoasei sale soţii , parabolă cu pro¬ 
funde semnificaţii. Despre iubire şi puterea de sacrificiu în 
numele iubirii. Despre puritate şi nobleţea caracterului. Despre 
egoism, meschinărie, laşitate şi urîţenie. Rînd pe rînd Fru¬ 
moasa îşi vinde Urîtei, într-o succesiunea de momente dra¬ 
matice, şi strălucirea părului, şi bujorul din obraji, şi albul de 
mărgăritar al dinţilor, pentru a salva primejduita libertate a 
soţului. O amară ironie la adresa unei lumi inechitabile în care 
totul se poate cumpăra, în afara nobleţii şi purităţii morale, 
accentuează valorile sociale ale piesei. Tragica poveste a so¬ 
ţiei trădată de un soţ mărunt şi nerecunoscător şi învinsă de 
o societate nedreaptă, se încheie în cea mai bună tradiţie 
optimistă a basmului. Intervenţia miraculoasă a Babei repune 
femeia în frumuseţea ei absolută şi consfinţeşte triumful bi¬ 
nelui. Atmosfera de basm nu diminuează sensurile protes¬ 
tatare ale piesei, un fel de moralitate medievală, şi nici acui¬ 
tatea dezbaterilor etice şi estetice. 

Un alt motiv mitic specific basmului şi legendei, drama¬ 
tizat în numeroase rînduri, îl constituie pierderea identităţii 
umane, a metamorfozării temporare sau definitive, aleatorii 
sau premeditate, într-o fiinţă aparţinînd regnului animal sau 
vegetal. Se resimt aici străvechi ecouri din adorarea strămo¬ 
şului totemic sau din cultul dendrolatriei. Motivul stă la baza 
pieselor Fata ursului de V. Voiculescu, Piele de cerb de 
George Magheru, Fluturele de G. Călinescu, Cele douăsprezece 
fete de împărat sau Musca de aur de Alice Hulubei, Alizuna 
de Tina Ionescu, Baladă pentru nouă cerbi de D. R. Popescu, 
Fata din dafin de Adrian Maniu şi Scarlat Froda sau a piesei 
omonime a lui Dan Tărchilă. Indiferent de natura pieselor — 
dramă social-erotică la Voiculescu, poem filozofic la Magheru, 
feerie la Maniu, Tina Ionescu sau Dan Tărchilă, scenetă pa¬ 
rodică la Călinescu, eroii pot să-şi recapete esenţa umană nu¬ 
mai prin atotputernicia iubirii. Fondul aparţine universului 
mitic, domină miraculosul, feericul şi fantasticul, personajele 
descind din basm dar şi din lumea reală. 

Fata ursului 15 se înalţă pe un joc al echivocului, al am¬ 
biguităţii voite, răpirea frumoasei Vidra, în noaptea nunţii, de 
către Urs de la soţul „bătrîn, slut şi pe deasupra vădan u în¬ 
văluie piesa într-un halou de suspans şi mister. La aceasta 
contribuie şi relatările pline de tîlc ale Ciobanului sau poveş¬ 
tile unui slujitor mucalit. Dealtfel Vasile Voiculescu a scon¬ 
tat în reluarea motivului metamorfozării eroului în urs pe 
efectul surpriză. Frecvent în basmele şi legendele noastre, 
motivul descinde dintr-un străvechi cult al ursului, cu carac¬ 
ter totemic şi sacral, identificabil încă în paleolitic. Presu¬ 
pusul urs din piesă, în realitate tînărul Lisandru, iubitul Vi¬ 
drei, cade răpus nu de glonţul de argint ca în poveste, ci de 
glonţul tras în plin, cu nemărginită ură, de primarul laş şi 
răzbunător. Premisa conflictuală densă şi dramatică se con¬ 
verteşte într-o expunere narativă, cu o desfăşurare lentă, 
lineară. 

Adevărată Ondină românească Alizuna 16 se salvează prin 
iubire de destinul ei halucinant — ziua fată sfioasă şi supusă, 
noaptea drăgaică aprigă. Renunţînd la nemurire, intră în vre¬ 
melnicie şi cunoaşte farmecul şi împlinirea bucuriilor omeneşti. 
Acţiunea simplă a piesei se desfăşoară într-un timp nedeter¬ 
minat, antrenînd în atmosfera de basm personaje specifice 
folclorului românesc : drăgaice, sînziene, ştime ale pădurii,, 
moroi. Autoarea glosează poematic, uneori poate discursiv,, 
elogiind iubirea creatoare, fericirea de a fi om. 

Pornind de la o frumoasă colindă din regiunea Reghi¬ 
nului, prelucrată şi de Bela Bartok în Cantata profana r 
D. R. Popescu scrie piesa într-un act Baladă pentru nouă 
cerbi . 17 Colinda descinde, probabil, dintr-un străvechi ritual 
de iniţiere în tainele vînătorii. Tinerii se deghizează şi imită 
animalul totem, devenind fiii acestuia. In transpunere dra¬ 
matică metamorfoza este reală, cei nouă feciori ai unchieşului 
încâlcind legile nescrise ale pădurii intră în mit. D. R. Po¬ 
pescu amplifică semnificaţiile colindei, copiii pleacă nu pen- 


35 Vasile Voiculescu, Fata ursului , piesă în 5 acte, în Teatru , 
ediţie îngrijită şi prefaţă de M. Tomuş, Ed. Dacia, Cluj, 1972. 

16 Tina Ionescu Demetriade, Alizuna, piesă în 4 acte, 5 tablouri* 
Bucureşti, A.T.M., 1968. 

17 D. R. Popescu, Baladă pentru nouă cerbi , piesă într-un act* 
în voi. Teatru , Ed. Cartea Românească, Bucureşti, 1974. 

tru a vîna, ci pentru a trăi în libertate. Fascinaţia necunos¬ 
cutului echivalează cu dorinţa de a şti şi a cunoaşte. 

Cadrul cu valenţe poetice include şi înţelesuri mitice : 
cerbii cu coarne rămuroase trec boncăluind printre arbori le¬ 
gendari spre munţi cu izvoare fermecate. Apa vie are puteri 
magice, păsările vorbesc graiul oamenilor. Osmoza cu natura 
e deplină. Invocarea astrului nopţii se face în metrica sprin¬ 
ţară a jocurilor de copii : 

Lună, iună nouă 
Taie piinea-n două 
Să ne dai şi nouă : 

Ţie jumătate. 

Mie jumătate. 

Lună, lună nouă, 

Sănătoşi ne-ai găsit 
Sănătoşi să ne laşi. 

Expunerea în versuri naive a tatălui şi bucuria frenetică 
a jocurilor copilăreşti „de-a cucu“, „de-a cocoşii 44 , „de-a raiul 44 , 
contrapunctează finalul de tragedie antică al baladei. „Ce 
ochi. Ai cui sînt ochii ? A cui e lumina din ochi ? Şi coarnele 
pline de puf, cerb tînăr 44 . Se întreabă tatăl care în necunoaş¬ 
terea lui l-a săgetat şi pe Ion, şi pe Gheorghe şi pe Isac, pe 
toţi cei 9 cerbi, fiii lui. 

Inedite reverberaţii cunosc în literatura dramatică bas¬ 
mul lui Petre Ispirescu Tinereţe fără bătrîneţe şi viaţă fără 
de moarte şi poemul folcloric eminescian Miron şi frumoasa 
fără corp inspirat din basmul lui R. Kunisch Die Jungfrau 
ohne Korper. In ambele creaţii itinerariul lui Făt Frumos şi 
cel al lui Miron în căutarea idealului — tinereţea veşnică şi 
frumuseţea absolută echivalează cu drumul cunoaşterii de 
sine, cu descoperirea unor profunde sensuri gnoseologice şi 
ontologice. Aventura existenţială plină de neprevăzut, de 
grele încercări prin care trece Făt-Frumos, îl îmbogăţeşte, îl 
ajută să se definească şi să-şi găsească adevărata esenţă umană. 
Basmul lui Petre Ispirescu, asupra căruia au poposit nume¬ 
roşi cercetători, îi trezea, pe bună dreptate, lui Constantin 
Noica un sentiment de bucurie şi deplină satisfacţie intelec¬ 
tuală şi estetică. Intr-o aleasă „scriitură ori rostitură 44 sînt 
cuprinse „o atît de reuşită cumpănire între extremi 44 , „o atît 
de riguroasă afirmare ontologică 44 , „o afirmare a fiinţei ade- 

văratş“ — cum nu oferă poate nici o altă operă în proză a 
geniului românesc. 18 „Un soi de incunabul mitic 44 , cum îl 
consideră Mircea Constantinescu, „păstrează un anume lustru 
arhaic, un nu ştiu ce ascuns 44 , care îi permit să figureze la loc 
de frunte în GESTA VALAHORUM. 19 

Punctele nodale ale acţiunii celor două basme includ o 
suită de evenimente care constituie şi structura dramatică a 
pieselor izvorite din ele : naşterea miraculoasă a eroului şi 
destinul ursit de zîne, căsătoria şi dorinţa imperioasă de a 
pleca în căutarea idealului, călătoria spre celălalt tărîm, atin¬ 
gerea absolutului, încălcarea interdicţiei, întoarcerea pe 
pămînt. 

Dintre acestea cele mai dramatice ni se par fascinaţia 
absolutului şi nevoia de a părăsi lumea ideală. El se întoarce 
fiindcă prin natura lui umană, aşa cum se precizează în fi¬ 
nalul poemului eminescian, trebuie să VREMUIASCÂ. Nu 
poate îndura ieşirea din timp şi spaţiu, nu poate îndura NE- 
TIMPUL şi NE-SPAŢIUL pămîntesc. Astfel se îndepărtează 
de rostul firesc al lucrurilor, de viaţa omenirii şi trăieşte într-o 
lume asemenea raiului „condamnată la monotonia identicu¬ 
lui 44 , 20 la fericirea perpetuă, fără nelinişti, vise, dorinţe. O 
stare de încremenire, în fond o imensă şi iremediabilă tris¬ 
teţe, sub vălul aparentei împliniri. Toate tipurile de „nostos 44 , 
de întoarcere la natură de care vorbea Gabriel Liiceanu, „se 
înscriu, într-un fel sau altul, în istoria aceea disperată şi 
tragică-a efortului omului de a-şi descoperi esenţa şi de a 
intra în posesia ei 44 21 . Şi Făt-Frumos, după dramatice ava¬ 
taruri, îşi descoperă în final esenţa umană şi intră în posesia 
ei, preţul fiind sfîrşitul oricărui muritor. El se întoarce pen¬ 
tru a încheia ciclul destinului şi pentru a lăsa deschisă ome¬ 
nirii NEMURIREA. 

Generoasele idei ale basmului lui Petre Ispirescu consti¬ 
tuie premisa pieselor Solii păcii de Ştefan Petică, Tinereţe 
fără bătrîneţe de Adrian Maniu şi Ion Pillat, Du-te vreme , 
vino vreme ! de Valeriu Anania, Tinereţe fără bătrîneţe de 

18 Constantin Noica, Op. cit., p. 112. 

19 Mircea Constantinescu, Triumful lui Făt-Frumos, Ed. Albatros, 
Bucureşti, 1979, p. 261. 

20 Gabriel Liiceanu, Tragicul . O fenomenologie a limitei şi de¬ 
păşirii, Ed. Univers, Bucureşti, 1975, p. 44. 

21 Ibid., p. 177. 

Eduard Covali, iar cele din poemul eminescian, ale basmelor 
dramatice Frumoasa fără trup de Nicolae Iorga, Frumoasa 
fără corp de Victor Hîlmu şi Deliana de Dan Botta. Intere¬ 
sează nu atît schema epică a poveştii, peripeţiile propriu-zise, 
ci sensurile filozofice, meditaţiile ontologice şi existenţiale, 
concluziile morale care se desprind din aceste piese. 

Simbolistul Ştefan Petică 22 urmăreşte epopeea sufle¬ 
tească a voievodului Viorel aflat în dilematica alegere între 
fericirea terestră sugerată prin blinda şi senina Ileana şi idea¬ 
lul spre care îl incită învolburata şi tumultoasa Simina. Con¬ 
flictul în conştiinţă al eroului se desfăşoară între aceste două 
principii antinomice, protagonistul se aruncă dramatic într-o 
luptă sortită eşecului. „Un demon fără milă“ îl smulge armo¬ 
niei casnice chiar în ziua nunţii. In veselia generală — „o 
vioară se tînguie pe coarde“ în cea mai autentică manieră 
simbolistă, reverberîndu-şi ecoul în tulburatul lui suflet. Prin 
intermediul simbolului şi alegoriei dramaturgul reuşeşte să 
sugereze urcuşul spiritual, greutăţile enorme ivite în drumul 
spre atingerea absolutului. Decorul participă la acţiune, de¬ 
vine semn. Dincolo de culmea sălbatecă, de prăpăstiile şi 
piscurile înalte ale munţilor unei Vrance legendare se află 
idealul visat : 

Dar sus curge izvorul cel clar de apă vie 
Şi cine bea din apa-i trăieşte pe vecie. 

Faţă de Făt-Frumos, Viorel nu are tăria şi puterea să 
atingă absolutul. Obosit şi chinuit de o imensă sete, încalcă 
interdicţia şi abulic bea din „izvorul durerilor de jos“. Intr-o 
izbutită imagine umbrele Ilenei şi ale craiului Glad îl re¬ 
cheamă cu o magică forţă în lumea oamenilor. Reproşul Simi- 
nei se rosteşte greu şi dureros : 

Căci nu ţl-a fost chemarea să treci de-acest hotar 
Şi nu ţi-e dată ţie cununa de stejar. 

Ca şi Miron, întors printre ai săi, solitarul voievod tră¬ 
ieşte tentaţia absolutului şi tragedia totalei izolăii stingîn- 
du-se neputincios în faţa oamenilor care aşteaptă zadarnic 
să îi conducă în lupta contra oştilor năvălitoare ale lui Ne- 


22 Ştefan Petică, Solii păcii, tragedie în 5 acte, în voi. Opere , 
ediţie îngrijită de N. Davidescu, 1938. 

gru-Vodă. Idealul — tinereţea veşnică — rămîne inaccesibil, 
dar frămîntarea spre a-1 accede, cu preţul propriei fericiri, îl 
situează în rîndul marilor căutători stăpîniţi de demonul cu¬ 
noaşterii. Atmosfera stranie de nelinişte şi mister aminteşte 
de piesele lui Maeterlinck, iar explorarea miturilor folclorice 
se face sub imbold wagnerian. Amprenta este însă cea a fol¬ 
clorului românesc, sugerată prin natura conflictului şi prin 
elemente proprii basmului : buzduganul se atinge de lespezi 
şi răsună .prelung, solii lui Negru Vodă se aseamănă cu vrăji¬ 
toarea care nu a fost poftită la serbare. Pe fundal mitic şi le¬ 
gendar faptele se desfăşoară în largi antiteze romantice sau 
sugestive descrieri simboliste, remarcîndu-se aşteptarea ten¬ 
sională din actul IV, o melopee a disperării : 

Prin crengile uscate 

Se plîng sfîşietoare uitate vechi păcate. 

Uitate vechi păcate ce n-au fost ispăşite, 

Uitate vechi păcate rămase tăinuite. 

Uitate vechi păcate ce umblă-n pribegie 
Uitate vechi păcate în noaptea de mînie. 

Gravul poet nu este interesat de pregnanţa caracterelor, 
ci de fiorul tragic pe care-1 trasează cu penel de maestru. 

Plecînd de la basmul lui Petre Ispirescu, Adrian Maniu 
şi Ion Pillat 23 îi îmbogăţesc semnificaţiile, avatarurile Poe¬ 
tului refac itinerariul lui Făt-Frumos dar şi pe cel faustic al 
cunoaşterii şi înţelegerii. Fericirea echivalează cu dobîndirea 
„tinereţii fără bătrîneţe 44 în căutarea căreia porneşte Fără 
Nume, erou de factură expresionistă. Drumul spre ideal trece 
prin iubire (tab. I — Hanul blestemat), ocultism (tab. II — 
Fereastra cu stele), credinţă (tab. III — La Sf. Vineri), expe¬ 
rienţa morţii (tab. IV — Cimitirul părăsit), întoarcerea în 
timp (tab. V — Pădurea timpului) 24 . Ajuns în „Grădina veş¬ 
niciei 44 , Fără-Nume dobîndeşte prin dragostea Domniţei eli¬ 
xirul tinereţii pe care îl pierde atunci cînd sfătuit de Calul 
Negru încalcă ca un Orfeu de basm interdicţia, ridicîndu-i 
vălul. Amintirile îl năpădesc şi drumul întoarcerii devine ine- 


23 Adrian Maniu şi Ion Pillat, Tinereţe fără bătrîneţe , Arhiva 
personală A. Maniu, manuscris. 

24 o analiză detaliată a tuturor tablourilor o face Mihail lor- 
dache, în Adrian Maniu , Ed. Junimea, 1979, p. 158—164. 

vitabil. Dorindu-se 0 dramă analitică şi filozofică piesa lui 
Maniu şi Pillat pare mai degrabă o feerie de inspiraţie fol¬ 
clorică. Planul real se interferează cu cel fantastic, coordona¬ 
tele temporale îşi şterg graniţele, Fără-Nume coboară în timp, 
ca un alt Dionis, într-o fabuloasă epocă mitică sau urcă trep¬ 
tele secolelor pînă în perioada modernă. Figuraţia creştină 
e un ecou al influenţei gîndiriste, dar şi al miturilor popu¬ 
lare : Dumnezeu şi Sf. Petru cutreieră lumea, Sf. Vineri îl 
ajută pe erou, Zorilă, Amiază-Zi, Murgilă, asigură scurgerea 
normală a timpului. Ei se constituie într-o ingenioasă triadă 
a vîrstelor — tinereţea, maturitatea, senectutea, care oferă 
autorilor posibilitatea unor ample speculaţii filozofice. Piesa, 
o amalgamare de fapte luxuriante, baroce, personaje simbo¬ 
lice şi expresioniste, nesudate dramatic, cu un mesaj uma¬ 
nist, înceţoşat însă de elemente incerte, mistice, se recomandă 
prin poezia sa ca „o desfătare pentru un cutreierător al vi¬ 
sului 14 . 25 

In piesa lui Valerîu Anania Du-te vreme , vino vreme ! 2G 
Făt-Frumos, un fel de Peer Gynt, iese din paginile de poveste 
pentru a supune vremea, în căutarea tinereţii fără bătrîneţe 
şi a vieţii fără de moarte. Secretul îl deţine Juma’ de Om, 
după al cărui bici miraculos se roteşte şi se rostuieşte totul 
pe pămînt. El personifică timpul căruia oamenii i se supun 
plătind drept inofensivă dar sigură vamă — un fir de păr, 
un grăunte de putere. Adunate pe şirul anilor însumează în¬ 
săşi viaţa. Sugestivă întruchipare a vremii, realizată în ar¬ 
moniile metricii populare, Juma’ de Om, ca şi pasărea Phoe- 
nix, renaşte în fiecare april şi „î n fiece brumar / moşnegel se 
face iar u . 

Dobîndind, după numeroase peripeţii, biciul lui Juma’ de 
Om, Făt-Frumos vrea să redimensioneze lumea, reducînd-o 
la universul inocent al copilăriei, încît ea 
să nu-şi mai numere 
Vîrstele pe umere 
Şi să nu mai fremete 
De atîtea gemete. 


25 I. M. Sadoveanu, Tinereţe fără bătrîneţe , Gîndirea , nr. 3, 
1926, p. 142. 

26 Valeriu Anania, Du~te vreme , vino vreme ! r în Poeme cu 
măşti Ed. Cartea Românească, Bucureşti, 1972. 

Dar timpul oprit în loc înseamnă stagnare, inerţie, extincţie. 
Copiii şi florile nu mai cresc, natura lîncezeşte şi piere. Ieşirea 
din timp echivalează cu moartea. Asemenea lui Vishnu din 
Vedele indice, care trezindu-se din somnul pe cobra Ananta, 
sau de Brahma, care mişcînd roata universului pornesc timpul 
şi Făt-Frumos porneşte iarăşi biciul-omic, pentru ca lumea 
să „vremuiască“. 

Dincolo de hotarele tinereţii veşnice, îmbătrîneşte brusc 
şi se risipeşte ţărînă, în pulberea anilor, în dangătul de clopot 
al ceasului din turn. Momentul aminteşte de basmul pescarului 
chinez Urasima Taro 27 . Vremea este ireversibilă, se duce şi 
nu se mai întoarce, anii îşi pun pecetea pe chipul eroului, 
el se naşte şi moare, dar „Măria-Sa Omul u rămîne veşnic 
tînăr şi nemuritor. „Omul, omul e mai tare deeît vremea“. 
Făt-Frumos de ieri trăieşte în cel de azi, iar acesta va trăi în 
Feciorul de miine într-o splendidă succesiune a generaţiilor 
şi a acelui neîntrerupt „du-te vreme, vino vreme u . Fără a fi 
suficient de tensionată, cu lungimi şi repetiţii, piesa relevă 
calităţile de versificator ale poetului Anania, viziunile sale 
prozodice se menţin în orizonturile sensibile ale spiritualităţii 
arhaice. Versurile au cînd incantaţiile jocurilor de copii — 
„cioc, boc / treci la loc u , cînd interogaţiile doinei — „De ce 
codru-ngălbeneşte ? / Omul de ce-mbătrîneşte ? sau înţele¬ 
surile cîntecului bătrînesc : 

Ei, cînd stai 

Intr-o singură săgeată, 

Trage-n ţinta-adevărată î 
Bunul tău avea tot una..., 

Şi-a pierdut-o... prin genuna 
Visului... 

Credea că-ngroapă 
Lumii limba ceea şchioapă 
Ce ne minte pe tăcute : 

Du-te-vino, ...vino-du-te... 


27 După ce trăise ani nesfîrşiţi în Palatul Dragonului, de pe 
fundul mării, se întoarce printre pămînteni. Deschizînd cutia dată 
de fiica împăratului, un nouraş de fum vioriu îi atinse obrazul „şi 
în acelaşi timp tînărul cel în floarea vîrstei se făcu moşneag cu 
faţa încreţită... într-o clipă se perindă peste el şirul anilor, zbură 
peste el viaţa şi răsuflarea i se curmă". 


203 



Piesa lui Eduard Covali Tinereţe fără bătrîneţe 28 , cea 
mai apropiată de basmul lui Petre Ispirescu, îi urmează în¬ 
deaproape schema epică, îmbogăţindu-i însă sensurile, adău- 
gîndu-i noi înţelesuri şi semnificaţii. Făt-Frumos, cu nume 
simbolic Dorde, împreună cu Murgu, calul năzdrăvan, unul 
din personajele cele mai izbutite ale piesei, alcătuiesc acel 
tandem de neuitat al basmelor noastre. Ca şi eroul mitic, 
Dorde trece prin numeroase probe de iniţiere, cunoaştere, 
bărbăţie. întreaga natură îşi dezvăluie tainele şi el învaţă 
să înţeleagă lucirea soarelui şi a stelelor, murmurul apelor, 
să preţuiască dragostea adevărată iar sufletul i se cutremură 
în faţa nepătrunsului morţii. Ritualurile folclorice sporesc 
emoţia momentului şi contribuie la grăbirea deciziei de a 
începe călătoria pentru a afla nemurirea. Un străvechi ecou 
animist străbate în invocarea Pietrei de hotar. Asemenea zei¬ 
tăţilor litomorfe, ea îl face pe Dorde să-şi cunoască limitele, 
hotarul puterilor omeneşti. Ajutat de Murgu, prietenul de nă¬ 
dejde, „un adevărat Prometeu în lumea animalelor de basm u 29 , 
învinge rînd pe rînd forţa malefică a Gheonoaiei, a Scorpiei 
şi a ajutoarelor lor, personaje alegorice închipuite de autor 
— Slăbiciunea, Neştiinţa, Îndoiala, Amăgirea — pentru a 
ajunge la limanul visat. Acelaşi „nostos“, acelaşi dor de ai săi 
îl determină să se întoarcă. Finalul piesei pare însă ambiguu — 
judecarea lui Dorde de către cei de acasă, în fond proiecţii 
ale propriei conştiinţe, şi condamnarea în numele vieţii ne¬ 
trăite anulează efortul cunoaşterii. Exceptînd echivocul amin¬ 
tit, unele lungimi şi supraaglomerări de personaje, piesa are 
un larg ambitus moral şi filozofic, transmis într-un dialog 
alert, punctat de umor, dar şi de fior poetic, mai ales în 
scenele de ritual folcloric. 

Idealul urmărit — frumuseţea absolută — este cu ne¬ 
putinţă de întruchipat în forme concrete şi ca atare inacce¬ 
sibil. Frumoasa fără corp, întruchipare a aspiraţiilor doru¬ 
rilor omeneşti şi Luceafărul, simbol al desăvîrşirii, constituie 
pragul maxim al căutărilor Feciorului de Împărat 30 , al lui 


28 Eduard Covali, Tinereţe fără bătrîneţe, text daetilo, Teatrul 
Tineretului, Piatra Neamţ. 

29 T. C. Chiţimia, Fauna în basmul românesc — Calul , Studii 
si cercetări de istorie literară şi folclor, an V, nr. 3—4, 1956, p. 323. 

3U Nicolae Iorga, Frumoasa fără trup , basm în 5 acte, Vălenii 
de Munte, 1929. 

Făt-Frumos 31 şi al Delianei 32 , protagoniştii pieselor lui Nico- 
lae Iorga, V. Hîlmu, Dan Botta. Ca şi în poemul eminescian 
eroii sînt sortiţi de la naştere să simtă : 

Dorul după ce-i mai mare’ 

N-astă lume trecătoare 
După ce-i desăvîrşit. 

„Amorul rîvnirii urmărite^ în piesa lui Iorga, „al fru¬ 
museţii care n-are trup şi nume“ în cea a lui Hîlmu, îmbracă 
veşmântul cel mai poetic în Deliana : 

Să-ndrăgească 
Frumuseţea nelumească 
Dragostea nepămîntească. 

Tot ce stă deasupra firii : 

Floarea lumii şi-a zidirii, 

Razele desăvîrsirii. 

Frămîntatului gînd al eroului, dornic să afle desăvîrşirea, 
îi deschid o geană de lumină intervenţiile Lăutarului sau 
Cobzarului, personaje pline de taină şi mister. în lumea ne¬ 
ştiuta a Frumoasei fără trup sau a Luceafărului se poate 
ajunge, în chip romantic, pe podul lung al razelor de lună 
(Iorga şi Botta) sau ca în basme, pe calul cel cu nouă inimi 
(V. Hîlmu). în faţa minunii, contur de himere şi vis, Fiul de 
împărat vrea să-şi declare omeneşte iubirea, pune sărut cald 
pe buze de fum şi încalcă astfel condiţia menţinerii idealului. 
Sortit morţii, refuză să se salveze, împingînd un alt fecior 
pe drumul amăgitoarei fericiri şi se supune destinului său, 
păstrindu-şi calitatea esenţială — omenia. Este dealtfel ideea 
cea mai valoroasă a piesei lui N. Iorga. 

Itinerariul lui Făt-Frumos din basmul lui V. Hîlmu, acci¬ 
dentat cu zeci de obstacole — lupte cu zmei şi gheonoaie, iele, 
draci, strigoi, năluci, presărat cu popasuri la chilia Sf. Vineri, 
în Codrul negru sau la pomul cunoştinţei, îl face să experi¬ 
menteze cele mai diverse ipostaze umane şi să cunoască va¬ 
loarea vieţii şi a morţii, a dragostei şi a nestatorniciei, a prie- 


31 Victor Hîlmu, Frumoasa fără corp , basm în 4 acte şi un 
prolog în versuri, 1940. 

32 Dan Botta, Deliana , basm pentru oamenii mari in 5 acte şi 
un prolog, Scrieri , voi. III, E,P.L., 1968. 

teniei şi a trădării. împlinirea se dobândeşte nu alergând după 
iluzii deşarte, ipotetica fericire eşuează şi Făt-Frumos se poate 
salva numai ajutat de iubirea constantă a Cosinzenei care, 
nevăzută, i-a fost alături pe Înşelătorul drum. Mai sobră şi 
concisă, piesa lui Iorga, mai amplă, amestecând umorul popu¬ 
lar cu o notă de melancolică tristeţe, cea a lui Hilmu, amân¬ 
două sânt lipsite insă de tensiunea şi vibraţiile dramatice 
necesare. 

Deliana din poemul lui Dan Botta, retrasă in sferele 
albastre ale nemărginirii veşnice şi imuabile, nu-şi poate 
trăda condiţia umană şi dorul omenesc. Odată cu valul de 
căldură care-i cuprinde inima de gheaţă se prăbuşeşte, stea 
căzătoare, din înaltul cerului pe pământ, pentru a se întâlni 
o clipă cu cel care-i fusese menit, înainte de a pătrunde în 
nefiinţă. Scena de mare sensibilitate are subterane unde li¬ 
rice, nostalgice amintiri şi regrete, un umor insinuat discret 
în ţesătura tragică. După veacuri, în locul cetăţii din Valea 
de Lung-Răsună, Deliana găseşte un oraş modern, luminat 
feeric cu zeci de reclame care eclipsează însăşi strălucirea 
stelelor, încât crede că „a nimerit la zmei tt . Oraşul se numeşte 
Echopolis fiindcă ecoul lui repetă un cuvînt neştiut: „de-li- 
a-na-de-li-a-na“. Strigătul de iubire al lui Făt-Frumos răsună 
peste veacuri. Memorabil momentul întâlnirii cedor doi, ro¬ 
mantic şi expresionist în acelaşi timp. Ea, o stranie făptură, 
în rochie de seară, cu o stea luminoasă aninată în păr, simbol 
al nemuririi pierdute, el, un ciudat cavaler rătăcitor, mistuit 
de o imensă iubire. Neantul îi găseşte îmbrăţişaţi într-o unică 
clipă de deplină fericire. Din creuzetul autonilui Delianei a 
ieşit o operă de inspiraţie mitico-folclorică, cu atmosferă şi 
personaje de basm tratate romantic, într-o exprimare poetică. 

Poeme filozofice despre dragoste, viaţă şi moarte, despre 
năzuinţa sufletului omenesc spre ideal şi desăvîrşire, piesele 
menţionate descriu un circuit închis OM — ASPIRAŢIE — 
OM, iar concluzia deşi sceptică este a unui profund umanist 
— încrederea omului de a-şi afla împlinirea în el însuşi. 

Diseminat, aşa cum am încercat să arătăm într-o gamă 
variată a creaţiei dramatice, basmul şi-a găsit cea mai amplă 
concretizare în teatru, în cadrul feerilor şi «poemelor drama¬ 
tice. De origine păgînă, îmbogăţită cu numeroase elemente 
creştine, feeria a cunoscut, graţie muzicii lui Lully, Gluck sau 

Offenbach, o mare vogă artistică.. Inegalabilele exemple ale 
genului, adevărate „model patern 46 , rămîn strălucitoarele feerii 
shakespeariene Visul unei nopţi de vară (ecranizat de Max 
Reinhardt) şi Furtuna, precum şi cele semnate de Comeille, 
Andromeda şi Lina de aur sau Carlo Gozzi, Prinţesa Turandot . 
Specie atît de îndrăgită de romantici, feeria îşi face apariţia 
în literatura noastră odată cu Sînziana şi Pepelea a lui Vasile 
Alecsandri, ajungînd la deplină maturitate artistică în pri¬ 
mele decenii ale secolului următor, datorită influenţei tea¬ 
trului poetic european de sorginte simbolistă. 

„Capacitatea de a ţine spiritele, ochii şi urechile într-o 
adevărată încîntare, indiferent de vîrstă şi epocă 44 33 o re¬ 
comandă printre genurile cele mai accesibile. Pînă şi „fan¬ 
tasticul de tip ştiinţific 44 , „science-fiction 46 (termenul îi apar¬ 
ţine americanului Hugo Gersback) .poate fi întrupat convin¬ 
gător în „feeria modernă 46 . Pasărea albastră a lui Maurice 
Maeterlinck constituie, după opinia lui Adrian Maniu „început 
de tranziţie 46 , deoarece, păstrînd forma şi simbolul unei blînde 
poveşti, prezintă „zeităţile sociale ale epocii noastre — pîinea 
— focul — apa — lumina etc. 44 34 

Fireşte, feeriile interesează numai în măsura în care sînt 
nu simple reproduceri de basme populare sau culte adaptate 
specificului dramatic, ci prelucrări sau creaţii originale, pur- 
tînd girul actului autentic. Fondul lor rămîne în mare parte 
tradiţional, însăşi lumea basmului, în care se înfruntă prin¬ 
cipii antinomice — binele şi răul, simbolizate prin Făt-Fru- 
mos şi Zmeu. Intriga însă capătă semnificaţii moderne, cău¬ 
tarea de către Făt-Frumos a absolutului, a iubirii unice şi 
perfecte, întruchipată de Ileana Cosînzeana, monadă a fru¬ 
museţii, reproduce pasiunea romanticilor pentru sublim. 

Două universuri, unul al luminii şi altul al întunericului, 
guvernate de legi morale, etice şi estetice profund diferite, 
se află într-un raport ireconciliant, antagonic. Universul lu¬ 
minii este dominat de Făt-Frumos, erou solar, prinţ al drep¬ 
tăţii, curajului şi vitejiei, individualizat şi prin calităţile sale 
fizice — pletele de aur asemănătoare strălucitorului astru al 
zilei şi prin însemnele veşmîntului —• soarele în piept, luna 
în spate şi luceferii pe umeri. 


33 Paul Ginisty, La Feerie, Ed. Louis Michaud, Paris, f.a. p. 24. 

34 Adrian Maniu, Adevărul în teatru, Rampa , nr. 3018, p. 1. 

Indiferent de onomastica eroului ; Pepelea 35 , Mărgărint 36 , 
Dafin 37 , Andrei 38 , Cheleş 39 , Zefir 40 , Crăişorul 41 , Tugomir 42 t 
Voinicel 43 , sau Făt-Frumos 44 , virtuţile lui ţin nu de rang, ci 
de calităţile sale morale, dintre care omenia şi spiritul de 
dreptate sînt fundamentale. In numele lor protejează fiinţe 
fără apărare, care se recompensează ajutîndu-1 în momentele 
cele mai grele. Un solz de peşte, un fulg de pasare, o aripa 
de albină, alături de uriaşii naturii : Setilă, Ochilă, Flămînzilă, 
Gerilă, Strîmbă-Lemne sau Sfarmă-Piatră, de blinda Sf. Vi¬ 
neri şi înaripatul Pegas, prieten şi sfătuitor nepreţuit, con¬ 
stituie galeria de şoc a eroului. Fireşte nu este vorba de un 
peşte, o pasăre sau o albină oarecare. Ci de regele peştilor, 
pasărea măiastră sau crăiasa albinelor. Investite cu atribute 
arhetipale reprezintă o entelehie a speciei, o sinteză a tră¬ 
săturilor ei. 45 

Lor li se opune universul întunericului populat de fio¬ 
roasele mume ale pădurii, iasme, ştime, balauri, iele, gheo- 


35 Vasile Alecsandri. Sînziana şi Pepelea, feerie naţională în 
3 acte, în Opere complete , voi. IV, Teatrul III, Minerva, Buc., 1925. 

36 Nicolae Ionescu-Darbun, Palatul fermecat, poveste dramatică 
în 3 acte, Bucureşti, Socec, f.a. 

37 Mircea Demetriad, Dafin Făt-Frumos Frumoasa Ileana , basm 
într-un prolog şi zece icoane, Bucureşti, 1905. 

38 Fabiu Sînjoanu, Ana Cosînzeana, piesă teatrală în versuri, în¬ 
tocmită în trei acte, Braşov, 1910. 

39 Constantin Berariu, Cheleş Împărat , poem dramatic în 3 acte, 
Cernăuţi, 1923. 

40 Zaharia Bârsan, Trandafirii roşii, poem dramatic în 3 acte, 
în versuri, în Scrieri y E.P.L., Bucureşti, 1969. 

41 Elena dr. Adu Fabian, lleaTia Cosînzeana , piesă alegorică în 
3 acte, cu cîntece şi jocuri, Şimleul Silvaniei, 1923. 

42 Adrian Maniu, Al. 6. 1 Teodoreanu, Rodia de aur f poveste dra¬ 
matică în 3 acte, Viaţa românească , nr. 7—8/1920. 

43 Dimitrie Stelaru, Vrăjitoarele, 5 tablouri, în Şarpele Marao 
şi Vrăjitoarele, Feerii, E.S.P.L.A., 1957. 

44 Constantin Berariu, Făt-Frumos în gradina Sf. Vineri, feerie 
în 3 tab., Suceava, 1903 ; Victor Eftimiu, Inşir-te mărgărite , poem 
feeric în 5 acte, Opere E.P.L., 1969 ; State Dragomir, Făt-Frumos 
(din lacrimă), feerie naţională în 10 tablouri, în versuri. Iaşi, 1919 ; 
Horia Furtună, Făt-Frumos, poveste lirică în 4 acte, în versuri, Cul¬ 
tura Naţională, Buc., 1924 ; Alecu Popovici, Poveştile de aur, text 
dactilo. Teatrul „Ion Creangă u . 

45 Mihai Coman, Izvoare mitice , Ed. Cartea Românească, Buc., 
1980, p. 65. 

noaie, întruchipări ale mitologiei populare româneşti. In ca¬ 
drul universului întunericului tronează zmeul — erou luei- 
feric, malefic şi distructiv. Lupta dintre Făt-Frumos şi zmeu 
e hiperbolizată, durează zi de vară pînă-n seară, infatigabili 
se bat în săbii, aruncă ghioaga, se iau la trîntă, se metamor¬ 
fozează în flăcări uriaşe. Finalul se încheie prin triumful 
binelui, înfrîngerea întunericului de către lumină şi nunta 
împărătească a lui Făt-Frumos şi a Ilenei Cosînzene. 

Dar feeria depăşeşte, în numeroase rînduri, limitele pro¬ 
prii basmului prin elemente care-i conferă fizionomie proprie 
şi individualitate. în primul rînd prin încercarea de a schiţa 
caractere, personajele nu mai constituie doar simple simbo¬ 
luri, desemnate linear, antitetic. Zmeul, de pildă, apare nu 
numai ca o sumbră fantoşă ci, sub influenţa satanismului 
sarcastic al romanticilor, ca un demon solitar şi dornic de 
iubire. Modalitatea proprie lui R. Kunisch din Das Mâdchen 
im goldenen Garten îl va înrîuri pe Victor Eftimiu, în prima 
versiune din Inşir-te , mărgărite. Condamnat la neîmplinire, 
victimă a prejudecăţii şi neînţelegerii celorlalţi, nu poate să-şi 
demonstreze adevărata esenţă. Mitul e mai puternic decît 
realitatea : 

A făcut cu mine lumea după vechiul obicei 
Neputînd să mă ajungă, neputînd să mă-nţeleagă, 

Mă cîrteşte fără milă şi de chipul meu se leagă. 

Mărgărint din Palatul fermecat găseşte în zmei prieteni, 
Cucuta din piesa Alicei Hulubei, Cele douăsprezece fete de 
împărat sau Musca de Aur 46 îşi alege ca soţ, din şirul pre¬ 
tendenţilor, pe zmeu, câştigată de afecţiunea Puştiului, fiul 
acestuia, iar Zmeu plăpînd, sugestivă denumire, din Satul 
fără dragoste de Radu Boureanu 47 , este o biată fiinţă prinsă 
în farmecul frumoasei păzitoare a mănăstirii Calu-Gastru. 
Faptul devine posibil numai atunci cînd zmeul se umani¬ 
zează, cînd renunţă la atributele cunoscute pentru a dobîndi 
omenie şi .putere de a iubi. 

Vizibil îndepărtate de schematismul personajelor de basm. 
Sorina, Tugomir sau Zefir, de pildă, se manifestă ca indivi- 


46 Alice Hulubei, Cele douăsprezece jete de împărat sau Musca 
de aur , in Teatru , E.P.L., 1969. 

47 Radu Boureanu, Satul fără dragoste , poem dramatic, E.P.L., 
Bucureşit, 1966. 

dualităţi distincte. In numele dragostei libere şi necondiţio¬ 
nate Sorina se revolta împotriva autorităţii paterne şi ca o 
autentică Nora de poveste refuză „viaţa de păpuşă* şi tine¬ 
reţea „dăruită orişicui*. Atitudinea de frondă implică dreptul 
la iubire : 

Cum aşa ? Curtenii, ţara şi cu tata se mărită ? 

Ori domniţele ce astăzi pe deplin au înflorit ? 

Tugomir se doreşte apreciat şi iubit de domniţa Florioara 
pentru sine şi nu doar pentru faima vitejiei sale. Zefir, erou 
pur romantic, cavaler al dreptăţii, trubadur rătăcitor şi ire¬ 
mediabil îndrăgostit, înalţă puterea iubirii spiritualizate la 
sacrificiul suprem. Ca un demiurg recreează lumea, înroşind 
cu propriul sînge trandafirii albi, pentru intangibila sa iubire. 
Dar atunci cînd ţara se află în grea cumpănă schimbă lira cu 
ghioaga năpraznică, ivindu-se în mijlocul duşmanilor ca un 
arhanghel înaripat. Acelaşi suflu patriotic îi călăuzeşte şi pe 
Cheleş, Dionoru sau pe Făt-Frumos al lui Horia Furtună. 

Pe lîngă personajele cunoscute, uriaşii naturii sau Statu- 
Palmă-Barbă-Cot, daimonion al pădurilor noastre, spînzurat 
de crengile copacilor, întîlnim noi personaje mitologice, re¬ 
zultat al fanteziei mitopoetice a creatorilor, personaje insolite 
prin comportament sau onomastică. Cele mai inedite exemple 
ni le oferă Radu Boureanu prin Raza Soarelui de la Miezul 
Nopţii, Raza de Lună, Ileana Nărîmzeana, Făt-Ciudos sau 
Zmeu Plăpînd, reflexe neobişnuite ale eroilor exemplari : o 
Cosînzeană „schimbătoare*, veşnic nemulţumită de darurile 
primite, un Făt-Frumos gelos şi pus pe harţă, un Zmeu blînd 
şi iubitor. Juma’ de Om al lui Valeriu Anania ca şi Zorilă şi 
Murgilă simbolizează clepsidra vie a scurgerii timpului. 
Strîmbă-Lemne şi Sfarmă-Piatră îşi găsesc urmaşi peste 
veacuri în Lemnea şi Pietroc, iar Barbă-Cot are corespondent 
insolit în Nodul Pămîntului, piticul buturugă din feeria Vră¬ 
jitoarele de Dimitrie Stelaru. Unele personaje par investite 
cu aură mitologică sau fantastică : Promoroacă şi Faţă de pă- 
mînt (Trandafirii roşii J, geniile şi pasărea măiastră f Sînziana 
şi Pepelea ), altele descind din lumea poveştilor : Papură-Vodă, 
Lăcustă, Pîrjol sau din realitatea curentă. 

Tonalitatea feerilor poate fi asemănătoare celei de basm 
— veselă, plină de voie bună, punctată cu umor şi snoave 
populare în Sînziana şi Pepelea , Inşir-te, mărgărite , Rodia de 

aur, sau gravă, cu incantaţii tragice. Viorel din Solii păcii, 
Fără-Nume din Tinereţe fără bătrîneţe. Voievodul Nenoroc din 
Cocoşul Negru de Victor Eftimiu, Alean din Domnul de rouă 
de Zaharia Bârsan, se află sub imperiul morţii. 

Piesele îmbină elemente miraculoase, feerice şi fantastice 
cu fapte de istorie legendară, proiectînd lumea reală pe fun¬ 
dalul unor vechi tradiţii şi mituri folclorice. Cadrul este 
rustic şi autohton : ţăranii la hotarele împărăţiei lui Roşu- 
Impărat strîng păpuşoi şi coceni (Palatul fermecat), cei din 
ţara lui Moş-Impărat se plîng de dările grele şi de foamete 
(Dafin Făt-Frumos). Undeva la o margine de drum, în apro¬ 
pierea unui sat pierdut în ceaţa mitului, la moara de vînt a 
lui Juma’ de Om, într-un du-te-vino neîntrerupt, forfotă băr¬ 
baţi şi femei cu saci, săcotei, tăgîrţe şi desagi (Du-te vreme, 
vino vreme !). Morarul ajutat de Rotar şi Dulgher scot din 
încremenire roţile vechi de cînd lumea ale bătrînei mori din 
Smidovatec (Satul fără dragoste ). Cînd biciul de foc al lui Sîn 
Ilie brăzdează cerul şi ploaia cade măruntă şi grea, ţăranii 
adăpostiţi sub umbrar ascultă înfioraţi poveştile despre zmei 
spuse de Moş Marin, Moş Toader, Moş Dumitru, Băciţa şî 
vestitul Păcală, în timp ce doina îşi picură cîntecul dulce în 
glasul frunzei sau al naiului ciobănesc (înşir-te, mărgărite). 

Curtea împărătească este şi ea o ogradă mare, ţărănească, 
iar Domniţa mînuieşte toată ziua furca, acul şi războiul 
(V. Hîlmu). Chiar atunci cînd fastul şi strălucirea domină, 
personaje ca dascălul Macovei (Sînziana şi Pepelea), Doica 
(Deliana) şi Moş Albu (Trandafirii roşii), întruchipări ale în¬ 
ţelepciunii omului din popor, dau o aromă specific rustică 
vieţii de curte. Pînă şi pe celălalt tărîm, chilia Sf. Luni sau 
a Sf. Vineri reproduc aidoma un interior ţărănesc. Demiti- 
zarea atinge limitele parodiei : Zmeoaiea tricotează, de sub 
broboadă îi ies cîteva bigudiuri, Barbă-Cot, fiul Mumei Pă¬ 
durii, e vegetarian, şi se hrăneşte numai cu frunză verde, 
iar disputa dintre Zîna Iernatică şi Zîna Tomnatică îmbracă 
aspectul sporovăielii cotidiene (Cele douăsprezece fete de îm¬ 
părat sau Musca de aur). 

Dealtfel celălalt tărîm nu se aseamănă deloc cu împărăţia 
întunecată a lui Hades din mitologia mediteraneană, nici cu 
imaginea terifiantă a infernului dantesc. Peisajul care i se 
dezvăluie lui Făt-Frumos, ca şi eroului celtic Brendan, diferă 



de universul geografic, de acel „descensus ad inferros u al lui 
Heracles, Odiseu, Tezeu sau Bachus. 

Indiferent de natura chtonică, uranică, acvatică a tărî- 
mului, realul se interferează cu miraculosul şi fantasticul. 
„Basmul, precizează Roger Oaillois, se petrece într-o lume în 
care vraja vine de la sine şi în care magia este lege. Supra¬ 
naturalul nu este aici înspăimîntător, nici chiar uimitor, pen¬ 
tru că el constituie substanţa însăşi a acestui univers, legea 
sa, climatul său.“ 48 Feericul apare deci „ca un univers mira¬ 
culos 46 , care se suprapune lumii reale „fără să-i distrugă 
coerenţa 46 . Vechi credinţe, practici magice, obiceiuri, mituri 
folclorice se întreţes în urzeala acţiunii. Ursitoarele, dalbele 
surori, ca parcele de odinioară, se ivesc la naşterea fătului 
pentru a-i prezice viitorul. Fetele îşi cheamă în noaptea Anu¬ 
lui nou alesul, iar pe firul descîntecului sufletul se înari¬ 
pează de chemarea.dragostei : 

Nouăzeci şi nouă de ciute înfocate 
Cu foc îmbrăcate 
Cu foc încălţate 
De foc încinse , 

De foc cuprinse. 

(Deîiana) 

Fata frumoasă piere parcă ar fi luată de rusalii, Fata arţă¬ 
goasă se apără de deochi cu busuioc în sîn, legat cu fir roşu 
de arnici. Alimon Voinicul aduce somnul cu răsuflarea lui 
înmiresmată, iar în vis „dacă şarpele s-arată, vîntul bate 
vremea toată u , iar a ploaie meneşte peştele de se iveşte (Satul 
fără dragoste). Blestemele se împlinesc cu forţă de destin : 

Şi precum gonişi feciorii ce-au venit să mi te ia 
Tot a.şa să te gonească cel dintîi ce ţi-o plăcea. 

(Inişir-te , mărgărite) 

Semne rele prevestesc întîmplări ieşite din comun : stele 
cu coadă, babe care nasc prunci (Cheleş împărat), flăcări verzi 
ce umplu trestia şi lacul, luna mîncată de vîrcoiaci (lnşir-te t 


48 Roger Caillois, Eseuri despre imaginaţie , Ed. Univers, Bucu¬ 
reşti, 1975, p. 145. 

mărgărite). Totul pare firesc, se suspendă orice graniţa între 
logic şi ilogic, între vis şi realitate, între natural şi suprana¬ 
tural, între posibil şi imposibil. „Feericul ne seduce, fantasticul 
ne sperie“. 49 In piesele menţionate întîlnim şi scene care pro¬ 
duc o impresie puternică, aproape terifiantă, ca de pildă aceea 
a solilor morţii, fiinţe stranii ivite în strălucirea candelabrelor 
curţii unei Vrance legendare şi care îşi desemnează intolerant 
victima (Solii păcii) sau apariţia vrăjitoarelor crijece, cu vizi¬ 
unea halucinantă a trăsurii de foc, rostogolindu-se în spaţiu 
sub privirea uimită a mulţimii (Satul fără dragoste). 

Miraculoase sînt şi metamorfozele lui Făt-Frumos şi ale 
Zmeului, ale Zînei Lacului şi Zînei Codrului (Sînziana şi Pepe¬ 
lea), ale Zînei fără nume şi Femeii în negru în două păsări, 
una albă, alta neagră sau într-un vîrtej cenuşiu (Satul fără 
dragoste). Obiectele au şi ele virtuţi magice : fluierul (Sînziana 
şi Pepelea , Inşir-te, mărgărite), salba fermecată care redă Dom¬ 
niţei metamorfozată în mieluşică de Doica Mare, soţia Zmeului, 
chipul omenesc 50 , feriga care face omul nevăzut, rodia de aur, 
sau toiagul de alun (Satul fără dragoste), cîrja sau piatra neste¬ 
mată a dreptăţii (Vrăjitoarele), nuca de aur care-i aduce Cenu- 
şăresei rochia şi caleaşca de aur (Cenuşăreasa) 51 . La fel nume¬ 
rele impare, ca şi cele din Vechiul şi Noul Testament (iadul are 
şapte porţi, pecetea lui Solomon şapte capete, de la David la 
Isus s-au scurs şapte generaţii) implică virtuţi magice. Hora 
celor şapte domniţe, cei trei feciori de împărat, cele trei meta¬ 
morfoze ale împăratului în urs, cele trei probe pe care trebuie 
să le treacă Făt-Frumos. 

Legile spaţiului şi timpului sînt abolite, măsurîndu-se 
cu unitatea veşniciei şi a infinitului. Timpul elastic şi rever¬ 
sibil cunoaşte alte ritmuri, se încetineşte sau se accelerează, 
întregul univers poate încremni sau poate trăi într-o clipă mii 
de ani. Intre o zi şi o noapte în lumea tainelor, pe pămînt s-au 
scurs cîteva veacuri. Eroii străbat spaţii cu viteza luminii pe 
calul cu şapte inimi, pe buşteanul ielelor sau pe raza lunii. 


49 Adrian Marino, Dicţionar de idei literare , Ed. Eminescu, 1973, 
p. 677. 

50 George Silviu, Salba fermecată , basm în 3 acte, Ed. Tinere¬ 
tului, 1958. 

51 Cecilia Halunga, Cenuşăreasa, feerie în 2 acte, Fondul literar 
al scriitorilor, 1957. 

Motivul mitic al zborului lui Făt-Frumos aminteşte de mira¬ 
culoasele care ale lui Triptolemos, Indra sau Phâeton, de 
pescarul Adapa sau de asirobabilonianul Etana, care pătrund 
în împărăţia zeilor purtaţi pe aripele vulturului magic. Intr-un 
fluturat de aripă se ajunge pe tărîmul celălalt Dacă împărăţia 
aparţine zînelor bune pretutindeni te întîmpină primitoare flo¬ 
rile, gîzele, păsările, dacă este a zmeului mişuna toate lighioa¬ 
nele pămîntului. Alteori tabloul prezintă efecte neaşteptate, 
rezultate din absurda alcătuire a unei lumi pe dos : lilieci cu 
pene, şerpoaice cu copite, vulturi cît musca, cireşe albastre 
(V. Hîlmu). Palatele irizează lumini cristaline şi aurii, „într-un 
pai reazimă, într-un pai spînzură 44 mînăstirea Calu-Gastru, 
iarba este de smarald, iar pe cer strălucesc constelaţii fantastice 
(Satul fără dragoste). 

Natura, într-o osmoză desăvîrşită, se asociază acţiunilor 
eroilor, în ajutorul lui Făt-Frumos vin vîntul, păsările, codrul, 
luna, razele de soare (înşir-te y mărgărite). Atunci cînd ţara 
se află sub apăsare străină, sau sub povara blestemului, Bătrî- 
nul din Gorun, Molid sau Tufan, Bătrîna din Stîncă şi Raza 
Lunii, adevăraţi strămoşi totemici, ţin sfat de taină. De veacuri 
au fost martorii vitejiei neamului, în piatra stîncii, străveche 
vatră strămoşească, se află scrise cu hrisoave nevăzute faptele 
lui Menumorut, Glad şi Gelu, iar în scoarţa Gorunului „apuse 
vremii 44 , cînd „s-au tăiat ţăranii cu crijecii 44 veniţi din depăr¬ 
tări, din munţii Hartz şi cînd sub lovituri năprasnice au fost 
doborîţi şi cal de fier şi călăreţ de seamă. Un suflu patriotic 
animă oamenii şi natura, stînca, miticul codru şi raza lunii 
care ţin treaz ochiul de strajă al veghii patriotice (Satul fără 
dragoste). 

Sub raport axiologic piesele amintite sînt inegale. Vasile 
Alecsandri inaugura în 1880 prin Sînziana şi Pepelea un nou 
gen de teatru — feerie naţională — şi o făcea eu înţelepciunea 
senectuţii, căutînd să confere feeriei o dimensiune socială, 
amuzîndu-se şi ironizînd cu savoare vicii contemporane. Un 
dialog alert, o cumpănire fericită între liric şi comic, cu 
accente poetice dar şi parodice, transferau ingenios lumea 
poveştilor în lumea teatrului. 

Pe linia deschisă de Alecsandri a mers maestrul incontes¬ 
tabil al feeriei româneşti Victor Eftimiu. Urmînd schema tradi¬ 
ţională a basmului a construit în Inşir-te , mărgărite o intrigă 

modernă, îndatorată romanticilor dar şi modelului shakespea¬ 
rian — personajele aleargă într-un cerc închis în căutarea 
iubirii : Buzdugan după Sorina, Sorina după Făt-Frumos, Făt- 
Frumos după Ileana şi Ileana înclină, sub puterea vrăjii, spre 
o melancolică chemare către prinţul întunericului. Se sparge 
şi schematismul cunoscut al eposului folcloric, personajele 
depăşesc starea de simple simboluri şi capătă statutul indivi¬ 
dualităţii. Lirismul se îmbină cu comicul şi bufonada, memo¬ 
rabile fiind scena peţitului, cu măşti caricaturale prezentate 
antitetic : Murgilă — Zorilă, Neam de Vodă — Banul Pungă, 
sau scena ţăranilor comentînd apariţia zmeului, o adevărată 
punere în pagină a modului cum se naşte un mit. Prin Păcală 
se realizează un interesant transfer de la fantastic la real şi 
apoi iar la fantastic, glumele isteţului personaj, alternînd pla¬ 
nurile pentru a obţine un efect sporit de curiozitate : „Vezi 
tu, scornitura asta, basmul ştie să te prindă... Ochii tuturor 
sînt ţintă... Răsuflarea e oprită 44 . Eftimiu face din personajul 
său un prototip autohton al omului isteţ, poznaş şi foarte sim¬ 
patic, „reprezentant al ţăranului poetic, plin de fantezie şi 
umor, creator de legende 44 52 , vădit îndepărtat de modalitatea 
de prezentare anterioară. 53 Păcală vine în întîmpinarea nevoii 
de a fabula a oamenilor, dorinţei de a fantaza şi a umple 
cotidianul cu fapte ieşite din comun. Tensiunea conflictuală, 
tipurile atent definite într-o nouă viziune faţă de tradiţie, 
ştiinţa construcţiei dramatice, tehnica dozării efectelor, pen¬ 
dularea între real şi fantasticul miraculos fac din feeria lui 
Victor Eftimiu unul dintre exemplarele cele mai reuşite. Dar 
ceea ce îi conferă un farmec aparte şi o recomandă ca „o încîn- 
tătoare şi fericită producţie a teatrului nostru 44 54 este talentul 
de versificator, manifestat în largi şi unduioase desfăşurări 
romantice, în explozia juvenilă de poezie mitică, în patetismul 
discursului dramatic. Balada mărului de aur se înscrie printre 
alesele pagini poetice ale teatrului lui Eftimiu. 


62 Cîteva cuvinte despre Jnşir-te y mărgărite ". De vorbă cu 
d-l Victor Eftimiu, Rampa, nr. 621, 13 X 1919. 

53 Petre Dulfu, Isprăvile lui Păcală , epopee poporală în 24 cîn- 
turi, Buc., 1894 ; Iosif Vulcan, Năzdrăvăniile lui Păcală, poveste popu¬ 
lară. 

54 G. Călinescu, Istoria literaturii române , Compendiu, Buc., p. 279. 

Adrian Maniu cultivă meditaţia gravă, filozofică (Tine¬ 
reţe fără bâtrîneţe , Fata din dafin), alături de veselia senină 
şi voioşia bonomă. In Rodia de aur poezia delicată şi ironia 
plină de îngăduinţă pentru universul piticilor, gîzelor şi flo¬ 
rilor regîndesc întreg cosmosul pe dimensiunile minuscule ale 
unui intransigent Voievod piticesc sau unui şugubăţ Barbă-Cot : 

Era să mă mănînce pe drum un cărăbuş. 

Şi cum un scai obraznic mă tot trăgea de barbă 
Am leşinat deodată căzînd de frică-n iarbă. 

Lirismul lui Zaharia Bârsan îmbracă o notă delicată, ade¬ 
seori cu incantaţii tragice. Atmosfera este neoromantică, stilul 
rostandian, versul armonios şi muzical şi, în ciuda aerului 
„desuet şi uneori retoric 44 55 stăruie o anumită teatralitate 
autentică. 

Situîndu-se la graniţa dintre legendă şi istorie Radu Bou- 
reanu îmbină trei planuri distincte : unul al basmului cu per¬ 
sonaje şi situaţii specifice, altul istoric cu voievozi şi haiduci, 
luptători pentru libertate şi altul real, al satului neprecizat în 
timp, frescă de vechi datini şi obiceiuri. De o construcţie 
rotundă şi barocă piesa începe şi se termină în fabulosul mitic. 
Poetul alternează scenele de tensiune şi aşteptare cu momen¬ 
tele de umor şi savoare ţărănească. Revolta fetelor împotriva 
feciorilor nevolnici aminteşte de eroinele lui Aristofan. Compa¬ 
raţiile mustesc de umor popular, bărbaţii sînt : „bocitoare în 
iţari 44 , „plăvani molîi 44 , „în loc de sînge-n vine poartă bragă 44 , 
iar femeile „zălude 44 şi „zărghite 44 , „învîrte din limbă cum 
se-nvîrte-o roată 44 . Proverbele, zicătorile, expresiile populare, 
cuvintele arhaice, regionalismele întăresc senzaţia de autentici¬ 
tate a poemului. Bogatul material documentar este prelucrat 
cu „pasiunea exaltării cadrului istoric al vieţii populare de la 
sate 44 , 56 

Predilecţia pentru teatrul poetic, în versuri, proprie şi 
celor mai reprezentative feerii, poeme sau basme dramatizate 
purtînd semnătura lui Victor Eftimiu, Zaharia Bârsan, Adrian 
Maniu, Dan Botta, Valeriu Anania sau Radu Boureanu, coin- 


55 Mircea Maneaş, Prefaţă la „Trandafirii roşii, E.S.P.L.A., 1957. 

56 Radu Boureanu, Teatrul în versuri , Argeş , nr. 8/1971. 

cide cu însăşi redescoperirea esenţei teatrului — teatrul de 
sorginte mitică. „Teatrul, preciza Federico Garcia Lorca, este 
poezie care se umanizează.* 


d) DEMONICUL CREAŢIEI 

„Motivul mitic, nota George Coşbuc, există în popor, e 
oarecum în aer, aşteaptă numai un fapt ca să primească nume 
de oameni şi de localităţi.* 1 Astfel mitul „jertfei zidirii*, ale 
cărui origini trebuie să le căutăm dincolo de fondul traco-dacic, 
în cel indo-european, şi-a legat existenţa în cultura noastră de 
numele Meşterului Manole şi de cel al frumoasei mînăstiri 
de la Argeş. 

O capodoperă ieşită din mîinile pricepute ale omului a ge¬ 
nerat, prin extensie, o altă capodoperă născută din puterea 
gîndului său creator. Motivul se pare că a circulat într-o formă 
scurtă şi nelocalizată, de colind, şi s-a cristalizat ca baladă în 
vremea lui Şerban Vodă şi a lui Constantin Brîncoveanu, după 
ce împrejurările istorice ale ridicării mînăstirii se pierduseră 
în ceaţa vremii. Ipoteza o emite Alexandru Odobescu care, în 
discursul său din 1879 despre mînăstirea Curtea de Arge? 
reproduce portretul unui Manole angajat de Brîncoveanu să 
restaureze clădirea : „...Manole cel oacheş şi bărbos... îmbrăcat 
cu anteriu roşu, încins cu brîu gălbui, purtînd pe umeri dulamă 
verde şi ţinînd într-o mînă dreptarul zidarilor sau toiagul de 
cinste al maimăriei, iar în cealaltă păpuşa de sfoară, pentru 
măsurătoare...* 2 

Povestea mitului se ţese la alte popoare, la greci de pildă, 
în jurul ridicării podului Arta, la sîrbi, maghiari sau albanezi 
a cetăţilor Seadar, Deva, Rozafat şi a meşterilor Mitori, Goiko, 
Kelemen şi Vukasin. Tradiţia foarte veche a „jertfei zidirii* e 
consemnată, în forme diferite, în mai toate ţările Europei şi 
în numeroase localităţi din Asia şi Africa, din Israel şi Fenicia, 
din Cartagina sau vechea Romă. Aria atît de largă a răspîn- 

1 George Coşbuc, Elementele literaturii populare , în Noua revistă 
română , Buc., 1900, p. 160. 

2 Al. Odobescu, Scrieri literare şi istorice , voi. II, Ed. Libr. Socec 
<n comp., Buc., 1887, p. 513. 

dirii atestă extraordinara ei vechime, înscriind~o printre pri¬ 
mele mituri ale omenirii. Jertfei umane i s-au substituit cu 
vremea simulacre — animale, păsări, diferite obiecte, statui, 
luarea magică a umbrei. Mărturii scrise despre aceste practici 
mistico-magice sînt aproape inexistente, despre ele vorbesc 
însă numeroase mituri şi legende. Artistic s-a realizat numai 
jertfa omenească, incluzînd „aderenţa sau nonaderenţa psiho¬ 
logică a victimei şi a sacrificatorului la ideea de jertfă. 41 3 

In legenda armenească despre cetatea Bitlis, pentru a se 
îmblînzi puterea zeilor, e zidită o fecioară din lacrimile căreia 
răsare un migdal în floare. La temelia unei biserici dintr-o 
legendă suedeză se sacrifică un copil a cărui fantomă rătăceşte 
în nopţile cu lună în jurul bisericii. în versiunea germană 
despre fortăreaţa din Magdenburg, băiatul vîndut de mamă 
pentru o sumă de bani e hrănit, prin nişa pe care i-au lăsat-o 
zidarii, de păsările cerului. După ani, cînd cuprinsă de remuş- 
cări mama se roagă pentru înmormîntarea creştinească a fiului, 
în locul copilului de odinioară găseşte o făptură cu păr cărunt 
şi barbă risipită printre cărămizi. în majoritatea legendelor 
lumii despre „jertfa zidirii 44 se merge pe ideea sacrificiului 
minim, neexistînd nici o legătură între sacrificat şi meşter. 
Legendele din sud-estul Europei au la bază ideea sacrificiului 
maxim, cel care plăteşte este însuşi creatorul obligat să-şi 
jertfească femeia, soţie şi mamă, în numele celui mai înalt 
ideal omenesc — creaţia. 

Variantele româneşti 3 4 reprezintă un tip evoluat ca menta¬ 
litate şi superior din punct de vedere artistic, deoarece aduc 
în prim plan frămîntarea, vina şi căderea tragică a meşterului, 
fără ca zbaterea femeii să-şi piardă valoarea dramatică. Caplea 
se sfîşie între datoria de soţie, în numele căreia învinge toate 
greutăţile, toate piedicile miraculoase pe care natura i le 
opune şi între iubirea de mamă. Gîndul ei ultim este la copil, 
la copilul prin care se realizează o neîntreruptă şi sublimă 
succesiune a generaţiilor. Alături de durerea femeii, cea a băr- 


3 Adrian Fochi, Versiuni extrabalcanice ale legendei „Jertfa zidi¬ 
rii", în Limbă şi Literatură , 12, 1966. 

4 După statistica lui Ion Taloş, o sută şaizeci şi cinci de variante 
grupate în douăsprezeze tipuri : Meşterul Manole, Editura Minerva, 1973. 



băţului atinge tragismul eroilor antici. Conflictul se desfă¬ 
şoară în sufletul ziditorului de frumos, căruia tot el îi găseşte 
şi dezlegarea. Ideea jertfei nu~i vine dintr-un izvor exterior, o 
pasăre măiastră (ca la greci), o vilă a pădurii (ca la sîrbi), ci 
din neliniştitul său gînd care trebuie să dea răspuns imperati¬ 
vului absolut al creaţiei. 

In versiunile balcanice legenda se încheie odată cu moar¬ 
tea soţiei, pe cînd finalul românesc înfăţişează zborul de Icar 
al lui Manole, simbol al dăruirii eroice a făuritorului de 
frumos. Este încifrată aici o mostră a sensului distinctiv şi a 
amprentei specifice a geniului creator al poporului nostru. 
Balada depăşeşte superstiţia jertfei şi se ridică la înţelegerea 
înaltă a actului creaţiei. „Nu mistica morţii şi nici dăinuirea 
superstiţiei, nota D. Caracostea, ci sentimentul creativităţii, cu 
tot tragicul lui, este axa în jurul căreia s-a cristalizat funcţio¬ 
nal expresia românească 11 . 5 Nu este vorba de o moarte cu vir¬ 
tuţi soteriologice, de mîntuire, de salvare a propriei fiinţe, ci 
de un sacrificiu deliberat în numele muncii creatoare. JERTFA 
pentru creaţie şi MUNCA, rost de căpătîi al vieţii, sînt coloa¬ 
nele de beton pe care se ridică minunatul edificiu. Mitul 
„jertfei zidirii 14 nu putea să-şi găsească întruchipare mai 
deplină decît la un popor pentru care munca este „o adevărată 
sfinţenie 44 şi în a cărui istorie zbuciumată marile momente au 
cerut întotdeauna eroice sacrificii. 

De un secol şi jumătate, de la publicarea de către Vuk 
Karadzic a cîntecului sîrb despre zidirea femeii la temelia 
cetăţii Scadar, motivul „jertfei zidirii 44 a intrat în centrul de 
interes al lumii europene. Goethe, impresionat de dramatismul 
legendei, o includea în conceptul său de Weltliteratur, iar 
Jacob Grimm, în ediţia din 1855 a lucrării sale Deutsche 
Mythologie, încerca o primă interpretare teoretică a problemei. 
Pînă la sfîrşitul secolului s-au impus şi versiunile naţionale 
ale grecilor, românilor, maghiarilor, albanezilor, macedo-româ- 
nilor, o bibliografie vastă fiindu-le consacrată. 

La noi se pare că Mihail Kogălniceanu a fost cel dintîi 
autor care a publicat legenda în întregime (1842), urmată de 
variantele devenite clasice ale lui Vasile Alecsandri, G. Dem. 


5 D. Caracostea, Poezia tradiţională română , voi. II, Bucureşti, 
1969, p. 190. 

Teodoreseu, Gr. Tocilescu. Interesul pentru baladă s-a menţi¬ 
nut constant şi s-a concretizat prin zeci de studii şi lucrări 
teoretice, de la cel al inspectorului şcolar din Sibu, Johann 
Karl Schuller (1858), la bogata şi documentata lucrare a lui 
Ion Taloş (1973). 6 

Nu fără temei G. Călinescu vedea în Meşterul Manole 
unul din miturile fundamentale ale românilor, iar în Manole 


6 Dintre numeroasele interpretări reţinem pe cele mitologice ale 
lui Aron Densuşianu şi Grigore Silaşi, care apropiau zborul lui Ma¬ 
nole de cel al lui Dedal şi lear sau pe cea a prof. din Deva, Mailand 
Oszkar, care considera personajele baladei — Manole şi Ana — ca 
personificări ale fenomenelor astrale — soarele şi luna. Lazăr Şăi- 
neanu (Legenda Meşterului Manole la grecii moderni, în Studii fol¬ 
clorice, Buc., 1896) vedea în baladă o formă de animism. Pentru 
Mircea Eliade (De Zalmoxis ... $i Comentarii la legenda Meşterului Ma¬ 
nole) modelul exemplar al tuturor formelor de sacrificiu este un mit 
cosmogonic asemănător aceluia care explică creaţia prin moartea unui 
Uriaş primordial. Casa este o IMAGO MUNDI şi orice muncă de 
fundaţie reproduce simbolic cosmogonia. în cadrul ritualurilor de 
construcţie fiinţa zidită regăseşte un nou corp, construcţia devine 
durabilă prin moartea violentă. Balada Meşterului Manole îi apărea 
cunoscutului istoric al religiilor ca un produs folcloric de tip cosmo¬ 
gonic, deoarece jertfa zidirii este o imitaţie omenească a actului pri¬ 
mordial al creaţiei lumii. Numeroase studii semnate de P. Caraman 
(Consideraţii critice asupra genezei şi răspîndirii baladei Meşterului 
Manole în Balcani, în Buletinul Institutului de filologie română, Iaşi, 
I, 1934, p. 63—102), D. Găzdaru (Legenda Meşterului Manole, Arhiva, 
1932, p. 88—92), iar în anii noştri de către Ovidiu Papadima (Neagoe 
Basarab, Meşterul Manole şi «vlnzătorii de umbre», Revista de folclor , 
nr. 3—4, 1962, p. 68—77), Mihai Pop (Nouvelles variantes roumaines, 
du chant du maître Manole , Romano-slavica, nr. 9, 1963, p. 445), 
I. C. Chiţimia (Meşterul Manole, în Istoria literaturii române , voi. I, 
ed. a Il-a, Buc., 1970), Gh. Vrabie (Op. cit), şi-au propus să trateze 
motivul jertfei zidirii din punct de vedere al originii, circulaţiei, îm¬ 
prumuturilor şi influenţelor şi din punct de vedere estetic — al va¬ 
lorii literare a variantelor româneşti. Toţi cercetătorii sînt de acord 
în a constata vechimea foarte mare a motivului şi caracterul lui de 
universalitate. în ceea ce priveşte răspîndirea baladei în regiunea bal¬ 
canică cei mai mulţi cercetători au considerat variantele greceşti, 
care păstrează o mentalitate arhaică mai pronunţată şi psihologii mai 
aspre, ca punct de plecare al versiunilor balcanice( Şăineanu, Cara¬ 
man, Eliade). Alţii acordă prioritate variantelor macedo-române (Găz¬ 
daru, Chiţimia) sau întrevăd o posibiliă influenţă a legendelor occi¬ 
dentale (Tudor Vianu). Caracostea şi Eliade se pronunţă categoric 
pentru superioritatea artistică a baladei româneşti, în timp ce Şăi¬ 
neanu oscilează între variantele româneşti şi sîrbeşti. 

un titan, un Prometeu naţional care esenţializează „mitul este¬ 
tici al poporului român. 7 Dintre toate motivele mitice româ¬ 
neşti, Meşterul Manole a generat cele mai multe creaţii artis¬ 
tice culte. De la poezia lui Cezar Boliac, Meşterul Manole 
(1874), pînă la cele semnate de Nicolae Labiş, Mihai Beniuc, 
Ana Blandiana, Nichita Stănescu, i s-au dat interpretări din 
cele mai felurite — lirice, epice, dramatice — în funcţie de 
personalitatea fiecărui autor. De peste un veac, Manole, acest 
titan răscolit de demonul creaţiei, prins în tragica dilemă a 
alegerii, stă în faţa realizatorilor. 

Dramaturgii au găsit în mitul Meşterului Manole un ine¬ 
galabil teren de investigaţie. Faptul se datora puternicului 
conflict interior de conştiinţă al creatorului dublat de variate 
ipostaze ale ciocnirilor exterioare, situaţiei limită a protago¬ 
niştilor şi imposibilităţii tragice a alegerii, halo-ului de 
mister care învăluie acţiunea. Numărul apreciabil de lucrări 
înscrie şi cîteva capodopere ale teatrului românesc şi uni¬ 
versal. 8 Multe din piese prezintă doar un interes documen- 


7 G. Călinescu, Istoria literaturii române de la origini plnă în 
prezent , Fundaţia pentru Literatură, Buc., 1941, p. 64—65. 

8 Cronologic prima piesă inspirată din „jertfa zidirii 44 , Meşterul 
Manole sau Fondarea Curţii de Argeş , dramă cu cîntece scrisă de un 
necunoscut, după cum preciza Al. Ciorănescu ( Teatrul românesc în 
versuri şi izvoarele lui , Casa Şcoalelor, 1943, p. 39) a văzut lumina 
rampei ia Iaşi în 1869. Ioan Massoff, în monumentala sa lucrare 
(Teatrul românesc. Privire istorică , voi. II, p. 262, voi. III, p. 174), 
menţiona alte două piese reprezentate în epocă : Fondarea mînăstirii 
Argeş de actorul Ion Pennescu şi Meşterul Manole de Costache Cara- 
giale. Din paginile revistei Rampa reise că un oarecare Mureşanu ar 
ii şi el autorul unei piese pe această temă. La biblioteca Teatrului Na¬ 
ţional din Bucureşti se păstrează un manuscris datat Buzău, 12 mar¬ 
tie 1885, şi intitulat Meşterul Manole sau Mînăstirea Curtea de Argeş , 
legendă istorică naţională cu cîntece în 5 acte şi un tablou. Pe co¬ 
perta manuscrisului 1354 se menţionează că a fost transmis de sufle- 
rul I.G. la data amintită, după piesa lui Mihail Pascaly, In stagiunea 
1890—1891 compozitorul George Stephanescu o aduce In ţară pe artista 
Agatha Bârsescu, care joacă în travesti Meşterul Manole de Carmen 
Sylva. piesă publicată la Bonn, în 1891, sub titlul Meister Manole , 
Trauerspiel in vier Aufziigen. Emanuel Antonescu traduce în germană 
piesa sa Meşterul Manole , fantezie dramatică în 3 acte, Bucureşti, 
1916 ( Meister Manole. Dramatische Phantesie in drei Teilen. Aus dem 
Rumânischen ubersetzt von Konrad Richter, Leipzig). Dintre piesele 

tar, fiind simple narări dialogate ale principalelor momente 
din baladă (presupusul manuscris al lui Pascaly, dramele Car¬ 
men Sylvei, ale lui Emanuel Antonescu, Gheorghe Maior sau 
Adrian Verea). Inserînd în manieră romantică, cu necenzurată 
fantezie, peripeţii şi situaţii conflictuale neaşteptate, lovituri 
de teatru, rup armonia şi unitatea de structură proprie baladei. 
Accentul se deplasează de la simplitatea tragică la pitoresc şi 
culoare excesivă. Dacă melodrama istorică a lui Pascaly făcea 
apel la stilul operetistic însumînd cîntece şi vodeviluri, fante¬ 
zia lui Em. Antonescu recurge la o discursivitate retorică şi 
patetică, cu vădită predilecţie pentru fabulosul folcloric şi 
miraculosul creştin. Lucrarea semnată de Carmen Sylva i-a 
trezit, pe bună dreptate, reprobarea lui Delavrancea, piesa 
denaturînd şi adevărul istoric şi inspiraţia sublimă a poporului 
românesc, deoarece autoarea a făcut din „Florica o soţie vino¬ 
vată, din zidirea ei tragică o răzbunare spaniolă a Meşterului 


dedicate Meşterului Manole în perioada interbelică menţionăm : Ni- 
colae Davidescu, Mînăstirea Curtea de Argeş , piesă in 3 acte, în Româ¬ 
nia nouă literară şi artisitcă , 2 (1921), nr. 19—24 ; Adrian Maniu, Meş¬ 
terul. Ed. Cartea Românească, Bucureşti, 1922 ; Nicolae Iorga, Zidirea 
Mînăstirii din Argeş. Un act pentru Congresul Ligei Culturale la 
Curtea de Argeş, Ed. Ramuri, Craiova, 1922 ; Victor Eftimiu, Meşte¬ 
rul Manole , Renaşterea, Bucureşti, 1925 ; Gheorghe Maior, Mînăsti¬ 
rea Argeşului , cinci acte, Ed. Librăriei Diocezane, Arad, 1926 ; Lucian 
Blaga, Meşterul Manole , Dacia Traiană, Sibiu, 1927 ; Octavian Goga, 
Meşterul Manole, Ed. Cartea Românească , Bucureşti. 1928 ; Ion Luca, 
Icarii de pe Argeş. Tragedie în versuri. Cartea Românească, Bucureşti, 
1933 ; Victor Papilian, Cerurile spun. Mister creştin ortodox, în Viaţa 
ilustrată , Sibiu, 1, (1934), nr. 1—9 ; Coca Farago, Manole şi Ana , 
3 acte, text dactilografiat, Biblioteca Teatrului Naţional din Bucu¬ 
reşti, 1940 ; Adrian Verea, Despina Doamna şi Domniţa , un act în 
versuri, text dactilografiat, Biblioteca Teatrului Naţional din Bucureşti, 
f.a. In anii noştri s-au realizat următoarele lucrări : Victor Papilian, 
Biserica din slăvi (1952—1956), în voi. Teatru , Ed. Dacia Cluj-Napoca, 
1975 ; Darie Magheru, Eu , Meşterul Manole , Poem dramatic, E.S.P.L.A., 
1957 ; Laurenţiu Fulga, Meşterul Manole , Mit românesc în 3 acte. 
Text dactilografiat, Teatrul C. I. Nottara, 1958 ; Horia Lovinescu, 
Moarteă unui artist , Piesă în 2 părţi, E.P.L., 1965, Horia Lovinescu, 
Omul care şi-a pierdut omenia , în voi. Teatru , E.S.P.L.A., Bucureşti, 
1967 ; Valeriu Anania, Meşterul Manole. Cinci acte în versuri, E.P.L., 
Bucureşti, 1968 ; Constantin Cuza, Meşterul , în Astra , nr. 10, 1968 ; 
Paul Everac, Ana 9 piesă într-un act, în Argeş , nr. 6, 1970 ; Hristu 
Limona, Scrisoare către Meşterul Manole , i act, Text dactilografiat. 
Teatrul de Stat din Constanţa. 

Manole şi din Neagoe Basarab, un Don Juan atît de străin de 
sentimentele religioase ale lui Basarab 44 , de „profunda şi de 
curata durere a lui Manole 44 . 9 10 Substanţa mitică cedează locul 
unei stufoase intrigi de curte, cu personaje dominate de patimi 
şi instincte primare. Gelozia feroce pentru frumoasa Giannetta, 
soţia Meşterului Manole, determină acţiunile infernale ale 
grecului Kir Dimitri sau fără nobleţe ale Voievodului. Manole 
se zbate neputincios între două patimi ireductibile — iubire şi 
creaţie : „Pentru mine zidirea aceasta este iadul, dragostea 
mea — iadul.. 

Investigarea universului mitic al baladei, odată cu dece¬ 
niile 2—3 ale secolului 20, a constituit saltul calitativ de la 
reproduceri formale, mimetice, la creaţii de certă originalitate. 
Sincronizarea culturii noastre la noile pulsaţii europene sim¬ 
boliste, neoromantice, expresioniste, alături de o nouă înţele¬ 
gere a acelui ARHE primordial au determinat o interpretare 
modernă a mitului Meşterului Manole. Semnificaţiile sînt inte¬ 
grate acum viziunii proprii a artistului asupra lumii, piesele 
devin meditaţii poetico-filozofice pe marginea creaţiei şi a 
condiţiei existenţiale a creatorului. Ecloziunea mitului „jertfei 
zidirii 44 s-a datorat şi influenţei „aspiraţiilor constitutive gene¬ 
rate de realizarea statului naţional unitar 4110 , eveniment de 
importanţă majoră în istoria poporului nostru. 

Dintre piesele notabile ale mitului Meşterului Manole 
unele se menţin în universul poetic al baladei, cum sînt cele 
semnate de Lucian Blaga şi Adrian Maniu ; altele fac apel 
doar la simbolistica ei, fixîndu-şi acţiunea în cotidianul 
modern — Octavian Goga — sau în evocarea istorică — Nico- 
lae Iorga şi Ion Luca —, autorii folosind elementele consti¬ 
tutive ale baladei pentru o fabulaţie proprie. 

„Din primul moment, declara Octavian Goga într-un inter¬ 
viu pe care i-1 lua revista Rampa , cu ocazia premierei piesei 
Meşterul Manole f mi-am dat seama că ar fi mai interesant să 
tratez subiectul în cadrul vremii noastre (...). Cu alte cuvinte 

9 Delavrancea, Carmen-Sylva , Neagoe Basarab şi Meşterul Ma¬ 
nole , m Despre literatură şi artă , E.P.L., Bucureşti, 1963, p. 98—105. 

10 Gh. Ciompee, Motivul creaţiei în literatura română , Ed. Mi- 
nerva, Bucureşti, 1979, p. 193. 

m-a preocupat un Manole modern, un creator din zilele 
noastre, care prin zbuciumul lui realizează ideea din baladă 
şi se pune de acord cu ea.* 11 Intenţia este mărturisită şi mai 
tîrziu în Fragmente autobiografice : „Am reţinut ideea numai 
şi nu m-am dus la Neagoe Basarab ca s-o ilustrez ci, mai 
mult ca Ibsen în Constructorul Solness , m-am trudit să proiec¬ 
tez o lumină într-un atelier de artist*. 

Manole, acest inegalabil ziditor de frumos, nu putea să 
nu-i fie drag poetului frămîntat de soarta semenilor săi — 
exemplu de sacrificiu şi dăruire de sine : 

Alungă patimile mele, 

Pe veci durerea lor o frînge 
Şi de durerea altor inimi 
Invaţă-mă pe mine-a plînge. 

(Rugăciune) 

Eroul lui Goga nu mai e doar un arhitect care asigură temelia 
bisericii, zidindu-şi într-însa soţia, ci este, preciza Tudor 
Arghezi, „fiecare creator de artă şi de acţiune, fiecare zămisli- 
tor şi întemeietor care trebuie să îngroape în efortul lui tot 
ce are mai scump : nu se poate viaţă nouă fără jertfă*. 12 Se 
realizează astfel un transfer al problematicii creatorului mitic 
la dimensiunile umanului, urmărindu-se destinul acestuia nu 
dintr-un „unghi îngust, egoist*, ci „într-o continuitate cu aceea 
a poetului mesianic*. 13 

Dramaturgul nu reface legenda ci se referă la ea pornind 
de la o întrebare fundamentală : „De ce opera de artă să 
sugrume o viaţă şi să se înalţe pe o îngropăciune ?* Este 
interogaţia Anei Brăneanu, o altă ipostază a Anei din legendă. 
Răspunsul îl dă rezonerul piesei, scriitorul Iancu Balteş, în 
termeni oarecum ambigui : arta „e întotdeauna o înviere după 
îngropăciune*. Pentru el, Manole întruchipează un ideal este¬ 
tic : „Este un meşter crud patronul meu (...), o fire ciudată şi 
grozav de exigentă (...), o flacără răzleaţă din văgăunile mun- 


11 D-î Octavian Goga ne vorbeşte despre Meşterul Manole , în 
Rampa , din 15 februarie 1928. 

12 Tudor Arghezi. Meşterul Manole de Octavian Goga , în Bilete 
de papagal , nr. 48, miercuri, 28 martie 1928. 

13 1. D. Bălan, Opera dramatică şi structura universului artistic 
al lui O. Goga , in Valori literare , E.P.L., Bucureşti, 1966, p. 192. 

ţilor la Argeş, îmbinată cu străluciri fugare din cupola Bizan¬ 
ţului 44 , „un nebun 44 , „zănatec 44 , care „vrea ziduri boltite de 
mînăstiri 44 şi „visa linii şi arabescuri 44 . Ideea artei „înviere 
după îngropăciune 14 îi repugnă sculptorului Andrei Galea. El 
nu cunoaşte decît o singură poveste vie şi adevărată, povestea 
de iubire a popii Onofrei din Mestecăniş. Idealului lui Manole, 
al sacrificiului generos pentru o cauză nobilă, îi opune un alt 
ideal, conform căruia viaţa trebuie trăită plenar, incandescent, 
pasiunile şi imboldurile primare găsindu-şi împlinirea totală. 
Popa a sfidat oamenii, credinţa, biserica pentru dragostea lui. 
Nu i-a păsat că l-au alungat — a devenit „haiduc de popă 44 , 
l-au ameninţat, „a ieşit cu puşca în ceardac 44 , i-au dărîmat 
casa, s-a mutat cu Rafira, „o muiere cu ochi ca focul şi cu 
farmece 44 , într-o pivniţă cu muşchi şi buruieni. Trăieşte uitat 
de oameni şi de lege şi e fericit. Poate numai Tatăl din Ivanca 
lui Lucian Blaga mai e capabil de o asemenea pasiune barbară, 
ucigătoare. Popa din Tulburarea apelor cunoaşte un itinerar 
asemănător al pasiunii, dar pînă la urmă rămîne troiţă de 
veghe pentru neamul său, pe care-1 păstoreşte întru credinţa 
de bine şi dreptate. Cum se explică introducerea unei ase¬ 
menea antiteze în cadrul unei dezbateri despre rolul şi menirea 
artistului ? Aşa cum au arătat unii exegeţi, trebuie să vedem 
aici ecoul unui moment din deruta însăşi a lui Goga, care 
părăsea idealurile luminoase de tinereţe şi se apropia de 
viitoarea politică. Era o derută de moment. Andrei devine şi 
el în final un al doilea Manole care-şi îngroapă iubita, nu la 
modul direct ca în baladă, ci metaforic, în sculptura sa capi¬ 
tală, „Atlantida 44 . El a trecut prin încleştarea „fără milă dintre 
om şi piatră 44 . Artistul indiferent că se cheamă doctorul Faust, 
Meşterul Manole, Ion Balteş sau sculptorul Galea, plăteşte 
întotdeauna în creaţie şi preţul e tragic. 

Goga extrage frumuseţi subiective noi din simbolistica 
legendei, dar îşi construieşte piesa pe un echivoc : de o parte 
drama unui creator autentic, sculptorul Galea, de alta situaţia 
de triunghi amoros ai cărei protagonişti sînt el, Ana şi soţul 
acesteia. Piesa riscă să devină astfel o banală poveste de iubire 
în care eroii nu sînt capabil să-şi desăvîrşească dragostea, 
umbrind însăşi semnificaţia gestului final al lui Andrei-Ma- 
nole. 

Cu ocazia premierei (20 februarie 1928), I. M. Sadoveanu 
remarca „talentul, inteligenţa, simţul măsurii 41 care i-au 
permis autorului să realizeze „o dramă de maturitate : sinteza 
specificului nostru românesc cu sensibilitatea şi ideologia 
modernă 44 . 14 Dragoş Protopopescu sublinia capacitatea drama¬ 
turgului de a urmări „cutele de mătase ale sufletului 44 (eroilor 
săi — n.n.), poezia textului şi trăsătura dominantă a teatrului 
său — vigoarea. 15 Mai obiectivă şi mai exactă ni se pare apre¬ 
cierea lui G. Călinescu, care considera piesa „onorabilă 44 , 
departe însă de larga respiraţie a baladei. 

, Dacă Octavian Goga înscrie semnificaţia Meşterului 
Manole în coordonatele unei drame moderne, Nicolae Iorga 
recurge la evocarea istorică. Unicul său act, Zidirea Mînăstirii 
din Argeş , reproduce un dialog între Neagoe Basarab şi 
Doamna Miliţa asupra cauzelor care. provoacă distrugerea 
zidirii şi asupra posibilităţii înlăturării lor. 

N. Iorga se apropie de baladă Cu înţelegerea superioară a 
artistului. „Teatrul,afirma el, este pentru oameni, cu oameni 
şi despre lucruri omeneşti. Cu oameni întregi şi pentru oameni 
întregi, deci şi pentru un sens uman 44 . 16 Prin prisma acestui 
„sens uman 44 a privit dramaturgul şi semnificaţia Meşterului 
Manole. Drama nu se mai desfăşoară în conştiinţa lui Manole, 
ci în cea a domnului, hotărît în numele puterii să-l oblige pe 
acesta să-şi zidească soţia' pentru a da rezistenţă bisericii. 
Doamna Miliţa se opune însă jertfei sîngeroase, inumane, pro- 
punînd o altă „jertfă dureroasă şi mare 44 : ea cedează „talisma- 
nul neamului ei întreg 44 , giuvaerurile de care sînt legate desti¬ 
nele prinţilor sîrbi. Acţiunea se află sub semnul unei 
taine tragice. „Cu oamenii te poţi lupta 44 , spune Miliţa, dar 
„aici puterea de om nu e de-ajuns 44 ca să dărîme într-o clipă 
„ce-au fost lucrat o sută de meşteri 44 . Raza care-i străpunge 
pieptul e o rază de înştiinţare. Nu e raza lunii, ci un lucru 
venit din fundul pămîntului, din vechea cetate părăsită, ca 
semn că „bătrînii 44 care au făcut „curte de stăpînire 44 dintr-o 
pustietate „au rămas stăpînii 44 , Este accentuată astfel ideea 


14 I. M. Sadoveanu, Meşterul Manole, în Gîndirea , 1928, nr. 3, 
p. 140. 

15 Dragoş Protopopescu, O. Goga — Dramaturgul , în Gîndirea , 
1931, nr. 11, p. 435. 

16 Nicolae Iorga, Sensul teatrului. Vălenii de Munte, 1932. 

respectării tradiţiilor, a datinilor, a moştenirii strămoşeşti. Nu 
prin dărîmarea trecutului, a ceea ce a fost valoros, se poate 
clădi ceva puternic, ci prin continuarea lui. 

De factură clasică, piesa apare greoaie, versurile albe 
rareori au mlădieri poetice. Spectacolul (noiembrie 1925) s-a 
bucurat de o bună primire, iar lucrarea de adevărate elogii 17 . 
Ni se pare că avem de-a face cu un act onest, fără vibraţia şi 
forţa dramatică din Un domn pribeag , Fratele creştin sau 
Doamna lui Ieremia. 

In piesa lui Ion Luca, learii de pe Argeş , nu mai întîlnim 
nici un element fantastic, miraculos. Zidurile nu se mai nă¬ 
ruie în bubuit de fulgere şi trăsnete, în strigătele unei naturi 
îngrozite, ci sînt demolate în linişte, cărămidă cu cărămidă, 
cînd ochiul de pază al străjii doarme. Le dărîmă gîndul răzbu¬ 
nător al omului pentru a plăti cu moartea o dragoste respinsă, 
un vis neîmplinit. De la început autorul renunţă la orice umbră 
de mister, precizînd şi locul unde se petrece acţiunea — Curtea 
de Argeş — şi timpul, 1516—1517, cîţiva ani înaintea morţii 
lui Leonardo da Vinci (1519). Din prima scenă ni se propune 
un cadru real care va proiecta un înţeles şi asupra finalului — 
Manole nu-i străin, în zborul său de Icar, de încercările lui 
Leonardo da Vinci. Piesa este construită pe opoziţia dintre 
spiritul creator, constructiv al Meşterului şi cel distructiv, 
malefic al lui Averchie. Asemenea lui Iago, sprijinindu-se pe 
ignoranţa şi credulitatea celor din jur, prinde în plasa păien¬ 
jenişului său victime fără apărare. Ajutat de Stahie şi Ermolae 
surpă zidirea şi sugerează domnitorului jertfirea unei fiinţe 
omeneşti ca zidurile să poată dura. Şi ideea de destin, de pre¬ 
destinare e înlăturată de autor, Baba vrăjitoare fiind cea care 
le sfătuieşte pe soţiile meşterilor să stea acasă. Doar Lăcri¬ 
mioara, ca şi Ana din baladă, ţine piept puhoaielor revărsate, 
vîntului năvalnic şi-şi croieşte drum spre Manole. 

In piesa lui Ion Luca, Meşterul nu îi ascunde Lăcrămioarei 
jurămîntul făcut, care-i trezeşte femeii un puternic protest : 

Frumosul niciodată nu-i frumos 

Cînd e înfiripat neomenos: 


17 Iosif Nădejde, Adevărul , an. 38, joi 19 noiembrie 1925 ; V. Ti- 
muş, Rampa, 19 noiembrie, 1925 ; .Romiscus, Universul , ar. 268, vineri 
20 noiembrie, 1925 ; G. M. Zamfirescu, Gîndirea , an 12, 3 martie 1932. 

Lăcrămioara acceptă sacrificiul suprem fiindcă nu-şi poate 
trăda iubirea. Prin jertfa ei îl salvează pe Manole şi trece 
fiinţă muritoare în opera nemuritoare, în biserica lui. Dealtfel 
piesa este dominată de figura cizelată în filigran a eroinei, 
cunoscută fiind capacitatea autorului de a da viaţă personajelor 
feminine, de a le înţelege psihologia, de a le pătrunde tainele 
neştiute ale sufletului. Lăcrămioara, ca şi preoteasa Ti din 
Amon~Ra , iradiază lumină şi gingăşie, energie şi putere de 
sacrificiu. Fin observator, Luca • înscrie drama umană „în 
registrul amplu al dramaturgiei de factură psihologică, nu fără 
a resimţi uneori prezenţa unor stări de nuanţă mistieă u . 18 
Realismul operei este umbrit de concepţia clericală a auto¬ 
rului, Lăcrămioara şi Manole confundînd adesea marea lor 
iubire cu iubirea de Dumnezeu. Remarcabil apare modul în 
care dramaturgul asociază valorilor estetice ale mitului, într-o 
vibrantă tonalitate patriotică, îndemnul spre împlinirea nă¬ 
zuinţelor eroice ale neamului : 

Urmaşi î Mă auziţi din veac ?... Aveţi 
Atîtea năzuinţe în morminte... 

Să le-mpliniţi î Că mîndre sînt... şi sfinte ! 

Eşafodajul este condus cu ştiinţă a scenei, piesa trăieşte 
printr-un dialog viu şi o tensiune dramatică inteligent dozată. 
Autorul ştie să picure elemente de umor pe fundalul unor 
scene tragice, vrăjitoarea fiind sugestiv prezentată prin ne¬ 
credinţa ei în vrăji : 

Zău, mă iartă, ce să fac ? 

N-am văzut în viaţă drac 
Cînd fac farmece, în oală 
Fierb la foc doar apă goală 
Cum e apa de aghiasmă 
Buruiene cu mireasmă 
Gust şi miros pun să-i schimbe ; 

Dar în apă să se plimbe 


18 Mircea Mancas, Ion Luca — dramaturgul , Ateneu, an. X, nr. 1, 

1973 . 

Draci aevea — atunci cind 
Apa mestec şi descînt ? 

Zău, că n-are nici un rost 
E destul că-i omul prost. 

Piesa, cu incontestabile valori, cade uneori în descripti¬ 
vism, în rezolvări prea simpliste, în neglijenţe prozodice, în- 
tr-un ton alb-negru, uşor didacticist. Dintre toate interpretările 
date legendei, remarca cu justeţe Petru Comarnescu, cea din 
Icarii de pe Argeş „nu este nici cea mai poetică şi nici cea mai 
înaltă în gîndire 44 , dar este „printre cele mai dramatice şi con¬ 
cret româneşti din eîte s-au scris 44 . 19 

Pe Victor Papilian mitul Meşterului Manole l-a preocupat 
constant, tratîndu-1 parţial în misterul Cerurile spun şi in 
extenso în Biserica din slăvi . Cu vădite deosebiri de optică şi 
meşteşug artistic, între cele două lucrări există o distanţă de 
aproape două decenii, piesele încearcă să lărgească semnifi¬ 
caţia cunoscută a jertfei creatoare înscriind-o pe fundalul isto¬ 
ric al luptei pentru realizarea unităţii naţionale a poporului 
român. Nu întîmplător boierul Cornea Ardeleanu din ţinutul 
Bîrgăului este descedent al lui Dragoş Descălecătorul, iar 
meşterii care ridică mînăstirea sînt moldoveni şi ardeleni. Din 
piesa la care ne-am mai referit şi anterior reţinem o idee 
majoră — împlinirea oricărui ideal prin jertfă —, exprimată 
de Ion Cornea : „Iată sfînta datorie a acestui neam, să nască 
toată bucuria şi tot folosul, pe care numai durerea le poate 
zămisli 41 . 

Semnificaţia „împărăţiei lui Ionită 44 din Biserica din slăvi 
echivalează cu idealul unităţii naţionale, urmărit cu obsti¬ 
naţie de Neagoe Basarab, căruia i se raliază Manole şi meş¬ 
terii. Individualităţi distincte meşterii — Goga aromânul, ma¬ 
ghiarul Istvan, bulgarul Boian, Banco şi Henrich, italienii 
Clemens, Hortensio şi Martinvalle, „viteji ostaşi ai lui Cezar 
Rorgia 44 şi elevi ai lui Leonardo da Vinci, deschid zorii spre 
umanismul renascentist european. Dealtfel întreaga piesă se 
află sub imperiul voinţei şi lucidităţii, eludînd orice urmă de 
miraculos. „Omul, afirmă Dascălul, personaj investit cu va¬ 
lori simbolice, va să fie mai tare decît soarta 44 . Manole des- 


19 P. Comarnescu, Icarii de pe Argeş , în Revista Fundaţiilor , 
an VII, 1 noiembrie, 1940, p. 463—466. 

fide destinul şi dărîniă zidurile fiindcă nu se ridică la înăl¬ 
ţimea gîndului său creator. El doreşte ca biserica lui „să în¬ 
frunte veşnicia 14 , „să aibe aripi şi să zboare singură în slăvi 44 . 
Om al Renaşterii, acţionează sub „imboldul nemuririi 44 , al 
voinţei şi al iubirii. Şi în numele lor învinge. Conferind ine¬ 
dite valenţe mitului creaţiei piesa îşi complică inutil acţiunea 
prin episoade colaterale, ca de pildă dragostea fiicelor dom¬ 
nului, Ruxandra şi Stana, pentru acelaşi tînăr, Radu, şi îşi 
diminuează sensurile filozofice şi valorile poetice. 

în piesa lui Victor Eftimiu, Meşterul Manole , numai două 
acte „Prăbuşirea 44 şi „Jertfa 44 se menţin în universul baladesc, 
celelalte, „Mirul 44 , „Darurile 44 , „Ziua înălţării 44 sînt fabulaţii 
ale poetului cu o notă de fastuozitate şi artificial care contra¬ 
vine tonalităţii grave şi austere a actului zidirii. 

Se ştie că numeroşi cercetători printre care P. Skok, 
D. Caracostea, Mircea Eliade au acordat o importanţă deose¬ 
bită breslelor sau tovărăşiilor de zidari, adevărate societăţi 
secrete, purtătoare ale unor vechi tradiţii privitoare la teh¬ 
nica zidirii, la magia pe care o implică şi la ritualurile ei 
specifice. Victor Eftimiu pleacă tocmai de la acest fapt şi în¬ 
cearcă să lărgească cadrul legendei trecînd pe primul plan 
necesitatea respectării jurămîntului, continuitatea tradiţiilor 
şi Situarea meşterilor români printre marii constructori ai 
timpului. Obligaţia lui Manole de a duce la bun sfîrşit zidi¬ 
rea e determinată de însăşi menirea sa de creator, de dorinţa 
de a nu-şi trăda breasla şi jurămîntul şi, mai ales, de datoria 
morală faţă de întreaga ţară care şi-a unit eforturile pentru 
a strînge banii şi materialele necesare construcţiei. Drama¬ 
turgul ocoleşte revelaţia prin vis din baladă, Manole după ce 
înfruntă „cuvîntul şi legile străbune 44 ajunge la soluţia jert¬ 
fei prin intervenţia babei Sura vrăjitoarea — prototip clasic 
al basmelor româneşti. în faţa actului crud, cînd întreaga fi¬ 
inţă a eroului se revoltă, Rîndunel se oferă să fie jertfită pen¬ 
tru triumful visului artistului. Ea devine astfel întruchiparea 
celor mai înalte aspiraţii ale artistului cetăţean : 

Au dăruit bogaţii, săracii, fiecare, 

Biserica-i a noastră şi noi n-am dat nimic. 

Cu inima uşoară altarul i-1 ridic. 

Consistenţa ideilor, dintre care unele valorifică creator le¬ 
genda, se pierde sub semnul funambulescului. Templul lui 

Hiram, în cripta zidirii Sari Marco din Veneţia, defilarea Cor¬ 
tegiului de umbre, catafalcul luminat .de sfeşnice, soborul fra¬ 
ţilor masonici uzează de un romantism desuet. Tot influenţei 
romantice se datorează şi înfăţişarea melodramatică a lui 
Manole, biată umbră rătăcitoare, îmbrăcata în zdrenţe, pată 
de întuneric «pe strălucirea din final. Fastul de la curtea lui 
Neagoe, ceremonialul somptuos din actul ultim — revărsare 
de odăjdii scumpe, pietre preţioase şi aur — contrastează cu 
nota gravă a jertfei zidirii. Gustul autorului pentru mişcare, 
culoare, spectaculos a dus la introducerea unor scene şi a 
unor personaje inutiie în economia piesei, rupîndu-i armonia 
şi unitatea de structură. 

Piesa a stîrnit o vie dispută cu ocazia premierei (14 oc¬ 
tombrie 1925 — Teatrul Naţional) şi a împărţit Bucureştiul 
„în două tabere“, gata să facă din capitală „teatrul unui răz¬ 
boi civil“. 20 Absolut toţi comentatorii au fost de acord în a 
remarca virtuozitatea interpreţilor, dar puţini s-au declarat 
favorabili şi piesei, căreia i-au reproşat lipsa de originalitate, 
specularea efectelor scenice în dauna conflictului, tensiunea 
dramatică scăzută şi valoarea literară discutabilă. 21 In schimb, 
Camil Petrescu îl aprecia pe Victor Eftimiu ca pe „un mare 
teatralist român“ 22 , sesizîndu-i verva şi fantezia poetică, iar 
Scarlat Froda frumuseţea versului şi meşteşugul dramatic. 23 
Interpretarea cea mai exactă a dat-o Iosif Nădejde care, fără 
a neglija valorile poetice şi dramatice ale piesei, sublinia fap¬ 
tul că dramaturgul s-a abătut de la linia simbolului legendei, 
nerealizînd în schimb o concepţie personală superioară. 24 

Nu întîmplător N. Davidescu dedica „schiţa viitoarei sale 
lucrări“, Mînăstirea Curtea de Argeş , „prietenului Adrian 
Maniu tt . Cînd peste un an avea să vadă lumina tiparului şi 
Meşterul, nu exista nici un echivoc asupra filiaţiei comune a 


20 Ioan Massoff, Meşterul Manole , în Rampa , sîmbătă 31 octom¬ 
brie 1925. 

21 Tudor Arghezi, Meşterul Manole , Cuvîntul , 21 octombrie 1925 ; 
A. de Iierz, Meşterul Manole , Dimineaţa , 17 octombrie 1925 ; Isaiia 
Răcăciuni, Meşterul Manole , Clipa , 25 octombrie 1925 ; Romiscus, 
Meşterul Manole , Universul , 17 octombrie, 1925. 

22 Camil Petrescu, Opinii despre Meşterul Manole , Cuvîntul , 

7 noiembrie 1925. 

23 Scarlat Froda, Meşterul Manole , Rampa , 16 octombrie 1925. 

24 Iosif Nădejde, Meşterul Manole , Adevărul 16 octombrie 1925. 



protagonistului prezentat ca DEMIURG capabil să RECRE¬ 
EZE universul. In accepţiunea autorului lui Iov , orice poet, 
orice creator, deci, e „un arhitect al propriei lumi 44 . Cu această 
calitate de CONSTRUCTOR MUNDI e investit şi Manole : 
„visezi, îi spune meşterul sîrb Drăguşin, catapeteasma care să 
despice cerul 44 . Creaţia este înţeleasă ca fiind act fundamen¬ 
tal, iar creatorul egalul zeilor. Nu altfel îi apare Manole Anei, 
dragostea ei îl transfigurează şi-l aureolează : „Păreai un tî- 
năr Dumnezeu. Te-am văzut ca niciodată de frumos 44 . Alături 
de el şi meşterii îşi depăşesc condiţia telurică şi tind spre 
marile împliniri : „prin tine, i se adresează Voievodul, au cu¬ 
noscut ce n-ar fi cunoscut altfel niciodată 44 . 

Drama lui Manole izvorăşte din ireconcilierea între as¬ 
piraţia cosmică şi fapta limitată de forţe transcendentale. 
„Dumnezeu nu îngăduieşte oamenilor să-l ajungă cu lucru 
de-al lor 44 . Ca odinioară cînd în Turnul Babei a încurcat lim¬ 
bile, acum surpă zidirea. Piesa se află „sub semnul preves¬ 
titor al unei temeinice mînii 44 , miraculosul creştin se instituie 
ca personaj determinant al acţiunii. Zidurile le prăvale dum¬ 
nezeirea, revelaţia o are Manole, în vis, prin „îngerul jertfei 44 , 
jurămîntul se face, „pe 'sare, pe pîine, pe sfintele icoane 44 , 
Ana înfruntă dezlănţuirea stihiilor naturii ca Isus, coşul de 
mîncare îmbibat cu apă e greu „cît o cruce 44 . Prezenţa Anei 
conferă piesei valori poetice şi emoţionale. Ea este o torţă a 
devoţiunii şi-şi iubeşte bărbatul cu „puterea stejarilor 44 , „cu 
durerea pădurilor de brazi care ard 44 , „cu deznădejdea ciuli¬ 
nilor încleştaţi în dragostea lor sîngeroasă toamna 44 . Şi în nu¬ 
mele iubirii acceptă jertfa, nu înainte de a-şi lua, ca şi Anti- 
gona, un ultim rămas bun de la viaţă. Intr-un inedit raport 
se află în piesă Manole şi Voievodul. Nimic din tirania, infa¬ 
tuarea şi intoleranţa despotului. Radu Negru e şi el un „făp¬ 
tuitor 44 ca şi meşterul, un ziditor de „cetate 44 şi „neam 44 . Ac¬ 
tul edificării este aidoma actului mitic al oricărei geneze, 
trăind „acum şi-n vecii vecilor... ! 44 „Schija 44 lui N. Davidescu, 
cu insuficienţe de ritm şi tensiune, dar şi cu frumoase expri¬ 
mări poetice pare un preambul al Meşterului lui Adrian Ma- 
niu. 

Credem că Meşterul Manole l-a atras pe Adrian Maniu 
dintr-un dublu motiv : prin însuşi caracterul generos al mi¬ 
tului — destinul creatorului —, cît şi prin acel inefabil mis¬ 
ter al trecutului, al unui Ev Mediu românesc atît de drag au- 

torului. Talentul său pictural, de artizan neîntrecut al cuvîn- 
tului, găsea în lumea plină de farmec a unui leat legendar o 
irezistibilă chemare. Un univers frust, populat de fiinţe mi¬ 
tice, animale ciudate risipite printre ruine de temple şi- bi¬ 
serici este propriu unor poezii ca In umbră, Mînăstirea din 
adîncuri, cît şi primului act din Meşterul . Se degajă o atmos¬ 
feră stranie, bîntuită de nelinişti şi sumbre presimţiri. Ne 
aflăm parcă în L’lntruse sau Les Aveugles de Maeterlinck, 
învăluiţi de lucruri din „altă lume*. Vechiului zid părăsit 
din legendă i-au luat locul „ruinele acoperite de buruieni ale 
unui templu antic*. Orice localizare istorică lipseşte, timpul 
pare încremenit în tăcerea nopţii, sfîşiată doar de ţipătul 
unei bufniţe. La soborul fiinţelor, vechi de cînd lumea, s-au 
adunat Cuminţenia pământului, Făpturi ciudate şi Fauni să-şi 
apere credinţa strămoşească deoarece : 

Omul vrea să ridice un nou lăcaş de închinare 

Şi orice înălţare nouă înseamnă dărâmarea celor ce au fost. 

Trecutul materializat în piatră şi bronz îşi desfăşoară planul 
de luptă cu năzuinţa prezentului, opunîndu-se progresului. 
Cuminţenia Pămîntului, personaj de sorginte brîncuşiană, 
simbolizează aşezarea trainică, de neclintit în echilibrul lor 
primordial a toate eîte sînt. Mamole, prin actul lui creator, ca 
un nou demiurg vrea să recreeze lumea, să instituie ordinea 
umană în faţa stihiilor naturii, a haosului originar. Deşi por¬ 
neşte de la acest evident antagonism în care unii exegeţi au 
intuit ciocnirea creştinismului cu păgînismul, piesa „se ridică 
deasupra disputei dintre credinţe* fiind mai ales o dramă a 
„setei de perfecţiune artistică 44 . 25 

Conflictul se desfăşoară între Meşter şi adversitatea ele¬ 
mentelor naturii îngrozite de spargerea armoniei primare : 
zimbrii fioroşi, paznici ai „sfinţeniei pădurilor 64 s-au prăbuşit 
sub loviturile ghioagelor ; cuiburile de vulturi în care creşteau 
„puii cerului* s-au năruit, iar „fratele foc* şi „sora apă* au 
ajuns smerite slugi. Nu există decît o singură ieşire : nu moar¬ 
tea omului, a creatorului, ci uciderea a ceea ce acesta are mai 
de preţ, „dorul desăvîrşirii*. 

Primul tablou apare cu totul singular în economia piesei 
— o sarabandă dantescă a locuitorilor unui tărîm ancestral 


25 M. Petroveanu, Studii literare , E.P.L., Bucureşti, 1966, p. 23. 

care-şi dispută forţele nebănuite împotriva omului. A omului 
prezentat în ipostaza de creator animat de dorul desăvârşirii, 
dar şi de îndrăgostit care poartă „primăvara în piept“. Cele¬ 
lalte tablouri înfăţişează contradicţiile de care se loveşte ar¬ 
tistul dornic de a supune prin dimensiunile creaţiei limitele 
existenţei. Iar preţul este jertfa iubirii. 

Manole, un adevărat titan renascentist, sfidează greută¬ 
ţile, neîncrederea celor din jur şi înfruntă curajos primejdia. 
La replica Domnitorului „Ai vrut ceva prea măreţ 45 , răspunde 
cu demnitatea omului sigur de forţa sa : 

Ca să am ee învinge 

Numai aşa însemnăm ceva pe lume. 

Meşterul nu crede decît în puterea creatoare a gîndului 
şi a braţelor sale, singurul principiu care-1 călăuzeşte este cel 
estetic, în numele căruia apreciază arta indiferent de credinţa 
pe care o exprimă. Atunci cînd lucrătorii scot la iveală, din 
străfundurile pământului, statuia unei zeităţi antice şi se în¬ 
grozesc socotind-o vinovată de dărîmarea zidurilor, Meşterul 
se extaziază în faţa perfecţiunii „atît de măiestrit lucrată 44 . 

De un puternic dramatism este hotărîrea lui de a-şi jertfi 
iubirea, pentru a introduce în opera de artă „ce e mai măreţ, 
şi mai bun 44 . In piesa lui A. Maniu, Ana nu apare, toată tra¬ 
gedia se consumă numai în jurul eroului. O eroină care să fi 
întruchipat scenic imaginea de vis cu care o învăluie Meşte¬ 
rul „ar fi contrazis echilibrul unei structuri dramatice în care 
ideea domina consecvent sentimentalitatea 44 . 26 Tabloul II, ac¬ 
tul II se deschide cu momentul în care zidarii au pus ulti¬ 
mele cărămizi în jurul Anei. Nu a mai rămas decît o mînă 
albă, ca un crin, pe care Meşterul zguduit o sărută. Drama 
lui Manole apare cu atît mai puternică cu cît nimeni nu-1 în¬ 
ţelege, cu cît toţi îl condamnă pentru sacrificiul făcut. Cu 
mîndrie sfidează lumea întreagă, respinge onorurile domneşti 
şi în polemică cu Călugărul refuză interpretarea sacră pe care 
acesta o dă gestului său, cît şi răsplata viitoare. Artistul şi-a 
făcut datoria şi odată cu clopotul care-şi strigă izbînda în 
tării, ca un adevărat Icar, îşi întinde aripile spre veşnicie. 
Zborul lui „învingă Viaţa 15 . Meşterul lui Adrian Maniu e dăl- 


26 Vicu Mîndra, Adrian Maniu, în Istoria teatrului în România , 
voi. III, Ed. Academiei R.S.R., Bucureşti, 1973, p. 168. 

tuit în contururi gigantice, prometeice. Intransigenţa şi dîr- 
zenia îi conferă atributele monumentalităţii, dar îl lipsesc de 
frămîntările şi neliniştile omeneşti. Orgoliul nemăsurat îl în¬ 
singurează, determinîndu-i pe meşteri să se teamă de el, să 
nu-1 înţeleagă întotdeauna şi deplin. 

Piesa, un amplu poem liric, se impune nu atît prin cali¬ 
tăţi dramatice, cît prin valori poetice, prin intuiţia amănun¬ 
tului plastic şi un remarcabil talent pictural : 

Fiecare stîlp din aste ziduri 

Se va înălţă subţire ca mijlocul tău. 

Ferestrele vor avea adînca-ţi privire ; 

Turnurile au să fie ca braţele tale răsucite de chinuri 
Şi tăcerea sub bolţi va suspina. 

Razele, pătrunzînd prin ferestre 
Au să fie părul tău despletit; 

Conflictul iniţial, de natură cosmică, prezentarea categorială, 
neindividualizată a eroilor (Călugărul, Domnitorul, Intîiul lu¬ 
crător, Altul), actul suprauman al Meşterului acuză influenţe 
expresioniste. Piesa, „conţinînd comori nebănuite“ şi „tulpini 
din care pot înflori minuni de punere în scenă“ 27 nu le-a 
fructificat, din păcate, şi în luminile rampei. 

Atunci cînd George Enescu se gîndea la un grandios pro¬ 
iect pe tema Meşterului Manole, considerînd-o „legenda cea 
mai frumoasă şi mai simbolică a literaturii noastre populare*, 
avea în vedere în primul rînd piesa lui Adrian Maniu. Şi 
iarăşi, din păcate, proiectul nu s-a realizat, lipsind cultura 
noastră muzicală poate de una din culmile ei. 

Meşterul Manole reprezintă o piesă arhetip pentru dra¬ 
maturgia lui Lucian Blaga, în ea fiind conţinute cele două 
teme majore : drama creaţiei şi drama cunoaşterii. Oare în¬ 
doielile lui Manole nu-1 duc dincolo de ideea creaţiei, am în¬ 
drăzni să afirmăm, la dezbaterea în subconştient a celeilalte 
teme — limitarea posibilităţilor umane de cunoaştere de către 
puteri de neînţeles ? Căci ce este Meşterul Manole decît o me¬ 
ditaţie asupra omului-creator, a existenţei lui în raport cu 
legile care guvernează universul şi cu intima lui alcătuire în 


27 I. M. Sadoveanu, Drama şi teatru . Studii şi cronici Ed. Libră¬ 
riei Dicezane, Arad, 1926, p. 135. 

complexitatea căreia se războiesc forţe potrivnice. Dar în pri¬ 
mul rînd avem de-a face cu o dramă a creaţiei, cunoaşterea 
fiindu-i subordonată, insinuată în ţesătură organic, într-o co¬ 
relaţie implicită. Creaţia este în ultimă instanţă o formă de 
cunoaştere. 

Apelînd la tema folclorică, Lucian Blaga găseşte aici 
„armătura mitului 14 în sens structuralist, cea mai potrivită, 
pe care o umple cu semnificaţii noi, potrivit viziunii sale fun¬ 
damentale, sistemului său filozofic. In primul rînd mutaţia 
din legendă, din epic, deci, în dramatic, atrage după sine 
schimbări în structura personajului principal, purtătorul des¬ 
tinului tragic : Manole. Aici se află, credem, principala di¬ 
ferenţă între piesă şi legendă. La Blaga omul înţelege, el 
ajunge la o descoperire majoră. Neputînd să identifice na¬ 
tura forţelor care-i dirijează acţiunile, plutind deci în hău- 
rile necunoaşterii, îi este dat să se supună sau nu, şi această 
libertate de opţiune este singura lui supremă libertate. în 
acest sens comparaţia cu eroul antic este legitimă, pentru că 
Manole se revoltă împotriva destinului, mai bine zis împo¬ 
triva limitelor destinului său, care prin generalizare vizează 
condiţia umană. Jertfa rituală devine la Blaga o dramă de un 
tragism răscolitor a cărei raţiune este cerută nu de superstiţii 
de neînţeles, ci de demonul creaţiei propriu demiurgului crea¬ 
tor de frumos. 

Lucian Blaga, cel dintîi scriitor român „care a încercat 
să ridice un sistem filozofic integral, cu ziduri, cu «cupolă» 
şi să dea acestei filozofii o aplecare la realităţile naţionale 44 , 
după cum nota Călinescu 28 , nu putea să nu îmbrăţişeze în 
opera sa mitul Meşterului Manole. Existau în legendă pasaje 
pline de făgăduinţă pentru teoreticianul apologet al hegemo¬ 
niei absolute, al misterului, al unui transcendent neraţiona- 
bil. Marele Orb — simbol al existenţei plenare, inconştiente, 
este la Lucian Blaga totalitatea lumii şi în ea pot coabita 
foarte bine cele două faţete — binele şi răul. Nu are rost să 
intrăm în amănunte, filozofia poetică a lui Lucian Blaga a 
făcut obiectul unor studii critice nuanţate. Ne vom referi 
numai la acele idei care stau la eşafodajul operei sale dra¬ 
matice. 


28 G. Călinescu, op. cit., p. 865. 

Cea mai ispititoare în legendă era figura meşterului, a 
creatorului demiurg, sfîşiat de contradicţiile sale interne, sin¬ 
gur în universul său opac şi care răspundea ca aspiraţii celui 
ce dorea să-şi materializeze propria concepţie despre destinul 
omului — poetul dramatic însuşi. Era povestea unui nou 
Faust şi Lucian Blaga trebuia s-o rescrie. Mai ales pentru că 
Faust-ul modern avea straie munteneşti şi acţiunea se situa 
intr-un spaţiu mioritic şi într-un timp mitic românesc. Era 
firesc ca Lucian Blaga să nu rescrie legenda „ad litteram 44 , 
în sensurile ei iniţiale. Ar fi fost o încercare gratuită şi atît. 
Aşa cum a procedat în toate cazurile, Blaga şi-a construit 
din legende sau mituri contralegenda sau contramitul său. 
Rezultatul este o operă de sine stătătoare, de un straniu 
fascinant, care în pofida unor erori de concepţie reprezintă 
o meditaţie gravă asupra destinului creatorului, culme a tea¬ 
trului românesc. 

Blaga atacă teza fundamentală a mitului dramatic din 
prima scenă. în faţa misterioaselor prăbuşiri Manole încearcă 
să urzească o ţesătură logică. El vrea să explice inexplicabilul, 
armele pe care le mînuieşte sînt cele ale raţiunii. Deruta 
provine din ineficacitatea aplicării calculelor sale exacte : 
„Cine-mi dărîmă zidurile ?“ — strigă el neputincios. Manole 
trebuie să-şi arunce uneltele şi să încerce să privească „din¬ 
colo 44 . El intuieşte tulburarea armoniei, a ordinei fireşti, şi 
toate aceste dereglări nu ţin de accidental. „Se petrec lucruri 
necurate pretutindeni 44 , exclamă meşterul. Dar, continuă Blaga 
filozoful, omului nu îi este dat să vadă „dincolo 4 *, facultăţile 
sale cognitive fiind limitate. Marele Anonim — fiinţa su¬ 
premă — era în accepţiunea autorului Trilogiei cunoaşterii 
nu atît un echivalent al divinităţii, ci o denumire metaforică 
a absolutului care se refuză omului prin aşa-numita „censură 
transcendentă 44 , împiedicîndu-1 de la o cunoaştere pozitivă şi 
totală a misterelor existenţiale. Manole e întruparea raţiunii 
contrazise în exerciţiul ei de rezistenţe de neînţeles, observa 
George Gană. 29 

S-ar părea, deci, că toată frămîntarea eroului este inutilă, 
eşecul aruncîndu-1 într-o tristeţe metafizică. In realitate, însă, 
zbaterea lui Manole înseamnă refuzul stagnării, al inerţiei, 


29 George Gană, Lucian Blaga — poet dramatic , Teatrul , 1976, 
30—11. 

al pasivităţii, al supunerii necondiţionate, iar efortul lui spre 
zonele transraţionale ale marelui cosmos este cel al unui nou 
Sisif „veşnic la început de drum 44 . Este asemenea meşterului 
clopotar Henric, care nu-şi dăruie nici un minut de odihnă, 
lanţuri grele legîndu-1 de chipul zidirii pentru care se ridică 
de fiecare dată, cînd simfonia clopotului din adine răsună cu 
o puternică chemare în sufletul lui : 

Treaz fie meşterul, nu lenevească 
Căci, dacă rodul muncii sale este 
desăvîrşirea, dacă se vădeşte 
minunea-i tainică în bronz şi piatră, 
în aur greu şi fildeş — toate duse 
cu artă pîn-la cel din urmă sunet, 
triumfătoare fi-va pe vecie ! 30 

Dar Manole e ceva mai mult, e o limită omenească de 
înţelegere, un prag dincolo de care nu se mai poate trece. 
El este şi purtătorul unei revelaţii — dar de unde vine şi de 
ce i se cere să înfăptuiască jertfa nu mai poate afla. S-a scris 
mult despre „solitudinea 44 lui Manole înconjurat de forţe po¬ 
trivnice, intr-un univers de mister şi spaimă, tablou care re¬ 
memorează imaginea omului primar, (prea puţin apărat de 
cuceririle raţiunii. Diferenţiat totuşi de instinctualul Găman, 
sau, la cealaltă extremă, de fanaticul Bogumil, prin acea tră¬ 
sătură de demnitate omenească specifică exemplarelor celor 
mai elevate ale speciei şi prin foamea chinuitoare de creaţie 
care-1 soarbe din adîneuri. Aceasta din urmă, de fapt mo¬ 
bilul întregii drame, are un caracter demonic, similar „de¬ 
monului 44 goethean, idee favorită a poetului filozof definită 
de el ca „o putere magică, un duh pozitiv al creaţiei, al pro¬ 
ductivităţii, al faptei 44 . 31 Este una din reprezentativele mostre 
de extaz abstract, forţă telurică inconştientă, care scindează 
sufletul producînd acel duel secret în interiorul personajului 
căruia avea să-i devină jertfă raţiunea omenească. 

Intr-adevăr, la o analiză pe verticală, qpoziţia lui Manole, 
refuzul lui logic de a se supune jertfei îngropării în zid ce- 


30 G. Hauptmann, Clopotul scufundat , în Teatru , voi. II, E.L.U., 
Bucureşti, 1968, p. 83. 

31 Lucian Blaga, Daimonion , Societatea de mîine, Cluj, 1930, p. 11. 


238 



ruta de puterile necunoscute, se axează pe disputa dintre setea 
absolută de creaţie, un alt mister de alcătuire, şi conştiinţa 
eroului, luciditatea lui terestră, cu tot arsenalul de concepte 
logice supuse unui riguros spirit etic. Manole refuză jertfa 
pentru că nu o înţelege, nu are nici o raţiune, mai mult, ea 
reprezintă o înjosire a cugetului de către forţele arbitrare. 
„Jertfa aceasta de neînchipuit — cine o cere ? Din lumină 
Dumnezeu nu poate s-o ceară, fiindcă e jertfă de, sînge,. din 
adîncimi puterile necurate nu pot s-o ceară fiindcă jertfa e 
împotriva lor“. Lui Manole i se pare terfelită condiţia umană 
şi prima lui reacţie este de răzvrătit. El blamează orînduirea 
sau mai precis neorînduirea lumii. 

„— încotro ameninţi, Manole? Spre puterile de sus sau 
spre cele de jos ? 

— In toate, părţile^. 

Caracterul de frondă, de sublimă nesupunere, reprezintă 
cea mai înaltă aspiraţie a dramei şi ea poate să-şi găsească 
echivalent în primul rînd în teatrul antic. Dacă la Oedip ne 
fascina pasiunea adevărului, la Manole ne cucereşte pasiunea 
creaţiei, amîndoi copleşind prin tragicul existenţei. Manole 
este un erou tragic, nota Mariana Şora 32 , el trebuie să ucidă, 
tot aşa cum Oedip este predestinat să-şî ucidă tatăl. Dar pe 
cînd Oedip înfăptuieşte actul involuntar, la Manole ezitările 
sînt cu atît mai dramatice,' alegerea e cu atît mai cutremură¬ 
toare, cu cît el ştie ce face. 

Găman şi Bogumil sînt creaţii originale, perfect închegate 
în ţesătura dramei, cu rol funcţional şi în acelaşi timp plat¬ 
forme de idei. Bogumil, stareţul, crede cu obstinaţie că o 
operă sfîntă, o biserică, deci, cere (pentru desăvârşire un act 
criminal. „Sufletul unui om clădit în zid ar ţine laolaltă în¬ 
cheieturile lăcaşului pînă-n veacul veacului u . Fanatismul lui, 
de esenţă maniheică, reclamă practici magice, credinţa lui 
fiind un amestec de religii păgîne, unde forţa supremă, Dum¬ 
nezeu, este complice cu dracul. întregul univers îi apare ca 
un amestec ele bine şi rău, de lumină şi întuneric, de crimă 
şi virtute, divinitatea fiind deopotrivă „mysterium ‘ tremens u 
şi „mysterium fascinasis u (M. Eliade, Trăite d’Histoire des 
religions). Bogumil este simbolul unei religii intolerante care 


32 Mariana Şora, Cunoaştere poetică şi mit în opera lui Lucian 
Blaga , £d. Minerva, Bucureşti, 1970, p. 85. 

proclamă un zeu păgîn semănător de spaimă şi care obligă 
necondiţionat la supunere. Prin acest personaj Blaga refuză 
veracitatea existenţei divine, spiritul ei justiţiar, căreia oa¬ 
menii trebuie să se încredinţeze într-o senină aşteptare. Blaga 
consideră că a pune destinul omului în dependenţa actelor 
binefăcătoare ale unei fiinţe divine, înseamnă a-1 condamna 
inevitabil la pasivitatea spirituală, la o vasalitate nedemnă, 
răpindu-i tensiunea creatoare şi voinţa de a şi-l construi prin 
propriile forţe. Bogumii este pentru Manole un fel de Mefisto 
care îi recomandă ca unic mijloc posibil de realizare a creaţiei 
jertfa cea mare. Dar pe cînd Mefisto nu se opune dorinţei 
de cunoaştere a eroului goethean, cerîndu-i în schimb doar 
respectarea pactului, deci căderea în păcat, Bogumii caută de 
la început să stăvilească orice înţelegere lucidă din partea 
Meşterului, orice efort de a pătrunde impenetrabilul. „Numai 
în iad se socoteşte 41 , numai acolo „toate sînt după măsură 44 , 
iar „numărul stăpîneşte în întocmiri, în sinoade în bolţi şi în 
clădiri 44 . Duhul agnostic al lui Bogumii, sesiza Edgar Papu 
într-o pertinentă paralelă Faust-Manole, „constituie cel mai 
puternic mobil al poziţiei opuse faţă de spiritul faustie 44 . 33 
Manole rămîne surd la îndemnurile stareţului Bogumii la 
jertfa necondiţionată : „Jertfa! Ci eu, părinte, nu pot, nu 
vreau şi nu pot ! u , aşa cum nu reacţionează nici la viziunile 
apocaliptice ale straniului Găman. „Duh al pămîntului 44 , 
„zmeu bătrîn 44 , „figură ca de poveste 44 în coşmarurile sale se 
doreşte un Atlas care să sprijine cu spatele lui uriaş zidurile 
bisericii sau un Crist care acceptă sacrificiul de bunăvoie, 
clădindu-şi sufletul în biserică, „ca o boare bătrînă şi fără 
moarte 44 . De fapt, Bogumii şi Găman au o trăsătură comună. 
Cel de-al doilea pare o jertfă a religiei primului, un om căruia 
i s-a extirpat raţiunea, trăind din „revelaţii divine 44 , veşnic 
încolţit de spaimă, terorizat de monştrii născuţi în ungherele 
întunecate ale minţii lui. In construcţia piesei ambele, perso¬ 
naje au rolul să tensioneze zbaterea fără odihnă a meşterului, 
Găman, ilustrînd plastic ameninţările lui Bogumii, creează o 
veritabilă imagine de coşmar. Iată o paralelă concludenta 
între stilurile de vorbire ale celor doi, din care se pot remarca 


33 Edgar Papu, Faust şi Meşterul Manole , în Soluţiile artei în 
cultura modernă , Casa Şcoalelor, Bucureşti, 1943, p. 88. 

ameninţarea surdă, lucidă a unuia şi verbiajul hiperbolizat, 
apocaliptic al celuilalt : 

„Bogumil : într-o seară am ieşit pe malul Argeşului. 
Apele erau crescute pînă-n gura vadului. Şi-n năvala apelor- 
un sicriu plutind văzui. Apoi altul, pe urmă altul, pe urmă 
cinci...* 

„Găman : Se deschid porţile fără de chei. Acum iese o 
putere ce gîlgîie, acum o zburătoare în văzduh, s-asvîrle, 
acum o cărămidă, acum un os, acum un cap — ochi bazaochi, 
frunte vălătuc...* 

In vorbirea lui Găman se întrepătrund gemete, strigăte 
guturale, onomatopeice, spaima ajunge să genereze aproape 
durerea fizică. Dar mult mai puternic este chinuit Manole 
de .propriul lui călău. Adevărata dramă a meşterului se poate 
rezuma în două replici : „Lăuntric un demon strigă — Clă¬ 
deşte. Pămîntul se împotriveşte şi-mi strigă : Jertfeşte !*. 
Intre aceste două puteri demonice se va da lupta cea mare 
şi presimţim, ca şi Manole, de partea cui va fi izbînda. 

După o jumătate de act crîncen, în sfîrşit o rază de lu¬ 
mină şi alinare. Scena a treia, cu Mira. Blaga ştie să realizeze 
acea pauză de respiraţie necesară pentru a relua acţiunea 
la un diapazon mai ridicat. Mira, făptură armonioasă, de o 
puritate desăvîrşită, este „un fraged şi subţire pilastru de 
marmură*, alături de Manole, Bogumil, Găman, cele „trei co¬ 
loane pe care se zideşte piesa* 34 . Echilibrul ei sufletesc în¬ 
seamnă balsam pentru rănile lui Manole, simplitatea ei or¬ 
ganică exaltă un farmec autentic, pare desprinsă dintr-o 
pînză de Grigorescu. Terestră în aspiraţii, fără ca aceasta 
să-i dea un aer de mediocritate, este pandantul ideal al lui 
Manole, întruchiparea popasurilor, a acelor oaze de linişte 
reconfortantă cînd demonul creaţiei adoarme pentru a se re¬ 
genera într-o nouă flacără mistuitoare. Caracterul rămîne 
static pe tot parcursul, iar limitele înţelegerii lui sînt cuprinse 
în aria dintre cele două replici : „Meşterul meu e pe cale să 
se certe cu cerul ?* — surîs condescendent al omului simplu 
faţă de frămîntările marelui creator şi totodată neaderentă 
la drama lui intimă — şi „socoteli... ziduri... credinţă... suflet... 
pămînt. Nu vreau să mai ştiu nimic din toate astea* — un 


34 I. M. Sadoveanu, Meşterul Manole , în Gînclirea , an. IX, 1929, 
nr. 4, p. 158. 

echilibru stabil care nu are dorinţa marilor întrebări şi setea 
marilor răspunsuri. Sufletul Mirei este oglinda unui lac ne¬ 
tulburat de vînt. Dar în cel al lui Manole se zăreşte prin 
unde tremurate biserica. Este interesant că Blaga simte ne¬ 
voia anticipaţiilor. Este, după părerea noastră, unul dintre 
cele mai interesante procedee folosite în piesă. Autorul este 
conştient de faptul că acţiunea este deja cunoscută, nici un 
fel de disimulare nu-şi mai află locul. Orice lector sau spec¬ 
tator ştie că pînă la urmă Mira va fi zidită. Ei bine, Lucian 
Blaga anticipează prin viziunea lui Găman această jertfă 
scontînd pe un efect de sporire a tensiunii dramatice. Situaţia 
este următoarea ; Mira înregistrează visul fără să-i înţeleagă 
semnificaţia, Manole este răvăşit, în mintea lui începe să se 
înfiripe gîndul îngrozitor, iar Găman, ca o veritabilă Casan- 
dră, boceşte crima care are să se producă inevitabil. Pe 
fundalul acesta răscolitor năvălesc meşterii, anunţînd noul 
dezastru. Construcţia • piesei beneficiază de un montaj logic 
şi simbolic, o secvenţă derivă din alta, adîncind-o, cîteodată 
autorul intervine în acţiune, tot pentru a anticipa, pentru a 
da un răspuns întrebărilor chinuitoare ale eroului sau desfă¬ 
şurării acţiunii pe mai departe. De exemplu Manole se zbate 
pentru a afla ce-i de făcut : „Pămîntul îmi strigă : jertfeşte 
din culise se aude glasul. Mirei : „Manole pot veni ?“. Sau 
finalul actului I, cînd, după visul lui Găman, zidarii aduc 
vestea noii prăbuşiri, ca o întărire a viziunii acestuia de 
către realitate, o precipitare a evenimentelor către deznodă- 
mîntul necesar, de împlinirea căruia nu se mai îndoieşte ni¬ 
meni (în afară de Mira, absentă din acest joc). 

Şi iată momentul abdicării lui Manole, al renunţării la 
orice fel de opoziţie în legătură cu jertfa omenească. Expli¬ 
caţiile sînt multiple. Una dintre ele ar putea fi aceea a sen¬ 
timentului responsabilităţii faţă de discipolii săi întru cre¬ 
dinţă : „Lîngă voi am îndurat îndelung săgeata soarelui şi 
gerul ieşit din piatră, ploaia în carne şi frigul în oase. Lîngă 
voi, duhul întruchipărilor s-a întărit în mine poruncitor. 
Lîngă voi, pentru biserică, zilnic mor. Din patru stihii v-am 
adunat, pe tine te-am luat din apă — că ai fost pescar, pe 
tine te-am scos din pămînt — că ai fost ocnaş, pe tine te-am 
coborît din lumină — că ai fost călugăr, din patru sfinte 
stihii v-am adunat, ca să clădim biserica din pămînt şi din 
apă, din lumină şi vînt. Şi voi aţi văzut biserica cu chip 

mic şr aţi zis : Meştere, venim.“ A doua, aproape o certitu¬ 
dine, că va fi jertfa sa, deci Manole pe el se jertfeşte, într-un 
fel în mod conştient (visul lui Găman edificator), compor¬ 
tarea lui pînă la - venirea Mirei este a unui om îndurerat, 
sfîrşit, învins. Principalul factor hotărîtor rămîne totuşi de¬ 
monul creaţiei, unică şi sublimă 1 coordonată care triumfă : 
„Mărturisire auziţi din parte-mi c-am început să clădesc 
fiindcă n-am putut altfel. Din cîmp şi munte v-am chemat 
fiindcă n-am putut altfel, cîteodată în groaznică îndoială am 
blestemat, am făcpt tot ce mi-a stat în putere şi voi face şi 
mai mult. Toate — fiindcă nu pot altfel ! u Este aceeaşi patimă 
care-1 răscoleşte chinuitor şi pe Constructorul Solness, acel 
demon al creaţiei ce cheamă „dinlăuntru puterile de afară“ 
şi „căruia trebuie să te supui — de vrei sau chiar de nu 
vrei u . 35 

Ca şi în finalul actului I, după luarea hotărîrii întărită 
de jurămînt, „o umbră mare bine hotărnicită cade între ei“. 
E umbra turlei de mijloc a viitoarei biserici, un semn de 
dincolo, care arată că jertfa va fi primită şi puterile ascunse 
se vor îmbuna. Efectul are un veşmînt poetic emoţional, dar 
din punct de vedere axiologic este discutabil. Dealtfel, pe 
parcursul întregii drame apar unele secvenţe cu caracter mis¬ 
tic care înceţoşează tema filozofică majoră, afectînd unitatea 
de idei şi chiar armonia de structură a piesei. 

Scena aşteptării de la începutul actului al III-lea este 
o admirabilă creionare de atmosferă. Meşterii rămîn tot ne¬ 
diferenţiaţi ca reacţii, dar în ansamblu ei realizează ceea ce 
se cheamă o stare fizico-psihică, o timbrată frămîntare lăun¬ 
trică din care ţîşnesc exclamaţii, spaime, regrete, amintiri, 
nostalgii. Venirea Mirei, care ştie că s-a pus la cale jertfa 
cuiva, îi împietreşte. Aici efectul anticipaţiei este magistral 
folosit. Mira îi ceartă pentru nelegiuirea pe care se pregătesc 
s-o comită, fără să bănuiască că ea este victima : „V-am adus 
vin, să vă lumineze pe dinăuntru... bărbaţilor negri, sălba¬ 
ticilor ! Luaţi şi beţi. Şi pîne albă v-am adus, să vă abat în 
spre gînduri mai bune. De ce nu răspundeţi ? Aşadar, totul 
e adevărat ? Vă este cugetul încărcat şi staţi în ruşinare. 
Unde-i omul pe care l-aţi prins ? Am venit să fiu mărturie 


35 H. Ibsen, Constructorul Solness , în Teatru , voi. III, E.L.U., 
Bucureşti, 1966, p. 425. 

acestei întîmplări neomeneşti*. Un comentator nota inspirat, 
pe marginea scenei, că Mira este opacă la mister. Tragismul 
provine aici din neputinţa de a admite prezenţa unui destin. 
Ca şi în balada populară, nu se pune problema creaţiei sau 
a iubirii, ci, aşa cum sublinia Liviu Rusu, „a creaţiei prin 
iubire, după concepţia poetului popular, creaţia mare nu 
poate să se nască decît din tot ce este mai profund, mai nobil, 
mai generos în fiinţa umană, iar aceasta este iubirea* 3G . 

Urmează scena „Jocului*, foarte sobru realizată. Blaga 
a intuit pericolul melodramatismului şi, în acelaşi timp, al 
imposibilităţii de a-1 reda integral dramatic. El frînge brusc 
acţiunea lăsînd imaginaţia spectatorilor să conlucreze creator 
la desăvîrşirea zidirii. Manole şi Mira sînt singuri în uni¬ 
versul lor închis, tot mai puternic, tot mai strîns încercuiţi 
de zidul care nu se mai poate desface. Şi fiindcă în ochii 
Mirei a năpădit spaima, ca în cei ai copiilor în nopţile grele 
de întuneric, Manole aprinde în ei lumina. Şi jocul dragostei 
şi al morţii începe. Pentru Mira nu e decît un joc al speranţei, 
al bucuriei, al iubirii, în care visul se conturează aievea. Şi 
ea trage clopotul cel mic, cu clinchetul lui de argint. Dar 
Manole va bate clopotul cel mare în jocul fără întoarcere. 
Ultima imagine a Mirei este zîmbitoare, de o candoare ne¬ 
firească. 

In continuare, analiza psihologică a personajului principal 
atinge culmi şi fineţi nebănuite. Manole trăieşte plenar înăl¬ 
ţarea fiecărei cărămizi, cu sufletul scindat între o bucurie oar¬ 
bă şi o tristeţe nimicitoare. Biciul cu care ritmează munca, ca 
şi strigătele de îndemn, ţintesc o autoflagelare, declanşarea 
forţelor telurice din lăuntrul său, întărite de sentimentul cul¬ 
pei şi al unei dureri atroce. Jertfa se desfăşoară potrivit ritua¬ 
lului, Blaga foloseşte un anumit ritm în vers : 

„Zvîrliţi tencuială pe coapse şi os*, cu patru accente în 
frază care dau un ton uşor incantatoriu, cu rimă perfectă, 
„Să-nchidem viaţa în zidul de jos*. 

După o anumită acumulare, unitatea strofei este spartă, 
fraza redusă la mai puţin de jumătate, intenţia de precipitare 
duce la o explozie ritmică : 


36 Liviu Rusu, Viziunea lumii în poezia noastră populară y E.P.L,, 
Bucureşti, 1967, p. 303. 

Var şi cărămidă. 

Scări şi bârne, 

Cobile şi scînduri. 

Nisip şi piatră, 

Trudă şi sudoare, 

Zi şi noapte, 

Pămînt şi moarte. 

Blaga reuşeşte să redea pe parcursul actului patru proce¬ 
sul destrămării unei personalităţi, a unei energii uriaşe, clo¬ 
cotitoare, care se cheltuieşte pînă la ultima picătură. Acelaşi 
Manole care, biruit de demonul lui, striga îndemnuri către 
meşteri, ia ciocanul şi se prăvăleşte asupra zidului încercînd 
să-şi elibereze victima : „Nimic nu mai vreau ! Nimic î Totul 
să se dărîme ! Vaierul î Vaierul ! Nici acum nu-1 auziţi ? Ma¬ 
nole l-aude, toţi îl auzim. Eu v-am legat, eu vă dezleg. Nu 
mai vreau minune, nu mai vreau nimic. Pe ea din piatră o 
vreau ! Loc !“. Este una din cele mai dramatice scene din tea¬ 
trul românesc şi credem că numai Danton-ul lui Camil Pe- 
trescu se mai ridică la asemenea culmi ale grandorii umane. 
In faţa proaspătului mormînt al Gabriellei, Danton refuză 
ideea că o palmă de pămînt l-ar putea despărţi de cea pe care 
o iubeşte şi, sfidînd parcă legile firii, porunceşte : Dezgro- 
paţi-o ! Eroul lui Blaga este profund umanizat, are reacţii con¬ 
tradictorii, în mintea lui înceţoşată pătrund raze de lumină, 
de căinţă. Glasul Mirei din piatră, acel splendid laitmotiv „Ma¬ 
nole, Manole, meştere Manole..răsună ca un clopot numai în 
adîncul fiinţei lui. Tablou al contorsionărilor sufleteşti, prin 
excelenţă dramatic, el reprezintă în economia piesei momen¬ 
tul culminant, de tensiune maximă, după care urmează inevi¬ 
tabila cădere. 

în final, Manole realizează pierderea ireparabilă, jertfa su¬ 
premă şi ultimele lui cuvinte au ceva din asprimea şi răceala 
stîncii. El însuşi pare zidit în piatră, pietrificat : 

Undeva s-a oprit un vînt. 

Undeva a contenit un glas. 

Străini sîntem în mare singurătate şi-n veşnică, pierdere. 

Este actul în care expresia poetică atinge culmea ei ma¬ 
ximă. Şi totuşi, Manole rămîne un revoltat împotriva forţe¬ 
lor întunericului. Trezit din beţia înălţării cupolelor, este sin- 

gurul neconsolat. Nu judecata oamenilor îl sperie ci propria 
lui caznă. El a împlinit un destin. „A fost numai o netrebnică 
unealtă, o scîndură în schelele pe care le dărîmi cînd clădirea 
e gata, şi folosul vremelnic nu le mai cere u . 

în final, el „trage clopotul cumplit şi fără smerenie de 
parcă s-ar certa cu cerul 44 . Un ultim strigăt, un blestem care 
se sparge în tării. Şi Manole âlege singur calea : moartea este 
supremul lui act de nesupunere. Aşa se sfîrşeşte, pare că spune 
Lucian Blaga, drama omului care a încercat să înfrunte des¬ 
tinul orb şi a fost învins. Dar ca în tragedia antică, moartea 
lui înseamnă o eliberare. Este „o concepţie eroică şi bărbă¬ 
tească a morţii. Românul nu caută moartea, nici n-o doreşte — 
dar nu se teme de ea 44 . 37 

Şi ultima replică deschide o geană de lumină în atmos¬ 
fera grea de tristeţe şi amarnică durere, fiindcă sacrificiul 
plătit atît de scump de meşter nu a fost zadarnic : 

Cînd noi nu vom mai fi, apa şi adîncul pădurilor vor 
mai vui aici, amintindu-ne fără să ne numească, 
surd şi cumplit, â~u î â-u ! din veac în veac. 

E ciudat că, după atîta vreme, teatrul lui Lucian Blaga 
se refuză unor delimitări stricte în cadrul genului. El poate 
fi inclus într-un curent, expresionismul de pildă, fără a se 
calchia schema tipică a acestuia. Există permanent o zonă 
albă, ca un miracol care se sustrage cunoaşterii. AA judeca în 
esenţă expresionist înseamnă a aplica drept metodă de lucru 
Patul lui Procust. Comparîndu-1 cu Kaiser, Toller, Wedekind, 
cu Paul Claudel sau Maeterlinck, cu Ibsen şi Hauptmann, nu 
facem altceva decît să-i evidenţiem preferinţele livreşti, poate 
o comprehensiune filozofică sau estetică. E mult şi e puţin în 
acelaşi' timp, căci nici o influenţă nu a putut să ştirbească 
unitatea dramei sale, un univers permanent consecvent cu 
el însuşi şi care face parte organică dintr-o operă — sistem 
de gîndire şi reflectare profund originală. 

Şi aici nu se pune numai problema autohtonismului, a 
motivelor de inspiraţie, deoarece scriitorul caută şi găseşte 


37 Mircea Eliade, Comentarii la legenda Meşterului Manole , Ed. 
Publicom, Bucureşti, 1943, p. 131. 

tonul de universalitate al simbolurilor sale. La sorgintea tea¬ 
trului lui Blaga stă o mare şi neliniştitoare sete de absolut : 

Pămîntule, dă-mi aripi 

Săgeată vreau să fiu, să spintec nemărginirea, 

cere poetul într-o invocare hiperbolizantă, iar dramaturgul se 
angajează în această experienţă proprie chiar dacă reface? nişte 
vechi itinerarii. Metaforic exprimat, mitul teatrului lui Blaga 
este de origine faustică. 

Dramaturgia lui Lucian Blaga a provocat, încă ele la apa¬ 
riţie, numeroase nedumeriri. Ca şi în cazul lui Paul Claudel 
ea a fost, parafrazînd cuvintele scriitorului francez din Mes 
idees sur le theâtre, un elefant alb vepit nu se ştie de unde 
şi cu care nimeni nu ştia ce să facă. Şi se pare că, în ciuda 
scurgerii timpului, teatrul lui Blaga continuă să fie şi azi ace¬ 
laşi elefant alb care suscită aceleaşi controverse şi nedume¬ 
riri. 

Nedumeriri în ceea ce priveşte conţinutul atît de inedit 
în peisajul literaturii noastre dramatice. „Cel mai naţional 
între scriitorii de drame româneşti 44 , alături de I. L. Caragiale, 
cum îl considera Sextil Puşcariu 38 , a simţit o puternică atrac¬ 
ţie faţă de motivele autohtone, faţă de izvoarele locale de 
esenţă tragică. Preferinţa sa pentru lumea miturilor şi legen¬ 
delor naţionale, cu aura lor de poezie şi basm, a fost sesi¬ 
zată în numeroase studii semnate de Tudor Vianu, Dragoş 
Protopopescu sau Nichifor Crainic. 39 

Ca şi Jean Cocteau care visa să reînvie lumea unei Franţe 
legendare, lumea lui Graal şi a vrăjitorului Merlin, a Arte- 
midei şi a lui Renaud, ca şi Richard Wagner care din undele 
tremurate ale Rinului refăcea chipul lui Siegfried şi al Brun- 
hildei sau ca şi Yeats sau Singe care actualizau poveştile cu 
zîne şi cu priculici ale Nordului, Lucian Blaga a vrut să re¬ 
aducă lumea miturilor româneşti „cu zvonul lor de pădiire, 


58 Sextil Puşcariu, Poezia şi drama lui Lucian Blaga , Revista 
Fundaţiilor an. ii, 1 august 1935, p. 338. 

39 Tudor Vianu, Teatrul lui Lucian Blaga , Cuvîntul, 11—18 dec. 
1925 ; Dragoş Protopopescu, Lucian Blaga şi mitul dramatic , Gîndirea y 
an. XIII, nr. 8, dec., 1934 ; Nichifor Crainic, Cîteva notiţe despre Lu¬ 
cian Blaga , Gîndirea , an. XIII, nr. 8, dec. 1934. 

de mare, de trăznet, cu aroma lor carnal aeriană 44 40 , cu per¬ 
sonaje din negura vremurilor. Era un domeniu de vag şi in¬ 
certitudine, de mister şi ireal, atît de drag poetului ce nu-şi 
dorea să distrugă corola de minuni a lumii sau să ucidă tai¬ 
nele firii. Era şi un mijloc de a se refugia din prozaismul unei 
societăţi tehniciste, o adevărată Sodoma şi Gomora a sufletu¬ 
lui şi fanteziei. „într-o epocă întunecată, nota Blaga, singura 
lumină o dau tradiţiile : lumina ce-o împrăştie în întuneric 
putregaiul 11 . 41 Şi atunci a poposit într-un timp de legendă, un 
timp al „începuturilor 44 cum l~ ar numi Mircea Eliade, fără lo¬ 
calizare ca în Zamolxe — mister păgîn şi Arca lui Noe sau cu 
localizări care, deşi indică date precise, anul 1212, şi Cruci¬ 
ada copiilor, secolul XVI, şi Tulburarea apelor pot aparţine 
secolului XIII, ca şi secolului XVI sau secolului XX. 

Nedumeriri a provocat şi structura dramei sale atît de de¬ 
părtată de formula aristotelică, cu locuri comune esteticii 
expresioniste. Caracterizarea pe care Blaga o făcea teatrului 
nou european, pe care-1 includea alături de alte fenomene 
(pictură, sculptură, ştiinţă) în-aşa zisul „noul stil 44 , este vala¬ 
bilă şi teatrului său : „Un vast cuget, îndreptat spre crearea 
unei lumi noi, s-a iscat. Psihologismul, atît de iubit înainte, 
e încetul pe încetul părăsit. In dramă, în roman, eroii sînt 
tot mai mult simple «idei înzestrate cu voinţă», idei ce mişcă 
din adîncimi nebănuite omenirea. Fiinţe care condensează în 
energică sinteză viaţa în una din multiplele ei înfăţişări iau 
locul caracterelor cu nesfîrşite nuanţări şi complicaţii de con¬ 
ştiinţă. u 42 Deci, o deplasare a interesului de la amănunt la 
esenţă, de la momentan la transcendent, de la concret la ab¬ 
stract, într-un dialog al individului cu orizontul cosmic. Sub¬ 
titluri ca „mister păgîn 44 , „pantomimă 44 , „jocuri dramatice 44 tind 
spre clasificări frecvente unor scriitori ca Wedekind, Werfel, 
Kaiser, Toller. Personajele nu mai sînt caractere, ci forţe sti- 
hiale, naturi primare, categorii care-şi pierd într-atît indivi¬ 
dualitatea, încît, sublinia Maurice Gravier, nu mai au nici 


40 Lucian Blaga, Censura transcendentă , Cartea Românească, Buc., 
1934, p. 58. 

41 Lucian Blaga, Pietre pentru templul meu , Sibiu, 1919, p. 6. 

42 Lucian Blaga, Filozofia stilului , Cultura Naţională, 1924, p. 71. 


248 



nume, nici prenume. 43 Ele sînt simplu : Tatăl (Ivanca), Ma¬ 
gul, Vrăjitorul, Ciobanul, Moşneagul, Bătrînul, Tînărul (Za - 
molxe), Zidarii (Meşterul Manole), Popa, Moşneagul, Omul 
cu cercel în ureche (Tulburarea apelor). Conflictele nici ele 
nu mai ţin de determinări sociale sau psihologice, ci —re¬ 
marca Ov. S. Crohmălniceanu — „tind să fie expresia unor 
antagonisme eterne de dezlănţuiri stihiale“. 44 

Desigur nu a trecut neobservată nici forma versificată, 
în maniera versetelor biblice, cu rime interioare, dînd prozei 
biagiene o cadenţă şi o cantabilitate ce o apropie de poezie : 
Lac îmblînzit de zile fără vînt sînt eu 
şi-s singur 

Atît de singur, ca de mult uitat-am să fac deosebire 
între mine şi-ntre lucruri. 

Numai om cu om eşti : tu şi eu. 

{Zamolxe — act. I) 

Controverse a ridicat mai ales problema teatralităţii pie¬ 
selor lui Blaga. Nu credem că dramaturgul şi-a scris opera 
numai pentru a provoca deliciile unei lecturi comode în fo¬ 
toliu, neavînd în vedere şi reprezentarea ei scenică. Dealtfel 
din corespondenţa cu Liviu Rebreanu reiese grija cu care ur¬ 
mărea spectacolul Meşterul Manole şi tristeţea provocată de 
nerespectarea promisiunii de către Rebreanu de a relua în 
stagiunea următoare piesa şi de a prezenta în premieră Tul¬ 
burarea apelor 45 . Şi, chiar dacă ar fi aşa, este suficient să 
amintim doar exemplul lui Alferd de Musset, scriitorul care 
nu-şi gîndea piesele decît ca pretexte de lectură. Iar Comedia 
Franceză a oferit un spectacol plin de graţie şi farmec cu Să 
nu te joci cu dragostea , în regia lui Julien Bertheau, iar Ge- 
rard Philippe a realizat o excepţională creaţie în Lorenzacio 
la festivalul anului 1952 de la Avignon. 

Este Lucian Blaga un scriitor reprezentabil ? 

Nu, afirma categoric G. Călinescu, şi-şi întemeia argu¬ 
mentaţia prin „prea multă poezie, ibsenismul, adică conflictul 

43 Mauriee Gravier, Les heros du drame expressioniste , în Le theâ- 
tre moderne , Ed. du centre naţional de la Recherehe Scientifique, 
voi. I, 1958, p. 118. 

44 Ov. S. Crohmălniceanu, Lucian Blaga , E.P.L., Buc., 1963, p. 161. 

45 I. Oprişan, Corespondenţa lui Lucian Blaga , Revista de istorie şi 
teorie literară, tom. 18, I, 1969. 

de idei, mitologismul, o anumită ţinută expresionistă constînd 
într-un schematism şi într-o relativă stilizare şi deci caricare 
a gesturilor 41 . 46 Dar oare conflictul de idei nu constituie pre¬ 
misa oricărui teatru bun şi deci reprezentabil ? Sau poezia 
caracteristică teatrului lui Claudel sau Maeterlinck îi face mai 
puţin reprezentabili ? Sau inspiraţia mitică a pieselor lui 
Giraudoux, Cocteau, Anouilh constituie un impediment în 
transpunerea lor scenică ? Dealtfel I. Negoiţescu a sesizat cu 
fineţe dihotomia celor care afirmă că „dramatismul operei lui 
Blaga ar lîncezi în ape liricei şi în acelaşi timp „ar fi prea 
tematic, în genul lui Ibsen dar şi mai abstract, fixat pe idei 
şi mai pure, de modă expresionistă 44 , răsturnîndu-se astfel 
teza lirismului şi a poeticului inadecvat. 47 

Desigur Lucian Blaga nu constituie un dramaturg foarte 
comod, lesne de abordat oricînd şi pe orice scenă. Octav Şu- 
luţiu încerca să explice de ce spectacolele nu s-au bucurat de 
succes găsind două motivări. în primul rînd lipsa unor actori 
capabili să înţeleagă şi să pătrundă profunzimile şi subtili¬ 
tăţile textului, să ştie cum să rostească o replică şi cum să 
joace „o tăcere 44 , tăcerea fiind un act esenţial, deoarece ea 
„accentuează misterul şi subliniază gravitatea textului 44 , „pune 
în lumină frumuseţile lirice ale limbajului 44 . Apoi, al doilea 
motiv s-ar datora incapacităţii publicului de a gusta altceva 
decît „teaţru burghez, strict realist sau spectacolul feeric cu 
surle şi lumini colorate sau comedia ieftină 44 48 . Aprecierile lui 
Şuluţiu erau voit exagerate tocmai pentru a accentua nece¬ 
sitatea unor jaloane artistice superioare în înţelegerea şi 
transpunerea scenică a teatrului lui Blaga, atît din partea celor 
care-1 interpretează, cît şi a celor care-1 receptează. 

Ni se pare că dacă se vorbeşte despre teatralitatea dra¬ 
maturgiei lui Blaga ar trebui, făcută o demarcaţie între pie¬ 
sele care ridică serioase probleme prin dificultatea interpre¬ 
tării, aşa cum se întîmplă cu Zamolxe —• mister păgîn, mai 
degrabă un amplu poem filozofic ce împrumută tehnica dra¬ 
matică. Sau, la cealaltă extremă, Daria sau Ivanca, care au 


46 G. Călinescu, Op. cit, p. 797. 

47 I. Negoiţescu, Blaga şi artisticul sau de la filosof ie la dramă 
în voi. însemnări critice , ed. Dacia, Cluj, 1970, p. 69. 

48 O. Şuluţiu, O schiţă asupra teatrului lui L. Blaga „ Revista Fun¬ 
daţiilor, nr. 11, 1 noiembrie 1942. 

o scenicitate evidentă, fiind gîndite pe temeiul dramei ibse- 
niene sau cehoviene, dar din păcate mai puţin interesante 
sub aspect valoric. Se poate constata deci o teatralitate 
de mai multe tipuri, variabilă, care derivă în primul rînd din 
geneza pieselor respective. In lucrările aşa zise „mitice* ca 
Zamolxe , Arca lui iVoe, Avram Iancu, apar numeroase elem- 
mente epice, narative, cu rol preponderent, conflictul în ac¬ 
cepţiunea lui cunoscută nemaigenerînd acţiunea. Tensiunea 
nu mai are temeiuri pur dramatice, ci aşa cum sublinia Vicu 
Mîndra, „creşte în valuri lirice tt , iar atmosfera este mereu 
înnoită de „alternanţele de ritm ale prozei poeticei 49 

Esenţializarea ideilor, personajele fără contururi precise, 
elementele narative, preferinţa pentru parabolic şi metaforic 
şi mai ales un acut sentiment al * tragicului condiţiei umane 
sînt date caracteristice dramaturgului român detectabile şi 
în teatrul contemporan. Şi, fără a-1 asocia pe Blaga unor cu¬ 
rente sau tendinţe contemporane, ar fi gratuit şi forţat, ne 
întrebăm totuşi dacă asemenea elemente de structură nu con¬ 
stituie un impediment pentru reprezentarea scenică a unor 
atari dramaturgi, de ce ar constitui pentru Blaga ? în -plus, 
natura subiectelor sale, observa Dragoş Protopopescu, este 
dramatică prin ea însăşi, scriitorul sesizînd ,^ce e viaţă în sau 
in afară de scenă* şi alegînd tocmai „acele momente a căror 
singură îmbinare de real şi ireal constituie o dramă în sine*, 
a acelor momente „dotate de la natură şi eu o doză precisă 
de senzaţional dramatic*. 50 în adevăr, cît dramatism se as¬ 
cunde în năzuinţa faustică, demonicul creaţiei, setea abso¬ 
lută de cunoaştere şi perfecţiune sau în fanatismul despotic, 
forţa care acţionează ca o putere distructivă (pentru a aminti 
numai două din creaţiile dramaturgului Blaga). 

Orice operă valoroasă, scria Umberto Eco, este „o operă 
deschisă*, ce se refuză unor catalogări definitive, oferind în 
permanenţă sensuri şi valenţe noi. Dramaturgia lui Blaga este 
un caleidoscop miraculos, în lucirile căruia se ivesc neaştep¬ 
tate înţelesuri. Esenţial este să-l privim în accepţiunea filozo¬ 
fiei noastre de azi, să decantăm elementele valoroase, profund 
umane, profund originale şi naţionale de cele de coloratură 

49 Vicu Mîndra, De la „Meşterul Manole“ la „Anton Pann‘% în voi. 
Incursiuni în istoria dramaturgiei române , Ed. Minerva, Buc., 1971, 
p. 174. 

50 Dragoş Protopopescu, Blaga şi mitul dramatic , Gîndirea , 8, 1934. 

mistic religioasă. Să facem din Blaga, aşa cum scria J. Kott 
despre Shakespeare, „contemporanul nostru*. 

Cum trebuie jucat dramaturgul Lucian Blaga ? 

Poate în maniera de joc pe care eseistul Blaga o reco¬ 
manda aşa-numitului „teatrul nou* : „Teatrul nou cere desi¬ 
gur şi o înscenare nouă. Şi joc nou. Linii reduse ca şi sufle¬ 
tul : la esenţial. Se cere stil şi cadru, care prin variaţiile sale 
succesive să ţină isonul dramei lăuntrice. Jocul nu mai imită 
oameni de pe stradă. Jocul interpretează, devenind mai mu¬ 
zical decît e firesc sau mai geometric decît e firesc, după îm¬ 
prejurări şi conţinut sufletesc.* 51 

Poate cum indica Alexandru Paleologu, în maniera în 
care se joacă teatrul grecesc cu o anumită ţinută ceremonială 
în gest şi vers, o anumită „ritualitate* şi o maximă exercitare 
a respiraţiei şi a „rostirii cuvîntului*, prin care să se declan¬ 
şeze întreaga sa valoare de incantaţie. 52 

în orice caz trebuie interpretat cu sensibilitate şi inteli¬ 
genţă, vibrînd în ritmul sufletesc al poetului, atenţi la fru¬ 
museţea versului, la profunzimea ideilor, la cheia metaforică 
a simbolurilor. 

Mitul Meşterului Manole şi-a găsit în anii noştri o nouă 
împlinire, incluzînd noi sensuri filozofice şi noi valenţe ar¬ 
tistice. Titanismul eroului, pasiunea muncii creatoare, etica 
sa exemplară, aspiraţia către perfecţiune, responsabilitatea 
faţă de propriul destin constituie semnificaţiile majore ale 
motivului, cu largi -deschideri spre momentul istoric pe care 
îl trăim. Pe lîngă coordonata esenţială de HOMO AESTHE- 
TICUS o amplifică tot mai mult pe cea de HOMO CON- 
STRUCTIVUS. „Mitul estetic devine astfel mit al edificării*. 53 
Societatea noastră preia pe o treaptă superioară, îmbogă¬ 
ţind şi aprofundînd, tot ce s-a definit ca valoare umană, spe¬ 
cific românească de-a lungul timpului. „Venim, fiecare, pe 
urmele altora, avem aşadar în urma noastră lumile gîndului 
şi cuvîntului prin care am călătorit, iar fapta şi împlinirea 
aparentă te trimit pe alte urme, care acum în chip neaşteptat 


51 Lucian Blaga, Teatrul nou, în Feţele unui veac, Ed. Librăriei, 
Diecezane, Arad, 1925, p. 115—116. 

52 Alexandru Paleologu, Teatrul lui Lucian Blaga , în Spiritul şi 
litera , Ed. Eminescu, 1970, p. 93. 

53 Gh. Ciompec, Op. cit., p. 203. 

sînt înaintea ta. Urma este îndărăt şi înainte, în această lume 
curgătoare şi următoarei 54 Venim aşadar, pe urmele înain¬ 
taşilor noştri, cum afirma C. Noica, sîntem beneficiarii va¬ 
lorilor create de ei, pe care le preluăm sub semnul urmei 
noastre de azi — umanismul socialist. 

Reluarea în variante contemporane a mitului creaţiei nu 
înseamnă numai o „reîntoarcere 44 la vechile motive sau la o 
epocă mitică, ci adaptarea şi îmbogăţirea lui cu noi semni¬ 
ficaţii. Ideea jertfei creatoare, cu multiple ecouri în litera¬ 
tura contemporană, cunoaşte răsfrîngeri variate mai ales în 
opera poeţilor. Dezvoltarea mitului în cadrul unui anumit 
gen nu este întîmplătoare, alegerea fiind determinată de vi¬ 
ziunea artistică. Natura conflictului, contradicţia între pa¬ 
siunea creatoare şi mediul exterior potrivnic au generat, aşa 
cum am văzut, o bogată dramaturgie proprie mai ales pe¬ 
rioadei interbelice. Dispariţia datelor eonflictuale între erou 
şi societate, actul creaţiei presupunînd în condiţiile de azi o 
contopire totală cu colectivitatea, au determinat o„ migrare 44 
a motivului manolian spre poezia lirică. Problema creaţiei se 
mută sensibil pe plan interior, suferind o subiectivizare, fapt 
care explică,, migrarea motivului în lirică şi vesteşte nebă¬ 
nuite perspective de aprofundare 44 . 55 

Cîntare omului a lui Arghezi devine un imn închinat 
muncii creatoare şi jertfei prometeice a omului. Mihai Be- 
niuc, în Meşterul Manole , ridică efortul creator la măreţia sa¬ 
crificiului, zidindu-şi inima „să cînte şi să fie îndemn la 
muncă şi la fapte 44 . Nicolae Labiş face din Meşterul său „un 
Prometeu român 44 . Meşterul fîntînilor de Gheorghe Tomozei, 
Amfion constructorul de Nichita Stănescu, deşi nu au o de¬ 
pendenţă vizibilă faţă de substanţa mitului îşi trag seva din 
semnificaţia acestuia. A. E. Baconsky, Aurel Rău, Ştefan Au- 
gustin Doinaş, Ana Blandiana, alături de foarte mulţi alţi 
poeţi, refac, în modalităţi diverse, mitul Meşterului Manole — 
izvor de veşnică tinereţe. 

In dramaturgie, fără ca numărul lucrărilor să fie atît de 
impresionant ca în lirică, s-au realizat cîteva piese remarca- 


54 C. Noica, Rostirea jilozojică românească, Ed. Ştiinţifică, Bucu¬ 
reşti, 1970, p. 271. 

55 V. Fanache, Motivul creaţiei în poezia noastră actuală. Steaua , 
1964, 10. 

bile. Majoritatea îmbracă aspectul unor dezbateri privind ro¬ 
lul şi rostul artistului în societate. Mitul eludează sensurile 
mistico-magice reliefînd forţa lucidă, conştiinţa creatoare a 
omului. Biserica din slăvi de Victor Papilian, Meşterul Ma- 
nole de Valeriu Anania, Eu, Meşterul Manole de Darie Ma- 
gheru, reconstituie, în mare, etapele principale ale legendei, 
şi, deşi condiţionate de atmosfera constructivă a zilelor noas¬ 
tre, se menţin în universul uman baladesc. 

Acţiunea piesei lui Valeriu Anania se înnoadă în jurul a 
două cupluri : Manole-Simina, Safirin-Iovanca, proiectate pe 
destinul celor nouă meşteri şi al soţiilor lor. Manole, călător 
prin ţările lumii, după ce a învăţat meşteşugul de a scrie 
zidiri şi a zidi altare, s-a întors la Argeş să ridice „minunea 
între minuni“. Viaţa lui este o mare agitată între două pa¬ 
siuni ireductibile : demonicul creaţiei şi bucuria dragostei, una 
o absoarbe pe cealaltă. Privind chipul curat al Siminei, Meş¬ 
terul are viziunea bisericii întregi : trupul ei zvelt se meta¬ 
morfozează într-o construcţie graţioasă, cozile împletite de¬ 
vin turle răsucite spre cer „din ie, din veşmînt, din cingă- 
toare u se înfiripă zidirea. Este o anticipaţie a sfîrşitului. 

Printr-o luptă crîncenă trece şi Safirin, călugăr tînăr şi 
vraci priceput, mistuit de patima pentru frumoasa jupîniţă 
Iovanca. Ochii lui cucernici nu mai poartă în priviri decît 
imaginea ademenitoare a femeii şi ea îl îmbie să-i picteze 
desăvîrşirea în pronaosul bisericii. Safirin, urmînd o credinţă 
populară românească, îi răpeşte umbra, înscriind-o pe pînză. 
Obiceiul e foarte vechi, umbra fiind considerată în mitologia 
multor popoare un echivalent al sufletului, un al doilea Eu 
ce însoţeşte permanent omul ocrotindu-1 (în Egiptul antic), 
o fiinţă protectoare care prevesteşte moartea sau primejdia 
(în nordicile Saga). Luarea magică a umbrei în folclorul nos¬ 
tru aduce după sine moartea grabnică a fiinţei. Safirin zu¬ 
grăvind chipul Iovancăi pe pînză a ucis-o în inima sa, înde¬ 
plinind astfel o dureroasă lege a creaţiei pe care o va afla 

curînd şi Manole. 

Cînd firea izvodeşte frumosul măiestrit 

E osîndit izvodul să piară-n ce-a rodit. 

In faţa gestului suprem al lui Safirin, Manole are reve¬ 
laţia adevărului : cheia bolţii este cumpăna propriei fericiri 


254 



zidurile se vor înălţa numai atunci cînd meşterul va plăti 
cu preţul cel mai scump, iubirea. 

Tensiunea dramatică creşte cu fiecare replică. Manole, 
frînt de durere, e obligat să aleagă între a-1 trimite pe Safi- 
rin să-i salVeze copilul grav bolnav sau pe Iovanca, soţia 
bogatului jupîn Pîrvu, Mecena care finanţează construcţia. In 
actul deliberat al opţiunii Manole-omul, tatăl iubitor, cedează 
în faţa lui Manole-creatorul. Este primul mare sacrificiu. Ur¬ 
mează apoi al doilea, zidirea Siminei.' Sacrificiul' final şi cel 
suprem este însăşi viaţa meşterilor care refuză să dărîme bi¬ 
serica şi să se supună poruncii domnitorului, dornic să afle 
taina ascunsă în zidurile ei. 

Reliefarea cadrului social, pasiunea creatoare a muncii, 
comuniunea deplină a meşterilor, încrederea lor în forţa şi 
capacitatea lui Manole, finalul luminos, „Pămîntu-i al celor 
ce au aripi !... Zburaţi ! u aduc o nouă viziune în tratarea mi¬ 
tului constructorului. Piesa lui V. Anania, un poem drama¬ 
tic de esenţă lirică, se remarcă prin armonia versului şi stilul 
aproape fără cusur. Dar autorul îşi încarcă acţiunea, o com¬ 
plică prin intrigi colaterale şi amănunte nesemnificative. Li¬ 
nia clasică a subiectului, remarca Dumitru Micu, este orna¬ 
mentată cu toată flora de extracţie romantică a sufletului 
popular, efectul fiind de speţa barocului. Virtuozitatea este 
apreciabilă, dar excesul oboseşte. 56 

In poefeul lui Darie Magheru, Eu, Meşterul Manole, se 
accentuează puterea nelimitată a omului, capabil să înfrunte 
nu numai voinţa domnitorului, ci întreaga fire. Investit cu 
puteri prometeice se opune smereniei, spiritului gregar, obe¬ 
dienţei laşe a călugărului Avacum sau mitropolitului Naum. 
Vizionar, anunţă prăbuşirea unei lumi nedrepte, lacrimile şi 
forţa mulţimii vor topi „şi tronuri şi aurul din steme u . Cu 
bune rezultate dramatice e reliefată şi ideea continuităţii efor¬ 
tului creator şi al jertfei neîntrerupte pentru atingerea idea¬ 
lului : 

Alţi meşteri, peste vreme, or cuteza minune 
Mai-naltă şi mai mîndră... în veac mai luminos 
Slujind şi ei tot munca şi dorul de frumos. 


58 Dumitru Micu, Teatrul poetic, România literară , 7.XII.1972. 

In alte lucrări dramatice, ca de pildă în Meşterul Manole 
de Laurenţiu Fulga, interesul se axează pe pasiunea muncii 
creatoare, pe realizarea visurilor celor mai îndrăzneţe, zidu¬ 
rile durează trainice sub mîna pricepută a constructorului care 
nu mai e nevoit să-şi îngroape la temelie iubirea. Ideile noi 
care apar în piesă nu se nasc însă întotdeauna organic din 
structura ei intimă, ci sînt impuse din dorinţa autorului de 
a fi în deplin acord cu spiritul epocii noastre. 

în parametrii unei drame dezbatere, Constantin Cuza in¬ 
stituie în Meşterul un proces al confruntării conştiinţelor. 
Faptele de odinioară sînt interpretate din perspectiva şi op¬ 
tica unui Copil de azi pentru care Măria Sa rămîne doar „un 
om al timpului său 44 , „intrat în istorie prin alţii 44 , în timp ce 
Meşterul, prin creaţie, aparţine „tuturor timpurilor 44 . Afec¬ 
ţiunea se îndreaptă spre Ana „nedreptăţită de legendă 44 , exem¬ 
plu de jertfă în numele iubirii. 

Anularea jertfei nu anulează şi tensiunea morală şi emo¬ 
ţională a motivului, în piesa lui Paul Everac, Ana. Autorul 
realizează un transfer al tragicului de la Manole spre Ana. 
Meşterul, impresionat de rugămintea femeii, o scoate din zid 
învăţînd 1 astfel adevăratul preţ al iubirii, al trăirii plenare a 
clipei efemere. Aspiraţia la desăvîrşire, la înţelegerea jertfei 
ca sîmbure al „nemuririi 44 îi revine Anei. în zid a ţipat doar 
„nevrednicia 44 din ea, „lucrul cel mai slab 44 şi temător. Femeia 
îşi descoperă acum bărbatul puternic şi mîndru : „Erai un 
bărbat din cei puţini şi rari. Care făptuiesc. Şi duc faptele 
la capăt. Erai mare, Manole ! Aşa te-am văzut eu. 44 Manole 
nu mai cunoaşte tentaţia marilor confruntări şi a marilor îm¬ 
pliniri. Pentru el valoare are doar viaţa făcută din carne şi 
sînge, din putere şi dragoste, din nevoie şi foame, din popas 
într-o rarişte de umbră, sub amiaza aromitoare. Este un om 
dîrz şi hotărît, dar un om simplu, fără dimensiuni prome¬ 
teice. Puterea lui stă în actul alegerii, în înfruntarea bles¬ 
temului şi în salvarea vieţii, pentru a rodi prin Ana viaţă. 
Iar menirea lui, a creatorului, este aceea de a zidi ca locul 
să fie frumos, „ca să împodobească pămîntul cu fapta 44 . 

Piesa într-un act Scrisoare către Meşterul Manole de 
Hristu Limona relatează, concentrat şi dramatic, un episod 
cu valenţe tragice. Eroul, „un om care trăieşte ca mulţi alţii, 
construind hoinar... ca păsările cerului 44 , un Manole al vre- 

mii noastre, inginer pe unul din marile şantiere, aşteaptă so¬ 
sirea Anei. Aşteptarea tensionată se desfăşoară pe fundalul 
apelor cerului care s-au revărsat puhoaie. Deznodământul ino¬ 
pinat îi relevă adevărul : Ana a murit. Un ultim gînd al ei, 
înainte de a intra în nefiinţă, o scrisoare de dragoste, îl în¬ 
deamnă să-şi învingă durerea şi să-şi urmeze menirea lui de 
făuritor şi constructor. Ca şi Ana din legendă femeia se do¬ 
reşte alături de „bărbatul ei drag 44 , „în inima munţilor 11 , în 
tot ce face el „frumos şi minunat 44 . 

Fără să aibă o dependenţă vizibilă faţă de substanţa mi¬ 
tului, piesele lui Horia Lovinescu, Moartea unui artist şi 
Omul care şi-a pierdut omenia , se află sub incidenţa acestuia. 
Dramaturgul accentuează înalta idee etică a subordonării rea¬ 
lizării artistice de condiţia păstrării umanităţii : „O construc¬ 
ţie nu e numai număr şi materie, implică şi o altă coordonată : 
«Omul». 44 Turnul lunii din Omul care şi-a pierdut omenia se 
prăbuşeşte fiindcă constructorului îi lipseşte piatra unghiu¬ 
lară, „simţul umanului, solidaritatea cu omul 44 . Arhitectul îşi 
disimulează natura duplicitară dar se trădează prin interme¬ 
diul umbrei, a alter ego-ului său, Elonam, prototipul egois¬ 
mului şi orgoliului exacerbat. Imensa trufie, superioritatea 
afişată faţă de semeni l-a îndepărtat de ei, l-a însingurat, şi, 
în ultimă instanţă, l-a dezumanizat. Revelaţia descoperirii 
acestui adevăr e tragică şi determină, în plan direct, procesul 
de conştiinţă al creatorului, iar în plan alegoric un drum si¬ 
sific pentru a-şi redobîndi OMENIA. Variatele ipostaze dra¬ 
matice şi lungul periplu prin spaţii geografice, cu implicaţii 
morale şi etice, îl obligă pe Manole la autoanaliză şi auto- 
cunoaştere. El va deveni „om printre oameni 44 numai atunci 
cînd va regăsi „bucuria logodnei cu lucrurile simple ale vieţii 
si pămîntului 44 şi puterea de a se jertfi pentru semenii săi. 

Esenţa artei pentru care militează Manole Crudu se află 
„sub semnul puterii omului asupra haosului şi morţii 4 ^ Cine 
nu crede în om, afirmă eroul din Moartea unui artist, crede 
în monştri. Acelaşi egoism exacerbat îl duce şi pe sculptor 
la o atitudine antisocială, la înstrăinare şi indiferenţă, la ne¬ 
garea adevăratelor valori etice şi estetice. Faptele sînt cu atit 
mai dramatice cu cît eroul se află într-un moment limită al 
existenţei sale. Criza biologică declanşează un acut sondaj în 
plan existenţial, cu reverberaţii deosebite în creaţie şi iubire. 
Ca şi eroul legendar s-a lăsat devorat de demonia creaţiei : 

„Tu n-ai iubit cu adevărat niciodată, Man, îi spune Claudia 
Boxau. Şi pe nimeni. In afară de sculptura ta. Restul a fost 
surplus de bogăţie. Chef u . La ceasul de grea cumpănă, cînd 
spectrul „prăpastiei“ de dincolo îl terorizează, e pe cale de 
a-şi trăda crezul estetic — esenţa umană a artei. Gestul final, 
sacrificiul de sine, îl umanizează ca om şi ca artist. El are tă¬ 
ria să distrugă o operă de mare artă, dar profund inumană, 
izvorîtă din zonele obscure ale conştiinţei, din spaima cum¬ 
plită faţă de moarte. „E bine să fii credincios ţie însuţi... Dar 
e mult mai important să fii credincios oamenilor/ 1 

Atît OmuZ care şi-a pierdut omenia , piesă alegorică, si¬ 
tuată la graniţa dintre eseu şi legendă, cît şi Moartea unui 
artist , dezbatere de esenţă filozofică, cu o construcţie armo¬ 
nioasă şi dramatică, îşi trag seva şi profunda originalitate din 
impactul cu universul folcloric românesc. Corul robilor in¬ 
vocă patetic ielele, la porţile cetăţii Soarelui se înalţă bocete 
şi cîntece de jale, iar blestemele abominabile vin parcă din- 
tr-o lume ancestrală. Oa şi în epica populară, eroul damnat 
este respins de semeni şi de întreaga natură : în prezenţa lui 
izvoarele îşi seacă apele iar copacul îşi strînge coroana (Omul 
care şi-a pierdut omenia). Atitudinea Domnicăi în faţa morţii 
aminteşte de înţelepciunea ciobanului mioritic care-şi pri¬ 
veşte senin sfîrşitul, cu conştiinţa datoriei împlinite : „Numai 
că am mai murit oleacă. Oleacă şi încă oleacă, şi într-o zi 
gata mă isprăvesc 11 (Moartea unui artist). 

Meşterul Manole prin neobişnuita ecloziune, frecvenţă şi 
măiestrie cu care este abordat în genuri diferite ale artei, prin 
semnificaţiile sale multiple — construcţie şi jertfă umană — 
reprezintă mitul fundamental în care ne regăsim continuu şi 
deplin. 

Nu putem să nu menţionăm, în încheiere, un eveniment 
literar important şi anume — relevarea legendei româneşti 
de către dramaturgul portughez Julio Dan tas în drama sa 
Catedrala (1970). 

Intr-o emisiune radiofonică Edgar Papu o aprecia oa sin¬ 
gura care, prin valoare şi tensiune tragică, o egalează pe cea 
a lui Lucian Blaga. Ideea jertfei nu mai vine ca la Blaga, pe 
calea convingerii, ci prin taina pe care le-o dezvăluie eon- 

structorilor bizantinul Lazăr sub condiţia jurămîntului de a 
nu trăda secretul şi de a înfăptui ceea ce au aflat. Meşterii 
se află astfel prinşi în capcana tragică a acestui jurămînt, iar 
atitudinea lui Manole îmbină durerea cu scepticismul, neîn¬ 
crederea cu revolta neputincioasă. Transcriem o scenă din 
drama lui Dantas, înainte ca sorţii să cadă asupra soţiei meş¬ 
terului — Marga. 

„N i c o 1 a e : Mai degrabă să mi se taie mîinile decît să bat 
toaca să le cheme. Eu mă supun soartei, dacă nenorocul 
va cădea asupra femeii mele, dar nu o chem. 

I o r g u : Nici eu. 

Lazăr: Vă înşelaţi. Eu le cunosc pe femei. Dacă nu aud 
toaca, vor veni mai repede. 

N i c o 1 a e : (către Manole) Crezi că vor veni mai repede dacă 
nu aud toaca, Meştere Manole ? 

Manole: De ce şovăi tu ? De ce pregetă toţi să bată toaca 
şi nu pregetă să săvîrşeaseă o crimă ? 

Iorgu: S-a dus Lazăr să bată toaca. 

N i c o 1 a e : Vezi, Lazăr are mai mult curaj decît noi. 
Manole: Curaj, de ce ? (se aude toaca). Pentru că primej¬ 
duieşte vieţi care nu-i sînt scumpe ? Aceste bătăi de toacă 
nu le cheamă la moarte nici pe femeia lui, nici pe sora 
lui, nici pe fiica lui. Pe femeia ta, Nicolae, pe fiica ta, 
lorgule, pe sora ta, Andrei, le cheamă. Ce e scump al¬ 
tora, inimii altora, el o sfîşie. Nu vă încredeţi în acest 
om, fraţilor ! E un nelegiuit, un ucigaş, un înşelător, e 
satana care vrea să încerce să ne silească a ne cufunda 
braţele chiar în sîngele nostru. Luaţi aminte în cugetul 
vostru, de omorul ticălos pe care sînteţi gata a-1 săvîrşi, 
luaţi aminte că în inimile noastre nu bat inimi de fiară, 
ci inimi de oameni. 

Nicolae: Domnul ştie prea bine că noi dorim ca biserica 
să fie înălţată. 

Iorgu: Lazăr e cel care are dreptate, nu tu, Manole. N-am 
jurat oare în faţa lui Lazăr ? Trebuie să ne ţinem jură- 
mlntul. 

Nicolae : Cine e vrăjmaşul lui Lazăr e vrăjmaşul nostru. 
Manole: O, nebunie omenească, ce întunecată e puterea 
ta !“. 

•Drama lui Dantas, aşa cum preciza comentatorul ei ra¬ 
diofonic, e „tragedia omului constrîns, nu din propria sa con¬ 
vingere, ca la Blaga, ci ca urmare a unor împrejurări nepre¬ 
văzute care nu se mai pot înlătura 44 . Manole se sacrifică in¬ 
voluntar, obligat numai de un jurămînt a cărui taină nu o 
cunoaşte. 

Catedrala lui Julio Dantas reprezintă o nouă cale de des¬ 
chidere a universalităţii româneşti. 



IV. LA CONFLUENŢA CU MITUL 


„Omul este plin de zei, iar propria sa gîndîre este u» 
mecanism analog genezei mitice." 

Louis Aragoa 

In afara creaţiilor de evidentă sorginte mitică există nu¬ 
meroase alte lucrări situate în zariştea mitului. Nu mai este 
vorba de izvoare mitice care să constituie substanţa intimă a 
operei, nici de eroi arhetipali cu valoare exemplară şi nici de 
o gîndire sau o viziune mitică, ci de fulgurante tangenţe cu 
mitul. Aspecte ale vieţii cotidiene interpretate în sens mitic 
determină SIMILI mitici referitori la personaje, situaţii, at¬ 
mosferă, spaţiu sau timp. 

Inserţia unor asemenea „fragmente mitice tt în ţesătura 
unor piese de cu totul altă factură potenţează atmosfera de 
suspans şi creează un halou de poezie stranie. Personajele ies 
din tiparele caligrafierii realiste şi acced spre zone inefabile 
şi misterioase. Astfel cîteva din piesele scrise de Lucian Blaga, 
I. M. Sadoveanu, Vasile Voiculescu, Horia Lovinescu, Mircea 
Eliade, D. R. Popescu, Vasile Rebreanu sau Fănuş Neagu, 
fără a fi piese mitice, pot fi situate la confluenţa cu mitul. 

Creaţia lui Lucian Blaga, prin excelenţă o creaţie mitică, 
sondează aşa cum am văzut vechi mituri folclorice româneşti 
sau universale : Manole-creatorul, Zamolxe-profetul, Isus-pă- 
mîntul, Noe-biblicuL Pe linia aceleiaşi filiaţii se înscrie şi 
Înviere 1 , pantomimă inspirată din balada Voichiţa , prelucrare 
după Lenore de Burger. Entuziasmat de straniul baladei 
româneşti, autorul Spaţiului mioritic o situa valoric alături 


1 Lucian Blaga, Înviere , pantomimă, Opere . 4, ediţie îngrijită de 
Dorii Blaga, Ed. Univers, Buc-, 1977. 

de Mioriţa şi Meşterul Manole considerînd-o „balada noastră 
romantică prin excelenţă*, „cu calităţi de imaginaţie, viziune 
şi un ciudat element apocaliptic*. Aici dramaturgul îşi des¬ 
coperă incontestabile virtuţi plastice, cuvîntul e înlocuit prin 
expresivitatea gestului şi a mimicii, prin funcţionalitatea de¬ 
corului. Ca şi în Zamolxe, Meşterul Manole sau Arca lui Noe 
acţiunea se petrece „în afară de loc şi timp*, într-un sat mi¬ 
tic românesc care-şi trăieşte de veacuri bucuriile şi tristeţile 
în osmoză deplină cu cosmosul. Oraţia de nuntă se desfăşoară 
după ritualul cunoscut, Voichiţa e peţită pe rînd, într-o su¬ 
gestivă defilare, de pretendenţii cu nume generic — Pluga¬ 
rul, Faurul, Porcarul, Păcală, Feciorul Frumos. Atmosfera de 
veselie bahică din actul I, realizată prin intervenţia miticu¬ 
lui Păcală, devine terifiantă şi apocaliptică în actul următor 
cînd ciuma ia proporţiile unui cataclism cosmic. Prin vămile 
văzduhului trece şuierul, stelele se întretaie şi cad peste sat, 
trezind „groaza metafizică de existenţă*, ciuma cosaşă tra¬ 
versează grotesc, macabru scena. Blestemul, asemenea celui 
din baladă este sumbru murmurat, Mama ameninţă fatidic 
de trei ori, în jurul mormîntului : „Din mormînt să ieşi şi 
să-ţi faci sicriul cal, vălul, de pe faţă să ţi-I faci şa, să-mi 
aduci pe Voichiţa*. Intuind imposibilitatea de a realiza sce¬ 
nic călătoria fantastică a fratelui mort, Blaga nu o descrie, ci 
doar o sugerează. Urmînd îndeaproape schema baladei, reu¬ 
şeşte să potenţeze înţelesurile tragice şi semnificaţiile mitice 
prin intermediul unor imagini sinteză, prin plasticizare şi sti¬ 
lizare, diversificîndu-şi astfel modalităţile artistice de expresie. 

Două piese din dramaturgia lui Lucian Blaga se sustrag 
însă universului mitic : drama psihologică Daria şi jocul dra¬ 
matic Ivanca. Sub influenţa lui Freud abordează acum pro¬ 
bleme psihanalitice şi deplasează „investigaţia de la cosmic 
la psihologic*. 2 3 Dacă în celelalte creaţii cadrul era acela al 
perspectivei cosmice în Daria 3 fundalul se reduce la interio¬ 
rul prozaic al unei încăperi, ruptă parcă de restul lumii, su¬ 
fletele fiind pradă patimei oarbe. Daria, eroina piesei cu ace¬ 
laşi nume, trezită la viaţă de tumultul dragostei îşi aureolează 
iubitul cu puteri demiurgice. Insignifiantul Loga îi apare ai- 


2 George Gană, Opera literară a lui Lucian Blaga, Ed. Minerva, 
Buc., 1976, p. 369. 

3 Lucian Blaga, Daria , în Opere , voi. 4, Ed. Minerva, 1977. 

doma Sf, Gheorghe salvatorul, un efeb strălucitor umblînd 
parcă gol peste ogoarele cu grîu încolţit, gata să învie .morţii 
cu o atingere de deget sau să sufle duh peste femeia de lut*. 

Sub impulsul aceleiaşi patimi devastatoare acţionează şi 
Ivanca 4 , o Nonă mai sălbatecă, mai instinctuală, „o tulbure 
alchimie*, de „ochi*, „de sete şi trup*. Făptură „cu părul 
aramă topită*, cu ochii „lacuri verzi*, nu ştie nici ea cine 
este : „M-am născut, sunt fluier şi umblu. Restul tăcere*. E 
mai degrabă natură dezlănţuită ca şi floarea şi vîntul care-i 
biciuie trupul gol cînd aleargă peste cîmpuri. La fel Tatăl, 
popă răspopit, stranie apariţie ivită parcă din „celălalt tărîm*, 
jumătate pămînt, jumătate gînd rău, îşi simte trupul răscolit 
de vintul de martie „ca un larg şi nebun duh ţîşnit din nările 
taurului sau ale berbecului solar*. Viscerale şi demonice, la 
graniţa dintre real şi fantastic, nu mai cunosc nimic din setea 
de perfecţiune a lui Manole şi nici din drama autoregăsirii 
Popii din Tulburarea apelor. Sînt numai dorinţă şi patimă, 
un univers uman, redus, ca şi în teatrul expresionist, la „gla¬ 
sul crud, impersonal, al instinctului*. 

Ca şi Lucian Blaga care prin Daria sau Ivanca se situ¬ 
ează la confluenţa cu mitul şi Ion Marin Sadoveanu sau Va- 
sile Voiculescu în unele din feerii, mistere sau drame psiho¬ 
logice, recurg la elemente mitice. In poemul dramatic Meta¬ 
morfoze , 5 apelul la mitologic şi legendar constituie pretextul 
unei dezbateri lirico-poetice despre taina existenţei. Motivul 
„teatrului ca joc* îi permite autorului trecerea de la real la 
miraculosul feeric, în constelaţia de vis a aştrilor. Conflictul 
izvorăşte din confruntarea principiilor antinomice care gu¬ 
vernează lumea — binele şi răul — într-o sugestivă expri¬ 
mare poetică, Treimea primăverii şi Fir de funigel, simbolul 
toamnei. Personajele alegorice acţionează cu putere de de¬ 
miurg. Treimea primăverii, ca în „illo tempore* croieşte ti¬ 
parele naturii „robe şi hlamide de maci şi de lalele*, Alchi¬ 
mistul umple potirele cu parfum şi culoare iar Armurierul 
înarmează cărăbuşi, licurici sau albine cu căşti şi antene, lăm- 
paşe şi stilete. Simbolica treime e investită şi cu atribute bi- 


4 Lucian Blaga, Ivanca , joc dramatic, în Opere , voi. 4, ed. cit. 

5 Ion Marin Sadoveanu, Metamorfoze , poem dramatic într-un a*t 
şi un prolog, în Scrieri, Ed. pt. literatură, Buc., 1969. 


26 $ 



blice, iar Fir de funigel aminteşte de „demonul tîrziu 44 , de 
îngerul căzut, un Jezebel de feerie. 

Prezenţa Internului, bizarul personaj din misterul Anno 
Domini 6 , cu „răni în palmă 44 , rostind chemarea „lăsaţi-1 să 
vie la mine 44 , nu lasă nici o îndoială asupra esenţei sale eris¬ 
tice. Pe fundalul unei drame psihologice, cu accente natura¬ 
liste şi patologice, un asemenea personaj ar fi dorit, în in¬ 
tenţia autorului, să accentueze ideea de înaltă umanitate ne¬ 
cesară în momentele cele mai precare ale existenţei. 

Cu Molima 7 ne aflăm în plină dramă psihologică, sub 
semnul psihanalizei lui Freud. Vechiului fatum din tragedia 
greacă îi ia locul, ca şi la O’Neill, ereditatea maladivă, dra¬ 
gostea nimicitoare atinge limitele patologicului. „încăpăţîna- 
rea iubirii 44 Măriei pentru fiul ei Mihai, şi apoi a acestuia 
pentru Dinu, determină conflictul tragic al piesei. „Eşti ge¬ 
loasă, infam de geloasă pe Viorica, îşi apostrofează Mihai 
mama, în unul din cele mai dramatice momente ale piesei. ... 
...Eşti geloasă ca o femeie cu care am trăit 44 ... „Ca o 
amantă înşelată !“ Un adevărat virus, o otravă, un fel de „le¬ 
pră 14 a sufletelor, o „molimă 14 distruge pe cei atinşi de ea. 
Atmosfera înăbuşitoare a vieţii claustrate se intensifică prin 
prezenţa malefică a peisajului. Dobrogea veche trăieşte în 
încremenirea ei de piatră cu „pămîntul ars şi crăpat... 44 , „cu 
salcîmii rari, albi de praf, ca nişte zidari 44 . Cu sufletul de 
moarte, un nesfîrşit osuarum în care „trosnesc pretutindeni 
oasele amestecate de veacuri, ca nişte morţi rău îngropaţi sub 
duşumea 44 . Terifiantă şi fabuloasă Dobrogea domină şi deter¬ 
mină acţiunile eroilor cu intoleranţa destinului antic. 

Ecouri mitico-magice găsim şi în piesa lui Vasile Voicu- 
lescu Umbra 8 * . Bătrîna Savila veghează cu neclintită îndîr- 
jire întru respectarea obiceiurilor şi credinţelor străvechi ale 
neamului. Legea ei nescrisă e „datina 44 . In numele datinei îşi 
„cinsteşte morţii din pămînt 44 cărora le aprinde lumină. Şi 
tot în numele datinei judecă şi pedepseşte păcatul : „Sîngele 


6 Ion Marin Sadoveanu. Anno Domini , în voi . cit. 

7 Idem, Molima f în voi. cit. 

6 V. Voiculescu, Umbra , piesă în 3 acte şi 6 tablouri, în voi. Du¬ 

hul pămîntului , Fundaţia pentru Literatură şi Artă, Buc., 1943. 

trebuie să rămînă curat, cum e datina din moşi, strămoşi. Ne¬ 
poata nu se cade să ia pe unchi-său 44 . Şi fără şovăire, ca în 
uitatele credinţe populare măsoară cu trestia umbra fetei, 
ştiind că după patruzeci de zile va muri : „Tot păcatul îşi 
cată vinovatul 44 . 

Prin piesă trece un duh rău, un duh al nebuniei — un 
fel de hybris al dorinţei de înavuţire, cu orice preţ, a lui 
Jorj sau al dragostei bolnăvicioase care rătăceşte mintea „lu¬ 
naticei 44 Lizeta. Satul pare că trăieşte după tipare ancestrale, 
într-o sensibilă apropiere de mituri. Momentele de tensiune 
ale piesei, cu deschidere spre tragicul antic şi unda ei de poe¬ 
zie stranie, de factură expresionistă nu fuzionează cu filonul 
satiric. 

O subtilă intrusiune a miticului în cotidian întîlnim şi în 
piesele unor dramaturgi contemporani. Vasile Rebreanu, de 
pildă, scrie lucrări de valori şi structuri diferite. Cele 'de fac¬ 
tură mitico-simbolică, situate la graniţa dintre real şi fantas¬ 
tic, constituie meditaţii grave asupra existenţei, viaţa, dragos¬ 
tea, moartea apar într-o inextricabilă fuziune. Ca în epica 
populară, viaţa este înţeleasă ca trecere continuă, un drum 
neîntrerupt de la fiinţă la nefiinţă, omul, asemenea ciobanului 
mioritic îşi întîmpină sfîrşitul în linişte, cu sentimentul da¬ 
toriei împlinite. Cadrul obişnuit, familial cu care încep ase¬ 
menea piese este invadat, treptat, de elemente supranaturale, 
fantasticul se insinuează în viaţa cotidiană. în Necunoscuta 9 
personaje reale, cu precisă determinare socială, Mama şi Băr¬ 
batul, doctor în ştiinţă, intră într-un dialog ciudat şi în ace¬ 
laşi timp firesc cu personaje enigmatice. Siana, bătrîna me¬ 
najeră, pare însăşi întruchiparea populară a morţii, cu coasa 
şi ghemul uriaş de pe care se deapănă firul vieţii. Sosirea 
Fetei, în realitate imaginea tinerei moartă cu un an în urmă, 
este precedată de tropotul calului negru, calul psihopomp, 
mesager al lumii de dincolo. Elemente mitice şi fantastice 
se suprapum pe detalii cotidiene într-o atmosferă densă, su¬ 
praîncărcată de mister. 

La fel în Gelozie lungul monolog al bărbatului care-şi 
aşteaptă iubita se încheie cu un moment straniu, derutant : 
de sub faldurile rochiei apar „două frumoase copite de cal 44 . 


9 Vasile Rebreanu, Necunoscuta , în val. Teatru , Ed. Eminescu 
Buc., 1972. 

Pornind de la formula „teatrului în teatru 44 autorul prezintă 
în Impresara, prin intermediul fantasticului macabru, situaţia 
limită a cîtorva personaje aflate în faţa sfîrşitului iminent. 
Impresara nu este altcineva decît întruparea deghizată a mor¬ 
ţii care intolerantă tulbură armoniile realului. 

Apelul la alegorie şi simbol îi permite dramaturgului să 
realizeze în „absenţa tragică în patru părţi 44 , Securi pentru 
funii, o dramatică meditaţie despre condiţia umană. Bărbatul 
şi Femeia, reeditare modernă a miticului Atlas, ţin pe umerii 
lor cerul. După ce războiul nimicitor îi răpeşte Bărbatul, 
Femeia trebuje să poarte pe umerii ei şi partea lui de cer, 
luptîndu-se cu singurătatea şi urîtul, cu praful care acoperă 
stelele, cu „anotimpul noapte 44 şi „anotimpul întuneric 44 , cu 
lupii şi corbii albi, cu pădurea care o sufocă. în veghea ei 
neîntreruptă are statornicia şi dîrzenia pietrei. 

Indiferent de structura pieselor lui Vasile Rebreanu „ab¬ 
senţe tragice 44 , poeme baladeşti, monoloage, piese pseudo- 
poliţiste sau enigmatice se remarcă, ca o trăsătură comună, 
proiecţia faptului cotidian în mit. Atmosfera capătă astfel 
tensiune şi gravitate, se încarcă de straniu şi mister. Frecvent 
se întîlnesc simboluri, metafore şi alegorii, uneori necesare 
şi expresive, alteori aglomerate şi absconse, laitmotivuri, ima¬ 
gini obsesive : cai, stele, zori, ape. Proverbele, zicătorile, ri¬ 
tualul paparudelor, descîntecele, blestemele sînt de esenţă 
mitico-folclorică. Femeia din Securi pentru funii vede, ca în 
vechile mituri româneşti, chipul iubitului în bobul de grîu, 
iar Vall din Asasinatul de pe plaja pustie se naşte ca şi Făt- 
Frumos, numai atunci cînd i se promite „cea mai minunată 
dintre jucăriile lumii : viaţa... viaţa fără de moarte 44 . 

In dramele poetice Echipa de zgomote 10 şi Scoica de 
lemn 11 Fănuş Neagu creează o mitologie aparte. Referindu-se 
la Echipa de zgomote, NicoJae Balotă remarca fascinanta în¬ 
treprindere a autorului de a „dramatiza miturile cîmpiei 44 
într-o specie de mister modern căruia îi găseşte şi tonul şi 

10 Fănuş Neagu, Echipa de zgomote , piesă în două părţi, Ed. Car¬ 
tea Românească, Buc., 1971. 

11 Fănuş Neagu, Scoica de lemn, Luceafărul . 17 decembrie 1977,.. 

mecanismul derulării lui. 12 Membrii clanului Rîmniceanu, 
componenţii echipei de zgomote dintr-un platou de filmare 
sînt copiile palide ale strămoşului arhetipal, ale bătrînului 
bizon. Rataţi şi abulici, înăcriţi şi brutali, sufocaţi de medio¬ 
critatea unei banale existenţe par mituri degradate ale ace¬ 
lui „model paterni Dacă bătrînul întruchipa bizonul „cîm- 
piei absurde 44 , un ciudat amestec de lumină şi întuneric, în¬ 
genunchind „numai în vadul apelor, niciodată în praf 44 , pur- 
tînd pe frunte „semnul călăului 44 , fiii lui, ai ultimului bizon, 
descendenţii unui neam puternic, s-au transformat în bieţi 
„cai de salon 44 , lipsiţi de freamătul depărtărilor şi al marilor 
spaţii. Mitul tatălui bizon revine ca un laitmotiv în memoria 
colectivă a familiei fiind readus cu obstinaţie de Nil. Fiul ră¬ 
tăcitor cu „semnul călăului 44 pe frunte şi cu aspiraţia nemăr¬ 
ginirii în suflet destramă brutal visul, iluzia familiei, punînd 
în faţă oglinda nedisimulată a adevărului. El scormoneşte în 
adîncuri, scoate la iveală faptele uitate, convins că „morţii 
sînt puterea pămîtului 44 , „puterea şi patima 44 . Şi pentru a salva 
jalnica familie a bizonului se sacrifică aruncîndu-se în mij¬ 
locul haitei de lupi. Răzvrătitul Nil reabilitează amintirea 
marelui bizon. 

în Scoica de lemn, Fănuş Neagu continuă fascinanta în¬ 
treprindere de a „dramatiza miturile cîmpiei 44 . De data aceasta 
Dobrogea apare ca păstrătoarea spiritualităţii şi permanenţei 
neamului. Dacă muntele ascundea, ca o comoară de mare 
preţ, „vatra lui Zamolxe 44 , cîmpia dobrogeană cuprinde în 
străfundurile ei „biserica de sub pămînt 44 dăinuind de sute 
de ani. „Pereţii sînt făcuţi din miliarde de peşti zburători şi 
peşti-fluture care se rotesc necontenit pe un teren fix : pra¬ 
guri, ferestre, streaşină, cupole... A făcut-o un preot bătrîn, 
ca să nu ne pierdem credinţa şi neamul sub năvălirile turcilor 44 . 

Dobrogea, străbătută de tropotul cailor mitici sau scăl¬ 
dată de ţărmul mării, cunoaşte tainele lumii. In prima noapte 
a-primăverii „toate valurile vin pe rînd 44 , şi i se spovedesc, 
valurile vorbesc, iar pămîntul „înalţă nişte pînze străvezii, 
de ascultare şi suspine 44 . Lumea îşi păstrează puritatea dintîi, 
„visele sînt căptuşite cu petale de mac 44 , iar oamenii pot răs- 


12 Nicolae Balotă, Echipa de zgomote , România literară , 8 aprilie 

1971. 

punde la orice întrebare fiindcă l-au văzut pe „zeul apelor tt „ 
înveşmîntat în pelerina lui „încheiată cu trei lăstuni de aur“. 
în mirifica atmosferă a Dobrogei eroii trăiesc în lumea evanes¬ 
centă a feeriei şi candorii, într-o casă de la marginea mării, a 
„scoică de lemn“ care „păstrează toate zgomotele lumii“. Uni¬ 
versul de vrajă se spulberă odată cu imixtiunea prozaismu¬ 
lui şi pragmatismului, jocul de-a visarea se încheie tragic. 

Cu o mai pronunţată notă poetică Scoica de lemn, ca şi 
Echipa de zgomote, se remarcă nu atît prin acuitatea conflic¬ 
tului sau pregnanţa caracterelor, ci prin limbajul metaforic,, 
frumuseţea incantatorie a cuvintelor, pitorescul culorii, enig¬ 
matice irizări de mit şi legendă. 

Inedite reverberaţii mitice cunoaşte şi piesa lui Mircea 
Eliade, Coloana nesfîrşită. 13 Atras de complexa personalitate 
a lui Constantin Brâncuşi, Mircea Eliade îi defineşte spiri¬ 
tualitatea şi descifrează geneza creaţiei, întemeiată pe mitu¬ 
rile primordiale. Ca şi Lucian Blaga, sculptorul de la HcTbiţa 
îşi revendică „matricea stilistică 44 de la aceeaşi matcă ţără¬ 
nească, pătrunzînd „în zonele fertile ale duhului popular^. u 
Mitul folcloric al păsării măiastre, cel al iubiţilor uniţi în 
moarte, sau al stîlpului cerului şi-au găsit o splendidă ma¬ 
terializare în zborul Măiastrelor, în îmbrăţişarea Sărutului 
sau în elanul ascensional al Coloanei infinite. 

în piesa lui Mircea Eliade, alături de mitul coloanei ce¬ 
rului, acel AXIS MUNDI, cu rădăcini în epoca megalitică se 
întîlnesc şi ecouri ale mitului jertfei creatoare, ale tinereţii 
fără bătrîneţe, ale permanenţei şi reînnoirii veşnice : „Dar nu 
ne naştem din nou în fiecare dimineaţă cînd ne deşteptăm 
din somn şi din noapte ? Şi nu renaştem în fiecare primă¬ 
vară ? Şi nu ne naştem din nou îndrăgostindu-ne, şi iarăşi 
din nou trezindu-ne dintr-o dragoste ? u 

Piesa se înscrie ca un amplu eseu filozofic despre con¬ 
diţia umană, în general, şi condiţia creatorului, în special. Co¬ 
loana simbolizează urcuşul, tendinţa permanentă a omului de 
înălţare. Preţul se plăteşte însă din greu prin „muncă, muncă, 
trudă, renunţare**. „Spre cer oamenii nu pot zbura, aşa cum 


13 Mircea Eliade, Coloana nesfîrşită , piesă în 3 acte, Secolul 20, 
nr. 10, 11, 12, 1976. 

14 Mircea Eliade, Insula lui Euthanasius, Fundaţia pentru lit. şi 
artă, Buc., 1943, p. 372. 

zboară păsările. Spre cer omul trebuie să urce. Să urce mereu. 44 

Structurată ca un dialog al creatorului cu sine însuşi, 
cu propria-i conştiinţă, un incitant alter ego asemenea dai- 
monionului socratic, piesa este, după cum o caracteriza au¬ 
torul, ',în primul rînd un „text de citit, nu de montat 44 . Un 
poem filozofic care invită la cugetare oferind o interpretare 
cu totul personală operei sculptorului care a făcut „natura 
să zboare 44 si a creat „pentru toţi oamenii din toate timpu¬ 
rile 44 . 15 

Alteori mitul, fără a avea tangeţe cu acţiunea propriu- 
zisă, denumeşte, ca şi Orfeu în infern a lui Tennessee Wil¬ 
liams, titlul unor piese. Horia Lovinescu îşi intitulează două 
din dramele sale Şi eu am fost în Arcadia şi Paradisul . Fi¬ 
reşte nu este vorba de o imaginară călătorie în patria mitică 
a artei bucolice, ci de o lucidă introspecţie în propriul eu 
din dorinţa de a găsi teritoriul nealterat al purităţii. După 
cum nici Paradisul nu reprezintă raiul biblic, ci un spaţiu 
interplanetar al anilor două mii, în care indivizii „Adami şi 
Eve 44 dominaţi de forţe tiranice sînt frustraţi de bucuria de 
a munci, de a iubi şi de a trăi. 

„Fragmente mitice 44 inserate în ţesătura unor piese cre¬ 
ează momente de elevată poezie. Astfel unul din cele mai 
frumoase mituri antropogonice despre naşterea omului din 
floare ni-1 oferă Silvia din piesa lui D. R. Popescu Aceşti în¬ 
geri trişti. 

Dacă în Geneză omul chtonic era plămădit de Elohim 
din tină, lut sau pulbere, dacă în ENUMA ELISH zeul Mar- 
duk crea lumea prin dezmembrarea monstrului Tiamat, dacă 
oup. primordial al lui Brahma, sau cel chinezesc PAN-KU, 
erau izvorul universului, Silvia, eroina lui D. R. Popescu, con¬ 
cepe un mit antropogonic floral : „Şi uite cum credeam eu 
că am venit pe lume : mama s-a dus în grădina noastră, aveam 
o ^grădină mare, cu flori şi cu iarbă, cu meri şi cu saleîmi... 
Mama s-a dus între flori şi a stat între flori şi a luat busuioc 
şi părăluţe, şi indruşaim, şi măgheran, şi iarbă neagră, şi re- 


15 Dintre lucrările inspirate din mitul coloanei cerului menţio¬ 
năm piesa lui Iuliu Raţiu Neştiutul cerc al sărutului şi poemul sim¬ 
fonic al lui Tiberiu Olah Coloana nesfîrşita. 

gina nopţii, şi mi-a făcut din ele mîinile, şi a luat siminoc şi 
scînteioară, şi muşcată, şi oman, şi floare de vin, şi lămîiţă, 
şi indruşaim iarăşi, şi busuioc...“ 16 . 

Monologul Silviei pare desprins din legendele româneşti 
despre facerea lumii. Aceeaşi simplitate şi candoare, aceeaşi 
imaginaţie poetică de o naivitate cuceritoare. Repetiţia nu¬ 
melor de floare, cu iz de poveste, reluate ca într-un cîntec, 
exprimarea directă, orală dau farmec şi poezie unică unui 
adevărat poem în proză. 


1970. 


16 D. R. Popesou, Aceşti îngeri trişti, Teatru , Ed. Dada, Cluj 



V. MITUL DRAMATIC IN PERSPECTIVA CONTEMPORANA 


„Orice explicare în faţa publicului a unui mit e 
o limitare a adevărului. Miturile, oricît ar fi ele 
de clare, ne scapă printre degete de cîteva mii de 
ani şi asta le conferă viabilitatea .' 4 

D. R. Popescu 


Aşa cum am încercat să demonstrăm, motivele mitice 
sînt permanenţe ale culturii universale, fiecare popor regă- 
sindu-şi o parte din spiritualitate, din trăsăturile specifice ale 
individualităţii, în preluarea anumitor mituri sau în prolife¬ 
rarea unor mituri originale. 

S-ar fi putut ca secolul nostru, secolul spaţiilor interpla¬ 
netare, să supraliciteze raţiunea şi să refuze mitul, cu aura 
lui de poezie şi mister. Şi, uneori, a şi făcut-o. Logos-ul s-a 
opus mythos-ului, ştiinţa a ridicat argumente severe în înţe¬ 
legerea profundă a lumii. Paul Valery exprima idealul ştiin¬ 
ţific în opoziţie cu orice mitologie, atunci cînd scria : „Ceea 
ce piere prin puţin mai multă precizie este un mit. Sub ri¬ 
goarea privirii şi sub loviturile multiple şi convergente ale 
problemelor şi interogaţiilor categorice cu care spiritul treaz 
se înarmează vedeţi miturile secătuind şi murind u . 1 

La fel şi psihologia, prin Roger Caillois, deprecia în egală 
măsură mitul cînd vedea în el doar expresia unei drame in¬ 
terioare : „In afara ritualelor cultice mitul îşi pierde dacă nu 
raţiunea de a exista, în orice caz cea mai mare parte a pu¬ 
terii sale de exaltare : capacitatea de a fi trăit. Devine pur 
şi simplu literatură, ca cea mai mare parte a mitologiei gre¬ 
ceşti în epoca clasică*. 2 Pentru savanţii care judecă mitul 


1 Paul Valery, Fetite lettre sur Ies mythes , Variete, II (1930), 
Oallimard^ Paris, p. 250—<251. 

2 Roger Caillois, Le mythe et Vhomme , Gallimard, Paris, 1938, 
p. 30. 

doar cu ochii reci ai raţiunii (H. Krappe) acesta prezintă un 
interes pur documentar, o etapă a mentalităţii primitive (Levy 
Bruhl) sau o etapă premergătoare gîndirii raţionale (Tylor, 
Frazer, Cassirer). 

Dar şi după ce mentalitatea ştiinţifică a luat locul celei 
fabuloase, fantasticul mitic emoţionează coordonatele lumii 
moderne. Actul cunoaşterii nu este un act simplu, nemijlocit, 
ci aşa cum sublinia V. I. Lenin, un act complex care CU¬ 
PRINDE IN SINE posibilitatea desprinderii fanteziei de viată ; 
mai mult chiar posibilitatea TRANSFORMĂRII CONCEPTU¬ 
LUI ABSTRACT, A IDEII ÎN FANTEZIE 44 . 3 

In mit adevărul se relevă prin imagini care se adresează 
mai mult sensibilităţii, în ştiinţă prin concepte care solicită 
inteligenţa. H. Wallon intuia o similitudine de funcţii între 
lumea mitică şi cea a ştiinţei, amîndouă fiind o lume a cau¬ 
zelor „subiacentă sau, mai bine zis, împletită cu lumea afec¬ 
telor sensibile 44 . 4 Şi lui Roger Garaudy mitul îi apare ca „o 
primă ştiinţă 44 cu putere de a prospecta viitorul. 5 

Fără îndoială conştiinţei moderne îi este imposibilă re¬ 
editarea unei mitologii în stare pură, bazată numai pe SA- 
CRALITATE, ignorînd cuceririle ştiinţei, la fel însă şi demi- 
tizarea totală ar duce la un REALISM NATURALIST 6 . Re¬ 
voluţiile tehnico-ştiinţifice au determinat modificări în toate 
comportamentele vieţii materiale şi spirituale, dar gîndirea 
umană nu poate renunţa şi la alte modalităţi în afara datelor 
ştiinţifice, pentru a sintetiza rezultatele cunoaşterii, nu poate 
renunţa la mit, la vigoarea şi puterea lui de expresie, la mi¬ 
leniile de cultură pe care le conţine. Renunţarea ar insemna 
o sărăcire şi o prevalare de o generoasă modalitate a expre¬ 
sivităţii artistice. Oamenii au o imperioasă nevoie de echili¬ 
bru între luciditate şi vis, între raţional şi imaginar, sensibi¬ 
litatea solicită incursiuni dincolo de lumea conceptelor, a le- 


3 V. I. Lenin, Opere complete , Ed. Politică, ed. a Il-a, voi. 29, 
Buc., 1966. p. 301—302. 

4 H. Wallon, De la act la gîndire , Ed. Ştiinţifică, Buc., 1966, 
p. 123. 

5 Roger Garaudy, Marxismul secolului XX, Ed. Politică, Buc., 
1969, p. 170. 

e Al. Tănase. Cultură religie , Ed. Politică, Bucureşti, 1973* 
p. 77. 

gităţii şi a realităţii cotidiene. Certitudinile ştiinţifice se cer 
armonizate cu intuiţiile afective, cu imaginaţia care este şi 
ea o cunoaştere „avant la lettre 44 . In fond, nu cumva ceea ce 
împinge omenirea pe drumul dezlegării tainelor este tocmai 
intuiţia care sondează cu instrumentele ei proprii de cunoaş¬ 
tere şi receptare, oferind astfel primele sugestii despre noul 
tărîm cercetat ? 

In ceea ce priveşte mitul ca model, ca directivă de viaţă 
— nu mai este necesar să stăruim asupra aspiraţiei perma¬ 
nente a umanităţii către asemenea PATERNS. Nevoia de mi¬ 
turi se înscrie ca o dimensiune a fiinţei umane, o latură su- 
bînţeleasă a complexităţii spiritului, o necesitate implicită şi 
perenă pe care contemporaneitatea trebuie să o accepte ca 
atare. Oamenii simt o acută dorinţă de a păstra valorile eterne 
remodelate şi esenţializate în funcţie de specificul epocii lor. 

Mai mult decît atît. Epocile viitoare îşi vor construi pro¬ 
priile mituri esenţializînd, printr-un proces subtil de selecţie, 
din problematica contemporană lor — dominantele, ceea ce le 
reflectă intrinsec, o caracteristică general irepetabilă, pentru 
că odată formulate, respectiv înţelese, înseamnă că umanitatea 
a păşit deja dincolo de ele, în faţa altor întrebări. 

Iată cum vedem deci mitul în perspectivă : un şir de fe¬ 
restre deschise spre viitor. Desigur că în cadrul unui feno¬ 
men atît de complex s-au produs şi se vor produce mutaţii, 
unele din laturile componente dominînd asupra altora. La ni¬ 
velul actual al cunoaşterii, raportul om-realitate, exclude su¬ 
pranaturalul. Dar nu este deloc imposibil ca expansiunea cos¬ 
mică, cea mai mare aventură a minţii omeneşti din istoria sa 
milenară, să însemne o „a doua copilărie* 4 a omenirii, desigur 
pe o altă treaptă calitativă, dar o etapă în care „la fonction 
fabulatrice 44 să-şi găsească o poziţie de detaşament de avan¬ 
gardă. 

Putem afirma, cu certitudine, că miturile (aflate într-o 
dialectică neîntreruptă a devenirii), aceste plăsmuiri fantas¬ 
tice care aspiră la sinteza cea mai desăvîrşită, vor furniza în 
continuare materia primă literaturii şi teatrului contemporan. 
Şi putem să ne întrebăm, ca şi Henri Wald, dacă „n-ar fi 

mai ateistă încercarea de a demonstra umanitatea şi raţiona¬ 
litatea lor", decît încercarea ateismului de a le doborî ? 7 

Este cunoscut faptul că numeroşi exegeţi analizînd relu¬ 
area miturilor antice în parametrii culturii moderne au insis¬ 
tat mai ales asupra unui aspect considerat fundamental — cel 
parodic. Explicaţia dată de George Steiner consta în imposi¬ 
bilitatea poetului contemporan de a mai stabili, ca poetul 
grec, „un contact imediat de teroare sau bucurie cu publicul 
său", actul teatral nemaifiind o participare afectivă colectivă. 
Gaetan Picon observa că miturile vechi au căzut în desuetu¬ 
dine, nemaiputîndu-se realiza acea întîlnire între teatru şi 
publicul său, pe căile imaginarului, întîlnire care făcea tea¬ 
trul „inseparabil de o mitologie colectivă". 8 Mitul lumii mo¬ 
derne, preciza şi Mircea Eliade, nu se mai înfăptuieşte la ni¬ 
velul experimentului uman al întregii societăţi, ci la nivelul 
EXPERIENŢEI INDIVIDUALE, făcîndu-se simţit în visuri, 
fantezii şi nostalgii ale omului modern. 

Desigur, înfăţişate astfel lucrurile sînt foarte exacte. Dar 
a privi mitul doar sub aspectul lui parodic, ca simplu travesti 
sau şaradă alegorică, este propriu mai ales * unei anumite 
mentalităţi şi unei anumite viziuni filozofice, într-o societate 
în care omul este alienat, este angoasat în însăşi condiţia lui 
umană. Că un dramaturg ca Jean Cocteau (La machine in¬ 
fernale) sau Hugo von Hofmannsthal (Oedip und die Sphinx) 
deplasează accentul mitului de pe tragismul răscolitor al lui 
Oedip, în căutarea adevărului, pe elementele ciudate, bizare, 
care împing dezeroizarea pînă la deriziune, făcînd din erou un 
non-erou, nu este lipsit de semnificaţie. 

După cum nu este lipsit de semnificaţie nici faptul că 
Radu Stanca, de pildă, „citeşte" mitul oedipian prin prisma 
încrederii nelimitate în om, în cinstea şi demnitatea lui. Este 
esenţializată aici filozofia poporului nostru, cu viziunea sa ar¬ 
monioasă asupra lumii şi încrederea în sistemul unor valori 
durabile. 


7 Henri Wald, Mit şi categorie , în Homo significans , Ed. Enciclo¬ 
pedică română. Buc., 1970, p. 58. 

8 Gaetan Picon, Regards sur le theâtre. Panorama de la nouvelle 
litterature frangaise , Gallimard, 1960, p. 298. 

Că ideea „jertfei creatoare 44 , specifică unuia din cele mai 
reprezentative mituri ale culturii româneşti „Meşterul Ma- 
nale 44 , este reluată azi într-o nouă perspectivă — aceea a su¬ 
bordonării fiinţei individuale celei colective, nu dovedeşte că 
artistul se doreşte şi este un participant activ la multiplele 
dezbateri ale cetăţii sale ? 

Ni se pare deci, că se poate vorbi, în reluarea unor mi¬ 
turi, cum sînt cele ale Meşterului Manole sau Mioriţei, de 
stabilirea unui contact direct între teatru şi publicul său, prin 
intermediul unor probleme care sînt ale individului şi ale 
întregii noastre societăţi : pasiunea muncii creatoare, dorinţa 
de desăvîrşire, încrederea în om şi în forţele sale. 

Majoritatea pieselor româneşti de sorginte mitică aparţin 
teatrului poetic. Poetică este, scria Paul Valery, acea operă 
capabilă să trezească în receptor o emoţie sau, mai exact, 
O STARE POETICA 9 . Benedetto Croce o identifica cu „bucu¬ 
ria frumuseţii 4410 , Gaston Bachelard cu „reveria 44 , iar Mikel 
Dufrenne cu „încîntarea 44 provocată de expresivitatea cuvîn- 
tului. „Virtutea poeziei, afirma el, este de a ne face egalul 
ei 44 . 11 Prin valoarea ideatică şi frumuseţea exprimării poetice, 
cele mai reprezentative piese mitice româneşti emoţionează 
„elevînd sufletul 44 , cum s-ar fi exprimat E. A. Poe (The Poe¬ 
tic Principie). „Starea poetică 44 se realizează, mai ales, dato¬ 
rită limbajului poetic şi includerii elementelor ritualice. Pu¬ 
terea expresivă a cuvîntului face ca el să depăşească lineari¬ 
tatea semantică şi, folosit într-o anumită sintaxă poetică, să 
devină simbol, alegorie, metaforă. Cuvîntul capătă sarcină 
transfigurativă, devine mesaj transsemnificativ. Limba, pre¬ 
ciza Leo Spitzer, „cugetă înainte de toate mitologic 44 . Cuvin¬ 
tele au, la Lucian Blaga, aşa cum am văzut, „o sarcină mi¬ 
tică 44 şi implicit o aleasă valoare poetică. 

Cuvîntul îşi găseşte întruchiparea ideală în cadrul piese¬ 
lor cu caracter ritualic, care recompun atmosfera originară 


9 Paul Valery, Poesie et pensee abstraite , Oeuvres , I, Bibliotheque 
de la Pleiade, Paris, 1957, p. 1 321. 

10 Benedetto Croce, Poezia , Bucureşti, 1972, p. 31. 

11 Mikel Dufrenne, Poeticul , Ed. Univers, Bucureşti, 1971, p. 123. 

a teatrului. Dacă pe diverse meridiane, diverşi oameni de tea¬ 
tru au revitalizat şi reteatralizat teatrul şi prin apelul la ele¬ 
mente specifice artei negre sau orientale, la noi s-a mers spre 
redescoperirea ceremonialului folcloric românesc. 

Miturile ţin de tradiţie, iar tradiţia invită la o prelucrare 
lucidă şi critică. Dincolo de elementele care vizează suprana¬ 
turalul, trebuie să descoperim în mituri structuri arhaice, 
transmise prin arta populară, structuri care au înaripat zbo¬ 
rul păsărilor lui Brâncuşi, au dat culoare scoarţelor lui Ţucu- 
lescu, freamăt gorunilor lui Blaga sau dulce molcom rapso¬ 
diilor lui Enescu. 

Miturile ţin de tradiţie, dar tradiţia este susceptibilă unei 
continui îmbogăţiri şi înnori. Fondul mitologic românesc, ines¬ 
timabil tezaur de frumuseţe etică şi estetică nu este imuabil. 
Faptele mitice, aceste URFORMEN cu caracter de durabili¬ 
tate ale valorilor morale, constituie o carte vie, îmbogăţită cu 
fiecare nouă generaţie. Faţă de încărcătura preponderent ri¬ 
tualică, din trecut, miturile dobîndesc acum o nouă încărcă¬ 
tură, valenţele laice devin dominante. Noile obiceiuri create 
azi se înalţă pe substraturi de permanenţă care includ, ca 
într-o monadă, valorile morale şi spirituale ale neamului 
nostru. 

Ca la nedeile de odinioară, iubitorii de datini din ţara 
noastră se adună pe crestele Carpaţilor la „Hora din Prislop®, 
la Alaiul nunţilor de la Bîrgău, la Nedeia mocanilor din Voi- 
neşti, la Căluşul de la Slatina sau la tradiţionalele sărbători 
din Ţara Zarandului, Bihor, Reşiţa, Buzău sau Muntele din 
Jina. 12 Miturile, tradiţiile şi obiceiurile folclorice româneşti 
reclamă un puternic caracter naţional, atît prin ceea ce sem¬ 
nifică, cît şi prin modul de manifestare sau prin ecoul pe 
care îl au în cultura contemporană. 

Surprinzînd dialectica frămîntărilor creatoare şi răspun- 
zînd interogaţiilor fundamentale ale existenţei, miturile sînt 
valori perene pe care le preluăm sau le creăm sub semnul 
vremii noastre de azi — umanismul socialist. 


12 Mihai Pop, Obiceiuri tradiţionale româneşti , Institutul de Cer¬ 
cetări Etnologice şi Dialectologice, Bucureşti, 1976, p. 177. 

Mioriţa, Meşterul Manole sau Făt-Frumos sînt însemne 
ale spiritualităţii noastre româneşti. 

Prin adîncul lor mesaj umanist, miturile, departe de a fi 
simple digresiuni poetice, reprezintă permanenţe vii, trăsă¬ 
turi de unire între trecutul şi prezentul artistic, pietre de 
hotar care străjuiesc un drum neîntrerupt, jalonînd o posibilă 
istorie a mutaţiilor ideilor omenirii, de la origini pînă în zi¬ 
lele noastre. 




RfîSUMfi 


Du vaste domaine du mythe, envisage comme phenomene de 
culture, le present ouvrage a porte son choix sur une section bien 
delimitee : le reflet des motifs mythiques dans la dramaturgie rou- 
mâine. II nous faut preciser que cette option est nee du deşir de d£~ 
montrer l’abondance de tels motifs — de circulation universelle, mais 
surtout autochtone — exprimes artistiquement et esthetiquement dans 
des ceuvres originales, â caractere naţional marque. Envisages sous 
ce jour, Ies mythes comprennent, de fait, Ies caracteristiques du r£cit 
roumain, avec ses interrogations majeures^ ses reflexions sur Texis- 
tence, qui expriment d’une maniere specifique Ies traits essentiels de 
notre peuple. Autant le pâtre de „Mioriţa" que Maître Manole ou le 
Prince Charmant sont des insignes de la spiritualite et de la viabi- 
lite de la culture roumaine. 

I. MYTHE ET THEATRE 
COURTE INCURSION DANS L’HISTOIRE 
DU MYTHE DRAMATIQUE 

I/auteur commence par etablir un rapport mythe — theâtre et 
fait une courte incursion dans Phistoire de la litterature dramatique, 
examinant, â travers quelques etapes importautes de la culture hu- 
mâine, la desacralisation du theme mythique et la penetra ti on des 
el£ments rationnels qui reduisent ou tout bonnemenit annulent le 
mystere processus qui est, en dernier ressort, celui de la CONNAIS- 
SANCE. L'Antiquite hellene nous offre dans Pembryon Ies donn£es 
necessaires pour la comprehension et Pinterprefcation du mythe. Ho¬ 
inare et Hesiode, ce modern patern sur lequel a ete edifiee une 

bonne pârtie de la culture de rhumanite, ont LITT£RATURIS£ la 
riche tradition folklorique de l’Hellade, cependant qu’Eschyle, Sopho- 
ele et Euripide, nourris des ,.miettes du banquet homerique*, ont amas- 
se un inestimable tresor de valeur humadne: la tragedie greeque, 
D’EschyLe â Euripide, on peut — paraphrasant une idee de Northrop 
Frye — dire que Titineraire du mythe a evolue du MODE MYTHIQUE 
au MODE IRONIQUE. Nietzehe affirmait que, par lâ, Euripide a di- 
minue la beaute des mythes, mais en fait il a ainsi HUMANISE la 
tragedie, la ramenant du ciel sur terre. 

A c&te du mythe de Promethee ou d’Oreste apparaissent le mythe 
de la Caverne ou celui de Protagoras. Si Homere et Eschyle ADAP- 
TENT Ies mythes, Ies enrichissant de nouvelles significations, Platon 
Ies CB&E. L’histoire de la culture humaine ne fait que reprendre Ies 
mythes existants, en leur pretant une nouvelle valeur, ou en creer de 
nouveaux. De merveilleux quotidien de notre siecle, remarquait Blaga, 
noue et denoue des mythes â chaque pas. 

Les philosophes antiques opposent au mythe le logos, la raison. 
De la DESACRADISATION â la DfîMYTHIFlCATION il n’y a qu’un 
pas, ainsi que le demontrent Aristophane et Joyce. 

Des anciens aux modernes, les mythes ont subi une continuelle 
metamorphose et leur odyssee a connu de nombreux avatars. L’Anti- 
quite a cree des metaphores de proportions enormes. La recrudes- 
cence de ces metaphore represente un phenomene d’assimilation, mais 
aussi le reflet d’une autre epoque. Les significations se compriment 
et se dilatent simultanement. II s’agit d’une dialecte des valeurs dans 
le cadre d’un meme motif, â moins, bien sur, qu’il ne s’agisse d’un 
simple travesti. La reprise du mythe peut representer un enrichisse- 
ment, par reevaluation, mais aussi une inspiration appauvrie par une 
reprise mecanique, sans rien de plus. 

Le mythe demeure pour l’art contemporain ce que RoLand Barthes 
nommait une RESERVE D’HISTOTRE^ dont la transposition se fait en 
fonction des preoccupations et des problemes de notre epoque. 

IX. MYTHES UNIVERSELS EN 
CONFIGURATIONS DRAMATIQUES 
ROUMAINES 

1. Le mythe antique retrouve 

L’interet pour la mythologie se situe, dans la culture roumaine, 
dans le oadre des preoccupations de nos intellectuels pour Pantiquite, 
preoccupations d^terminees par la renaissance du sentiment naţio¬ 
nal de notre origine et par leur formation classique. De Mitologie pe 

limba românească (Mythologie en langue roumaine) (1830), par Stan- 
ciu Căpăţîneanul, aux ouvrages de Demetriu N. Preda, Demetriu 
Iarcu, Alexandru Odobescu, qui signait en 1879, la preface des contes 
de Petre Ispirescu, et jusqu’â Mitologia clasică (Mythologie classique) 
<1898) de Lazăr Şăineanu ou aux artioles publies dans „Transilvania* 4 
(1876) par Gregoriu Sila^i, la mythologie est eomprise comme l’un 
des phenomenes importants de la culture humaine. C’est ainsi que 
la presentent £galement G. Popa Lisseanu f I. Kiriac, I. Cuţui, Gh. Dom. 
Andreescu, mais Ies efforts pour expliquer la genese des mythes pe- 
chent par leur caractere unilateral, ne prenant en consideration que 
Ies faeteurs naturels et subjectifs et negligeant en echange le role et 
l’importance des faeteurs sociaux. 

Pour ce qui est du mode d’aborder Ies motifs mythiques dans la 
litterature du siecle dernier, nous estimons que Ton peut distinguer 
trois etapes : la premiere est celle de la poesie anacreontique, dans 
laquelle la mythologie et reduite â un simple verbalisme, â un orne- 
ment conventionnel et artificiel du langage. Suit une periode au cours 
de laquelle Tantiquite est gotitee pour Homere et Ies grandes £po- 
pees historiques, par Asaki, Heliade, Negruzzi, Bolintineanu et Aron 
Densuşianu. La troisdeme etape d’adoption des motifs mythiques est 
c.onstituee par leur presence dans la dramaturgie, autant dans des 
pieces comiques, comme Giudecata femeilor (Le jugement des 
femmes), par Costake Conaki y ou Mirtil şi Hloe fMyrtille et Chloe), 
par Gh. Asaki, que dans des tragedies, ou Tantiquibe n'est adoptee 
que tard et dans des ouvrages mineurs. Les uns sont le produit d ? imi- 
tations de bibliotheque impregnees de classicisme, comme Rhea Silvia , 
par N. Scurtescu, ou Electra y par Th. Aslan ; les autres sont des adap- 
tations en vers romantiques d’episodes pittoresques ou exotiques — 
Pygmalion et Amilcar Barca , par G. Bengescu. Les personnages ro- 
mains — Ciceron, Catilina, Marţial, Catuîle, Torquatus — heros de 
pieces dues aux obscurs N. A. Bogdan, Ion N. Şoimescu, V. A. Ure- 
chia — envahissent la litterature. Nos epigones du classicisme appli- 
quent les preceptes de Boileau et les pieces ecrites dans le gout du 
temps pour les montages fastueux, de grand spectacle, oscillent entre 
la rigueur classique de la construction et le romantisme du verbe 
poetique. 

C’est â peine au XX* siecle que le theâtre connaît un revirement 
du mythe antique et realise quelques creations de valeur incon- 
testable. 

a) Promethee — le rebelle 


Apres le conte de fees d’Al. Odobescu „Epimenteu şi Pandora*,, 
inspire des adaptations de l’Anglais G. W. Fox, et le poeme de* 
Philippide „Izgonirea lui Prometeu“ (L’expulsion de Promethee),. 
Toeuvre la plus representative est la tragedie de Victor Eftimiu- 
Prometeu. V. Eftimiu reussit en premier lieu â creer une permanence* 
du mythe, Paction se deroulant dans un temps illimite, propre â 
demontrer justement la qualite imperissable du h£ros et de son 
sacrifice. La cosmopee est remplacee par une tragedie de facture* 
realiste, ou la presence de l’homme constitue l’argument concret pour 
la definition des actions du heros. 

b) Oedipe ou la vocation de la vârite 

C’est toujours Victor Eftimiu qui, dans sa tragedie Thcbalda 
prend sur lui de ressusciter Ies principaux evenements lies â la race 
des Labdacides. Tentative pleine de risques etant donne, d’une part, 
Textraordinaire richesse de faits et d’idees que Fauteur tente du^ 
reunir dans une seule oeuvre et, d’autre part, le caractere de narra- 
tion plus ou moins impersonnelle des faits. avec des variations mi~ 
neures — tenant plus â la forme qu’au fond — par rapport aux 
tragedies anterieures. 

Par Oedip — salvat (Oedipe — sauve), piece â these d’une* 
intense vibration poetique, Radu Stanca communique un puissant 
message humaniste : dans le combat entre le bien et le mal, dans sa< 
marche penible vers la veri te, Oedipe est guide par la flamme pro- 
metheenne, qui brise la volonte des dieux. Son heros devient un titan, 
lâ ou prend fin l’existence du vieil Oedipe, sur le chemin de Colone. 

Quant â la tragedie lyrique en quatre actes Oedipe de George 
Enescu, Nicolae Iorga en a saisi Ies resonances roumaines : solennite 
moldave, douceur caracteristique pour le peuple roumain, sens ances¬ 
tral de la mesure, qui sont „â nous, bien â nous“ et qui conferent 
â l’oeuvre une remarquable originalite et puissance dramatique. 


c) Les Atrides et la tentation de Vhybridit£ 

Par sa tragedie Les Atrides , qui est en premier Meu un drame* 
de Tamour trompe, V. Eftimiu a tente d’interpreter les evenements; 
dans l’esprit des conceptions contemporaines et de donner aux per- 

'sonnages une nouvelle dimension, au niveau de la psychologie con¬ 
teni porai ne. 

Dans Ies fragments dramatiques Oreste et Electra şi cititorul 
din 1960 (Electre et le lecteur de 1960), Alice Voinescu offre, â la 
maniere des dialogues de Platon, un mode inedit de mettre en lumi&re 
Pcssence humaine de quelques-uns des heros atrides. Parmi Ies colla- 
teraux des Atrides, Nicolae Iorga a retenu la figure de Cassandre , 
sur laquelle il a compose un drame â valeurs tragiques. 

d) Alcesle et la puissance de Vamour 

Le poete, dramaturge et essayiste Dan Botta, un romantique 
«epris des harmonics de la culture hellene, a ete attire — de meme 
que Holderlin — par un theme unique et constant, celui du „dieu du 
mythe 4 *. Chanlre des beaux sentiments, vibrant devant la beaute 
absolue, et des gestes nobles, il a ecrit le drame Alkestis , qui est 
Une meditation profonde sur le sens de la vie et de la mort, offrant 
au mythe une Vision nouvelle, en concordance avec le sentiment 
eosmiaue de la mort chez Ies anciens Thraces. 


e) Iphigenie et le sacrifice createur 

Ulphigenie de Mircea Eliade, la plus interessante des pi&ces 
roumaines inspirees par le mythe antique, se distingue par l’effort 
louable de l’auteur pour greffer l’ancienne legende sur le fonds de 
pensee et de sensibilite autochtone. Le dramaturge releve Ies analo- 
gies du mythe hellene avec deux creations roumaines: „Mioriţa** et 
„Meşterul Mano!e“ (Maître Manole). Agamemnon est implique dans 
le sacrifice, tel Manole qui, dans la ballade, emmure sa femme puis 
s’emmure lui-meme. Les „noces“ d’Iphigenie ne signifient pas la mort, 
mais sa dissolution dans les âmes et les reves des hommes. La gran- 
deur de son sacrifice pour la communaute lui confere une serenite 
egale â celle du guerrier dace devant la mort, ou du pâtre de 
„Mioriţa**. 


2. Motifs bibliques transposes dans des drames 

a) Noă et Videe de la regeneration du monde 

Goethe considerait la Bible „un livre eterneilement vivant et 
actif 14 , inegalable par la eandeur et la po^sie qui en emanent. Un 

livre qui doit etre compris non pas dogmatiquement, mais â travers 
le prisme de ses FONDEMENTS HUMAINS, â Fexclusion de tout 
prejuge et de toute mystification. Envisagee â la lumiere exclusive 
de ses significations ethico-morales, de ses metaphores sur rhomme 
et la coudition humaine, on ne peut manquer d’etre interesse par la 
transsubstantiatdon poetique dans la dramaturgie roumaine de quel- 
ques-uns des recits pleins de sagesse de la Bible. 

Le motif du Deluge a inspire la grande epopee indlenne de 
„Mahabharata", la legende grecque sur „Deucalion 44 , „Edda“ ou la 
Genese. Chaque îois, le mythe a 6te integre â une conception ethico- 
religieuse propre au peuple respecţi f: polytheiste chez Ies Summ6- 
riens, dualiste chez Ies Perses, monotheiste chez Ies Hebreux. Dans 
la mythologie du peuple roumain on trouve associees au Deluge,. 
conformement au principe manicheen, autant la figure de Dieu que 
celle du diable. L’heresie, d’origine bogomilique, est un heritage de 
la mythologie iranienne, assimilee par le christianisme. Le ton grave 
de la Bible est remplace, dans nos legendes, par Fhumour populairo,. 
element caracteristique aussi pour la piece de Lucian Blaga Arca lui 
Noe (L’Arche de Noe). Un cote particulierement remarquable de la 
piece est la maniere dont Blaga reussit â conferer â des evenements 
courants une aura fantastique et ţ en meme temps, â maintenir le 
merveilleux dans Ies bornes du reel par une note d’ironie paysanne. 
Arca bunei speranţe (L’arc de bonne esperance), par Ion D. Sîrbu, 
symbolise 1’existence humaine condamnee â la destruction si Ies 
forces agressives ne sont pas arretees â temps. Dans la piece de 
Marin Sorescu Matca (la Souche), le deluge n’est plus, comme dans 
la Bible, un aete de sanction contre l’humanite degrad^e, d'ou Fim- 
possibilite de tout sauvetage du dehors, mais se trouve seulement- 
dans rhomme, dans sa capacite d’affronter courageusement Ies forces- 
dechaînees de la nature. 


b) Cam et Abel ou le jeu des antinomies 

Sous le jeu des antinomies, de Taffrontement dramatique entre* 
le bien et le mal, entre la vie et la mort, des fils d’Adam, Horia 
Lovinescu, dans Jocul vieţii şi al morţii în deşertul de cenuşă (Le* 
jeu de la vie et de la mort dans Ies desert de cendre), et Siito Andrâs- 
dans Cain şi Abel, decâlent un filon pour des d£bats philosophiques,, 
politiques et ^thiques d'une haute actualii. 

c) Hypostases dramatiques du mythe christologique 

De tous Ies motifs de la Bible, celui qui apparaît le plus souvent 
dans la dramaturgie roumaine est le mythe christologique. II faut 
voir dans ce fait une influence du thââtre populaire religieux, „Viclei¬ 
mul* (le Bethieem) ou „Irozii* (Ies Herodes), „qui a ete — comme 
l’a montre M. Kogălniceanu — des siecles durant* notre seul theâtre. 
La plupart des pieces axees sur ce theme ne depassent pas Ies limites 
du theâtre scolaire, tel qu’il apparaît dans le recueil de chansons 
d’Anton Pann, sous la redaction de T. Burada, ou dans celui de 
G. Dem. Teodorescu. Une place â part est occupee par le „vicleim* 
de Radu Stanca Drumul magilor (Le voyage des rois mages), qui est 
domine par une tendance laîque originale. Mentâonnons encore Ies 
mysteres composes par B. Fundoianu, Şt. Neniţescu, V, Treboniu, la 
parabole luda (Judas) de Leonida Teodorescu, ainsi que Ies saynetes 
de George Călinescu Irod împărat t Brezaia, Irod Salomeea, qui se 
distinguent par leur note de parodie et d’humour. 

Plus interessantes, sous le rapport ideatique et comme valeur, 
sont Ies pieces qud se proposent non pas une transsubstantiation 
poetique des mythes chretiens comme tels, mads des analogies, des 
similitudes de situations, d’etats et d’atmosphere. Dans cet ordre 
d’idees, Lucian Blaga preconisait justement la readaptation des thâmes 
bibliques â une fonction humaine, d’une grande rigueur ethique, 
soulignant la capacite du peuple d’incorporer certaines donnees du 
culte â un mode de vie laîque. Jesus n’est pas mort sur la croix et 
ne s’est pas eleve aux cieux, comme dans la Bible» mais vit, incarne 
dans tout ce qui nous entoure, grâce â une interference entre le 
sacre et le profane. L’idee de la croyance en Jesus-Univers, dans 
Tulburarea apelor (Les eaux troubles), celle de Jesus-Homme dans 
Cruciada copiilor (la Croisade des enfants) sont des exemples clairs 
de la liberte et de Fesprit createur avee lesquels Lucian Blaga 
utilise les motifs mythiques, y compris ceux de caractere theologique, 
pour transformer une croyance surnaturelle en un mythe integral de 
la nature. 

lona (Jonas), le prophete biblique, apparaît dans la tragedie 
ainsi intitulee de Marin Sorescu comme un Jesus qui ne peut plus 
se sauver lui-meme, ni encore moins les autres. Le cri qu’il pousse 
du fond de la tombe ne parvient plus jusqu’aux hommes et sa voie, 
meme si elle est realisee par la destruction de son propre moi, 
mâne â la connaissance de soi. 

3. Heros convertis en mythe et eu legende 

a) Metamorphoses donjuanesques 

Plus d’une fois Ies poetes sont createurs de mythes, la fantaisie* 
mytho-poetique donnant naissance â des personnages qui, par Ies- 
verites eternelles qu’ils incarnent, par Ies reponses qu’ils donnen-t aux 
questions existentielles de Thorame, par leur valeur d’archetypes du 
comportement humain, se transforment en mythes. Tel est le cas de 
Don Juan, qul personnifie la recherche de l’amour absolu, le heros 
de Tirso de Molina, repris dans notre litterature dramatique par 
Victor Eftdmiu dans Poveste spaniolă cu Don Juan, Don Quijotte , Bu¬ 
fonul şi Moartea (Conte espagnol avec Don Juan, Don Quichotte, le 
Buffon et la Mort), par Radu Stanca dans Dona Juana et par Teodor 
Mazilu dans Don Juan moare ca toţi ceilalţi (Don Juan est mortel 
comme tout le monde). 


b) Itineraire faustien 

Si — â l’exception de la piece de Victor Eftimiu Doctor Faust 
vrăjitor (Le Docteur Faust magici en) et de celle de Mihai Neagu 
Basarab Profesorul Faust — le mythe faustien n’a pas ete aborde 
dans la dramaturgie roumaine, en echange ses echos se font sentir 
dans de nombreux ouvrages. Le plus souvent on rencontre le motif 
du pacte avec le diable, qui est renforce par l’influence de la creation 
follklorique, motif prăsent dans la fantaisie dramatique de V. Eîtimiu 
Cocoşul negru (Le coq noir), dans le mystere de Victor Papilian Ceru - 
rile spun (Les cieux parlent) ou dans la piece de facture expresion- 
niste d’Adrian Maniu Jocul întunericului (Le jeu de Pobscurite). D’au- 
tres fois — Viorel dans la tragedie de Ştefan Petică Solii păcii (Les 
messagers de la paix). Le Fils de TEmpereur dans Tallegorie de* 
George Magheru Piele de cerb (Peau de cerf), ou le Poete du recit 
dramatique Tinereţe fără bătrîneţe (Jeunesse sans vieillesse) par 
Adrian Maniu et Ion Pillat — les avatars de Feros reconstituent 
Titineraire du mythe faustien de la connaissance et de la compre- 
hension. 

De tous les personnages mythiques roumains, il nous semble que 
Maître Manole, par ses traits dominants — la volonte d’atteindre le 
summum de la connaissance et la soif demoniaque de la creation — 
est celui qui se rapproche le plus de l’essence du mythe faustien. 
Main il est un Faust roumain, ne du besoin de connaissance et de la 

volonte d’accomplissement de notre peuple, de sa passion pour le 
“travail createur et de sa capacite de sacrifice. 


4. Sous le signe de la parodie 

Des la Renaissance, Scaliger avait, par boutade. lance la for¬ 
mule „la parodie, fille de la rhapsodie“ (le terme rhapsodie signi- 
fiant ici Poeuvre des rhapsodes, en Tespece des rhapsodes homeri- 
ques). Assurement, la tentation de la parodie n’est pas nouvelle. On 
la rencontre chez Aristophane, Shakespeare, Bernard Shaw, Offen- 
bach, Robert de Flers et Caillavet, et surtout chez Ies ecrivains de 
ce siecle-cd, qui ont tendance â ressusciter Ies mythes sous une forme 
parodique. Mais ils s’emploient moins â mettre en lumiere le pathe- 
tisme de Tancienne tragedie qu’â y trouver un mode de reflexion 
sur la condition humaine. Sous le jeu des symboles, remarquable par 
la virtuosite de la transposition, l’interpretatdon du mythe devient 
tres libre et plein d’humour, Ies pieces se faisant remarquer par leur 
acrobaţie verbale, par le brio et la virtuosite du dialogue. 

La dramaturgie roumaine, par excellence une dramaturgie â ca¬ 
ractere satyrique, ne pouvait rester ‘indifferente â cette tendance â 
parodier Ies mythes. Ses heros preferes continuent â etre ceux de 
l’Olympe, identifies dans des situations comiques, grotesques ou bur- 
lesques. II en est ainsi dans la piece de E. Lovinescu Homer travestit , 
•dans l’interessant manuscrit de la piece de Ion Anestin Falimentul 
zeilor (La fadllite des dieux), conserve â la bibliotheque du Theâtre 
National, dans Critis sau gîlceava zeilor (Critis ou la dispute des 
dieux) par Radu Stanca, dans Furtună în Olimp (Tempete dans 1*0- 
l\mpe) par Tudor Şoimaru, ou dans la fantaisie dramatique intitulee 
Mitologie , due â Alice Hulubei. 

Parmi Ies personnages du Nouveau Testament, Herode constitue 
pour G. Călinescu le sujet de petites scenes humoristico-parodiques, 
cependant que le motif universel de la mort trompee suggere â 
Alexandru Macedonski l’amusante legende autochtone Unchiaşul Să¬ 
răcie (Le Pere misere). 


III. MOTIFS MYTHIQUES ROUMAINS DANS LA DRAMATURGIE 

1. A la recherche d’une mythologie naţionale 

Meme si elle est moins riche que celle d’autres peuples, la my¬ 
thologie du peuple roumain, qui a un passe historique fort ancien. 


287 



renferme un interessant îonds thraco-dace, qui sera transmis aux 
representations romanes, puis â celles du christianisme, lui-meme en- 
richi d’influences tant orientales qu’occidentales. Font pârtie du fonds 
archaîque thraco-dace le sentiment cosmique si pregnant dans „Mio- 
riţa u et l’aspiration â la perfection par le sacrifice createur de „Meş¬ 
terul Manole‘\ Le fonds thraco-dace a ete etudie par de grands eru- 
dits comme Vasile Pârvan et Lucian Blaga et meme sd leurs hypo- 
theses concernant la protohistoire de notre peuple different, ils ont 
penetre jusqu’au trefonds de notre ethnicite et ont pose Ies fonde- 
ments de la pensee roumaine. 

Le christianisme, autre element important de la mythologie rou¬ 
maine, est moins d’ordre institutionnel, ecclesiastique — notait avec 
justesse N. Mărgineanu — que moral, un ensaignement sur le bien 
et le mal, dans un esprit humaniste de tradition ancestrale. C’est dans 
une telle voie que le peuple roumaîn a cree ses mythes, doues d'un 
eclairage propre, visiblement eloigne des preceptes evangeliques. Les 
personnages de notre mythologîe ne sont pas assez sacres pour etrc 
intangibles, leur monde ne differe pas du celui de l’homme. Le bon 
Dieu est un vieillard comme il faut qui parcourt le monde en costume 
paysan et le diable n’a rien des traits apocalyptiques que lui prete 
l’Eglise. „Joimărita“ (la „sorciere du jeudi saint w ) seme l’epouvante 
chez les epouses paresseuses, cependant que Sf. Vineri (sainte Ven- 
dredi) vient en aide â la fille travaîllcuse du Vieillard. Le travail 
est la valeur supreme de la vie. 


2. Mythe, legende, histoire 

a) Le fonds epique geto-dace 


Mihai Eminescu est le premier ecrivain roumain qui alt reussî 
â creer un vrai mythe poetique du dacisme dans des poemes et des 
projets de pieces de theâtre : „Memento mori u , „Rugăciunea unui dac u 
(La priere d’un Dace), „Sarmis u , „Gemenii 44 (Les jumeaux), „Decebal 44 . 
Dans l’esprit de la philosophie hegelienne, Tauteur de „Luceafărul 44 
voit dans le mythe un produit de Timagination, un „hieroglyphe 44 
dans lequel le poete insere une idee qui demande â etre dechiffree 
afin que la poesie puisse etre comprise. Dokia, Theroine de la piece 
Decebal , personnification de la Dacie, symboîise la continuite histo- 
rique du peuple roumain qui, des siecles durant, a defendu avec 
acharnement sa patrie ancestrale. 

En dehors des projets dramatiques d’Eminescu, le fonds epique 
geto-dace n’a trouve qu’un 6cho tardif dans la dramaturgie, dans 
des pi&ces de valeur mediocre, dues â des auteurs oublies depuis long- 
temps : C. Heiser, Fr6d6rie Dame, I. N. Şoimescu, N. A. Bogdan, Gri-' 
gere Ventura, V. Leonescu, Titu Dunka, George Vodă, Emanuel An- 
tonescu, A. Cucu, C. Cantilli, G. Ilioniu. Malgre le terrain fertile 
d’inspiration qu’offrait le mystere d’un passe perdu dans Ies brumes 
du mythe, rien n’a ete fait de comparable â cette „epopee nordique“ 
si brillamment realisee par Ies romantiques anglais ou allemands 
du XIX e siecle. L’explieation reside probablement dans l’absence 
d’une tradition mythologique roumaine, autant d’un Hom£ro qui ait 
presente dans toute leur ampleur Ies grandes epopees que d’un Eschyle 
qui Ies ait transposees dans le langage de la tragedie. 

Une pi6ce absolument singulare dans ce domaine est Lupii de 
aramă (Les loups d’airain), par Adrian Maniu, dans laquelle la vision 
expressionniste est subordonnee â une interpretatâon d’authentique 
essence foiklorique. 

De meme qu’Adrian Maniu eonsiderait les Daces comme des 
..loups administrant la justice“, pour Lucian Blaga ils so-nt „race 
d’ours“. Dans son mystere Zamolxe ils venerent Dionysos et la pre- 
sence des bacchantes cree un ctat de frenesie dionysiaque. La nou- 
veaute de la piece consiste dans le nouvel eclairage donne â la fi- 
gure de Zamolxes, qui est ici un „prophete“ tu^ en tant qu’homme 
par sa propre statue, pour renaître par le sacrifice supreme comme 
idee etornellc. 

Le fonds epique geto-dace connaît de nos jours un renouveau 
par quelques essais dramatiques, dont nous mentionnerons celles de 
M. Davidoglu, Zeu, împărat şi barbar (Dieu, empereur et barbare) ; 
Emil Poenaru et Mihai Raicu, Soarele de andezit (Le soleil d’andă- 
site) ; Grigore Sălceanu, Trapaeum Traiani ; Al. T. Popescu, Rămas 
bun f soare apune (Adieu au coucher du soleil) ; Virginia Şerbănescu, 
Dacia Felix ; Grigore Bugarin, Decebal. Burebista, „le premier et le 
plus grand roi de la Thrace“, comme le d^signe une inscription de 
Dionysopolis, est le protagoniste du scenardo de Mihnea Gheorghiu 
Fierul şi aurul (Le fer et l’or), ainsi que des piăces de Paul Anghel, 
Regele desculţ (Le roi nu-pieds) ; Mihai Georgescu, Marea lumină albă 
(La grande lumiere blanche) ; Mircea Alexandrescu, Regele Burebista; 
Gh. Muşu, Regele Răstrişte (Le roi des temps durs). Le roi Dromi- 
chaites est le heros de la piece de D. R. Popescu, Muntele (La mon- 
tagne). 

b) La chasse rituelle et le heros fondateur 

Un autre sujet important, apres le fonds d’inspiration geio-dace 
et lie de preş â la mythologie autoehtone, est la fondaţion de la Mol- 
davie. La legende de Dragoş — legende etiologique, de fondation — a 
des racines anciennes sur le territoire de la Dacie, ou l’on connaissalt 
le culte de Mithra et le sens du sacrifice generateur de fertili te, ainsi 
que la mythologie du cerf, avee ses masques rituels conserves dans 
notre folklore. La legende de la „descălecare** (la chevauchee de fon¬ 
dation) de la Moldavie, transmise par la tradition folklorique et his- 
torique, a inspire quelques creations de notre iitterature dramatique : 
1~petite scene allegorique Dragoş de Gh. Assaki, la tragedie Moldo. 
de N. A. Bogdan, le projet de piece Bogdan Drcgoş de M. Eminescu 
et la piece Steaua zimbrului (L’etoile de raurochs) de Valeriu Anania. 


c) Moyen âge folklorique 

Toujours dans un âge mythique roumain, â la frontiere entre la 
legende et l’histoire, se situe Paction de quelques pieces remarquables : 
la tragedie Optum> d’Aron Densuşianu ; la legende historique Pribeagă 
(L’exilee), de Vasile Voiculescu ; la fantasmagorie tragique Ochiul 
(L’oedl) et la tragedie-ballade Hora domniţelor (La danse des prin- 
eesses), par Radu Stanca. Les motifs folkloriques qui sont â la base 
de ces pieces — usurpation des droits du plus courageux, cpouse par- 
tant â la recherche de son mari gra\ement offense par son geste 
inconsidere, oeil â valeurs magiques — y sont investis d’amples si- 
gnifications, entrees profondement dans l’histoire spirituelie du peuple 
roumain. La voie parcourue par la princesse Irina est une voie de 
catharsis, de purificaldon par la puissance de Tarnour ; l’oeil sacre de 
la dynastie des Muşat constitue une metaphore de l’honneur et de 
Thumanisme ancestraux de notre nation ; la danse des princesses celle 
des coutumes non eerites du pays. 

Un important processus de mythification affecte aussd les per- 
sonnages historiques, la fiction mythique se situant â la limite entre 
la realite et le fantastique, ce qui leur confere une valeur de symbole 
permanent. II en est ainsi d’Arram Ianco , le chef des „Motzi“ des 
Monts Apuseni, dont Lucian Blaga fait le heros d’une piece ou il 
introduit une viedlle tradition populaire : le mythe folklorique de 
Toiseau sans repos transforme en homme. 

3. Mythe et folklore 

a) Mioriţa (le chant de Pagnelle) 

C’est un fait eurieux que la realisation la plus accomplie du 
folklore roumain, „Mioriţa M — „la plus belle epopee pastorale du 
monde“, comme la considerait Alecu Russo —, n’a eu qu’un echo 
tardif et reduit dans notre dramaturgie. L’explication reside probable- 
ment dans Pharmonie du modele qui, par son extraordinaire pertec- 
tion artistique, la simplicite de Pintrigue et une gravite du ton qui 
n’existe ailleurs que dans la tragedie grecque, demeure unique et 
inimitable. En outre, le eharme ineffable qui se degage du dialogue 
entre le berger et Pagnelle fabuleuse perd sa candeur et cesse d’e- 
mouvoir des qu’il est transerit dans le langage dramatique, comme 
un dialogue possible entre deux personnages reels. 

N’empeche que Valeriu Anania a reussi â transmettre par sa 
Mioriţa la profondeur de pensee et de sentiment de notre peuple, sa 
sagesse millenaire en ce qui concerne la vie et la mort. Si chez Va¬ 
leriu Anania Paction de Paneien mythe pastoral se situe „une fois, 
naguere, quelque part dans Ies Carpates* 4 , Eusebiu Camilar, dans la 
piece Năluca (La vision), la ramene dans le temps historique, la fixant 
tres exactement dans la reali te du XVIII e sieele. Le poeme drama¬ 
tique Pe-o gură de rai, par Vasile Rebreanu et Mircea Zaciu, recrit 
le mythe mioritique sur le fond des journees dramatiques de l’insur- 
rection du 23 Aout, la mort du heros communiste n'etant plus Peffet 
de la fatalite, mais un symbole de la lutte contre Pepoque et Ies 
vicissitudes de l’histoire. Enfin, la ballade tragique Dansul urîţilor 
(La danse des mechants), par Vasile Nicorovici, tire sa seve de Bal¬ 
tagul (La masse d’armes) de M. Sadoveanu. 

Si le mythe mioritique n'est present que dans Ies pieces sus- 
mentionnecs, en revanche Ies valeurs ethiques et emotionnelles qu'il 
implique projettent leur lumâerc sur de nombreuses realisations de 
notre dramaturgie. C’est ici que se veri fie surtout la justesse de 
Paffirmation de George Calinescu, selon lequel le mythe mioritique 
est un mythe fondamental de la culture roumaine. 


b) Univers astral 

La personnification des elements de la nature, notamment du 
soleil et de la lune, apparaît frequemment dans notre folklore. Ies 
astres etant des personnages importants dans Ies rites agraires, Pex- 

orcisme, Ies contes de fees et Ies lâgendes. Vasile Pârvan a identifie 
le premier l’existance d’un culte tr&s ancien du soleil chez Ies Daces ; 
ceux-ci, tout comme l’Occident celtique et le Nord Germanique, cro- 
yaient dans le dieu Soleil avec ses symboles — le disque, la roue, la 
barque, le cygne — ou semblable â Apollon Hyperboree des legendes 
hellenes. 

Dans la litterature roumaine, le motif du Soleil et celui de la 
Lune apparaissent dans Ies contes de fees de Lazar Şăineanu, dans 
le poeme d’Eminescu „Gemenii", dans la piece de facture romantique 
Domnul de rouă (Le Seigneur de la rosee), par Zabaria Bârsan, ou 
dans la petite scene parodique Soarele şi luna (Le Soleil et la Lune), 
par George Călinescu. 

Dan Botta Ies poetise dans un drame liturgique d’un evident 
dramatdsme, Soarele şi luna , qui comprend des motifs des mytholo- 
gies chretienne et paîenne. Le Soleil et la Lune sont des etres com- 
plementaires, Ies parties d’un ensemble qui aspirent â se reunifier. 
Cet ensemble, c’est 1’amour. Le Soleil est tellurique, dans son orgueil 
ii s’est dresse contre la genese par un acte de revolte de demiurge. 
Du meme auteur, Deliana f po^me dramatique sur l’amour, la vie et 
la mort, sur l’aspiration de Târne humaine â l’ideal et â l’accomplis- 
sement, decrit un circuit ferme homme-aspiration-homme, avec une 
conclusion qui est celle d’un sceptique, mais aussi d’un profond hu- 
maniste. 


c) Entre la realite et le fantastique 

Le conte de fees, plus que toute autre ereation folklorique, eom- 
prend des mythes, des legendes, des pratiques magiques, des cro- 
yances religieuses. On y trouve aussi bien de vieux mythes univer- 
sels que des mythes autochtones modifies et adaptes’ d’apres la fan- 
t^isie de differents peuples. Ce qui est essentiel dans Ies contes de 
fees, disait Eminescu, „c’est la maniere de Ies raconter, c’est ce par- 
ler roumain dans lequel ils s’expriment, ce sont Ies modifieations lo- 
cales, conformes â l’esprit et aux coutumes de chez nous‘\ 

Le Prince Charmant est peut-etre bien une nouveile hypostase 
d’Apollon, d’Hercule, de Thesee ou de Persee, comme l’ont soutenu 
de nombreux specialistes du siecle dernier, mais il est en premier 
lieu un heros autochtone. Ses qualites fondamentales — „jeunesse sans 
vieillesse u et „vie sans mort w — representent un echo de l’immor- 
talite dace et sa chevelure rappelle Ies rayons de l’astre que Ies Daces 

divinisaient. Le Prinee Charmant se presente donc comme un heros 
aux qualites particulieres de jeunesse et de puissance creatrlce 
dimension spirituelle du peupîe roumain. 

Les elements des contes de fees, transposes artistiquement, ont 
donne naissanee â une abondante litterature dramatique, favorisee par 
ailleurs par le theâtre poetique europeen de source symboliste. Ces 
donnees peuvent etre compriscs dans la structure du drame historique 
ou pseudo-historique : Pribeagă , de Vasile Voiculescu, ou Ochiul , Hora 
domniţelor , Povestea dulgherului şi a frumoasei sale soţii (Le conte 
du charpentier et de sa jolie epouse) et Dragomara , par Radu Stanca ; 
du drame socio-erotique, Fata ursului (La fille de l’ours), par Vasile 
Voiculescu; du poeme philosophique, Piele de cerb , par George Ma- 
gheru ; des feeries, Fata din dafin (La fille du laurier), par Adrian 
Maniu et Scarlat Froda, Alizuna, par Tina Ionescu ; des petites scenes 
parodiques Fluturele (Le papillon), par George Călinescu, Cele două¬ 
sprezece fete de împărat sau Musca de aur (Les douze filles d’em- 
pereur ou la Mouche d’or), par Alice Hulubei. Repandu dans une 
gamme variee de la ereation dramatique, le conte de fees trouve son 
expression theâtrale la plus ample dans le cadre des feeries et des 
poemes dramatiques : Palatul fermecat (Le palais enchante), par Ni- 
colae Ionescu Darbun, Dafin Făt-Frumos şi Frumoasa Ileana (Dafin le 
Prinee Charmant et la belle Ileana), par Mircea Demetriad ; Făt-Fru- 
mos din lacrimă (Le Prinee Charmant ne d’une larme), par State 
Dragomir ; Ana Cosînzeana (Ana Nattes-Blondes), par Fabiu Sîn- 
joanu ; Cheleş împărat (Chauve l’Empereur), par Constantin Berariu ; 
Inşir-te , mărgărite (L’Enfileur de perles), par Victor Eftimâu ; Rodia 
de aur (La Grenade d’or) t par Adrian Maniu et Al. O. Teodoreanu. 

Plus d’une fois la tonalite des pieces s’ecarte visiblement de 
Toptimisme propre aux contes de fees, pour devenir grave, avec des 
incantations tragiques, par exemple dans Solii păcii (Les messagers 
de la paix), par Ştefan Petică ; Cocoşul negru , par V. Eftimiu ; Dom¬ 
nul de rouă et Trandafirii ro?ii (Les roses rouges), par Zaharia Bârsan, 
I/ideal poursuivi, qu’il s’agisse de la beaute absolue ou de l’eternelle 
jeunesse, est impossible â representer dans des formes concretes, et 
par consequent irrealisable ; ainsi dans Frumoasa fără trup (La belle 
sans corps), par N. Iorga ; Frumoasa fără corp (meme sens), par 
V. Hîlmu ; Deliana , par Dan Botta ; Tinereţe fără bătrineţe , par Adrian 
Maniu et Ion Pillat ; Du-te vreme , vino vreme (Le temps passe, le 
temps vient), par V. Anania. 

Dans d’autres cas les pieces sont traversees par un puissant 
souffle patriotique, le Prinee Charmant est i den ti fie â un heros na- 

tional, luttant pour la patrie : Făt-Frumos şi Cosînzeana în ţara Doinei 
(Le Prince charmant et Nattes-Blondes dans le pays de la complainte), 
par Vasile Leonescu et Duţu Duţescu ; Făt-Frumos y par Horia Fur¬ 
tună ; Trandafirii roşii , par Zaharia Bârsan ; Satul fără dragoste (Le 
Village sans amour), par Radu Boureanu. 


d) Le demon de la creation 

Le mythe du „sacrifice pour la construction 44 , dont il faut chercher 
Ies origines au-delâ du fonds thraco-dace, dans le fonds indo-euro- 
peen, est lie dans notre culture au nom de Maître Manole et â la 
construction du celebre monastere de Curtea de Argeş (XVI* siecle). 
Un chef-d’oeuvre realise par Ies mains habiles de rhomme a donne 
naissance, par contagion, â un autre chef-d’oeuvre, due â la puissance 
de son esprit createur. 

Non sans raison, G. Călinescu voyait dans „Meşterul Manole 4 * Tun 
des mythes fondamentaux des Roumains et, dans la personne de Ma¬ 
nole, un titan, un Promethee naţional representant le „mythe esthe- 
tique du peuple roumain“. Depuis plus d’un siecle, Manole, ce demi- 
urge, ce titan en proie au demon de la creation, enferme dans un 
dilemme tragique, s’offre aux createurs. II a inspire, par exemple, 
un nombre appreciable de pieces dont quelques-unes comptent parmi 
Ies chefs-d’oeuvre du theâtre roumain et meme universel. Beaucoup 
d’entre elles ne presentent plus aujourd’hui qu’un interet documen- 
taire, car elles ne sont que des narrations dialoguees des principaux 
moments de la ballade. II en est ainsi du pretendu manuscrit de 
Mihail Pascaly, Meşterul Manole sau Mînăstirea Curtea de Argeş 
(Maître Manole ou le Monastere de Curtea de Argeş), des pieces de 
Gh. Maior Mînăstirea Argeşului et d’E. Antonescu Meşterul Manole , 
ainsi que des pieces Manole şi Ana , par Coca Farago, et Despina 
Doamna şi Domniţa (La Princesse regnante Despina et la princesse), 
par Adrian Verea, aui ont des affinites avec la ballade. Parmi Ies 
piăces d'un bon niveau artistique inspirees par le mythe du „sacri¬ 
fice pour la construction 44 . Ies unes se maintiennent dans l’univers 
poetique de la ballade, comme celles composees par Lucian Blaga, 
Meşterul Manole; Adrian Maniu, Meşterul; V. Eftimiu, Meşterul Ma¬ 
nole ; Ies autres n’en retiennent que Ies idees-symboles, l’action etant 
fixee dans le quotidien moderne — Octavian Goga, Meşterul Manole 
— ou transformee en evocation historique: Nicolae Iorga, Zidirea mi- 

năstirii Curtea de Argeş (La constructîon du monastăre Curtea de 
Argeş) ; Ion Luca, Icarii de pe Argeş (Les Icares d’Argeş). 

Octavian Goga renouvelle et embellit le thăme, par un transfert 
du ereateur mythique â des dimensions humaines. 

L’originalite de la piece de Ion Luca consiste dans la suppressiom 
de tous les elements de mystere et de merveilleux. Malheureusement, 
le realisme de cette oeuvre est compromis par la conception clericale 
de Pauteur, les personnages principaux de la piăce confondant souvent 
leur amour avec Pamour de Dieu. 

Dans la piece de Victor Eftimiu, deux actes seulement — „Prăbu¬ 
şirea" (L’effondrement) et „Jertfa" (Le sacrifice) — se maintiennent 
dans Punivers de la balîade, tandis que les autres — „Mirul" (Le 
saint Chreme), „Darurile" (Les dons) et „Ziua înălţării" (Le jour de 
Pedifieation) — sont des fabulations du poăte, qui leur a donne une 
note artificielle de faste qui est en desaccord avec la tonalite grave 
et austăre de Pacte de la construction. Le motif du bâtisseur a seduit 
Adrian Maniu, en premier lieu, par le caractere genereux du mythe 
et par l’ineffable mystere du passe, de ce moyen âge roumain si cher 
â Pauteur. Son inegalable talent d’artisan du verbe trouvait dans le 
monde plein d’atmosphere de la legende un terrain ideal, un appel 
irresistible. Adrian Maniu a sculpte son heros dans le marbre et lui 
a donne des contours gigantesques, prometheiques. 

Meşterul Manole represente pour Lucian Blaga une piăce arche- 
type, par les deux themes majeurs qu’elle ren ferme : le drame de la 
creaţion et celui de la connaissance* En faisant appel au theme fol- 
klorique, la legende de Maître Manole, Lucian Blaga decouvre Possa- 
ture du mythe la plus adequate sous le rapport structural, qu’il remplit 
de significations nouvelles conformes â sa Vision fondamentale, â son 
systeme philosophique. En premier lieu, la mutation qu'il opere — de 
Pepique dans le dramatique — entraîne des changements fondamen- 
taux dans la structure du personnage principal, porteur d’un destin 
tragique, Manole. Lâ reside, â notre avis, la principale difference entre 
la piece et la legende. Chez Blaga, l’homme comprend, il parvient ă 
une decouverte fondamentale. Incapable d’identifier les forces qui 
rommandent ses actions, flottant parmi les abîmes de l’inconnu, il 
a le pouvoir de se soumettre ou non et cette liberte d’option est sa 
supreme liberte. Le tourment de Manole procede de son refus d’accep- 
ter la stagnation, l’inertie, la passivite et son effort pour atteindre 
les zones transrationnelles du grand cosmos est celui d’un Sisyphe 
eternellement au debut de son effort. Le sacrifice rituel devient chez 
Blaga un drame tragique, bouleversant, determine non point par des 

superstitions incomprehensibles, mais par le demon de la creation, 
propre au demiurg e createur de beau. 

Le mythe de Maître Manole a connu de nos jours un accomplisse- 
ment nouveau, par l’integration de nouveaux sens philosophiques et 
de nouvelles valeurs esthetiques. La dimension tâtanesque du heros, 
sa passion pour le travail createur, son ethique exemplaire, son aspi- 
ration vers la perfection, la responsabilite qu’il assume face â son 
propre destin constituent dessignifieations majeures du mythe, avec 
de larges perspeetives vers le moment historique que nous sommes 
en train de vivre. 

Dans la dramaturgie, sans que Ies presences soient aussi nom- 
breuses que dans le domaine de la poesie, quelques pieces remar- 
quables ont ete realisees. Quelques-unes — Meşterul Manole par 
Valeriu Anania, Eu, meşterul Manole par Darie Magheru, Biserica 
din slăvi (L’eglise glorieuse) par Victor Papilian — reprennent, en 
gros. Ies etapes principales de la ballade. Les autres sont axees sur 
la passion du travail createur, sur la realisation des reves les plus 
ambitieux : dans Meşterul Manole de Laurenţiu Fulga, dans Ana de 
Paul Everac, les murs s’elevent et ne s’effondrent plus sous la main 
du constructeur, qui n’a plus besoin d’emmurer son amour. Sans de- 
pendre strictement de la substancc du mythe, les pieces de Horia Lo- 
vinescu naissent de son atmosphere, l’idee que l’auteur souligne autant 
dans Omul care şi-a pierdut omenia (L’homme qui a perdu son hu- 
manite) que dans Moartea unui artist (Mort d’un artiste) etant celle 
de la subordination de la realisation artistique â Timperatif de se con- 
server soi-meme humain. 

Nous ne pourrions close ce chapitre sans mentionner \m important 
evenement litteraire : l’usage que fait la dramaturge portugais Julio 
Dantas de la legende roumaine dans son drame La Cathedrale. 

IV. A LA CONFLUENCE DU MYTHE 

En dehors des creations qui derivent de maniere evidente d’un 
mythe, un grand nombre d’oeuvres se sîtuent plus ou moins nettement 
dans son ambiance. II ne s’agit plus de sources mythiques constituant 
la substance intime de l’oeuvre, ni de heros qui soient des archetypes 
â valeur exemplaire, ni d’une pensee ou d’une Vision mythique, mais 
de certaines tangences fuigurantes. Interpretes dans un sens mythique, 
des aspects de la vie quotidienne peuvent devenir des „simili-mythes a 
en ce qui concerne les personnages, les situations, l’atmosphere, le 
temps ou l’espace. 

L’introduction de tels „fragments mythiques M dans le cane vas de 
pieces d'une tout autre facture cr£e un halo d’une poesie etrange et 
renforce le suspense. Les personnages sortent des moules de la deserip- 
tion exacte et aceedent â des zones ineffables et mysterieuses. Ainsi, 
les pieces Daria et Ivanca de Lucian Blaga t Anno Domini , Molima 
(La peste), Metamorfoze de Ion Marin Sadoveanu, Umbra (L’ombre) 
de Vasile Voiculescu, Necunoscuta (L’inconnue), Gelozie , Impresara , 
Securi pentru funii de Vasile Rebreanu, Echipa de zgomote (L’equipe 
des bruits). Scoica de lemn (Le coquillage de bois) de Fănuş Neagu, 
Coloana nesfîrşită (La colonne infinie) de Mircea Eliade, eu am 
fost în Arcadia (Et moi aussi j’ai ete en Arcadie) et Paradisul de 
Horia Lovinescu, Aceşti îngeri trişti (Ces anges tristes) de D. R. Po- 
pescu se situent â la confluence du mythe. 


V. LE MYTHE DRAMATIQUE DANS LA PERSPECTIVE CONTEMPORAINE 

Le besoin de mythes s’afl'irme comme une dimension fondamentale 
de Petre humain, comme un element inherent â sa complexite spiri- 
tuelle, comme une necessite permanente que nous devons admettre 
comme telle. 

Assurement, dans le cadre d’un phenomdne aussi complexe, ii 
s’est produit et il se produira encore des mutations, selon que te! 
ou tel aspect prendra le dessus sur les autres. Au niveau actuel des 
connaissances. le rapport homme-realite exclut le surnaturel. Mais ii 
n'est point exclu que Pexpansion cosmique, la plus grande aventure 
de Pesprit humain de tous les temps, marque une „deuxieme enfance^ 
de Phumanite, bien sur â un autre echelon qualitatif, une etape a 
laquelle „la fonction fabulatrice“ se situe sur une position de detache- 
ment d’avant-garde. II est permis d’affirmer, presque â coup sur, que 
ies mythes (qui se trouvent dans une dialectique ininterrompue avec 
le devenir), ces fantastiques creations de Pesprit qui aspirent â la 
synth&se la plus accomplie, continueront â fournir â la litterature et 
au theâtre contemporains une appreciable matiere premiere. 

Les mythes font pârtie de la tradition et la tradition nous invite 
â une analyse lucide et critique. Au-delâ des elements qui visent au 
surnaturel, nous devons y deceler des structures archaiques, transmises 
par Part populaire, les structures qui ont donne naissance â l’envol 
des oiseaux de Brâncuşi, aux couleurs des toiles de Ţuculescu, au 
fremissemant des chenes de Blaga et â la douceur des rhapsodies 
d'EneseiL 

Par leur profond message humain Ies mythes, loin d’etre de'simp- 
!x>s digressions poetiques, representent des permanences, vivantes, des 
traits d’union entre le "passe et le present, des bomes jalonnant un 
chemin ininterrompu qui de eonfond avec rhistabre des mutations des 
ideaux humains, depuis Ies orlgines jusqu’â nos jours, telles qu’elles 
refletent datis Tart. 

Traduetion du resume : 

Radu Creţeanu 

